
1 skyrius 
ANGLIJA, 1816 METAI 


Elegantiška keleivinė karieta šokinėjo ir nevikriai 
kratėsi duobėtu kaimo keliu, ir ilgos varginančios kelio- 
nės iškamuota ledi Enė Džilbert nekantriai  atsidususi 
priglaudė skruostą prie Vyro peties: 

— Dar visa valanda kelio, ne mažiau, o nežinomybė 
tiesiog žudo mane! Norėčiau greičiau pamatyti, kokia 
tapo Vitnė dabar, užaugusi ir subrendusi! 

Ledi Enė atsiduso ir ilgam nutilo, išsiblaškiusi žvel- 
gė pro karietos langą į pievas ir laukus, prižėlusius aukš- 
tų vešlių žolynų, tarp kurių ryškiai mMargavo rausvos rus- 
menės ir skaisčiai geltoni vėdrynai. Tik pamanykit, ji nė- 
ra mačiusi savo dukterėčios Vitnės kone vienuolika me- 
tų! Kas gali žinoti, kaip ji pasikeitė per tiek. laiko! 

— Tikriausiai ji tokia pat gražutė, kaip ir jos moti- 
na. Ir paveldėjo motinos šypseną, gerumą bei romumą, 
švelnų, nuolaidų būdą... 

Lordas Edvardas Džilbertas skeptiškai dėbtelėjo į žmo- 
ną. 

— Nuolaidų būdą? — su linksmu nepatiklumu pasitei- 
ravo jis.— Man rodos, jos tėvas minėjo ne šitai, greičiau 
atvirkščiai... 

Lordas Džilbertas, patyręs diplomatas, Britanijos kon- 
sulato atašė Paryžiuje, buvo nepralenkiamas užuominų, 
nutylėjimų, vingrybių, alegorijų, atsikalbinėjimų ir in- 
trigų meistras, bet asmeniniame gyvenime rinkdavosi 
verčiau žvalumo teikiantį šiurkštoką atvirumą, todėl vi- 
suomet rėždavo į akis tiesą, net ir labai nemalonią. 

— Leisk priminti tau,— pasakė jis patapšnojęs sau 
per kišenes ir ištraukęs iš ten Vitnės tėvo laišką. Lordas 

užsidėjo akinius ir su niūriu ryžtu ignoruodamas ledi Enės 
grimasą ėmė skaityti: 

„Vitnės manieros iš tiesų pasibaisėtinos, elgesys ne- 
pakenčiamas. Ji savavališka nutrūktgalvė, visus pažįsta- 
mus varanti į neviltį. Kiek kartų dėl jos esu turėjęs ne- 
smagumo! Maldauju jus pasiimti ją drauge su savimi į 
Paryžių, tikėdamasis, kad jums galbūt geriau pavyks auk- 
lėti tą įžūlią, užsispyrusią mergiotę negu man". 

— Naė Ar tu gali nurodyti vietą, kur kalbama apie 
„Malonų jos būdą'? — numykė Edvardas. 

Žmona blėstelėjo akimis į jį susierzinusi. 

— Martinas Stounas — šaltas, bejausmis žmogus, ir jei 
Vitnė net šventa būtų, jis vis tiek rastų, dėl ko prieka- 
biauti! Prisimink, kaip jis šaukė ant jos ir išvarė į mie- 
gamąjį per Mano sesers laidotuves! 

Edvardas, pastebėjęs, kaip ledi Enė atstatė smakrą, 
taikiai apkabino ją per pečius. 

— Ir man ne prie širdies tas Žmogus, bet turėtum pri- 
pažinti, kad tokiu atveju, kai netenki jaunos Žmonos, be 
laiko pasitraukusios iš gyvenimo, ir tavo paties duktė, 
penkioms dešimtims žmonių girdint, kaltina tave, esą tu 
užrakinęs mamą dėžėje, baimindamasis, kad ji nepabėg- 
tų, visa tai itin nemalonu ir jo būdo negali sušvelninti. 

— Bet Vitnei tuomet buvo vos penkeri metai! — karš- 
tai užprotestavo Enė. 

— Sutinku. Tačiau Martinas jautėsi tiesiog nesavas iš 
sielvarto! Be to, kiek pamenu, jis išvarė ją į viršų ne už 
tą poelgį. Tai buvo vėliau, kai visi susirinko svetainėje, o 
Vitnė ėmė trypti ir grasinti  pasiskųsianti Dievui, jeigu 
mes tuojau pat neišlaisvinsime jos mamos. 

— Kokia. nesutramdoma dvasia, Edvardai,— nusišyp- 
sojo Enė.— Tą akimirką man pasirodė, kad nuo mažos jos 
nosytės ims spragčioti strazdanėlės! Pripažink, kad ji bu- 
vo puiki. 

— Tiesą pasakius... taip, — nuolaidžiai sutiko Edvar- 
das.— Bent man taip atrodė. 

Tuo metu, kai Džilbertų fajetonas kirto dvaro ribą, 
nedidelė jaunuolių draugija lūkuriavo pietinėje pievelė- 
je, nekantriai dirsčiodama į arklides. Miniatiūrinė blon- 
dinė pasitaisė rausvus sijonus su rauktinukais ir atsidu- 

so taip išraiškingai, kad parodytų gundančią lomelę iš- 
kirptėje. 

— Kaip manote, ką Vitnė iškrės šį kartą? — pasiteira- 
vo ji greta stovėjusio gražaus šviesiaplaukio džentelme- 
no. 

Žvelgdamas į plačiai atmerktas žydras Elizabetės Ašton 
akis, Polis Sevarinas nusišypsojo. Dieve, Vitnė dešinės 
rankos nepagailėtų, kad tik ta šypsena būtų skirta jai! 

— Pamėginkite būti bent kiek kantresnė, Elizabete, — 
patarė jis. 

— Ak Elizabete, žinoma, niekas iš mūsų nė neįsivaiz- 
duoja, kas šį kartą šovė Vitnei į galvą, — dagiai paste- 
bėjo Margaretė Meriton.— Tačiau galite neabejoti, kad 
tai bus tikrai kažkas kvaila ir smerktina! 

— Margarete, mes visi šiandien — Vitnės svečiai — 
papriekaištavo Polas. 

— Nesuprantu, kodėl jūs visuomet ją ginate! — piktai 
atkirto Margaretė.— Iš tiesų šleikštu žiūrėti, kaip ji laks- 
to paskui jus visiems matant, nė kiek neslėpdama savo 
ketinimų, ir jums puikiai šitai žinoma! Bjauru žiūrėti! 

— Margarete! — suriaumojo Polas.— Aš pasakiau, ga- 
na! 

Irzliai atsidusęs jaunuolis įsispoksojo į savo iki bliz- 
gesio nušveistus batus. Vitnė, persekiodama jį, iš tik- 
rųjų darosi verta pajuokos, visi aplinkui vien apie tai ir 
šneka, velniai rautų! 

Iš pradžių jis tik smagiai nusiteikdavo, pastebėjęs, jog 
tapo penkiolikmetės mergytės ilgesingų žvilgsnių ir die- 
vinančių šypsenų objektu, bet vėliau Vitnė ėmė jį per- 
sekioti ryžtingai, griebdamasi šaunios sijonuoto Napoleo- 
no taktikos. 

Vos jis išvykdavo iš dvaro, ir Vitnė būtinai išdyg- 
davo jo kelyje, tartum kažkur netoliese būtų įsitaisiusi 
slaptą stebėjimo postą arba papirkusi Polo namų tarnus, 
Šiaip ar taip, ji beregint sužinodavo apie kiekvieną jo 
judesį, ir netrukus Polui ši vaikiška pramoga nebeatrodė 
nekalta ar juokinga. 

Prieš tris savaites ji nusekė paskui jį iki vietos už- 
eigos namų, ir Polas, pasinėręs į malonius svarstymus, ar 
verta priimti pašnibždomis ištartą šeimininko dukters 

kvietimą pasivaikščioti iki šalinės, atsitiktinai kilstelėjo 
galvą ir žvilgsniu susidūrė su pažįstamomis ryškiai žalio- 
mis akimis, kurios žvelgė į jį pro lango stiklą. Smarkiai 
pastūmęs elio puoduką, jis kone vienu šuoliu iššoko lau- 
kan, griebė Vitnę už alkūnės ir be ceremonijų įkėlė ją į 
jos pačios arklio balną, šaltai priminęs, kad tėvas, be 
abejo, ieškos dukters, jeigu ši nesugrįš namo iki vakaro. 

Pamanęs, jog bus atsikratęs mergytės, jis įėjo į vidų 
ir pareikalavo dar vieno elio puoduko. Šeimininko duktė 
įvykdė užsakymą ir pasilenkdama kviečiamai brūkštelė- 
jo svaria krūtine jam per petį, bet tuo metu, kai jaunuo- 
lis įsivaizdavo gundantį reginį ant šieno — du nuogus kū- 
nus, susipynusius vienas kito glėbyje, kilame lange pasi- 
rodė tos pačios vaiskiai žalios akys! Gavo tėkšti ant sta- 
lo saują monetų, kad nuramintų įžeistą išsigandusios mMer- 
ginos savimeilę, o pats išjoti... vien tam, kad vėl susi- 
tiktų panelę Stoun grįždamas. 

Jis ėmė jaustis esąs grobis, persekiojamas nenumaldo- 
mo medžiotojo, nusikaltėlis, kurį tuojau sučiups, ir jau- 
nuolis kiekvieną akimirką galėjo netekti kantrybės. Ir 
vis dėlto, suirzęs pagalvojo Polas, jis stovi pliskinamas 
skaisčios balandžio saulės, dėl kažkokios nesuprantamos 
priežasties stengdamasis apginti Vitnę nuo užsipuolimų, 
kurių ši, be abejo, nusipelnė. 

Dailutė Emilė Viljams, keleriais metais jaunesnė už 
kitus draugijoje, sunerimusi dirstelėjo į Polą. 

— Manau, kad man derėtų pažiūrėti, ko taip gaišta 
Vitnė,— išlemeno ji ir skubiai perėjusi pievelę žengė pa- 
lei baltintą tvorą prie arklidžių. Atidariusi dideles dvivė- 
res duris, Emilė įsižiūrėjo į ilgą koridorių, abipus kurio 
buvo įrengti gardai. 

— Kur panelė Vitnė? — paklausė ji jaunesniojo arkli- 
ninko, vedančio už pavadžio bėrą išdarą. 

— Čia, panele. 

Net prieblandoje Emilė pastebėjo, kaip plykstelėjo 
raudoniu berniuko veidas, kai jis linktelėjo į sandėliuką. 

Nesuprasdama Emilė dėbtelėjo į iškaitusį vaikinuką, 
tyliai pabeldė į duris ir įėjo, bet tuojau pat nustėro nuo 
jos akims atsivėrusio reginio. Ilgos Vitnės Elison Stoun 
kojos buvo aptemptos šiurkštaus rudo audeklo jojimo 

bridžiais, beveik nepadoriai prilipusiais prie dailių jos 
klubų ir per liemenį parištais virvagaliu. Be bridžių, Vit- 
nė vilkėjo tik plonais marškiniais. 

— Bet... nejaugi tu pasirodysi žmonėms šitaip? — 
aiktelėjo mergaitė. 

Atsigręžusi Vitnė linksmai nužvelgė apstulbusią bičiu- 
lę. 

— Žinoma, ne! Ant viršaus užsimesiu palaidinę. 

— B-bet k-kodėl? — apimta nevilties sumurmleno Emi- 
lė, 

— Nes vargu ar būtų padoru pasirodyti vienais marIš- 
kiniais,— džiugiai paaiškino Vitnė, nukabindama nuo kuo- 
liuko švarią arklininko palaidinę ir brukdama rankas į 
rankoves. 

— P-padoru? Na, argi padoru pasirodyti visiems ma- 
tant su vyriškais bridžiais?! Juk tu Žinai... 

— Teisybė. Tačiau aš juk negaliu šuoliuoti ant ark- 
lio be balno su tais sijonais? Nagi, vėjas tiesiog užmes 
man juos ant galvos, ir kas tada bus? — linksmai aiški- 
no Vitnė sukdama ilgus nepaklusnius plaukus į kuodą ir 
susmeigdama jį ant pakaušio. 

— Šuoliuoti be balno?! Tu nori pasakyti, jog ketini 
sėstis ant arklio raita? Nagi, tėvas atims iš tavęs teisę į 
palikimą ir išvarys iš namų, jei išdrįsi taip pasielgti! 

— Aš neketinu joti raita, — trumpai sugageno Vitnė,— 
ir, be to, nesuprantu, kodėl vyrams leista patogiai sėstis 
į balną, 0 mes, Moterys, silpnoji lytis, privalome sėdėti 
persikreipusios šonu ir melsti Dievą, kad neatsidurtume 
po arklio kanopomis. 

Bet Emilė nesirengė keisti pokalbio temos. 

— Tuomet ką tu ketini daryti? 

— Niekada nė nejtariau, kokia tu smalsi, jaunoji 1e- 
di, — paerzino Vitnė.— Na, tiek to, atsakysiu: rengiuosi 
lėkti šuoliais stovėdama ant arklio nugaros. Kadaise pa- 
mačiau taip darant mugėje ir nuo to laiko mankštinausi. 
Ir kai Polas pamatys, ką aš sugebu, žinoma... 

— Jis tiesiog pamanys, kad tu išprotėjai, Vitne Stoun! 
Polas pamanys, kad tu labai neišauklėta ir visa tai darai 
norėdama patraukti jo dėmesį.— Ir pastebėjusi, kad drau- 
gė atkakliai atstatė smakrą, Emilė ryžosi pakeisti takti- 

ką.— Vitne, prašau, pagalvok apie tėvą! Ką jis pasakys 
sužinojęs? 

Vitnė sudvejojo, nejučia pajutusi skvarbaus ledinio 
tėvo žvilgsnio jėgą — jis tą akimirką tartum smigo į ją, 
ir įtraukusi į plaučius oro lėtai iškvėpė, pro mažą lan- 
gelį žiūrėdama į draugus, lūkuriuojančius pievelėje. 

— Tėvas kaip paprastai, — nuvargusi ištarė ji, — pasa- 
kys, kad aš jį nuvyliau, kad darau jam ir motinos atmi- 
nimui gėdą, ir jis džiaugiasi, kad ji nesulaukė tokios ne- 
laimės — pamatyti, kuo pavirto vienintelis jos kūdikis. 
Na, o paskui pusvalandį postringaus, kokia idealiai iš- 
auklėta ledi yra panelė Elizabetė Ašton, ir kad man derė- 
tų sekti jos pavyzdžiu. 

— Na... jeigu tu iš tikrųjų nori padaryti Polui įspū- 
dį, galėtum pamėginti. .. 

Susierzinusi Vitnė sugniaužė kumščius. 

— Aš stengiausi būti panaši į Elizabetę. Vilkėdavau 
tomis bjauriomis sukniomis su rauktinukais ir jausdavau- 
si su jomis tikra baidyklė, valandų valandas pratindavau- 
si tylėti ir lapsėdavau blakstienomis tol, kol imdavo skau- 
dėti akis. 

Emilė prikando lūpytę, kad neimtų juoktis iš to abe- 
jingo, tačiau visiškai negiriamo Elizabetės įpročių apra- 
šymo, bet tuojau pat apniuko. 

— Eisiu pasakysiu kitiems, kad tu tuoj pasirodysi,— 
atsiduso ji. 

Rūsčiais šūksmais ir paniekos replikomis buvo sutik- 
tas Vitnės pasirodymas pievelėje, bet mergaitė nieko ne- 
paisydama atvedė arklį arčiau žiūrovų. 

— Jį nukris, — pranašavo viena mergina, — nebent 
Viešpats anksčiau nubaustų ją už tą pasibaisėtiną išvaiZ- 
dą! 

Vitnei magėjo kandžiai atsikirsti, bet ji sukando dan- 
tis, išdidžiai pakėlė galvą ir slapčia žvilgtelėjo į Polą. 
Gražiai išlenktos jo lūpos buvo nepritariamai sučiauptos, 
o žvilgsnis lėtai kilo nuo basų mergaitės kulkšnių prie 
bridžiais pridengtų šlaunų. Vitnei širdį sugniaužė, išvy- 
dus paniekinamą jo veido išraišką, bet savo sprendimo 
ji neatsisakė ir šoko ant paklusniai stovinčio išdaro. Šis 
pasileido lengvais šuoliais, ir Vitnė ėmė lėtai tiestis at- 

metusi į šalis rankas, kad išlaikytų pusiausvyrą. Pamažu 
ji atsistojo visu ūgiu. Arklys bėgo ratą po rato, ir nors 
Vitnė kiekvieną valandėlę būgštavo nukrisianti, vis dėlto 
jai pavyko atrodyti gracingai ir savimi pasitikinčiai. 

Baigdama ketvirtą ratą, ji leido sau žvilgtelėti į su- 
sirinkusiuosius. Kokios šleikščios grimasos! Tačiau mer- 
gaitė susiieškojo tą vienintelį, dėl kurio visa tai ir buvo 
sumaniusi. Polo veidą beveik dengė didžiulio medžio še- 
šėlis, ir Elizabetė Ašton graibstėsi už jo rankos, tačiau 
Vitnė suspėjo pastebėti lėtą, neryžtingą šypseną, kuri vos 
kilstelėjo jo burnos kampučius, ir pergalės jausmas tar- 
tum stiprus vynas ūmai susuko jai galvą. Tuo metu, kai 
ji pradėjo penktą ratą, Polas jau plačiai šypsojosi. Vitnė 
tiesiog savo kailyje nesitvėrė iš laimės, ir dabar net mau- 
džiantys raumenys bei mėlynės buvo nieko verti, paly- 
ginti su ją apėmusiu akinančiu džiaugsmu. 

Stovėdamas prie svetainės lango, išeinančio į pietinę 
pievelę, Martinas Stounas taip pat stebėjo savo dukters 
vaidinimą. Už nugaros nuskardėjo dvariškio balsas, skel- 
biantis, jog atvyko lordas ir ledi Džilbertai. Per daug įtū- 
žęs tuo metu, kad įstengtų kalbėti, Martinas pasveikino 
svainę ir jos Vyrą vos pastebimu linktelėjimu. 

— Kaip... kaip malonu matyti jus po šitiek metų, 
Martinai, — nė nemirktelėjusi sumelavo ledi Enė, bet pa- 
stebėjusi, kad šis šalčiausiai tyli, neramiai pasiteiravo: — 
Kur Vitnė? Nekantriai trokštame ją pamatyti. 

Martinas pagaliau atgavo žadą. 
pakanka tik pažvelgti pro langą! 

Sutrikusi Enė prisiartino. Žemai, pievelėje, ji išvydo 
liekną jaunuolį, meistriškai balansuojantį ant šuoliais 1e- 
kiančio arklio. Aplinkui stovėjo žiūrovai ir gyvai šnekė- 
josi tarpusavyje. 

— Koks miklus berniukas! — šūktelėjo ji. 


Ši, atrodė, paprasta replika akimirksniu prikėlė Mar- 
tiną iš ledinio įtūžio būsenos ir paskatino ryžtingai veikti. 

— Jei pageidaujate susipažinti su dukterėčia, prašom 
eiti paskui mane! — pasiūlė jis žengdamas prie durų.— 
Arba galiu padėti jums išvengti pažeminimo ir atvesti ją 
čionai. 


Irzliai purkštelėjusi ledi Enė paėmė vyrą už parankės, 
ir abu nusekė paskui Martiną. 

Prisiartinusi prie žiūrovų, Enė išgirdo šnibždėjimąsi, 
kikenimą ir neramiai pastebėjo, kad pačioje jų intonaci- 
joje slypėjo kažkoks pyktis, pasityčiojimas. Bet jai da- 
bar tai nerūpėjo: ji atidžiai žvelgė į merginų veidus, steng- 
damasi atpažinti Vitnę. Kurgi ji? 

Ledi Džilbert iškart ir ryžtingai atmetė dvi blondines 
ir vieną rausvaplaukę mergaitę, kurį laiką stebėjo minia- 
tiūrinę mMėlynakę brunetę ir pagaliau netekusi vilties krei- 
pėsi į stovintį greta jaunuolį: 

— Atsiprašau, aš — ledi Džilbert, Vitnės teta. Ar ne- 
galėtumėte pasakyti, kuri mergaitė yra ji? 

Polas Sevarinas, kuris suvokė, kokia komiška ši situa- 
cija, linksmai, nors šiek tiek ir užjaučiamai nusišypsojo. 

— Jūsų dukterėčia ant arklio, ledi Džilbert,— pareiš- 
kė jis. 

— Ant ark...— užsikirto paspringęs oru lordas Džil- 
bertas. 

Vitnė iš savo nepatikimos pozicijos ant arklio nugaros 
siaubo apimta sekė, kaip kone tekinas prie jos artėja 
tėvas. 

— Prašau, nereikia scenų, tėte,— paprašė ji, stengda- 
masi, kad neišgirstų: kiti. 

— Aš?! Aš keliu scenas? — pašėlusiai suriaumojo Mar- 
tinas ir griebęs už pavadžio smarkiai jį trūktelėjo, taip 
staigiai stabdydamas arklį, kad Vitnė vos suspėjo nu- 
šokti. Vos mergaitės kojos palietė žemę, ji neteko pu- 
siausvyros, susvyravo ir griuvo. Bent kiek atsipeikėjusi 
ji mėgino stotis, bet tėvas negailestingai sugniaužė duk- 
ters ranką ir nutempė ją prie susirinkusiųjų. 

— Šis... šis padaras,— pareiškė jis, stumtelėdamas ją 
prie tetos ir dėdės, — yra jūsų dukterėčia, nors man ir la- 
bai skaudu tai pripažinti. 

Vitnė išgirdo kvatojimą, ir jaunimas bematant išsi- 
skirstė. Mergaitė pajuto, kaip veidą užlieja karštas rau- 
donis, bet nenorėdama pasiduoti ji mandagiai tarė: 

— Laba diena, teta Ene ir dėdė Edvardai. Kaip laiko- 
tės? 

Žvilgsniu lydėdama tolstantį Polą, nesąmoningai siekė 
nesamo sijono padurkų, bet tuoj suprato savo klaidą ir 
įsigudrino komiškai nusilenkti su vyriškais bridžiais. Ji, Ži- 
noma, pastebėjo, kaip susiraukė teta, bet tik išdidžiai 
kilstelėjo smakrą. 

— Galite būti tikra, teta, tą savaitę, kurią jūs čia vie- 
šėsite, aš pasistengsiu nebūti pajuokos objektu. 

— Savaitę, kurią mes čia viešėsime? — aiktelėjo le- 
di Džilbert, bet Vitnei per daug rūpėjo Polas, kuris sodi- 
no Elizabetę į savo dviratę puskarietę, todėl ji nepaste- 
bėjo, kaip nustebo teta. 

— Iki pasimatymo, Polai,— pašaukė ji, negrakščiai 
mojuodama rankomis. 

Polas atsigręžė ir taip pat kilstelėjo ranką tyliai at- 
sisveikindamas. 

Iki jos vėl atskardeno juokas. Lengvi vežimai greit 
nuriedėjo privažiuojamąja alėja, išveždami sėdinčiuosius 
juose į pikniką ar į kitą tokią pat nuostabiai linksmą 
pramogą, į kurias Vitnė niekada nebūdavo kviečiama — 
buvo dar per jauna. 

Einant į namą, ledi Enę draskyte draskė prieštaringos 
emocijos: ji užjautė Vitnę ir tūžo ant Martino, taip pa- 
žeminusio dukterį prie pašalinių. Be to, ją sukrėtė tai, kaip 
atrodė vyriškai apsivilkusi dukterėčia ant arklio nuga- 
ros, ir visiškai pribloškė atradimas, kad Vitnė, kurios mo- 
tiną buvo galima pavadinti tik malonios išvaizdos, atei- 
tyje pasidarys tikra gražuolė. 

Tiesa, kol kas ji buvo pernelyg liesa, tačiau net da- 
bar, po tos gėdingos scenos, užsitraukusi nemalonę, lai- 
kėsi tiesiai ir Žengė su įgimta gracija, vos pastebimai, 
gundančiai siūbuodama klubais. Enė nusišypsojo supras- 
dama, kaip nepadoriai tai atrodo, kaip iššaukiamai aptem- 
pia šiurkštus audeklas dailias šlaunis, kaip virvagalis pa- 
brėžia plonutį liemenį, kuriam nereikia jokių korsetų, 
kaip mainosi akys po tankiomis juodomis blakstieno- 
mis — nuo žalsvos jūros bangų spalvos iki tamsaus nefri- 
to. O tie plaukai! Netvarkingi karčiai, gausybė tamsaus 
raudonmedžio atspalvio garbanų! Reikia tik kruopščiai 
pakirpti, sulyginti juos ir šukuoti, kol imtų blizgėti! 

Enei tikrai niežėjo rankos tuojau pat griebtis darbo. 
Ji jau apgalvojo būdus, kaip pabrėžti nepaprastas Vitnės 
akis ir išsišovusius skruostikaulius. Reikia atšukuoti plau- 
kus nuo kaktos ir sudėti aplink galvą lyg karūną taip, 
kad tik pora garbanų kristų palei ausis. .. arba tiesiog at- 
šukuoti atgal ir paleisti minkštomis bangomis ant pe- 
cių... 

Vos jiems įėjus vidun, Vitnė kažką sumurmėjo atsi- 
prašydama, užkopė į savo kambarį ir apimta nevilties 
krito į krėslą, su siaubu stengdamasi prisiminti Žeminan- 
tį skandalą, kurio liudininku tapo Polas. Kaip tėvas galė- 
jo taip šiurkščiai nutraukti ją nuo arklio, o paskui aprėk- 
ti visiems girdint! Teta ir dėdė, be abejo, paklaikę nuo 
siaubo, ir viskas dėl bjauraus jos išsišokimo! Vitnės 
skruostai degė iš gėdos vien pagalvojus apie tai, kaip jie 
tikriausiai niekina ją. 

— Vitne? — sušnibždėjo Emilė, įsėlinusi į kambarį ir 
atsargiai privėrusi duris.— Aš įėjau per tarnų pusę. Ar 
tavo tėvas labai pyksta? 

— Piktas kaip pats šėtonas, — patvirtino Vitnė apžiū- 
rinėdama savo kojas.— Tikriausiai aš viską sugadinau, 
kaip manai? Visi iš manęs juokėsi, ir Polas tai girdėjo. 
Dabar, kai Elizabetei sukako septyniolika, jis, žinoma, pa- 
sipirš jai, dar negavęs nė menkiausios galimybės suvokti, 
kaip myli mane. 

— Tave? — priblokšta pakartojo Emilė.— Vitne Stoun, 
nagi, jis bėga nuo tavęs kaip nuo maro, ir tu puikiai tai 
žinai! Kas jį galėtų smerkti, ypač po tų nemalonumų, ku- 
rių jam pridarei pernai! 

— Ne tiek ir daug, — paprieštaravo Vitnė, nesmagiai 
muistydamasi krėsle. 

— Ne? O kaip tas triukas, kurį iškrėtei jam Visų 
šventųjų dienos išvakarėse? Kas iššoko ant kelio tiesiai 
prieš jo ekipažą kliegdama lyg kokia banši*, ir dar su 
vaiduoklio drabužiais, net arklius pabaidė? 

Vitnė tamsiai nuraudo. 


— Na... ne taip jau jis ir supyko... ir vežimas ne- 
nukentėjo. Tik ašis lūžo, jam apvirtus. 


* Airių mitologijoje — antgamtiška gražios moteriškės pavidalo 
būtybė, kurios aimanos pranašaujančios mirtį. 

— Taip, ir Polo koja, — priminė Emilė. 

— Bet ji greit sugijo,— atšovė Vitnė, jau beveik pa- 
miršusi praeities nesėkmes ir atvirai ieškodama būdų, 
kaip vėl patraukti Polo dėmesį. Mergaitė pašoko ir lė- 
tai apėjo ratu kambarį.— Būtinai reikia ką nors sugal- 
voti. .. net jei tektų pagrobti Polą. 

Šelmiška šypsena nušvietė purviną veiduką, ir Vitnė 
taip staigiai pasisuko, kad Emilė susigūžė išsigandusi. 

— Emile, viena visiškai aišku — jis nenujaučia esąs 
neabejingas man. Tiesa? 

— Tiksliau būtų pasakius, kad jam visiškai vis vien, 
ar tu egzistuoji pasaulyje, — sunerimo Emilė. 

— Vadinasi, teisingiau bus, jei sakysime, kad jis ne- 
pasipirš man papildomai nepaskatintas. Sutinki? 

— Jis nepasipirš tau net jei į jį nukreiptų pistoletą, 
ir tu puikiai tai supranti. Be to, tu per jauna tekėti, net 
jeigu... 

— Kokiomis aplinkybėmis, — pergalingai nutraukė ją 
Vitnė,— džentelmenas privalo pasiūlyti ranką ledi? 

— Nenutuokiu. Išskyrus, žinoma, tą atvejį, kai jis su- 
kompromituoja ją... Vitne, ne! Nieku gyvu. Atsimink, šį 
kartą aš tau nepadėsiu! 

Atsidususi Vitnė vėl krito į krėslą atkišdama ilgas ko- 
jas. Visai ne vietoje ji sukrizeno vien pagalvojusi apie 
itin nepadorų dalyką, kuris šovė jai į galvą... 

— Jei tik galėčiau palaisvinti... na, žinai, ištraukti 
kaištį iš stebulės taip, kad ratas nusmuktų ne iš karto, o 
paskui paprašyti Polą pasivažinėti su manim... Tuomet, 
iki mes grįšime ar kas nors ateis mums padėti, bus jau 
naktis, ir jis noromis nenoromis gaus prašyti tėvą mano 
rankos.— Nepaisydama smerkiančio Emilės žvilgsnio, mer- 
gaitė tęsė: — Tik pagalvok, koks nuostabus seno siužeto 
posūkis! Jauna ledi pagrobia džentelmeną, ir jo reputa- 
cija taip nukenčia, jog Mergina verčiama tekėti, kad vis- 
kas susitvarkytų! Koks puikus galėtų būti romanas! — pri- 
dūrė ji sužavėta savo išradingumo, 

— Išeinu! — pareiškė Emilė ir ryžtingai žengė link du- 
rų, bet prie pat slenksčio sustojo ir atsigręžė į Vitnę: — 
Tavo teta ir dėdė viską matė. Geriau pagalvok, ką keti- 
ni paaiškinti dėl tų bridžių ir šuoliavimo arkliu. 

Vitnės veidas apsiblausė. 

— Nieko aš neketinu aiškinti — tai nepadės. Užtat kol 
jiedu bus čia, rodysiu dorybingumo, išsiauklėjimo ir pa- 
klusnumo pavyzdį — Ir pastebėjusi kupiną abejonės Emi- 
lės žvilgsnį pažadėjo: — Be to, ketinu laikytis toliau nuo 
giminaičių ir Matytis su jais tik prie stalo. Manau, kad 
galiu elgtis kaip Elizabetė bent po tris valandas per dieną. 

Vitnė tesėjo pažadą. Per pietus, po jaudinančio dėdytės 
pasakojimo apie gyvenimą Beirute, kur jis tarnavo Bri- 
tanijos konsulate, mergaitė tik mMurmtelėjo: 

— Kaip tai pamokoma, dėde,— nors nekantravo api- 
pilti jį klausimais. Ir po vaizdingo Paryžiaus bei širdį 
gniaužiančių sostinės pramogų apibūdinimo Vitnė man- 
dagiai atsiliepė: — Kaip įdomu, teta. 

Pietavusiems dar nespėjus pakilti iš užstalės, mergaitė 
atsiprašė ir dingo. 

Praėjo trys dienos, ir Vitnei taip sekėsi tapti paklusnia 
bei kuklia ar bent jau nematoma, kad Enė ėmė klausti sa- 
vęs, ar tik jai nebus pasivaidenęs tas nenuolankumo 
plykstelėjimas, kurį ji regėjo atvykimo dieną. O gal 
mergaitė tiesiog pajuto priešiškumą jai ir Edvardui? 

Ketvirtą dieną, kai Vitnė papusryčiavo dar kitiems ne- 
atsibudus ir nedelsdama kažkur išgaravo, Enė ryžosi su- 
žinoti tiesą. Ji apieškojo visus namus, bet Vitnės niekur 
nerado. Mergaitės nebuvo nė sode. Ji nepaėmė nė ark- 
lio iš arklidės — tai Enei patvirtino arklininkas. Marksty- 
damasi nuo skaisčios saulės, ledi Džilbert apsidairė, spė- 
liodama, kur galėtų praleisti visą dieną penkiolikmetė mer- 
gytė. Ir tuomet ant kalvos, stūkstančios greta dvaro, ji 
pastebėjo ryškiai geltoną dėmę. 

— Štai kur tu! — atsiduso Enė išskleisdama skėtį ir 
ryžtingai žingsniuodama pievele. 

Vitnė tetą pastebėjo per vėlai. Apgailestaudama ne- 
pasiieškojusi geresnės slėptuvės, mergaitė mėgino suregz- 
ti nekaltą temą, kad galėtų šnekėtis nebijodama pasi- 
rodyti nemokša. Drabužiai? Bet Vitnė nieko neišmano apie 
madas, jai šitai visai ir nerūpi — vis tiek ji atrodo bai- 
siai, kad ir ką apsivilktų. Kokia suknelė gali pagražinti 
mergaitę katės akimis, molio spalvos plaukais, strazda- 
nota nosimi? Be to, ji per aukšta, per liesa, ir jei gailes- 

tingasis Viešpats vis dėlto ketina duoti jai ką nors pana- 
šaus į krūtis, tai jis per ilgai gaišta berods. 

Ledi Enė uždususi, linkstančiomis kojomis šiaip taip 
įsiropštė į stačią kalvą ir netekusi jėgų susmuko ant pa- 
tiesalo greta dukterėčios. 

— Aš... norėjau... truputį pasivaikščioti — nesigėdy- 
dama sumelavo ji ir šiek tiek atsitokėjusi pastebėjo ant 
Vitnės kelių atskleistą knygą, gulinčią odiniu viršeliu į 
viršų.— Tai meilės romanas? — pasiteiravo ji nudžiuginta, 
kad savaime atsirado pokalbio tema. 

— Ne, teta,— kukliai atsiliepė mergytė, uždengdama 
delnu pavadinimą. 

— Man sakydavo, kad jaunos ledi dievina meilės ro- 
manus, — pastebėjo Enė. 

— Taip, teta, — mandagiai sutiko Vitnė. 

— Kartą skaičiau vieną, bet jis man nepatiko, — paste- 
bėjo ledi Enė karštligiškai stengdamasi sugalvoti, apie ką 
dar galėtų šnekėtis su dukterėčia.— Nepakenčiu veikėjų, 
kurios arba tokios idealios, kad net šleikštu, arba nuolat 
alpėja. 

Vitnė be galo nustebo, išgirdusi, kad ji nėra vienin- 
telė Anglijos moteris, kuri negali pakęsti sentimentalių 
svaičiojimų, ir bematant pamiršo ketinusi kalbėti vien 
jaustukais, 

— O jei veikėja neguli be sąmonės, — pridūrė ji links- 
mai žybsėdama akimis, — vadinasi, ji spaudžia prie nosies 
buteliuką uostomųjų druskų ir lieja ašaras dėl kažkokio 
bevalio džentelmeno, kuris vis dar nedrįsta pasipiršti ar- 
ba — o tai dar blogiau — suspėjo atiduoti ranką ir širdį 
kitai, visiškai nevertai asmenybei. Aš niekada negalė- 
čiau ištisas dienas drybsoti ir nieko neveikti, žinodama, 
kad mano mylimasis tapo kažkokios baisios moters auka. 

Vitnė čia pat atsikvošėjo ir pašnairavo į tetulę pasiti- 
krinti, ar ši nesijaučia šokiruota, bet ledi Enė žvelgė į ją 
su nesuprantama šypsena lūpų kampučiuose. 

— Teta Ene, ar galėtumėt ką nors jausti vyriškiui, ku- 
Tis puola ant kelių ir taria: ,Ak Klarabele, tavo lūpos — 
raudonos rožės žiedlapiai, o akys — dvi žiburiuojančios 
žvaigždės“.— Ir paniekinamai prunkštelėjusi Vitnė paaiš- 


15 


kino: — Kaip tik šioje vietoje aš lėkčiau atsinešti uosto- 
mųjų druskų buteliuko! 

— Ir aš, — juokdamasi sutiko Enė.— Tai ką gi tu skai- 
tei, jei ne nuobodžius meilės romanus? — ištraukusi kny- 
gą iš po Vitnės delno, ledi Enė žvilgtelėjo į auksu išve- 
džiotą antraštę.— „Iliada“? — priblokšta nepatikliai su- 
murmėjo ji. 

Vėjelis šlamino puslapius, ir Enė nukreipė apstulbusį 
žvilgsnį į uždarą Vitnės veidą. 

— Bet ji išleista graikiškai! Ar tu moki graikų kalbą? 

Vitnė linktelėjo raudonuodama iš pažeminimo. Dabar 
teta palaikys ją mėlynąja kojine — dar viena tamsi dėmė 
jos Teputacijoje. 

— Dar lotynų, italų, prancūzų kalbas ir šiek tiek vo- 
kiečių, — prisipažino ji. 

— Dievulėliau! — tik kvėptelėjo Enė.— Kaipgi tu vi- 
sa tai išmokai? 

— Nors tėvas itin prastos nuomonės apie mano pro- 
tinius gebėjimus, aš esu tiesiog naivi, tačiau ne besmegenė 
ir kasdien zirziau jam, kol jis pakvietė man istorijos ir 
kalbų mokytojus. 

Vitnė nutilo prisiminusi, kaip kadaise tikėjo, jog ge- 
rai mokydamasi galės atstoti tėvui sūnų, kurio šis niekada 
neturėjo. Ir tuomet gal jis pamils ją... 

— Nagi tu, atrodo, gėdijiesi to, ką pasiekei, nors tu- 
rėtum didžiuotis. 

Vitnė susimąsčiusi pažvelgė į namą, jaukiai prigludusį 
slėnyje po kalva. 

— Žinoma, visi mano, kad mokyti moteris tokių daly- 
kų — veltui gaišti laiką. Tiesą pasakius, aš Visai nesu- 
gebu pasiekti to, ką moka kiekviena moteris. Siuvu lyg 
užrištomis akimis, o kai dainuoju, visi aplinkiniai šunys 
ima stūgauti. Ponas Tvitsvortas, vietinis muzikos mokyto- 
jas, tvirtindavo, kad man skambinant fortepijonu jį be- 
matant išberia. Aš nemoku daryti to, ką daro kitos mer- 
ginos, o blogiausia, kad tų darbų ir nemėgstu. 

„Na, dabar, — mąstė Vitnė, — teta galutinai nusiteiks 
priešiškai, kaip ir visi kiti, bet bus netgi geriau. Šiaip ar 
taip, liausiuos būgštavusi dėl to, kas neišvengiama". 

Ji pažvelgė į ledi Enę plačiai atmerktomis akimis: 

— Esu tikra, kad tėtė jau suspėjo viską išpasakoti apie 
mane. Žinoma, esu didžiausias jo nusivylimas. Jis nori, kad 
būčiau tokia žavinga, kukli ir tyli kaip Elizabetė Ašton. 
Stengiausi kaip įmanydama, bet nieko neišeina. 

Enei širdį suskaudo dėl to gražaus, gyvo, drąsaus, su- 
trikdyto kūdikio, kuri pagimdė jos sesuo. Pirštais palytė- 
jusi Vitnės skruostą, ji švelniai tarė: 

— Tavo tėvas svajoja apie dukterį, primenančią ka- 
mėją,— mandagią, išblyškusią, neišraiškingą, visuomet pa- 
klūstančią jo valiai. Tačiau jo duktė panaši į briliantą — 
tokį pat Žibantį, pilną gyvenimo džiaugsmo, todėl jis ne- 
žino, ką daryti. Užuot vertinęs akmens retumą ir grožį, 
užuot bent kiek pagludinęs jį ir parodęs pasauliui aki- 
namą švytėjimą, jis stengiasi brangenybę paversti pa- 
prasta kamėja. 

Vitnė labiau buvo linkusi laikyti save anglies gabalu, 
bet nenorėdama išsklaidyti iliuzijų nutylėjo. Ledi Enei 
nuėjus, ji vėl paėmė į rankas knygą, bet netrukus, pa- 
miršusi didvyrių žygdarbius, ėmė galvoti apie Polą. 

Vakare nulipusi į valgomąjį, ji pajuto keistą įtampą 
kambaryje — niekas nė nepastebėjo, kaip ji priėjo prie 
stalo. 

— Kada ketinate pasakyti mergytei, kad ji išvyksta 
su mumis į Prancūziją, Martinai? — piktai reikalavo at- 
sakymo dėdė.— Gal sumanėte laukti iki pat išvažiavimo, 
o paskui paprasčiausiai įmesti vaiką į karietą ir užtrenkti 
duris? 

Vitnei prieš akis viskas ėmė plaukti, ir kažkokią bai- 
sią akimirką jai pasirodė, jog ji verčiama lyg pirštinė at- 
virkščiai. Mergytė stabtelėjo, stengdamasi susivaldyti ir 
nuryti kartų gumulą, užspaudusi gerklę. Kojos vis dar 
drebėjo, jai sunku buvo stovėti. 

— Argi aš kur nors išvykstu, tėte? — pasiteiravo ji, 
stengdamasi atrodyti rami. | 

Visi vienu metu atsigręžė ir sužiuro į ją. Martino vei- 
das rodė vien nekantrumą. Lūpos buvo irzliai sučiauptos. 

— Į Prancūziją, — griežtai rėžė jis — gyvensi su teta 
ir dėde, kurie žadėjo pamėginsią padaryti iš tavęs tikrą 
ledi. 

Stengdamasi išvengti kieno nors žvilgsnio, kad nepra- 
virktų, Vitnė atsisėdo prie stalo. 

— Tikiuosi, kad pasakei tetai ir dėdei, kuo jie rizi- 
kuoja? — sunkiai, sukaupusi visas jėgas, išdaužė ji, kad 
tik tėvas nepamatytų, ką jis daro jos širdžiai, ir šaltai 
pažvelgė į kaltus, sutrikusius artimųjų veidus.— Tėvas, 
matyt, pamiršo paaiškinti, kad priimdami mane į savo na- 
mus jūs rizikuojate užsitraukti nešlovę. Be to, mano 
siaubingas būdas, gatvės mergiūkštės manieros ir aš vVi- 
siškai nemoku šnekėtis prie stalo! 

Teta gailestingomis akimis stebėjo ją, visai to neslėp- 
dama, bet tėvas vis dar žiūrėjo į ją, nutaisęs akmeninį, 
abejingą veidą. 

— Ak tėte,— sušnibždėjo ji užsikirsdama, visiškai ne- 
besitvardydama,— nejaugi tu iš tikrųjų taip niekini ma- 
ne? Taip neapkenti, kad sugalvojai atsikratyti? — akys 
pritvinko ašarų, jos tuoj ims byrėti, ir Vitnė skubiai at- 
sistojo.— Prašau atleisti man... šiandien aš nelabai no- 
Tiu valgyti. 

— Kaip jūs galėjote! — išėjus mergytei, sušuko Enė 
keldamasi nuo kėdės ir su įniršiu spitrėdama į Martiną.— 
Jūs didžiausias beširdis, bejausmis... Su kokiu pasitenki- 
nimu aš išplėšiu kūdikį iš jūsų letenų! Nesuprantu, kaip 
ji įstengė taip ilgai ištverti visą tą siaubą! Aš niekada 
taip negalėčiau! 

— Jūs teikiate per daug reikšmės jos žodžiams, po- 
nia,— lediniu balsu tarė Martinas.— Galite būti tikra, ji 
taip nusiminė visai ne dėl to, kad reikės išsiskirti su ma- 
nimi. Tiesiog aš per anksti sugrioviau jos planus! Užteks 
jai kvailioti dėl Polo Sevarino! Visi aplinkui šaiposi iš 
jos! Man jau gana! 


2 skyrius 


Naujiena, kad Martino Stouno duktė išsiunčiama į 
Prancūziją, ir dar kuo skubiau, Žaibiškai apskriejo apy- 
linkes. Mieguistoje kaimo vietovėje, kur smulkioji dvari- 
ninkija pasižymėjo santūrumu ir uždarumu, Vitnė Stoun 
kartkartėmis teikdavo peno nuostabiai masinančioms pa- 
skaloms. 

Todėl įvairiausio amžiaus moterys, jaunos ir senos, 
vargšės ir pasiturinčios, būriavosi grįstose miestelio gat- 
vikėse ir jaukiose virtuvėlėse, trokšdamos dar kartą pa- 
simėgauti naujausiais gandais. Ir kiekviena su neapsako- 
mu pasitenkinimu, kuo smulkiau dėstė apie dar vieną 
skandalingą Vitnės išsišokimą, gvildeno kiekvieną jos ir 
taip be galo nuotykingo gyvenimo įvykį, pradedant nuo 
atsitikimo su rupūže, kurią įleido bažnyčion tą aštuone- 
rių Metų nenaudėlė, ir baigiant kritimu iš medžio, po ku- 
riuo tuo metu stovėjo Polas Sevarinas su jauna ledi. Tik 
pamanykit, bjauri mergiotė sumanė šnipinėti tokį padorų 
džentelmeną! 

Tik po to, kai visi Vitnės nuotykiai buvo dar kartą iš- 
samiai aptarti, kūmutės leido sau atsidėti nesibaigiančioms 
spėlionėms, kas paskatino Martiną Stouną išsiųsti dukterį 
į svetimą šalį. 

Beveik visos sutarė dėl to, kad tas atgrasus vaikas 
greičiausiai bus išprovokavęs nelaimingą, nepaguodžia- 
mą tėvą griebtis tokių ryžtingų veiksmų. Tik pamanykit! 
Pasirodyti su vyriškomis kelnėmis! Antra vertus, Mergio- 
tė įsigudrino privirti tiek košės ir turėjo tiek trūkumų, 
kad išsiskyrė gandonešių nuomonės dėl to, kas konkrečiai 
privertė tėvą skirtis su dukterimi. Tačiau visos buvo įsiti- 
kinusios dėl vieno dalyko: kad ir kokie buvo Martino 
motyvai, Polas Sevarinas su palengvėjimu atsidus, nusi- 
kratęs sunkios naštos. 

Pastarąsias tris dienas kaimynų minios plūdo į Mar- 
tino Stouno namus, lyg ir padaryti vizitą ledi Enei ir at- 
sisveikinti su Vitne. Vakare, išvykimo į Prancūziją išva- 
karėse, Enė Džilbert sėdėjo svetainėje, su įprastiniu kan- 
trumu atlaikydama dar vieną lankytojų antplūdį — šį kar- 
tą tai buvo trys ponios su dukterimis. Veide sustingo man- 
dagi šypsena, tačiau prastai slėpdama susierzinimą ji te- 
besiklausė moterų, kurios, pasak jų pačių, esančios kupi- 
nos draugiškiausių jausmų, o iš tikrųjų su didžiausiu ma- 
lonumu jos vardijo visas Vitnės nuodėmes bei klaidas. 
Kiekviena tikino linkinti mergaitei vien gera, kartu lei- 
do aiškiai suprasti, kad Vitnė būtinai padarysianti gėdą ir 
nuplėšianti šlovę Džilbertų šeimai, išvarysianti Enę iš 

proto ir —tai esą visiškai įtikėtina — labai pakenksianti 
diplomatinei Edvardo karjerai. 

Enė atsistojo, kai lankytojos pagaliau susirengė išei- 
ti, ir trumpai atsisveikinusi nuvargusi susmuko krėsle. 
Akys žaibavo niršiu ryžtu. Nuolat kritikuodamas dukte- 
Iį prie pašalinių, Martinas Stounas padarė ją pajuokos ir 
apkalbų objektu. Reikia skubiai išvežti Vitnę kuo toliau 
nuo tų bukapročių pavyduolių ir leisti jai sužydėti Pran- 
cūzijos sostinėje, kur atmosfera ne tokia slogi. 

Sustojęs tarpduryje tarnas diplomatiškai kostelėjo: 

— Pas jus ponas Sevarinas, miledi. 

— Įleiskit,— linktelėjo Enė, slėpdama džiaugsmingą 
nuostabą. Nejaugi Vitnės vaikiško susižavėjimo objek- 
tas ryžosi atvažiuoti ir atsisveikinti? 

Tačiau džiaugsmas greit išblėso, kai ponas Severinas 
įėjo į svetainę drauge su akinamai gražia miniatiūrinė 
blondine. Visi penkiolikos mylių spinduliu žinojo apie 
Vitnės susižavėjimą, todėl Enė nė kiek neabejojo, kad ir 
Polui tai puikiai žinoma, ir ledi Džilbert pamanė, jog jis 
pasielgė be galo žiauriai, atsiveždamas drauge su savimi 
merginą į jį dievinančios Vitnės namus. 

Ledi Enė stebėjo, kaip jis eina jos pasitikti. Kaip ji 
norėjo rasti nors kokį jo trūkumą! Bet Polas Sevarinas 
buvo aukštas ir gražus, be to, turėjo nepakartojamo gerai 
išauklėto džentelmeno žavesio. 

— Labas vakaras, pone Sevarinai,— su šaltu manda- 
gamu pasveikino jį. — Vitnė sode. 

Polas tarytumei būtų supratęs tokio santūrumo prie- 
žastis, ir mėlynos jo akys sužibo šypsodamosi: 

— Žinau,— linktelėjo jis,— bet aš tikėjausi, kad jūs 
galėsite užimti Elizabetę, kol aš atsisveikinsiu su Vitne. 

Enė beveik nenoromis sušvelnėjo. 

— Bus labai malonu. 

Nustėrusi, sustingusi Vitnė stebeilijo į žiedais apsipy- 
lusius rožių krūmus. Teta dabar svetainėje tikriausiai dar 
kartą klausosi pasakojimų apie tamsią dukterėčios praei- 
tį ir pikta lemiančių jos ateities pranašysčių. Emilė išva- 
žiavo į Londoną su tėvais, o Polas... Polas net atsisvei- 
kinti nepanoro. Tikriausiai dabar jis su draugais švenčia 
jos išvykimą. 

Ir tartum paklusdamas nebyliam mergaitės šauksmui, 
Polas išdygo kaip iš po žemių. Už nugaros pasigirdo že- 
mas vyriškas balsas: 

— Sveika, gražuole. 

Netikėdama savo ausimis, Vitnė greit atsisuko. Jis sto- 
vėjo vos už kelių colių, nerūpestingai atsišliejęs petimi į 
nos apšviesti spindėjo beveik neįžiūrimo prieblandoje juo- 
do frako fone. 

— Aš sužinojau, kad paliekate mus, — negarsiai pasa- 
kė jis. 

Vitnė be žodžių linktelėjo, stengdamasi kuo geriau įsi- 
minti šviesių plaukų atspalvį ir kiekvieną gražaus, mė- 
nesienos nutvieksto veido bruožą. 

— Ar ilgėsitės manęs? — išpoškino ji. 

— Žinoma, — numykė Polas.— Be jūsų čia bus visai 
nuobodu, jaunoji ledi. 

— Įsivaizduoju,— sumurmėjo Vitnė nudelbdama akis.— 
Kas dar šokinės iš medžių ir gadins jums pikniką arba 
nulauš jums koją, arba... 

— Niekas,— skubiai nutraukė Polas savikritikos srau- 
tą. 

Vitnė kuo nuoširdžiausiai nusiteikusi įbedė akis į jau- 
nuolį. 

— Ar palauksite manęs? 

— Aš būsiu čia, kai jūs grįšite, jeigu šito norėjote 
paklausti, — išsisukinėdamas tarstelėjo Polas. 

— Jūs puikiai žinote, kad aš ne tai turėjau galvoje, — 
apimta nevilties, spyrėsi Vitnė— Aš norėjau sužinoti, ar 
jūs nevesite kurios nors kitos, kol aš... 

Sumišusi Vitnė nutilo. Na, kodėl, kodėl ji visuomet 
daro vien kvailystes jam esant?! Kodėl negali būti abejin- 
gai koketiška kaip kitos merginos? 

— Vitne,— tvirtu balsu pasakė Polas, — jūs išplauksite 
ir pamiršite net mano vardą. Kada nors apskritai stebė- 
sitės, kodėl prašėte, kad laukčiau... 

— Aš jau dabar stebiuosi, — raudonuodama prisipažino 
ji. 

Užjaučiamai atsidusęs Polas atsargiai kilstelėjo mergai- 
tės smakrą, versdamas ją pažvelgti į jį. 

— Aš būsiu čia,— pažadėjo jis neryžtingai šypsodama- 
sis, — ir nekantriai lauksiu jūsų sugrįžtančios, kad pama- 
tyčiau, kaip jūs išaugote. 

Lyg apžavėta žiūrėdama į gražų, nerūpestingai šypsan- 
tį veidą, Vitnė padarė paskutinę, baisiausią klaidą: stai- 
giai pasistiebusi ant pirštų galiukų, ji apkabino Polą ir 
aistringai pabučiavo jį į lūpų kamputį. 

Keiktelėjęs sau panosėje, jaunuolis atplėšė nuo savęs 
mergytės rankas ir smarkiai pastūmė ją nuo savęs. Vit- 
nės akys pritvinko pasibjaurėjimo savimi ašarų. 

— Atleiskite... Polai... Aš... man nederėjo to dary- 
ti. 

— Nederėjo,— sutiko jis ir išėmė iš kišenės mažą dė- 
žutę, kurią paprasčiausiai kyštelėjo mergytei į ranką. 

— Atvežiau jums atsisveikinimo dovaną. 

Vitnei galva apsvaigo iš laimės. 

— Tiesa?! 

Virpančiais pirštais ji kilstelėjo dangtelį ir be žado, 
apstulbusi įbedė akis į mažą kuloną — kamėją ant plo- 
nos auksinės grandinėlės. 

— Ak, Polai, — sušnibždėjo ji, jos akys spindėjo, — tai 
gražiausias, puikiausias... aš visuomet jį saugosiu. 

— Tai atminimo suvenyras, — atsargiai paaiškino Po- 
las.— Nieko daugiau. 

Bet Vitnė beveik negirdėdama jo palietė kuloną lyg 
šventenybę. 

— Jūs pats išrinkote jį manė 

Polas neryžtingai pasiraukė. Tą rytą jis išsirengė į 
miestelį pirkti žavaus brangaus niekučio Elizabetei. Jam 
esant juvelyrinėje parduotuvėje, savininkas juokdamasis 
pastebėjo, kad dabar, kai panelė Stoun išvyksta į Pran- 
cūziją, ponas Sevarinas tikriausiai atšvęsiąs būsimąją 
laisvę. Tiesą pasakius, Polas slapta galvojo lygiai taip pat 
ir vien todėl paprašė šeimininką surasti ką nors tinkama 
penkiolikmetei mergytei. Iki Vitnei atvožiant dėžutę, jis 
visai nenutuokė, kas ten įdėta. Tačiau kam sakyti šitai 
Vitnei? Jei pasiseks, dėdė su tetule įstengs surasti kokį 
nors Naivuolį prancūzą, kuris ves Vitnę — geriausia bū- 
tų rasti nuolaidų, sukalbamą žmogų, kuris nesiskųstų dėl 
beprotiškų žmonos poelgių. 

Paklusdamas kažkokiam keistam jausmui, Polas jau 
linktelėjo prie Vitnės, trokšdamas įtikinti ją, kad ši pasi- 
naudotų visomis galimybėmis, kurias jai atveria sostinės 
gyvenimas, tačiau antžmogiškomis valios pastangomis su- 
sitvardė. 

Taip, aš išrinkau jį pats — dovaną nuo draugo,— paga- 
liau sumurmėjo jis. 

— Bet aš nenoriu būti jums vien draugė,— išpoškino 


Vitnė stengdamasi susivaldyti — Ne... jūs teisus... aš 
džiaugiuosi, galėdama būti drauge... kol kas...— atsi- 
duso ji. 


— Tuomet,— valiūkiškai nusišypsojo jis — manau, kad 
draugams visiškai leistina atsisveikinant pasibučiuoti. 

Džiugiai nustebusi, akinamai šypsodamasi Vitnė užsi- 
merkė ir sučiaupė lūpas, bet jo burna tik lengvai paly- 
tėjo jos skruostą. Kai ji atsimerkė, Polas jau artėjo prie 
namo. 

— Polai Sevarinai,— sušnibždėjo ji su niauriu ryžtu, — 
šit pamatysi, aš Visiškai pasikeisiu, o kai grįšiu, tu bū- 
tinai Vesi Mane. 

Kol pašto garlaivis sūpavo ir šokinėjo audringomis La- 
manšo bangomis, Vitnė stovėjo prie turėklų įsmMeigusi 
akis į tolstantį Anglijos krantą. Vėjas puldinėjo plačia- 
kraštę jos skrybėlę, stengdamasis atrišti kaspinus, išdrai- 
kyti plaukus ant veido. Ji žvelgė į gimtąją žemę stengda- 
masi įsivaizduoti, kaip viskas bus, kai ji vėl plauks są- 
siauriu grįždama atgal. Suprantama, žinia, kad ji grįžta, 
bematant pasirodys laikraščiuose: 

„Panelė Vitnė Stoun, pripažinta gražuolė ir Paryžiaus 
karalienė, grįžta į gimtąją Angliją“. 

Vos pastebima šypsena suvirpino Vitnės lūpas. Pa- 
ryžiaus karalienė... 

Mergaitė atmetė nepaklusnias garbanas nuo kaktos, su- 
kišo jas po vaikiška skrybėlaite ir ryžtingai atsuko Ang- 
lijai nugarą. 

Atrodė, kad oras beregint pasitaisė, vos ji priėjo prie 
priešingo borto žvilgtelėti Prancūzijos pusėn. Ten, kur jos 
laukė nežinoma ateitis. 

3 skyrius 
Prancuzija, 1816— 1820 metai 


Lordo ir ledi Džilbertų namai Paryžiuje, kylantys už 
įvijų geležinių vartų, darė didingo, nors ir nelabai rūs- 
taus pastato įspūdį. Didžiuliai langai — erkeriai praleido 
daug šviesos ir šilumos į erdvius kambarius, pasteliniai 
raštai teikė nepriekaištingo elegantiškumo viskam: nuo 
svetainių iki miegamųjų antrajame aukšte. 

— O čia tavo kambariai, brangioji, — pareiškė Enė at- 
verdama duris į apartamentus, kurių grindys buvo išklo- 
tos šviesiai melsvais kilimais. 

Vitnė nustėro ant slenksčio, godžiai spitrėdama į pui- 
kų lovos užtiesalą — balto atlaso su rausvų ir melsvų or- 
chidėjų raštais. Daili sofutė — kanapa buvo apmušta tų 
pačių atspalvių audeklu. Beveik permatomo porceliano 
vazose gausiai primerkta tų pačių spalvų gėlių, melsvų 
ir rausvų. 

Vitnei sumaudė širdį, ji pasisuko į tetą. 

— Jausčiausi daug geriau,— apgailestaudama sumur- 
mėjo ji, — jeigu rastumėte man kitą kambarį, ne tokį... 
sakykim, ne tokį rafinuotą.— Ir pastebėjusi, kaip nustebo 
teta, paaiškino: — Namie kiekvienas būtų pasakęs jums, 
kad vos einu pro ką nors trapaus, tas „kas nors“ akimirks- 
niu terkšteli ant grindų. | 

Enė pasisuko į tarną, sulinkusį po sunkia Vitnės skry- 
nia, 

— Čionai,— paliepė ji, valdingai linktelėjusi puikaus 
Žydrojo kambario pusėn. 

— Paskui nesakykite, kad aš jūsų neperspėjau,— atsi- 
duso Vitnė imdama skrybėlaitę ir atsargiai sėsdamasi ant 
kanapos. „Gyvenimas Paryžiuje, — pamanė ji — žada būti 
nuostabus". 

Lankytojų antplūdis prasidėjo po trijų dienų, lygiai 
pusę dvyliktos, kai atvyko asmeninė Enės modistė, lydi- 
ma trijų besišypsančių siuvėjų, be perstojo čiauškančių 
apie fasonus ir audinius. Vitnė ne kartą buvo išmatuota 
nuo galvos iki kojų, kol neteko jėgų stovėti. Bet po pus- 
valandžio mergaitę privertė žingsniuoti iš kampo į kam- 

pą su knyga ant galvos, o ją kritiškai stebėjo putlutė mo- 
teris, kuriai teta Enė patikėjo sunkią užduotį — mokyti 
Vitnę kažkokio itin migloto pastarajai dalyko, vadinamo 
etiketu. 

— Aš pasibjaurėtinai nerangi, ponia Frusar,— suglu- 
musi, raudonuodama paaiškino Vitnė, vos tik knyga nu- 
krito ant grindų trečią kartą. 

— Visai ne,— nuneigė ponia Frusar, papurčiusi dai- 
liai sušukuotą žilaplaukę galvelę.— Panelė Stoun pasižy- 
mi įgimta gracija ir puikia laikysena. Bet panelei reikia 
atprasti vaikščioti taip, tartum ji dalyvautų lenktynėse 
vietoj Žirgo. 

Šokių mokytojas, kuris atvyko vos išvažiavus poniai 
Frusar, pasuko Vitnę lyg šokdamas valsą ir paskelbė nuo- 
sprendį. 

— Ne tokia ir beviltiška. Tik reikia įgūdžių. 

Prancūzų kalbos mokytojas, atėjęs penktą valandą ar- 
batos, trumpai pareiškė: 

— Ji daug ko gali ir mane pamokyti, ledi Džilbert. 

Keletą mėnesių paeiliui ponia Frusar atvažiuodavo 
penkis kartus per savaitę dviem valandoms mokyti Vitnę 
etiketo subtilybių. Be perstojo budriai jos stebima Vitnė 
kaip įmanydama stengėsi išmokti to, kas padėtų jai išsi- 
kovoti Polo palankumą. 

— Tai ko gi tu išmokai iš ponios Frusar? — kartą va- 
karieniaujant pasiteiravo dėdė Edvardas. 

Vitnės veidas atrodė sumišęs. 

— Ponia moko mane vaikščioti, o ne lėkti šuoliais, — 
išdaužė ji, tikėdamasi išgirsti iš dėdės, kad visa tai — tuš- 
čias laiko gaišinimas, bet jis tik pritariamai nusišypsojo. 
Vitnė atsakė laiminga šypsena.— Žinote,— pajuokavo 
ji — anksčiau aš buvau įsitikinusi, jog vaikščiojimui dau- 
giau nieko nereikia — tik poros stiprių kojų. 

Nuo to vakaro gyvi Vitnės pasakojimai apie jos die- 
nos darbus pasidarė privalomas ir linksmas kiekvienos 
vakarienės ritualas. 

— Ar anksčiau jūs žinojote, — kartą paklausė ji, — kad 
tai tikras Menas — pasisukti rūmininkės suknia su šleifu? 

— Mano drabužiai man niekada neteikė tiek rūpes- 
čių, — nusijuokė lordas Džilbertas. 

— Klystate,— pareiškė Vitnė dėdamasi pasibaisėju- 
si — kiekvienam vyrui gresia pavojus susipainioti damos 
šleife ir pargriūti! 

Po mėnesio ji klestelėjo į krėslą ir ėmė manieringai 
vėdintis šilkine vėduokle, koketiškai žvilgčiodama per jos 
viršų. 

— Ar tau karšta, brangute?— pasiteiravo Edvardas, iš 
anksto mėgaudamasis nauja pramoga. 

— Vėduoklė egzistuoja visai ne tam, kad išgelbėtų 
nuo kaitros, — pareiškė Vitnė su perdėtu naivumu lapsė- 
dama blakstienomis, ir tai privertė Enę pratrūkti juoku.— 
Ji skirta flirtui. Be to, reikia duoti kažkokio darbo ran- 
koms. Ir mušti ja per pirštus itin įkyriems džentelmenams. 

Edvardas bematant surimtėjo. 

— Kokiems įkyriems džentelmenams konkrečiai? — 
grėsmingai paklausė jis. 

— Nagi, jokiems. Kol kas aš nieko čia nepažįstu,— 
gūžtelėjo pečiais Vitnė. 

Enės širdį užplūdo džiaugsmas vien pagalvojus, kad 
dukterėčia jau suspėjo rasti vietą Edvardo ir jos pačios 
širdyse, vietą, kuri galėjo priklausyti tikrai jų dukteriai. 

Vieną vakarą, likus mėnesiui iki oficialaus Vitnės pa- 
sirodymo aukštuomenėje, Edvardas atnešė tris kvietimus į 
operą. Su apskaičiuotu atsainumu metęs juos prieš Vitnę, 
jis pasiūlė, kad dukterėčia, žinoma, jei leis pamokos, pa- 
lydėtų juos į teatrą, į asmeninę pasiuntinio ložę. 

Prieš metus Vitnė būtų ėmusi suktis linksmai šokdama, 
bet dabar ji per daug pasikeitė, todėl jausmingai nusišyp- 
sojusi dėdei tik atsakė: 

— Aš labai norėčiau to, dėde Edvardai. 

Mergaitė nuščiuvusi sėdėjo, kol Klarisė, buvusioji Siu- 
zenos Stoun kambarinė, o dabar Vitnės kambarinė ir 
kompanionė, šukavo vešlius jos plaukus ir smaigstė gar- 
banas ant pakaušio. Paskui ji atsistojo, ir Klarisė padėjo 
jai apsivilkti naują baltą suknią su šviesiai mėlynomis 
juostomis, sukryžiuotomis žemiau krūtinės, ir klostuotu si- 
jonu. Ansamblį papildė priderintas šviesiai mėlynas ap- 
siaustas. 

Vitnė ilgai stovėjo prieš veidrodį, spindinčiomis aki- 

mis žiūrėdama į savo atvaizdą, paskui neryžtingai, nu- 
lenkdama galvą, padarė gilų reveransą, įprastą rūmuose. 

— Ar galėčiau pristatyti panelę Vitnę Stounė — su- 
murmėjo ji.— Pripažintą Paryžiaus gražuolę. 

Sostinės gatves apgaubė pilkas rūkas, ore sūkuriavo 
vaiskios vandens dulkės, šaligatviai ir grindinys blizgėjo 
mėnesienoje. Vitnė tvirčiau įsisupo į atlasinį apsiaustą ir 
patenkinta smakru pajuto šilkinį audinį. Mergaitė neat- 
plėšdama akių žiūrėjo pro langą į praeivius, kažkur sku- 
bančius plačiais, lietaus užtvindytais šaligatviais. 

Priešais teatrą būriavosi žiūrovai, išdrįsę sviesti iššūkį 
drėgmei ir tamsiems debesims. Orūs vyrai atlasiniais tra- 
kais ir aptemptais bridžiais lankstėsi linkčiojo brangeny- 
bėmis nusagstytoms ponioms. Nužengusi žemėn, Vitnė ap- 
stulbusi įsispitrėjo į išsipuošusias moteris, neabejotinai pa- 
sitikinčias savimi, tuo, kad jos — neprilygstamos, ir apie 
kažką šnekučiuojančias su savo garbintojais. Mergaitė 
tvirtai tikėjo, kad gražesnių moterų tiesiog nebūna pa- 
saulyje. Akimirksniu išgaravo net menkiausia viltis, kad ji 
iš tikrųjų kada nors taps Paryžiaus karaliene. Tačiau dėl 
to beveik neapgailestavo — svarbiausia, kad ji pakliuvo į 
tokią šaunią draugiją. 

Jie priėjo prie įėjimo, bet tik Enė pastebėjo, kaip jau- 
ni vyrai, tingiai žvalgęsi į Visas puses, staiga sukluso, 
varstydami Vitnę įdėmiais žvilgsniais. Dukterėčios grožis 
tik pradėjo skleistis, o gyvas, judrus veidas ir neįprasta 
plaukų spalva buvo patikimas sėkmės garantas. Vitnė iš- 
siskyrė kažkokiu vidiniu spindėjimu, taip ryškiai rodan- 
čiu gyvą prigimtį ir gyvenimo geismą, o laikysena ir ne- 
priekaištingos mManieros buvo įgytos per nuolatinius susi- 
dūrimus su priešais — per ilgai iš mergaitės buvo nepa- 
grįstai šaipomasi. 

Atsidūrusi pasiuntinio ložėje, Vitnė palygino naujos 
suknios palanką ir pakėlė dramblio kaulo vėduoklę, mė- 
gindama, kaip Mokė ponia Frusar, kuo nors užimti ran- 
kas. Ak, kokia ji buvo kvaila gaišdama laiką kalboms ir 
matematikai, o juk tam, kad pelnytų Polo ir tėvo pagyri- 
mą, būtų pakakę vien mokėti šypsotis ir mosikuoti vė- 
duokle! Kur kas naudingiau perprasti etiketą nei gebėti 
kalbėtis graikiškai! 

Aplinkui ją buvo linkčiojančių, siūbuojančių galvų jū- 
ra, įmantriose mMadingose šukuosenose plazdeno plunks- 
nos. Vitnei norėjosi rėkti iš džiaugsmo. Pastebėjusi, kaip 
ponia žaismingai tekštelėjo vėduokle savo kavalieriui per 
pirštus, ji pasijuto esanti dvasiškai artima visoms mote- 
rims ir nejučia klausė savęs, ką gi tokio nepadoraus pa- 
šnibždėjo šis į ausį savo kaimynei ir kodėl ji atrodo grei- 
čiau pamaloninta nei įžeista. 

Orkestras ėmė griežti uvertiūrą, ir Vitnė, pagauta pui- 
kios muzikos, bematant viską pamiršo. O kai pasibaigus 
pirmajam veiksmui uždanga nusileido, Vitnė vos prisi- 
vertė grįžti į tikrovę. Ložėn tolydžio užsukdavo tetos ir 
dėdės draugai, įsiliedami į gyvą pokalbį, šen ir ten nu- 
skardėdavo juoko pliūpsniai. 

— Vitne,— pašaukė teta Enė, paliesdama jos petį — 
prašau, atsigręžk, aš noriu supažindinti tave su artimais 
mūsų bičiuliais. 

Vitnė paklusniai atsistojo, ir teta pristatė dukterėčią 
ponui ir poniai Diu Viliams. Šie ją sveikino nuoširdžiai 
ir šiltai, 0 jų duktė Teresė, gražutė blondinė, maždaug 
tokio pat amžiaus kaip Vitnė, susikaupusi žvilgčiojo į 
naująją pažįstamą. Nuo veriamo merginos žvilgsnio Vit- 
nės savikliova beregint išgaravo. Ji niekuomet nemokėjo 
kalbėtis su savo bendraamžiais ir pirmą kartą nuo atvy- 
kimo iš Anglijos pasijuto nemikli, kerėpliška. 

— Jums... jums patinka opera? — pagaliau įstengė 
ištarti. 

— Ne,— papurtė galvą Teresė, šypsodamasi ir demon- 
struodama duobutes skruostuose.— Aš nė žodžio nesu- 
prantu, apie ką jie dainuoja! 

— O Vitnė supranta! — išdidžiai pareiškė lordas Ed- 
vardas.— Ji moka lotynų, graikų, italų kalbas ir net vo- 
kiečių. 

Vitnė svajojo tik apie viena — kaip čia prasmegti skra- 
džiai Žemės, nes dėdės pagyrūniškumas galėjo tik padė- 
ti jai visam laikui likti ,,„mėlynąja kojine'“ Diu Vilių aky- 
se. Mergaitė prisivertė susitikti žvilgsniu su išgąstingomis 
Teresės akimis. 

— Tikiuosi, jūs nemokate skambinti fortepijonu ir dai- 
nuoti?— koketiškai pasipūtė miniatiūrinė blondinė. 

— Oi, ne,— skubiai nuramino ją Vitnė.— Tu visiškai 
negabi tiek vienam, tiek kitam. 

— Nuostabu! — plačiai nusišypsojo Teresė, sėsdamasi 
greta Vitnės,— nes aš vien šitai ir moku. Žinoma, jūs ne- 
kantriai laukiate, kada būsite pristatyta aukštuomenei? — 
pasidomėjo ji, susižavėjusi stebėdama Vitnę. 

— Nepasakyčiau, — nuoširdžiai prisipažino ši. 

— O aš tiesiog degu iš nekantrumo. Nors man tai ne- 
labai svarbu, nes tėvai dar prieš trejus metus sutarė dėl 
mano tekybos, ir tai tiesiog puiku: dabar aš galėsiu pa- 
daryti viską, kad padėčiau jums susirasti tinkamą vyrą. Aš 
visus pažįstu — kuris iš jaunikių tinkamiausias arba vien 
tik gražus, tačiau be pinigų ir ryšių, o paskui, kai išsi- 
rinksite puikią partiją, ateisiu į vestuves ir visiems papa- 
sakosiu, kad ne kas kitas, 0 aš sugebėjau viską taip gerai 
sutvarkyti, — triumfuodama pareiškė mergina, žybtelėjusi 
nepakartojama šypsena. 

Vitnė atsakydama nusišypsojo, šiek tiek apstulbinta 
atvirai ir nuoširdžiai siūlomos draugystės. To pakako, kad 
Teresė vėl imtų samprotauti: 

— Visos mano seserys labai vykusiai ištekėjo. Likau 
tik aš. Ir, žinoma, mano brolis Nikola. 

Vitnė užgniaužė norą linksmai pasidomėti, kam pri- 
skirtinas Nikolia Diu Vilis — „tinkamų“ ar vien tik „„gra- 
žių“ jaunikių kategorijai, bet Teresė atskleidė paslaptį ne- 
laukdama, kol bus paklausta: 

— Ne, Nikola visiškai netinka. Tiesa, jis turtingas ir 
neįtikėtinai gražus. Bet visiškai neprieinamas. Supranta- 
ma, labai gaila, tai kelia neviltį Visai šeimai, nes jis — 
vienintelis įpėdinis ir iš visų vaikų vyriausias. 

Vos tvardydama smalsumą, Vitnė vis dėlto sugebėjo 
mandagiai pastebėti, kad ji tikisi, jog pono Nikola ne- 
vargina kokia nors sunki liga. 

— Ne,— melodingai sukikenusi patikino Teresė, — ne- 
bent liga laikytume nuolatinį nuobodžiavimą ir neįtikė- 
tiną pasipūtimą. Žinoma, Nikola visai teisėtai taip elgia- 
si, nes garbintojos be perstojo puola jam ant kaklo. Ma- 
mos tvirtinimu, jei moterims būtų galima prašyti vyro 
rankos, jam būtų pasipiršta daugiau negu mums visoms 
keturioms drauge paėmus. 

Mandagią Vitnės veido kaukę bematant pakeitė neap- 
simesto susidomėjimo išraiška. 

— Negaliu suprasti, — prajuko ji. — kas man čia taip 
keista! 

— Žavesys, — rimtai paaiškino Teresė. — Nikola ža- 
vus.— Ir kiek pamąsčiusi pridūrė: — Kaip gaila, kad Ni- 
kis toks išrankus, nes jei jam šautų į galvą užsukti į pir- 
mąjį jūsų pokylį ir išskirti jus iš visų debiutančių, jus be- 
matant užgriūtų pašėlusi sėkmė! Bet, žinoma, niekas pa- 
saulyje nepriverstų jo atvažiuoti į debiutančių vakarą! 
Jo manymu, nieko nuobodesnio nė būti negali! Tačiau aš 
vis tiek papasakosiu jam apie, jus — 0 jei jis sutiks! 

Tik išmoktos etiketo taisyklės sutrukdė Vitnei prisi- 
pažinti, kad ji karštai tikisi niekada nepamatyti didžiuoklio 
vyriausiojo Teresės brolio. 


4 skyrius 


Oficialaus Vitnės debiuto išvakarėse iš Emilės Viljams 
atėjo laiškas, kurio turinys privertė mergaitę dusti iš lai- 
mės. Polas nusipirkęs dvarą Bahamų salose ir ketinąs pra- 
leisti ten ištisus metus. Ir kadangi Vitnė neįsivaizdavo, jog 
Polas galėtų įsimylėti tamsiaodę čiabuvę, tai reiškė, jog 
ji turi dar visus Metus iki sugrįžimo namo. Visus Metus 
nereikia būgštauti, kad Polas sumanys vesti ką nors, ne 
ją! 

Kad bent kiek nusiramintų ir atsikratytų nemalonaus 
nerimo dėl rytdienos pokylio, Vitnė susirietė į kamuoliu- 
ką ant rausvosios kanapos ir su pasimėgavimu ėmė dar 
kartą skaityti vieną iš Emilės laiškų, kurie buvo suslėpti 
etiketo vadovėlyje. Mergaitė taip įnikusi skaitė, kad ne- 
pastebėjo pašalinio žvilgsnio. 

Nikola Diu Vilis stovėjo tarpduryje, laikydamas laiš- 
kutį, kurį Teresė įprašė perduoti asmeniškai panelei Stoun. 
Per pastarąjį mėnesį Teresė suspėjo sukurti tiek puikių 
planų, kaip suvesti jį akis į akį su atašė dukterimi, kad 
Nikola neabejojo: šios dienos pavedimas taip pat suma- 
nytas vien tam, kad jis susipažintų su angle. Ne pirmą 
kartą sesutė stengiasi pripiršti jam kokią nors kvaišelę 
bičiulę, ir Nikis iš patirties žinojo, kad geriausias būdas, 

kaip nušaldyti romantiškų panelės Stoun sumanymų pum- 
purus, — tai privaryti mergiotę iki ašarų arba kaip reikiant 
pagąsdinti, kol ji pati imtų džiaugtis, kad jis išeina! 

Nutaisęs gana skeptišką veidą, jis apžiūrinėjo atsivė- 
rusią jo žvilgsniui žavią scenelę, be abejonės, iš anksto 
kruopščiausiai surežisuotą panelės Stoun, trokštančios kuo 
gražiau jam pasirodyti. Saulės šviesa sruvo pro langelį, 
esantį už sofutės, ir mainėsi spindinčiose raudonmedžio 
spalvos plaukų kaskadose. Vieną ilgą sruogą mergaitė 
tingiai vyniojo ant smiliaus, apsimesdama visiškai atsidė- 
jusi knygos skaitymui; geltona rytmetinė suknia išskleis- 
ta aplinkui minkštomis klostėmis, o kojos koketiškai pa- 
riestos po padurkais. Žavingas ramus profilis, ilgos blaks- 
tienos nuleistos taip, kad beveik guli ant skruostų, o pil- 
nos rubino spalvos lūputės vos šypso. 

Kad greičiau įvykdytų pavedimą, Nikola žengė į vi- 
dų. 

— Koks žavus reginys, panele. Mano pagyrimas,— 
drąsiai pareiškė jis, tyčia ištęsdamas žodžius. 

Staigiai pakėlusi galvą, Vitnė skubiai užvertė knygą 
su Emilės laiškais, atidėjo ją į šalį ir atsistojo, neryžtin- 
gai dirsčiodama į jauną gal dvidešimt aštuonerių metų 
vyriškį, kuris su stingdančiu išdidumu stebėjo ją, lyg tir- 
damas kažkokį keistą vabzdį. Be abejonės, jį galima lai- 
kyti gražiu: aukštas, juodaplaukis raiškiomis rudomis aki- 
mis, kuriose žiburiuoja auksinės kibirkštėlės. 

— Tikiuosi, kad suspėjote viską gerai apžiūrėti, pane- 
leė — tiesmukiškai pasiteiravo jis, 

Suvokusi, jog iš tikrųjų įsispoksojo į svečią, Vitnė min- 
tyse sudraudė save ir linktelėjo į laiškutį jo rankoje: 

— Jūs atėjote pas tetą? 

Vitnė nustebo, kai jaunuolis atkišo laišką jai. 

— Aš Nikola Diu Vilis, ir tarnas jau pranešė, kad jūs 
manęs laukiate. Todėl manau, kad vertėtų padaryti galą 
apsimestinei jūsų nuostabai, ar ne? 

Vitnė priblokšta sustingo vertinamai apžiūrinėjama ne- 
pažįstamojo, kurio žvilgsnis lėtai leidosi iš viršaus žemyn, 
nuo jos kaktos iki pat suknios palanko. Ar jis stabtelėjo 
prie jos krūtinės, o gal kalta tik įsiaudrinusi vaizduotė? 

Baigęs apžiūrą iš priekio, apėjo ją, tirdamas iš visų 
pusių kaip prizą laimėjusį arklį. 

— Nevarkite skaitydama, — rėžė jis, kai Vitnė nervin- 
gai atskleidė laiškutį. — Ten sakoma, kad Teresė paliko čia 
apyrankę, bet ir jūs, ir aš, suprantama, žinome, kad tai tik 
dingstis susipažinti. 

Vitnė pasijuto išmušta iš vėžių, sutrikdyta ir kartu 
įžeista. Teresė sakė, kad jos brolis be galo pasipūtęs, bet 
Vitnė nė neįtarė, kad gali būti šitaip! 

— Tiesą pasakius,— pareiškė jis, vėl atsistodamas 
priešais ją, — aš tikėjausi ko kita. 

Balse nejučia suskambėjo susižavėjimo gaidelės. 

— Nikola! 

Džiugus tetos Enės sveikinimas leido Vitnei išvengti 
atsakymo. 

— Kaip džiaugiuosi, kad atvykote! Tarnas pranešė apie 
tai, ir aš laukiau jūsų: viena kambarinė rado Teresės apy- 
rankę po sofos pagalvėle. Matyt, sugedo kabė. Tuojau at- 
nešiu,— pažadėjo ji skubėdama iš kambario. 

Nikola išgąstingai įsispitrėjo į panelę Stoun. Jos lū- 
pas virpino šypsena, 0 siauri antakiai buvo vos pakelti, 
tartum mergaitė būtų mMėgavusis jo suglumimu. Nikola 
puikiai suprato, kad toks jo šiurkštumas reikalauja ma- 
žiausiai atsiprašymo ar mandagaus pokalbio, todėl pasi- 
lenkęs paėmė nuo kanapos etiketo vadovėlį su įdėtais 
jame Emilės laiškais ir žvilgtelėjo į antraštę. 

— Mokotės gerų manierų, panele Stounė — pasiteira- 
vo jis. 

— Taip, — atsakė ji vos tvardydama juoką.— Gal no- 
Iite pasiskolinti vadovėlį? 

Šmaikštus atsakymas pelnė tingią pritariamą pašne- 
kovo šypseną. 

— Matau, kad būtina skubiai atgailauti dėl nedovano- 
tino elgesio, — nieko nelaukdamas pastebėjo jis.— Pane- 
le, ar nepaliktumėt man vieno šokio per rytdienos poky- 
lį2 

Vitnė sudvejojo, netikėtai užklupta .kerinčios jo šyp- 
senos ir neslepiamo susižavėjimo. 

Palaikęs jos tylėjimą koketavimu, Nikola gūžtelėjo pe- 
čiais, ir šilta šypsena virto kone pasityčiojama: 

— Iš jūsų neryžtingumo galiu spręsti, kad visus savo 
šokius jau esate pažadėjusi. Na, ką gi, gal kitą kartą. 

Vitnė suprato, kad Nikola atsisako kvietimo, ir čia 
pat pamanė, jog pirmasis įspūdis apie jį buvo teisingas. 

— Aš nesu pažadėjusi nė vieno šokio,— ji pribloškė 
svečią atviru prisipažinimu.— Matote, jūs — pirmasis 
džentelmenas, kurį aš susitikau Paryžiuje. 

Ji tyčia pabrėžė nelabai populiarų Prancūzijoje žodį 
„džentelmenas“, ir tai neprasprūdo pro Nikio ausis; jis 
nelauktai atlošęs galvą, ėmė linksmai kvatoti. 

— Šit ir apyrankė, — pareiškė ledi Džilbert įeidama į 
kambarį.— Ir, Nikolia, prašom priminti Teresei, kad ka- 
bė sugedusi. 

Nikis paėmė apyrankę ir atsisveikino. Jis sėdo į pus- 
karietę ir liepęs vežėjui vežti jį į tėvų namus atsilošė į 
odines pagalves. Jie pravažiavo parką, kurio vingiuotų 
alėjų pakraščiais augo pavasario gėlės. Dvi dailutės mo- 
terys, jo pažįstamos, sveikindamosi pamojavo jam ranku- 
tėmis, aptemptomis šviesiomis pirštinaitėmis, tačiau Nikis 
vos pastebėjo vaizdelį, tarytumei pasiskolintą iš Geinsbo- 
ro paveikslų. Jis galvojo apie ką tik sutiktą jaunutę ang- 
le. 

Nors ir stengėsi, Nikola negalėjo suprasti, kaip tuš- 
čiagalvė pleputė jo sesuo ir Vitnė Stoun taip artimai su- 
sidraugavo. Abi skyrėsi tarpusavyje, kaip skiriasi limo- 
nadas, ir stiprus prancūziškas vynas. Teresė — miela, gra- 
žutė būtybė, saldi kaip limonadas, bet joje nėra slaptų 
gelmių, galinčių sudominti vyriškį. 

Kita vertus, Vitnė Stoun pasirodė tikras kontrastų 10- 
bynas. Ji žaižaravo lyg tirštas tamsiai raudonas burgundiš- 
kasis, Zadantis neregėtą palaimą ir pavojingus nuotykius. 
Septyniolikmetė mergaitė ištvėrė paniekinamas jo repli- 
kas ir patyčias nepaprastai santūriai ir gana narsiai. Dar 
keleri metai, ir ji taps neprilygstama moterimi. 

Nikola nusijuokė prisiminęs, kaip kandžiai ji atsikirto 
į jo pastabą dėl etiketo vadovėlio. Bus apmaudu, jei tokia 
reta brangenybė per rytdienos pokylį liks nepastebėta 
tarp debiutančių minios, ir vien todėl, kad ji — ne pran- 
cūzė! 

Puikūs gobelenai puošė vieną didžiulės pokylių salės 
sieną, 0 priešinga, veidrodinė, atspindėjo tūkstančių žva- 
kių, sustatytų tviskančiuose sietynuose, liepsnas. Išvydu- 
si save viename veidrodyje, Vitnė mėgino įvertinti, kaip 
ji atrodo. Baltus šilkinius jos iškilmių drabužius puošė 
platūs festonai, pritvirtinti rausvomis šilkinėmis rožėmis, 
derančiomis prie tų, kurios vainikavo sunkias garbanas, 
sukeltas ant galvos karūnos forma. Nustebusi mergaitė iš- 
vydo ramų savo veidą, visiškai nerodantį to jaudinimosi, 
kuris audrino ją viduje. | 

— Viskas bus gerai, pamatysi, — šnibžtelėjo teta Enė. 

Bet Vitnė manė visiškai kitaip. Argi ji gali varžytis 
su tomis akinančiomis blondinėmis ir rudaplaukėmis gra- 
Zuolėmis, apsimestinai droviomis miniatiūrinėmis brunetė- 
mis, kurios linksmai juokiasi ir nesivaržydamos čiauška 
su gražiais jaunais vyrais, vilkinčiais juodais frakais su 
ryškiomis šilkinėmis visų spalvų ir atspalvių liemenėmis! 
Vitnė tvirtino nesikrimsianti dėl tokių niekų kaip kvai- 
las pokylis, bet širdyje žinojo meluojanti pati sau. Jai 
anaiptol nebuvo vis vien! 

Teresė ir jos motina pasirodė likus vos kelioms sekun- 
dėms iki muzikantai, rengdamiesi griežti pirmąjį šokį, pa- 
kels instrumentus. 

— Turiu nuostabių naujienų, — kvėptelėjo Teresė. 
Šiandien ji atrodė lyg trapi porceliano statulėlė: baltų nė- 
rinių suknia, įraudęs veidukas ir žvilgančios garbanos, 
meniškai sušukuotos ant galvutės. 

— Mano kambarinė, Nikio kamerdinerio pusseserė, 
pasakė man, kad Nikis būtinai atvyks šiandien į pokylį ir 
dar atsiveš trejetą bičiulių. Jis lošė su jais kauliukais iš 
penkių šimtų frankų, jie pralošė ir dabar turės atvažiuo- 
ti ir šokti su tavimi... 

Ji užsikirto ir filosofiškai gūžtelėjusi pečiais padarė 
žavingą reveransą jaunuoliui, kviečiančiam ją šokti. 

Vitnė, sutrikdyta tokios neįtikėtinos žinios, vis dar ne- 
galėjo atsipeikėti; tuo metu nuaidėjo pirmieji muzikos 
akordai, ir debiutantės, savo partnerių lydimos, pasuko 
į salės vidurį. Ne visos, žinoma... 

Vitnė, jausdama, kaip kaista skruostai, bejėgiškai žvilg- 
telėjo į tetą Enę. Važiuodama čionai, ji, suprantama, ži- 


34 


nojo, kad visai nebūtinai bus pakviesta pirmojo šokio, ta- 
čiau nesitikėjo, kad taip bjauriai jausis palikta stovėti 
čia, prie sienos, su teta ir ponia Diu Vil. Jausmas buvo 
skausmingai pažįstamas — tartum vėl būtų persikėlusi į 
Angliją, namo, kur kaimynai itin retai pakviesdavo, ir 
net jei ji kvietimus priimdavo, į ją visuomet būdavo žiūu- 
rima paniekinamai arba visiškai abejingai. 

Teresė šoko antrą ir trečią šokį, o Vitnė teberamstė 
sieną. Kai muzikantai užgrojo ketvirtą šokį, pažeminimas 
tapo nebepakenčiamas. Pasilenkusi prie tetos Enės, Vitnė 
norėjo paprašyti leidimo išeiti į sodą, bet tuo metu prie 
įėjimo kilo lyg ir kažkoks sambrūzdis, ir mergaitė smal- 
siai pasekė daugelio svečių žvilgsnius. 

Po skliautuotu portiku stovėjo Nikola Diu Vilis su tri- 
mis jaunuoliais. Apsivilkę elegantiškais vakariniais kos- 
tiumais, jie nesivaržydami, visiškai abejingai, tartum ne- 
pastebėdami, jog tapo visuotinio dėmesio objektu, kažko 
dairėsi kikenančių debiutančių, jaunų dendžių ir susirūpi- 
nusių mamyčių minioje. Pagaliau pastebėjęs Vitnę, Ni- 
kola nežymiai linktelėjo galvą sveikindamasis, ir visas 
ketvertas žengė į priekį. 

Vitnė prisiplojo prie sienos, stengdamasi įveikti vai- 
kišką norą pasislėpti už tetos Enės nugaros. Ji tiesiog ne- 
galėjo rizikuoti ir dar kartą susidurti su Nikola Diu Vi- 
liu. Vakar ją per daug apstulbino nepagrįstas užsipuoli- 
mas, 0 šiandien išdidumas ir savitvarda praktiškai buvo 
sugniuždyti, prie visų pažeminimų prisidėjo ir tai — oO ji 
negalėjo to nepastebėti, — kad Nikola su juodu fraku at- 
rodė labai elegantiškas ir gražus. 

Siaubo apimta ji stebėjo, kaip ką tik atvykusieji ski- 
nasi sau kelią per nuščiuvusią minią, ir pastebėjo skirtu- 
mą tarp jų ir kitų vyriškių pokylių salėje. Nikola ir jo 
draugai buvo keleriais Metais vyresni už tuos jaunuolius, 
kurie smagiai asistavo dar jaunesnėms mergaitėms, be 
to, juos tartum supo ypatingo nusimanymo aureolė, dar 
labiau išskirianti juos iš kitų svečių. 

— Niki, savo akimis negaliu patikėti! Mažiau būčiau 
nustebusi, išvydusi čia patį velnią! — ponia Diu Vil ap- 
stulbusi nusijuokė. 

— Dėkoju, mama,— sausai sumurmėjo jis, Vos paste- 
bimai linktelėjęs ir staigiai pasisukęs į Vitnę paėmė šaltą 
jos ranką, pakėlė prie lūpų ir erzindamas kandžiai numy- 
kė: — Liaukitės žiūrėjusi į mane taip, tartum būtumėt iš- 
vydusi šmėklą, panele! Turite elgtis visiškai ramiai, tar- 
tum nieko ypatinga nebūtų įvykę. 

Vitnė įbedė į jį plačiai atmerktas akis, abejodama, ar 
ji įžeista, ar dėkinga už neprašytą patarimą. Nikola iro- 
niškai kilstelėjo antakius, tartum puikiai suprasdamas, ką 
ji galvoja, ir daug nekalbėdamas pristatė jai savo paly- 
dovus. 

Vėl nuaidėjo muzika, ir Nikis neprašydamas leidimo 
tiesiog pakišo Vitnės ranką sau po paranke, nuvedė į sa- 
lės vidurį ir su tingia gracija ėmė sukti valsą. Vitnė kaip 
įmanydama stengėsi prisiminti viską, ko mokė šokių mo- 
kytojas. 

— Panele,— išgirdo ji žemą savo partnerio balsą: jis 
vos tvardėsi nesijuokęs,— jei teiktumėtės pakelti akis, iš- 
kart pamatytumėt, kad aš neatitraukiu nuo jūsų žvilgsnio, 
kurį suklaidinti žiūrovai laikytų dievinamu. Tačiau jei jūs 
ir toliau skaičiuosite mano kaklaskarės klostes, aš pamir- 
šiu, kad turiu atrodyti įsimylėjęs ir nutaisysiu nuobodžiau- 
jantį, pavargusį veidą. Na, o tuomet, užuot sulaukusi pa- 
šėlusio pasisekimo aukštuomenėje, visiems laikams liksi- 
te be kavalierių. 

— Visiems laikams?! — išpoškino Vitnė užversdama 
galvą, bet pastebėjusi linksmas kibirkštėles jo akyse pa- 
juto, kaip čia pat atlėgsta pasipiktinimas.— Atrodo, kad 
į mus jau kreipia dėmesį, — pripažino ji.— Atrodo, kad 
jie stebi mus, ir... 

— Jie stebi ne mus, — nuneigė Nikis globėjiškai nusi- 
juokdamas,— o mane, ir stengiasi atspėti, ar ne jūs atsi- 
viliojote mane į tą be galo nuobodų dorybingų, nekaltų 
mažyčių sambūrį... 

— Ir atitraukiau nuo įprastinių, didžiai nuodėmingų 
pramogų? — paerzino Vitnė, nežinodama, kad gyvą, iš- 
raiškingą jos veidą lėtai nušviečia puiki viliojanti šypse- 
na. 

— Visiškai teisingai, — miktelėjo Nikis. 

— Tuomet,— linksmai nutęsė ji, — gal turėčiau baimin- 
tis, ar šis valsas amžiams nesužlugdys mano reputacijos? 

— Ne, bet manąją gali sužlugdyti.— Ir išvydęs nuste- 
busį jos žvilgsnį atsainiai pastebėjo: — Lankytis debiu- 
tančių pokyliuose — visai ne mano stilius, panele. Be to, 
šokti su įžūliomis jaunutėmis mergytėmis — man apskritai 
neregėtas daiktas! 

Vitnė atitraukė akis nuo Nikola Diu Vilio veido, tar- 
tum skulptoriaus kaltu iškalto, ir slapčia nužvelgė jau- 
nus dendžius ryškiomis liemenėmis. Visi jie spitrėjo į Ni- 
kį neslėpdami susierzinimo, ir nereikia stebėtis! Juodas ne- 
priekaištingai pasiūtas jo frakas ir laisva, pagarbi laiky- 
sena vertė visus juos pasijusti žaliais jaunikliais, be to, 
apsirengusiais per daug neskoningai. 

— Jie vis dar spokso? — juokais pasiteiravo Nikis. 

Vitnė prikando lūpą, kad neprapliuptų juoku, kuris 
jau spindėjo jos akyse: 

— Taip, bet aš jų nesmerkiu, jūs panašus į vanagą, 
įskridusį į kambarį, pilną kanarėlių. 

Nikio lūpose palengva išplito susižavėjimo šypsena. 

— Visiškai teisingai, — tyliai kvėptelėjo jis.— Beje, jū- 
sų šypsena žavinga, chėrie*. 

Vitnė pamanė, kad tai jo šypsena tiesiog nepakarto- 
jama, bet nespėjus jai atsakyti Nikola niauriai susiraukė. 

— K-kažkas nutiko? 

— Taip, — atžariai atšovė jis.— Niekada neleiskite žmo- 
gui, su kuriuo nesate susižadėjusi, kreiptis į jus chėrie! 

— Pažadu žvilgsniu sunaikinti kiekvieną, kas išdrįs tai 
padaryti! — juokdamasi pareiškė Vitnė. 

Nikola pritariamai linktelėjo. 

— Jau daug geriau... 

Ir staigiai pridūrė: 

== 5 Cherie, | 

Kai valsas baigėsi, jis nuvedė Vitnę pas tetą, visą lai- 
ką eidamas palenkta galva, tartum būtų bijojęs praleisti 
bent vieną jam skirtą žodį, ir neatitraukdamas nuo mer- 
gaitės akių laukė, kol ši šoko paeiliui su visais jd bičiu- 
liais. 

* Mieloji (pranc.). 

Vitnei šiek tiek svaigo galva. Ji jautėsi nerūpestinga, 
linksma, ir aplinkinis pasaulis mMirguliavo mainėsi viso- 
mis spalvomis. Vyrai kone į eilę stojo, maldaudami, kad 
juos pristatytų jai. Vitnė suprato įgijusi tokį pasisekimą 
tik dėl netikėto Nikola ir jo bičiulių pasirodymo, tačiau 
buvo per daug dėkinga jiems, kad kankintųsi abejodama. 

Klodas Delakrua, gražus šviesiaplaukis vyras, vienas iš 
Nikola palydovų, spėjo iškvosti, kad Vitnė mėgsta ark- 
lius, ir abu jie ilgai, linksmai ir karštai ginčijosi apie tai, 
kuo viena veislė pranoksta kitą. Jis net paklausė, ar Vit- 
nė nesutiktų kada nors su juo pajodinėti, na, ir šis kvieti- 
mas buvo gautas visai ne Nikola prašymu. Vitnė spindė- 
jo iš džiaugsmo ir grįžusi prie tetos vis dar šypsojosi. 

Nikio nuotaika kažkodėl subjuro. Niūriai suraukęs an- 
takius, jis pakvietė Vitnę kito šokio. 

— Klodas Delakrua,— šaltai informavo jis spausdamas 
jos ranką, — priklauso garbingai senai šeimai. Jis — pui- 
kus jojikas, nuostabus lošėjas ir geras draugas. Tačiau vi- 
sai netinkamas bičiulis jums, ir jūs neturite galvoti apie 
jį kaip apie galimą gerbėją. Klodas — neprilygstamas šir- 
dies reikalų ekspertas, bet labai greit liaujasi domėjęsis, 
ir tuomet... 

— Sudaužo moters širdį! — apsimesdama nuliūdusi spė- 
jo Vitnė. | 

— Visiškai teisingai, — rūsčiai atkirto Nikis. 

Bet Vitnė tvirtai tikėjo siela ir kūnu priklausanti Po- 
lui, todėl joks pavojus jai negalįs grėsti. 

-— Pasistengsiu kuo budriau saugoti savo širdį! — 
švelniai nusišypsojusi pastebėjo Mergaitė. 

Nikio žvilgsnis stabtelėjo prie švelnių kviečiančių lū- 
pų ir spindinčių tamsių nefritinių akių: 

— Tiesą sakant, gal aš turėčiau perspėti Klodą! Man re- 
gis, tai jis privalėtų pasisaugoti. Jei būtumėt vyresnė, pa- 
nele, aš kaip tik tai ir padaryčiau. 

Kai Nikis vėl lydėjo Vitnę pas tetą, aplinkui susibūrė 
ne mažiau kaip tuzinas kavalierių, vos nesigrumiančių dėl 
teisės šokti su ja. Sustabdęs ją, Nikis linktelėjo į jaunuolį, 
stovintį pačiame eilės gale. 

— Andrė Ruso gali tapti jums puikiu vyru! 

— Jūs neturite kalbėti tokių dalykų, — mergaitė dė- 
josi priekaištaujanti, bet jos akys juokėsi. 

— Žinau,— linktelėjo Nikis.— Tačiau bent dabar gal 
atleisite man už vakarykštį storžieviškumą? 

— Aš pasakyčiau, kad galai „nuleisti į vandenį“ taip 
pat sklandžiai, kaip leidžiami Jo didenybės laivai. 

Nuoširdžiai, šiltai juokdamasis Nikis vėl pakėlė jos 
pirštus prie lūpų: 

— Laimingo plaukiojimo, chėrie! — palinkėjo jis ir 
dingo. 


Vis dar mąstydama apie praėjusį vakarą, Vitnė, su 
nuostaba kraipydama galvą, kitą rytą lipo žemyn laiptais, 
ketindama pajodinėti eikliausia dėdytės kumele. Tačiau 
iš svetainės atsklido vyriški balsai, ir kai Vitnė mėgino 
prasėlinti pro šalį, tarpduryje pasirodė teta Enė, tiesiog 
spindinti iš laimės. 

Kaip tik ėjau tavęs, — šnibžtelėjo ji.— Pas tave lanky- 
tojai. 

— Lankytojai? — pakartojo Vitnė imdama panikuoti. 
Viena — šnibždėti visiems žinomas banalybes šokant ir vi- 
sai kas kita — mėginti sužavėti ir sudominti tuos jaunuo- 
lius, kurie tokie atlaidūs jai, kad sutiko padaryti rytinį 
vizitą. 

— Ką jiems sakyti? — maldaujamai sumurmėjo Vit- 
nė.— Ką daryti? 

— Darytiė — prajuko Enė žengtelėdama į šalį ir ap- 
glėbdama Vitnę per liemenį.— Na, tiesiog būk tokia, ko- 
kia esi, brangute. 

Vitnė neryžtingai žengė į kambarį. 

— Aš rengiausi pajodinėti parke, — paaiškino ji trims 
gerbėjams, su kuriais šoko praeitą naktį. 

Jaunuoliai jai artinantis pašoko, ir kiekvienas tiesė po 
gėlių puokštę. Vitnė vos pastebimai nusišypsojo. 

— Regis, jūs visi ką tik iš ten atvykote? 

Visų trijų veidai reiškė neapsimestinę nuostabą. Tik 
po kurio laiko jie pagaliau suprato, kad ji juokais spėjo, 
esą jiems bus šovę į galvą priskinti gėlių iš parko lysvių. 
Ir tuomet — o stebuklų stebukle! — jie ėmė juoktis ir ge- 

raširdiškai ginčytis, kuriam teks garbė pajodinėti drauge 
su ja po parką. 

Kad būtų sąžininga, Vitnė su džiaugsmu leido lydėti ją 
visiems trims. 

Tais metais panelė Stoun buvo pripažinta originalia. 
Tais laikais jaunos panelės tiesiog įkūnijo grakštų tra- 
pumą ir koketišką drovumą, o Vitnė atrodė veržli ir tryk- 
štanti gyvenimo džiaugsmu. Jos bendraamžės stengėsi elg- 
tis kuo kukliau, o Vitnė neslėpė proto ir buvo atvira. 

Ištisus metus Enė stebėjo, kaip gamta, sudariusi są- 
jungą su laiku, vykdė savo pažadą paversti jaunutį Vit- 
nės veidelį tikrojo grožio pavyzdžiu. Tankios juodos 
blakstienos metė šešėlį ant neįtikėtinai išraiškingų akių, 
kurių spalva mMainėsi nuo jūros bangų žalumo iki tam- 
saus nefrito spalvos ir kurios žybčiojo ir po gracingai iš- 
lenktų tamsių antakių. Nusvidinto raudonmedžio atspal- 
vio garbanos supo subtilių skulptūriškų bruožų veidą švel- 
nia didoka burna ir lygia lyg atlasas grietinėlės spalvos 
oda. Ji tebebuvo plonytė, bet figūra suapvalėjo, atsirado 
visi gundantys linkiai ir įdubos. Tais Metais ji buvo pa- 
skelbta neprilygstama. 

Garbintojai nesiliovė giedoję ditirambų apie jos gro- 
žį ir Žžavumą, tvirtino, esą vien ją ir sapnuoją. Vitnė 
kantriai klausėsi ilgiausių komplimentų ir aistringų am- 
žinos ištikimybės priesaikų su šypsena, kuria iš dalies 
reiškė nepatiklią nuostabą, iš dalies dėkojo už jų gerumą. 

-Enei ji panėšėjo į nepagaunamą tropikų paukštytę, ap- 
stulbintą savo sėkmės ir dėl to laimingą. Kartais ji, pa- 
miršusi atsargumą, nusileisdavo žemyn, bet vos kuris gar- 
bintojas ištiesdavo ranką jos pagauti, paukštytė žaibiš- 
kai purptelėdavo ir nuskrisdavo. 

Ji buvo puiki, ir vyrai, siekdami jos palankumo, mes- 
davo ne prastesnes moteris, nes juos pavergdavo Vitnę 
gaubiančios tikros linksmybės dvasia ir nuoširdžios, ne- 
dirbtinės jos manieros. 

Kai prasidėjo ketvirtieji Vitnės gyvenimo Paryžiuje 
metai, ją užkariauti užsibrėžė išmintingesni, rafinuotesni 
vyrai, manydami, jog tai — jų garbės reikalas, ir steng- 
damiesi pavergti ją vien norėdami įrodyti laimėję ten, kur 
pralaimėjo kiti, ir patys netikėdami pajusdavo, kaip ais- 

tringai yra įsimylėję tą jauną moterį, nė neketinančią at- 
sakyti į jų jausmus. Visi suvokė, kad Vitnei netrukus rei- 
kės ištekėti, šiaip ar taip, jai jau devyniolika metų. Net 
lordas Džilbertas ėmė patyliukais nerimauti, bet kai jis 
pastebėjo žmonai, kad, jo manymu, Vitnė pernelyg iš- 
ranki, ledi Enė tik nusišypsojo. 

Ir vien todėl, kad jai atrodė, jog Vitnė neabejotinai 
palanki Nikola Diu Viliui. 


5 skyrius 


UŪmai suvokusi, kad per pastarąsias dešimt minučių 
jau trečią kartą pameta kalbos giją, Vitnė kaltai pašnai- 
ravo į atvažiavusias su vizitu merginas. Laimė, visos per- 
nelyg domėjosi išsamiu ir susižavėjimo kupinu pasakoji- 
mu apie Teresės grožybes, naują jos, ištekėjusios moters, 
gyvenimą ir, regis, visai nepastebėjo Vitnės išsiblaškymo. 

Vitnė nervingai pašė ką tik įteiktą jai Emilės laišką, 
kaip visada spėliodama, gal ten pranešama apie Polo su- 
žadėtuves. Neįstengdama ilgiau kęsti nežinomybės, ji sku- 
biai atplėšė voką ir ėmė skaityti, o jos širdis pašėlusiai 
daužėsi: 

„Brangioji Vitne! Reikalauju, kad mane visokeriopai 
gerbtum ir žemai man lenktumeisi, nes nuo šiol tu privalai 
kreiptis į mane „ledi Emili, baronienė Arčibald, laimin- 
giausia iš visų Žemės moterų“. Tik tuomet įstengsiu pati- 
kėti, kad visa tai — tikrų tikriausia tiesa“. 

Toliau du puslapiai buvo prirašyti nesibaigiančių liaup- 
sių Emilės vyrui ir kuo smulkiausių specialiu leidimu su- 
rengtos ceremonijos aprašymų. 

„Visa, ką tu rašei apie Prancūziją, tinka ir Anglijai, — 
rašė Emilė, — ir nors tai siaubingai skamba, kiekvienas tu- 
rintis titulą džentelmenas laikomas naudinga partija, bet 
duodu žodį, kad tu, susipažinusi su mano vyru, sutiksi: 
geresnio žmogaus nėra visame pasaulyje, ir jis toks būtų 
net be jokio titulo“. 

Vitnė nejučia nusišypsojo, puikiai suprasdama, kad 
Emilė niekada nebūtų ištekėjusi už savo barono nemylė- 
dama jo. 

„Bet pakaks apie mane,— tęsė Emilė.— Aš tiesiog pri- 
valau pranešti tau šį tą, ką pamiršau paminėti ankstes- 
niame laiške, Drauge su šešiomis mūsų apylinkių mergai- 
tėmis nuvažiavau į rautą vienuose aristokratiškuose Lon- 
dono namuose, kur šeimininkė pristatė mums džentelme- 
ną, bematant užkariavusį ponių širdis ir vaizduotę. Ir nė- 
ra ko stebėtis — jis buvo labai aukštas ir gražus, be to, 
kilęs iš garsios Prancūzijos šeimos! Vitne, tai buvo ponas 
Nikolia Diu Vilis! Būdama visiškai įsitikinusi, kad tai tas 
pats džentelmenas, kurį tu minėdavai laiškuose, pasitei- 
ravau, ar jis pažįstamas su tavimi. Jis atsakė patvirtin- 
damas, ir Margaretė Meriton drauge su kitomis beregint 
apspito jį, stengdamosi išreikšti savo užuojautą. 

Kaip tu būtumei plyšusi juokais, pamačiusi, kad ponas 
Diu Vilis pirmiausia nužvelgė jas žvilgsniu, galinčiu kiek- 
vieną paversti akmeniu, paskui tiesiog sunaikino jas pa- 
sakojimais apie nesuskaičiuojamus tavo garbintojus ir 
pergales Paryžiuje. Jis net užsiminė esąs beprotiškai su- 
sižavėjęs tavimi, ir tai privertė merginas tikrąja to žo- 
džio prasme pažaliuoti iš pavydo. Nejaugi tai, ką jis sa- 
kė, yra tiesa? Ir kodėl tu neprisipažinai, kad visas Pa- 
ryžius klūpo prie tavo kojų?“ 

Vitnė nusišypsojo. Nors Nikis minėjo, jog buvo susi- 
tikes Emilę Londone, jis nė puse lūpų neužsiminė esąs pa- 
žįstamas su mirtina jos prieše Margarete Meriton ir ki- 
tomis merginomis. Tačiau džiaugsmas dėl to, kad jis ne- 
delsdamas šoko jos ginti, dingo, vos mergaitė pamėgino 
apsvarstyti, ar iš tiesų Nikis nori tapti daugiau nei jos bi- 
čiuliu. Kone trejus metus jis buvo tik gražus vaiduoklis, 
atsirasdavęs be įspėjimo pakviesti ją šokti ar pasišaipy- 
ti iš dar vieno garbintojo. Paskui jis taip pat ūmai ding- 
davo su kokia nors akinamai puikios išvaizdos ponia, sa- 
vininkiškai įsikibusia jam į parankę. 

Bet prieš kelis mėnesius viskas nelauktai pasikeitė. Jie 
susitiko teatre, ir Nikis kažkodėl pakvietė Vitnę į operą. 
Nuo tos dienos jis lydėdavo ją visur: į mažesnius ir di- 
desnius pokylius, muzikos rytmečius ir spektaklius. Iš vi- 
sų pažįstamų vyrų tik su Nikolia Diu Viliu Vitnė jausda- 
vosi lengvai ir nesivaržydama, tačiau negalėjo pakęsti 
minties, kad jos atžvilgiu jis gali turėti rimtų ketinimų. 

Vitnė išsiblaškiusi įbedė akis į laišką, nejausdama, kad 
jas temdo liūdesys. Jei Nikis pasipirš jai ir ji atsisakys, 
privalės atsisakyti, vadinasi, viskam ateis galas: tiek daug 
jai reiškusiai draugystei su Terese ir Nikiu, bičiuliškiems 
tetos ir dėdės santykiams su Diu Vilių šeima. 

Atsidususi ji vėl ėmėsi Emilės laiško. Pačioje pabai- 
goje buvo naujienų apie Polą. 

„Elizabetė išvažiavo į Londoną visam sezonui, ir visi 
tikisi, kad grįžęs namo Polas jai pasipirš, nes jos tėvai 
mano, kad jiems seniai laikas susituokti". 

Vitnė, tiesiog nesava iš laimės, sulaukusi nuostabių 
naujienų iš Emilės, ūmai pasijuto tuojau paplūsianti aša- 
romis. Na, kodėl dabar, kai jau įvykdė visus savo pla- 
nus ir sumanymus, kaip pagaliau ji yra pasirengusi už- 
kariauti Polo širdį, tėvas laiko ją Prancūzijoje, nekreip- 
damas dėmesio į visus prašymus leisti sugrįžti namo? 

Palydėjusi bičiules, Vitnė nieko nelaukdama smuko į 
savo kambarį. Šį kartą ji pasiųs tėvui laišką, kurio šis ne- 
galės ignoruoti kaip kitų. Ji nori važiuoti namo. Privalo 
važiuoti, ir nedelsiant! 

Ilgai svarsčiusi ji sukūrė laišką, apeliuodama į užgau- 
tą tėvo savimeilę ir orumą, tikindama privalanti įrodyti 
jam, jog dabar jis gali didžiuotis ja. Baigdama Vitnė ke- 
lis kartus paminėjo mylinti jį. Paskui ji parašė Emilei. 

Kai mergaitė nulipo žemyn norėdama įsakyti tarnui iš- 
siųsti laiškus, vyresnysis tarnas pranešė, kad ponas Diu 
Vilis ką tik atvažiavo ir trokšta nedelsiant ją pamatyti. 

Išmušta iš vėžių tokio kategoriško paliepimo, Vitnė 
per vestibiulį nuėjo į dėdės kabinetą. 

— Sveiki, Nikai! Kokia nuostabi diena, tiesa? 

— Nejaugi? — sausai pasiteiravo jis atsigręždamas. 

Nikolia akivaizdžiai buvo prastai nusiteikęs. Vitnė aki- 
mirksniu suvokė tai, pastebėjusi kietai sučiauptas lūpas 
ir nenatūraliai pakeltus pečius. 

— E-e-e, žinoma! Šilta ir saulėta. 

— Tuomet gal paaiškinsite, kaip jums šovė į galvą da- 
lyvauti viešose lenktynėse?! — suriaumojo jis, nekreipda- 
mas dėmesio į Vitnės pastangas užimti jį mandagiu po- 
kalbiu. 

— Tai anaiptol nebuvo viešos lenktynės, — sumurmė- 
jo Vitnė priblokšta tokio atviro piktinimosi. 

— Ne? Tuomet gal papasakosite, kaip visa ta istorija 
pasirodė šios dienos laikraščiuose? 

— Nežinau, — atsiduso Vitnė.— Gal kas nors tarstelėjo 
bičiuliui, o paskui viską pasigavo reporteriai. Paprastai 
taip ir būna. Tačiau aš, šiaip ar taip, nugalėjau! Ir aplen- 
kiau baroną fon Altą! 

Mergaitė linksmai krestelėjo galvą, tačiau Nikio balsas 
piktai skardėjo: 

— Aš draudžiu jums ateityje išdarinėti tokius dalykus! 

Ir pamatęs, kaip sustingo sugluminta ir podraug įšir- 
dusi Vitnė, jis palingavo galvą: 

— Atleiskit už mano toną, chėrie! Tikiuosi išvysti jus 
šiandien per kaukių balių Armanų namuose, žinoma, jei 
nepakeisite sprendimo ir leisite lydėti jus. 

Vitnė nusišypsojo priimdama atsiprašymą, bet ryžtin- 
gai atmetė jo pasisiūlymą lydėti ją pas Armanus. 

— Manau, jog bus geriau, jei važiuosiu su teta ir dė- 
de. Daugelis panelių ir šiaip šnairuoja į mane, nes atimu 
per daug jūsų laiko, Niki. 

Nikis jau kelintą sykį koneveikė save, kam įsileido ją 
į savo širdį. Ištisus trejus metus intuicija šnibždėjo jam, 
jog. turėtų laikytis nuo jos atokiau. Ir šit prieš kelis mė- 
nesius po vieno tikrai bjauraus vakaro, praleisto su ka- 
daise jį dominusia, o dabar tik erzinusia savo įkyrumu 
panele, Nikis susitiko Vitnę teatre ir paklusdamas kvai- 
lai nuotaikai pakvietė į operą. 

Vakarui baigiantis jis buvo visiškai sužavėtas. Mer- 
gaitė tiesiog svaigino grožio, šviesaus proto, subtilaus hu- 
moro ir nuginkluojančios blaivios mąstysenos deriniu. Be 
to, ji pasirodė esanti velniškai nepagaunama ir nuolat iš- 
sisukdavo nuo visų mėginimų ją užkariauti! 

Ir dabar jis tylomis žvelgė į Vitnę. Jausmingų lūpų 
kampučius vos kilstelėjo lengva pašaipėlė, lygiai tokia, 
kokia dovanojama mylimama broliui, šiaip ar taip, anaip- 
tol ne būsimajam vyrui. Susierzinimas paskatino Nikį ne- 
delsiant veikti. 


Dar Vitnei nespėjus atspėti jo ketinimų, stiprios ran- 

kos suspaudė ją, o Nikio veidas kažkodėl visai priartėjo 
prie josios veido. 

— Niki, nereikia! Aš... 

Bet jo burna beregint nuslopino baikštų protestą, o lie- 
žuvis tartum ragaudamas skonį slystelėjo jos lūpų kon- 
tūrais. Anksčiau vien nerangūs, einantys dėl jos iš gal- 
vos garbintojai mėgindavo pabučiuoti ją, ir ji lengvai at- 
sikratydavo jų, bet aistringas Nikio bučinys pažadino jai 
naujus, bauginančius, nerimą keliančius jausmus. Vitnė 
sugebėjo dėtis šalta ir abejinga, bet vos jis bent kiek 
atleido glėbį, ji skubiai žengė atatupsta. 

— Matyt,—stengdamasi atrodyti rami, pareiškė ji,— 
turėčiau skelti jums antausį. 

Ji atrodė tokia šalta, kad Nikis, sukrėstas tų švelnių 
lūpų ir stamantrių gūbrelių prisilietimo prie jo krūtinės, 
pats sau nelauktai įsiuto. 

— Skelti man antausį? — sarkastiškai pasitikslino jis.— 
Kurių galų? Manau, nesu pirmas, netgi ne šimtasis vyras, 
sugebėjęs pavogti iš jūsų bučinį. 

— Jūs taip manote? — iki pat širdies gelmių sukrėsta 
užuominos apie nedorą jos elgesį, pašoko Vitnė.— Iš vis- 
ko Matyti, kad aš turėjau garbės būti pirmąja jūsų mote- 
rimi! 

Dar nespėjusi šių žodžių ištarti, Vitnė pamatė, kaip 
piktai persikreipė Nikio veidas, ir suprato nuėjusi per to- 
li, padariusi rimtą taktinę klaidą, užsimindama apie jo vy- 
riškumą. 

— Niki, — sušnibždėjo ji atsargiai žengtelėjusi atgal. 

Bet Nikis palinko virš jos. Ji nėrė po dėdės rašomuo- 
ju stalu ir atsistojo veidu į Nikį, neramiai remdamasi į 
stalviršį ir pasirengusi kiekvieną akimirką sprukti. Jie, 
dvi kariaujančios pusės, stovėjo vienas priešais kitą ski- 
riami stalo, ir kiekvienas laukė, jog pradės kitas. Umai 
Vitnė suvokė padėties komiškumą ir prapliupo juokais. 

— Niki, įdomu, ar bent nutuokiate, ką ketinate dary- 
ti Mane pagavęs? 

Nikiui tiesiog magėjo paaiškinti, ką jis norėtų daryti, 
jei pagautų ją, bet situacijos absurdiškumas buvo akivaiz- 
dus. Jis atsitiesė, ir pyktis bematant išgaravo. 

— Liskit iš už stalo,— numykė jis.— Duodu žodį, jog 
elgsiuos kaip džentelmenas. 

Įdėmiai pažvelgusi į jo veidą, Vitnė pamanė galinti 
juo pasikliauti; paklusniai įvykdžiusi paliepimą, paėmė jį 
už parankės ir palydėjo iki durų. 

— Pasimatysime per kaukių balių, — pažadėjo ji. 

Lordas Edvardas Džilbertas, apsivilkęs Žvynuoto ža- 
lio krokodilo kostiumu, kurį jam parinko žmona kaukių 
baliui pas Armanus, stovėjo svetainėje priešais veidrodį. 

Su pasibjaurėjimu jis žvilgčiojo čia į plačiai pražio- 
tus, pasirengusius griebti nasrus, čia į bauginančias lete- 
nas ir ilgą, grindis šluojančią uodegą. Kaip tik toje vie- 
toje, kur turėjo būti plonas žalias krokodilo kūnas, oriai 
kūpsojo sero Edvardo pilvukas. 

Atgręžęs nugarą į veidrodį, jis žvilgtelėjo per petį ir 
pamėgino kryptelėti strėnas, su smalsiu pasibjaurėjimu 
stebėdamas, kaip rangosi uodega. 

— Kokia šlykštynė! — pasiraukė jis.— Visiškai nepa- 
doru! 

Kaip tik tuo metu į kambarį įžengė ledi Enė ir Vitnė, 
ir Edvardas, apimtas nevilties, kreipėsi į ŽmMoną: 

— Velniai rautų! — pratrūko jis, nusiplėšė nuo savęs 
krokodilo galvą ir grėsmingai mosikuodamas ja žengė prie 
ledi Enės, nepaisydamas velkamos uodegos.— Prašom pa- 
sakyti, ar aš galėsiu surūkyti cigarą, užsidėjęs tą daiktą? 

Ledi Enė kuo ramiausiai nusišypsojo apžiūrinėdama 
kostiumą, kurį išrinko nesivargindama pasitarti su vyru. 

— Aš negalėjau gauti tavo mėgstamo Henriko Aš- 
tuntojo kostiumo ir buvau visiškai tikra, kad tu nenorėsi 
vaizduoti dramblio. .. 

— Dramblio? — su kartėliu atitarė senas Edvardas.— 
Stebėtina, kad nenupirkai man to apdaro! Įsivaizduoju, 
kaip tau būtų smagu matyti mane keturpėsčią, švaistantį 
uodegą ir patyliukais kėslaujantį Kam nors bakstelėti il- 
timis! Ponia, aš, šiaip ar taip, privalau saugoti reputaciją, 
orumą... 

— Tyliau, brangusis, — švelniai papriekaištavo žmo- 
na.— Ką pamanys Vitnė? 

— Aš pasakysiu tau, ką ji pamanys! Ji pamanys, kad 
atrodau tikras asilas! Kiekvienas tik taip ir pamanys! Na- 
gi, dukterėčia, paaiškink tetai, kad aš panašus į asilą! 

Vitnė su linksma užuojauta nužvelgė dėdę. 

— Tavo kostiumas labai originalus, dėde Edvardai! — 
diplomatiškai atsakė ji ir tuojau pat nuramino jį, pami- 
nėjusi seno varžovo vardą: — Be to, girdėjau, kad Jube- 
ras Granvilis atvyks persirengęs arkliu. 

— Nejaugi? — bematant pralinksmėjo viską pamiršęs 
lordas Džilbertas.— Galva ar uodega? 

— Pamiršau paklausti, — nusijuokė Vitnė. 

— Tuojau pamėginsiu atspėti, kuo būsi tu, —numykė 
dėdė. 

Vitnė lėtai pasisukiojo kritiškai sero Edvardo stebima. 
Jos graikiško stiliaus kostiumas iš permatomo šilko ant 
kairiojo peties buvo susegtas ametisto sege, o kitas grie- 
tinėlės baltumo petukas — gundančiai apnuogintas. Gau- 
sios klostės, viliojamai prigludusios prie apvalių krūtų ir 
plono liemens, žaviai vilnijo iki grindų. Į vešlius blizgan- 
čių plaukų sruogas buvo įpinta vėdrynų ir žibuoklių. 

— Venera, — pareiškė dėdė. 

Vitnė papurtė galvą. 

— Ne... įsižiūrėk atidžiau. 

Ji apsigaubė pečius tamsiai raudona atlaso mantija ir 
laukiamai nusišypsojo. 

— Venera! — vėl pareiškė jis, šį kartą dar ryžtingiau. 

— Ne, — atsakė Vitnė, bučiuodama jį į skruostą. — Mo- 
distė pasistengė pagražinti -mitą. Aš privalėjau vaizduoti 
Prozerpiną, bet ji rengdavosi daug paprasčiau ir kukliau. 

— Kąė — nusistebėjo Edvardas. 

— Prozerpiną, pavasario deivę, — paaiškino Vitnė.— 
Prisimink, dėde! Ji visuomet piešiama su vėdrynais ir Ži- 
buoklėmis plaukuose ir su tamsiai raudona mantija kaip 
Ši. 

Dėdė vis dar nieko nesuprasdamas žiūrėjo į ją, ir Vit- 
nė pridūrė: 

— Plutonas nunešė ją į požeminį pasaulį ir padarė sa- 
vo Žmona. 

— Tai gana bjaurus jo poelgis, — išsiblaškęs pastebėjo 
Edvardas,— bet tavo kostiumas man patinka. Visi taip 
įniks spėlioti, kuo persirengusi tu, kad niekam nebeliks 
laiko suvokti, kas gi yra tas bjaurus riebus krokodilas. 

Tai taręs jis pasiūlė vieną ranką Vitnei, o kitą — ledi 
Enei, persirengusiai viduramžių karaliene su aukštu kūgio 
tormos galvos apdangalu ir šydu. 


Perpildytoje pokylių salėje skardėjo garsus juokas, slo- 
pinantis muziką ir pašnekesius. Vidury salės svečiai bergž- 
džiai mėgino šokti pagal muziką, kurios beveik negirdėjo. 

Stovinti prie sienos Vitnė, apsupta gausių garbintojų, 
nerūpestingai šypsojosi. Ji matė, kaip į salę įėjo Nikis, 
probėgšmais linktelėjo motinai ir neklysdamas susirado 
ją, nors balta puskaukė ir dengė jos veidą. Jis ką tik! at- 
vyko iš kito pokylio ir buvo su fraku. Vitnė nuoširdžiai 
apsidžiaugė, ji įdėmiai žvelgė į jaunąjį vyrą. Ji žavėjo- 
si Nikiu, visomis jo savybėmis: nuo mokėjimo elegantiš- 
kai rengtis iki subtilaus žavesio, o žavesio Nikis neabe- 
jotinai turėjo! Akimirką prisiminimas apie bučinį nutvil- 
kė ją, ir kūnu nubėgo jaudinantys šiurpuliai, 

Prisiartinęs jis abejingai nužvelgė Vitnę apspitusius 
vyrus, ir jie, lyg gavę nebylų įsakymą, prasiskyrė duoda- 
mi jam kelią. Geidulingai šypsodamasis jis apžiūrinėjo 
graikišką jos kostiumą, tamsiai raudoną mantiją, gėles 
plaukuose. Tik tada Nikis pakėlė mergaitės pirštus prie 
lūpų ir šiek tiek garsiau, Kad per tą balsų gaudesį jį iš- 
girstų, pasakė: 

— Šiandien jūs neprilygstama, Venera. 

— Amen,— sutiko milžiniškas bananas, stengdamasis 
prasibrauti pro Vitnės draugiją. 

— Nepakartojama! — paskelbė šarvuotas riteris, pa- 
keldamas antveidį ir vertinamai, su šypsena nužvelgdamas 
Vitnę. 

Nikis žvilgsniu kalte prikalė abu akiplėšas prie grindų, 
o Vitnė, dėdamasi susidrovėjusi, prisidengė vėduokle, kad 
paslėptų šypseną. Dabar šis pasaulis priklausė jai, ir ji 
pasitikėjo savimi, jautėsi visiškai saugi. Čia, Prancūzijoje, 
vos jai pasakius ką nors originalaus, ne įprastinius bana- 
lius niekus, kuriuos tauškia jaunos mergaitės, visi imda- 

vo tvirtinti, kad ji labai sąmojinga ir gyva, arba net ci- 
tuodavo ją. Niekas nė nemanė nepritariamai raukytis ar- 
ba pasipiktinęs prunkščioti. Be abejonės, taip bus ir Ang- 
lijoje. Kadaise, ankstyvoje jaunystėje, ji padarė baisių 
klaidų. Bet nuo to laiko tapo protingesnė ir niekada ne- 
bepasidarys gėdos! 

Ji pajuto susižavėjimo kupiną Nikio žvilgsnį, bet ne- 
šoko aiškintis atvažiavusi į kaukių balių visai ne Vene- 
ros kostiumu. Vargu ar dalyvaujantys šioje salėje išma- 
no graikų mitologiją, vargu ar yra girdėję kokį nors dei- 
vės vardą, išskyrus Venerą! Net tokie aiškūs simboliai 
kaip vėdrynai, žibuoklės ir tamsiai raudona mantija nie- 
ko nesakė Nikiui. Vitnė seniausiai liovėsi mėginusi švies- 
ti čionykštę aukštuomenę. 

Ji kaip tik svarstė, kam suteikti garbę ir pavesti, kad 
atneštų jai dar punšo, tuo tarpu Andrė Ruso, vienas išti- 
kimiausių jos garbintojų, pastebėjo, kad mergaitės taurė 
tuščia. 

— Bet šito negalima leisti, panele! — teatrališkai šūk- 
telėjo jis.— Aš iki šiol nesusiprotėjau, kad jūs mirštate iš 
troškulio! Ar galiu paimti šitą? 

Padaręs grėsmingą veido išraišką, jis bakstelėjo į nie- 
kuo dėtą taurę. 

Vitnė maloningai palenkė galvą, ir jaunuolis žemai nu- 
silenkė. 

— Man didelė garbė, panele. 

Pergalingai nužvelgęs varžovus, jis pasuko link mil- 

žiniško krištolinio fontano, gurguliuojančio nesuskaičiuo- 
jamomis punšo čiurkšlelėmis. 
„Įdomu, ar ir Polas palaikys tokį prašymą garbe“,— 
svajingai pagalvojo Vitnė. Bet vien mintis apie tai, kaip 
Polas Sevarinas plykstelės išdidumu, gavęs tokį vertą pa- 
vedimą, pasirodė be galo juokinga, todėl mergaitė neju- 
čia nusišypsojo. Ak, jeigu jis galėtų pamatyti ją dabar, 
apsuptą garbinančių, gerbiančių ir dievinančių vyrų! 

Vitnė atsiduso ir pasistengė laikinai nebegalvoti apie 
Polą. Laikas grįžti į tikrovę, juoba kad ji tik dabar suvo- 
kė, kaip nemandagiai, įkyriai įsispitrėjo į juodai apsiren- 
gusį vyriškį prie priešingos sienos. Jo veidą dengė juoda 
puskaukė, bet gražių kontūrų lūpas ištempė lėta, paten- 

kinta pašaipa. Nepažįstamasis šiek tiek palenkė galvą lyg 
ir sveikindamasis, 

Pagauta taip nederamai elgiantis — spoksant,— Vitnė 
skubiai nusigręžė, vos neišmušdama taurės, kurią Andrė 
laikė ištiestoje rankoje. 

— Jūsų punšas, panele,— pareiškė jis taip, lyg būtų 
siūlęs jai briliantų saują. 

Padėkojusi Vitnė paėmė taurę, ir jaunuolis apgailestau- 
damas įsispitrėjo į Vynu aplaistytą atlasinę slyvų spalvos 
savo liemenę. Atsakydamas į užjaučiamus Vitnės klau- 
simus, Andrė ėmė pasakoti, kokius pavojus turėjęs įveik- 
ti, kad gautų jai punšo. 

— Baisiausia — prasibrauti pro tą minią, panele! Pa- 
keliui manęs vos nepartrenkė visiškai išprotėjęs liūtas, 
stumtelėjo bananas, kuris pirma šnekėjosi su jumis, aš 
jau nieko nesakau apie tai, kad suklupau ant krokodilo 
uodegos, ir šis ėmė perkūnuoti. 

— Aš... atleiskite, Andrė, — aiktelėjo Vitnė užgniauž- 
dama išgąstingą kikenimą, kai buvo užsiminta apie kro- 
kodilą.— Tikriausiai buvo tiesiog siaubinga! 

— Anaiptol! — dramatiškai šūktelėjo Andrė laikyda- 
masis taip, tartum iš tikrųjų būtų padaręs žygdarbį.— Dėl 
jūsų esu viskam pasiryžęs! Jokia užduotis negali būti per 
sunki! Dėl jūsų aš plaustu perplauksiu Lamanšą, išplėšiu 
širdį iš krūtinės. .. 

— Ir gal netgi surizikuosite dar kartą nukeliauti iki 
punšo fontano? — juokaudama pasiteiravo Vitnė. 

Andrė daug negalvodamas iškilmingai prisiekė pada- 
ryti šį žygdarbį. Bet Nikis žvelgė į jaunuolį gailėdamasis 
jo, podraug paniekinamai ir nustebęs. 

— Chėrie,— sušnibždėjo jis Vitnei, pasiūlė jai ranką 
ir žengė prie aukštų stiklinių durų, vedančių į vidinį kie- 
melį.— Arba tekėkite už Andrė, arba pasiryžkite pasikal- 
bėti su vargšeliu, kitaip jis iš tikrųjų puls į kokį nors pa- 
vojų, kad ir perbėgs skersai gatvę! 

— Manau, jog aš tiesiog privalau tapti jo žmona, — 
įžūliai šyptelėjo Vitnė lūpų kampučiais.— Galiausiai juk 
pats tvirtinote, kad Andrė bus puikus vyras. Pamenate, tą 
naktį, kai užsukote į debiutančių pokylį ir šokote su ma- 
nimi? 

Iki jie išėjo į kiemelį, Nikis nė žodžio nepratarė. 

— Padarytumėt didžiulę klaidą. Mūsų šeimos seniai 
draugauja, ir siaubingai nusikalsčiau užkirsdamas kelią 
tai draugystei, jei Man tektų nušauti vienturtį ponų Ruso 
sūnų vien tam, kad jūs taptumėt našle. 

Išsigandusi ir sukrėsta nelaukto grasinimo, Vitnė kils- 
telėjo galvą, bet čia pat išvydo, kad Nikis plačiai šyp- 
sosi. 

— Kaip tai nedora, Niki! Man patinka Andrė, jūs ir- 
gi patinkate. Visi mes — draugai. 

— Draugai? — pakartojo jis.— Aš pasakyčiau, kad mu- 
du su jumis daugiau negu draugai. 

— Na... geri draugai, — painiodamasi sumurmėjo Vit- 
nė. 

Jie ilgai stovėjo kiemelyje šnekėdamiesi apie pažįsta- 
mus, ir Vitnė kaip įmanydama stengėsi sugrąžinti anks- 
tesnius bičiuliškus jų santykius, kuriais ji taip džiaugėsi 
keletą mėnesių. Tačiau kitas klausimas privertė ją su- 
virpėti iš nuostabos: 

— Kokio amžiaus anglės privalo tekėti? 

— Ne vėliau kaip būdamos trisdešimt penkerių — 
akimirksniu sumetė ką atsakyti Vitnė. 

— Liaukitės, aš rimtai kalbu! 

— Gerai jau,— nusišypsojo Vitnė, bergždžiai steng- 
damasi ir toliau kalbėti lengvabūdiškai.— Ne vėliau kaip 
dvidešimt penkerių metų. 

— Taigi jums jau laikas pagalvoti apie tekybą. 

— Verčiau jau pagalvočiau apie tai, kad neblogai bū- 
tų pašokti! 

Nikis, regis, rengėsi ilgam pašnekesiui, bet tuojau ap- 
sigalvojo ir pasiūlė jai ranką. 

— Eime šokti, — trumpai atsakė jis. 

Bet netgi čia jam nepasisekė. Iš už nugaros, iš už me- 
džių šešėlio, nuskambėjo žemas vyriškas balsas: 

— Apgailestauju, bet šį šokį panelė Stoun pažadėjo 
man. 

Nustebusi Vitnė atsigręžė. Iš tamsos žengė nepažįsta- 
masis, apsisiautęs juodu apsiaustu, tačiau ir be šio kone 
šėtoniško apdaro Vitnė bematant būtų atpažinusi pajuo- 

kiamą šypseną, kurią jis pasiuntė jai, pajutęs, kad ji per- 
nelyg įdėmiai žiūri į jį. 

— Jūs pažadėjote man šį šokį, — pakartojo Šėtonas, 
matydamas, jog mergaitė dvejoja. 

Vitnė visiškai neįsivaizdavo, kas toks slepiasi po juo- 
da kauke, tačiau visa širdimi troško išvengti tolesnio po- 
kalbio su Nikiu apie tekybą. 

— Neprisimenu, kad būčiau kam nors pažadėjusi šo- 
kį, — neryžtingai sumurmėjo ji. 

— O, tai buvo prieš kelis mėnesius, — paaiškino Šė- 
tonas griebdamas ją už parankės ir gana energingai temp- 
damas paskui save į salę. 

Prisivertusi nenusišypsoti dėl tokio neįtikėtino įžūlu- 
mo, Vitnė apsižvalgė ir mandagiai atsiprašė Nikio, vis 
dar jausdama į ją nukreiptą šaltą jo žvilgsnį. 

Tačiau Nikis bematant buvo pamirštas, vos stiprios 
rankos ėmė sukti ją valso ritmu. Nepažįstamojo judesiai 
buvo grakštūs ir gracingi, kaip Žmogaus, puikiai įvaldžiu- 
sio šokio meną. Jie tarsi plaukė kerinčios muzikos ban- 
gomis. 

— Ar aš iš tikrųjų pažadėjau jums šįvakar šokį? 

— Ne. 

Atviras atsakymas privertė mergaitę prajukti. 

— Tai kas gi jūs? — lyg bendrininkė pasiteiravo ji. 

Tingi šypsena nušvietė įdegusį veidą. 

— Draugas? — tyliai pasisiūlė jis. 

Bet Vitnė visiškai nepažinojo to žemo aksominio bal- 
so. 

— Ne. Galbūt pažįstamas, bet ne draugas. 

— Gausiu ištaisyti tai, — su didžiausia savikliova pa- 
reiškė jis. 

Vitnė be galo panoro nors šiek tiek atšaldyti išdidžią 
jo savikliovą. | 

— Bijau, jog šitai neįmanoma. Ir taip turiu per daug 
draugų, ko gero, daugiau negu reikėtų, ir visi dievago- 
jasi būsią amžinai ištikimi. 

Pilkos vyriškio akys žybtelėjo. 

— Tuomet tikriausiai kam nors iš jų prireiks pirma 
laiko dangintis į aną pasaulį... aš padėsiu, žinoma. 

Neįstengdama susitvardyti, Vitnė plačiai nusišypsojo. 

Pastarosiose frazėse nebuvo jokios grėsmės, jis tik mė- 
gavosi žodžių žaismu, o jai buvo malonu atremti jo iš- 
puolius ir atsakyti tuo pačiu! 

— Labai neteisingai pasielgsite, sutrumpindamas ma- 
no bičiulių gyvenimą. Visi jie — daugiausia ne itin res- 
pektabilūs žmonės, ir paskutinės jų buveinės klimatas ga- 
li būti ne visai malonus. 

— Per šiltas? — paerzino jis. 

— Bijau, kad sakote tiesą — dėdamasi apgailestaujan- 
ti linktelėjo Vitnė. 

Jis nusijuokė užkrečiamu krūtininiu juoku, nors akys 
sužibo įžūliu tiriamu blizgesiu, privertusiu Vitnę nejau- 
kiai susigūžti. Ji nukreipė žvilgsnį, stengdamasi suvokti, 
kas čia toks priešais ją. Ten, kiemelyje, jis kalbėjo ne- 
priekaištinga prancūzų kalba, tačiau čia, salėje, angliš- 
kai šnekėjo taip pat idealiai, be mažiausio akcento. Bet 
veido dalis, kurios nedengė kaukė, buvo auksiškai įde- 
gusi, o ankstyvą pavasarį Paryžiuje įdegti jis negalėjo. 
Kaip ir Anglijoje. 

Atrodė, visiškai bergždžias darbas būtų mėginti atpa- 
žinti jį tarp šimtų vyrų, kurie jai buvo pristatyti, tačiau 
Vitnė vis dėlto mėgino išspręsti šį klausimą. Mintyse ji 
perkratė visus savo pažįstamus, ypač itin aukštaugius, 
nes nepažįstamasis buvo kokių šešių pėdų ir dviejų colių 
ūgio. Ir vis tiek negalėjo atspėti, kas čia toks. Keista, bet 
bet atrodė, kad jis atpažino ją net su puskauke! Ir kai 
nuščiuvo paskutiniai valso garsai, ji vis dar negalėjo įsi- 
vaizduoti, kas buvo jos partneris. 

Vitnė žengė atatupsta, pusiau pasisukdama į Nikį, sto- 
vėjusį šokių aikštelės pakraštyje, bet nepažįstamasis su- 
gniaužė jos ranką, pakišo sau po paranke ir nuvedė prie- 
šinga kryptimi, prie durų, vedančių į pietinę namų pusę, į 
sodą. 

Likus keliems žingsniams iki slenksčio, mergaitė, tie- 
sa, suabejojo, ar protingai elgiasi, sutikdama eiti į tamsą 
su žmogumi, kurį ji Mato pirmą kartą gyvenime. Jau no- 
rėjo pasukti atgal, bet tuo metu išvydo, jog ne mažiau 
kaip pora dešimčių svečių vaikštinėja plytelėmis grįstais 
puikiai apšviesto sodo takeliais. Kiekvienas prišoks jai 
padėti, jeigu jos palydovas staiga ims elgtis nedžentel- 

meniškai. Tiesa, Vitnė beveik neabejojo jo taurumu: vi- 
siems gerai žinoma, kaip atsakingai Armanų šeima ren- 
kasi savo svečius. 

Išėjusi į sodą, Vitnė pakėlė rankas už galvos ir atsi- 
rišo puskaukės raištelius. Puskaukė lyg balta peteliškė nu- 
sileido jai ant delno. Mergaitė godžiai kvėpė gėlių kvapų 
prisodrintą nakties orą. Jie priėjo prie mažo balto kalti- 
nės geležies staliuko, pastatyto kone sodo viduryje, ir Vit- 
nės kavalierius atitraukė jai kėdę. 

— Ne, aš geriau pastovėsiu,— pasipriešino ji, mėgau- 
damasi savotiška ramybe ir gėrėdamasi gražiais, mėnesie- 
nos nutviekstais medžiais. 

— Na, Prozerpina, kaipgi mudu galėsime susidraugauti, 
jei nė vienas iš jūsų bičiulių nesirengia padaryti man pa- 
slaugos ir artimiausiu metu numirti? 

Patenkinta, kad bent vienas iš pokylio dalyvių nepai- 
nioja jos su Venera, Vitnė nusišypsojo. 

— Iš kur žinote, kas aš tokia? 

Ji turėjo galvoje graikų mitologiją, bet, Šėtonas, ma- 
tyt, klaidingai ją suprato, nes gūžtelėjęs pečiais paaiški- 
no: 

— Diu Vilis be kaukės, o kadangi, pasak gandų, ju- 
du neišskiriami, pakako pamatyti jį, kad suprasčiau, kur 
jūs. 

Lygioje Vitnės kaktoje atsirado raukšlelė. Taip, labai 
malonu girdėti, kad liežuvautojai jau sieja jos vardą su 
Nikiu. 

— Kadangi mano atsakymas, atrodo, sujaudino jus,— 
sausai pastebėjo jis,— tikriausiai turėčiau būti atviras ir 
prisipažinti, kad kai kurios jūsų... ypatybės. .. leidžia jus 
lengvai atpažinti minioje net su kauke. 

Dieve! Ar iš tiesų jo Žvilgsnis begėdiškai slysta jos 
kūnu, O gal jai tik taip pasirodė? 

Kai jis nerūpestingai atsišliejo šlaunimi į geležinį sta- 
liuką, Vitnei kažkodėl pasidarė nejauku. 

— Kas jūs? — ji ryžtingai pareikalavo atsakyti. 

— Draugas. 

— Anaipol! Negaliu prisiminti, kad kas nors iš ma- 
no pažįstamų būtų tokio ūgio ar tokių akių, ar tokių ne- 

leistinai įžūlių manierų, ypač nebūdingų anglui — ir paty- 
lėjusi neryžtingai pridūrė: — Juk jūs anglas, ar ne? 

Jis įsispitrėjo į suglumusias Žalias jos akis ir linksmai 
numykė: 

— Kaip kvailai pasielgiau! Derėjo įmaišyti į savo kal- 
bą tokių posakių: „kaip pirštu į akį“, „po perkūnais“, 
„dievaži“,— tuomet iškart būtumėt atpažinusi, kas aš 
toks. 

Nuo jo dvelkė tokia linksmybe, kad Vitnė negalėjo su- 
silaikyti taip pat nenusišypsojusi. 

— Puiku, kadangi prisipažinote esąs anglų kilmės, pa- 
pasakokite apie save daugiau, kas jūs iš tikrųjų. 

— O kokį mane norėtumėt pamatyti, mažyte? — pasi- 
domėjo jis.— Moterys paprastai žavisi titulais. Ar jums 
patiks, jei sužinosite, kad aš — hercogas? 

— (Galite būti plėšikas — plyšo juokais Vitnė,— ar net- 
gi piratas! Bet jūs toks pat hercogas, kaip ir aš! 

Linksma nepažįstamojo šypsena virto nustebusia: 

— Ar galėčiau paklausti, kodėl jūs tokia įsitikinusi, 
kad nesu hercogas? 

Prisiminusi vienintelį kadaise matytą hercogą, Vitnė 
drąsiai nužvelgė jį nuo galvos iki kojų. 

— Na... pradėkim štai nuo ko: jei būtumėt herco- 
gas, tikriausiai nesiskirtumėt su lornetu. 

— Bet kaip aš galėčiau naudotis lornetu būdamas su 
kauke? — nusistebėjo jis. 

— Hercogui nė nereikia naudotis lornetu — tai tiesiog 
jo atributas. Jis pakelia lornetą prie akių ir observuoja 
visas esančias ponias. Bet yra ir kitų priežasčių, dėl ku- 
rių jūs tikrai negalite būti hercogas. Neturite lazdelės, ne- 
čiaudite ir nešnarpščiate ir, tiesą pasakius, aš abejoju, ar 
turite pagrindo skųstis bent lengva podagros forma. 

— Podagros? — prunkštelėjo jis dusdamas iš juoko. 

Vitnė linktelėjo. 

— Nei laždelės, nei podagros, nei šnarpštimo, nei lor- 
neto! Kaip ketinate įtikinti ką nors, kad esate hercogas? 
Gal vertėtų pasirinkti kitą titulą, į kurį rengiatės preten- 
duoti? Galėtumėt apsimesti grafu, jei bent mažumėlę Žvai- 
ruotumėte ir šleivotumėte. 

Nepažįstamasis atlošė galvą ir vėl prapliupo juoktis, 
paskui staiga nužvelgė ją mąsliu, beveik švelniu žvilgsniu. 

— Panele Stoun,— pasidomėjo jis pompastiškai, bet 
linksmai, — nejaugi niekas nepamokė jūsų, kad kilmingus 
titulus privalu gerbti, o šaipytis iš jų, švelniai tariant, 
nedera! 

— Mėgino mokyti, — vos įstengė ištarti Vitnė, spring- 
dama juoku. 

— Ir? 

— Ir kaip matote, jiems nepavyko. 

Kurį laiką Šėtonas neatitraukė akių nuo spindinčio, 
pagyvėjusio ir besimainančio lyg pati gamta jos veido. 

— Bet jūs esate įsitikinusi, jog aš — ne hercogas, pir- 
miausia todėl, kad neturiu lorneto? — išsiblaškęs paklau- 
sė jis. 

Vitnė linktelėjo timpčiodama kaukės kraštelius. 

— Privalote jį visuomet nešiotis. 

— Netgi medžioklėje?! — spyrėsi jis. 

— Jei būtumėt hercogas, šis titulas neleistų jums jo- 
dinėti raitam,— vos pastebimai gūžtelėjo pečiais Vitnė. 

Lyg tarp kitko jis suėmė ją už rankų, prisitraukė prie 
savęs, kol susilietė jų šlaunys. 

— Netgi lovoje? — tyliai pasiteiravo jis. 

Paralyžiuota nelauktų jo veiksmų, Vitnė ištraukė ran- 
kas ir prismeigė jį vietoje lediniu žvilgsniu. Dešimtys nai- 
kinančių replikų veržte veržėsi iš jos lūpų, bet vos mer- 
gaitei pravėrus burną nepažįstamasis atsistojo, beveik 
grėsmingai palinkdamas virš jos. 

— Ar galėčiau atnešti jums šampano taurę? — lyg nie- 
kur nieko pasisiūlė jis. 

— Galite keliauti tiesiai į... 

Apimta kažkokios neaiškios baimės, kurią jai kėlė mil- 
žiniškas ūgis ir galingi raumenys, Vitnė nurijo replikos pa- 
baigą ir linktelėjo. 

— Prašyčiau,— kvėptelėjo ji. 

Jis kurį laiką pastovėjo. Ramios, neperprantamos pil- 
kos akys susitiko su maištingomis žaliomis. Pagaliau jis 
pasisuko ir žengė link namo. 

Vos nepažįstamasis dingo už durų, Vitnė su palengvėji- 

mu atsiduso, apsigręžusi skubiai perbėgo veja ir įėjo į 
pokylių salę iš kitos pusės. 

Nuo tos akimirkos vakaras jai buvo sugadintas. Vitnė 
nervinosi, netekdama kantrybės, irzo, nuolat būgštauda- 
ma pamatyti juodu apsiaustu apsisiautusį žmogų, kurį 
nė kiek neabejodama laikė velniu. Bet jis daugiau nebe- 
siartino prie jos ir linksmai apie kažką šnekučiavo mažoje 
draugijoje. 


Laukdama, kol teta ir dėdė atsisveikins su šeiminin- 
kais, Vitnė patyliukais stebėjo Šėtoną, žingsniuojantį pa- 
lei ilgą išvykstančių svečių virtinę. Nepažįstamasis palen- 
kė galvą, įdėmiai klausydamasis šypsančios blondinės. Ne- 
tikėtai jis nusikvatojo iš kažkokios replikos, ir Vitnė iš- 
raudo prisiminusi, kaip jis juokėsi drauge su ja sode. 
„Įdomu, kas ta moteris? Žinoma, meilužė, — piktdžiugiš- 
kai pamanė ji.— Vargu ar toks kaip jis veltui gaiš laiką 
moteriai, nepanorėjusiai imtis to vaidmens bent vienai 
nakčiai?“ 

Nepažįstamasis ūmai atsigręžė, ir šį vakarą Vitnė antrą 
kartą buvo užklupta nederamai elgiantis. Jų žvilgsniai 
susidūrė, ir Vitnė išdidžiai pakėlė smakrą, stengdamasi 
priversti jį pirmąjį nukreipti akis. Keista paslaptinga šyp- 
sena virpino jo lūpų kampučius. Šėtonas mandagiai nu- 
silenkė, ir įširdusi Vitnė kietai susičiaupė. Savimyla, pa- 
sipūtėlis. .. mintyse ji apdovanojo jį kuo nemaloniausiais 
epitetais. 

— Dėl Dievo meilės, brangioji, kas atsitiko? — sušnibž- 
dėjo iš už nugaros teta Enė. 

Nervingai krūptelėjusi Vitnė atsargiai linktelėjo gal- 
va link lauko durų, prie kurių Šėtonas kaip tik siautė ele- 
gantišku apsiaustu blondinės pečius. 

— Ar žinai, kas ji, teta Ene? 

Ledi Džilbert susiraukusi kurį laiką stebėjo porą ir 
jau norėjo papurtyti galvą, bet tuo metu blondinė nusi- 
ėmė nuo veido puskaukę. 

— Tai Mari Sent Alermein, garsi dainininkė. Taip, 
taip, aš įsitikinusi, kad taip ir yra. 

Ir tą valandėlę Vitnė pastebėjo keistą, lyg ir susiža- 

vėjusią tetos veido išraišką, kai ši stebėjo tamsiaplaukį 
vyrą juodu apsiaustu. 

— Bet jeigu ji — Sent Alermein, vadinasi, jis... O Die- 
ve! Tai jis! 

Enė įdėmiai įsižiūrėjo į dukterėčios veidą, bet ši tuo 
metu sekė akimis, kaip nepažįstamasis, peržengęs slenks- 
tį, meiliai glosto delnu blondinės nugarą. Mergaitė prisi- 
minė, kaip tos pačios rankos buvo apkabinusios ją, ir pa- 
raudo susigėdusi bei pasipiktinusi. 

— Kodėl tu klausi? — sausai pasiteiravo Enė. 

Bet mergaitei tiesiog liežuvis neapsivertė prisipažinti, 
kad ji pasirodė esanti tokia kvaila ir išėjo į sodą su Žmo- 
gumi, kurio anksčiau akyse nebuvo regėjusi. 

— Man pasirodė, kad aš pažįstu tą moterį, bet dabar 
matau, kad suklydau, — sumurmėjo Vitnė ir su palengvė- 
jimu atsiduso, kai teta panoro kalbėti apie ką kita, 

Tiesą pasakius, Enė džiaugėsi galėdama pakeisti temą. 
Per ilgai ji svajojo apie dukterėčios laimę, kad pamatytų, 
kaip Vitnė tampa dar viena hercogo Kleimoro pergale. 
Mari Sent Alermein šit jau kone metus buvo jo meilužė, 
ir sklandė gandai, kad jis prieš du mėnesius net lydėjęs 
ją į Ispaniją, kur dainininkė važiavusi asmenišku kara- 
liaus ir karalienės įsakymu. 

Daug metų liežuvautojai siejo hercogo vardą su gra- 
žiausių kilmingų Europos moterų vardais, ir santuoka ne- 
įėjo į jo pasiūlymų sąrašą. Paskui tą tituluotą gražuolį 
nusidriekė šleifas sudužusių širdžių ir žlugusių vilčių su- 
sikurti laimingą šeimos gyvenimą, o dėl to kiekviena iš- 
mintinga netekėjusi Moteris būtų krūptelėjusi iš siaubo! 
Ką ir kalbėti, visame žemyne jis buvo paskutinis vyras, 
kurį Enė būtų norėjusi matyti greta Vitnės. Paskutinis 
vyras visame pasaulyje! 


7 skyrius 


Praėjus lygiai mėnesiui po kaukių baliaus pas Arma- 
nus, Metju Benetas išėjo iš savo kontoros ir įlipo į puikią 
karietą, lakuotą tamsiai raudonu burgundiškojo vyno spal- 
vos laku, su paauksuotu Vestmorlendų herbu ant dure- 
lių. Padėjęs ant aksomu apmuštos sėdynės elnio odos sak- 

vojažą su ataskaitomis apie panelę Vitnę Elison Stoun, 
jis su pasitenkinimu ištiesė priešais save kojas. 

Jau kone šimtmetį Metju šeimai patikima tvarkyti 
slapčiausius teisinius Vestmorlendų šeimos reikalus, bet 
Kleitonas Vestmorlendas gyveno daugiausia Anglijoje, to- 
dėl tiktai Metju tėvas, firmos vadovas Londono kontoroje, 
asmeniškai pažinojo hercogą. Iki šiol Metju pažinojo da- 
bartinį hercogą Kleimorą tik iš susirašinėjimo, todėl šian- 
dien ypač jaudinosi, trokšdamas padaryti gerą įspūdį tur- 
tingam klientui. 

Arkliai pamažu kilo į kalną, kelias vingiavo aplink ža- 
lias kalvas, mirguliuojančias lauko gėlėmis, ir kai tolumo- 
je pasirodė Prancūzijoje turimi hercogo užmiesčio namai, 
Metju žado neteko iš susižavėjimo. Sumūrytą kalvos vir- 
šūnėje iš akmenų ir stiklo didelį dviaukštį supo terasos, 
iš kurių galėjai gėrėtis aplinkiniu kraštovaizdžiu. 

Karieta sustojo prie durų, ir čiupęs sakvojažą Metju, 
lėtai užkopęs priemenės laiptais, įteikė vizitinę kortelę 
livrėjuotam tarnui, kuris ir nuvedė jį į erdvią biblioteką, 
pilną knygų lentynų, įmontuotų nedidelėse sienų nišose. 

Likęs vienas, patikėtinis su pagarbiu susižavėjimu ap- 
žiūrinėjo neįkainojamas retenybes, sudėtas ant blizgančių 
rožinio medžio stalų. Puikus Rembranto paveikslas kabojo 
virš marmurinio židinio, o vieną sieną beveik ištisai den- 
gė puikiai parinkta taip pat Rembranto graviūrų kolek- 
cija. Visa priešinga siena buvo sumontuota iš stiklo plok- 
ščių su aukštomis stiklinėmis durimis, vedančiomis į pla- 
čią akmeninę terasą, iš kurios atsivėrė stulbinantis kaimo 
peizažas. 

Tolimiausiame kambario gale stovėjo ąžuolinis rašo- 
masis stalas, papuoštas meniškai drožinėtais vynuogienojų 
ir lapų ornamentais. Metju priskyrė baldą šešioliktajam 
amžiui, 0 iš puikaus darbo buvo galima spręsti, kad jis 
tikriausiai puošė karaliaus rūmus. Perėjęs persišku kili- 
mu, patikėtinis atsisėdo veidu į rašomąjį stalą ant vienos 
iš odinių kėdžių aukšta atkalte ir pasidėjo sakvojažą ant 
grindų. 

Bibliotekos durys atsidarė, ir Metju skubiai pašoko, ver- 
tinamMai pašnairavęs į aukštą tamsiaplaukį, nuo kurio pri- 
klauso jo ateitis. Kleitonas Vestmorlendas, perkopęs tris- 

dešimt metų, buvo nepaprastai aukštas ir gražus vyras. 
Ryžtinga greita eisena rodė, jog hercogas nemėgsta už- 
sisėdėti ir gyvena aktyvų gyvenimą, neturintį nieko ben- 
dra su palaidumu, tinginyste ir veltėdžiavimu, o tas sa- 
vybes Metju paprastai priskirdavo turtingiems ir kilmin- 
giems džentelmenams. Nuo jo dvelkė tvardoma jėga ar, 
tiksliau pasakius, geležine valia. 

Skvarbus pilkų akių žvilgsnis tartum smelkėsi į pa- 
čią širdį, ir Metju nervingai gurktelėjo, nežinodamas, ko 
tikėtis. Hercogas atsisėdo prie rašomojo stalo, linktelėjo 
Metju į kėdę greta, kviesdamas prisėsti, ir valdingai, ra- 
miai pasiteiravo: 

— Na, ką gi, pradėsim, pone Benetai? 

— Žinoma,— linktelėjo patikėtinis ir atsikvošėjęs pra- 
šneko: — Kaip įsakėte, jūsų šviesybe, surinkome infor- 
maciją apie jaunosios ledi šeimą ir kilmę. Panelė Stoun — 
Siuzenos Stoun, mirusios tuo metu, kai mergytei sukako 
penkeri metai, ir Martino Alberto Stouno, kuris ir dabar 
dar gyvas, duktė. Ji gimė tūkstantis aštuoni šimtųjų me- 
tų birželio 30-ąją šeimos dvare netoli nuo Moršemo mies- 
telio, būtų maždaug septynios valandos kelio iki Londo- 
no. Stounų dvaras buvo nedidelis, bet klestintis, ir Mar- 
tinas Stounas gyveno kaip visi paprasti smulkūs dvari- 
ninkai. Bet prieš ketverius metus finansiniai jo reikalai 
staigiai pašlijo. Jeigu jūsų šviesybė teiksitės prisiminti, 
kai kuriuose Anglijos rajonuose daug savaičių nesiliovė 
smarkios liūtys. Tokie dvarai kaip Stouno, be šiuolaiki- 
nių melioracijos sistemų, labai nukentėjo. Martinas Stou- 
nas — labiausiai, nes jis verčiasi galvijų veislininkyste ir 
jų prekyba. 

Mūsų ataskaitos rodo, kad Stounas kelis kartus rizikin- 
gai ir itin skubotai investavo lėšas į kelius nenaudingus 
sumanymus, o kai nepasisekė, toliau dvigubai ir trigubai 
didino indėlius į tokias pat spekuliacijas, matyt, tikėda- 
masis susigrąžinti tai, ką prarado. Tačiau katastrofos se- 
kė viena po kitos, ir prieš dvejus metus jis užstatė dvarą, 
kad surinktų ganėtinai kapitalo tolesnėms avantiūroms, Už 
visus turimus pinigus jis pirko kolonijinės laivų kompa- 
nijos akcijų, bet ir ši netrukus bankrutavo. 

Dabar jis yra užstatęs visą savo turtą ir smarkiai įsi- 
skolinęs ne tik Londono lupikautojams, bet ir vietos pre- 
keiviams. Dvaras sparčiai smunka, ir namie liko vos keli 
tarnai. 

Pasirausęs sakvojaže, Metju ištraukė pluoštą dokumen- 
tų. 

— Čia jo kreditorių sąrašas, bet gal mes ir nespėjome 
apie visus sužinoti per tokį trumpą laiką. 

Jis padėjo dokumentus ant rašomojo stalo ir susigūžė, 
laukdamas, ką pasakys hercogas. Atsilošęs kėdėje, Klei- 
tonas Vestmorlendas šaltakraujiškai peržiūrėjo dokumen- 
tus. 

— Viskas taip blogai? — pasiteiravo jis užvertęs pas- 
kutinį puslapį. 

— Skolos siekia maždaug šimtą tūkstančių svarų. 

Tas pasibaisėtinas skaičius, regis, nepadarė didelio 
įspūdžio hercogui, kuris, atidavęs ataskaitas Metju, staiga 
pakreipė pašnekesį kita linkme. 

— Ką dar sužinojote apie pačią merginą? 

„Kas, — mintyse klausė patikėtinis, išsiimdamas aplan- 
ką su užrašu „V. Stoun“,— gali apie merginą žinoti dau- 
giau už vyrą, kurio meiluže ji netrukus taps?“ Nors her- 
cogas tokių dalykų neminėjo, Metju jau spėjo, jog Klei- 
tonas rengiasi paimti panelę savo globon ir aprūpinti ją 
didelėmis pajamomis, nupirkti namą. Domėjimąsi mergi- 
nos šeima jis aiškino tuo, kad hercogas nori žinoti, kokio 
pasipriešinimo galima tikėtis iš giminaičių. 

Tokiam žmogui kaip Metju, pripratusiam mąstyti fi- 
nansinėmis kategorijomis, varginga Stouno būklė reiškė 
tik tai, kad iš anksto aiškų, kaip bus sutvarkyti reikalai. 
Martinas Stounas džiaugsis galėdamas perkelti ant Vest- 
morlendo pečių atsakomybę už savo dukterį. Argi jis turi 
iš ko rinktis? Vargu ar jis galės rengti Vitnę ir vežioti į 
aukštuomenės pobūvius. O jei Stounui rūpi merginos re- 
putacija, jis negali pamiršti, kad jo paties labai greit vi- 
siškai sužlugs. Vos kreditoriai supras, kokia vargana jo 
būklė, Stouną ištiks ne tik gėda ir nešlovė, jo lauks itin 
nemalonus vegetavimas skolininkų kalėjime. 

Metju išraudo staiga supratęs, jog tylėdamas spitrė- 
jo į atverstą aplanką. 

— Nors pasirodė nelengva ką nors daugiau iškaman- 
tinėti apie asmenines savybes nesukeliant nereikalingų įta- 
rinėjimų, vis dėlto mums šis tas pavyko: kad ir tai, jog 
panelė Stoun buvo laikoma sunkaus, neįspėjamo būdo vai- 
ku. Ji, ko gero, labai apsiskaičiusi ir nepaprastai išsilavi- 
nusi. Laisvai kalba prancūziškai, graikiškai — taip, kad 
protarpiais pabūna dėdei vertėja per priėmimus, kuriuo- 
se dalyvauja graikų diplomatai. Skaito itališkai, vokiškai 
ir lotyniškai, atrodo, kad gali ir kalbėti visomis tomis kal- 
bomis, bet aš nesu tikras. 

Metju padvejojo, pasijutęs esąs visiškas idiotas, nes 
pranešė lordui Vestmorlendui tai, ką šis jau žinojo. 

— Teskite,— paprašė hercogas vos pastebimai šypso- 
damasis iš Metju sutrikimo. 

Šis nesmagiai linktelėjo: 

— Daugelis iš tų, kuriuos mes apklausėme, tvirtina, 
esą jaunoji ledi su tėvu labai nesutarianti. Kai kurie kai- 
mynai dėl visko kaltina tėvą, bet daugelis užjaučia Mar- 
tiną, laikydami jį nelaimingu žmogumi, kuriam gamta do- 
vanojo nepaklusnią, užgaidžią dukterį. Būdama keturio- 
likos metų, panelė Stoun užsiplieskė visiškai nepateisi- 
nama aistra kažkokiam džentelmenui, Polui Sevarinui, Se- 
varinas dešimčia metų vyresnis už ją ir iš visko spren- 
džiant ne labiau už jos tėvą apsidžiaugė vaikišku panelės 
Stoun susižavėjimu. Ponas Stounas, matyt, neįstengė rasti 
kitos išeities, todėl jis išsiuntė dukterį į Prancūziją su 
teta ir dėde, kai jai buvo maždaug šešiolika metų. Jie 
pristatė ją aukštuomenei po metų, septyniolikmetę, įpras- 
to amžiaus. Nuo to laiko ji nepaprastai išpopuliarėjo. Ži- 
noma, jei paaiškėtų, kad tėvas nuskurdo, o apie kraitį 
nė kalbos negali būti, situacija tragiškai pasikeistų.— Met- 
ju atsiprašomai dirstelėjo į hercogą ir atsidusęs tęsė: — 
Panelei Stoun ne vienas piršosi, tačiau ji stengdavosi su- 
gluminti savo gerbėjus, vos sužinojusi jų ketinimus. O 
tie ponai, kurie būdavo atkaklesni, kreipdavosi į jos dė- 
dę lordą Edvardą Džilbertą, kuris dažniausiai atsakydavo 
jiems neigiamai ledi tėvo vardu. Kalbama, kad ji esanti 
nepriekaištingų manierų, tačiau jos gali pasirodyti ir ne 
visai įprastos. Ar čia kokia nors klaida? — nesuprasdamas 
paklausė Metju, kai hercogas prapliupo juoktis. 

— Ne. Jokios klaidos, — numykė Kleitonas. — Saky- 
čiau, kad jūsų informacijos šaltiniai labai patikimi. 

Jis tarytumei išvydo priešais save spindinčias žalias 
akis tuo metu, kai Vitnė šaipėsi iš visų titulų, ypač iš jo 
titulo. 

— Kas nors dar? — pasiteiravo jis. 

— Tik kelios pastabos, jūsų šviesybe. Jos dėdė lordas 
Edvardas Džilbertas — Britanijos pasiuntinybės atašė, tu- 
rįs puikią reputaciją. Panelė Stoun gerai sutaria su juo 
ir jo žmona ledi Ene Džilbert. Dabar visi mano, kad Ni- 
kola Diu Vilis kiekvieną akimirką gali pasipiršti jai, ir tai 
lordas Džilbertas neabejotinai palaikys naudingiausia par- 
tija. Diu Viliai — viena iš garsiausių Prancūzijos šeimų, o 
Nikola — jų sūnus ir įpėdinis. 

Metju užvertė aplanką. 

— Tai tiek mes įstengėme sužinoti per tą laiką, kurį 
mums davėte, jūsų šviesybe. 

Palikęs patikėtinį susimąsčiusį, Kleitonas pakilo ir žen- 
gė prie eilės langų, išeinančių į žalias kalvas. Susinėręs 
rankas ant krūtinės, jis atsišliejo į rėmą ir išsiblaškęs įsi- 
stebeilijo į tolumą, svarstydamas, kaip geriau įvykdyti tai, 
ką sugalvojo. 

Kiekvieną kartą apsilankęs Prancūzijoje ir susitikęs 
Vitnę, hercogas vis labiau domėdavosi mergaite, juokda- 
vosi iš to, kokį atkirtį kas kartą gaudavo įkyriausieji gar- 
bintojai. Du kartus jiedu buvo pristatyti vienas kitam. 
Pirmą kartą Vitnė buvo per jauna, ir hercogas jos beveik 
nepastebėjo, bet antrąjį kartą apie mergaitę sukosi kava- 
lieriai, stengdamiesi žūtbūt ją sudominti. Ji tik dėbtelėjo 
į jį nematančiomis akimis, neįsižiūrėjusi į jį ir neišgirdu- 
si pavardės. 

Paskui Kleitonas stengėsi nesiartinti prie Vitnės, nes 
suprato, kad ją pasiektų tik nepagailėjęs jėgų ir laiko. O 
laiko jis neturėjo. Be to, Kleitonas neprisiminė, kada pas- 
kutinį kartą rimtai asistavo moteriai, jos to nė nereika- 
laudavo. Jis dar nebuvo sutikęs moters, kuri mėgintų jam 
pasipriešinti. Greičiau jos buvo linkusios viena po kitos 
pulti jam ant kaklo ir tik laukė patogios progos. 

Ir šit prieš mėnesį atsitiko taip, kad jis stovėjo Arma- 
nų sode mėgaudamasis jos draugija, vos įveikdamas be- 

protišką norą palenkti jos galvą ir bučiuoti — lėtai, nepa- 
baigiamai, kol nuo tų gundančių lūpų išnyks šypsena, o 
paskui nusinešti ją į tamsą ir mylėti, aistringai, pašėlu- 
siai, godžiai mylėti. Vitnė Stoun buvo apsigimusi gundy- 
toja — kviečianti ir viliojanti, angeliško veido, liekno įspū- 
dingo deivės kūno, turėjo natūralaus žavesio, kuris ver- 
tė hercogą šypsotis vien apie ją pagalvojus. Mergaitė ne- 
abejotinai pasižymėjo humoro jausmu ir ne mažiau už jį 
patį niekino visa, kas kvaila ir lėkšta. 

Kleitonas seniai nebeieškojo pateisinimo žingsniui, ku- 
rį ketino žengti. Jis troško jos — kitos priežastys jam ne- 
rūpėjo. Vitnė buvo sąmojinga, graži, gera ir nepagauna- 
ma lyg peteliškė vaivorykštės spalvų sparneliais. Ji nie- 
kada neatsibos kaip kitos moterys; tai jam tvirtino dau- 
gelio metų bendravimo su gražiąja lytimi patirtis. 

Galutinai apsisprendęs jis pasisuko ir žengė prie rašo- 
mojo stalo. 

— Prašom parengti kai kuriuos dokumentus. Įsidėmė- 
kite: reikia pervesti didelę pinigų sumą į Stouno sąskai- 
tą, kai jis priims mano pasiūlymą. 

— Jeigu Stounas priims pasiūlymą, jūsų šviesybe,— au- 
tomatiškai pataisė Metju. 

Vestmorlendo antakis šiek tiek šoktelėjo, rodydamas 
sardonišką nuostabą: 

— Jis priims. 

Nors jį išdavė jaudinimasis, Metju vis dėlto buvo ger- 
biamas ir patyręs advokatas, pripratęs niekada nerodyti 
emocijų, kai tvarkydavo delikačius reikalus. Tačiau jo 
šviesybei ėmus diktuoti sąlygas, kuriomis Martinui Stou- 
nui buvo siūlomi didžiuliai pinigai, Metju pakėlė galvą ir 
visiškai priblokštas įsispitrėjo į klientą. 


Kleitonas stovėjo prie lango, abejingai stebėdamas ka- 
rietą, kuri vežė Metju Benetą vingiuotu keliu atgal į Pa- 
ryžių. Hercogas jau degė nekantrumu greičiau viską už- 
baigti. Kleitonas geidė Vitnės, ir nedelsiant, bet tebūnie 
jis prakeiktas, jei ims asistuoti merginai Prancūzijoje, 
laukdamas savo eilės garbintojų minioje, vaidindamas ro- 
mantišką kvailį ir lankstydamasis jai lyg paskutinis asi- 
las. To jis nedarys dėl jokios moters pasaulyje, net jei ta 

moteris būtų panelė Stoun. Be to, jis per ilgai nebuvo Ang- 
lijoje, o kad galėtų tvarkyti finansus ir verslo įmones, rei- 
kėjo būti arčiau Londono. 

Stounų dvarą nuo miesto skiria vos septynios valan- 
dos kelio, todėl jis galės asistuoti merginai, tuo pačiu me- 
tu tvarkydamas reikalus ir ilgam neišvykdamas iš sosti- 
nės. Taigi jis ir sumanė paprašyti Vitnės tėvą iškviesti 
Vitnę namo, kai tik šis pasirašys dokumentus ir pinigai 
bus pervesti. 

Kleitonas nė akimirkos neabejojo, kad Martinas Stou- 
nas neatsisakys pasiūlymo, ir visiškai pasitikėjo pats ge- 
bėsiąs patraukti Vitnę. 

Tačiau jam kėlė nerimą pastabos ataskaitose, jog tarp 
Vitnės ir tėvo esama nesutarimų. Visai įtikėtina, kad ji, 
per anksti sužinojusi apie jo planus, gali imti maištauti 
vien norėdama sukelti Martino Stouno įniršį. Instinktas 
perspėjo Kleitoną, kad Vitnė, kaip nors priversta elgtis 
prieš savo pačios valią, gali tapti labai ryžtingai nusitei- 
kusiu priešu. Bet Kleitonas troško ne dvikovos su ja, jis 
troško nusinešti ją į lovą ir mylėti, kol ji neteks nuovokos. 

Buvo ir kitų kliūčių, susijusių su jo reputacija ir skan- 
dalinga šlove, ką jau kalbėti apie padėtį aukštuomenėje. 
Pats Kleitonas būtų svajojęs verčiau apie idilišką romaną 
kaimo glūdumoje, bet vargu ar tai bus įmanoma, jei ap- 
linkiniai ims lankstytis ir pataikauti jam, apdairiai išlai- 
kydami distanciją. Ir vos laikraštininkai aptiktų, kad her- 
cogas Kleitonas gyvena tolimame, Dievo pamirštame mies- 
teliūkštyje, spėlionės ir samprotavimai apie jo ketinimus 
sukeltų tikrą sensaciją, o vietos gyventojai su fanatišku 
smalsumu sektų kiekvieną jo žingsnį, ypač kai jis pra- 
dėtų rodyti dėmesį Vitnei. 

Kadangi Vitnė buvo itin nekokios nuomonės apie aris- 
tokratiją (imant konkrečiai — apie hercogus), Kleito- 
nas ėmė rimtai susimąstyti apie tai, jog reikėtų slėpti ne 
tik sutartį su jos tėvu, bet ir savo pavardę, iki užkariaus 
jos širdį. 

Po septynių dienų vėl sugrįžęs į hercogo užmiesčio 
namus, Metju buvo palydėtas į plačią verandą, kur prie 
įmantraus kaltinės geležies staliuko, išdėliojęs ant jo do- 
kumentus, sėdėjo hercogas. 

— Ar išgersite su manimi brendžio, Metju? — paklau- 
sė jis nepakeldamas galvos. 

— Taip, dėkoju, jūsų šviesybe, — sumurmėjo Metju, 
pamalonintas ir nustebintas, kad hercogas kreipėsi į jį 
vardu ir draugiškai pasiūlė brendžio. 

Hercogas Kleimoras žvilgtelėjo per petį į tarną, sto- 
viniavusį prie akmeninės baliustrados, ir šis bematant at- 
nešė grafiną ir dvi taureles. Po kurio laiko jo šviesybė at- 
stūmė dokumentus ir įsistebeilijo į priešais sėdintį Metju. 
Šis, kaip ir tarnas, paklusdamas nebyliam įsakymui, iš- 
ėmė iš sakvojažo dokumentus ir įteikė hercogui. 

— Jūsų reikalavimu aš įtraukiau punktą, kad jūs pri- 
siimate visas finansines panelės Stoun išlaidas. Ar reikia 
nustatyti didžiausią sumą? 

— Ne, ji gali išlaidauti kiek panorės, — išsiblaškęs at- 
siliepė Kleitonas peržiūrėdamas puslapį po puslapio, 0 po 
valandėlės jau atstūmė visą šūsnį ir nusišypsojo Metju: — 
Na? Ką jūs manote apie tai? 

— Verčiau reikėtų paklausti, ką mano panelė Stoun,— 

— Deja, šitai kol kas neaišku. Ji nieko apie tai neži- 
no. Be to, mes beveik nepažįstami. 

Metju pasistengė nuslėpti nuostabą, pasistiprindamas 
didžiuliu puikaus brendžio gurkšniu. 

— Tuomet linkiu jums sėkmės su tėvu ir jaunąja le- 
di. 

Hercogas atsainiai mostelėjo, tartum jam nereikėtų jo- 
kios sėkmės, ir atsilošė krėsle. 

— Kitą savaitę aš grįžtu į Angliją, reikia apsvarstyti 
viską smulkiai su Martinu Stounu, ir jei jis sutiks, man 
prireiks namo, kad galėčiau gyventi netoliese. Perduokit 
savo tėvui į kontorą Londone, kad jis rastų man ką nors 
tinkama. Ir kad būtų kukliau, — pabrėžė jis, tuo dar la- 
biau nustebindamas Metju.— Jei įmanoma, netoli nuo Sto- 
uno dvaro, kad galima būtų nujoti per pusvalandį, ne il- 
giau. Sutvarkyti reikalams su panele Stoun, kaip, beje, ir 
jodinėti į jos tėvo dvarą, nenoriu gaišti daugiau laiko, ne- 
gu būtina. 

— Kuklios vietelės, kad per pusvalandį būtų galima 


66 


nujoti iki Stounų,— vis dar neatsikvošėdamas pakartojo 
Metju. 

Akivaizdus patikėtinio nustebimas neabejotinai pra- 
linksmino hercogą, pilkos akys linksmai Zžybtelėjo. 

— Visai teisingai. Ir sudarykite nuomos sutartį. Vest- 
lendo, o ne Vestmorlendo vardu. Paliepsiu tarnams lai- 
kyti liežuvį už dantų ir prisistatysiu vietos gyventojams 
kaip naujas jų kaimynas Kleitonas Vestlendas. 

— Panelei Stoun irgi? — neištvėrė Metju. 

— Ypač panelei Stoun,— numykė Kleitonas. 


8 skyrius 


Po mėnesio Džilbertų tarnas Vilsonas labai oriai nu- 
žingsniavo per vestibiulį į šeimininko kabinetą įteikti jam 
korespondencijos. Pačiame viršuje atsidūrė laiškas iš An- 
glijos. Lygiai po penkių minučių lordas Džilbertas plačiai 
atvėręs duris griausmingu balsu šūktelėjo tarną. 

— Tuojau pat pakvieskite ledi Džilbert! Nagi, grei- 
čiau! Ko čia spoksot į mane! Juk liepiau paskubėti! — 
kliegė jis pavymui išsigandusiam tarnui, kuris jau bėgo 
koridoriumi taip greit, kad frako klostės plevėsavo už nu- 
garos. 

— Kas atsitiko, Edvardai? — pasiteiravo Enė kone 
įskrisdama į kabinetą. 

— Štai! — trumpai atsakė lordas Edvardas pakišęs žmo- 
nai Martino Stouno laišką. 

Enė nukreipė žvilgsnį nuo išbalusio vyro veido į pa- 
rašą vieninteliame popieriaus lapelyje. 

— Jis reikalauja Vitnės? — tragiškai sumurmėjo ji, 
viską supratusi. 

— Rašo atlyginsiąs man visas pastarųjų ketverių metų 
išlaidas, kai tik gausiąs iš manęs sąskaitą! — įniršęs su- 
riaumojo Edvardas.— Ir įdėjo čekį didžiulei sumai, pa- 
liepęs išleisti Vitnės drabužiams ir brangenybėms! Ką jis 
sau leidžia? Ištisus ketverius metus neatsiuntė vargšei mer- 
gytei nė penso! Išgama! Jokios sąskaitos iš manęs jis ne- 
gaus ir ne kas kitas, o aš užmokėsiu už viską, kas jai už- 
sakyta, kad Vitnė namo grįžtų apsirengusi taip, kaip de- 
ra! Jis gali savo pinigus susikišti į... 

— Vitnė išvyksta namo,— sutrikusi sušnibždėjo Enė 
susmukdama krėsle.— Guodžiausi vildamasi, kad jis aps- 
kritai bus ją pamiršęs.— Ir ūmai nušvitusi pasiūlė: — Su- 
galvojau! Tuojau pat parašyk Martinui ir užsimink apie 
sužadėtuves su Nikola Diu Viliu. Taip išlošime laiko. 

— Perskaitykite laišką, ponia! Jis reikalauja nedvi- 
prasmiškai ir itin storžieviškai, kad Vitnė lygiai po mė- 
nesio be jokios gaišaties sugrįžtų namo. 

Enės akys beprasmiškai klaidžiojo eilutėmis. Pagaliau 
stengdamasi pažvalėti ji šūktelėjo: 

— Jis reikalauja, kad tą laiką, kuris dar liko, Vitnė 
skirtų atsisveikinimo vizitams ir brangiausių siuvėjų bei 
modisčių lankymui! Matyt, Martinas per tą laiką labai 
pasikeitė, anksčiau jam nė į galvą nebūtų atėjusi mintis, 
kad Vitnei reikės laiko kraičiui pasisiūdinti Paryžiuje, kur 
mada taip toli pažengusi į priekį. Edvardai! — ūmai šūk- 
telėjo ji. — Ar nemanai, kad tas jaunuolis, kurį ji anks- 
čiau taip mylėjo, bus paprašęs Martiną jos rankos? 

— Nieko panašaus! — suriaumojo Edvardas. — Kitaip 
jis susiriesdamas būtų .gyręsis savo prakeiktame laiške, 
manydamas, kad jam pasisekė ten, kur mes nieko nepe- 
šėme.— Ir pasisukęs į žmoną atsiduso: — Ko gero, ver- 
čiau pasakyti jai dabar ir šitai užbaigti. Kiek vėliau atei- 
siu ir aš. 


Vitnė stovėjo lyg perkūno trenkta, stengdamasi su- 
vokti naujienas, kurias taip troško išgirsti anksčiau. 

— Aš... aš labai džiaugiuosi, kad vykstu namo, teta 
Ene,— pagaliau išdaužė ji.— Tik... tik... 

Mergaitė užsikirto. Ar ji džiaugiasi, kad vėl atsidurs 
namie? O gal persigandusi, mirtinai persigandusi, nes da- 
bar, pasitaikius galimybei išsikovoti Polą, gali viską pra- 
rasti? Viena — patogiai gyventi Paryžiuje minios garbin- 
tojų apsuptai ir visai kas kita — grįžti ir priversti Polą 
pamatyti ją tokią, kokią mato jie. Viešpatie, reikės grum- 
tis ne tik su tėvu, bet ir su Margarete Meriton, ir su ne- 
siliaujančiomis aptarinėti motušėmis, kurios žiūri į ją 
taip, lyg ji būtų kažkoks keistas vabzdys. O čia... čia lie- 
ka teta Enė ir dėdė Edvardas, mylėję Vitnę, juokęsi drau- 

ge su ja ir džiaugęsi jos sėkme, suteikę tiek šilumos ir lai- 
mės jos gyvenimui! 

Teta nusigręžė į langą, bet Vitnė suspėjo pamatyti jos 
skruostu riedančią ašarą. Ji prikando lūpą: jei tetą apėmu- 
si bloga nuojauta dėl to, kad ji sugrįžta, vadinasi, važiuo- 
ti dar per anksti. Ji dar nepasirengusi susitikti su senai- 
siais pažįstamais ir priešais. 

Vitnė prisiartino prie veidrodžio, tikėdamasi šiek tiek 
apsiraminti išvydusi savo pačios atvaizdą. Paryžiaus vy- 
rai dažnai tvirtindavo, kad ji nuostabiai graži. Tačiau ką 
pasakys Polas? ,„Dievuliau, ir vėl“, — siaubo apimta pagal- 
vojo mergaitė. Nespėjo ji išvažiuoti, o pasitikėjimas sa- 
vimi tirpsta kaip sniegas saulėkaitoje! Ji negraži, neran- 
gi, per aukšta, ir netgi pirštai vėl kaip anksčiau nervin- 
gai pašo suknios klostes! Ir ten... ten, pačiame tarpuaky- 
je, staiga ėmė ryškėti dar vos pastebimi nepakenčiamų 
strazdanų pėdsakai. Ak velnias! Kokie niekai! 

Staiga netekdama kantrybės Vitnė mėgino susivaldyti. 
Strazdanos neatsiranda kaip užkerėjus, rankas reikia steng- 
tis laikyti taip, kaip ją mokė, ir ji nepradės skaičiuoti sa- 
vo trūkumų, ydų, netobulų ir silpnų vietų kaip kadaise! 

Nemalonus skrandžio maudulys šiek tiek atlėgo, o šir- 
dyje nedrąsiai vėl ėmė skleistis viltis. Ji išvyksta namo! 
Namo pas Polą, namo, kad visiems parodytų, kaip ji pa- 
sikeitė! Ji iš tikrųjų greit parsiras namie! 

Tačiau sugrįžimas reiškė išsiskyrimą su mylimais dė- 
de ir teta. 

Vitnė nusigręžė nuo veidrodžio ir pastebėjo, kaip ne- 
byli rauda purto tetos pečius. 

— Jaučiuosi taip, lyg mane draskytų į gabalus, — dus- 
dama sumurmėjo Enė. 

— Aš myliu tave, teta Ene,— sušnibždėjo Vitnė nesi- 
šluostydama skruostais srūvančių karštų ašarų.— Aš taip 
myliu tave. 

Enė praskleidė rankas, ir Vitnė puolė prie jos trokš- 
dama nuraminti ją ir pati nurimti. 

Sustojęs prie dukterėčios miegamojo durų, Edvardas 
atsitiesdamas pamuistė pečius ir pasistengė, kad sielvar- 
tingas veidas virstų sustingusia kauke su dirbtine šypse- 
nėle. Susinėręs rankas už nugaros, jis žengė per slenkstį. 

— Matau, kad neblogai leidžiate laiką, ledi? — žvelg- 
damas į verkiančias moteris, tyčia dėdamasis linksmas, pa- 
klausė jis. 

Liūdnos, ašarų pilnos akys sužiuro į jį su nepatiklia 
nuostaba. 

— Neblogai leidžiam...— aiktelėjo Enė ir susižvalgė 
su Vitne. 

Staiga abi sukikeno, paskui dar ir dar kartą, ir netru- 
kus kambaryje nuskardėjo laimingo užkrečiamo juoko 
trelės. 

— E... tai yra... na... gerai. Malonu girdėti,— išle- 
meno Edvardas, išmuštas iš vėžių tokio keisto savo ,,po- 
nių“ elgesio, ir atsikrenkštęs tyliai pasakė: — Mums trūks 
tavęs, vaikuti. Abiem mums tu buvai džiaugsmas ir tikra 
Dievo palaima. 

Vitnės pagyvėjimas akimirksniu išgaravo, akys vėl pri- 
tvinko ašarų. 

— Ak dėde Edvardai,— užsikirsdama linktelėjo ji,— 
aš niekada nepamilsiu jokio kito vyro labiau už tave. 

Suglumęs Edvardas pajuto, kaip sudrėko blakstienos. 
Jis praskėtė rankas, ir dukterėčia puolė jam ant kaklo. 
Kai jausmų audra kiek aprimo, visi trys susigėdę žvelgė 
vienas į kitą gniaužydami nosines. Pirmasis prašneko Ed- 
vardas. 

— Na, nurimkite! Vis dėlto Anglija ne pasaulio pa- 
kraštyje. 

— Bet ir ne arti, — paprieštaravo Vitnė šluostydamasi 
akis. 

— Tu turi ten draugų, — priminė Edvardas, — ir, žino- 
ma, tą jaunuolį, kuriuo taip žavėjaisi. Blondiną, kuriam 
trūko smegenų pamatyti brangenybę pačioje panosėje! 
Kuo ten jis vardu? 

— Polas, — šniukštelėjo Vitnė. 

— Tas žmogus, matyt, kvailys! Jis privalėjo papras- 
čiausiai išvogti tave dar tada! — Edvardas patylėjo ir įsi- 
žiūrėdamas į ją baigė:— Tikiuosi, kad dabar bus įgijęs 
proto. 

— Ir aš! — karštai pagavo jo žodžius Vitnė. 

— Taip ir maniau, vaikuti, — linktelėjo Edvardas žiū- 
rėdamas į Enę su išraiška ,„Ar aš tau nesakiau!“ — Tiesą 

pasakius, aš dažnai klausdavau savęs, ar ne todėl tu at- 
sakei tokiai gausybei pretendentų, kad tikėjaisi kada nors 
sugrįžti į Angliją ir pamatyti jį prie savo kojų? Kaip tik 
tai tu ir rengiesi daryti, ar ne? 

— Bent jau mėginu, — prisipažino Vitnė nustebusi 
žvilgčiodama į dėdytę, kuris kažkodėl pasidarė panašus 
į mažą išdykusį berniūkštį. 

— Tuomet,— tesė jis,— tikiuosi, kad susižadėsi dar ne- 
pasirodžius pirmajam sniegui. 

— Jeigu viskas bus gerai, — susijaudinusi nusišypsojo 
Vitnė. 

Edvardas susikišo rankas į kišenes ir, regis, mąstė apie 
tai, kas pasakyta. 

— Man atrodo, tokiais atvejais, jaunai mergaitei bū- 
tina, kad patartų patyrusi moteris. Reikia gerokai pagud- 
rauti, kad gautum tokį šelmį kaip tas tavo... 

— Polas! — kvėptelėjo Vitnė. 

— Visiškai teisingai, Polas. 

— Žinai, brangioji, — oriai pasiūlė jis,— gal būtų vi- 
sai neblogai sugalvota, jei tavo teta važiuotų su tavimi. 
Ką pasakysi? 

Jis valiūkiškai prisimerkė už akinių. 

— Taip! — juokdamasi spygtelėjo mergaitė. — Taip, 
taip, taip! 

Edvardas apkabino ją ir atsigręžė į švytinčią savo 
žmoną. Dėkinga šypsena, kurią ji pasiuntė jam, ganėti- 
nai atlygino už tai, ką jis aukojo. 

— Ilgai atidėliojau kelionę į Ispaniją, — pareiškė jis— 
Kai išvažiuosite, aš išvyksiu tenai karaliaus reikalais. Na, 
o paskui užsuksiu į Angliją pasveikinti jaunojo tavo vel- 
tėdžio, su kuriuo tu jau būsi susižadėjusi, kartu parsive- 
šiu tetą atgal į Prancūziją. 

Dabar, jausdamas didžiulį pasitenkinimą, mat pavyko 
pergudrauti Martiną pasiuntus Enę drauge su Vitne, kad 
padėtų Vitnei išvengti klaidų, Edvardas atlyžo ir pamanė 
leisiąs svainiui nors kartą gyvenime sumokėti už dukters 
apdarus. Pagal numatytą planą jis jau kitą dieną išsiuntė 
savo ,„ponias“ pirkinių ir net nesiskundė dėl to, kad jų 
ekspedicijos prasidėdavo ankstų rytą, o baigdavosi tada, 

kai laiko likdavo tik skubiai persirengti vakaro pramo- 
goms arba tiesiog griūti į lovą iš nuovargio. 

Nikola Diu Vilio tėvai Vitnės garbei surengė praban- 
gų priėmimą mergaitės ir ledi Enės kelionės išvakarėse. 
Visą vakarą Vitnė įsivaizdavo, kaip sunku bus išsiskirti 
su Nikiu, bet pasirodo, kad viskas buvo lengviau, nei ji 
manė. 

Valandėlę jiems pavyko pasišalinti į vieną iš mažųjų 
svetainių erdviuose Diu Vilių namuose. Nikis stovėjo prie 
židinio, petimi atsišliejęs į židinio lentyną, tingiai sukio- 
damas taurę rankoje. 

— Aš pasiilgsiu tavęs, Niki, — tyliai ištarė Vitnė nebe- 
įstengdama ištverti tylos. 

Bet Nikis su linksmu ryžtu dėbtelėjo į ją. 

— Tiesa, chėrie? —ir dar jai nespėjus atsakyti pri- 
dūrė: — Bet aš nelabai ilgai nuobodžiausiu be tavęs. 

Vitnės lūpos suvirpėjo iš nuostabos ir juoko. 

— Na, nesitikėjau tokio riteriui nebūdingo atsakymo! 

— Riteriška nuotaika labiau dera žaliems jaunikliams 
ir seniams, — paerzino Nikis— Tačiau galiu paaiškinti, 
kad nė nemanau ilgėtis tavęs, nes po kelių mėnesių ke- 
tinu atvykti į Angliją. 

Palingavusi galvą, Vitnė, apimta nevilties, prisipažino: 

— Niki, yra vienas Žmogus... namie... šiaip ar taip, 
aš tikiuosi, kad jis vis dar laukia. Jis vardu Polas, ir... 

Ji užsikirto pritrenkta lėtos tingios Nikio šypsenos. 

— Ar tas Polas kada nors buvo atvažiavęs į Prancū- 
ziją tavęs pamatyti? — atsargiai pasiteiravo jis. 

— Na, jam tokie dalykai nė į galvą neateitų! Matai, 
tuomet aš buvau visiškai kitokia, ir jis įsiminė mane kaip 
nerangią, padūkusią, negražią mergiotę, kuri... Kodėl tu 
taip šypsaisi, Niki? 

— Mat esu tiesiog sužavėtas, — nusikvatojo jis. — Ir 
jaučiuosi laimingas, nes po šitiek kankinančių svarstymų, 
kas mano varžovas, sužinojau, kad jis — tik kažkoks pa- 
kvaišęs anglas, kurio tu nematei ketverius metus ir ku- 
riam nepakako sveiko proto suprasti, kokia puiki moteris 
tu pasidarysi! Važiuok namo, chėrie,— patarė jis statyda- 
mas taurę ant židinio ir prisitraukdamas ją prie savęs.— 
Labai greit tu suprasi, kad širdies reikaluose atsiminimai 

teikia kur kas daugiau laimės negu tikrovė. Na, o pas- 
kui, po dviejų trijų mėnesių, aš atvažiuosiu ir pasakysiu 
viską, ką jau seniai noriu pasakyti. 

Vitnė žinojo, kad Nikis ketina jai pasipiršti, ir suvo- 
kė, kad šiandien nėra prasmės dėl to ginčytis. Jos prisimi- 
nimai nebus geresni už tikrovę — jie tokie liūdni. Bet ar 
verta aiškinti Nikiui, kaip siaubingai ji elgėsi tuomet, ir 
kodėl Polas nė įsivaizduoti negalėjo, kad kada nors iš 
jos išeitų pakenčiama jauna moteris. Be to, Nikis nė nesi- 
klausys; jis jau palenkė galvą, kad užčiauptų jos lūpas il- 
gu kankinamai maloniu bučiniu. 


9 skyrius 
Anglija, 1820 metai 


Tirštėjančiose puikios rugsėjo dienos sutemose Vitnė 
stengėsi įžiūrėti šmėžuojantį pro langą tokį pažįstamą 
kraštovaizdį. Iki namų liko vos kelios mylios. 

Dėdė Edvardas užsispyrė, kad ledi Enė ir Vitnė keliau- 
tų su visais įmanomais patogumais, todėl, be dviejų ka- 
rietų, kuriomis važiavo ponios ir jų kambarinės, paskui 
jas sekė dar du ekipažai, prikrauti sunkių skrynių ir la- 
gaminų. Be keturių vežėjų ir keturių foreiterių, jas lydė- 
jo šešių raitelių eskortas — trys jojo priekyje ir trys pas- 
kui. Visa tai, kartu paėmus, sudarė ganėtinai įspūdingą 
karavaną, ir Vitnė troško tik vieno dalyko — kad Polas 
pamatytų, kokia prabanga ją supa. 

Karieta susvirduliavo, kai jie pasuko link namų priva- 
žiuojamąja alėja. Drebančiomis rankomis Vitnė užsimovė 
alyvų spalvos pirštinaites, kad susitikusi su tėvu atrody- 
tų tikra tobulybė. 

— Nerviniesi? — nusišypsojo Enė, stebėdama dukterė- 
čią. 

— Taip. Kaip aš atrodau? 

Ledi Enė vertinamai nužvelgė mergaitę: sunkus plau- 
kų mazgas, prismeigtas subtilaus filigraninio darbo smei- 
ge, spindintis veidelis, madingas alyvų spalvos kelioninis 
kostiumas. 

— Puikiai. 

Ji taip pat užsimovė pirštines, nes jaudinosi ne ma- 
žiau už Vitnę. Rengdamasis tam atvejui, kad Martinas Sto- 
unas pradės priešintis Enės atvykimui, Edvardas nuspren- 
dė, jog būsią geriausia jai atvykti netikėtai, nepalikus Mar- 
tinui kitos išeities, tiktai nutaisyti geraširdišką išraišką 
tais atvejais, kai prastai sekasi lošti. Tuomet Enė iškart su- 
tiko su vyru, bet artinantis susitikimui su Martinu jai 
širdis stingo pagalvojus, kad ji gali pasirodyti nepagei- 
daujama viešnia. 

Karietos sustojo priešais plačius paradinius laiptus. Tar- 
nas atidarė dureles ir nuleido karietų laiptukus. Moterys 
tylėdamos žiūrėjo, kaip Martinas lėtai eina jų pasitikti. 
Vitnė pasikaišė sijonus rengdamasi išlipti ir šypsodamasi 
žvilgtelėjo į tetą. Ši vis dar sėdėjo karietoje ir jaudinda- 
masi stebėjo, kaip Martinas artinosi prie elegantiškos gra- 
žuolės, kuri akinamai šypsojosi jam. 

— Mano vaike, tu dar ūgtelėjai! — šaltai, lyg ir sutri- 
kęs kreipėsi jis į dukterį, kurios nebuvo matęs daugiau 
kaip ketverius metus. 

— Arba tu teisus, tėte,— iškilmingai atkirto Vitnė,— 
arba tu paprasčiausiai smengi į žemę! 

Slopinamas juokas išdavė čia esančią ledi Enę, ir ji 
neryžtingai žengė iš karietos pasveikinti šeimininko. Itin 
širdingo priėmimo ji nesitikėjo — Martinas niekada nepa- 
sižymėjo svetingumu,— bet nemanė, kad jis spoksos į ją 
lyg į vaiduoklį, 0 jo veido išraiška vis mainėsi nuo sutri- 
kimo iki nerimo ir galiausiai — susierzinimo. 

Labai malonu, kad palydėjote Vitnę namo,— paga- 
liau išstenėjo jis.— Kada ketinate išvykti? 

— Teta Enė ketina likti su manim porą trejetą Mėne- 
sių, kol aš apsiprasiu namie,— įsiterpė Vitnė.— Ji labai 
gera, ar ne? 

— Taip, žinoma, — sutiko Martinas vos tvardydamas 
pyktį. — Kodėl negalėtumėt abi pailsėti prieš vakarienę ar- 
ba pasirūpinti, kaip išpakuojami daiktai, arba... man bū- 
tinai reikia parašyti laišką. Pasimatysim vėliau. 

Ir jis skubiai žengė į vidų. Vitnei buvo gėda, kad tė- 
vas taip priėmė tetą, drauge ji pajuto ilgesingą džiugesį 
pagalvojusi, kad pagaliau sugrįžo namo. Kopdama laip- 
tais, ji apžiūrinėjo namą, kurio sienos buvo iškaltos pa- 

geltusiomis nuo senumo ąžuolinėmis plokštėmis, apkabi- 
nėtos Anglijos peizažais ir protėvių portretais. Jos mėgs- 
tamas paveikslas, vaizdavęs šalto rytmečio rūko gaubia- 
mą žavią medžioklės sceną, kaip ir anksčiau, puikavosi 
garbingoje vietoje tarp poros Čipendeilio stiliaus žvaki- 
džių. Atrodė, kad viskas išliko kaip buvę ir... podraug 
viskas visiškai pasikeitė. Tarnų bėgiojo bent trejetą kar- 
tų daugiau nei kadaise, ir visas namas blizgėjo iš švaru- 
mo, buvo jaukus. Kiekvienas parketo colis, kiekvienas 
plokštės lopinėlis švytėjo laku. Puošusios vestibiulį Žva- 
kidės blizgėjo, o kilimų naujumas akino. 

Sustojusi ant senojo miegamojo slenksčio, Vitnė paju- 
to kaip gniaužia kvapą. Kol jos nebuvo, kambarį apstatė 
visiškai kitaip. Šypsodamasi iš pasitenkinimo, mergaitė 
apžiūrinėjo baldakimą ir auksu ir šviesiai oranžiniais raš- 
tais margintus dramblio kaulo spalvos atlasinius apklo- 
tus. 

— Klarise, na argi ne nuostabu! — pašaukė ji kamba- 
rinę. Bet tukli žilaplaukė moteris buvo per daug užsiėmu- 
si: ji nurodinėjo tarnams, nešantiems skrynias. Vitnė buvo 
tokia susijaudinusi, kad nė nemanė ilsėtis, todėl šoko pa- 
dėti Klarisei ir dar vienai kambarinei pakuoti daiktų. 

Prieš vakarienę ji dar spėjo išsimaudyti vonioje ir per- 
sirengti. Kambarinės sukabino suknias. Vitnė nuėjo į te- 
tos kambarį. Dideli svečių apartamentai, kurių nepalietė 
permainos, skurdžiai atrodė, palyginti su kitais kamba- 
riais. Vitnė ėmė atsiprašinėti tetos, kad tėvas šiurkščiai ją 
priėmė, bet teta Enė supratingai šypsodamasi sustabdė 
ją. 

— Tai nesvarbu, brangioji, — papurtė ji galvą ir pa- 
ėmusi Vitnę už parankės ėmė leistis žemyn. 

Tėvas jau laukė valgomajame, ir Vitnė išsiblaškiusi 
pastebėjo, jog kėdės iš naujo apmuštos rausvu aksomu — 
to paties atspalvio, kaip ir užuolaidos, sutrauktos sunkio- 
mis auksinės spalvos virvėmis. Du tarnai nepriekaištin- 
gomis livrėjomis išsitempė netoli bufeto, dar vienas atstū- 
mė sidabrinį vežimėlį, prikrautą dangčiais uždangstytų 
valgių. 

— Regis, namie daug naujų tarnų, — pastebėjo Vitnė 
tėvui, kol šis mandagiai sodino ledi Enę. 

— Seniai reikėjo jų pasamdyti, — griežtai atsakė jis.— 
Pastaruoju metu šis namas atrodė kaip tikras urvas. 

Praėjo ketveri metai nuo to laiko, kai su Vitne buvo 
kalbėta tokiu tonu, ir mergaitė nesuvokdama įsmeigė akis 
į tėvą. Kaip tik tuo metu nuo lango nutįsęs plonas saulės 
spindulys krito ant tėvo, ir priblokšta Vitnė suprato, kad 
jos nesant jis visai pražilo, kaktą išvagojo gilios raukšlės, 
jos pažymėjo ir burnos bei akių kampučius. Jis atrodė per 
tą laiką pasenęs bent dešimčia metų, ir mergaitei staiga 
sugrudo širdis. 

— Ko čia įsispoksojai į mane? — irzliai rėžė jis. 

Ir anksčiau tėvas visuomet būdavo šiurkštus jai, tačiau 
tuomet jis bent turėdavo priežasčių. O dabar sugrįžusi 
namo ji visai netroško, kad tarp jų atgimtų sena nesan- 
taika. 

— Pastebėjau, kad tavo plaukai pražilo,— švelniai pa- 
aiškino ji. 

— Ar dėl to reikia stebėtis? — jau nebe taip irzliai at- 
kirto Martinas. 

Vitnė labai atsargiai nusišypsojo jam, ir tik dabar jai 
dingtelėjo, kad anksčiau ji apskritai niekada nesišypsoda- 
vo tėvui. 

— Taip, — jos akys žybtelėjo,— jei nepražilai dėl ma- 
nęs, keista, ką laikas įstengė tau iškrėstį. 

Tėvas išgąstingai krūptelėjo, tačiau lyg ir šiek tiek 
linksmiau pastebėjo: 

— Tikiuosi, kad žinai, jog tavo draugužė Emilė su- 
spėjo susirasti vyrą? — ir luktelėjęs, kol Vitnė linktelės, 
pridūrė: — Ji ištisus tris sezonus lankėsi aukštuomenėje, 
ir jos tėvas netgi pasakė netekęs vilties pamatyti ją sėk- 
mingai ištekintą! O dabar visi aplinkui vien apie tas ves- 
tuves ir kalba! 

Jis kaltinamai dėbtelėjo į ledi Enę, tartum ji būtų kal- 
ta dėl to, kad Vitnė iki šiol netekėjusi. Ledi Enė pasipik- 
tinusi atsitiesė, ir Vitnė skubėjo švelninti atmosteros: 

— Tikiuosi, kad tu dar nepraradai vilties, jog aš ge- 
rai ištekėsiu? 

— Praradau! — be užuolankų pareiškė tėvas. 

Ambicija reikalavo, kad Vitnė išklotų jam apie dešim- 
tis naudingiausių piršlybų, o protas įspėjo, jog tėvas už- 

siplieks pykčiu, sužinojęs, jog dėdė Edvardas nepasitaręs 
su juo pavarė visus pretendentus. Kodėl tėvas toks šal- 
tas ir šiurkštus? 

Vitnė sunkiai atsiduso. Ar ji gali tikėtis, jog Kada nors 
pavyks sugriauti tą nepasiekiamą kliūtį, visuomet sto- 
vėjusią tarp judviejų? 

Padėjusi puoduką, ji šiltai, lyg samokslininkė nusi- 
šypsojo tėvui ir atsainiai tarstelėjo: 

— Jeigu tai padės bent mažumėlę numalšinti kartėlį 
dėl to, kad tau reikia rūpintis netekėjusia senmerge, teta 
Enė ir aš galėtume paleisti gandą, kad aš atsisakiau tekėti 
už dviejų baronetų, grafo, hercogo ir kunigaikščio! 

— Ar tai tiesa, ponia? — suriaumojo Martinas ant te- 
tos Enės.— Kodėl man apie tai nepranešta? 

— Žinoma, netiesa, — įsiterpė Vitnė stengdamasi išlai- 
kyti tartum priklijuotą prie lūpų šypseną.— Aš susitikau 
tik vieną hercogą ir vieną apsišaukėlį ir abiejų ėmiau ne- 
apkęsti. Be to, susipažinau su rusų kunigaikščiu, bet jis 
jau buvo susižadėjęs, ir abejoju, ar nuotaka būtų jo at- 
sisakiusi vien todėl, kad aš galėčiau aplenkti Emilę. 

Kurį laiką tėvas įdėmiai žiūrėjo į ją, paskui niauriai 
burbtelėjo. 

— Rytoj vakare keliu nedidelį pokylį tavo grįžimo 
proga. 

Vitnė pajuto šilumėlę širdyje ir dar labiau susigrau- 
dino, kai jis suirzęs pastebėjo: 

— Tiesą pasakius, tai ne toks jau mažas pokylis, o tik- 
rai velniškas sambūris, į kurį reikia pakviesti visus to- 
mus, dikus ir harius penkiolikos mylių spinduliu... or- 
kestras, šokiai ir kitos nesąmonės! 

— Skamba... nuostabiai, — išdaužė Vitnė nudelbdama 
jukias akis. 

— Emilė grįžta iš Londono drauge su vyru. Visi atva- 
Žiuos. | 

Tėvo nuotaikos kaita buvo tokia neįspėjama, kad Vit- 
nė nė nebesistengė šnekinti jo, ir pietauti užbaigė slogiai 
tylėdami. Tik atnešus desertą tėvas vėl prašneko, ir dar 
taip garsiai, kad Vitnė krūptelėjo. 

— Turime naują kaimyną, — griausmingu balsu paskel- 
bė jis, bet tuojau susivaldė, atsikrenkštė ir jau ramiau 

paaiškino: — Jis taip pat žadėjo atvykti į pokylį. Noriu, 
kad susipažintum su juo. Labai malonus vaikinas, vien- 
gungis. Turi puikių arklių, ir pats yra geras jojikas. Vakar 
mačiau jį raitą. 

Vitnė pagaliau suprato. Mergaitė prapliupo juoku. 

— Oi tėte,— vos įstengė pratarti ji, krestelėjusi ilgas 
blizgančias garbanas.— Tik to ir trūko, kad imtum pirš- 
liauti! Man dar toli iki garbaus amžiaus! 

Martino veidas rodė, kad jis nepritaria jos linksmu- 
mui, todėl Vitnė pamėgino atrodyti, kaip dera tokiu at- 
veju, tai yra iškilmingai rimta, ir net teikėsi paklausti, 
kuo vardu naujasis kaimynas. 

— Kleitonas Vestmor... Kleitonas Vestlendas. 

Ledi Enės šaukštas terkštelėjo į stalą. Prisimerkusi ji 
įsispitrėjo į Martiną Stouną, kuris savo ruožtu įtūžęs, įtar- 
tinai išraudęs sprogino į ją akis. | 

Supratusi, kad tėvas kažkodėl vėl įširdo, Vitnė skubiai 
stojosi. 

— Manau, kad mudviem su teta Ene šiandien vertėtų 
atsigulti anksčiau, nes kelionė labai išvargino, tėte. 

Bet ji gavo nustebti, kai ledi Enė papurtė galvą. 

— Norėčiau pasišnekėti su tavo tėvu, brangioji. Eik 
ilsėtis. 

— Taip, — nedelsdamas atitarė Martinas. — Greičiau 
gulkis, o Mes su tavo teta šnektelėsime... draugiškai... 
prisiminsim senus laikus. 

Išėjus Vitnei, Martinas skubiai atleido tarnus ir irz- 
liai, podraug įtariai dėbtelėjo į Enę. 

— Jūs kažkaip keistai reagavote, kai paminėjau mū- 
sų naujojo kaimyno pavardę, ponia. 

Ledi Enė palenkusi galvą atidžiai stebėjo svainį. 

— Mano reakcija priklauso nuo tikrojo to žmogaus 
vardo: kas jis — Kleitonas Vestmorlendas ar Kleitonas 
Vestlendas. Perspėju, kad vos pažvelgusi atpažinsiu her- 
cogą Kleimorą, nors jis ir nebuvo man pristatytas. 

— Taip, taip, jei norite žinoti, tai Vestmorlendas,— 
sugrumėjo Martinas.— Ir jo buvimą čia nesunku paaiškin- 
ti. Atvažiavo čionai, norėdamas šiek tiek atsipūsti nuo 
pervargimo — sena liga atsiliepia, ji vis dar jį kamuoja. 

Paaiškinimas buvo toks juokų vertas, kad Enė prasi- 
žiojo ir įbedė į Martiną akis: 

— Juokaujate! 

— Velniai rautų, argi aš panašus į juokdarįė — piktai 
sušnypštė Martinas. 

— Ir jūs iš tikrųjų tikite ta pasaka? — šūktelėjo Enė, 
būgštaudama, kad taip ir yra.— Yra daugybė vietų, kur 
hercogas Kleimoras galėtų taisyti sveikatą, ir abejoju, kad 
jis pasirinktų šitą, ypač dabar, baigiantis Žiemai! 

— Tačiau taip jis man pats paaiškino. Jo šviesybė nu- 
sprendė, jog atėjo laikas pasislėpti nuo varginančio aukš- 
tuomenės gyvenimo, ir malonėjo apsistoti čia. Kadangi tik 
aš... ir dabar jūs žinote, kas jis toks, tikiuosi, kad niekas 
iš mūsų nepadarys jam meškos paslaugos, neišduos kai- 
mynams tikrojo hercogo vardo. 

Likusi viena savo miegamajame ledi Enė pasistengė 
susitvardyti ir įveikti ją apėmusį pyktį. Su pasibaisėjimų 
ji prisiminė tą naktį Armanų namuose, kai Vitnė klausi- 
nėjo apie aukštą tamsiaplaukį Mari Sent Alermein paly- 
dovą. Enė buvo visiškai įsitikinusi, kad greta daininin- 
kės stovėjo hercogas; visi žinojo, kad Mari buvo Klei- 
moro mMeilužė ir kad ji niekada nesiteikdavo bendrauti su 
kuriuo nors kitu vyru. Tačiau hercogas nebuvo toks pa- 
stovus ir labai dažnai susitikdavo su kitomis gražuolėmis, 
kol Sent Alermein keliavo po Europą. 

„Puiku,— pamanė Enė, stengdamasi nebegalvoti apie 
dainininkę.— Kleimoras buvo kaukių baliuje, ir Vitnė 
klausinėjo apie jį, bet jie negalėjo bent kiek ilgiau pa- 
būti drauge, kitaip Vitnė būtų sužinojusi, kas jis toks. Ir 
Kleimoras vargu ar būtų atsekęs paskui Vitnę — jis jau 
apsigyveno čia prieš mums atvykstant. Tikriausiai Vitnės 
klausimai ir hercogo pasirodymas — paprasčiausias suta- 
pimas, gal jis tiesiog sumanė laikinai pasislėpti nuo įky- 
rių Žmonių“. 

Ledi Enė pasijuto daug geriau, bet tik trumpą valan- 
dėlę. Rytoj vakare Vestmorlendas ir Vitnė bus pristatyti 
vienas kitam. Enė neabejojo, kad jis susidomės mergina. 
Ar nešaus jam į galvą persekioti ją? 

Krūptelėjusi Enė atsistojo ir susiraukė. Mažiausiai ji 
troško, išduodama tikrąjį jo vardą, įsigyti tokį priešą kaip 

galingasis ir įtakingasis lordas Kleimoras, bet jeigu jai 
kils įtarimas, kad Vitnė gali tapti gražaus veido ir legen- 
dinio žavesio auka, vadinasi, reikia atskleisti dukterėčiai 
paslaptį, kuo smulkiausiai suminėti visas jo pergales ir 
papasakoti, kaip neleistinai, nederamai jis elgiasi! 

Enė nė akimirkos neleido sau įsivaizduoti, kad Klei- 
moras gali įsimylėti Vitnę iš pirmo žvilgsnio ir pasipirš- 
ti nepaisydamas tų nenuginčijamų faktų, jog mergaitė ne- 
turi nei jo standartais matuojamų turtų, nei aristokratiš- 
kos genealogijos. Ji būtų galėjusi išvardyti šimtus nu- 
sivylusių mamyčių su sielvarto prislėgtomis dukterimis, 
kurios pasirodė esančios tokios kvailos, kad kažko tikė- 
josi! 

Ledi Enė nusirengė ir atsigulė į lovą, bet Žinia, kad 
apylinkėse pasirodė Kleitonas Vestmorlendas, neleido jai 
užmigti. Nemiegojo ir Vitnė, spitrėdama į lubas plačiai 
atmerktomis akimis, svajodama apie rytojaus vakarą ir 
tą akimirką, kai Polas pamatys ją suaugusią, gražią, su 
elegantiška suknia. 

O tuo metu jos svajonių objektas ir žmogus, kurio taip 
bijojo ledi Enė, sėdėjo prie židinio Kleitono laikinai išsi- 
nuomotame name ir ilsėjosi po kortų partijos, gurkšnoda- 
mi brendį. Atkišęs kojas link ugnies, Polas mėgavosi sub- 
tiliu gintarinio skysčio skoniu. 

— Ar rengiatės į rytdienos pokylį pas Stounus? — tin- 
giai pasiteiravo jis. 

— Taip, — trumpai atsakė šeimininkas budriai stebėda- 
mas svečią. 

— Aš ir pats nieku gyvu nepraleisčiau tokio įvykio, — 
numykė Polas.— Jei Vitnė iš tikrųjų stebuklingai nepasi- 
keitė, vakaras bus itin įdomus. 

—-. Vitnė... koks neįprastas vardas, — pastebėjo Klei- 
tonas taip, kad balse jaustųsi šiek tiek smalsumo, lygiai 
tiek, kiek reikia paskatinti svečią tęsti. 

— Tai šeimos vardas. Tėvas taip karštai troško ber- 
niuko, kad nieko nepaisydamas davė dukteriai tą vardą. 
Reikia pasakyti, kad jo troškimas beveik išsipildė. Ji 
išmoko plaukioti kaip žuvis, karstytis medžiais kaip bež- 
džionėlė ir valdyti arklį geriau už bet kurią moterį Že- 
mėje. Kartą net pasirodė viešai, apsimovusi vyriškas kel- 

nes, o kitą kartą išplaukė plaustu, pareiškusi ketinanti 
plaukti į Ameriką ieškoti nuotykių. 

— Ir kas gi atsitiko? 

— Suspėjo pasiekti priešingą tvenkinio krantą, — šai- 
pydamasis pareiškė Polas.— Bet reikia pripažinti, kad to- 
kių didžiulių vaiskiai žalių akių kaip tos mergiotės nė 
viena kita neturi! — Polas įdėmiai žiūrėjo į liepsnas, šyp- 
sodamasis seniems prisiminimams.— Prieš ketverius me- 
tus išvykdama į Prancūziją, ji paprašė, kad jos laukčiau. 
Tai buvo pirmas pasipiršimas man. 

— Ir jūs sutikote? — neperprantamos akys šiek tiek pri- 
simerkė, tamsūs antakiai vos kilstelėjo. 

— Dėl Dievo meilės! — prajuko Polas kaip reikiant 
gurkštelėjęs brendžio.— Ji buvo dar visai kūdikis — vos 
palikusi mokyklos suolą ir tvirtai pasiryžusi visu kuo pra- 
nokti Elizabetę Ašton. Jei Elizabetė sirgdavo tymais, Vit- 
nė svajodavo vien apie tai, kaip susirgti dar sunkiau. Die- 
vuliau! Visuomet susivėlusi, murzina nutrūktgalvė, ne- 
pripažįstanti jokių padorumo normų! 

Polas nutilo prisiminęs tą dieną, kai atnešė jai atsi- 
sveikinimui mažutį kuloną, sakydamas, jog tai bus drau- 
gystės atminimas, ir kaip ji tada ryžtingai paprieštaravo 
visai nenorinti būti jo bičiule, nes mylinti jį. Šypsena 
dingo iš jo veido. 

— Tikiuosi, kad ji vis dėlto pasikeitė, bent dėl tėvo, — 
jausmingai užbaigė jis. 

Kleitonas linksmai pažiūrėjo į Sevariną, bet nieko ne- 
atsakė. Svečiui išėjus, jis patogiau atsisėdo krėsle ir su- 
simąstęs sukiojo rankoje brendžio taurę. Taip, jis labai 
rizikuoja griebdamasis šio maskarado, ir juo daugiau žmo- 
nių susitiks, juo didesnė tikimybė, kad jį galiausiai at- 
pažins. Vakar jo vos netrenkė smūgis, kai sužinojo, jog 
Emilė Arčibald, apie kurią Kleitonas tiek daug buvo gir- 
dėjęs, ištekėjo už tolimo jo giminaičio. Problema buvo 
išspręsta per penkias minutes, pasikalbėjus akis į akį su 
Maiklu Arčibaldu. Tiesa, baronas nė akimirkos nepatikė- 
jo jo pasaka, jog „būtina šiek tiek pailsėti“, tačiau buvo 
per daug gerai išauklėtas žmogus ir tikras džentelmenas, 
kad kištųsi į svetimus reikalus, be to, ganėtinai taurus, 
kad išsaugotų paslaptį, kas toks yra Kleitonas iš tikrųjų. 

Atvažiuodama kartu su dukterėčia, ledi Enė Džilbert 
vėl sukėlė nenumatytų sunkumų, bet jei galima tikėti Mar- 
tino Stouno laiškeliu, ledi Enė patikėjo jo aiškinimu. 

Kleitonas atsistojo ir pasistengė mesti iš galvos ne- 
ramias mintis. Jeigu jį ir demaskuos, vadinasi, jis tik ne- 
teks malonumo siekti Vitnės kaip paprastas kaimo dvari- 
ninkas, bet advokatų parengtas susitarimas jau pasirašy- 
tas, ir Martinas Stounas paėmė pinigus, kuriuos — iš vis- 
ko Matyti — švaisto į visas puses. Taigi galutinį tikslą 
Kleitonas vienaip ar kitaip pasieks. 

Atidariusi langą, Vitnė godžiai kvėpė nuostabiai gai- 
vų kaimo orą. Kol kambarinė Klarisė vilko ją madinga tur- 
kio spalvos amazone, išdavikiškas Vitnės protas be palio- 
vos siūlė padaryti Polui rytinį vizitą, bet mergaitė kas 
kartą ryžtingai atsisakydavo tokios beprotystės. Ji nedels- 
dama važiuos pasimatyti su Emile. 

Arklidės buvo tolėliau, staigiai sukančio į kairę ke- 
liuko pabaigoje, todėl iš namų jas trukdė matyti aukšti 
bukmedžiai. Abiejose pastato pusėse buvo įrengta po de- 
šimt gardų. Platus, toli už sienos išsišovęs stogas Vasarą 
teikė pavėsį ir saugojo nuo darganų visus arklidžių gy- 
ventojus. Pusiaukelėje Vitnė sustojo, džiugiai apžvelgė 
puikų, seniai pažįstamą kraštovaizdį. 

Tolumoje neseniai nudažyta tvora sudarė kone tai- 
syklingą ovalą, nužymėdama bėgimo tako kontūrus: ten 
jos senelis nustatydavo žirgų eiklumą prieš nuspręsdamas, 
ar verta registruoti juos lenktynėms. Už tako buvo matyti 
žalios kalvos su išsibarsčiusiais jose ąžuolais ir platanais, 
iš pradžių lėkštos, neaukštos, pamažu vis statesnės ir už- 
sibaigiančios tankiai apžėlusia miškinga aukštuma, kuri 
žymėjo dvaro ribą. 

Priėjusi arčiau, Vitnė nustebusi išvydo, kad kone visi 
gardai užimti. Prie kiekvienų durelių buvo prikabinta po 
varinę lentelę. Vitnė sustojo prie paskutinio, kampinio, 
gardo ir perskaitė vardą, išgraviruotą lentelėje. 

— Tikriausiai tu — Žaibiška Aistra,— pasakė ji gra- 


žiai bėrai kumelaitei, glostydama atlasinį jos kaklą— 
Koks mielas vardas! 

— Matau, kaip ir seniau, mėgstate šnekėtis su ark- 
liais, — prunkštelėjo kažkas iš nugaros. 

Vitnė skubiai atsisuko, plačiai šypsodamasi aukštam 
liesam lyg kartis Tomui, vyriausiajam tėvo arklininkui. 
Vaikystėje Tomas buvo jos paslapčių patikėtinis ir užjau- 
čiantis visų išdaigų, įgeidžių, pasipiktinimo protrūkių ir 
nelaimių liudytojas. 

— Stebėtina, kiek daug arklių turi tėvas! — pastebėjo 
ji, kai jau abu pasisveikino.— Įdomu, kam jam tiek rei- 
kia? 

— Daugiausia — išjodinėti. Tačiau nestovėkite čia, no- 
riu kai ką jums parodyti. 

Pažįstami alyvos ir odos kvapai pasitiko Vitnę, kai ji 
įėjo į vėsias arklides markstydamasi po ryškios saulės 
šviesos, kad akys apsiprastų su prieblanda. Koridoriaus 
gale du arklininkai mėgino sutramdyti pririštą prie stul- 
po puikų juodą eržilą, tuo tarpu trečiasis derino jam pa- 
sagas. Tačiau eržilas nepatenkintas muistė galvą, prunk- 
štė ir traukėsi atatupstas, kiek tik leido virvės ilgis. 

— Pavojingasis Posūkis, — išdidžiai pareiškė Tomas.— 
Vardelis — kaip tik jam! 

— Ar jis jau išjodinėtas? — pasiteiravo Vitnė ir su- 
sižavėjo įsivaizdavusi save raitą ant to nuostabaus gy- 
vulio. 

— Šiek tiek, — numykė Tomas.— Bet jis dažniausiai 
stengiasi įbauginti raitelį. Įnoringiausias gyvulys pasauly- 
je. Dabar jis lyg ir pasirengęs pasiduoti ir paklusti šei- 
mininkui, o kitą akimirką gali tave sutrinti į tvorą. Vos 
kas nors jį sunervina, puola priešą lyg įniršęs bulius. 

Tomas pakėlė rimbą norėdamas mostelėti link kito 
gardo, ir išgąsdintas žirgas trigubai įnirtingiau ėmė muis- 
tytis verždamasis laisvėn. 

— Tpru! Ramiau, ramiau, — įkalbinėjo vienas arkli- 
ninkas.— Pone Tomai, ar negalėtumėt paslėpti rimbo už 
nugarosė 

Skubiai įvykdes prašymą, Tomas atsiprašomai šypso- 
damasis paaiškino Vitnei: 

— Negali net žiūrėti į rimbą. Praeitą savaitę Džor- 

džas mėgino nuvaryti jį nuo tvoros ir vos neiškeliavo į 
dausas. Bet gana kalbų apie tą eržilą. Noriu jums kai ką 
parodyti. ž 

Ir Tomas nuvedė Vitnę prie kito išėjimo iš arklidžių, 
kur dar vienas arklininkas vedė, tiksliau, pagarbiai ly- 
dėjo nuostabų bėrą eržilą su baltomis lyg sniegas „koji- 
naitėmis“. 

— Chanas? — sušnibždėjo Vitnė, ir dar Tomui nespė- 
jus atsakyti bėris pabaksnojo snukiu mergaitei į šlaunį, 
akivaizdžiai ieškodamas kišenės, kur ji kadaise laikydavo 
gardėsius, kuriais prieš ketverius metus vaišindavo visai 
dar mažą kumeliuką. 

— Koks jis dabar? Kai aš išvykau, Chanas buvo dar 
per mažas jodinėti. 

— Kodėl pati negalėtumėt patikrinti? 

Kito paskatinimo Vitnei nereikėjo. Dantimis prilaiky- 
dama rimbą, ji turkio spalvos kaspinu tvirčiau susiver- 
Žė plaukus ant pakaušio. Pavojingasis Posūkis iškart sto- 
josi piestu, vos nepargriaudamas arklininko. 

— Slėpkit rimbą! — šaižiai sviedė Tomas, ir Vitnė 
skubiai pakluso. 

Chanas nekantriai šokčiojo, kol jį vedė iš gardo. Vit- 
nė pastatė koją ant sunertų Tomo rankų, gracingai sliuog- 
telėjo į balną ir pasukdama žirgą į vartus perspėjo: 

— Aš seniai nesu jodinėjusi. Jei Chanas sugrįš vie- 
nas, ieškokite manęs kelyje tarp dvaro ir ledi Emilės tė- 
vo namų. 

Kai Chanas nurisnojo iki Emilės namo durų, plataus 
lango su erkeriu užuolaida šiek tiek sujudėjo, ir po aki- 
mirkos į priemenę išbėgo pati ledi Arčibald. 

— Vitne! — džiugiai šūktelėjo ji puldama draugei ant 
kaklo ir tvirtai ją apkabindama.— Oi Vitne, leisk man pa- 
sižiūrėti į tave! — juokdamasi Emilė atšlijo, vis dar spaus- 
dama Vitnės rankas savosiomis.— Tu tikra gražuolė! 

— Tai tu nuostabiai atrodai, — užprotestavo Vitnė. 

— Ir ne todėl, kad būčiau tokia jau gražuolė, o to- 
dėl, kad esu laiminga. 

Susikibusios už rankų, mergaitės pasuko į svetainę. 
Lieknas šviesiaplaukis gal trijų dešimčių metų vyriškis 
joms įėjus atsistojo. Žalsvai rudos akys draugiškai šyp- 

sojo. Nesitverdama iš džiaugsmo, Emilė skubiai murmte- 
lėjo: | 

— Vitne, ar galiu pristatyti tau savo vyrą... 

— Maiklą Arčibaldą,— užbaigė šis vietoj žmonos, kol 
ji dar nespėjo ištarti jo titulo, kuris tikriausiai būtų galė- 
jęs sugluminti Vitnę ir trukdyti atnaujinti seną draugys- 
tę. Šis paprastas, nuoširdus ir draugiškas poelgis neliko 
nepastebėtas tiek Vitnės, tiek ir švytinčios Emilės. 

Netrukus jis atsiprašė ir paliko drauges šnekėtis dvie- 
se, ir šiam malonumui jiedvi mielai skyrė ištisas dvi va- 
landas. 

— Polas buvo čia rytą, — pasakė Emilė, kai Vitnė ne- 
noriai pakilo eiti. — Atvažiavo apie kažką pasikalbėti su 
mano tėvu. 

Suglumusios Emilės lūpose šmėstelėjo šypsena. 

— Aš... tai yra... Maniau, kad nepakenks... jeigu 
aš... lyg tarp kitko... pakartosiu pono Diu Vilio pasako- 
jimą, kaip šauniai tau sekėsi Prancūzijoje. Nors, — pridū- 
rė ji nelauktai liaudamasi šypsotis, — nesu tikra, kad po- 
nas Diu Vilis padarė tau paslaugą primindamas tai Mar- 
garetės Meriton akivaizdoje. Išpasakodamas apie tavo per- 
gales, jis, galima sakyti, įsmeigė jai peilį tiesiai į širdį, 
ir dabar ji tavęs neapkenčia dar labiau nei pirma. 

— Kodėl? — nusistebėjo Vitnė išeidama drauge su bi- 
čČiule į vestibiulį. 

— O kodėl ji niekada negalėjo pakęsti tavęs? Tikriau- 
siai todėl, kad tu turtingiausia už mus visas. Nors dabar, 
kai ji taip susidomėjusi mūsų naujuoju kaimynu, gal teik- 
sis nors Neilgai būti mandagi tau.— Ir pastebėjusi nesu- 
prantantį Vitnės žvilgsnį paaiškino: — Ponas Vestlen- 
das — mūsų naujasis kaimynas. Sprendžiant iš to, ką man 
pasakė vakar Elizabetė, Margaretė laiko jį neginčijama 
savo nuosavybe. 

— Kaip Elizabetė? — pasiteiravo Vitnė, visiškai pamir- 
šusi Margaretę, vos išgirdusi savo varžovės vardą. 

— Tokia pat gražutė ir miela kaip visada. Ir geriau 
bus, jei iškart sužinosi, kad Polas ją visur lydi. 


Šuoliais jodama Emilės tėvui priklausančia neapsėta 
laukyme, Vitnė mąstė apie paskutinius Emilės žodžius. 

Elizabetė Ašton visuomet buvo tokia, kokia norėjo tapti 
pati Vitnė — išauklėta, mandagi, kukli, miniatiūrinė ir dar 
blondinė. 

Vėjas taršė jos plaukus, plėšdamas juos iš po aksomi- 
nio kaspino ir paleisdamas ant pečių. Chanas stebėtinai 
eikliai nešė ją į priekį, palikdamas už nugaros mylią po 
mylios. Mergaitė apmaudžiai įtempė pavadžius, privers- 
dama jį risnoti, o paskui pereiti ir į Zinginę, kai jie at- 
sidūrė miške ir pasuko takeliu. Išsigandę zuikiai lakstė iš 
po kojų ir slapstėsi sąžalynuose, voverės liuoksėjo me- 
džiuose, smalsiai dirsčiodamos į jauną raitelę. 

Netrukus ji pakilo į kalvos viršūnę ir atsargiai nu- 
kreipė Chaną žemyn stačiu šlaitu, ten, kur netoli nedide- 
lės pievelės vingiavo platus upokšnis, tekantis šiauriniu 
tėvo dvaro sklypu. 

Nušokusi nuo arklio, Vitnė apsuko Chano pavadį ap- 
link storą ąžuolą, luktelėjo norėdama įsitikinti, kad jis 
ramiai stovės, tada paglostė jo grakštų kaklą ir nuėjo per 
pievą prie upelio. Protarpiais ji apmirdavo, kad dar kar- 
tą pasigrožėtų seniai pažįstamu kraštovaizdžių, įkvėptų 
gaivų paskutinių rudens gėlių ir dobilų kvapą. Ji nepa- 
kėlė akių ir nė karto neapsidairė, kitaip tikriausiai būtų 
pastebėjusi vienišą raitelį, kuris nejudėdamas sėdėjo ant 
galingo juodo eržilo ir stebėjo kiekvieną jos Žingsnį. 

Kleitonas nusišypsojo, pastebėjęs, kad Vitnė nusivil- 
ko turkio spalvos švarkelį ir nerūpestingai persimetė jį 
per ranką. Dabar, kai ji pasijuto nevaržoma jokių drau- 
dimų ir Paryžiaus aukštuomenės elgesio normų, jos eisena 
tapo lengva, grakšti, greita ir kartu gundanti. Vešli plau- 
kų garbana plaikstėsi jai einant. Mergaitė neskubėdama 
prisiartino prie nedidelio pakriaušio, nusileidžiančio prie 
pat vandens pakraščio. Atsisėdusi po senu kreivašakiu 
platanu, ji nusiavė pusbačius ir nusimovusi kojines nume- 
tė jas ant pusbačių. 

Prilaikydamas neramiai trypčiojantį arklį, Kleitonas 
svarstė, ar verta artintis prie grobio. Kai mergaitė pasi- 
kaišiusi sijonus įsibrido į vandenį, jis numykė sau pano- 
sėje ir paragino arklį per pievą. 

Tačiau braidyti lediniame vandenyje nebebuvo taip 
malonu kaip kadaise. Pirmiausia Vitnei bematant užgėlė 

kojas, o dugno akmenėliai buvo aštrūs ir slidūs. Ji at- 
sargiai išlipo ant kranto ir išsitiesė žolėje. Pasirėmusi al- 
kūnėmis ir susidėjusi delnus po smakru, mergaitė tin- 
giai maskatavo ore šlapiomis kojomis, leisdama saulės 
spinduliams jas išdžiovinti. Ji stebėjo gružlius, nardančius 
vaiskiuose vandens srautuose, ir stengėsi įsivaizduoti tą 
akimirką, kai pirmą kartą susitiks su Polu, ir tuomet jos 
dėmesį patraukė lengvas judėjimas visai prie platano. 

Viena akimi Vitnė pastebėjo porą brangių rudų rai- 
telio batų, išblizgintų iki veidrodinio blizgesio. Akimirką 
ji nustėro, bet čia pat greit pasivertė ant nugaros ir at- 
sisėdo prispausdama kelius prie krūtinės ir skubiai nu- 
leisdama sudrėkusius sijonus, kad pridengtų basas kojas. 

Vyriškis stovėjo nerūpestingai atsišliejęs į platano ka- 
mieną ir susinėręs rankas. 

— Žvejojate? — pasidomėjo jis, begėdiškai rydamas 
akimis kiekvieną jos kūno linkį, ir jo žvilgsnis, vos stab- 
telėjęs prie rausvų pirštukų, kyščiojančių iš po šlapių 
amazonės padurkų, vėl neskubiai tesė kelionę, vertin- 
damas moteriškąsias jos savybes taip atvirai, kad Vitnė 
pasijuto nurenginėjama. 

— Šnipinėjate? — sausai pasiteiravo ji. 

Jis nesiteikė atsakyti, tik ir toliau stebėjo ją prastai 
slėpdamas linksmumą. Vitnė atstatė smakrą ir išdidžiai nu- 
žvelgė jį nuo galvos iki kojų. Nepažįstamasis buvo labai 
aukštas, lieknas, puikaus sudėjimo, kvadratiniu, ryškių 
kontūrų smakru ir tiesia nosimi. Vėjelis lengvai kedeno 
vešlius tamsiai -kaštoninius jo plaukus. Pilkos akys su ne- 
slepiamu susidomėjimu žvelgė į ją iš po juodų antakių. 
Švariai nuskustas veidas buvo labai gražus — Vitnė pri- 
valėjo tai pripažinti — bet nesivaržąs žvilgsnis, valdingu- 
mas ir puikybė darė atstumiantį įspūdį. 

Nekviestojo svečio lūpos virptelėjo lyg ir norėdamos 
nusišypsoti. 

— Ketinote paplaukioti? 

— Ne, bet aš norėčiau pasilikti viena, pone... 

— Vestlendai,— pasufleravo jis spitrėdamas į apva- 
lius gūbrelius, įtempusius ploną baltą palaidinės audinį. 

Vitnė skubiai prisidengė rankomis krūtinę, ir nepažįs- 
tamasis plačiai supratingai nusišypsojo. 

— Pone Vestlendai,— supykusi drėbė ji. — jūsų gebė- 
jimas susiprasti toks pat pasibjaurėtinas, kaip ir manie- 
rOS! 

Kandus priekaištas, regis, tik dar labiau pralinksmino 
akiplėšą. 

— Kodėl taip manote, ponia? 

— Nes jūs įsibrovėte į svetimas valdas, — iškošė Vit- 
nė. 

Bet nepažįstamasis vis dar nė negalvojo atsiprašyti, ir 
Vitnė suprato, jog reikia nedelsiant joti. Sukandusi dan- 
tis, ji su apmaudu dirstelėjo į numestus ant Žemės pus- 
bačius ir kojines. Vyriškis pagarbiai atsitiesė ir žengė 
prie jos ištiesęs ranką. 

— Ar aš galiu padėti jums? — pasisiūlė. 

— Be abejo,— burbtelėjo Vitnė nutaisiusi šaltą, be- 
veik įžeidžiamą šypseną.— Lipkite ant savo arklio ir pa- 
sistenkite kuo greičiau nešdintis iš čia. 

Pilkose akyse kažkas žybtelėjo, bet šypsena nedingo, 
ir rankos jis neatitraukė. 

— Nagi, stverkitės,— spyrėsi jis. 

Tačiau Vitnė, į nieką nebekreipdama dėmesio, pati 
pašoko. Nebuvo įmanoma apsiauti kojinių, nepatraukiant 
nepažįstamojo žvilgsnio, nes jis įdėmiai sekė ją, todėl 
mergaitė įsispyrė į pusbačius ir susigrūdo kojines į švar- 
kelio kišenę. 

Kone tekina pribėgusi prie Chano, Vitnė pakėlė nuo že- 
mės rimbą, užsilipo ant išvirtusio medžio ir įšoko į balną. 
Nepažįstamojo žirgas, galingas juodas eržilas, buvo pri- 
rištas greta. Apgręžusi Chaną, paleido jį šuoliais ir prijojo 
mišką. 

— Malonu buvo susipažinti, panele Stoun,— nusijuokė 
jai pavymui Kleitonas ir giriamai pridūrė: — Mažoji ra- 
gana. 

Dingusi jam iš akių Vitnė įtempė pavadį, ir Chanas 
ėmė bėgti risčia. Ji tiesiog negalėjo patikėti, kad ponas 
Vestlendas ir buvo tas kaimynas, kurį taip gyrė tėvas. 
Prisiminusi, kad jis pakviestas atvykti šįvakar, mergaitė 
pasiraukė. Viešpatie, nagi, tas akiplėša nepakenčiamai 
šiurkštus, neįmanomai įžūlus, ir jo išpuikimas tiesiog ke- 
lia pasipiktinimą! Kaip jis galėjo patikti tėvui? 

Vis dar stengdamasi atspėti šią mįslę, ji įžengė į rank- 
darbių kambarį ir atsisėdo greta tetulės. 

— Niekada neatspėsi, ką aš ką tik dabar buvau susi- 
tikusi, — pareiškė ji, bet tuo metu Sjuelis, senas tarnas, 
mandagiai kostelėjo ir paskelbė: 

— Ledi Amelija Jubenk nori jus pamatyti. 

— Mane? Dievulėliau, kodėl? — išblyško Vitnė. 

— Palydėkite ledi Jubenk į svetainę, Sjueli,— palie- 
pė Enė, smalsiai stebėdama dukterėčią, kuri apimta bai- 
sios nevilties ieškojo vietos, kur galėtų pasislėpti — Ko- 
dėl taip nerimauji, brangute? 

— Tu tiesiog nepažįsti jos, teta Ene. Kai buvau ma- 
ža, ji nuolat bardavo mane ir liepdavo nekramtyti nagų. 

— Na, ką gi, šiaip ar taip, ji nebuvo tau visiškai abe- 
jinga, jei vis dėlto kažkaip stengėsi auklėti tave, o to ne- 
galėtum pasakyti apie daugelį tavo pažįstamų. 

— Tačiau mes buvome bažnyčioje! — pasibaisėjusi šūk- 
telėjo mergaitė. 

Enė šypsojosi užjaučiamai, bet gana griežtai. 

— Prisipažįstu, tai ne itin protinga ir labai atvira, ta- 
čiau prieš ketverius metus, kai jūsų kaimynai atvažiavo 
su vizitais, ledi Jubenk vienintelė pasakė apie tave gerą 
žodį. Ji pareiškė, kad tu neabejotinai narsi. Be to, jos įta- 
ka visoje apygardoje didžiulė. 

— Tai todėl, kad visi jos Mirtinai bijo, — atsiduso Vit- 
nė. 

Kai ponios įžengė svetainėn, našlė ledi Jubenk kaip 
tik atidžiai apžiūrinėjo porcelianinį fazaną. Paniekinamai 
išsiviepusi ji pastatė statulėlę ant židinio lentynos ir pa- 
reiškė Vitnei: 

— Ta šlykštynė tikriausiai puikiai atspindi jūsų tėvo 
skonį. Jūsų motutė nieku gyvu nebūtų pakentusi tokio 
daikto savo namuose. 

Vitnė prasižiojo, nesėkmingai bandydama ką nors pa- 
sakyti. Ledi Jubenk apčiuopomis susirado ant savo neap- 
rėpiamos krūtinės monoklį, kabantį ant juodo raištelio, 
pakėlė jį prie akių ir ėmė įdėmiai apžiūrinėti Vitnę nuo 
viršugalvio iki kojų pirštų galiukų. 

— Na, panele, ką jūs galite pasakyti? — grėsmingai 
paklausė ji. 

Įveikdama vaikišką norą grąžyti rankas, Vitnė manda- 
giai atsakė: 

— Džiaugiuosi vėl matydama jus po šitiek metų, mi- 
ledi. 

— Nesąmonė! — prunkštelėjo našlė. — Jūs vis dar 
kramtote nagus? 

Vitnė vos nepakėlė akių į lubas, bet laiku susizgribo. 

— Ne... tiesą pasakius, ne. 

— Puiku. Jūsų nebloga figūrėlė ir meilus veidelis. Na, 
o dabar pasakysiu savo apsilankymo priežastį. Jūs vis dar 
pasiryžusi gauti Sevariną? 

— Aš... aš... ką? 

— Jaunoji ledi, iš mudviejų man derėtų būti kurčiai. 
Nagi, sakykit, jūs pasiryžusi gauti Sevariną ar ne? 

Vitnės mintys karštligiškai blaškėsi, per kelias akimir- 
kas jai pavyko sugalvoti ir atmesti šimtus atsakymų, ir 
galiausiai ji įsmeigė maldaujančias akis į tetą, atsakiu- 
sią jai bejėgišku jukiu žvilgsniu. Susinėrusi rankas už nu- 
garos, Mergaitė pažvelgė tiesiai į akis savo kankintojai: 

— Taip. Jei galėsiu. 

— Cha! Taip aš ir maniau! — džiugiai pareiškė naš- 
lė, nors jos akys įtariai prisimerkė.— Tikiuosi, per tą lai- 
ką neįpratote raudonuoti ir manieringai vaipytis? Mat tuo- 
met galite taip pat sėkmingai grįžti į Prancūziją! Panelė 
Elizabetė visus tuos metus elgėsi kaip paskutinė kvaiša, 
bet jai taip nieko ir neišėjo. Paklausykite mano patari- 
mo, parodykite jaunuoliui savo būdą ir įsitaisykite dar 
vieną garbintoją, jam tai bus naudinga — jis pernelyg 
pasitiki savimi, kai kalbama apie moteris! — ir atsigręžusi 
į ledi Enę pridūrė: — Ištisus penkiolika metų aš klausiau- 
si, kaip kaimynai liūdnai piešia jūsų dukterėčios ateitį, 
ponia, bet visada Maniau, kad ji nepateisins jų lūkesčių. 
O aš pati ketinu gerai pasilinksminti, stebėdama, kaip ji 
nušvilps Sevariną tiesiai jiems iš panosės! — šyptelėjusi 
pridūrė. Pakėlusi monoklį, ji paskutinį sykį nužvelgė Vit- 
nę ir staigiai maktelėjo galva: — Nenuvilkite manęs, pa- 
nele. 

Nepatikliai stebėdamasi Vitnė įsmeigė akis į duris, pro 
kurias ką tik išėjo našlė. 

— Man atrodo, kad ji kuoktelėjusi. 

— O aš manau, kad gudri kaip lapė, — papurtė galvą 
ledi Enė.— Tau vertėtų paklausyti jos patarimo. 


Nesava iš susijaudinimo Vitnė sėdėjo priešais veidrodį, 
stebėdama, kaip mikliai Klarisė perpina svarias jos gar- 
banas briliantų vėrinėliu, paskutiniu ir pačiu beprotiš- 
kiausiu daiktu, padirbintu už pinigus, kuriuos tėvas nu- 
siuntė į Paryžių. Pro langą pūstelėjo šaltas vėjas, ir pa- 
šiurpusi Vitnė susigūžė. Vakaras pasitaikė vėsus, bet mer- 
gaitė džiaugėsi tuo, nes pokyliui ketino vilktis aksominius 
drabužius. 

Kambarinei sagstant suknios sagas nugaroje, Vitnė iš- 
girdo privažiavimo alėja dardant karietą. Pro langą atskli- 
do prislopintas, bet aiškus juokas. Nejaugi jie smaginasi 
prisimindami senas jos išdaigas? O gal tai Margaretė Me- 
riton ar kita mergina piktai džiūgauja dėl gėdingo jos el- 
gesio? 

Vitnė nė nepastebėjo, kada Klarisė išėjo iš kambario. 
Ji virpėjo iš šalčio, baimės ir visiškai neteko savitvar- 
dos. Atėjo naktis, dėl kurios ji taip uoliai mokėsi ma- 
nierų ir etiketo, praleido tiek daug laiko užsienyje. 

Mergaitė priėjo prie lango ir išsiblaškiusi spėliojo, kaip 
šiandien bus apsirengusi Elizabetė. Be abejo, ką nors pas- 
telinių atspalvių — kukliai ir patraukliai. 

Atitraukusi auksu ataustas kreminės spalvos užuolai- 
das ir persisvėrusi per palangę, Vitnė stebėjo kaip švie- 
čia artėjančių karietų žibintai. Prieš namus jau stovėjo 
kelios dešimtys puskariečių, lando ir fajetonų. ,„Tėvas, 
matyt, sukvietė visus kaimynus, — nervindamasi pagalvo- 
jo Vitnė.— Ir, žinoma, niekam neatėjo į galvą atsisakyti. 
Visi nekantrauja, trokšdami greičiau pamatyti, kas išėjo iš 
tos ilgšės mergiotės, rasti ankstesnių jos trūkumų ir ap- 
simesti, jog užjaučia Martiną". 

Įėjusi į Vitnės kambarį, Enė staigiai sustojo. Moters 
veidą lėtai nušvietė spindinti šypsena. Skulptūriškai tai- 
syklingas mergaitės profilis atrodė per gražus, kad būtų 
tikras. Enė su pasitenkinimu pastebėjo viską: nuo šešė- 
lių, kuriuos ilgos tankios blakstienos metė ant švelnios, 
magnolijos primenančios odos, iki briliantų, žibančių tam- 
siuose raudonmedžio spalvos plaukuose. Grakščią figūrė- 

lę aptempė aksominė smaragdų žalumo suknia patrum- 
pintu liemeniu. Korsažas prigludęs prie krūtinės, rizikin- 
gai apnuogindamas baltas kaip sniegas krūtis, besikilno- 
jančias kvadrato formos iškirptėje. Tartum kompensuo- 
jant šokiruojančią audinio stoką, rankovės buvo ilgos ir 
siauros. 

Privažiavo dar viena karieta, ir Vitnė išvydo, kaip auk- 
štas šviesiaplaukis vyras nušoko žemėn ir pasiūlė ranką 
dailutei blondinei. Polas atvažiavo! Drauge su Elizabete! 

Atšlijusi nuo lango, Vitnė pastebėjo greta tetą ir vos 
nepašoko iš netikėtumo. 

— Tu atrodai žavingai! — šnibžtelėjo jai ledi Enė. 

— Ar tau iš tiesų patinka... aš kalbu apie suknelę? — 
vos apversdama liežuvį iš susijaudinimo, vienu kvėpte- 
lėjimu ištarė Vitnė. 

— Patinka? — nusijuokė Enė.— Brangute, ji visai to- 
kia, kaip ir tu pati — drąsi, elegantiška ir nepanaši į ki- 
tas! — ji ištiesė ranką, kurioje laikė puikų kuloną su sma- 
ragdu.— Martinas šįryt paklausė manęs, kokios spalvos 
tavo suknia, ir tik dabar jį atnešė, prašė perduoti tau. Jis 
priklausė tavo motinai. 

Smaragdas buvo didelis, kvadratinis, apsuptas spindin- 
čių briliantų. Jis visai nepriklausė jos motinai — Vitnė 
kadaise valandų valandas praleisdavo apžiūrinėdama vi- 
sus lobius ir niekučius, suslėptus motinos brangenybių 
skrynelėje. Bet dabar ji per daug nervinosi, kad galėtų 
prieštarauti. Nedrįsdama nė krustelėti, mergaitė stovėjo, 
kol teta segė grandinėlę. 

— Idealu! — džiugiai šūktelėjo Enė atsitraukdama per 
žingsnį ir vertindama bendrą vaizdą. 

Akmuo rado vietą lomelėje tarp krūtų ir iš tikrųjų at- 
rodė puikus suknios priedas. 

Paėmusi dukterėčią už parankės, ledi Enė nuvedė ją 
prie durų. 

— Eime, brangioji, atėjo laikas tau antrą kartą oficia- 
liai debiutuoti. 

Tą akimirką Vitnė nuoširdžiai apgailestavo, kad greta 
nėra Nikola diu Vilio, kuris padėtų jai ir šį kartą. 

Tėvas, laukdamas dukters, kad galėtų palydėti į po- 
kylių salę, jau nekantriai mindžiukavo laiptų apačioje. Iš- 

vydęs Vitnę, jis sustojo kaip įbestas, ir jo veide atsispin- 
dėjęs sukrėtimas bei susižavėjimas grąžino mergaitei ko- 
ne visai išgaravusį pasitikėjimą savimi. 

Po plačiu arkiniu įėjimu į salę tėvas sustojo ir linkte- 
lėjo muzikantams, šie skubiai nuleido instrumentus. Vit- 
nė pajuto, kaip visų dalyvių žvilgsniai nukrypo į ją, iš- 
girdo, kaip staiga nutilo šurmulys, o balsai ir juokas pa- 
mažu nuščiuvo, ir salėje įsiviešpatavo nejauki tyla. 

Mergaitė giliai, trūkčiojamai įkvėpė, nukreipė išsiblaš- 
kiusį žvilgsnį virš svečių galvų ir leidosi tėvo vedama į 
salės vidurį. 

Įtari, smalsumo kupina tyla vis dar tęsėsi, ir jei Vit- 
nė būtų radusi savyje pakankamai drąsos, tiesiog būtų pa- 
sikaišiusi sijonus ir pabėgusi. Tačiau ji čia pat prisiminė 
Nikola Diu Vilį, tai, koks jis išdidžiai, atsainiai elegan- 
tiškas, ir tą vakarą, kai jis padėjo jai pasiekti sėkmės vir- 
šūnę. Jei būtų čia, jis tikriausiai pasilenktų ir sušnibždėtų 
jai į ausį: „Jie tik apgailėtini kaimiečiai ir niekas daugiau, 
chėrie! Aukščiau galvą!“ 

Svečiai prasiskyrė, praleisdami raudonplaukį jauną vy- 
Tą — Piterį Redferną, kuris taip dažnai ir negailestingai 
šaipydavosi iš Vitnės vaikystėje. O dabar sukakusio dvi- 
dešimt penkerių metų Piterio plaukai šiek tiek praretėjo, 
tačiau berniokiška šypsena ir šelmiškos akys liko tos pa- 
čios. 

— Dieve! — šūktelėjo jis neslėpdamas susižavėjimo.— 
Ar tai tikrai tu, mažoji nutrūktgalve? Kur padėjai savo 
strazdanas? 

Slopindama išgąstingą juoką, taip nepagarbiai sveiki- 
nama Vitnė vis dėlto dėjo savo rankutę ant ištiestos jai 
rankos. 

— O kur, — atsikirto spindulingai šypsodamasi, — tu pa- 
likai savo plaukus? 

Piteris pratrūko juoku, ir visi tarsi atsipeikėję sutar- 
tinai prašneko, grūsdamiesi aplink Vitnę ir skubėdami pa- 
sisveikinti. Širdies nerimas didėjo, bet mergaitė užgniau- 
žė karštą norą atsisukti ir paieškoti akimis Polo. Laikas 
bėgo, o ji ir toliau automatiškai kartojo vis tuos pačius 
žodžius. Taip, jai labai patiko Paryžius. Taip, dėdė Ed- 

vardas sveikas. Taip, jai bus malonu atvažiuoti į pokylį, 
priėmimą ar vakarienės. 

Po ketvirčio valandos, Vitnei šnekantis su vaistininko 
žmona, Piteris vis dar laikėsi netoliese. Kairėje pusėje, 
kur būriavosi jaunos moterys su savo vyrais, nuskardėjo 
pažįstamas piktdžiugiškas Margaretės Meriton kikenimas. 

— Girdėjau, kad Paryžiuje ji pasirodė tikrai verta pa- 
juokos! Aukštuomenė jos paprasčiausiai šalindavosi, ir 
beveik niekas neįsileisdavo! 

Piteris taip pat tai išgirdo ir linksmai nusišypsojo Vit- 
nei: 

— Laikas susitikti su panele Meriton akis į akį! Juk 
negalima visuomet jos vengti! Be to, ji atvyko su sve- 
čių, kurio tu dar nepažįsti! 

Primygtinai Piterio prašoma Vitnė neryžtingai pasisu- 
ko į seną priešę. Margaretė buvo savininkiškai įsikibusi 
Kleitonui Vestlendui į parankę. Dar dieną Vitnė tvirtai 
tikėjo, kad niekas, niekas pasaulyje neprivers jos nie- 
kinti Vestlendo labiau nei tą valandėlę, tačiau pakako pa- 
matyti jį greta Margaretės, suprasti, kad ir jis klausėsi 
piktų jos išpuolių, ir priešiškumas virto deginančia neapy- 
kanta, tikru pasibjaurėjimu. 

— Mes visi labai nusivylę, kad tu nesugebėjai rasti 
sau vyro Prancūzijoje, Vitne,— kandžiai pragydo Marga- 
retė. 

Vitnė nužvelgė ją su šalta panieka: 

— Margarete, kas kartą, kai tu prasižioji, aš taip ir 
laukiu, kad iš tavo burnos kyštelės gyvatės geluonis! 

Ji kilstelėjo sijonus ir jau rengėsi su pasišlykštėjimu 
nusigręžti, bet Piteris spustelėjo jos alkūnę. 

— Vitne, leisk tau pristatyti poną Vestlendą. Jis iš- 
sinuomojo Hodžesų namus ir taip pat ką tik grįžo iš Pran- 
cūzijos. 

Vis dar skaudžiai išgyvendama žiaurų Margaretės įgė- 
limą, Vitnė bematant padarė išvadą: jeigu Vestlendas ką 
tik grįžo iš Prancūzijos, vadinasi, ne kas kitas, o jis pri- 
kalbėjo Margaretei visokių nesąmonių, esą ji buvusi ten 
tikra atstumtoji, raupsuotoji, į kurią visi žiūrėję su pasi- 
gailėjimu. 

— Ar jums patinka gyventi kaime, pone Vestlendai? — 
su abejingu nuovargiu pasiteiravo ji. 

— Daugelis žmonių čia man buvo labai draugiški, — 
atsakė jis. 

— O, esu tuo įsitikinusi, — tarstelėjo Vitnė, kone jaus- 
dama, kaip jis ir vėl nurenginėja ją žvilgsniu lyg tuo- 
met, prie upokšnio.— Gal kas nors iš naujųjų jūsų bičiu- 
lių bus toks malonus ir parodys jums mūsų valdų ribas, 
kad daugiau nepatektumėte į keblią padėtį, įsibrovęs į 
svetimą dvarą ir piktnaudžiaudamas mūsų svetingumu kaip 
šiandien. 

Susirinkusieji vėl įtariai nuščiuvo, o Kleitono linksmu- 
mą kaip ranka nuėmė. 

— Panele Stoun,— perdėtai kantriai pradėjo jis, — mes 
berods nevykusiai pradėjome savo pažintį — Ir linktelė- 
jęs į šokančiuosius mandagiai pasiūlė: — Gal suteiksite 
man garbę ir sutiksite dovanoti šokį. .. 

Gal jis dar ką nors sakė, bet Vitnė nebegirdėjo, nes 
už nugaros, visai arti, pasigirdo labai pažįstamas žemas 
balsas: 

— Prašom atleisti, man sakė, kad šiandien čia bus Vit- 
nė Stoun, tik aš niekaip negaliu jos atpažinti. 

Kažkieno ranka palietė jos alkūnę, ir Vitnės širdis 
ėmė pašėlusiai daužytis. Neįstengdama nė žodžio ištarti, 
tylėdama ji leidosi Polo pasukama veidu į jį. 

Ji kilstelėjo galvą ir žvilgsniu susidūrusi su žŽydriau- 
siomis akimis pasaulyje, ūmai pratiesė rankas ir pajuto 
šiltų stiprių pirštų spustelėjimą. Per pastaruosius ketve- 
rius Metus šimtus kartų ji įsivaizdavo tą sceną, kūrė tu- 
zinus šmaikščių replikų, kuriomis rengėsi pasveikinti Po- 
lą, bet dabar įstengė išdaužti tik du žodžius. 

— Sveikas, Polai. 

Susižavėjimo šypsena lėtai nušvietė Polo veidą ir vis 
dar spausdamas jos rankas jis tik paprašė: 

— Pašokit su manim! 

Stengdamasi įveikti vidinį drebulį, Vitnė kone puolė į 
Polo glėbį ir pajuto, kaip jo ranka apglėbė jos liemenį. 
Gražaus tamsiai mėlyno jo frako audinys slydo po jos 
pirštų galais lyg koks gyvas padaras, kurį taip norėjosi 
be paliovos glostyti. Vitnė suvokė, jog dabar dera dėtis 

išdidžia, santūria, abejinga gražuole, kokia ji buvo Pa- 
ryžiuje, bet niekaip negalėjo įveikti savęs: minčių nuo- 
trupos karštligiškai sukosi galvoje, širdis nelygiai dau- 
žėsi; ūmai ji tartum vėl tapo penkiolikmete įsimylėjusia 
mergiūkšte. Norėjo be perstojo kartoti: ,,Aš myliu tave. 
Aš visada tave mylėjau. Ar dabar geidi manęs? Ar aš 
tiek pasikeičiau, kad dabar tu geistum manęs?“ 

— Ar ilgėjotės manęs? — paklausė Polas. 

Kažkoks perspėjantis balsas suskambėjo Vitnės gal- 
voje, ji sugebėjo atpažinti savimeiliškas Polo balso gai- 
deles. Paklusdama neklystamam instinktui, mergaitė pas- 
laptingai šyptelėjo jam. 

— Beviltiškai! — pareiškė ji dramatizuodama ir čia pat 
nusijuokė, leisdama suprasti, kad tas tvirtinimas akivaiz- 
džiai perdėtas. 

— Ar iš tiesų beviltiškai? — spyrėsi Polas ir nenatūra- 
liai raukėsi. 

— Buvau tikrai nepaguodžiama, — pajuokavo Vitnė, 
puikiai žinodama, kad Emilė jau suspėjo papasakoti jam 
apie jos pergales Paryžiuje.— Tiesą pasakius, kone nu- 
vytau iš vienatvės ir jūsų ilgėdamasi. 

— Melagėlė,— numykė jis valdingai gniauždamas jos 
liemenį.— Šįryt aš girdėjau visai ką kita. Prisipažinkite, 
jūs pareiškėte kažkokiam prancūzų dvarininkui, kad ga- 
lėtumėt pasiduoti pagundai ir priimti jo pasiūlymą, jei jo 
titulas darytų jums tokį pat įspūdį kaip neįtikėtina garbė- 
troška ir savimeilė? 

Vos tvardydama juoką Vitnė neryžtingai linktelėjo. 

— Tikra tiesa. 

— Ar galiu paklausti, ką gi jis siūlė? 

— Negalite. 

— Tuomet tikriausiai turėčiau iškviesti jį į dvikovą. 

Vitnė pasijuto atsidūrusi devintame danguje. Ar jis 
turėtų kviesti prancūzą į dvikovą? Nagi, Polas flirtuoja su 
ja, iš tikrųjų flirtuoja! 

— Kaip laikosi Elizabetė? 

Dar nespėjusi tų žodžių ištarti, mintyse ji jau kone- 
veikė save visais žinomais prancūziškais ir angliškais pra- 
keiksmais, o išvydusi patenkintą Polo veidą vos netrepte- 
lėjo koja! Kaip kvailai ji pasielgė! 

— Suieškosiu ją ir atvesiu, kad galėtumėt atnaujinti 
pažintį — pasiūlė supratingai šypsodamasis Polas vos nu- 
aidėjus baigiamiesiems muzikos akordams. 

Vitnė vis dar stengėsi atsikvošėti nuo pažeminimo taip 
žioplai prašovusi pro šalį ir ne iš karto suprato Polo ve- 
dama prie draugijos, kuri būriavosi aplink Kleitoną Vest- 
lendą. Iki šios akimirkos Vitnė buvo visiškai pamiršusi, 
kad Kleitonui pakvietus ją šokti ji neatsakiusi nuėjo su 
Polu. 

— Atrodo, aš pagrobiau panelę Stoun kaip tik tuo me- 
tu, kai jūs prašėte dovanoti jums šokį, Kleitonai,— atsi- 
prašė Polas. 

Kadangi Vitnė taip šiurkščiai pasielgė su naujuoju 
kaimynu, išvengti šokio nebuvo įmanoma. Ji laukė, kad 
Kleitonas pakartotų kvietimą, bet jis nė nemanė to da- 
ryti. Nepalankiai nusiteikusių žiūrovų akivaizdoje jis lei- 
do jai iki dugno išgerti gėdos taurę, kol Vitnė pasipikti- 
nusi išraudo. Tik tuomet jis pasiūlė jai ranką ir abejin- 
gai, beveik sukandes dantis iškošė: 

— Panele Stoun? 

— Ne, dėkoju jums,— šaltai drėbė Vitnė.— Man nesi- 
nori šokti, pone Vestlendai. 

Staigiai pasisukusi ji nužingsniavo į kitą salės galą, 
ketindama laikytis kuo toliau nuo to tamsuolio storžievio, 
ir priėjo prie svečių, kuriuos šnekino teta Enė. Bet ne- 
praėjus nė penkioms minutėms šalia jos išdygo tėvas. 

— Norėčiau supažindinti tave su kai kuo, — suniurz- 
gėjo jis su niauriu ryžtu. Kad ir koks buvo jo tonas, Vit- 
nė matė, jog tėvas labai didžiuojasi ja, todėl džiaugdama- 
si nusekė paskui jį per visą salę, kol... kol suprato, kur 
jis veda. Už kelių žingsnių stovėjo Kleitonas Vestlendas 
ir apie kažką šnekėjosi su Emile bei jos vyru. Margaretė 
Meriton vis dar laikėsi įsikibusi jam į parankę. 

— Tėte, prašau,— atkakliai sušnibždėjo Vitnė, ženg- 
dama atatupsta.— Man jis nepatinka. 

— Niekai! — suirzęs atšovė tėvas stumtelėdamas ją į 
priekį — Štai ir mes! — garsiai, džiaugsmingai pareiškė jis 
ir atsisukęs į dukterį įsakė kaip mažam vaikui: — Padaryk 
reveransą ir pasisveikink su mūsų naujuoju bičiuliu ir 
kaimynu Kleitonu Vestlendu. 

— Mes jau buvome susitikę, — šaltai atsakė Kleitonas. 

— Mes pažįstami,— vos girdimai patvirtino Vitnė. 

Jos skruostai vėl ėmė liepsnoti nuo pasityčiojamo Vest- 
lendo žvilgsnio. Vitnė pamanė: jei jis išdrįs ką nors pa- 
sakyti ar padaryti, kad jai būtų gėda prieš tėvą, ji papras- 
čiausiai nudės akiplėšą. Pirmą kartą gyvenime Martinas 
įsitikino, kad duktė pasikeitė, kad niekam nė į galvą ne- 
šauna mintis juoktis iš jos! 

— Puikų, puiku,— linktelėjo tėvas, laukiamai žvilg- 
čiodamas čia į Kleitoną, čia į Vitnę.— Kodėl gi negalėtu- 
mėt pašokti? Muzikantai tiesiog iš kailio neriasi. .. 

Vitnė akimirksniu suprato, kad jie vargu ar šoks: už- 
sisklendęs Kleitono veidas aiškiai rodė, kad jis nebepa- 
kvies jos šokti net jei grėstų mirtis. Degdama iš gėdos ir 
pažeminimo, Vitnė prisivertė maldaujamai pažvelgti į jį, 
o paskui į šokančiuosius, kad būtų aiškų, ko ji prašo. 

Ironiškai pakėlęs antakius, Kleitonas neskubėjo atsa- 
kyti. Valandėlę Vitnei pasirodė, kad bus sumanęs apskri- 
tai ją ignoruoti, tačiau jis gūžtelėjo pečiais ir nė nepasiū- 
lęs rankos pasuko prie šokančiųjų. Vitnei liko arba sekti 
paskui jį, arba nejudėti iš vietos. 

Ji pasirinko pirmąją galimybę, nors širdyje vis karš- 
čiau liepsnojo neapykanta tam žmogui. Žengdama įkandin, 
ji gręžė piktu žvilgsniu bordo spalvos jo fraką, bet tik 
tuomet, kai jis atsigręžė į ją, mergaitė suprato, kad jis 
juokiasi, iš tikrųjų juokiasi iš jos pažeminimo. 

Nesustodama Vitnė žengė toliau, ketindama palikti jį 
vieną vidury salės, bet stiprūs pirštai nelauktai suspaudė 
jos alkūnę. 

— Tik išdrįskit! — suniurzgėjo jis ir vis dar juokdama- 
sis ėmė su ja Valsuoti. 

— Labai mandagiai pasielgėte, pakvietęs mane šok- 
ti, — sarkastiškai pastebėjo Vitnė nenorom palinkdama į jo 
glėbį. 

— Tačiau argi ne to ir tikėjotės iš manęs? — apsimes- 
tinai nekaltai paklausė jis ir dar jai nespėjus atsakyti pri- 
dūrė: — Jei būčiau žinojęs, kad esate linkusi pati kvies- 
ti partnerius, veltui nebūčiau prašęs jus antrąkart. 

— Niekada neteko sutikti tokio pasipūtusio storžie- 
vio...— pradėjo Vitnė, bet susitikusi sunerimusį tėvo 


08 


žvilgsnį akinamai nusišypsojo, kad parodytų, kaip jai ma- 
lonu šokti su jų naujuoju kaimynu. 

Pakako jam nusisukti į šalį, ir mergaitė, pribloškian- 
Čia panieka nužvelgusi Kleitoną, tęsė: 

— Nepakenčiamo, neišauklėto, neįmanomo... 

Ir paspringo iš įtūžio, pastebėjusi, kaip krūpčioja nuo 
juoko jo pečiai. 

— Teskite,— plačiai šypsodamasis paprašė jis.— Nuo 
pat vaikystės nesu gavęs tokios pylos! Kaip ten sakė- 
te... „,neišauklėtas, nepakenčiamas". .. 

— Siaubingai įžūlus ir, žinoma, ne džentelmenas! 

— Verčiate mane labai nejaukiai jaustis, — linksmai 
numykė jis, — ir pastebėti, kad jūsų elgesį šįvakar taip 
pat vargu ar galima laikyti deramu tikrai ledi. 

— Prašom šypsotis! Mano tėvas mus stebi,— sušnypš- 
tė ji ištempdama lūpas dirbtinei šypsenai. 

Kleitonas bematant pasekė jos pavyzdžiu. Akinamai 
balti dantys blykstelėjo įdegusiame veide, bet žvilgsnis 
nenukrypo nuo švelnių jos lūpų. Tai pastebėjo ir Vitnė, 
žaibiškai atsilošdama su pasipiktinimų: 

— Pone Vestlendai, man atrodo, kad nemalonus mū- 
sų pokalbis ganėtinai užsitęsė! 

Ji mėgino atšlyti, bet jis spėjo suspausti jos rankas, 
neleisdamas ištrūkti. 

— Paklausykit, mažyte, nereikia kelti scenų, aš visiš- 
kai netrokštu užtraukti visuotinės pajuokos nei sau, nei 
jums, — perspėjo jis, ir kadangi mergaitei nebuvo kito pa- 
sirinkimo, tik šokti toliau, ji pamanė nekreipsianti dėme- 
sio į nederamą familiarumą ir gūžtelėjusi pečiais nusi- 
gręžė.— Gražus vakaras, tiesa? — nutęsė jis ir pašnibždo- 
mis lyg scenoje pridūrė: — Jūsų tėvas vėl į mus žiūri! 

— Buvo gražus, — pataisė Vitnė, manydama, kad be- 
matant bus atsakyta šiurkštumų, bet to nesulaukusi ne- 
ryžtingai žvilgtelėjo į Kleitoną. 

Jis įdėmiai stebėjo ją, neparodydamas jokio susierzi- 
nimo dėl jos replikos. Ir Vitnė nelauktai pati sau pasi- 
rodė kvaila, neišauklėta. Taip, jis bjauriai elgėsi šiandien 
prie upokšnio, tačiau kuo ji geresnė? 

Kalta šypsenėlė įžiebė jos akyse žalias liepsneles ir pa- 
vertė jas spindinčiomis nefrito atšaižėlėmis. 

— Manau, kad dabar jūsų eilė replikuoti ir šaipytis, — 
sąžiningai pasiūlė ji. — (O gal aš nebesuskaičiuoju susi- 
dūrimų? 

Kleitonas pritariamai linktelėjo, pripažindamas, kad ji 
teisi. 

— Manau, kad mudu lygūs, — ramiai pripažino jis. 

Tas žemas balsas ir pilkos akys, atsainus gracingumas 
šokant valsą pažadino mergaitei kažkokius miglotus pri- 
siminimus. 

— Pone Vestlendai, ar mes anksčiau buvome susiti- 
kę? — paklausė ji. 

— Jeigu būtume, man būtų skaudus smūgis patirti, 
jog spėjote mane pamiršti. 

— Esu tikra, kad būčiau įsidėmėjusi jus, — mandagiai 
sumurmėjo Vitnė ir pasistengė mesti keistas mintis iš 
galvos. 

Laikydamasis pažado, vos pasibaigus šokiui Polas at- 
vedė jiems Elizabetę. Apimta nevilties Vitnė pagalvojo, 
kad Elizabetė Ašton atrodo tarsi puiki trapi porcelianinė 
lėlytė šviesiai mėlyno atlaso suknia, taip maloniai ryški- 
nančia rausvus skruostelius ir žibantį plaukų auksą. 

— Negaliu patikėti, kad čia tu, Vitne! — šūktelėjo ji 
švelniu, nustebusiu balsu. 

Žinoma, galima manyti, jog Elizabetė neįstengia pati- 
kėti, kad neišvaizdi mergiotė taip nepaprastai pasikeitė, 
bet lydėdama akimis merginą, už parankės su Kleitonu 
einančią į salės vidurį, Vitnė pagalvojo, kad Elizabetė vi- 
sai nesirengė jos įžeisti. Ir kadangi panelė Ašton šoko su 
ponu Vestlenduų, Vitnė laukė, kad Polas pakvies ją, ta- 
čiau užuot tai padaręs jis susiraukė ir atžariai paklausė: 

— Regis, Paryžiuje priimta šokant žiūrėti vienas ki- 
tam į akis? 

Apstulbusi Vitnė įsispoksojo į jį. 

— Aš... aš nežiūrėjau į akis ponui Vestlendui. Tie- 
siog man pasirodė, kad mudu anksčiau buvome susitikę, 
tačiau paaiškėjo, jog niekada nesu jo mačiusi. Argi jums 
niekada nėra taip buvę? 

— Tik šiandien, — suirzęs drėbė Polas— Maniau, jog 
pažįstu jus, o dabar esu tikras, kad ne. 

Jis pasisuko ant kulnų ir nuėjo. Anksčiau mergaitė 

būtų bėgusi paskui jį, ir stengusis įtikinti mylinti tik 
jį, bet viskas keičiasi, pasikeitė ir Vitnė. Todėl ji slapta 
nusišypsojo ir pasuko į priešingą pusę. 

Ir nors Polas daugiau nebepriėjo prie jos, Vitnė ma- 
loniai leido laiką su vietos džentelmenais. Jei reikėtų 
rinktis šį užsisklendusį, pavyduliaujantį Polą arba anks- 
tesnį, pernelyg pasitikintį savimi, Vitnė neabejotinai pa- 
sirinktų pirmąjį. Ledi Jubenk buvo teisi: laikas parodyti 
savo būdą, tegu nemano, kad ji negali turėti pasisekimo. 
Polui bus ne pro šalį šiek tiek pasikankinti. 


Kitą dieną Vitnė nubudo vos ne vidudienį. Atbloškusi 
apklotą, ji šoko iš lovos, būdama visiškai tikra, kad kiek- 
vieną valandėlę gali atvykti Polas. Tačiau jo vis nebuvo, 
paskui pasirodė kiti kaimynai, ir ji linksmino juos, steng- 
damasi būti kerinčiai smagi ir draugiška, nors saulei ar- 
tėjant prie laidos vis labiau maudė širdį. 

Polą Vitnė išvydo tik kitą dieną ir visai atsitiktinai, Ji 
ir Emilė kaip tik važiavo iš miestelio, ir arkliai, ėjo ke- 
liu žingine, kanopomis keldami dulkių debesėlius. 

— Žinai, poną Vestlendą iškvietė į miestą kitą dieną 
po pokylio, — pareiškė Emilė. | 

— Tėvas kažką minėjo, — išsiblaškiusi atsakė Vitnė, ji 
galvojo vien apie Polą.— Atrodo, kad jis atvažiuoja ry- 
toj... O kas yra? 

— Margaretės mama pašnibždėjo, kad Margaretė va- 
landas skaičiuoja, kada jis turi atvažiuoti. Matyt, ji tie- 
siog pakvaišo dėl jo, ir... 

Emilė užsikirto ir prisimerkusi sužiuro į tolį. 

— Jei akys neapgauna manęs, — pragydo ji šelmiškai 
dirstelėjusi į Vitnę,— mes turbūt tuojau pamatysim ta- 
vo laimikį! 

Palinkusi į priekį, Vitnė išvydo per dulkių debesis at- 
rūkstantį elegantišką fajetoną. Jai vos spėjus pasitaisyti 
amazonės sijonus, Polas jau buvo greta. Jis įtempė va- 
džias, mandagiai pasveikino Vitnę ir atsidėjo vien Emi- 
lei, berdamas jai juokaujamus komplimentus, kol ši juok- 
damasi paliepė jam tuojau pat užsičiaupti, nes ji dabar — 
ištekėjusi Moteris. 

Chanas bematant užsiplieskė antipatija veisliniam juo- 

dam Polo žirgui, ir Vitnė viena ausimi klausėsi pokalbio, 
podraug stengdamasi suvaldyti užsiaikštijusį bėrį. 

— Ar rengiatės rytoj į priėmimą pas ledi Jubenk? — 
teiravosi Polas, ir neišgirdusi Emilės atsakymo Vitnė pa- 
kėlė akis. Polas kreipėsi į ją.— Ar rengiatės rytoj apsi- 
lankyti pas ledi Jubenk? — pakartojo jis, ir Vitnė linkte- 
lėjo galvą, jausdama, jog širdis tuojau iššoks iš krūti- 
nės.— Puiku. Pasimatysime tenai, — tarstelėjo Polas ir ne- 
aušindamas daugiau burnos suplakė vadžiomis. 

Fajetonas truktelėjo iš vietos ir dingo dulkių debesyje. 
Emilė pasisuko ir ilgai žvelgė pavymui, kol ekipažas din- 
go iš akių. 

— Koks visiškai neįprastas susitikimas! — šūktelėjo ji 
lyg bendrininkė šypsodamasi ir šnairuodama į draugę.— 
Bet ar tau nepasirodė keista, kad jis kaip įmanydamas 
stengėsi tave ignoruoti? 

— Visai ne, — sunkiai atsiduso Vitnė. — Jei pameni, 
Polas visuomet stengdavosi ignoruoti mane. 

— Žinau, — tyliai nusijuokė Emilė,— bet dabar kalbė- 
damas su manimi jis visą laiką žiūrėjo į tave. Ir vakar 
pokylyje jis stebėjo tave, kai tu nežiūrėjai į jo pusę. 

Vitnė staigiai sutempė vadžias, sustabdydama Chaną. 

— Teisybė? Ar esi tuo tikra? 

— Visiškai, kvailiuke. Visą laiką abu jus stebėjau. 

— Ak Emile,— drebančiu balsu sumurmėjo Vitnė,— 
kaip gaila, kad kitą savaitę tu grįžti į Londoną. Kas, jei 
ne tu, pasakys man tai, ką aš noriu išgirsti? 

Iki atėjo laikas važiuoti į vakarą pas miledi Jubenk, 
Vitnė išvargo kone iki sąmonės netekimo ir nusikamavo 
jaudindamasi, apimta blogos nuojautos. Ji susirengė ge- 
rokai per anksti ir laukė tetos vestibiulyje. Šiandien mer- 
gaitė vilkėjo tamsiai mėlyno šifono suknia, nusagstyta si- 
dabru žibančiais blizgučiais. Briliantai ir safyrai Žiburiavo 
jos ausyse, ant kaklo, spindėjo garbanose, sukeltose į ele- 
gantišką graikišką šukuoseną. 

— Teta Ene,— važiuojant paklausė ji, — kaip tau at- 
rodo, ar Polas iš tikrųjų myli Elizabetę? 

— Jeigu taip būtų, seniai būtų jai pasipiršęs, — atsakė 
Enė maudamasi pirštines, nes karieta jau pasuko ilga 
privažiuojamąja alėja link senų ledi Jubenk namų, pri- 
menančių mauzoliejų.— Ir tavo draugužė Emilė visiškai 
teisi — pokylio naktį jis neatitraukė nuo tavęs akių, many- 
damas, kad niekas to nepastebi. 

— Tuomet kodėl jis taip ilgai nesirodo? 

— Brangute, prisimink, kokioje keblioje būklėje jis 
atsidūrė! Visi žino, kad prieš ketverius metus jis vos 
galėdavo pakęsti tave ir tai, kad garbinai jį. O dabar tu- 
ri visiškai pakeisti savo požiūrį ir imti atvirai asistuoti 
tau.— Ji nusišypsojo piktai susiraukusiai dukterėčiai ir 
pridūrė: — Jei nori paspartinti įvykius, paklausyk ledi 
Jubenk patarimo ir parodyk, kad tau jo nereikia! 

Po trijų valandų Vitnė buvo priversta sutikti su te- 
ta. Puikiausi džentelmenai varžėsi dėl jos dėmesio, vi- 
si. .. išskyrus tą, kuris buvo toks brangus jai. 

Kleitonas Vestlendas, apsuptas merginų priešingame 
kambario kampe, šiek tiek palenkė galvą prie Margare- 
tės Meriton, šypsena stengdamasis nuslėpti, kaip jį erzZi- 
na nesiliaujantis jos tarškėjimas, 

Išbuvęs kelias pastarąsias dienas Londone dėl neatidė- 
liotinų reikalų, jis grįžo kaip tik laiku — suspėjo per- 
sirengti ir atvažiuoti pas Ameliją Jubenk į nedidelį va- 
karėlį. O ta nepakenčiama sena žiežula nepasidrovėjo pa- 
sitikti jį tarpduryje ir pareikšti būsianti nepaprastai dė- 
kinga, jeigu jis visą vakarą mergins panelę Stoun, vaidin- 
damas romantišką Sevarino varžovą. Taigi Kleitono nuo- 
taika beviltiškai sugedo. 

Nemandagiai atsukusi pašnekovei nugarą, Amelija Ju- 
benk pakėlė monoklį ir ėmė atidžiai observuoti susirinku- 
sius svečius, kol jos žvilgsnis krito į Kleimorą, apsuptą 
merginų, siekusių jo palankumo. Iš visko buvo matyti, 
kad hercogas narsiai kentė jų vaipymąsi ir gudrybes, ta- 
čiau jo dėmesį traukė vienintelė moteris — Vitnė Stoun, 
kuri atrodė visiškai abejinga jo Žžavesiui. 

Amelija paleido iš pirštų monoklį, palikdama jį lais- 
vai tabaluoti ant juodo raištelio. Hercogas buvo tolimas 
jos velionio vyro giminaitis, todėl ledi Jubenk galėjo pre- 
tenduoti į giminystę su Vestmorlendu, ir kai prieš ke- 

lias savaites Kleitonas, atvažiavęs pas ją, pareiškė ketinąs 
apsigyventi šiose apylinkėse, pasivadinęs Vestlendu, nes 
norįs pailsėti toliau nuo triukšmingo aukštuomenės gy- 
venimo, patikino jį, kad jis galįs pasikliauti ja. 

Tačiau dabar ledi Jubenk šovė į galvą vienas suma- 
nymas. Vertinamai ji nužvelė hercogą, stebėjusį Vitnę, ir 
šiek tiek pamąsčiusi, kad nuspręstų, ar labai klastingas 
ir neetiškas tas jos sumanymas, vis dėlto patenkintai šyp- 
sodamasi atsidrėbė krėsle ir liepė tarnui nedelsiant atves- 
ti jai panelę Stoun, o paskui paprašyti poną Vestlendą 
prieiti prie jų. 

Vitnei šokant su Emilės vyru, iš kažkur išdygęs tar- 
nas pranešė, kad ledi Jubenk pageidaujanti ją Matyti, ir 
nedelsiant. Atsiprašiusi lordo Arčibaldo, nujausdama kaž- 
ką negera, Vitnė vis dėlto pamanė turinti paklusti, ir jos 
įtarimai bematant pasitvirtino, kai našlė, sunkiai paki- 
lusi iš krėslo, irzliai pastebėjo: 

— Man rodos, aš jau aiškinau, jog būtina priversti Se- 
variną pavyduliauti, 0 jūsų geriausios draugės vyras vi- 
siškai netinka į varžovus! Noriu, kad jūs šiek tiek paflir- 
tuotumėte su ponu Vestlendu. Pasimarkstykite prieš jį ar 
ką jūs ten, jaunos merginos, paprastai darote, norėdamos 
sudominti vyriškį. .. 

— Bet aš negaliu. Iš tikrųjų, ledi Jubenk, geriau jau 
aš... 

— Jaunoji ledi, — pertraukė ši, — leiskite paaiškinti, 
kad vakarėlį surengiau turėdama tik vieną tikslą: padėti 
jums gauti Sevariną. O kadangi jūs, kaip ir anksčiau, el- 
giatės labai kvailai jo atžvilgiu, man nieko kito nelie- 
ka, tik įsikišti. Kleitonas Vestlendas — vienintelis, kurį 
Sevarinas gali palaikyti varžovu, ir aš pasiunčiau tarną 
jo pakviesti. 

Vitnė išblyško, o ledi Jubenk nužvelgė ją įtūžusi: 

— Na, o dabar, kai pasirodys ponas Vestlendas, ga- 
lite arba spoksoti į jį kaip dabar į mane —ir tuomet jis 
tikriausiai pasiūlys atvežti jums daktarą, — arba nusišyp- 
sokite jam, kad jis pakviestų jus į balkoną pakvėpuoti 
grynu oru. 

— Bet aš visai nenoriu eiti su juo į balkoną, — apim- 
ta nevilties, sušnypštė Vitnė. 

— Panorėsite, — pranašiškai atšovė jos malonybė, — 
kai atsigręšite ir pamatysite, kaip žaviai atrodo Elizabetė 
Ešton, einanti kaip tik ta kryptimi už parankės su Seva- 
rinu. 

Vitnė atsisuko ir suprato, jog ledi Jubenk teisi. Polas 
ir Elizabetė iš tikrųjų ėjo prie balkono durų. Priblokšta 
mergaitė sutiko, kad našlės žodžiai prasmingi, tačiau ji 
vis dėlto nesiryžo griebtis tokios žeminančios apgaulės 
ir vykdyti nederamų jos planų. Tiesa, vargu ar tos dve- 
jonės ko nors vertos, nes ledi Jubenk neleido jai rink- 
tis ir jau pareiškė vos pastebimai šypsančiam Kleitonui: 

— Panelė Stoun pasiskundė man, kad čia nepaprastai 
karšta ir kad jai būtų labai gera šiek tiek pastovėtį bal- 
kone. 

Kleitonas Vestlendas probėgšmais dirstelėjo į balkoną, 
ir Vitnė pastebėjo, kaip tingiai šypsąs jo veidas akimirks- 
niu pavirto ironiškos nuostabos kauke. 

— O, dėl šito aš visiškai neabejoju, — sarkastiškai drė- 
bė jis ir nelabai galantiškai suspaudęs jos alkūnę pasitei- 
ravo: — Tai ką gi, eime, panele Stoun? 

Vitnė leidosi jo vedama per besišnekučiuojančių, kle- 
gančių, šokančių svečių minią ir pro stalus, padengtus 
furšetui. 

Mergaitė mąstė vien apie Polą, todėl nepastebėjo, kaip 
Kleitonas privedė ją prie aukštų stiklinių durų, įtaisytų 
tiesiog statmenai prieš tas, pro kurias išėjo Polas ir Eli- 
zabetė. Per vėlai Vitnė suprato, kad taip jiedu bus visiš- 
kai vieni, taigi Polas jų nepamatys. 

— Kur mes einame? — skubiai paklausė ji mėginda- 
ma trauktis. 

— Kaip matote, mes jau beveik balkone, — šaltai pa- 
reiškė palydovas ir dar stipriau suspaudęs jos alkūnę 
laisvąja ranka pasuko durų rankeną, išvedė Vitnę laukan 
ir suvėrė stiklines sąvaras. Paskui nė žodžio netaręs pa- 
leido mergaitę, priėjo prie akmeninės baliustrados ir šlau- 
nimi atsišliejęs į ją patylomis ėmė stebėti savo paną. 

Vitnė stovėjo bijodama net krustelėti, degdama iš gė- 
dos, nes ledi Jubenk planas sužlugo, o ji leidosi įtrau- 
kiama į jį, tačiau buvo kupina ryžto įvykdyti jį iki galo, 
jei įmanoma. 

— Tikriausiai vertėtų pereiti į Kitą pusę? — pasiūlė ji. 

— Tikriausiai, bet mes to nedarysim,— atšovė Klei- 
tonas. 

Jis jau spėjo suvokti, kad juo naudojamasi kaip ma- 
salų, ir vis labiau irzo netekdamas kantrybės. Vitnė at- 
rodė lyg jauna stotinga deivė — gundanti, sužibanti si- 
dabru mėnesienoje, vos vėjelis pagaudavo plaikstyti jos 
apdarų klostes. Ir ji priklauso jam, velniai rautų! Jis net 
sumokėjo už viską, kuo ji dabar apsirengusi! 

Pagaliau jį persmelkė viena mintis. Persisvėręs per tu- 
rėklus, jis žvilgtelėjo už kampo, įsitikino, kad Sevarinas 
ir Elizabetė Ešton vis dar stovi prie baliustrados, ir vėl 
atsigręžė į žaviąją palydovę, nervingai pašiusią tamsiai 
mėlyną suknios šifoną. 

— Na, panele Stoun,— kreipėsi jis, pakėlęs balsą, kad 
jį girdėtų kitame balkono gale. 

Vitnė net krūptelėjo iš netikėtumo. 

— Ko gi jūs norite? — sumurmėjo ji palinkdama į 
priekį ir vildamasi žvilgtelėti už kampo, pamatyti, ką vei- 
kia Polas ir Elizabetė. Bet bergždžios buvo pastangos, nes 
Kleitonas atsitiesė ir greit atsistojo priešais ją, užtverda- 
mas kelią. — Ko konkrečiai? — pakartojo Vitnė nejučia 
traukdamasi, kad nuotolis tarp jų būtų kuo didesnis. Ir 
dar nesupratusi, kas čia darosi, mergaitė jau buvo pri- 
spausta nugara prie tamsios namo sienos. 

— Na, dabar, kai atvedžiau jus čionai, — ramiai pra- 
dėjo Kleitonas,— ko pareikalausite iš manęs? Ką aš tu- 
riu daryti toliau? 

— Toliau? — atsargiai pasidomėjo Vitnė. 

— Taip, toliau. Noriu įsitikinti, kad teisingai supran- 
tu savo vaidmenį, atitekusį man tame įdomiame mūsų 
spektaklyje. Tikriausiai man derėtų pabučiuoti jus, kad 
priverstume Sevariną pavyduliauti, ar ne? 

— Aš neleisčiau jums prisiliesti prie savęs net skęs- 
dama! — atšovė Vitnė, per daug supykusi, kad jaustųsi 
pažeminta. 

Tačiau Vestlendas, praleidęs piktą repliką negirdomis, 
susimąstęs tarė: 

— Neprieštarauju, suvaidinsiu savo vaidmenį, bet 
vargu ar jis gali man patikti. Taigi gausiu bučiuoti dar 

visai nepatyrusią diletantę, o gal jau ganėtinai įvaldėte 
šį Meną per visus tuos metus? Kiek kartų bučiavotės sa- 
vo gyvenime? 

— Galėčiau lažintis, kad jūs nuolat būgštaujate, jog 
būsite palaikytas džentelmenų, — piktai prunkštelėjo ji, 
stengdamasi nuslėpti didėjantį nerimą. 

Plieniniai pirštai sugniaužė jos pečius ir jis truktelėjo 
ją prie savęs. Supratusi, kad jo neįveiks, ji įniršusi įsi- 
spitrėjo į juoku trykštančias akis. | 

— Patraukit nuo manes savo letenas! 

— Gal neįmanoma suskaičiuoti akimirkų, kada jus bu- 
čiavo? O gal jos buvo jums tokios nereikšmingos, kad 
tiesiog išgaravo iš galvos? 

Vitnė pasijuto ilgiau neištversianti: 

— Mane bučiavo ganėtinai dažnai, kad nebereikėtų 
mokytis iš tokių kaip jūs! 

Tyliai numykęs jis apkabino įsitempusią merginą. 

— Nejaugi jus bučiavo taip dažnai, mažyte? 

Nesiryždama pakelti akių, Vitnė įsistebeilijo į raume- 
ningą krūtinę. Nebuvo prasmės rėkti: jos reputacija vi- 
siems laikams bus sužlugdyta, jei kas nors pamatys ją 
tokiomis kompromituojančiomis aplinkybėmis. Ji negalė- 
jo, tiesiog negalėjo patikėti, kad tai iš tikrųjų atsitiko jai. 
Nežinodama, ką daryti — pravirkti ar smogti jam, Vitnė 
kuo ramiausiai paaiškino: 

— Jei liovėtės stengęsis žeminti Mane ir bauginti, pra- 
šom paleisti. 

— Nepaleisiu, kol nesužinosiu, ar daug turite patir- 
ties! — sušnibždėjo jis. 

Vitnė atlošė galvą ketindama prapliupti pamokoma ti- 
rada, bet jis prisitrėškė prie jos lūpų neleisdamas kalbė- 
ti. Mergaitė nustėro sukrėsta nepatirtų pojūčių, bet pri- 
sivertė stovėti nejudėdama ir ištverti jo lūpų lietimąsi. Iš 
tikrųjų beveik neturėdama patirties, kaip bučiuotis, ji vis 
dėlto seniai išmoko mikliai išvengti bučinių ir tvirtai Ži- 
nojo, jog nei priešindamasi, nei aistringai atsakydama mo- 
teris negali priversti pernelyg karšto vyriškio nuoširdžiai 
atgailauti ir nuolankiai susitaikyti. 

Tačiau kai Kleitonas pagaliau atšlijo, jis Visai neatro- 

dė nei atgailaująs, nei susitaikęs. > tik žvelgė į ją šyp- 

— Arba jūsų Mokytojai buvo tikrai netikę, arba jums 
labai trūksta papildomų pamokų, nes buvote negabi mo- 
kinė. 

Jis atleido rankas; Vitnė žengė į šalį, staigiai atsuko 
jam nugarą ir drėbė per petį: 

— Šiaip ar taip, savo pamokas aš gavau ne viešna- 
myje! 

Viskas atsitiko taip greit, kad ji nė nespėjo suvokti, 
kas atsitiko. Kleitonas Žaibiškai ištiesė ranką į priekį ir 
tarsi žnyplėmis sugniaužęs jos riešą vėl nutempė ją į 
tamsą ir staigiai trūktelėjo prie savęs. 

— Manau,— piktai pareiškė jis — jūsų nelaimė yra tai, 
kad pasitaikė prasti mokytojai. 

Jis įsisiurbė į jos lūpas negailestingai maigydamas, 
spausdamas, versdamas prasižioti neatlaikius žiaurios, ne- 
numaldomos, traiškančios jėgos, ir kai ji nevalingai pa- 
kluso, jo liežuvis įsprūdo vidun, lyg gobšus priešas gro- 
bikas — į nukariautą miestą. 

Vitnė bejėgiškai muistėsi plieniniame glėbyje, steng- 
damasi ištrūkti; bejėgiško pykčio ašaros tekėjo jos skruos- 
tais. Tačiau juo labiau ji priešinosi, juo savavališkesnis 
darėsi tas bučinys, tartum Kleitonas būtų baudęs ją už 
kažkokį nežinomą nusikaltimą, kol Vitnė pagaliau pavar- 
go bergždžiai kovoti ir nugalėta, virpanti apmirė. Kai ji 
liovėsi priešintis, Kleitonas pakėlė galvą, suspaudė tarp 
delnų jos veidą ir žvelgdamas į blizgančias nuo ašarų 
akis ramiai paaiškino: 

— Tai jūsų pirmoji pamoka, mažyte. Niekada nežais- 
kite su manimi kvailų žaidimų. Jūs ne tik neišlošite — aš 
pernelyg gerai išmanau tokius triukus. O štai antroji pa- 
moka, — sumurmėjo jis, ir jo lūpos vėl nenumaldomai pri- 
artėjo prie josios lūpų. 

Vitnė trūkčiojamai įkvėpė į plaučius oro ir mėgino 
surikti, bet negailestinga burna bematant pavertė aima- 
ną isterišku inkštimu, ir šį kartą bučinys buvo toks švel- 
nus, kad mergaitė paklusniai nuščiuvo. Jo delnas gaubė 
jos pakaušį, pirštai be perstojo judėjo ramindami, glos- 
tydami. Kita ranka slysčiojo nugara lėtai, nenuilstamai 

glamonėdama, o bučinys vis tęsėsi — nesibaigiantis, va- 
rantis iš proto, krikdantis mintis. 

Jis palietė jos lūpas liežuviu, tartum be žado maldau- 
damas prasižioti, atsargiai pravėrė rausvus žiedlapius ir 
kai tai pagaliau įvyko, įsibrovė į šiltą jos burnos gilu- 
mą. Vitnės kūną lyg žaibas būtų pervėręs. Ji apsivijo ran- 
komis jo kaklą, prisiglaudė prie jo, kad nepargriūtų. Jis 
dar tvirčiau suspaudė ją glėbyje, o liežuvis visiškai šei- 
mininkavo švelnioje jos burnoje, tirdamas, ragaudamas, 
pripildydamas ją, kol visa Vitnė virto svaiginančių po- 
jūčių šerdimi. 

Bučinys vis labiau svaigino, ir jis padėjo ranką jai 
ant krūtinės, drąsiai suspausdamas minkštą, putlų pusru- 
tulį. 

Aptemusioje Vitnės sąmonėje ūmMmai suskambėjo pers- 
pėjantis šaltas proto balsas. Pasipiktinimas pernelyg drą- 
sia glamone išsiliejo įtūžio plykstelėjimu, žaibiškai su- 
naikinusiu visas kitas emocijas. Nežinia iš kur Vitnei at- 
sirado jėgų ištrūkti, atblokšti jo rankas. 

— Kaip jūs drįsote! — sušnypštė ji ir užsimojusi skė- 
lė jam kurtinantį antausį, bet tuojau pat visiškai suglu- 
musi atsitraukė, pastebėjusi, kaip Kleitono veide lėtai 
plinta patenkinta šypsena. Per daug įtūžusi, kad galėtų 
rišliai kalbėti, ji vis dėlto sugebėjo išdaužti: — Jei kada 
nors, kada nors vėl paliesite Mane, aš jus užmušiu! 

Bet jos grasinimas berods dar labiau nudžiugino jį, ir 
dabar jau vargu ar būtum apsirikęs — jis tiesiog tirtėjo, 
be garso juokdamasis. 

— Bet tai visiškai nebūtina, miledi! Jau gavau visus at- 
sakymus, kurių pageidavau. 

— Atsakymus! — ėmė dusti Vitnė.— Jei būčiau vyras, 
priversčiau praryti tuos žodžius prieš pistoleto vamzdį! 

— Jei būtumėt vyras, to nereikėtų daryti. 

Vitnė stovėjo sugniaužusi kumščius, drebėdama iš ne- 
apsakomo pykčio, stengdamasi rasti žodžius, galinčius pra- 
siskverbti pro tą neįveikiamą šarvą, kuriame glūdi to pa- 
baisos širdis. Ašaros ištryško jai iš akių, įsiūčio ašaros, 
bet vos šitai pastebėjęs Kleitonas pavirto atgailos įsi- 
kūnijimu. 

— Nusišluostykit ašaras, mažyte, ir aš palydėsiu jus 
pas draugus. 

Tai pasakęs jis išsiėmė iš kišenės baltą nosinę ir at- 
kišo jai. Vitnė pamanė, kad jos širdis tuoj plyš nuo taip 
ilgai tvardomos neapykantos ir pykčio. Išplėšusi nosinę 
jam iš rankos, sviedė ją į grindis ir staigiai pasisuko, ke- 
tindama kuo greičiau palikti jį ir grįžti į pokylių salę. 
Bet tuomet iš tamsos atsklido Polo balsas: 

— Prašom mums atleisti. 

Trumpai linktelėjęs jis nuvedė Elizabetę pro juos link 
šokių salės slenksčio. 

— Ar ilgai čia buvo Polas?! — vėl pasisukdama į Klei- 
toną, pratrūko Vitnė, nesava iš nuoskaudos ir nevilties.— 
Jūs žemas, niekšingas. .. padarėte tai tyčia, surengėte jam 
spektaklį, ar ne? Ką jis pamatė? Jūs norėjote, kad jis vis- 
ką pamatytų! 

— Aš iš tikrųjų padariau tai tyčia, bet tiktai sau! — 
ramiai pataisė Kleitonas, imdamas Vitnę po paranke ir 
lydėdamas prie durų. 

Pagaliau jie atsidūrė saugioje skaisčiai apšviestoje po- 
kylių salėje, ir Vitnė, tuojau pat atšokusi nuo Kleitono, 
šaltai iškošė: 

— Na, jūs turbūt tikras velnio vaikas! 

— Mano tėvas labai susikrimstų tai išgirdęs, — atsakė 
Kleitonas erzinamai sukikenęs. 

— Jūsų tėvas? — prunkštelėjo dar toliau pasitraukda- 
ma Vitnė.— Jei manote, kad jūsų motina gali pasakyti jo 
vardą, vadinasi, labai klystate. 

Įsiviešpatavo nieko gero nežadanti tyla, ir tik vėliau 
Kleitonas suvokė, kad jį ką tik pavadino neteisėtai gi- 
musiu. Tačiau užuot atsakęs į įžeidimą jis tik prapliupo 
masis grakščiu strėnų bangavimu. 

Nieko nematydama iš pykčio, Vitnė kone tekina pri- 
bėgo vyresnių svečių grupę, kurioje stovėjo jos teta. Ta- 
čiau nesiterpdama į pašnekesį ji žvelgė kažkur į tolį, kaž- 
ką nelinksmai mąstydama. Kaip ji neapkenčia Kleitono 
Vestlendo, kaip niekina jj! Net jei galų gale kris negy- 
va, vis tiek ras būdą, kaip atkeršyti jam už šį vakarą, 
už tai, kad jis išdrįso paliesti ją savo nešvariomis ištvir- 

kėlio rankomis, už tai, kad privertė pasirodyti ją pasi- 
leidėle Polo akivaizdoje! 

Praėjo ne mažiau kaip valanda, ir tik tada ji išgirdo 
tylų Polo balsą: 

— Ar sutiksite su manim pašokti? 

Jo ranka jau suėmė jos riešą, ir Vitnė tylomis žengė 
greta. Ji taip bijojo išvysti jo akyse pasmerkimą, kad net 
jiems jau šokant vis dar nesiryžo nukreipti į jį Žvilgs- 
nio. 

— Nejaugi vyras būtinai turi nusivesti jus į balkoną, 
kad patrauktų jūsų dėmesį? — piktai papriekaištavo jis. 

Vitnė staigiai pakėlė galvą ir su palengvėjimu išvy- 
do, kad jo veide nebuvo paniekos, kurios ji bijojo, nors 
scena balkone, matyt, buvo jam nemaloni. 

— Mėgstate pasivaikščioti naktį? — kandžiai įgėlė jis. 

— Prašau, nereikia juoktis iš manęs, — Maldaudama 
sušnibždėjo ji. — Vakaras buvo toks ilgas, ir aš labai pa- 
vargau. 

— Nėra ko stebėtis, — su šiurkščia ironija atsiliepė Po- 
las, bet pastebėjęs, kaip sumišusi užsiplieskė raudoniu 
Vitnė, kiek sušvelnėjo: — Gal jūs įstengsite atsikratyti 
„nuovargio“ rytojaus rytą ir atvažiuosite į pikniką, ren- 
giamą jūsų garbei? Bus tik apie dešimt žmonių, ne dau- 
giau. 

„Ledi Jubenk ir teta Enė pasirodė esančios teisios!“ — 
triumfuodama pagalvojo Vitnė. 

— Bus labai malonu, — sutiko ji, nušvitusi laiminga 
šypsena. 

Kai muzika nutilo, Polis nuvedė Vitnę į palyginti nuo- 
šalų kamputį, sustabdė tarną su šampano padėklu ir pa- 
ėmęs dvi taures padavė vieną Vitnei, o pats atsišliejo į 
koloną ir klausiamai pakėlė antakius: 

— Ar aš turiu pakviesti Vestlendą? 

Pirmiausia Vitnė panūdo griebti jam už atlapų ir su- 
rikti: ne! Bet išvydusi savimeilišką jo šypseną ji ryžosi bū- 
ti apdairesnė ir gūžtelėjusi pečiais taip pat išspaudė lyg ir 
šypseną: 

— Dėl Dievo meilės, kvieskite, jei, žinoma, norite. 

— Ir jūs neprieštarausite? 

Vitnė, nutaisiusi nekaltą veidą, pasimarkstė: 

— Kodėl? Jis... jis labai gražus.— Ji pakėlė prie lūpų 
taurę, norėdama nuslėpti pasidygėjimą: — Ir žavus, ir.. 

— Panele Stoun,— pertraukė Polas linksmai stebėda- 
mas apniukusį jos veiduką, — ar jūs kartais nesumanėte 
priversti mane pavyduliauti? 

— (O jūs? — koketiškai atkirto Vitnė. 

Jis neatsakė, bet mergaitė buvo įsitikinusi, kad taip 
ir yra. Kad ir kaip ten būtų buvę, vakaro pabaiga pra- 
bėgo nuostabiai. Polas beveik nesitraukė nuo jos ir net 
tada, kai trumpam pasitraukė, nė karto nebuvo grįžęs prie 
Elizabetės. 


Paliepęs kamerdineriui eiti, Kleitonas įsipylė brendžio 
ir pakraipė galvą, prisiminęs, kaip keistai, nenormaliai 
susiklostė jų santykiai. Niekada net beprotiškiausiose sva- 
jonėse jis neįsivaizdavo galįs susitikti tokią kaip Vitnė. 
Tačiau jis buvo nepaprastai patenkintas dėl to, ką su- 
žinojo prieš kelias valandas ledi Amelijos balkone. Nie- 
kam iš garbintojų prancūzų Vitnė nebuvo leidusi taip fa- 
miliariai elgtis, kaip pasielgė jis; mergaitę sukrėtė aistrin- 
gas bučinys, ir ji pasipiktino jam palietus krūtį. 

Dieve, kokia ji žavinga būtybė — angelas ir podraug 
pikčiurna, nemokša ir rafinuota, nepatyrusi ir gundytoja, 
puikaus kūno, subtilaus grožio deivė, sugebėjusi įkaitin- 
ti jo kraują. 

Pakėlęs taurę, niūriai žvelgė į jos turinį. Jis bjauriai 
pasielgė su ja šiandien. Rytoj reikės rasti būdą, kaip su- 
sitaikyti. 

12 skyrius 


Pikniko rytas pasitaikė giedras ir neūkanotas, gaivus 
vėjelis nešė karstelėjusius ankstyvo rudens kvapus. Vit- 
nė išsimaudė vonioje ir išsitrinko galvą, o paskui ilgai 
svarstė, ką apsivilkti. Be abejo, Polas atvažiuos jos pa- 
siimti puskariete, bet Vitnei labai norėjosi joti greta jo 
raitai, taip jie dažnai darydavo seniau. Ir daugiau nebe- 
galvodama Vitnė paėmė iš drabužinės ryškiai geltoną 
amazonę. 

Ji jau buvo apsirengusi, kai žemai išgirdo ratų dardė- 
jimą. Polo puskarietė sustojo tiesiai po miegamojo lan- 

gu, bet mergaitė prisivertė apsukti kambaryje dešimt ra- 
tų, tik tada nulipo žemyn. 

Polas stebėjo, kaip ji artinasi, neslėpdamas susižavė- 
jimo žvelgė į žavią figūrėlę su madinga amazone, pro 
kurios švarkelio iškirptę buvo matyti palaidinukė gel- 
tonais ir baltais žirneliais. Toks pat šalikas buvo užrištas 
ant kaklo: mazgas šone, o galai permesti per dešinį petį. 

— Kaip įsigudrinate atrodyti tokia graži ankstų ry- 
tą? — paklausė spausdamas jos rankas. 

Vitnė valingai sutramdė norą pulti jam į glėbį ir tik 
mandagiai nusišypsojo. 

— Labas rytas,— tyliai tarstelėjo ji — Josime raiti ar 
važiuosim puskariete? Arklidėse pilna arklių, ir jūs ga- 
lite išsirinkti patinkamą. 

— Bijau, kad turėsite joti viena. Man reikia vežimai- 
čio pristatyti į pikniką Visas tas paneles, kurios nuolat 
būgštauja, jog nukris nuo arklio. 

Linktelėjęs į tamsų šešėlį greta priekinių durų, jis 
paaiškino: 

— Kleitonas važiuos su jumis ir parodys, kur mes ren- 
kamės. 

UŪmai apimta panikos, Vitnė pajuto, kaip gerklę už- 
spaudė nusivylimo, sumišusio su nerimu, gumulas. Tie- 
siog neįmanoma patikėti, kad Ponas galėtų taip padaryti! 
Jis pakvietė Vitnę, ir piknikas rengiamas jos garbei, va- 
dinasi, jis tiesiog privalo pats palydėti ją! Be to, vie- 
nintelė šių apylinkių mergina, bijanti arklių, buvo Eliza- 
betė Ašton. 

Baisi mintis pribloškė Vitnę. O ką, jei Polas taip lei- 
džia suprasti jai neketinęs vaidinti pavydaus garbintojo? 
Praeitą vakarą jis tikriausiai suprato, kad Vitnė nori jį 
pakankinti, ir šiandien rodo, kad jos triukas nepasisekė, 

Nežmoniškomis pastangomis Vitnė prisivertė nerūpes- 
tingai gūžtelėti pečiais ir nusišypsoti: 

— Gaila, kad praleidžiate progą pajodinėti! Šiandien 
per graži diena, kad susispaudę sėdėtume puskarietėje! 

— Kleitonas parodys jums vietą, — pakartojo Polas ti- 
riamai stebėdamas ramų mergaitės veidą ir šaltai pridū- 
rė: — Tikiuosi, jūs gana gerai susipažinote, kad vadin- 
tumėte vienas kitą vardais? 

Vitnė atplėšė žvilgsnį nuo Polo ir nenoriai dėbtelėjo 
Kleitono pusėn, kietai sukasdama dantis iš pasibjaurėji- 
mo. 

— Esu tikras, kad jūsų tėvas neprieštaraus, jei Klei- 
tonas pasiims kurį nors arklį — baigė Polas žengtelėjęs į 
priemenę, bet ant ketvirto laiptuko apsisuko: — Pasirūpin- 
kit mano dama! — šūktelėjo jis Kleitonui ir sėdo į puska- 
riete palikęs Vitnę lyg ir nuramintą, podraug visiškai su- 
glumintą jo elgesio. Iš pradžių paveda ją globoti Kleito- 
nui, o paskui galantiškai vadina „savo dama". 

Į pakrikas jos mintis įsiveržė žemas baritonas. 

— Labas rytas! — negarsiai pasveikino ją Kleitonas, 
vis dar stovėdamas tarpduryje. 

Neištarusi bent trijų kandžių replikų, ji pasitenkino 
paniekinamai nudelbdama jį nuo galvos iki kojų — ne- 
priekaištingai baltus marškinius prasegta apykakle, pil- 
kus raitelio bridžius ir blizgančius juodus batus. 

— Jūs jodinėjate? — lediniu tonu pasiteiravo ji. 

— Labas rytas, — pabrėžtinai ramiai pakartojo jis ir 
mandagiai nusišypsojo. 

Vitnė sukando dantis ir šmurkštelėjo pro jį į saulė- 
kaitą, leisdama jam sekti paskui ją arba pasilikti vidu-- 
je — jai vis tiek. 

Ji ryžtingai žingsniavo takeliu, vedančiu į arklides, 
girdėdama jo žingsnius už nugaros. Tačiau pusiaukelėje jis 
paspartino žingsnį, užtvėrė kelią ir vis dar šypsodamasis 
pasiteiravo: 

— Ar su kiekvienu džentelmenu, įstengusiu pasivogti 
bučinį, taip priešiškai elgiatės, o gal tik su manimi? 

Vitnė nutvilkė jį mirtina panieka: 

— Pone Vestlendai, pirmiausia jūs nesate džentelme- 
nas! Antra, aš negaliu jūsų pakęsti! O dabar prašom ma- 
ne praleisti. 

Bet Kleitonas nė nemanė to daryti. Tyliai susimąstęs 
jis stebėjo įširdusį mergaitės veidą. 

— Būkit malonus, pasitraukit ir praleiskit mane,— pa- 
kartojo Vitnė. 

Pastovėkite ramiai valandėlę, ir aš padarysiu, kaip 
prašote, bet pirma norėčiau atsiprašyti už praeitą vaka- 
I4,— ramiausiai atsakė Vestlendas. — Negaliu prisiminti, 

kada paskutinį kartą esu kieno nors prašęs atleidimo, to- 
dėl man gali iš karto ir nepasisekti. 

Koks savimyla, pasipūtęs povas! Mano galįs leisti sau 
nesivaržyti ir atsipirkti keliais formaliais atsiprašymo žo- 
džiais! Paliepęs jai „stovėti ramiai“, jis itin veiksmingai 
užkirto kelią geriems Vitnės norams išklausyti jį ir grei- 
čiau visa tai užbaigti. 

— Aš nesirengiu klausytis jokių jūsų atsiprašymų, ne- 
svarbu, kaip jums tai sekasi daryti! O dabar marš iš ke- 
lio! 

Kleitono veidas pajuodo iš susierzinimo, ir Vitnė, kone 
tiziškai pajutusi, kaip jis stengiasi susitvardyti, skubiai 
žvilgtelėjo į arklides, tarsi tikėdamasi sulaukti iš ten pa- 
galbos. Iš jų žengė Tomas, stengdamasis sutramdyti Pa- 
vojingąjį Posūkį, kuris prunkštė ir traukėsi atatupstas. 

Kerštas nelauktai įgijo nartaus juodžio eržilo pavida- 
lą. Šypsena, kurią Vitnė dovanojo įtūžusiam vyriškiui, at- 
rodė be galo nuoširdi. 

— Mano manieros irgi nebuvo be priekaištų, — prisi- 
pažino Vitnė, kad tik atrodytų atgailaujanti, nors jai la- 
bai knietėjo nusijuokti.— Jei norite atsiprašyti, aš mie- 
lai priimsiu atsiprašymą. 

Jo žvilgsnyje akimirką šmėstelėjo įtarumas, ir Vitnė 
skubiai pridūrė: 

— O gal jūs apsigalvojote? 

— Neapsigalvojau,— negarsiai atsakė jis kilstelėdamas 
jos smakrą.— Labai apgailestauju, kad praeitą vakarą iš- 
gąsdinau jus. Patikėkit, nieku gyvu nebūčiau drįsęs pa- 
daryti jums ką nors pikta ir labai noriu, kad susidrau- 
gautume. 

Vitnė sutramdė karštą norą nublokšti jo ranką ir dė- 
josi apmąstanti pasiūlymą. 

— Jei ketiname tapti draugais, vadinasi, turi būti kaž- 
kas bendra, ar ne? Pavyzdžiui, aš labai mėgstu jodinėti. 
O kaip jūs? Tikiuosi, jūs neblogas raitelis? 

— Neblogas,— patvirtino jis šaltai, vertinamai nu- 
žvelgdamas ją. 

Kad greičiau baigtųsi ta atidi apžiūra, Vitnė pasitraukė 
į šalį ir pasuko prie gardų. 

— Tuojau surasiu jums žirgą, — pažadėjo ji. 

Kleitonas Vestlendas privalės sėsti ant to eržilo ir pri- 
sipažinti bijąs! Šiaip ar taip, jo savimeilei bus smogtas 
baisus smūgis, ir Vitnė manė, kad jis nusipelnė visko, 
kas jam rengiama, visko iki paskutinio lašo! 

Dusdama iš susijaudinimo, Vitnė pribėgo prie Tomo. 
Vogčia apsižvalgiusi ji išvydo Kleitoną, stovintį vos už 
penkių žingsnių. Per arti! 

— Liepkite tuojau pat balnoti Pavojingąjį Posūkį, To- 
mai. Ponas Vestlendas pageidauja šiandien joti juo! — pri- 
tildžiusi balsą iki šnabždesio, įsakė ji. 

— Ką? — aiktelėjo Tomas, išsprogindamas akis į Vest- 
lendą.— Ar esate tuo įsitikinusi? 

— Visiškai! — linktelėjo Vitnė širdyje juokdamasi. 

Pakraipęs galvą Tomas apsigręžė ir pasuko į arklides. 
Nepaprastai patenkinta savimi, Vitnė susinėrė rankas už 
nugaros ir žengė prie laidaro, kuriame jau stovėjo Klei- 
tonas. 

— Liepiau, kad pabalnotų jums geriausią mūsų erži- 
lą, — pareiškė ji. 

Kleitonui jos šypsena pasirodė pernelyg dirbtinė, bet 
jo dėmesį patraukė arklidėse kilęs sambrūzdis. Garsiai 
nuskardėjo keiksmai, paskui skausmo aimana, ir Pavojin- 
gasis Posūkis išlėkė iš arklidžių, tėškęs vieną grumą į 
tvorą ir piktai spyręs kitam. 

— Na, argi jis ne puikus? — susižavėjo Vitnė šnai- 
rai dirsčiodama į auką. 

Tuo metu žirgas pakeitė kryptį ir pasileido į tą vie- 
tą, kur stovėjo jie, bet tuojau pat staigiai pasisuko. Vit- 
nė atšoko kaip tik tada, kai jis, išmesdamas į orą, užpa- 
kalines kojas, smarkiai spyrė į tvorą. Pasigirdo baisus 
triokštelėjimas, panašus į patrankos sviedinio sprogimą. 

— Jis... labai jautrus, — drebančiu balsu paaiškino 
mergaitė. 

— Matau,— sutiko Kleitonas, nukreipdamas šaltą žvil- 
gsnį nuo suplukusio, nervingai trypiančio eržilo į Vitnę. 

— Jei bijotės, taip ir sakykite, — kilniaširdiškai pa- 
siūlė Vitnė.— Esu tikra, kad galėsime rasti jums tinka- 
mesnį arklį... tokį kaip Ledinukė. 

Prikandusi lūpą, kad nenusikvatotų, ji linktelėjo į se- 
ną veislinę kumelę, ramiai rupšnojančią žolę. Jos pilvas 

buvo nukaręs kone iki pažemės, o nugarkaulyje barkšojo 
aštrūs kaulai. Kleitonas pasekė žvilgsniu ten, kur rodė 
Vitnė, ir jo veidą iškreipė šalto pasidygėjimo grimasa. 
Vitnė staiga pagalvojo, jog bus kur kas juokingiau, jei 
Kleitonas kabalduos į pikniko vietą senutėle kumelše. 

— Tomai! — pašaukė ji. — Ponas Vestlendas ketina jo- 
ti Ledinuke, todėl. .. 

— Pasitenkinsiu eržilu! — suriaumojo Kleitonas ir le- 
diniu žvilgsniu prismeigė Vitnę vietoje. 

Ši, stengdamasi apsiginti, truktelėjo petuku: 

— Kodėl negalėtumėt man tiesiog paaiškinti, kur bus 
piknikas, ir aš ramiai nujočiau viena! 

— Visiškai neketinu to daryti, kaip, beje, neketinu ir 
patenkinti jūsų troškimo išvysti mane gulintį po to siau- 
būno kanopomis. Sėskitės į balną ir laikykit savo arklį 
arčiau tvoros, — griežtai paliepė jis linktelėjęs į Chaną.— 
Rūpesčių ir taip turėsiu ganėtinai, o čia dar dėl jūsų rei- 
kėtų jaudintis! 

Šis išdidus įsitikinimas, kad jis įstengs susitvarkyti su 
eržilu, šiek tiek nuslopino jos sąžinės graužatį. Ji šoko 
ant Chano ir nujojo į tolimiausią laidaro galą, paskui įsi- 
kandusi pavadį susirišo šaliku plaukus. 

Grumai, arklininkai ir trys sodininkai nuskubėjo prie 
laidaro pasigėrėti nematytu reginiu. Tomas ir du gru- 
mai laikė nartųjį žirgą, kol Kleitonas glostė grakštų jo 
kaklą, kažką tyliai kalbėdamas. Prisiminusi, kaip ta pati 
ranka glamonėjo jos krūtį, Vitnė plykstelėjo raudoniu. 


Kleitonas įkišo koją į balnakilpę ir lėtai atsisėdo bal- 
ne, stengdamasis kuo mažiau judėti, kad dar labiau ne- 
sunervintų eržilo. Nors jis ir buvo atsargus, Pavojingasis 
Posūkis prunkštelėjo ir staigiai spyrė. Tas, kuris sėdėda- 
vo balne iki Kleįtono, akivaizdžiai buvo žemesnio ūgio, 
ir Vitnei pasirodė, jog Posūkis ketina nusikratyti nepa- 
geidaujamos naštos, kol arklininkai ilgina balnakilpių 
diržus. 

Eidininkas nė akimirkos nenustygo vietoje ir trypė ka- 
nopomis, rengdamasis iškrėsti naują triuką. Piktdžiugiškai 
nusiteikusi Vitnė kiekvieną akimirką laukė Kleitono atsi- 
sakant savo užmačios. Užuot tai padaręs, jis griebė pava- 
dį į rankas, ir grumai skubiai atšoko į šalį. 

Visas Kleitono dėmesys dabar nukrypo į nartų eržilą. 

— Ramiau, ramiau, — ramino jis šiek tiek atleisdamas 
pavadį. 

Pavojingasis Posūkis piktai kinkavo galvą, stengdama- 
sis sukąsti Žąslus ir šonu priartėti prie tvoros, ir Vis mė- 
čiojo užpakalines kojas į viršų. 

— Ramiau, ramiau... 

Kleitonas tartum hipnotizavo eržilą, o pavadis neleido 
šiam nepaklusti. 

Plačiai atsimerkusi iš nuostabos, Vitnė žiūrėjo, kaip 
Pavojingasis Posūkis dar šiek tiek pasiaikštijęs nurimo ir 
net parisnojo palei statinių tvorą... Eidininko ausys buvo 
stačios ir jis pats atrodė taip, tartum būtų mėgavęsis tuo, 
kas čia daroma, ir būtų labai didžiavęsis galėdamas neš- 
ti tokį puikų raitelį. Kleitonas palietė žirgo šoną rimbu, 
leisdamas suprasti, jog laikas lengvai šuoliuoti, ir Posū- 
kis ūmai atkragino galvą, spyrė užpakalinėmis kojomis. 

— Tai rimbas, sere, — linksmai riktelėjo Tomas.— 
Meskit jį šalin, ir arklys nurims! 

Tą valandėlę Vitnė atleido Kleitonui ir pasistengė pa- 
miršti visas nuoskaudas. Ji buvo per daug gera jojikė, 
kad apsimetinėtų nesanti nustebinta reginio, todėl neslėp- 
dama susižavėjimo stebėjo, kaip valdingai Kleitonas tram- 
do eržilą. Jis pasuko link jos, ir Vitnė šypsodamasi jau 
norėjo kaip dera pagirti jo meną, tačiau taip ir liko pra- 
sižiojusi. Sviedęs rimbą jai į ištiestą ranką, Kleitonas pa- 
niekinamai drėbė: 

— Gaila, kad nuvyliau jus! Kitą kartą susiraskit ką 
nors kitą savo vaikiškiems žaidimams! 

— Jūs tikras pabaisa,— sušnypštė Vitnė staigiai už- 
simodama. 

Rimbas švilpdamas perskrodė orą ir užuot sušėręs Klei- 
tonui per petį, šmaukštelėjo arkliui per šoną. Paklaikęs 
eržilas stojosi piestu ir nurūko prie statinių tvoros, tar- 
tum ketindamas pralaužti plonus statinius, tačiau pasku- 
tinę akimirką apsigalvojo, vienu šuoliu liuoktelėjo per 
kliūtį ir nulėkė nežinia kur. 

— O Dieve! — sušnibždėjo Vitnė žiūrėdama įkandin 
raitelio ir žirgo, lekiančio lėkštomis kalvomis, ir susigėdu- 
si skubiai nusigręžė. 

Tačiau kaltės jausmas, kad taip vaikiškai mėgino at- 
sikeršyti, dar sustiprėjo, kai ji išvydo Tomą, kuris pribė- 
go prie jos iš įniršio tamsiai raudonu veidu. 

— Tai šit ko jūs išmokote Prancūzijoje! Žaloti ne- 
kaltus gyvulius! — sukliegė jis.— Nagi, šis arklys nieka- 
da gyvenime nieko nebeprisileis, kvaišele jūs šiokia ir 
anokia! 

Apsisukęs jis nubėgo į arklides greičiau pasibalnoti 
arklio ir keliauti ieškoti eržilo. p 

Vitnė vos susitvardė nebėgusi paskui Tomą paaiškinti, 
kad ji ketinusi perlieti rimbu ne žirgą, o raitelį. Eržilas 
buvo jau toli ir greit virto vos matomu taškeliu tolumo- 
je, todėl negalėjai įžiūrėti, ar Kleitonas dar laikosi balne. 
Karštligiškai dairydamasi Vitnė matė aplinkui vien ne- 
pritariančius veidus. Tarnai ir arklininkai skubiai kreipė 
akis į šalį. 

Daugiau ji nebegalėjo likti čia ir kęsti tylų jų pasmer- 
kimą. Vitnė apgręžė Chaną ir nujojo palei laidaro tvo- 
rą, bet beveik pasiekusi jo galą staiga suprato visiškai ne- 
žinanti, kur joti, todėl neryžtingai įtempė pavadį. Po tei- 
sybei, ji turėtų pasilikti čia ir nuolankiai iškęsti visus 
netikusio savo poelgio padarinius. Kas bus, jei Kleitoną 
atneš neštuvais? Tuomet tiesiog privalu pasilikti vietoje 
ir būti pasirengusiai padėti kiek įmanoma. 

Ji vėl pasuko link arklidžių, bet ir vėl įtempė pavadį. 
O jei Kleitonas išsilaikys balne ir parjos Pavojinguoju Po- 
sūkiu? Ji karštai vylėsi, kad taip ir bus, bet tuomet ge- 
riau būtų atsidurti kuo toliau nuo čia. Vos įsivaizdavo jį 
supykusį, Vitnės rankos nejučia sudrebėjo iš baimės. 

— Bailė! — subarė pati save ir šmaukštelėjusi pava- 
džiu pasuko link Sevarino namų. Ten manė sužinosianti, 
kur susirengė važiuoti jį pikniką visa draugija. 

Chanas atkragino galvą, įtempė pavadį, aiškiai nesu- 
prasdamas, kodėl turi kėblinti žingine. Žirgas norėjo pasi- 
mankštinti, bet visai netekusi nuotaikos Vitnė nemanė jo 
raginti. Dar niekada gyvenime ji nesijautė taip bjauriai. 
Kodėl, na, kodėl vos jai sugrįžus į tėvynę visos pastan- 
gos pasitaisyti nuėjo vėjais, o gyvenimas vėl pavirto pra- 
garu? Kaip ji neapkenčia savęs dėl kvailo karštakošišku- 

mo, kurio, atrodė, buvo visiškai atsikračiusi Prancūzi- 
joje! 

Kurį laiką žiauriausiai sau priekaištavusi ir teisingai 
save kaltinusi Vitnė vėl prisiminė tai, kas, nutiko. Na, ir 
pakliuvo ji į kebeknę! Vargu ar išsisuks sausa. Neduok 
Dieve, jei žirgas nusilauš koją ir jį teks nušauti! Kad ir 
kas ten būtų, tėvas niekada neatleis jai to išsišokimo. 

Tėvas! Pirmą kartą gyvenime ji pamatė pritarimą jo 
akyse, ir dabar viskas nueis plėniais! Jis niekins ją, kad 
žiauriai pasielgė su žirgu, ir dar labiau įtūš, jei Vitnė mė- 
gins paaiškinti norėjusi pataikyti tik raiteliui. Kažkaip 
reikia viską nuo jo nuslėpti. Tarnai neišplepės, tuo Vitnė 
neabejoja, o kaip Kleitonas Vestlendas? Tiesa, jeigu ji 
pamėgintų maldauti jį, prašyti. .. 

Nelinksmas mintis nutraukė tankus kanopų trepenimas 
suplūkta žeme, ir atsigręžusi Vitnė aiktelėjo, išvydusi ant 
putoto žirgo Kleitoną, atkakliai besivejantį ją. 

Vitnė instinktyviai pakėlė rimbą, norėdama paraginti 
Chaną, bet susitvardė ir nuleido ranką. Kleitonas susily- 
gino su ja, ir Mergaitė krūptelėjo išvydusi nežaboto įnir- 
šio  apniauktą veidą. Vienu grakščiu judesiu Kleitonas 
linktelėjo, sugriebė dešinį Chano pavadį ir staigiai trūk- 
telėjęs sustabdė arklį. 

— Galite paleisti pavadį,— tyliai tarė Vitnė.— Neke- 
tinu bėgti. 

— Nutilkit! — sušnypštė jis. 

Ir kadangi Vitnei nebuvo iš ko rinktis, ji paklusniai 
sėdėjo balne, kol Kleitonas vedė abu arklius, suėmęs už 
apynasrių, kad eržilas atvėstų. Slogioje tyloje ji stengėsi 
sugalvoti, ką sakyti, kad atlėgtų įtampa, tačiau galvoje 
sukosi tik mandagus pagyrimas, kad Kleitonas sugebėjo 
taip mikliai sutramdyti nartų žirgą. Vis dėlto kaip tai su- 
siklostė reikalai, vargu ar derėtų sušukti: „„Puikiai padir- 
bėta, pone Vestlendai!" 

Prie senos apgriuvusios iš akmenų sumūrytos tvoros, 
už kelių jardų nuo upokšnio, kur jiedu pirmą kartą susi- 
tiko, Kleitonas sustabdė žirgus ir nušoko žemėn. Greitai, 
tačiau patikimai pririšęs eržilą, jis žengė prie Vitnės, iš- 
traukė jai iš rankų kairį pavadį ir supančiojo Chaną ki- 
tapus tvoros. Tik tada, griežtai paliepęs jai lipti nuo ark- 

lio, dideliais žingsniais jis nužirgliojo link milžiniško pla- 
tano kalvos viršūnėje. 

Pastebėjusi kietai sukąstus žandikaulius, ryžtingą ei- 
seną, Vitnė pajuto, kaip pačią papilvę susuko baimė, tar- 
si seniai ten glūdėjusi nuodinga gyvatė būtų pagaliau pa- 
kėlusi galvą. 

— Geriau liksiu čia, — sumurmėjo neatitraukdama nuo 
jo akių. 

Tačiau Kleitonas lyg neišgirdęs sviedė žemėn piršti- 
nes, plėšte nusiplėšė striukę ir atsisėdo, nugara atsišlieda- 
mas į medžio kamieną, sulenkęs vieną koją per kelį. 

— Liepiau jums lipti nuo to arklio! 

Šaižus, įsakantis jo balsas nutvilkė Vitnę lyg rimbo 
kirtis. Ji nenoromis pakluso ir nerangiai nusliuogusi nuo 
Chano žengė ant riedulio, tada taip pat atsargiai — ant 
žemės, bet ir toliau stovėjo greta žirgo, narsiai kęsdama 
ledinę Kleitono panieką. Tik dabar Vitnė suprato, kad 
Kleitonas stengiasi susitvardyti, numalšinti kunkuliuojan- 
tį pyktį. Liko tik melsti Dievą, kad jam pasisektų. Jo 
žvilgsnis lėtai nuslydo jos kūnu ir pagaliau stabtelėjo vie- 
noje vietoje, žemėliau dešinės rankos. Pasekusi jo Žvilgs- 
nį, Vitnė pamatė vis dar laikanti rankoje rimbą. Bema- 
tant paleido jį iš nutirpusių pirštų. 

— Kaip suprantu, yra dar daug dalykų, kuriais jūs 
mėgaujatės ne mažiau nei jojimu,— su pribloškiančiu sar- 
kazmu pastebėjo jis. 

Vitnė nervingai gniaužė kumščius. 

— Nagi, ko čia drovėtis,— tyliai, bet nė kiek ne švel- 
niai tęsė jis.—— Tiek daug turite pramogų, o ypač karštai 
troškote pažeminti mane ir išgirsti nuolankų atsiprašymą, 
ar ne? 

Vitnė linktelėjo, tačiau tuojau prisimerkė, pastebėju- 
si, kokiu niršiu įtūžiu suliepsnojo Kleitono akys, ir skubiai 
papurtė galvą, stengdamasi užglostyti apsirikimą, taip ne 
vietoje prisipažinusi. 

— Nereikia neigti. Patyrėte didžiulį malonumą. Ir ga- 
lima spėti, kad, be jojimo ir mano atsiprašymų, jums dar 
patinka darbuotis rimbu, tiesa? 

Ką ji galėjo atsakyti, kaip paprieštarauti? Vitnė karšt- 
ligiškai svarstė, kaip turėtų elgtis. Pašnairavo į Chaną, 

karštai trokšdama atsidurti kuo toliau nuo čia. O Kleito- 
nas saldžiai, tačiau nė kiek ne mažiau grėsmingai per- 
spėjo: 

— Nė nemėginkit. 

Vitnė nė nekrustelėjo. Vargu ar ji įstengs pabėgti, o 
jei ir pamėgins, jis tik dar labiau supyks! Be to, jei ne- 
leis dabar Kleitonui išgiežti ant jos savo pykčio, jis, be 
abejo, pasiskųs tėvui. 

Mergaitė pasirengė narsiai iškęsti visus išpuolius. 

— Jūs pati sakėte, kad draugus turi sieti kažkas ben- 
dra, ar ne? Ir norėjote, kad mes žavėtumės tais pačiais 
dalykais. 

Konvulsiškai nurijusi seiles, Vitnė vėl linktelėjo. 

— Pakelkit rimbą! — suriaumojo jis. 

Stingdantys baimės šiurpuliai nubėgo Vitnės nugara, o 
širdis ėmė kurtinamai garsiai plakti. Savo gyvenime ji 
dar nebuvo susidūrusi su tokiu šaltu nevaldomu įsiūčiu. 
Ji pasilenkė ir drebančiais pirštais pakėlė rimbą. 

— Atneškite jį man! — šaižiai pareikalavo jis. 

Vitnė nustėro, nelauktai labai aiškiai suvokusi, ką jis 
ketina daryti, ir Kleitonas bauginamai linksmu balsu pa- 
reiškė: 

— Su kuo geriau norite turėti reikalą — su savo tėvu 
ar su manim? Sutvarkysim viską čia pat, nieko nelauk- 
dami, ar norite aiškintis jam? 

Vitnė nežinojo, ką ir manyti. Kas geriau — fizinė kan- 
čia nuo žmogaus, kurį ji niekina, ar dvasinės kančios at- 
naujinus ankstesnį nenutrūkstamą karą su tėvu? Tiesą 
pasakius, nebuvo iš ko rinktis. 

Nenorėdama suteikti savo budeliui malonumo išvys- 
ti, kaip beprotiškai ji bijo, Vitnė senu mokykliniu įpro- 
čiu išdidžiai atstatė smakrą, dėdamasi šalta ir abejinga ir 
lėtai žengė prie jo atkišusi rimbą lyg karalienė, apdo- 
vanojanti ištikimą tarną riterio skydu. Pilnos paniekos 
ir puikybės žalios akys susidūrė su šaltomis pilkomis. 

— Na, o dabar mudu ketiname dalytis visomis jūsų 
pamėgtomis pramogomis: jojimu, darbavimusi rimbu ir 
atsiprašymais. Jūs pabalnosite mano kelį, aš paleisiu į 
darbą rimbą, na, o vėliau tikiuosi išgirsti prašant atlei- 

dimo. Manau, kad jums aiškios mūsų mažo žaidimo taisyk- 
lės? 

Vitnė nejučia žvilgtelėjo į juodą rimbą ir ryžtingai pa- 
kėlė galvą nesiteikdama atsakyti. 

— Gulkitės ant mano kelių, Vitne,— paliepė jis mMan- 
dagiai ištiesdamas ranką padėti mergaitei, ir ši, pati pa- 
sibaisėjusi tuo, nejučia suspaudė ją. Trūktelėjimas, ir Vit- 
nė suklupo ant kelių įsmeigusi neapykanta degančias akis 
į Kleitoną. Pakėlęs tamsius antakius, jis reikšmingai link- 
telėjo į savo kelį. 

Kvapo neatgaudama iš gėdos, Vitnė pakluso įsakymui. 
Kietos jo šlaunys prigludo prie krūpčiojančio jos pilvo; 
per colį nuo jos nosies zirzė bitė, įsipainiojusi tarp žo- 
lių. Kažkur virš Vitnės nuskardėjo jo balsas: 

— Liausiuosi, kai atsiprašysit. Ne anksčiau. 

Jis pakėlė ranką, ir Vitnė tik suspėjo nerišliai pa- 
galvoti, kiek ją apsaugos amazonės sijonai. Atsakymo su- 
laukė beregint. Švilptelėjęs rimbas kirto per švelnų kū- 
ną, palikdamas rumbą. Kleitonas gaišavo laukdamas. Lauk- 
damas, kad ji maldaus, prašys atleisti. 

Bet Vitnė tik kiečiau sukando dantis. Jis gali mušti, 
kol ji neteks sąmonės, bet ji nė neprasižios. Nieko jis ne- 
sulauks. 

Jo ranka nusileido antrą kartą, rimbas negailestingai 
nudegino sėdmenis. Dar viena pauzė... 

Nepakeliamo, sąmonę temdančio skausmo perverta 
Vitnė toliau skaičiavo, kad neprarastų proto: trys... ke- 
turi... penki... Bet dabar ji tyliai kūkčiojo. Nuo šešto 
kirčio jos kūnas krūptelėjo, o iš krūtinės ištrūko slopi de- 
jonė. Jo ranka pakilo septintą kartą, ir Vitnė pati sau 
nelauktai riktelėjo: 

— Liaukitės! — ir čia pat pasmerkė savo silpnumą. 

Jis šiurkščiai sugriebė ją už pečių ir pasukęs pasiso- 
dino sau ant kelių. Vitnė mėgino atšlyti, bet jis tik gniau- 
žė rankas ir kai mergaitė liovėsi priešintis, priglaudė jos 
veidą sau prie.krūtinės. Ji sunkiai alsavo, skruostais sru- 
vo deginančios ašaros, greit sudrėkinusios jo marškinius, 
bet Vitnė ir toliau raudojo — greičiau iš bejėgiško pyk- 
čio nei iš skausmo. Lyg kūdikį ramindamas, Kleitonas 
ėmė glostyti jos galvą. Vitnė piktai nustūmė jo ranką, 

bet Kleitonas nekreipdamas dėmesio tebeglostė vešlių 
tamsiai rausvų plaukų kupetą. 

Bėgo laikas, bet vos Vitnei apsiraminus jo pirštai pa- 
lietė jos smakrą kilstelėdami veidą. 

— Neapkenčiu jūsų! — su įsiūčiu spigindama jį Žvilgs- 
niu pro piktų ašarų šydą sušnibždėjo ii. 

— Žinau, — ramiai linktelėjo Kleitonas. 

Vitnė pastebėjo, kad jo veidas nerodė nei laukiamo 
triumfo, nei pasitenkinimo, ir neradusi jo akių išraiško- 
je nieko, kas pakurstytų jos priešiškumo liepsną, papras- 
čiausiai nusisuko ir įsispitrėjo į tolumą, tik retsykiais nu- 
sibraukdama delnu dar vieną sūrų lašą. 

— Pažvelkit į mane, — švelniai paliepė jis. 

— Ne! — šniurkštelėjo nosimi Vitnė.— Bijau, kad iš- 
draskysiu jums akis, ir Dieve man padėk! 

— Dabar jūs pykstate ne tiek ant manęs, kiek ant 
savęs. 

— Norite lažintis? — drėbė Vitnė, bet ir pati, pamačiu- 
si Pavojingąjį Posūkį, kurio atlasinė juoda oda blizgėjo 
nuo prakaito, pajuto, kaip atlėgsta pyktis. 

Koks stebuklas, kad žirgas nesusižalojo, o raitelis pa- 
sirodė esąs ganėtinai įgudęs, neiškrito iš balno, ir ganė- 
tinai sumanus: jojo toliau, nepasuko į arklides. Iš tiesų 
tikras stebuklas. Dvigubas! Abudu gyvi ir sveiki! 

Kleitonas buvo teisus — ji kupina kartėlio ir pyksta ant 
savęs už tai, ką iškrėtė, nors gailėjo arklio labiau nei žŽmo- 
gaus. Pagaliau supratusi, kad Kleitonas laukia jos atsipra- 
šymo, Mergaitė negyvu balsu prašneko: 

— Aš visai nesirengiau mušti žirgo, aš norėjau šmaukš- 
telėti jums. Tačiau, šiaip ar taip, tai buvo pavojinga be- 
protystė, vaikiškas išsišokimas, už kurį mane derėjo nu- 
bausti taip, kaip baudžiami eibių prikrėtę vaikai. 

— Dėkui jums už tai, — beveik švelniai atsakė jis. 

Nusikalsti, būti nubaustai, atgailauti ir gauti atleidi- 
mą — tokios įvykių sekos Vitnė niekada nebuvo patyrusi 
vaikystėje. Kai ji atsiprašydavo tėvo, šis išklausęs kaip 
visada prapliupdavo pamokymais ir tiradomis apie jos trū- 
kumus bei netobulumą. To paties Vitnė tikėjosi ir iš Klei- 
tono. Ir dabar žvelgė į jį vos galėdama patikėti savo pa- 

čios akimis ir ausimis. Pilkose akyse švietė nuoširdi ši- 
luma, lūpas virpino švelni, supratinga šypsena. 

Ir Vitnė nelauktai pasijuto taip, tartum jie būtų ta- 
pę geriausiais, artimiausiais draugais, tartum tarp jų bū- 
tų atsiradusi ypatinga sielų giminystė. Keistas jausmas 
pribloškė mergaitę, o paskui užvaldė jos esybę, tartum pa- 
vasario potvynis nušluodamas visas pakely pasitaikan- 
čias sąnašas. 

— Man labai gaila... juk... 

— Daugiau nė žodžio,— tyliai nutraukė Kleitonas.— 
Viskas pamiršta ir atleista. 

Jis lėtai palenkė galvą, ir Vitnė suprato, kad jis da- 
bar pabučiuos ją, bet užuot atšlijusi ji pakėlė veidą lyg 
stengdamasi gauti atleidimo įrodymą. Jų lūpos susiliejo 
ilgame švelniame, nieko nereikalaujančiame bučinyje. Net 
tuomet, kai kažkas pasikeitė ir tarp jų prabėgo aistros ki- 
birkštis, Vitnė suprato, jog Kleitonas leis jai pasitraukti, 
jeigu ji to panorės. Tačiau, užuot atstūmusios, jos ran- 
kos nusliuogė aukštyn jo krūtine, apsivijo kaklą, ir vis- 
kas žaibiškai pasikeitė. 

Ilgi pirštai atrišo šaliką ir pasinėrė į vešlias garbanas. 
Atsargiai apgaubdamas delnais jos veidą, jis pažvelgė į 
spindinčias žalias akis. 

— Dieve, kokia tu saldi, — šnibžtelėjo. 

Vitnės širdis, atrodė, akimirką liovėsi plakusi, bet tuo- 
jau pat ėmė pašėlusiai daužytis, kai jis vėl įsisiurbė į jos 
lūpas. Jis bučiavo ją ilgai ir neskubėdamas, bučiniai buvo 
lėti ir svaigino, jis lyžčiojo jos lūpas iš pradžių lėtai, lyg 
erzindamas, paskui atkakliai, reikalaudamas, kad ji pra- 
vertų jas, ir vos Vitnė pakluso, liežuvis valdingai įsprūu- 
do ; šiltą angą, o rankos, perbraukusios per nugarą, nu- 
sileido žemiau, susirado vietelę, kur rimbas paliko ruo- 
žus, prispaudė nesipriešinančią Vitnę prie vyriško kūno 
ir ėmė švelniai glostyti, malšindamos skausmą. 

Beprotiški, audringi, su nieku nepalyginami pojūčiai 
pervėrė Vitnę nuo galvos iki kojų, kiaurai, iki pat pirštų 
galiukų, atimdami jėgas, versdami virpėti, glaustis prie to 
neseniai dar visai svetimo ir neapkenčiamo žmogaus. Gal- 
va svaigo, atrodė, kad Žemė liovėsi suktis ir pašėlusiu 
greičiu skriejo kažkur į erdvę, kai jis paguldė ją ant žo- 

lės greta savęs ir suspaudė glėbyje. Paskui kilstelėjęs pa- 
linko virš jos, ir Vitnė silpnai, vos girdimai išlemeno: 

— Mesne... 

Bet jis valdingai užčiaupė jos burną, nuslopindamas 
protestą niršiu, kone laukiniu bučiniu. Jis vėl praskleidė 
Vitnės lūpas erzindamas ir maigydamas jas savo liežuviu, 
atsargiai įbrukdamas jį ir vėl ištraukdamas, kol Vitnė 
degdama iš geismo pati labai droviai palietė liežuviu jo 
lūpas. 

Sudejavęs Kleitonas prispaudė ją prie savęs tartum no- 
rėdamas sutraiškyti, traukdamas jos liežuvį sau į burną 
ir glamonėdamas jį savuoju. Bučinį jis pertraukė tik tam, 
kad švelniai lyžtelėtų jos ausytės kontūrus, skruostus, o 
paskui vėl nubertų bučiniais. Jo ranka, degindama odą, 
klaidžiojo jos kaklu, pečiais, krūtine. Karštligiškai, pasku- 
bomis jis ėmė sagstyti palaidinukę, trokšdamas greičiau 
paliesti plono audinio dengiamus standžius gūbrelius, ir 
karštų pirštų prisilietimas prie apnuogintos jos odos be- 
regint išblaivė aistros apsvaigintą Vitnės protą, grąžin- 
damas ją į tikrovę. Mergaitė kaip pašėlusi papurtė gal- 
vą, stengdamasi ištrūkti iš Kleitono, kai šis nusmaukė nuo 
jos pečių marškinius, atidengdamas rudens vėjeliui pa- 
brinkusias krūtis. 

— Nedrįsk,— įsakė jis užsikirsdamas, stipriai prisi- 
trėkšdamas lūpomis prie jos lūpų, drąsiai glostydamas 
sniego baltumo gūbrelius, apgaubdamas juos delnais, švel- 
niai spausdamas, mygdamas jautrius spenelius, kol šie pa- 
virto Mažyčiais durklais, smingančiais į jo delnus. 

Ir tuomet jis ūmai atšlijo. 

Kone sąmonės netekusi nuo glamonių ir bučinių, Vit- 
nė apsvaigusi stebėjo, kaip liepsnojančios jo akys, atsi- 
plėšusios nuo dailių jos krūtų, nukrypo į veidą. 

— Jei mes tuojau nesiliausime, mažyte,— keistu, įtemp- 
tu balsu sumurmėjo jis, — aš negalėsiu atsispirti pagun- 
dai užbaigti tai, ką pradėjau, ir tuomet manęs niekas ne- 
besulaikys. 

Palenkęs galvą, jis švelniai pabučiavo rausvas minkštų 
pusrutulių viršūnėles, paskui nenoriai užtraukė jai ant 
pečių marškinius. Tik tada Kleitonas atsigulė greta ir pa- 
sirėmęs alkūne atsargiai palietė pirštu jos skruostą, švel- 

niai apvedė idealiai gražaus veido kontūrus. Kaip jis Ža- 
vėjosi nenuolankia jos dvasia, mMaištingu būdu, gaivumu 
ir tyrumu! Ji buvo tikras šilumos ir bundančios aistros įsi- 
kūnijimas, tartum prisirpęs sultingas vaisius, kurį laikas 
nuskinti, — šitai jam atkakliai priminė saldus maudulys 
strėnose. Vitnė buvo ne tik tokia, kokią tikėjosi išvysti 
Kleitonas, bet ir kažkas daugiau, kur kas daugiau... už- 
sispyrusi, miela, saldi, karštabūdė ir gyva, drąsi ir sava- 
vališka, drovi ir sąmojinga. . . lobis, jaudinančių kontrastų 
sankaupa. Jo Jobis! 

Vitnė šildėsi švelnios aptingusios jo šypsenos spin- 
duliuose ir ištiesusi ranką neryžtingai palietė raumenin- 
gą krūtinę. Jis uždengė jos delnuką savuoju, prispausda- 
mas prie tos vietos, kur garsiai plakė širdis. 

Paskendusi svajose mergaitė užsimiršusi klausėsi šil- 
tos rudens dienos garsų. Voverytė nuliuoksėjo į medžio 
viršūnę su riešutu, ji rengėsi žiemai; garsiai čirškėjo Žio- 
gai, nelabai darniai grieždami rudens serenadą. Vienas 
žirgas nekantriai trypčiojo, bet Vitnė vis dar gulėjo ste- 
bėdamasi neįstengusi iki šiol įžiūrėti, koks nepaprastai 
gražus Kleitonas. 

Tačiau tolesni jo žodžiai privertė ją tiesiog smigti iš 
debesų į žemę: 

— Laikas joti — ir šiaip gausime visiems aiškintis, ko- 
dėl sugaišome.— Ir išvydęs, kaip susiraukė nusivylusi mer- 
gaitė, linksmai numykė ir vėl prigludo žaismingu bučiniu 
prie krūties kupolo: — Įžūli, begėdė mergiotė! — tyliai pa- 
erzino jis. 

Iškaitusi Vitnė trūktelėjo, norėdama kuo greičiau at- 
sisėsti, ir Kleitonas ėmė ęlostinėti jos plaukus. 

— Žinoma, — sumurmėjo ji pašokdama, — mums... 
mums seniausiai derėjo būti piknike. 

Kleitonas žengtelėjo prie jos, bet mergaitė apsisuko ir 
skubiai pasitraukė. Kone tekina nuskubėjo prie žirgo, pa- 
mėgino sėsti į balną, bet Kleitonas, priėjęs iš užpakalio 
ir apkabinęs ją per liemenį, prisispaudė krūtine prie nu- 
garos. 

— Mažyte, — sušnibždėjo jis nuberdamas bučiniais jos 
kaklą, — šit pamatysi, ateis laikas, kai aš dar daug kartų 

spausiu tave glėbyje, tik daug ilgiau ir daug stipriau. Pa- 
žadu. 

Vitnė vos galėjo patikėti savo ausimis! Iš pradžių jis 
išvadina ją begėde mergiote, o paskui dievagojasi leisiąs 
sau-dar laisviau elgtis, kad patenkintų jos gašlumą! Ne- 
jaugi ji pamiršo, koks jis savimyla, o apie tai, kad jai dar 
neteko sutikti nedoresnio žmogaus, nėra ko ir kalbėti! 

Vitnė ištrūko, atsainiai dėbtelėjo per petį ir nutaisiusi 
tokią paniekinamą išraišką, kokią tik įstengė, nors širdyje 
neapsakomai kentėjo pažeminta, paklausė: 

— Jūs taip manote? 

— Esu visiškai tuo įsitikinęs, — plėšriai nusišypsojo 
Kleitonas. 

— Jūsų vietoje aš į tai nedėčiau vilčių, — patarė Vit- 
nė vėl nusisukdama ir pešiodama Chano pavadį. 

Kleitonas lengvai kilstelėjo ją į moterišką balną, bet 
neatitraukė rankos nuo šlaunies. 

— Kur bus piknikas? — drebančiu balsu paklausė ji. 

— Mažoje laukymėje tarp Sevarino ir mano namų, — 
paaiškino jis užšokdamas ant eržilo. 

Labiau už viską pasaulyje Vitnė troško pasileisti raita 
kuo toliau nuo Kleitono Vestlendo, kartu ji suprato tu- 
rinti nuslėpti, kaip jis įskaudino ją. Todėl išspaudusi šyp- 
seną ji dėdamasi linksma sušuko: 

— Pasimatysim laukymėje! 

Ir apgręžusi Chaną pavarė jį šuoliais, net galva svai- 
go. Už nugaros plaikstėsi plaukai, vėjas vėsino įkaitusį 
veidą. Ji vos neverkė iš gėdos. „Įžūli, begėdė mergiotė!" 
Taip ją pavadino Kleitonas ir ne be reikalo! Leidosi ši- 
taip jo bučiuojama... ir, Dievuliau, leisti... liesti krūtis! 
Tas akiplėša pamanė už nuolaidumą pradžiuginsiąs paža- 
dėdamas kitą kartą glamonėti ją daug ilgiau ir karščiau! 
Kur dingo jos išdidumas, dorovės normos? Kaip ji galėjo 
taip nederamai elgtis? Vitnė jautėsi esanti paskutinė idio- 
tė, kad voliojosi su juo pievoje ir... ir geidė jo glamo- 
nių! O juk jis tiksliai žinojo, ką ji jautė tuo metu! Ir 
puikiai mokėjo pažadinti moters geidulius! 

Prieš akis sušmėžavo pikniko dalyvių siluetai. Ryš- 
kiais kostiumais ir sukniomis pražydo žalios neaukštų kal- 
velių pašlaitės. Net iš tokio nuotolio Vitnė sugebėjo įžiū- 

rėti Polo figūrą. Polas! Ji vos balsu nesuvaitojo, įsivaiz- 
davusi, kaip jis niekins ją, jei kada nors sužinos, kas įvy- 
ko ant žolės prie upelio. Polo... ir visų aplinkinių akyse 
jos reputacija žlugs amžinai! 

Vitnė apsidairė, pastebėjo aplenkusi Kleitoną maž- 
daug per dešimt arklio korpusų ir ūmai pagauta karštli- 
giško troškimo kuo greičiau pasiekti kitus neparodydama 
tiesiog paniškai bėganti nuo to žmogaus, pakėlė rimbą, 
leisdama suprasti iššaukianti jį pasivaržyti. 

— Norite palenktyniauti? — garsiai riktelėjo jam. 

— Jei manote turinti šansą, — nusijuokė Kleitonas.— 
Duodu dešimties korpusų lengvatą! — suriko atsakydamas. 

Iš pradžių Vitnė norėjo atmesti pasiūlymą, bet pamanė, 
jog visur, kur įsivėlęs Kleitonas, verta pamėginti žūtbūt 
laimėti. Pasilenkusi prie Chano kaklo, ji lengvai spuste- 
lėjo jo šoną kulnu ir nurūko pirmyn taip greitai, kad at- 
rodė, lyg būtų įgijusi sparnus. Vėjas švilpė ausyse. Bet 
jau artėdama prie draugijos ji vėl apsidairė, norėdama pa- 
tikrinti, kiek suspėjo aplenkti varžovą. Labai nustebusi, 
podraug jausdama pralaimėjimo kartėlį, mergaitė išvydo 
juodį eržilą vos už devynių ar dešimties žingsnių. Iš pra- 
džių Vitnei pasirodė, kad ji vis dėlto laimės lenktynes, 
bet Pavojingasis Posūkis šoktelėjo į priekį ir aplenkė Cha- 
ną ketvirčiu korpuso. 

Pribėgęs grumas paėmė iš jos pavadį ir padėjo nu- 
lipti. Vitnė pasitvarkė sijonus ir dėdamasi nepastebinti 
Kleitono mėgino praeiti pro šalį. Bet jis linktelėjo iš bal- 
no ir familiariai pakuteno jai pasmakrę: 

— Aš išlošiau. 

Pasilenkęs patikrinti dešinės priekinės Chano kojos, 
grumas pakėlė akis ir mandagiai paaiškino: 

— Ledi žirgui įstrigo akmenukas pasagoje, sere. 

Vitnė jau norėjo tuo remdamasi nuginčyti Kleitono 
pergalę, bet priėjęs Polas privertė ją viską pamiršti. 

— Velniai rautų, kur jūs iki šiol šlaistėtės? 

— Mano arklys pasibaidė ir ėmė nešti — ramiai paaiš- 
kino nušokdamas žemėn Kleitonas. 

Polas nukreipė skeptišką žvilgsnį nuo paklusniai sto- 
vinčio juodžio eržilo į išraudusį piktą Vitnės veidą. 

— Jau ėmiau nerimauti, — tarė jai. 

— Tiesa? Visai nevertėjo jaudintis — sumurmėjo Vit- 
nė įsitikinusi, jog atrodo tokia kalta, kokia ir jaučiasi. 

Polas nuvedė mergaitę prie šviesiai mėlyno apkloto, 
patiesto ant žolės, pasodino greta Emilės ir jos vyro ir 
pats atsisėdo greta jos taip, kad priešais atsidūrė Eliza- 
betė ir Piteris. 

Kleitonas paėmė tarno pasiūlytą vyno taurę, pasuko 
prie apkloto, patiesto už poros žingsnių nuo Vitnės kom- 
panijos, ir atsisėdo greta Margaretės Meriton ir dar vie- 
nos poros. Vitnė spėjo išvysti laimingą Margaretės šyp- 
seną ir pagalvojo, kad nebūdama nuolat piktai prisimer- 
kusi Margaretė galėtų atrodyti labai dailutė. Tačiau dabar 
žalsvai rudos jos akys, išvydusios Vitnę, sužaibavo nea- 
pykanta. 

— Jei jūs ėmėte lenktyniauti, vadinasi, tu pralaimė- 
jai, Vitne? — sušnypštė ji. 

— Taip ir buvo, — beregint patvirtino Kleitonas, link- 
smu žvilgsniu kviesdamas Vitnę pamėginti tai nuneigti. 

— Jūs pamiršote priminti, kad mano arkliui į pasagą įs- 
trigo akmenukas, — atkirto Vitnė.— Be to, jei būčiau jo- 
jusi jūsų eržilų, tikriausiai būčiau aplenkusi jus ne ket- 
virčiu korpuso, o kur kas daugiau! 

— Bet tuomet, jaunoji ledi, būtų prireikę kviesti ar- 
timuosius prie jūsų Mirties patalo, — nusišiepdamas paprieš- 
taravo jis. 

— Pone Vestlendai, patikėkit, aš galiu susitvarkyti su 
tuo eržilu, ir kur kas geriau negu jūs,— šaltai drėbė Vitnė. 

— Jei taip manote, ką gi, aš paimsiu vieną iš savo ark- 
lių, o jūs — tą juodį, kai tik panorėsite atsirevanšuoti. 

Be galo sunervinta pašaipių replikų, Vitnė nedelsda- 
ma priėmė iššūkį. 

— Įprastinį lenktynių ratą,— pasiūlė ji.— Ir jokių kliū- 
čių. Tas žirgas dar nemoka jų peršokti. 

— Bet šiandien jis puikiai peršoko kelias užtvaras, 
kiek pamenu, — sausai pastebėjo Kleitonas.— Tačiau vis- 
kas bus taip, kaip jūs norite. Pati pasirinksite maršrutą. 

— Ar tai ne per daug rizikinga? — sunerimęs paklau- 
sė Polas. 

Vitnė sviedė į Kleitoną kerštingą žvilgsnį ir kur kas 
labiau pasitikinčiu balsu, nei jautėsi iš tikrųjų, atsakė: 

— Žinoma, ne! Aš lengvai laimėsiu. 

— Ar ketini ir vėl mautis vyriškas kelnes ir apsižerg- 
ti arklį? O gal nusimausi batus ir pamėginsi atsistoti jam 
ant nugaros visu ūgiu? — piktai iškošė Margaretė. 

Kiti lyg susitarę ėmė kažką šnekėti, užgoždami Mar- 
garetės balsą, bet Vitnę pasiekė jos frazių nuotrupos: 

— Padarė gėdą tėvui... skandalas visam miestui... 

Tarnai pradėjo nešioti pintines su šaltais viščiukais, sū- 
riu, kumpiu ir kriaušėmis. Griežtai įsakiusi sau nekreipti 
dėmesio į Margaretės išpuolius, o mėgautis Polo artu- 
mu ir šia šilta diena, Vitnė išsiblaškiusi ėmė klausytis Žais- 
mingo Emilės ir jos vyro Maiklo ginčo. 

— Vitnė ir aš, būdamos dar labai labai jaunutės, su- 
silažinome,— aiškino ši.— Kuri iš mūsų pirmoji ištekės, 
mokės penkių svarų baudą. 

— Tikra tiesa, — nusišypsojo Vitnė.— Aš ir pamiršau. 

— Kadangi ne kas kitas, o aš turėjau įtakos jos spren- 
dimui ištekėti, — nusišypsojo Maiklas Arčibaldas,— bus tei- 
singa, jei baudą sumokėsiu aš. 

— Jūs teisus, — sutiko Vitnė.— Ir tikiuosi, kad Emilė 
ne paskutinį kartą leis jums turėti įtakos jos sprendi- 
mams, mMilorde. 

— Aš irgi, — pareiškė lordas Arčibaldas, taip perdėtai 
dėdamasis nusiminęs, kad Vitnė prapliupo juoktis. 

Polas pasilenkė arčiau, ir Vitnė pakėlė į jį šypsančias 
akis. 

— Tikiuosi, kad leisi man paveikti !avo sprendimą? — 
sušnibždėjo jis. 

Tai labai panėšėjo į meilės prisipažinimą, Vitnė vos 
galėjo patikėti savo ausimis. 

— Kas žino...— taip pat tyliai atsakė ji, neįstengda- 
ma atplėšti žvilgsnio nuo neįtikėtinai Žydrų akių. 

Staigus vėjo gūsis smogė į veidą, išdraikė plaukus ant 
krūtinės ir pečių. Vitnė nevalingai griebėsi už galvos ieš- 
kodama geltonais ir baltais žirneliais išmarginto šaliko, ku- 
riuo buvo susirišusi nepaklusnias garbanas, bet jis kažkur 
dingo. 

— Ar ne šito ieškote? — tingiai pasidomėjo Kleitonas, 
išsitraukdamas iš kišenės šaliką ir atkišdamas jai. 

Polas piktai sučiaupė lūpas, o Vitnė griebė iš Kleitono 

rankų šaliką. Ji suprato, kad jis tyčia privertė visus spė- 
lioti ne vien apie tai, kaip šalikas atsidūrė jo kišenėje, 
bet ir kodėl jiedu atjojo taip vėlai. Apimta siaubo, ji pa- 
sijuto vėl kaltai raustanti, ir vien nuo minties, kad reikia 
pačiai savo rankomis susidoroti su Kleitonu, ją apėmė 
niūri ekstazė. Su didžiausiu džiaugsmu ji prakiurdytų niek- 
šą špaga arba ištaškytų jo galvą pistoleto šūviu, arba 
net pamatytų jį kadaruojantį ant medžio su kilpa ant kak- 
lo. 

Vėliau, kai išsiskirstė paskutiniai pikniko dalyviai, Po- 
las paliepė grumui joti Chanu, o pats įsodino Vitnę į la- 
ku tviskančią puskarietę. Arkliai ėmė bėgti sausu dulkė- 
tu keliu, o Polas vadelėjo susikaupęs, tylėdamas. 

— "Polai, jūs pykstate ant manęs? — pagaliau išdrįso 
atsargiai paklausti Vitnė. 

— Taip, ir jūs žinote kodėl. 

Vitnė iš tikrųjų žinojo ir savo kailyje nesitvėrė iš ne- 
rimo ir begalinio džiaugsmo. Vadinasi, vis dėlto yra nors 
ir labai neaiški galimybė, kad kaip tik Kleitonas Vestlen- 
das ir taps ta paskata, kuri būtina Polui, kad jis išsakytų 
savo jausmus, ir kuo greičiau! Visą tą dieną Polas aki- 
vaizdžiai degė iš pavydo, kurį patiria tik įsimylėjėliai. 

Įsukęs į privažiuojamąją alėją, Polas įtempė vadžias 
ir atsigręžė į Vitnę, padėdamas ranką ant jos sėdynės at- 
lošo. 

— Neprisimenu, ar sakiau šiandien, kad jūs labai gra- 
Ži, — ištarė jis. 

— Dėkui! — atsakė džiugiai nustebusi Vitnė. 

Polas staiga nusišypsojo: 

— Aš atvažiuosiu rytojaus rytą, vienuoliktą valandą, 
ir tuomet mudu apie viską pasikalbėsim. 

— Apie tai, kad aš nuostabiai atrodžiau šiandien? — 
paerzino Vitnė. 

— Ne, apie tai, kodėl aš pykstu. 

— Verčiau norėčiau pakalbėti apie pirmąjį dalyką, — 
atsiduso mergaitė. 

— Tikriausiai, — numykė Polas ir nušokęs žemėn pa- 
dėjo jai išlipti. 

Kitą rytą jis iš tikrųjų atvyko lygiai vienuoliktą, ir 
pasitikusi jį ant svetainės slenksčio Vitnė vos galėjo pa- 

tikėti, kad jis iš tiesų atvažiavo dėl jos. Kiek metų ji sva- 
jojo apie tai! 

Polas atrodė neįtikėtinai gražus, ypač kai prapliupdavo 
juoktis iš kokios nors sąmojingos ledi Enės pastabos. 

— Man patinka tavo vaikinas, — sušnibždėjo teta išei- 
dama iš kambario. 

— Jis dar ne mano,— papurtė galvą Vitnė, tačiau bal- 
se skambėjo nedrąsi viltis. 


Dangus buvo giedras, pūtė gaivus vėjelis lengvai ke- 
dendamas šviesius Polo plaukus. Šnekėdami ir juokdamie- 
si jaunuoliai važiavo kaimo keliuku patogia puskariete ir 
retsykiais stabtelėdavo vien pasigėrėti ypač gražiu kraš- 
tovaizdžiu. Medžių žalumą seniai pakeitė oranžinė ir auk- 
sinė paskutinių lapų liepsna, ir Vitnei ši diena buvo ge- 
riausia jos gyvenime. 

Kaip visada linksmas ir žavus Polas elgėsi su ja kaip 
su trapia porceliano statulėle, tartum ji nė nebūtų buvusi 
kadaise ta pati nutrūktgalvė mergiūkštė, patenkanti iš vie- 
nos bėdos į kitą. Net dabar, praėjus tiek metų, ji gūžėsi 
iš gėdos, prisiminusi, kaip mėgino pabučiuoti jį ir malda- 
vo laukti. 

Jie papietavo drauge su Polo motina, ir nors iš pra- 
džių Vitnę dėl šio įvykio buvo apėmusi kuo niūriausia 
nuojauta, jos būgštavimai nepasitvirtino, ir jie puikiai pra- 
leido laiką. 

Pakilę iš užstalės, jie pasuko per veją link miško lau- 
kymės. Polas pasiūlė Vitnei sėstis į sūpynes, pakabintas 
ant storos ąžuolo šakos. 

— Kodėl judu su Vestlendu taip pavėlavote vakar į 
pikniką? — staiga be užuolankų paklausė jis. 

Vitnė krūptelėjo, bet tuojau patraukė pečiais stengda- 
masi atrodyti abejinga ir nustebusi, nors iš tikrųjų degė 
iš pažeminimo. 

— Mes paėmėm juodį eržilą, o jis pridarė mums dau- 
gybę nemalonumų. 

— Atleiskite, Vitne, bet man labai sunku tuo patikėti. 
Ne kartą esu jojęs drauge su Vestlendu — jis ne naujokas, 
jei kalbama apie arklius. Vakar jis atrodė visiškai su- 
tramdytas ir paklusnus. 

— Kas toks? — juokais pasiteiravo Vitnė.— Pavojin- 
gasis Posūkis ar Vestlendas? 

— Kalbėjau apie juodį, bet dabar, kai jūs tai primi- 
nėte, norėčiau verčiau sužinoti, kaip elgėsi Vestlendas. 

— Polai, dėl Dievo meilės! — maldaujamai suaikčiojo 
ji. — Ne blogiau už mane žinote, kad kai kurie arkliai 
būna visiškai nesuprantami ir gali išmesti iš balno net la- 
biausiai patyrusius raitelius. 

— Tada gal paaiškinsite man, kodėl sumanėte lenkty- 
niauti juo su Vestlendu, jei tas arklys toks velniškai ne- 
suvaldomas? 

— Ak šitai... na, ką gi... jis šaipėsi iš manęs, ir aš 
neturėjau kitos išeities.— Pro primerktas blakstienas Vit- 
nė slapčia žvilgtelėjo į niūrų, abejonių kankinamą Polo 
veidą. Atsižvelgiant į aplinkybes, nieko kito jai neliko, 
tik išsklaidyti jo įtarimus teisėto pasipiktinimo žodžiais: — 
Polai. .. negaliu pakęsti to žmogaus, ir ne... nemanau, kad 
teisingai elgiatės taip mane kankindamas. Tai nesąžinin- 
ga, taip nedera. 

Nelauktai Polas nusišypsojo: 

— Niekada nemaniau, kad išauš diena, kai jūs imsite 
rūpintis tuo, kas dera.— Ir nutempęs ją nuo sūpynių, grie- 
bė į glėbį. — Dieve, kokia jūs graži... 

Vitnei užgniaužė kvapą, apstulbusi ji be perstojo kar- 
tojo mintyse: jis rengiasi pabučiuoti mane! 

Ji taip nervinosi, kad vos įstengė sutvardyti isteriš- 
ką kikenimą, kol Polas lėtai lenkė galvą. Bet vos prisilie- 
tus šiltoms standžioms jo lūpoms, visos mintys kažkur iš- 
garavo. 

Vitnė mėgino sulaikyti savo rankas, bet jos prieš valią 
nuslydo jo krūtine. Tačiau ji vis dar vengė atsiduoti bu- 
činiui, būgštavo, kad Polą gali kaip nors įžeisti jos jaus- 
mų stiprybė. 

Bet Polas neleido jai likti šaltakraujiškai. Jis smarkiau 
suspaudė ją glėbyje, imdamas į malonią nelaisvę, priglaus- 
damas prie raumeningos krūtinės ir užčiaupdamas lūpas 
lengvu švelniu bučiniu, kuris palengva darėsi alkanas ir 
reiklus. Kai jis pagaliau paleido ją, Vitnės keliai linko. 
Prislėgta širdimi Vitnė suprato, kad ją ką tik pabučiavo 

vyriškis, neabejotinai daug išmanąs apie bučinius ir tu- 
rintis didelę šio meno praktiką. Neverta stebėtis, kad Po- 
lui visada taip sekėsi su moterimis, ir visos apylinkės mer- 
ginos svajojo apie jį. 

Polas stebėjo Vitnę patenkintas, pasitikįs savimi. 

— Jūs labai gerai bučiuojatės,— pastebėjo ji tikėda- 
masi atrodanti taip, lyg turėtų teisę spręsti. 

— Dėkoju, — kiek suirzęs atšovė Polas.— Regis, ši iš- 
vada pagrįsta didžiule jūsų patirtimi, įgyta Prancūzijoje? 

Vitnė vėl atsisėdo į sūpynes, nusišypsojo Polui ir nie- 
ko neatsakiusi, smarkiai pasispyrusi nuskriejo sūpynėmis 
pirmyn. Bet nespėjus jai pakilti antrą kartą, stiprios Po- 
lo rankos sugniaužė jos liemenį ir nesivaržydamos nu- 
traukė ją nuo skriejančių sūpynių. 

— Ak tu, įžūli, nepakenčiama būtybe! — numykė jis 
suspausdamas ją glėbyje.— Jei nebūsiu atsargesnis, tik- 
riausiai prikvailiosiu dar daugiau nei tie manieringi Pa- 
ryžiaus pliuškiai! 

— Bet jie,— silpnai protestavo Vitnė, iki jo lūpos vėl 
užčiaupė jos burną, — visai nebuvo manieringi pliuškiai. 

— Puiku, — kimiai murmtelėjo jis, — nemėgstu būti blo- 
goje draugijoje. 

Vitnės širdis suspurdėjo iš džiaugsmo. 

— Ką visa tai reiškia? — sušnibždėjo ji beveik neati- 
traukdama lūpų. 

— Tai reiškia, — atsakė Polas stipriau apglėbdamas ir 
vėl nuberdamas ją godžiais bučiniais, — kad tu varai ma- 
ne iš proto. 


Po dviejų valandų užsisvajojusi Vitnė lėtai, tarsi plauk- 
dama virš žemės, peržengė slenkstį, ir vyresnysis tarnas 
Sjuelis pagarbiai pranešė, kad jos teta, tėvas ir ponas 
Vestlendas dabar esą tėvo kabinete. Vitnė smalsiai žvilg- 
telėjo į uždaras duris, trokšdama įsitikinti, kad jos niekas 
nematė, ir skubiai užkopė į savo kambarį. Niekas, visiš- 
kai niekas negalės užtemdyti jos laimės, nebent pasirody- 
tų Kleitonas Vestlendas! 


Lengviau atsidususi mergaitė uždarė duris ir kritusi į 
lovą ėmė galvoti apie tai, kas įvyko šiandien. 

Ledi Enė santūriai tūptelėjo prieš hercogą Kleimorą, 
stengdamasi nepasiduoti neprašytoms ašaroms. Hercogas 
nusilenkė ir dideliais žingsniais išėjo iš kambario. Tačiau 
ledi Enė vis dar stovėjo nejudėdama, bijodama, kad šir- 
dis tuojau plyš iš skausmo. 

Martinas Stounas triukšmingai atstūmęs kėdę pakilo ir 
išėjo iš už rašomojo stalo. 

— Kol kas nenorėjau jums to sakyti, bet jo mMalonybė 
pamanė, jog jūs būtinai turite žinoti apie susitarimą. Ti- 
kiuosi, man nereikia priminti: jūs prisiekėte niekam ne- 
prasitarti, apie ką mes čia ką tik kalbėjome? 

Enė tylomis žiūrėjo į jį, vis dar stengdamasi sutvardy- 
ti ašaras, lyg ir mėgino pakelti ranką bejėgiškai maldau- 
dama, bet tuojau ją nuleido. 

Neabejotinai padrąsintas jos tylėjimo, Martinas šiek 
tiek sušvelnino toną: 

— Prisipažįstu, jog buvau nelabai patenkintas sužino- 
jęs, kad sumanėte lydėti Vitnę, bet kadangi vis tiek esa- 
te čia, vadinasi, galite labai padėti man. Noriu, kad im- 
tumėt girti Vitnei hercogą. Ji paiso jūsų nuomonės ir 
juo greičiau pajus jam simpatiją... sakykim, šiokį tokį 
švelnumą, juo geriau bus mums, 

— Pajus simpatiją?! — pagaliau Enė atgavo žadą. — 
Juk Vitnė net oro neapkenčia, kuriuo jis kvėpuoja! 

— Nesąmonė! Ji vos pažįsta jį! 

— Ganėtinai pažįsta, kad jį niekintų! Ji pati man taip 
sakė. 

— Tuomet aš tikiuosi, kad ji pakeis savo nuomonę apie 
J]. 

— Mairtinai, nejaugi esate aklas? Vitnė myli Polą Se- 
variną. 

— Polas Sevarinas vos galą su galu suduria,— panie- 
kinamai prunkštelėjo Martinas.— Ką gi jis galėtų pasiū- 
lyti, jei ne nemokamos tarnaitės, virėjos, kambarinės da- 
lią — viską viename asmenyje? 

— Ir vis dėlto pati Vitnė turi nuspręsti, kaip jai ge- 
riau. 

— Niekai! Spręsti turiu aš, ir aš jau viską apgalvo- 
jau! 

Enė prasižiojo, rengdamasi prieštarauti, bet įtūžęs Mar- 
tinas ją nutraukė. 

— Leiskite jums kai ką paaiškinti, ponia! Aš pasira- 
šiau Kleimoro patikėtinio sudarytą sutartį, priėmiau šim- 
tą tūkstančių svarų kaip mokestį už sutikimą ir jau pusę 
sumos išleidau. Pusę! — pabrėžė jis.— Jeigu Vitnė atsisa- 
kys vykdyti sutartį, aš neįstengsiu grąžinti pinigų. Tuomet 
Kleimoras turi teisę ir gali patraukti mane į teismą už ap- 
gavystę, klastą, vagystę ir dar dievaižin už ką. Jeigu šitai 
jūsų nejaudina, mėginsiu priversti jus pažvelgti kitaip: 
kaip manote, ar labai laiminga bus Vitnė, susituokusi su 
Sevarinu, jei visi kaimynai kelių mylių spinduliu ims pikt- 
džiugiauti ir skleisti paskalas apie jos tėvą, kuris gyvas 
pūdomas kažkokiame kalėjime? — ir pasityčiojamai nusi- 
lenkęs pasuko link durų.— Tikiuosi jūsų pagalbos, jei ne 
dėl manęs, tai bent dėl Vitnės! 

Žinią, kad Kleitonas pakviestas rytojaus vakarą vaka- 
rienės, Vitnė išklausė taip entuziastingai, kaip būtų iš- 
klausiusi kvietimo pasižiūrėti viešos mirties bausmės. Ta- 
čiau tėvui patinka naujasis kaimynas, ir Vitnė jautė pa- 
reigą pakęsti jo buvimą. 

Jie vakarieniavo aštuntą. Tėvas sėdėjo viename ilgo, 
damasto staltiese užtiesto stalo gale, o ledi Enė — kitame. 
Vitnei nieko kito neliko — gavo atsisėsti prieš Kleitoną. 
Pasinaudojusi aukšta sunkia sidabro žvakide kaip užtva- 
Ia nuo neapkenčiamo kompaniono, ji šaltai tylėjo. Kelis 
kartus tą vakarą Kleitonas sviedė akivaizdžiai kurstyto- 
jiškas replikas, matyt, tikėdamasis įtraukti ją į bendrą 
pašnekesį, bet ji uoliai ignoravo jį. 

Stebėtina, bet visi trys puikiai apsiėjo be jos, ir pa- 
šnekesys darėsi vis gyvesnis. 

Vos nuo stalo nunešė desertą, Vitnė atsistojo ir atsi- 
prašydama pasiskundė, kad jai ūmai įsiskaudėjusi galva. 
Jai pasirodė, kad Kleitono lūpos įtariai trūktelėjo, bet pri- 
merktos akys žvelgė į ją mandagiai užjausdamos, tik tiek. 

—- Vitnė paprastai būna sveika kaip kumelė, — patiki- 
no svečią tėvas kaip tik tuo metu, kai ši išėjo iš kam- 
bario. 


Kitas dvi savaites Polas atvažiuodavo kasdien. Vitnės 
gyvenimas virto pasaka, svajone, kurią temdė vien nuo- 
latinis Kleitono lankymasis vakarais. Tačiau stengdama- 
si įtikti tėvui mergaitė šaltakraujiškai ir nesisųsdama pa- 
kentė naujojo kaimyno draugiją. Kad ir ką sakydavo ar 
darydavo Kleitonas, Vitnė visuomet laikydavosi šaltai, 
mandagiai ir atsainiai. Šaltai korektiškos Vitnės manie- 
ros džiugino tėvą, kuris laikė jos elgesį tikrai ledi būdin- 
gu santūrumu, bet erzino Kleitoną, matyt, viską puikiai 
suprantantį, ir nežinia kodėl, regis, kėlė nerimą tetai Enei. 

Vitnė pastebėjo, kad Enė pastaruoju metu elgiasi kaž- 
kaip keistai. Valandų valandas ji išsėdėdavo rašydama 
laiškus į tas Europos šalis, kur, jos manymu, dabar galė- 
jo būti dėdė Edvardas, ir jos nuotaika nuolat mainėsi — 
nuo nervingo pagyvėjimo iki niauraus abejingumo. 

Vitnė pamanė, jog tokių nesuprantamų permainų prie- 
žastis gali būti vyro ilgėjimasis. 

— Aš žinau, kaip tu tikriausiai ilgiesi dėdės Edvar- 
do,— vieną vakarą, po dviejų savaičių, kai jie turėjo pir- 
mą kartą vakarieniauti Kleitono namuose, užjausdama ta- 
rė Vitnė. 

Lyg negirdėdama teta Enė toliau susikaupusi rinko 
apdarus Vitnei. Pagaliau ji surado puikią persikų spal- 
vos krepo suknią su gilia iškirpte, papuošta festonais. To- 
kie pat, tik platesni festonai buvo prisiūti suknios apa- 
čioje. 

— Man taip trūko Polo visą tą laiką, kol aš gyvenau 
Prancūzijoje,— tęsė Vitnė slopiau, nes tuo metu Enė 
kaip tik ėmė vilkti jai suknią. 

— Vaikiški romanai,— susimąsčiusi atsakė teta,— vVi- 
sada atrodo tokie tikri, amžini, nuoširdūs, ypač kai mes 
būname išsiskyrę su savo aistros objektu. Bet dažniausiai 
grįžę praregime, kad fantazijos ir prisiminimai buvo už- 
temdę tikrovę ir iš tiesų viskas visiškai kitaip. 

Vitnė staigiai atsigręžė, nepaisydama Enės, kuri kaip 
tik pradėjo šukuoti šepečiu jai plaukus. 

— Nejaugi laikai Polą „vaikišku romanu“? Gal anks- 
čiau taip ir buvo, bet ne dabar! Mes būtinai apsivesime, 
lygiai taip kaip aš svajojau! 

— Argi Polas minėjo vedybas? 

Luktelėjusi, kol Vitnė papurtys galvą aiškiai rengda- 
masi kažką sakyti, teta Enė giliai atsiduso ir aplenkė duk- 
terėčią: 

— Tiesiog aš Manau štai kaip: jei jis ketino pasipiršti 
tau, turėjo ganėtinai laiko tai padaryti. 

— Esu tikra, kad jis tik laukia tinkamos progos prisi- 
pažinti, ką jaučia. Be to, aš Visai neseniai sugrįžau. 

— Jūs pažinojote vienas kitą daug metų, brangioji, — 
švelniai paprieštaravo teta Enė.— Aš esu mačiusi, kaip 
visiškai nepažįstami žmonės, pabendravę vos kelias sa- 
vaites, tuokdavosi ir laimingai gyvendavo. Galbūt ponui 
Sevarinui tiesiog patinka asistuoti gražiai jaunai mote- 
riai, kurią supa daugybė garbintojų ir kuria domisi aukš- 
tuomenė. Daugelis vyrų yra tokie, tu, Žinoma, tai Žinai. 

Savimeiliškai nusišypsojusi Vitnė pakštelėjo tetai į 
skruostą. 

— Tu per daug rūpiniesi, kad būčiau laiminga, teta 
Ene. Polas netrukus pasipirš Man, pamatysi. 

Bet kol elegantiškas atviras ekipažas vežė jas į Klei- 
tono namus, Vitnės optimizmas ėmė blėsti. Susimąsčiusi 
ji Žaidė ilga plaukų sruoga, o šie siekė iki pusės nugaros 
ir bangavo galuose. Galbūt teta teisi, ir Polui smagu būti 
pripažintos gražuolės palydovu? Galiausiai ji tiesiog at- 
ėmė šį titulą iš Elizabetės Ašton, nors ši Mintis anaiptol 
nesuteikė jai tokio pasitenkinimo, kaip buvo maniusi anks- 
čiau. Iš visų pusių kaip iš gausybės rago pylėsi kvietimai 
į kortų vakarus, priėmimus ir pokylius, ir kas kartą, kai 
Vitnė kur nors važiuodavo, Polas mergaitę atlydėdavo ar- 
ba nesitraukdavo nuo jos kone visą vakarą. Tiesą pasa- 
kius, vienintelis Žmogus, varžęsis populiarumu su Vitne, 
šiose apylinkėse buvo Kleitonas Vestlendas, kurį ji išvys- 
davo visur, kad ir kur apsilankiusi. 

Vitnė pasistengė nebegalvoti apie niekinamą kaimyną. 
Kodėl Polas nesiperša? Ir kodėl niekada nekalba nei apie 
meilę, nei apie vedybas? 

Kai ekipažas sustojo prie Kleitono namų, ji vis dar ieš- 
kojo atsakymų į tuos nemalonius klausimus, 

Paradinės durys atsidarė, ir ant slenksčio išdygo ma- 
nieringas tarnas, išdidžiai stebintis atvykusius svečius. 

— Labas vakaras, — didingai paskelbė jis. 

Iš pradžių Vitnė buvo šokiruota, paskui slapta ėmė šai- 
pytis iš perdėtai išdidžių manierų, labiau derančių titu- 
luoto asmens mažordomui nei smulkaus vietos dvarinin- 
ko tarnui. 

Kol tarnas vilko tetos Enės ir Martino apsiaustus , į ne- 
didelę fojė iš vestibiulio įėjo Kleitonas ir žengė tiesiai 
prie Vitnės. 

— (Galima? — mandagiai paklausė jis, užeidamas jai 
už nugaros ir atsargiai prisiliesdamas prie lengvo persi- 
kų spalvos apsiausto, gaubusio jos pečius. 

— Dėkoju jums,— mandagiai sumurmėjo Vitnė. 

Atmetusi platų gobtuvą, ji atsagstė atlasinį susegimą 
pakaklėje, stengdamasi kuo greičiau atsikratyti apsiausto. 
Jo rankų prisilietimas priminė jai pikniko dieną, kai jis 
begėdiškai glamonėjo ją prie upokšnio ir žadėjo ateityje 
dar ilgiau ir karščiau myluoti, lyg būtų siūlęs vaikui sal- 
dainį. Savimi patenkintas asilas! 

Tėvas nuvedė tetulę prie staliuko pasigrožėti nieku- 
čČiais iš dramblio kaulo, o Kleitonas palydėjo Vitnę į kam- 
barį, matyt, buvusį ir svetaine, ir kabinetu. 

Plačiame židinyje spragsėjo kaitri liepsna, gindama 
lauk nakties vėsą ir suteikdama švelnaus spinduliavimo 
žvakėms, degančioms ant židinio lentynos pastatytose 
žvakidėse. Baldų buvo nedaug, bet visi jie brangūs, gra- 
žūs ir vien vyriško skonio. Vieną pasienį užėmė ilga ąžuo- 
linė dailiai drožinėta komoda, kurios abiejuose galuose 
stovėjo pora puikių masyvių sidabrinių žvakidžių. Spin- 
tos viršus buvo inkrustuotas marmuro kvadratais, kiek- 
vieną iš jų supo drožinėtos medinės juostelės. Ties vidu- 
Iiu puikavosi didžiulis sidabrinis arbatos servizas, tokio 
Vitnė dar niekur nebuvo mačiusi. Jis atrodė toks sunkus, 
kad Sjuelis, vyresnysis jų tarnas, tikriausiai nebūtų ga- 
lėjęs jo pakelti, juoba oriai įnešti į svetainę. 

Vitnė net nusišypsojo, įsivaizdavusi, kaip jų visada ne- 

priekaištingo elgesio tarnas klupdamas sulinksta nuo sun- 
kios naštos — padėklo su servizu. 

— Ar galiu tikėtis, kad ši šypsena reiškia, jog jūsų 
nuomonė apie Mane pasikeitė į gera — tingiai pasiteira- 
vo Kleitonas. 

Vitnė staigiai loštelėjo galvą. 

— Aš nespėjau susidaryti apie jus jokios nuomonės, — 
pamelavo ji. 

— O man atrodo, kad jūsų nuomonė apie mane itin 
aiški, — numykė Kleitonas sodindamas ją į patogų krėslą, 
apmuštą minkšta tamsiai raudona oda; užuot pačiam įsi- 
taisius kitame krėsle priešais, akiplėšai užteko įžūlumo 
prisėsti ant jos krėslo alkūnramsčio ir nerūpestingai iš- 
tiesti ranką ant atlošo. 

— Jei šiame kambaryje trūksta patogių kėdžių, aš mie- 
lai pastovėsiu,— šaltai pareiškė Vitnė mėgindama stotis. 

Bet Kleitono rankos sugniaužė jos pečius ir stumtelėjo 
mergaitę atgal į krėslą. 

— Panele Stoun,— pastebėjo jis stodamasis ir šypso- 
damasis atloštam jos veidui, — jūsų liežuvis kaip tikros 
gyvatės. 

— Dėkoju jums, — šaltakraujiškai atitarė Vitnė. — O 
jūsų manieros barbariškos. 

Nors ir keista, Kleitonas, užuot įsižeidęs, staiga ėmė 
garsiai kvatoti, ir praėjo kelios minutės, kol jis vis dar 
juokdamasis ištiesė ranką ir švelniai pataršė plaukus jos 
viršugalvyje. Vitnė akimirksniu pašoko, nežinodama, ką 
daryti — trokšdama skelti jam per iizionomiją arba tie- 
siog spirti. Bet tuo metu į kambarį įėjo tėvas su teta ir 
rado juos stovinčius priešpriešiais: atvirai susižavėjęs 
Kleitonas ir piktai spiginanti jį akimis ledinėje tyloje Vit- 
nė. 

— Na, ką gi, matau, kad jūs įsitraukę į velniškai ma- 
lonų pokalbį, — džiugiai šūktelėjo tėvas, ir dėl to Kleitono 
lūpos įtariai truktelėjo, o Vitnė vos užgniaužė nervingą 
kikenimą. 

Vakarienė virto tikra puota, galinčia daryti garbę ka- 
raliaus virėjui. Jausdamasi itin nejaukiai gale ilgo stalo 
priešais Kleitoną, Vitnė tingiai rakinėjo nuostabų omarą, 

užpiltą baltojo vyno padažu. Kodėl ją pasodino čia, na- 
mų šeimininkės vietoje? Kaip nemalonu! 

Jis pats ėjo šeimininko pareigas su laisva elegancija, 
nejučia sužavėjusia Vitnę. Ir net ledi Enė visiškai atsi- 
leidusi ėmė su juo gyvai diskutuoti apie politiką. 

Kai atnešė penktą patiekalą, Vitnė nutraukė ilgą ją 
iškankinusį savanorišką tylėjimą. Kleitonas atsargiai er- 
zino ją, šaipėsi, visą Vakarą replikavo, kol ji pagaliau įsi- 
kišo į pokalbį, bet vien tam, kad apgintų moterų teisę į 
vienodą su vyrais išsimokslinimą. 

— Kam reikia geometrijos moteriai, kuri visą laisva- 
laikį praleidžia siuvinėdama nosines vyrui? — kandžiai pa- 
siteiravo jis. 

Vitnė apkaltino namų šeimininką, esąs jis galvojąs Vi- 
sai kaip jos senelis, o už tai Kleitonas juokais pavadino 
ją „,„mėlynąja kojine". 

— Ta prakeikta „mėlynoji kojinė“,— pataisė jį links- 
mai šypsodamasi Vitnė.— Štai kaip panašūs į jus džentel- 
menai, kurių įsitikinimai nepasikeitė nuo viduramžių, va- 
dina kiekvieną moterį, jeigu jos Žodyne yra daugiau kaip 
trys visuotinai Vartojamos frazės, 

— Ir kokios gi tos frazės, leiskite paklausti? — pasi- 
domėjo Kleitonas. 

„Taip, milorde“, „Ne, milorde“, „Kaip pageidausite, 
milorde“.— Ir išdidžiai pakėlusi smakrą pridūrė: — Kaip 
liūdna, kad daugelis moterų, bijodamos likti senmergė- 
mis, nuo vaikystės mokosi atrodyti kvailomis pleputėmis. 

— Sutinku, — tyliai pripažino Kleitonas, bet Vitnei dar 
nespėjus atsikvošėti iš nuostabos pridūrė: — Tačiau tak- 
tas lieka faktu: kad ir kokį puikų išsimokslinimą gautų 
moteris, ateis diena, kai ji privalės paklusti savo ponui 
ir valdovui. 

— Aš taip nemanau,— piktai prunkštelėjo Vitnė nepai- 
sydama kančios kupinų, maldaujančių tėvo žvilgsnių.— 
Maža to, aš niekada, niekada gyvenime nė vieno vyro ne- 
pavadinsiu savo ponu ir valovu. 

— Nejaugi? — sarkastiškai nusišiepė Kleitonas. 

Vitnei jau rengiantis atsakyti, jos tėvas, dukters nuo- 
stabai ir namų šeimininko susierzinimui, leidosi į plačiau- 
sius samprotavimus apie fermų drėkinimą. 

Valgant desertą, Kleitonas vėl kreipėsi į Vitnę: 

— Norėčiau žinoti, kokį Žaidimą labiausiai mėgstate po 
vakarienės. 

Linksmi pilkų ir žalių akių žvilgsniai susidūrė be Žo- 
džių suprasdami vienas kitą, tačiau Kleitonas reikšmingai 
užbaigė: 

— ,„.. be tų mažų žaidimų, kuriuos mes jau Žaidėme 
drauge. 

— Taip,— linktelėjo Vitnė, narsiai atsilygindama jam 
taip pat šypsena, — drotikus*. 

Kleitonas prikando lūpą, kad neimtų juoktis. 

— Net jei ir turėčiau drotikų, nenorėčiau atsidurti 
„Ugnies“ ruože, panele Stoun. 

— Patikėkit, kaip paprasta moteris, aš labai taikliai 
metu į taikinį. 

— Štai todėl, — pabrėžtinai paaiškino jis— aš ir neke- 
tinu būti taikiniu. 

Ir kandžiai nusišypsojęs, tyliai sveikindamas pakėlė 
taurę. Jo parodytą pagarbą ir pripažinimą, kad ji nugalėjo 
žodžių mūšyje, Vitnė priėmė perdėtai atlaidžiai linkte- 
lėdama, bet tuojau pat nusišypsojo Kleitonui nepakarto- 
jama akinama šypsena. 

Kleitonas stebėjo ją kankinamas vienintelio troški- 
mo — išgrūsti kitus svečius už durų, griebti Vitnę į glėbį 
ir bučiuoti, kol nuo lūpų dings valiūkiška pašaipa ir ji 
pati priglus prie jo netekusi jėgų iš geismo. Jis atsilošė 
kėdėje, išsiblaškęs sukiojo taurę už kojelės ir džiaugėsi 
suprasdamas, kad kaip tik šiandien jis pagaliau sugrio- 
vė jos pasistatytą šalto abejingumo sieną. Kodėl Vitnė pa- 
sislėpė už tos sienos pikniko dieną ir nuo tos dienos buvo 
užsidariusi ir svetima, buvo mįslė, kurią dar reikės įspėti. 

„„Drotikai! — mąstė jis paslapčia šypsodamasis.— Ver- 
tėtų jai nusukti žavų spranduką!“ 

Po vakarienės Martinas ir ledi Enė perėjo į gretimą 
svetainę, bet kai Vitnė mėgino sekti paskui juos, Kleito- 
nas ją sulaikė uždėjęs ranką ant peties. 

— Drotikai! — numykė jis.— Kokia kraujo ištroškusi 
klastūnė! 


* Žaidimas, kai trumpomis strėlėmis — drotikais taikoma iš rankos 
į pakabintą ant sienos taikinį. 

Vitnė, kuri jau rengėsi elgtis švelniau, akimirksniu 
plykstelėjo. 

— Tikriausiai jūsų kalbėjimo manieros pavydi visi 
bičiuliai, — pratrūko ji.— Per mūsų trumpos pažinties lai- 
ką jūs teikėtės iš pradžių pavadinti mane įžūlia begėde 
mergiote, o dabar aš pavirtau kraujo ištroškusia klastūne! 
Galvokite apie mane ką norite, bet ateity prašau savo 
nuomonę pasilaikyti sau! 

Degdama iš gėdos ir sąžinės graužimo, nes jautėsi nu- 
sipelniusi visų tų pribloškiančių epitetų, Vitnė stengėsi 
ištraukti ranką, bet jo pirštai gniaužėsi vis stipriau. 

— Ką jūs turite galvoje, velniai rautų? Juk negalėjo- 
te pagalvoti, kad aš norėjau jus įžeisti? — ir pažvelgęs 
į nelaimingas, įsižeidusias akis, kurias ji stengėsi nukreip- 
ti į šalį, bet negalėjo, jis tyliai aiktelėjo: — Dieve, nagi, 
jūs kaip tik taip ir pagalvojote,— sumurmėjo jis ir pri- 
dėjęs delną prie jos skruosto privertė pažvelgti į jį— 
Maldauju atleisti mažyte. Per ilgai aš buvojau sluoks- 
niuose, kur madinga taip kalbėti, sakyti viską, kas šaus 
į galvą, ir kur moterys tokios pat atviros kaip ir Vyrai, 
su kuriais jos ilirtuoja. 


Nors Vitnė neturėjo nieko bendro su ta draugija, apie 
kurią jis kalbėjo, šį tą vis dėlto ji įsivaizdavo ir žinojo, 
kokios ten tradicijos. Staiga mergaitė pasijuto esanti nai- 
vi Žioplelė. 

— Ne tik šitai svarbu, — karštai užprotestavo ji. — 
Pikniko dieną jūs taip. ..— Siaubo apimta ji užsikirto, at- 
siminusi, kaip svaigdama atsakė į aistringus bučinius.— 
Geriau susitarkime: jūs pamiršite visa, ką aš iškrėčiau, o 
aš pasistengsiu išmesti iš atminties tai, kaip jūs elgėtės, ir 
viską pradėsime iš pradžių. Su sąlyga, žinoma, jog duosite 
man garbės Žodį, jog nemėginsite dar sykį pakartoti tos 
scenos prie upelio. 

— Jei turite galvoje rimbą, tai žinoma, — pradėjo Klei- 
tonas nesupratingai raukydamasis. 


— Ne tai. Ką kita. 

— O ką konkrečiai? Daugiau nebebučiuoti jūsų? 

Kai Vitnė linktelėjo, Kleitono veidą iškreipė toks ap- 
stulbimas, kad ji nenorom ėmė kvatoti. 

— Tik nesakykit, kad aš — pirmoji moteris, atsisakan- 
ti jūsų bučinių! 

Kleitonas gūžtelėjo pečiais tartum atmesdamas tokią 
mintį. 

— Prisipažįstu, jog mane šiek tiek išpaikino mote- 
rys, kurioms, matyt, patiko mano rodomi... palankų- 
mo... ženklai. O jūs,— paaiškino jis, akimirksniu išblaš- 
kydamas jos triumfą, — pernelyg ilgai buvote apsupta įsi- 
mylėjusių kvailių, kurie geriau jau bučiuos jūsų suknios 
palanką ir kaulys leidimo būti jūsų ponu ir valdovu. 

Vitnės šypsena buvo kupina linksmos savikliovos: 

— Aš jau sakiau, jog niekada nepavadinsiu jokio vy- 
riškio savo valdovu. Ištekėjusi aš pasistengsiu būti gera 
ir ištikima žmona, bet kartu — lygiaverte partnere, 0 ne 
paklusnia tarnaite. 

Stabtelėjęs svetainės tarpduryje, jis skeptiškai nu- 
žvelgė ją. 

— Gera ir ištikima žmona? Ne, mažyte, bijau, kad 
jums nieko neišeis. 

Vitnę tiesiog pervėrė keistas nerimas, ir ji nusisuko. 
Jis tarsi įsitikinęs turįs jai kažkokios galios! Nuo tos va- 
landėlės, kai išvydo jį prie upokšnio, nuo pirmųjų žodžių, 
kuriais jie persimetė, jos neapleido tas slegiantis jaus- 
mas. Gal kaip tik todėl atrodė taip svarbu vengti jo ar- 
ba stengtis žūtbūt pergudrauti. Bet šit Vitnė krūptelėjo, 
supratusi, kad jis vėl kažką pasakė. 

— Aš paklausiau, ar nenorite palošti vistą ar ką nors 
kita. Išskyrus drotikus, žinoma. 

— Manau, kad galėtume palošti vistą,— greičiau man- 
dagiai negu entuziastingai linktelėjo Vitnė. 

Bet išvydusi prieš židinį šachmatų stalelį, ji priėjo ar- 
čiau, norėdama geriau įžiūrėti figūrėles. 

— Kaip gražu! — atsiduso mergaitė. 

Pusė komplekto buvo nulieta iš aukso, kita pusė — iš 
sidabriško metalo. Kiekviena figūra buvo kone delno dy- 
džio, ir pakėlusi sunkų karalių, Vitnė sulaikė kvapą: ji 
laikė rankoje Henriko Antrojo statulėlę, ir statulėlės vei- 
das buvo toks išraiškingas, toks panašus, kad Vitnė galė- 
jo tik žavėtis genialiu juvelyru, kuris ją padarė. Kara- 

lienė buvo Henriko žmona Akvitanijos Eleonora. Vitnė 
pastatė figūrą į vietą ir pakėlė rikį“. 

— Taip ir žinojau, kad tai bus Tomas Beketas! — nu- 
sišypsojo ji.— Vargšas Henrikas, net ant šachmatų len- 
tos Kenterberio arkivyskupas jį persekioja. 

Ji atsargiai, kone kaip šventenybes sustatė visas ti- 
gūras į vietas. 

— Jūs žaidžiate? — Kleitonui išsprūdo nuostabos žŽo- 
džiai, ir jis taip nepatikliai įsispitrėjo į ją, kad Vitnė be- 
regint panūdo įkalbėti jį sužaisti partiją. 

— Bijau, kad nelabai gerai, — atsakė ji nudelbdama 
akis, kad paslėptų vylingą juoką. 

Iš tikrųjų ji Žaidė taip „blogai“, kad dėdė Edvardas 
nuoširdžiai apgailestavo dėl tos dienos, kurią sumanė ją 
išmokyti Žaisti. Taip „blogai“, kad jis dažnai atvesdavo 
labiau patyrusius šachmatininkus iš pasiuntinybės, tikė- 
damasis, jog šie atims pergalę iš dukterėčios. 

— Ar dažnai lošiate? — nutaisiusi naivią veido išraiš- 
ką, pasiteiravo ji. 

Kleitonas jau pastatė tamsiai raudona oda apmuštus 
krėslus abipus šachmatų staliuko. 

— Labai retai. 

— Puiku! — pareiškė Vitnė akinamai džiugiai šypso- 
damasi ir patogiau atsisėdo.— Tuomet neilgai sugaišime, 

— Mėginsite sutriuškinti mano kariuomenę, ponia? — 
tingiai nutęsė jis išdidžiai pakėlęs antakį. 

— Visiškai! — ryžtingai pareiškė Vitnė. 

Ji padarė keletą gerai apgalvotų ėjimų, visiškai įsiti- 
kinusi galėsianti laimėti, kartu baimindamasi, jog tinka- 
mai neįvertins jo gabumų. Iš pradžių Kleitonas žaidė greit, 
ryžtingai, beveik nesusimąstydamas, bet praėjo keturias- 
dešimt penkios minutės, ir žaidimo tempas labai pasikeitė. 

— Atrodo, jog ketinate įvykdyti savo grasinimą,— 
numykė jis, atvirai susižavėjusiu žvilgsniu nužvelgdamas 
ją po to, kai prarado bokštą. 

— Viskas ne taip lengva, kaip aš tikėjausi, — atsiduso 
Vitnė.— Be to, supratusi, jog meistriškai žaidžiate, aš pa- 


* Žodis „bishop“ anglų kalboje turi dvi reikšmes — vyskupas ir 
šachmatų rikis. 

dariau tris ėjimus, ir tik tada jūs įsitikinot mano sugebė- 
jimais. Vien tai turėjo kainuoti jums partiją. 

— Prašom atleisti, kad nuvyliau jus, — juokais atsi- 
prašė jis. 

— O man atrodo, kad jūs tiesiog sužavėtas „nuvylęs“ 
mane, ir puikiai tai žinote! — atšovė Vitnė. 

Ji kaip tik siekė rikio, kai tėvas ūmai atsistojo ir pa- 
reiškė: kadangi jam vėl paumėjusi podagra, jis būsiąs 
labai dėkingas Vestlendui, jei šis po žaidimo palydėsiąs 
Vitnę namo. Tai pasakęs griebė svainę už parankės ir 
tempdamas Enę su savim greit žengė prie durų visiškai 
sveikomis kojomis, anaiptol ne podagriko eisena. Atrodė, 
jog priepuolis nė kiek nepakeitė nei jo eisenos, nei ma- 
nierų. 

Vitnė bematant pašoko. 

— Mes galime baigti partiją kitą kartą, — skubiai pa- 
siūlė ji neparodydama apgailestaujanti, kad negalės tęsti 
žaidimo. 

— Nesąmonė! — ryžtingai pareiškė tėvas įspausdamas 
dukteriai į kaktą negrabų bučinį ir sodindamas ją į krės- 
lą.— Nieko smerktino nėra, jei du jauni žmonės sėdi prie 
šachmatų stalelio, be to, jūs ne vieni — namie pilna tar- 
nų. 

Bet Vitnė gerai atsiminė tuos laikus, kai tapo kaimy- 
nų paniekos ir pajuokos objektu, ir visai nenorėjo vėl 
užsitraukti pasmerkimo, ir dar dėl tokių niekų kaip šach- 
matai! 

— Ne, tėve, aš negaliu. 

Mergaitė maldaujančiai šypsodamasi žvilgtelėjo į te- 
tą, kuri bejėgiškai gūžtelėjusi pečiais vis dėlto pervėrė 
Kleitoną griežtu žvilgsniu. 

— Tikiuosi, jūs elgsitės kaip dera džentelmenui, po- 
ne Vestlendai? 

— Patikėkit, rodysiu Vitnei tokią pagarbą, kokios ji 
nusipelno, — mandagiai pažadėjo Kleitonas. 

Antra partija buvo pradėta iškart po to, kai pirmąją 
Vitnei pavyko užbaigti lygiosiomis. Kurį laiką po tėvo 
ir tetos Enės išvažiavimo mergaitė buvo kaip nesava, bet 
žaisdami toliau varžovai ėmė negailestingai kritikuoti vie- 
nas kitą, svaidydamiesi kandžiomis pastabomis. 

Pasidėjusi alkūnes ant šachmatų staliuko ir parėmusi 
smakrą kumštukais, Vitnė pastebėjo, kad Kleitonas palie- 
tė žirgą. 

— Labai neatsargiai elgiatės,— pastebėjo ji, tačiau jis 
tik klastingai nusišypsojo ir pasielgė savaip. 

— Jūsų padėtis ne tokia, kad galėtumėt žarstytis pa- 
tarimais, ypač po itin rizikingo ėjimo, panele. 

— Tuomet nesiskųskite, kad aš jūsų neperspėjau,— 
sviedė Vitnė pastuksenusi ilgu dailiu nagučiu per tuščią 
kvadratą ir susimąstė prieš tolesnį ėjimą. 

Palinkusi į priekį, ji pastūmė bokštą ir atsisėdo anks- 
tesne poza. Ji nepastebėjo, kad kas kartą, jai siektelėjus 
figūros, Kleitono žvilgsniui atsiveria gundančiai balti ap- 
valumai, ir galiausiai jam prireikė sukaupti visą dar 1i- 
kusią savitvardą, kad galėtų Žaisti toliau. Batelius mer- 
gaitė jau seniausiai suspėjo nuspirti ir dabar susirangė 
krėsle parietusi. po savimi kojas. Puikūs plaukai išsidrai- 
kė ant pečių, žalios akys žiburiavo velniška klasta, ir ji 
pati to nesuvokdama taip jaudino, kad Kleitonas čia skaus- 
mingai troško nublokšti staliuką, trūktelėti ją sau ant ke- 
lių ir mėgautis brangiu laimikiu, čia kankinosi ne mažiau 
gundomas noro tiesiog atsilošti krėsle ir Žiūrėti į ją. 

Kaip jai pavyksta būti nepakartojamai gražia moteri- 
mi ir kartu žavia nekalta mergaite? Neįtikėtinas intriguo- 
jančių ir viliojančių kontrastų derinys! Tik vienas vaka- 
ras, ir jo metu ji parodė Kleitonui šaltą panieką, pašėlu- 
sį pasipiktinimą, nevaldomą įniršį, o dabar — linksmą įžū- 
lumą ir nerūpestingą atsainumą, kurie Kleitonui buvo vi- 
siškai nepatirti ir svaigino. 

Pakurstyta varžybų dvasios ir draugiško žodžiavimosi, 
Vitnė pakėlė akis ir Žaviai šypsodamasi pasiteiravo: 

— Svarstote, koks turi būti kitas ėjimas ar apgailes- 
taujate dėl pastarojo, milorde? 

— Argi jūs ne ta pati jauna ledi, — numykė Kleito- 
nas, — kuri vos prieš kelias valandas pareiškė neketinanti 
vadinti „,milordu“* nė vieno vyro pasaulyje? 

— Aš padariau tai vien norėdama atitraukti jūsų dė- 
mesį ir priversti pasiduoti. Tačiau jūs neatsakėte į mano 
klausimą. 


* Žodžių žaismas: „mano pone“ ir pagarbus kreipimasis į lordą. 

— Jei norite žinoti — sumurmėjo jis visiškai netikėtai 
paeidamas karaliumi,— aš nesiliauju stebėtis, kas paska- 
tino mane Žaisti šachmatais su moterimi, nors visiems Ži- 
noma, jog šiam žaidimui būtina šalta vyriška logika. 

— Tuščiagarbis, savim patenkintas pabaisa! — nusijuo- 
kė Vitnė, mikliai atremdama pasikėsinimą į jos rikį— 
Negaliu suprasti, kodėl švaistau savo meistriškumą žais- 
dama su tokiu silpnu priešininku! 

Prabėgo dar valanda. Tamsi Vitnės galvutė buvo pa- 
linkusi prie šachmatų lentos. Mergaitė susimąsčiusi ver- 
tino padėtį lentoje. Dar trys ėjimai, ir ji galbūt laimės! 

— Kokia klasta jūs įviliojote mane į tą nenaudingą 
poziciją? — pasiskundė ji, kai Kleitonas paėjo taip, kaip 
ji ir buvo numačiusi. 

— Tikitės įviliojusi mane į spąstus? — atrėžė jis. 

Kol Vitnė apgalvojo tolesnį ėjimą, Kleitonas nusigręžė 
ir linktelėjo tarnui, kuris išsitempęs stovėjo prie durų nuo 
to laiko, kai išvažiavo Vitnės tėvas ir teta. 

Paklusdamas nebyliam hercogo įsakymui, tarnas žen- 
gė prie stalo, ant kurio buvo pastatyti keli krištoliniai 
grafinukai, ir pripylė į taurę gintarinio skysčio, o paskui 
padelsęs klausiamai žvilgtelėjo į šeimininką, nežinoda- 
mas, ko norėtų jaunoji ponia. Kleitonas pakėlė du pirštus, 
parodydamas, kad ir Vitnė norės brendžio. 

Tarnas atnešė taures ant mažo sidabrinio padėkliuko 
ir pastatė ant šachmatų stalelio. Pastebėjęs dar vieną ne- 
žymų Kleitono linktelėjimą, jis nusilenkė ir tyliai išėjo 
iš kambario priverdamas duris. Kleitonas mandagiai atki- 
šo jai taurę. Jos turinio spalva nebuvo panaši į vyną, ir 
mergaitė nukreipė įtarų žvilgsnį nuo taurės į Kleitono vei- 
dą. Tačiau šis kuo ramiausiai paaiškino: 

— Šiandien per vakarienę jūs taip gražbylingai pro- 
testavote prieš apribojimus, kuriuos visuomenė kelia ma- 
terims, kad ryžausi pasiūlyti jums paragauti to, ką geriu 
aš pats. 

Jis iš tikrųjų klastingiausias žmogus žemėje, jei suma- 
nė taip ją erzinti! 

Tvirtai nusiteikusi ištverti iki galo, ji atsargiai kvėpė 
pikantišką brendžio kvapą. Mėgstamas dėdės Edvardo gė- 
rimas! 

— Brendis,— pareiškė ji įteikliai nusišypsodama Klei- 
tonui.— Idealu su geru cigaru, ar ne? 

— Visai teisingai, — patvirtino jis sustingusiu rimtu 
veidu ir paėmęs nuo gretimo stalelio emaliu puoštą me- 
talinę dėžutę užkabino pirštu dangtelį. Pasirodė, jog vi- 
duje sudėti įvairių rūšių cigarai, kuriuos jis ir pasiūlė Vit- 
nei. 

Tai jis padarė taip šaltakraujiškai, kad Vitnė vos susi- 
tvardė nesijuokusi. Prikandusi apatinę lūputę, kad jos 
neišduotų išdavikiškas drebulys, Vitnė kilstelėjo ir ėmė 
tyrinėti cigarus, lyg norėdama nuspręsti, kurį išsirinkti. 
Ką jis darys, jeigu ji taip ir pasielgs? Be abejo, pridegs 
cigarą! 

— Ar galėčiau pasiūlyti tą, kairiajame krašte, ilges- 
nį? — galantiškai sumurmėjo jis. 

Vitnė klestelėjo į krėslą raitydamasi iš juoko. 

— O gal uostomojo? — tęsė jis sukeldamas Vitnei nau- 
ją linksmybės priepuolį — Turiu uostomojo tabako spe- 
cialiai tokiems išrankiems svečiams kaip jūs. 

— Ne, jūs tiesiog neįmanomas! — aiktelėjo mergaitė ir 
šiaip taip atgavusi kvapą, įdėmiai šeimininko stebima, pa- 
kėlė taurę ir neryžtingai paragavo brendžio. 

Atrodė, kad gėrimas nutvilkė ją iki pat vidurių. An- 
tras ir trečias gurkšniai nebebuvo tokie baisūs, ir paga- 
liau Vitnė priskyrė brendį tos kategorijos daiktams, prie 
kurių reikia priprasti. 

Tačiau labai greit ji pajuto neįprastą be galo malo- 
nią šilumą, kuri pasklido visur, ir ryžtingai atstūmė tau- 
rę, klausdama savęs, ar labai gali paveikti keli brendžio 
gurkšniai. 

— Kas išmokė jus žaisti? — pasidomėjo Kleitonas. 

— Mano dėdė,— išsiblaškiusi tarstelėjo Vitnė ir pakė- 
lusi karalių ėmė apžiūrinėti jį, gėrėdamasi puikiu darbu. 

— Neišmanantis žmogus tikriausiai galėtų pamatyti, 
kad tos figūros padarytos iš aukso ir sidabro. 

— Neišmanantis žmogus, — tiesmukiškai. pastebėjo 
Kleitonas paimdamas auksinį karalių iš plonų pirštelių, 
kad sutrukdytų atidžiau tyrinėti, — pamanytų, kad jūs 
stengiatės išvengti gudriai paspęstų mano spąstų, perkel- 
dama karalių į ne tokią pavojingą poziciją lentoje. 

Vitnė bematant sukluso: 

— Išvengti spąstų? Nepavojingą poziciją? Ką jūs čia 
šnekate? Mano karaliui visai negresia pavojus! 

Lėta vylinga šypsena nušvietė Kleitono veidą. Siek- 
telėjęs rikio, jis paėjo. 

— Šachas. 

— Šachas? — nepatikliai pakartojo Vitnė spitrėdama į 
lentą. Iš tikrųjų šachas. Kad ir ką ji darytų, padėties ne- 
beišgelbės. 

Ji lėtai pakėlė akis, ir Kleitoną užplūdo išdidumas, iš- 
vydus, kokiu neslepiamu susižavėjimu nušvito mielas vei- 
das. 

— Jūs beširdis, klastingas, apdairus, suktas niekšas! — 
švelniai, kupina pagarbos sušnibždėjo ji. 

Atlošęs galvą, Kleitonas garsiai nusijuokė, sužavėtas 
jos tono ir žodžių kontrasto. 

— Jūsų komplimentai šildo mano širdį — numykė jis. 

— Jūs neturite širdies, — atšovė žaviai jam šypsoda- 
masi Vitnė, — kitaip neįtrauktumėte bejėgės moters į Žai- 
dimą, kuris jums taip meistriškai sekasi. 

— Bet juk jūs mane įtraukėte, — priminė jis šypsoda- 
sis.— Na, ką dabar darysime — baigsime partiją ar jūs 
pasiglemšite iš manęs pergalę, pareikšdama, jog neketi- 
nate žaisti iki galo? 

— Ne, — geraširdiškai atsiduso Vitnė, — prisipažįstu 
visiškai pralaimėjusi. 

Jos žodžiai reikšmingai nuskambėjo įsiviešpatavusioje 
iškilmingoje tyloje. 

— Aš tikėjausi to,— pagaliau tyliai ištarė jis ir atsi- 
sagstęs tamsiai mėlyną fraką atsilošė krėsle, ištiesęs prieš 
save ilgas kojas, ir susimąstęs įsistebeilijo į liepsną. 

Vitnė vogčiomis dėbčiojo į jį, protarpiais pakeldama 
prie lūpų brendžio taurę. Sėdintis šia poza Kleitonas at- 
rodė tartum nužengęs iš „kilmingo džentelmeno“ portre- 
to, kuriuos taip dažnai tapo tapytojai. Tačiau ją apėmė 
keistas pojūtis, kad po šia ramia, nerūpestingai atsipalai- 
davusia išore slypi nenugalima galia, geležinė valios jė- 
ga, kurios dabar rūpestingai tvardomos ir gali ištrūkti į 
laisvę kiekvieną akimirką. Jis panėšėjo į gracingą, bet 
stiprų grobuonį, lūkuriuojantį pasaloje, ir vos Vitnė ženg- 

tų klaidingą žingsnį, jis SrBH užpultų ją, ir tuomet pasi- 
gailėjimo nelauk. 

Mintyse mergaitė papriekaištavo sau, kad taip įsisiau- 
tėjo vaizduotė. Kvaila fantazuotoja! 

— Nežinau, kiek dabar valandų, — švelniai priminė 
ji, — bet esu tikra, kad man jau seniai laikas būti namie. 

— Ne anksčiau,— tvirtai atsakė jis nukreipdamas žvilg- 
snį nuo skaisčios liepsnos į Vitnę,— negu vėl išgirsiu jū- 
sų juoką. 

Vitnė papurtė galvą: 

— Daugiau nebegaliu! Nebuvau taip juokusis nuo pa- 
vasarinio muzikos vakaro, kai man buvo dvylika metų. 

Kleitonas laukė tęsinio, bet matydamas, jog mergaitė 
nesirengia pasakoti smulkiau, paprašė: 

— Kadangi jūs, matyt, nelabai trokštate papasakoti 
man tą istoriją, pareiškiu, jog reikalauju pasakojimo kaip 
nugalėtojo prizo. 

— Iš pradžių įsigudrinote priversti mane žaisti su ju- 
mis,— papriekaištavo Vitnė,— paskui apmulkinote ir lai- 
mėjote apgaule, o dabar dar ir prizo reikalaujate?! Ne- 
jaugi jūs iš tiesų toks negailestingas? 

— Toks. Na, o dabar viską prisipažinkite. 

— Gerai, — paklusniai linktelėjo ji — Bet tik todėl, kad 
atsisakau glostyti jūsų savimeilę, maldaudama pasigailė- 
ti. — Mergaitės balsas sušvelnėjo, kai ji prisiminė pra- 
ėjusias dienas.— Tai atsitiko taip seniai, tačiau atrodo, tar- 
tum viskas būtų buve tik vakar. Ponas Tvitsvortas, vieti- 
nis muzikos mokytojas, sumanė rengti mieste pavasarinį 
muzikos vakarą. Visos mergaitės, kurios budriai jo pri- 
žiūrimos mokėsi muzikos, sudainuodamos arba paskam- 
bindamos trumpą pjesę, turėjo parodyti, ką išmokusios. 
Musų iš viso buvo penkiolika, bet Elizabetė Ašton buvo 
laikoma talentingiausia, todėl ponas Tvitsvortas suteikė 
garbę jos mamai ir tėčiui būti šventės šeimininkais. Aš 
net eiti nenorėjau, bet... 

— Bet ponas Tvitsvortas reikalavo, tvirtindamas, kad 
kitaip vakaras visiškai sužlugs? — užbaigė už ją Kleito- 
nas. 

— Viešpatie, žinoma, ne! Jis būtų apsidžiaugęs galė- 
damas atsikratyti manęs! Matote, vos jis įžengdavo į Vi- 

dų vesti pamokos, jo akys imdavo peršėti ir ašaroti. Jis 
visiems skųsdavosi, esą mano skambinimas taip varginąs 
jo klausą, kad jis neištveriąs ir imąs verkti. 

Kleitonas kažkodėl įtūžo ant muzikos mokytojo. 

— Matyt, jis tikras kvailys! 

— Tikrai, — sutiko žaviai šypsodamasi Vitnė.— Kitaip 
seniai būtų supratęs, jog kiekvieną kartą, jam atėjus į 
pamoką, aš įberiu pipirų į jo tabokinę. Kad ir kaip ten 
būtų buvę, atėjus šventei, aš spyriojausi ir įtikinėjau tė- 
vą, jog Man neverta ten eiti, bet jis buvo atkaklus. Pri- 
simindama praeitį, aš Manau, jog jis būtų nusileidęs, jei 
aš nebūčiau pasiuntusi pas jį su laiškučiu Klarisės, savo 
kambarinės. 

— Ir ką gi jūs parašėte? — linksmai pasiteiravo Klei- 
tonas. 

— Aš pareiškiau,— prisipažino Vitnė Žybtelėjusi aki- 
mis,— kad atguliau, susirgusi cholera, kad jis gali va- 
žiuoti į vakarą be manęs ir paprašyti visus melstis, kad 
išgyčiau. 

Kleitono pečiai įtartinai sukrūpsėjo, bet Vitnė rūsčiai 
pareiškė: 

— Dar nepradėjau linksmosios pasakojimo dalies, po- 
ne Vestlendai. 

Kleitonas bematant pasistengė nutaisyti rimtą veidą, ir 

Vitnė tęsė: 
Tėvas išdrožė Klarisei ilgą pamokslą ir vos nesu- 
maišė vargšelės su žemėmis už tai, kad jai nepavyko įdieg- 
ti Man nors trupinėlio pagarbos tiesai, ir nepraėjus nė 
penkioms minutėms ji jau įgrūdo mane į geriausią suk- 
nelę, kuri pasirodė esanti per trumpa, nes aš buvau per- 
spėjusi neketinanti važiuoti į vakarą ir ji neatleido pa- 
lanko. Tėvas įmetė mane į puskarietę. Žinoma, pjesės aš 
neišmokau, ir čia nebuvo ko stebėtis, nes aš neketinau 
bergždžiai leisti savo dienų, tarškindama klavišais. Mal- 
davau tėvą, kad leistų man sugrįžti ir pasiimti gaidas, bet 
jis buvo per daug supykęs, kad mane išklausytų. 

Net tolimiausi kaimynai, gyvenantys už daugelio my- 
lių, būriavosi Elizabetės namuose, muzikos kambaryje. Ji 
skambino kaip angelas, ir net Margaretės Meriton pas- 
tangos buvo deramai įvertintos. Mane laikė pabaigai. 

Vitnė užsimiršusi nutilo. Valandėlę ji vėl tartum su- 
grįžo į praeitį ir vėl atsidūrė trečioje svečių pilno muzi- 
kos kambario eilėje, kaip tik už Polo, kurio akys buvo 
įsmeigtos į Žavų, skulptūriškai taisyklingą skambinančios 
fortepijonu Elizabetės veidą. Polas tuomet drauge su vi- 
sais pašoko ploti Elizabetės skambinimui, o Vitnė stovėjo 
už jo nugaros tampydama trumpą blogai pasiūtą rausvą 
suknelę, neapkęsdama savo kerėpliškos figūros — vien 
rankos, kojos, alkūnės ir keliai. 

— Jūs turėjote skambinti paskutinė, — priminė Klei- 
tonas, ir žaismingas tonas sugrąžino Vitnę iš nelinksmų 
prisiminimų į tikrovę.—lr netgi be gaidų jūs, žinoma, 
skambinote taip, kad visi šaukė „bravo“, „bis“? 

— Aš pasakyčiau,— skambiai nusijuokė Vitnė,— kad 
jie reagavo pritrenkiančia tyla. 

Nors ji pasakojo ironizuodama, Kleitonui jos pasako- 
jimas pasirodė greičiau graudus nei juokingas. Tuo metu 
jis mielai būtų užsmaugęs tuos bukagalvius kaimiečius, 
kurie taip paniekinamai žiūrėjo į Vitnę,— visut visutė- 
lius, pradedant muzikos mokytoju ir baigiant kvailu jos 
tėvu. Giliai širdyje Kleitonas nenoromis pajuto švelnu- 
mą tai nepaprastai būtybei ir troško ją apginti. Nesupran- 
tami pojūčiai kėlė nerimą ir stebino, ir jis skubiai pakėlė 
taurę, kad nuslėptų trikdančias neįprastas emocijas. 

Bijodama, kad jis ims jos gailėtis, Vitnė nusišypsojo 
ir atsainiai numojo ranka. 

— Paaiškinau jums viską, kad žinotumėt įvykio prieš- 
istoriją. Svarbiausia prasidės tik dabar! Tikra drama įsi- 
liepsnojo, kai visi mėgavosi lengvais priešpiečiais pieve- 
lėje. Matote, po priešpiečių turėjo įteikti prizą geriausiai 
muzikantei, ir jį gauti, žinoma, turėjo Elizabetė Ašton. 
Nelaimė, prizas dingo, ir pasklido gandas, kad jis įkeltas į 
didžiausią medį, augantį pievelėje. 

Kleitonas susižavėjęs žybtelėjo akimis: 

— Tai jūs jį ten paslėpėte? 

Vitnė plykstelėjo raudoniu. 

— Ne, bet aš paleidau gandą, kad jis medyje. Šiaip 
ar taip, visi ką tik buvo pradėję valgyti, kai Elizabetė iš- 
dribo iš medžio, bumptelėdama kaip akmuo ant apačioje 
pastatyto stalo. Pamaniau, kad ji būtų Žavus papuošalas, 

lyg ir važa ties stalo viduriu. Ji su savo rausvai balta suk- 
nyte ir rauktinukais taip Žaviai nutūpė tarp sumuštinių ir 
apkepų, kad aš neištvėriau ir prapliupau juoku. 

Mergaitė nusišypsojo atsiminusi juokingą sceną, bet 
tuojau prisiminė ir tai, kaip Polas šoko gelbėti Elizabe- 
tės ir nosine šluostydamas jai ašaras įtūžęs rijo akimis 
Vitnę. 

— Ir suaugusieji, išvydę, kaip juokiatės, tuojau apkal- 
tino jus, jog paslėpėte prizą? 

— Oi ne, jiems per daug rūpėjo, kaip nukelti Eliza- 
betę nuo stalo, kad pastebėtų mane, kvatojančią iki is- 
terijos. Tačiau Piteris Redfernas viską matė ir pamanė, 
jog kalta aš. Žinoma, jis puikiai žinojo, kad į kiekvieną 
medį galiu įsikarti daug greičiau už jį. Jis pagrasino nu- 
suksiąs man ausis, bet Margaretė Meriton pasiūlė viską 
papasakoti Mano tėvui, kad jis kaip reikiant man iškarš- 
tų kailį. 

— Ir koks buvo jūsų likimas? — pasiteiravo Kleito- 
nas. 

— Viskas susitvarkė savaime, — paaiškino Vitnė, ir jos 
juokas priminė Kleitonui vėjo nešamą žvangučių skam- 
besį.— Matote, Piteris buvo per daug įtūžęs, kad klausy- 
tų Margaretės, 0 aš — visiškai tikra, kad jis neišdrįs man 
suduoti, todėl linktelėjau tik paskutinę akimirką. Taigi 
užuot trenkęs man, jis smogė Margaretei tiesiai į akį. O 
Dievulėliau! Niekada nepamiršiu nelaimingo Piterio vei- 
do, kai Margaretė ėmė raičiotis Zolėje. Kai ji atsistojo, 
jos fizionomMiją puošė nuostabiausia violetinė mėlynė, to- 
kios dar nebuvau mačiusi. 

Besijuokiančios jų akys susitiko; laimingą tylą nutrauk- 
davo tik linksmas malkų traškėjimas už židinio grotelių. 
Kleitonas pastatė taurę, ir Vitnės šypsena išblėso, kai jis 
ryžtingai pakilo. Skubiai dirstelėjusi į duris, prie kurių 
pirma stovėjo tarnas, ji pamatė, kad kambaryje, be jų, nie- 
ko nėra. 

— Labai vėlu, — pastebėjo ji skubiai pašokdama. — 
Verčiau važiuosiu namo. 

Kleitonas sustojo per colį nuo jos ir sodriu aksominiu 
baritonu tarė: | 


— Dėkoju už žaviausią vakarą mano gyvenime. 

Bet jo Žvilgsnis sakė visai ką kita, ir Vitnės širdis ne- 
sulaikomai ėmė daužytis, nors pažįstamas įspėjantis bal- 
sas atkakliai skambėjo galvoje. 

— Prašau, nereikia stovėti taip arti, — sušnibždėjo 
ji — nes aš jaučiuosi lyg triušis, kurį tuojau pagaus... 
šeškas. 

Kleitono akys šypsojosi, nors balsas liko ramiai vilio- 
jantis. 

— Vargu ar aš galėsiu pabučiuoti jus, atsidūręs ki- 
tame miesto pakraštyje, mažyte. 

— Nevadinkite manęs taip ir nereikia bučinių! Aš 
dar neatleidau jums už tą dieną prie upelio. 

— Tuomet bijau, kad privalėsiu pelnyti jūsų atleidi- 
mą. 

— Nieku būdu, nieku būdu, — murmėjo Vitnė, bet jis 
jau prisitraukė ją prie savęs.— Šį kartą aš tikrai jums 
neatleisiu. 

— Bauginanti perspektyva, bet gausiu surizikuoti, — 
kimiai kvėptelėjo jis ir godžiai apžiojo jos lūpas. Pirmo 
prisilietimo sukeltas sukrėtimas panėšėjo į žaibo smūgį, 
Jo rankos be perstojo slysčiojo jos pečiais ir nugara, vis 
stipriau spausdamos prie raumeningo vyriško kūno. Jis 
bučiavo ją atkakliai, saldžiai, neatlyždamas, ir kai vVir- 
pančios jos lūpos prasivėrė įžūliam liežuviui, smarkiai su- 
spaudė ją glėbyje. Jo liežuvis įsprūdo jai į burną, paskui 
lėtai išslydo lauk, bet vien tam, kad vėl brautųsi vidun 
slysčiodamas nesuprantamu beprotišku ritmu, žaibiškai 
įžiebdamas iki šiol nepatirtus pojūčius mergaitės papil- 
vėje. 

Drąsios jo rankų, lūpų ir liežuvio glamonės, ilgos ko- 
jos, intymiai prisispaudusios prie jos kojų, pažadino Vit- 
nės kūną jo glėbyje pojūčių pilnatvei ir gyvenimo geis- 
mui. Ji bejėgiškai atsidavė liepsningiems jo rankų ir lū- 
pų reikalavimams, atrodė, jog blaivus protas išgaravo 
be pėdsakų. Visiems laikams. Juo ilgesni buvo bučiniai, 
juo labiau svaigo galva. Ji tartum būtų pavirtusi dviem 
moterimis: viena — šilta ir nuolanki, kita — nerimo supa- 
ralyžiuota. 

Kai pagaliau Kleitonas atšlijo, Vitnė bejėgiškai priglau- 

dė kaktą prie jo krūtinės ir taip stovėjo suglumusi, ne- 
tekusi nuovokos, įsiutusi, pykdama ant jo ir savęs. 

— Ar dabar galiu prašyti, kad atleistum, mažyte? — 
linksmai paerzino jis kilstelėjęs jos smakrą.— O gal ver- 
Čiau luktelėti? 

Vitnė pakėlė maištingas žalias akis ir narsiai susitiko 
su jo žvilgsniu. 

— Manau, kad man geriau palūkėti, — nusprendė Klei- 
tonas, liūdnai atsidusęs ir vos palytėjęs lūpomis jos kak- 
tą pasisuko ir žengęs iš kambario netrukus grįžo su atla- 
siniu jos apsiaustu. 

Apsiautė juo Vitnės pečius ir mergaitė krūptelėjo jo 
pirštams palietus jos odą. 

— Jums šalta? — sumurmėjo jis apkabindamas ją iš 
už nugaros ir prisiglausdamas krūtine. 

Bet Vitnė negalėjo prisiversti ištarti bent žodį. Gerk- 
lę gniaužė gėda, sutrikimas, įtūžis ir panieka pačiai sau. 

— Nejaugi dėl manęs žado netekote? — juokais pasi- 
teiravo Kleitonas šiek tiek palinkdamas, ir šiltas jo alsa- 
vimas judino jos plaukus. 

— Prašau,— ji tik slopiai sušnibždėjo, — paleiskite ma- 
ne. 

Kleitonas nebebandė vėl jos kalbinti tol, kol ekipažas 
sustojo prie jos namų. 

— Vitne,— nekantriai pasakė jis sugriebęs jos ranką, 
vos ji pravėrė duris ir bandė įeiti vidun, — aš noriu pasi- 
kalbėti su jumis. Tarp mudviejų yra paslapčių, kurias ge- 
riau būtų suprasti ir viską iškart paaiškinti. | 

— Ne dabar, — nuvargusiu balsu paprašė Vitnė.— Gal 
kitą kartą. 

Ji nemiegodama gulėjo iki aušros, stengdamasi su- 
prasti prieštaringas ją sukrėtusias emocijas, kurias joje 
sugebėjo pažadinti Kleitonas. Viešpatie, kodėl jam vien 
mylavimu ir bučiniais pavyko priversti ją pamiršti visus 
planus ir svajones apie Polą, jos pačios dorovės ir tau- 
rumo sampratąė 

Vitnė pavirto kniūbsčia ir įsikniaubė veidu į pagalvę. 
Nuo šios nakties ji kaip įmanydama vengs pasilikti su 
juo dviese. Jos klaida, kurios ji niekada daugiau nebe- 
pakartos, yra tai, kad šiandien perdaug mėgavosi jo drau- 

gija, pasidavė neapsakomam jo žavesiui, ir todėl ėmė lai- 
kyti jį savo draugu. 

„Draugas,— su kartėliu mąstė ji vėl atvirsdama aukš- 
tielninka ir įsižiūrėdama į baldakimą.— Nagi, kailinė mo- 
va, net ji gali tapti ištikimesniu draugu už jį! Tas bjau- 
rus ištvirkėlis galėtų sugundyti net šventąją bažnyčioje! 
Jis viskam ryšis, kad dar kartą pasiektų pergalę. Ir juo 
labiau jam reikia stengtis, juo sunkiau pasiekti grobį, 
juo įnirtingiau jis medžioja“. Dabar Vitnė visiškai neabe- 
jojo esanti jo grobis. Jis ketina suvedžioti ją, nuplėšti 
garbę, ir niekas nesukliudys jam be paliovos tai ban- 
dyti. 

Jai ir Polui bus geriau, jei apie sužadėtuves bus kuo 
greičiau paskelbta, bent jau dėl to, kad Kleitonas Vest- 
lendas nebedrįs persekioti moters, kuri pažadėta kitam 
vyrui. Vyrui, kuris žinomas kaip taiklus šaulys! 

Vitnė prisiglostė plaukus, paskutinį kartą vertinamai 
nužvelgė žalią minkštos vilnos suknią su baltais raukti- 
nukais aplink kaklą ir riešus ir pasitaisė juodą aksomo 
kaspiną, kukliai suėmusį plaukus ant pakaušio. Po akimis 
juodavo ratilai — tai dėl bemiegės nakties, bet jei to ne- 
paisysim, ji atrodė gražutė ir miela, kaip ir tinka gerai 
išauklėtai merginai. 

— Visai ne iš tų — vos pastebimai pasiraukė Vitnė 
nusigręždama nuo veidrodžio, — kurios rezga planus, kaip 
įvilioti vyriškį į spąstus apsimestinai nekaltomis manie- 
romis ir šnekomis, kad priverstų jį prisipažinti meilėje. 
Šiandien lemiama diena! 

Jau kelintą sykį smulkiai apgalvojusi savo planą, ji 
nulipo į svetainę, kur jau laukė Polas. Ji leis suprasti jam, 
kad grįš į Paryžių su teta Ene, kai dėdė Edvardas atva- 
žiuos jų pasiimti. Jeigu ši/ai nepaskatins Polo pasipiršti, 
vadinasi, be reikalo ji svajojo. 

Ji neryžtingai stabtelėjo ant svetainės slenksčio. Po- 
las atrodė toks puikus, toks gražus, kad mergaitė vos ne- 
pasidavė pagundai, pamiršusi padorumą, pasipiršti pati. 
Užuot tai padariusi, ji linksmai pastebėjo: 

— Kokia šiandien graži diena! Gal pasivaikščiotume 
sode? 

Vos jiedu atsidūrė nuošaliame kampelyje, kur už aukš- 
tos gyvatvorės žydėjo paskutinės rožės, Polas apkabino 
ją ir pabučiavo. 

— Stengiuosi atlyginti už nuoskaudas, padarytas jums 
per visus tuos metus, — pajuokavo jis. 

Kaip tik tokios patogios progos ji ir laukė. Puiki san- 
tykių aiškinimosi pradžia! 

— Tuomet reikia paskubėti! — atsitraukusi per žings- 
nį ir linksmai nusišypsojusi pastebėjo Vitnė.— Privalė- 
site atpirkti tiek daug savo nuodėmių, ir vos per kelias 
savaites! 

— Ką turite galvoje, sakydama „kelias savaites'? 

— Iki aš grįšiu su teta ir dėde į Prancūziją, — paaiš- 
kino Vitnė vos negriūdama iš palengvėjimo, kai išvydo 
staiga apniukusį Polo veidą. 

— Iki grįšite į Prancūziją? Aš maniau, kad grįžote na- 
mo visam laikui. 

— Bet ir ten mano namai, Polai, ir jie man daug ar- 
timesni negu šie. 

Polas atrodė toks susikrimtęs, kad Vitnę ėmė graužti 
sąžinė, tačiau vienintelis būdas, kaip sutrukdyti jai išvyk- 
ti į Prancūziją, buvo pasipiršti, ir Polas tai puikiai supra- 
to. 

— Tačiau jūsų tėvas yra čia, — paprieštaravo jis.— Aš 
esu čia, Argi tai nieko jums nereiškia? 

— Žinoma, reiškia, — sušnibždėjo Vitnė nukreipdama 
akis į šalį, kad jis nesuprastų, kiek daug tai reiškia jai. 
Kodėl, na, kodėl jis negali pasakyti paprasčiausiai: ,„Te- 
kėk už manęs!" 

Atgręžusi jam nugarą, Vitnė dėjosi įdėmiai apžiūrinė- 
janti raudoną rožę. 

— Jūs negalite išvažiuoti! — išdaužė jis.— Aš, atrodo, 
įsimylėjau jus. 

Vitnės širdis akimirką liovėsi plakusi, paskui ėmė pa- 
šėlusiai daužytis. Norėjo pulti jam į glėbį, bet skubėti ne- 
verta — jo prisipažinimas buvo kažkoks neryžtingas ir 
gana šaltas. Ji žengė žingsnį takučiu ir atsisukusi koke- 
tiškai nusišypsojo. 

— Tikiuosi, kad parašysite man ir pranešite. .. kai bū- 
site tikras, ką jaučiate. 

— Oi ne, taip paprastai jūs neišsisuksite! — nusijuokė 
Polas sugriebdamas ją už rankų ir traukdamas atgal.— 
Na, panele Stoun, prisipažinkite, ar mylite mane. 

Vitnė užgniaužė karštą norą prisipažinti Polui aistringai 
ir amžinai jį mylinti. 

— Atrodo, kad taip, — pareiškė ji, jos akys žibėjo. 

Bet užuot toliau kalbinęs mergaitę ta labai dominan- 
čia ją tema, Polas staiga paleido ją ir atsitraukė. Jo vei- 
das pasidarė šaltas ir uždaras. 

— Šiandien turiu daug reikalų, — sausai pasakė jis. 

Vitnė pasijuto priblokšta, supratusi, kad Polas rengia- 
si išeiti. Ji susigėdo pajutusi, kad Polas atspėjo jos triu- 
ką ir suprato, kad ji nori priversti jį vesti ją. 

Jie priėjo lauko duris, prie kurių stovėjo madingas 
naujas jo ekipažas. Polas užgaišo lygiai tiek, kiek rei- 
kėjo priglusti lūpomis prie jos pirštų trumpu mandagiu 
bučiniu, bet per žingsnį atsitraukęs stabtelėjo. 

— Norėčiau žinoti, kiek aš turiu varžovų, be Vestlen- 
do? — reikliai paklausė jis. 

Mergaitei iš laimės apsvaigo galva. 

— O kiek norėtumėt? — nusišypsojo ji. 

Polas prisimerkė, jau žiojosi kažką pasakyti, bet ap- 
sisuko ir žengė prie puskarietės. 

Vitnės šypsena dingo. Neapsakomos kančios perverta 
ji stebėjo, kaip Polas lipa žemyn priemenės laiptais, ir 
širdis trenkė laidotuvių maršą į taktą ryžtingiems jo žings- 
niams. Ji privertė, kad jis atskleistų savo ketinimus, ir 
dabar juos žinojo. Polas turėjo galvoje vien lengvą, ne- 
įpareigojantį ilirtą, nieko daugiau. Jis nenorėjo matyti 
jos savo žmona nei iki išvažiavimo, nei dabar. 

Prie pat puskarietės Polas kažko gaišavo, norėjo pa- 
imti vadžias iš grumo ir vėl sustingo. Jis stovėjo neju- 
dėdamas nugara į ją, ir Vitnė, jį stebėdama, ėmė murmė- 
ti karštligiškas, padrikas, gailias maldas. 

Įtemptai tylėdama, išsigandusi ir vis tiek neprarasda- 
ma vilties, ji stebėjo, kaip Polas lėtai atsisuka, skvarbiai 
žiūri į ją... ir grįžta! Tuo metu, kai jis tiek priartėjo, kad 

Vitnė įstengė aiškiai įžiūrėti jo veido bruožus, jos keliai 
taip smarkiai drebėjo, kad ji beveik negalėjo pastovėti. 

— Panele Stoun,— linksmai pareiškė jis, — man ką tik 
šovė į galvą tokia mintis, kad dėl visko, kas susiję su ju- 
mis, aš turiu tik dvi išeitis: galiu arba vengti ateityje su- 
sitikti su jumis ir tuo padaryti galą savo kančioms, arba 
vesti jus, kad kuo labiau jas pailginčiau! 

Žvelgdama į mylimas, juoku žibančias akis, Vitnė su- 
prato, kad Polas jau pasirinko. Ji mėgino šypsotis, bet 
iš palengvėjimo sukūkčiojusi, vos tvardydama ašaras, su- 
murmleno: 

— Žinai, tu niekad nebūtum atleidęs sau, jei pasku- 
tinę akimirką būtum išsigandęs ir pabėgęs! 

Polas prajuko ir išskėtė rankas. Vitnė puolė jam ant 
kaklo juokdamasi ir kartu verkdama, mėgaudamasi, kad 
jaučia tas stiprias, tvirtai, valdingai glaudžiančias ją ran- 
kas, prisiglaudė skruostu prie tos jo krūtinės vietos, kur 
ramiai, tolygiai plakė širdis. 

Sieloje pasidarė lengva ir džiugu, tartum ji dabar pa- 
galiau atsidūrė saugioje vietoje po ilgos sunkios kelionės, 
ir auksinis laimės rūkas patikimai apgaubė Vitnę neper- 
matoma uždanga. Juk Polas ką tik dovanojo jai neįkai- 
nojamą dovaną — savo meilę, ir Vitnė buvo tokia dėkin- 
ga jam, kad, regis, būtų galėjusi čia pat pulti ant kelių 
ir bučiuoti jo rankas. Polas myli ją, nori vesti, ir tai — 
įrodymas, nenuginčijamas įrodymas, kad ji iš tikrųjų pa- 
sikeitė. Vitnė — ne paprasčiausia ryški klastotė, apreng- 
ta pagal paskutinę madą, dailiai sušukuota ir vaidinanti 
jauną gerai išauklėtą ledi, ko ji taip dažnai bijodavo. 
Daugiau ji nebebus beviltiška nevykėlė! Ji yra tikra! Ir 
taip pat šio to verta! Kaimynai dabar neliežuvaus, nebe- 
sišnibždės aptarinėdami, kokia kvaišele ji pavirto dėl Po- 
lo Sevarino. Dabar jie ims šypsotis ir tvirtinti, kad Vit- 
nė visada patikusi ponui Sevarinui, ir jis tiesiog laukęs, 
kada ji suaugs. Vitnė galės gyventi tarp žmonių, kurių 
simpatijų ir palankumo ji taip ilgai siekė. Jai pagaliau 
pavyks susigrąžinti reputaciją aplinkinių ir savo tėvo aky- 
se. Ir palengvėjimo ašarų vėl pritvinko mergaitės akys. 

— Nagi, susiraskim tavo tėvą, — pasiūlė Polas, . 

Vitnė pakėlė galvą ir įsispitrėjo į jį laiminga, nieko 
nesuvokianti. 

— Kam? 

— Nes aš norėčiau greičiau baigti visus formalumus 
ir vargu ar galiu ledi Enę prašyti tavo rankos. Nors, — 
apgailestaudamas pridūrė, — tiesą pasakius, rinkčiausi šį 
variantą. 


Sjueli, kur mano tėvas? — nerimaudama paklausė Vit- 
nė peržengusi namų slenkstį. 

— Išvažiavo į Londoną, panele,— atsakė tarnas,— 
prieš pusvalandį. 

— Į Londoną? — aiktelėjo Vitnė.— Bet aš maniau, kad 
jis rengiasi važiuoti tik rytoj! Kas atsitiko? Kodėl jis su- 
manė važiuoti anksčiau? 

Sjuelis, kuris visada viską žinodavo, šį kartą tik ne- 
nutuokdamas pakraipė galvą. Vitnė žvelgė įkandin tar- 
no, kuris skiubėjo į bufetą, ir jai atrodė, kad jos laimės 
saulė ūmai nusileido. Tačiau Polas panėšėjo į žmogų, ku- 
ris pasirengė nemaloniam susidūrimui, bet nelauktai at- 
ėjo trokštamas atokvėpis, ir dabar jis nežino, ką jaučia, — 
palengvėjimą ar nusivylimą, nes tai, kas baisiausia, dar 
prieš akis. 

— Kada jis sugrįš? 

— Ne anksčiau kaip po penkių dienų, — pareiškė Vit- 
nė ir susikrimtusi nuleido galvą.— Kaip tik prieš priėmi- 
mą, rengiamą jo gimtadienio proga. Jau išsiųsti kvieti- 
mai visiems giminaičiams, gyvenantiems kitose grafystė- 
se. Gerai, jeigu jis sugrįš rytą, 0 jei ne, galėsime pasikal- 
bėti su juo tik kitą dieną. Kad ir sekmadienį, grįžę iš 
bažnyčios! 

Ji šiek tiek pralinksmėjo, supratusi, kad dar niekas ne- 
prarasta. Tačiau Polas kažką užsigalvojęs sunkiai atsi- 
duso: 

— Man reikia galutinai susitarti dėl poros vienodo 
plauko grynakraujų arklių pirkimo — tau jie patiks! Ir, 
be to, reikia turėti pakankamai laiko, kad suspėčiau į auk- 
cioną Hempston Parke. Gausiu išvažiuoti šeštadienį, ta- 
vo tėvo grįžimo dieną. 

Vitnė mėgino neparodyti nusivylimo. 

— Ir kiek laiko tavęs nebus? 

— Apie dvi savaites, devynias ar dešimt dienų, ne 
ilgiau. 

— Visą amžinybę! 

Polas vėl apkabino ją: 

— Tik norėdamas įrodyti, kokie rimti mano ketini- 
mai, praleisiu su tavimi visą šeštadienį: 0 gal Martinas 
sugrįš gana anksti ir mes suspėsim viską jam papasakoti. 
Penkios dienos — visai neilgas laikas. Ir, — pridūrė jis 
trumpai nusijuokdamas, nes pastebėjo, kaip apsiniaukė 
jos veidukas, — aš netgi neskubėsiu išvažiuoti, kad galė- 
čiau kelias valandas pabūti vakarėlyje, žinoma, su sąlyga, 
kad tu pakviesi mane. 

Šypsodamasi Vitnė linktelėjo. 

— Tuomet, jei man nepavyks pasišnekėti su juo per 
priėmimą, o greičiausiai taip ir bus, svečiams išvažia- 
vus gali pasakyti jam, kad vos grįžęs ketinu oficialiai 
apsilankyti. Na, ar aš panašus į žmogų, kuris stengiasi iš- 
vengti santuokos ryšių? 

Išėjus Polui, Vitnė dar kurį laiką svarstė, ar verta pra- 
nešti tetai Enei nuostabiąją naujieną, ir galiausiai vis dėl- 
to nutarė palūkėti. Dabar ji troško vienatvėje pasimėgau- 
ti savo džiaugsmu ir prietaringai bijojo kam nors pasakoti 
greit susižadėsianti su Polu, prieš šiam paprašant jos ran- 
kos. Be to, tėvas tikriausiai grįš gana anksti, ir jie suspės 
viską jam prisipažinti. Ir tą pačią dieną paskelbs suža- 
dėtuves! 


Pagal seną tradiciją Kleitonas pietaudamas peržiūrėjo 
paštą. Be įprastinės dalykinės korespondencijos ir dau- 
gybės kvietimų, šiandien jis gavo laiškus iš motinos ir 
brolio. Kleitonas plačiai nusišypsojo pagalvojęs apie staig- 
meną, rengiamą motinai. Kaip ji nudžiugs sužinojusi, kad 
vyriausiasis sūnus pagaliau sumanė vesti ir padovanoti 
jai anūkų, apie kuriuos ji seniai, tačiau bergždžiai sva- 
jojo, todėl dieną naktį persekiojo Kleitoną reikalaudama 
surimtėti ir pagaliau sukurti šeimą! 

Jis turės ne mažiau kaip pustuzinį vaikučių, juokda- 
masis nusprendė Kleitonas, ir visi paveldės žalias Vitnės 
akis. 

Vis dar šypsodamasis jis pasirašė Londono juvelyro 
sąskaitą už smaragdo kuloną, kurį Vitnė buvo užsidėju- 
si per pokylį jos garbei. 

Atstūmęs sąskaitą į šalį, jis ėmė skaityti ilgą raštą, 
atsiųstą sekretoriaus, kuris prašė duoti nurodymus dėl 
pensijos mokėjimo seno nuomininko šeimai ir didelio ak- 
cijų paketo pardavimo laivų kompanijai. Ties kiekvienu 
punktu Kleitonas aiškiu braižu parašė išsamias instrukci- 
jas. 

Tarpduryje pasirodęs tarnas atsargiai krenkštelėjo. 

— Pas jus atvyko ponas Stounas, jūsų šviesybe,— pa- 
reiškė jis, Kleitonui pakėlus akis.— Suprantama, aš pasa- 
kiau jam, kad jūs pietaujate, bet jis tvirtina, jog reika- 
las labai svarbus ir negalima laukti. 

— (Gerai, prašykit,— suirzęs atsiduso Kleitonas. Vitnei 
jis visada turėdavo beribes kantrybės atsargas, kurios Žai- 
biškai išsekdavo atvykus būsimajam uošviui. Jis vos ga- 
lėjo pakęsti tą Žmogų! 

— Man būtinai reikėjo pasimatyti su jumis prieš iš- 
vykstant į Londoną, — uždusęs paaiškino Martinas. Jis sku- 
biai perėjo kambarį ir nelaukdamas leidimo atsisėdo prie- 
šais hercogą.— Patikėkite, mums gresia didžiuliai nema- 
lonumai, ir reikalai susiklostys labai blogai, jei tuojau pat 
neįsikišite. 

Kleitonas santūriu linktelėjimu atleido tarną, stovėjusį 
už jo kėdės, ir palaukęs, kol šis uždarys paskui save du- 
ris, šaltakraujiškai nužvelgė neprašytą svečią. 

— Apie ką jūs kalbate, Martinai? 

— Ketinau paaiškinti, kad atsirado nenumatytų sun- 
kumų. Tai Sevarinas. Jis kaip tik buvo pas Vitnę man iš- 
važiuojant. 

— Bet aš jau sakiau, kad dėl Sevarino nesijaudinu,— 
nekantriai atšovė Kleitonas. 


— Tuomet jums nepakenktų susirūpinti, ir kuo grei- 
čiau, — perspėjo Martinas; jis atrodė sutrikęs ir piktas.— 
Kai Vitnei buvo penkiolika metų, ji įsikalė sau į galvą, 
jog atmuš Sevariną nuo Aštonų mergiotės, ir nors dėl 
to jai prireikė penkerių metų — tik pagalvokit: penke- 
rių! — ji Vis dar velniškai atkakliai to siekia! Ir pasieks, 
trūks plyš pasieks! Minėsite mano žodžius, vargšelis jau 

galvoja, kaip greičiau ją vesti! Jis jau beveik pasirengęs! 
Vienas Dievas žino, kam jam to reikia, nes ji tikrai išva- 
rys jį iš proto! Šiaip ar taip, mane jau išvarė! 

— Jūs tikrai laikote jį vargšeliu? — su sarkastiška 
nuostaba pasiteiravo Kleitonas.— Patikėkit, Sevarino sko- 
nio galima tik pavydėti! Tačiau aš jau kelis kartus aiški- 
nau, jog pats dėl visko susitarsiu su Vitne, ir... 

Martinas taip pašoko, lyg turėtų tuojau sprogti. 

— Nieko jūs negalėsite susitarti su ja, juolab susi- 
tvarkyti! Guodžiatės ta mintimi, nes nepažįstate Vitnės 
taip kaip aš! Velniai griebtų, ji — savavališkas užsispyręs 
diegas, ir visada tokia buvo! Vos įsikals sau ką nors į gal- 
vą, kad ir ištekėti už Sevarino,— baigta! — kyštelėjęs ran- 
ką į kišenę, Martinas išsiėmė nosinę, nervingai nusišluostė 
prakaitą nuo kaktos ir pridūrė: — Žinoma, kas pasakys, 
gal jai svarbiausia — priversti Sevariną pasipiršti, ir tuo- 
met ji, nusprendusi, jog tikslas pasiektas, nusiramins ir 
visiems laikams jį pamirš. Kita vertus, — niūriai burbtelė- 
jo jis, — jeigu tai nepakenčiamai mergiotei iš tikrųjų šaus 
į galvą mintis ištekėti už jo, gausite prievarta tempti ją 
prie altoriaus, o ji kiekviename žingsnyje spyriosis! Ar 
suprantate, ką aš noriu pasakyti? 

Šaltų pilkų akių žvilgsnis ir dabar nieko nesakė. 

— Taip. 

— Puiku, puiku. Vadinasi, būtinai reikia kaip nors su- 
trukdyti Sevarinui pasipiršti jai, ir geriausias būdas bus 
pasakyti Vitnei, kad ji sužadėta su jumis jau nuo birže- 
lio mėnesio. Pasakykite tai Sevarinui! Paaiškinkit visiems! 
Nedelsiant paskelbkite apie savo sužadėtuves! 

— Ne. 

— Ne?! — nesuprasdamas pakartojo Martinas.— Bet ką 
jūs rengiatės daryti dėl Sevarino? 

— (O ką jūs siūlote? 

— Aš jau pasakiau! — apimtas nevilties riktelėjo Mar- 
tinas.— Liepkite Vitnei nepuoselėti jokių vilčių apie Se- 
variną ir rengtis vestuvėms! 

Kleitonui prireikė nemažų valios pastangų išlikti šal- 
takraujiškam: 

— Martinai, pasakykite, ar pasitaikė atvejų, kai jūs 
liepdavote dukteriai ką nors daryti prieš jos valią? 

— Žinoma! Aš — jos tėvas. 

Kleitono lūpų kampučiai trūktelėjo: 

— Ir kai jūs paliepdavot jai, ar ji nesispyriodama pa- 
klusdavo, ar darydavo visa, kas jai paliepta? 

Martinas nuvargęs sudribo krėsle, tamsiai išraudęs nuo 
nemalonių prisiminimų. 

— Paskutinį kartą aš pareikalavau, kad duktė paklus- 
tų, kai jai buvo keturiolika metų,— prisipažino jis, aki- 
vaizdžiai prisipažindamas pralaimėjęs.— Liepiau jai visa- 
me kame sekti Elizabete Ašton, ir per du mėnesius Vitnė 
kone mirtinai užkamavo mane savo reveransais! Ji tūp- 
čiodavo kiekviename žingsnyje, prieš namų tarnus ir vi- 
rėją, arklininkus ir arklius! Kiekvieną kartą, kai perženg- 
davau slenkstį, ji mesdavo visus savo darbus ir lenkdavo- 
si man! Visą kitą laiką ji darydavo tuos idiotiškus triukus 
su savo blakstienomis. .. na, žinote, Markstydavosi! Ir dar 
pareikšdavo vykdanti mano įsakymą: sekti tos Ašton pa- 
vyzdžiu! 

— Vitnė paklus man! — nutraukė Kleitonas neleidžian- 
čiu prieštarauti tonu.— Bet kol aš pats nenuspręsiu pra- 
nešti jai apie mūsų sužadėtuves, niekas neturi kištis! Kai 
manysiu, jog atėjo laikas, pats atvažiuosiu ir viską paaiš- 
kinsiu. Tikiuosi, kad supratote mane, Martinai? 

Martinas nuolankiai linktelėjo. 

— Na, ir gerai, — burbtelėjo Kleitonas įmdamasis to- 
lesnio voko. 

— Yra dar viena kliūtis, — mėšlungiškai timptelėjęs 
apykaklę sumurmėjo Martinas.— Tiesa, visai nedidelė. 

— Taip, tęskite, — linktelėjo Kleitonas neatitraukda- 
mas akių nuo laiško. 

— Tai dėl ledi Enės Džilbert! Ji kliedi kažkokias juo- 
kingas fantazijas, esą Vitnė jūsų pakęsti negalinti. Pra- 
šyčiau įtikinti ją, kad jūs sugebėsite išspręsti šią proble- 
mą. 

— Bet kodėl? 

— Tarnai praneša man, jog ledi Enė siuntinėjanti laiš- 
kus vyrui į visas Europos konsulines įstaigas. Kaip su- 
prantu, nori surasti jį ir paprašyti nedelsiant atvažiuoti. 


Akimirką suakmenėjusiame hercogo veide pasirodė 

toks šaltas nepasitenkinimas, kad Martinas nejučia susi- 
gūžė krėsle. 

— Ar norite pasakyti, kad ji nusiteikusi prieš šią san- 
tuoką? 

— Dieve mano, žinoma, ne! — šūktelėjo Martinas.— 
Enė Džilbert protinga moteris, bet Visiškai praranda protą, 
kai kalbama apie Vitnę. Kai jūs prisipažinote jai, ką 
mes... padarėme, ir ji šiek tiek atsikvošėjo nuo sukrėti- 
mo, pati pripažino laikanti jus puikia partija. Ji dar pri- 
dūrė, kad jūs — geidžiamiausias jaunikis visoje Europoje 
ir kad Anglijoje nėra įtakingesnės ir aristokratiškesnės 
šeimos už Vestmorlendus. 

— Malonu girdėti, kad ledi Džilbert išmintinga, — jau 
ramiau pastebėjo Kleitonas. 

— Bet ne itin! — nuneigė Martinas.— Ji nuolat kelia 
isteriją dėl to, kad mes tai padarėme slapta nuo Vitnės.— 
Ir su kartėliu atsidusęs pridūrė: — Ji išvadino mane žiau- 
Tiu, beširdžiu tėvu, visiškai bejausmiu, neturinčiu jokio 
gailesčio! 

Hercogas nelauktai linktelėjo, akivaizdžiai sutikdamas 
su tokiu ledi Enės vertinimu, ir iki širdies gelmių įžeistas 
Martinas piktai pratrūko: 

— O jus ji apkaltino despotiškumu ir diktatoriaus už- 
mačiomis! Ir tvirtina, kad jūsų reputacija moterų atžvil- 
giu visiems žinoma, ir anaiptol ne iš gerosios pusės, be 
to, jūs esąs per gražus, kad būtumėt ištikimas vyras. 

— Stebėtina, kad mažutė mano šimto tūkstančių sva- 
rų dovanėlė nesuminkštino jos širdies,— ciniškai paste- 
bėjo Kleitonas. 

— Ji pasakė, jog tai papirka, kyšis, — išpoškino Mar- 
tinas, bet tuojau susigūžė išvydęs ledinę hercogo pašai- 
pą.— Ledi... ledi Džilbert reikia garantijų, kad jūs ne- 
priversite Vitnės tapti jūsų žmona, nedavęs jai laiko pa- 
justi jums bent simpatiją. Jeigu ji negaus tokio pažado, 
ir dar iš jūsų paties asmeniškai, ji, ko gero, prikalbės vy- 
rą pasinaudoti savo įtaka ir neleisti įvykti šiai santuo- 
kai. Kiek man žinoma, lordas Džilbertas turi ryšių aukš- 
čiausiuose sluoksniuose, ir jo nuomonės paiso pasaulio 
galiūnai,. 

Apniukusį hercogo veidą staiga nušvietė nuoširdus 
linksmumas: 

— Jei lordas Džilbertas ir ateityje nori turėti įtakos 
tuose sluoksniuose, jis negali leisti sau įsigyti tokio prie- 
šo kaip aš; rizikuodamas pasirodyti nekuklus, Martinai, 
galiu tik tiek pasakyti, kad ir esu vienas iš tų pasaulio 
galiūnų. 

Išėjus Martinui, Kleitonas atsikėlė, priėjo prie lango ir 
atsišliejęs į rėmą pradėjo stebėti darbininkus, statančius 
mažą kaimišką pavėsinę tolimiausiame pievelės gale, miš- 
ko pakraštyje. 

Jeigu Martinas dar vakar būtų atvažiavęs reikalauti 
paskelbti sužadėtuvių, Kleitonas gal būtų pasidavęs pa- 
gundai ir paklausęs būsimojo uošvio. Iki praeitos nakties 
Vitnė buvo jam tiesiog nuosavybė, įsigytas pirkinys, gal- 
būt brangus ir vertingas, bet tiktai daiktas, ir tiek. 

Kaukių baliaus pas Armanus naktį jis valandėlę net 
pamanė padarysiąs Vitnę savo meiluže, bet suvilioti ne- 
kaltą merginą iš geros šeimos... toks poelgis nepriimti- 
nas net Kleitonui, kuris laikėsi ne itin griežtų moralės 
principų moterų požiūriu. Be to, jo, kaip šeimos galvos, 
pareiga buvo vesti ir duoti pasauliui įpėdinį. Todėl tuo- 
met, Armanų sode, žvelgiant į švytintį laimingą veidą, 
jam atėjo į galvą labai patogus būdas, kaip vienu metu 
išspręsti dvi problemas — atlikti pareigą ir patenkinti gei- 
dulius. Jis ves Vitnę Stoun! 

Iki praeitos nakties Vitnė atrodė tik žavi priemonė 
geidulingoms svajonėms įgyvendinti ir būsimoji labai 
reikalingo įpėdinio motina. Bet nuo praeito vakaro viskas 
pasikeitė. Vakar jai pavyko paliesti tokias pamirštas sie- 
los stygas, kaip švelnumą ir troškimą saugoti, apginti, 
puoselėti. Iki šiol Kleitonas manė, jog jam svetimas toks 
sentimentalumas. 

Jis klausėsi, kaip ji linksmai pasakoja, jo manymu, 
greičiau liūdną negu juokingą istoriją apie našlaitę mer- 
gytę, kurią per kvailą muzikos vakarą privertė skambinti 
susirinkusiems kambaryje abejingiems žmonėms, ir pirmą 
kartą suprato, kokį skausmą ir kartėlį, pyktį ir pažemi- 
nimą ji turėjo jausti. 

Dauguma jos kaimynų jam nepatiko ir atrodė kvaili 

naivuoliai kaimiečiai, apsėsti nenugalimos aistros liežu- 
vauti. Sužinoję, jog Vitnė grįžo iš Prancūzijos, jie Vai- 
šino vienas kitą ir naująjį kaimyną nesibaigiančiomis pa- 
sakomis apie jos išdaigas ir vaikišką meilę Polui Sevari- 
nui. 

Vienintelis būdas, kuriuo Vitnė galėjo susigrąžinti iš- 
didumą ir savitvardą, buvo pasiekti, kad Sevarinas pa- 
mestų galvą, ir Kleitonas sutiko leisti jai šitai padaryti. 
Teparodys visiems miestelio gyventojams pavergusi Polą! 
Kleitonas gali palaukti dar kelias dienas... su sąlyga, kad 
Sevarinas neišdrįs iš tikrųjų paprašyti Martiną jos rankos! 
Tik tiek siekė Kleitono kantrybė, ne toliau. Jis neleis jai 
susižadėti su kitu! To negalima leisti! 

Taip nutaręs Kleitonas grįžo prie stalo. Martino nebus 
penkias dienas — per ilgai laukti, kol Kleitonas vėl galės 
pamatyti Vitnę. Reikia kokios nors dingsties susitikti, ko- 
kios nors gudrybės, kad priverstų ją sutikti ateiti į pasi- 
matymą. 

Gerai pagalvojęs jis patenkintas šypsodamasis prisi- 
minė, kaip narsiai Vitnė sutiko joti su juo lenktynių ir 
dievagojosi, kad Pavojingasis Posūkis aplenks jos arklį. 

Paėmęs lakštelį paprasto balto popieriaus, Kleitonas 
šiek tiek pamąstė, koks turi būti laiškas. Tai turi būti iš- 
šūkis, o ne kvietimas — kvietimo ji tikrai atsisakys. 

„Brangioji panele Stoun,— greit parašė jis.— Jeigu aš 
teisingai jus supratau, jūs pareiškėte norą dar kartą įro- 
dyti mokanti valdyti arklius. Siūliau joti trečiadienį jūsų 
pasirinktu maršrutu. Bet jeigu jūs gailitės skubotai me- 
tusi iššūkį, laikysiu jūsų atsisakymą ne bailumu, o visiš- 
kai pagrįsta baime, nes tas eržilas perdaug nartus ir ne- 
pakankamai išjodinėtas, kad galėtų joti moteris. Jūsų nuo- 
lankus tarnas Kleitonas Vestlendas". 

Jis pabarstė laišką smėliu ir užantspaudavo vašku, pas- 
kui nepaprastai patenkintas liepė tarnui nunešti jį panelei 
Stoun ir palaukti atsakymo. 

Tarnas grįžo po ketvirčio valandos su laiškučiu, pa- 
rašytu dailiu aiškiu vienuolio mokslininko braižu, o ne 
kažkokiais neįskaitomais kabliukais, tipiškais daugeliui 
gerai išauklėtų, bet nepakankamai išsimokslinusių mote- 
rų. 


169 


„Susitinkame trečiadienį, dešimtą valandą ryto, prie po- 
no Sevarino dvaro sienos, šiaurės vakaruose, netoli girai- 
tės"“. 

Parašo nebuvo, tačiau Kleitonas nusišypsojo ir links- 
mai švilpaudamas ėmė kopti į viršų persirengti jojimo 
kostiumu. 

Kai trečiadienio rytą Kleitonas pasiekė virš giraitės 
iškilusios kalvos viršūnę, jo akims atsivėręs reginys pri- 
vertė jį staigiai įtempti pavadį. Žemai, žalioje pievoje, 
visur buvo matyti puskarietės, karietos ir fajetonai, ku- 
riuose sėdėjo moterys su skėčiais rankose ir sekmadie- 
niškai apsivilkę vyrai. Mažiau pasiturintys žiūrovai, ne- 
turintys ekipažų, arba atjojo raiti, arba sėdėjo paprastuose 
vežimuose, arba paprasčiausiai atėjo pėsti. 

Visai tai vaizdingai scenai trūko tik akrobatų spalvin- 
gais kostiumais ir porelės žonglierių, kad tiksliai būtų at- 
kartotas kaimo mugės vaizdas. Dar Kleitonui nespėjus taip 
pagalvoti, kažkas du kartus papūtė į ragą, ir sutartinai 
pasisukę susirinkusieji sužiuro į Kleitoną, kuris leidosi 
nuo kalvos. 

Vitnė ilgai, vertinamai spitrėjo į Kleitono žirgą iš po 
nuleistų vokų, įsidėmėjo, kad jo ilgos gražios kojos ir 
raumeninga galingo hunterio krūtinė, bet kadangi iš tos 
vietos, kur ji stovėjo, nedaug galėjo įžiūrėti, ji tik paste- 
bėjo, jog raitelis apsimovęs blizgančiais odiniais batais ir 
idealiai jam tinkančiais bridžiais. 

— Tikriausiai norėtumėt, užuot lenktyniavusi, šaudy- 
tis iš dvikovos pistoletų per dvidešimt žingsnių, ar ne? — 
paerzino Kleitonas jodamas prie starto linijos. 

Vitnė pakėlė galvą rengdamasi šaltai, abejingai jį pa- 
sveikinti, bet jis šypsojosi tokia berniokiška nuginkluo- 
jančia šypsena, kad ir ji vos neatsakė šypsena. Kai ku- 
rie kaimynai atskubėjo palinkėti Kleitonui sėkmės ir Va- 
landėlę atitraukė jo dėmesį nuo Vitnės. 

Mergaitė stebėjo, kaip jis juokiasi ir apie kažką ne- 
rūpestingai šnekučiuojasi su jais. Kleitonas atrodė ramus, 
atsipalaidavęs ir kalbėjo su tokiu tingiu geraširdiškumu, 

kad ji vos galėjo patikėti savo akimis — kur dingo tas ne- 
gailestingas, nenumaldomas gundytojas, kuris be paliovos 
persekiojo ją, spaudė glėbyje, nuberdamas godžiomis gla- 
monėmis, aistringais bučiniais? Jis tarsi buvo susidvejinęs: 
vieną žmogų ji galėjo laikyti savo draugu, o kito bijojo, ir 
ne be pagrindo. 

Elizabetės tėvas vėl papūtė ragą, ir Pavojingasis Posū- 
kis išsigandęs stryktelėjo. 

— Ar jūs pasirengę? — šūktelėjo Polas Vitnei ir Klei- 
tonui, ir vos jis iškėlė pistoletą, mergaitė palinko prie var- 
ŽOvo, šiltai nusišypsojo nustebusioms pilkoms akims ir la- 
bai švelniai pasakė: 

— Jei sutiksite joti paskui mane, sere, mielai parody- 
siu jums kelią. 

Kleitonas trumpai nusijuokė, bet tuo metu nuaidėjo 
šūvis, ir jo arklys ėmė nešti. Jis gavo pasilenkti, kad pa- 
gautų pavadį, paleistą ne vietoje užėjus linksmumui, ir 
kol jis tramdė žirgą, Vitnė buvo jau toli. 

Jo eržilo kanopos neramiu ritmu dundėjo kieta, žalia 
velėna, ir nors Karys, tokiu vardu buvo Kleitono žirgas, 
stengėsi sumažinti juos skiriantį nuotolį, raitelis šiek tiek 
prilaikė jį, laukdamas, kol jie pasuks į vakarus ir jos pa- 
lei upokšnį. 

— Ramiau,— ramino Kleitonas įsikarščiavusį eidinin- 
ką,— pažiūrėsim, ką ji gali, ir tik tada pulsime į ataką. 

Toli priekyje Pavojingasis Posūkis perlėkė per žemą 
akmeninį užtvarą, ir Kleitonas pritariamai šyptelėjo. Vit- 
nė puikiai laikėsi balne ir buvo apsigimusi jojikė, lengvai 
valdė savo nartųjį hunterį. 

Kai jie pradėjo paskutinį savo lenktynių etapą, Klei- 
tonas pamatė, kad Pavojingasis Posūkis ima pavargti. Ties 
kitu staigiu posūkiu ketindamas aplenkti mergaitę, Klei- 
tonas šiek tiek palinko į priekį ir visiškai atleido pavadį. 
Karys bematant šoko į priekį plačiais, tarsi ryjančiais ke- 
lią Žingsniais. 

Arklys šuoliais pralėkė dar vieną posūkį, ir Kleitono 
širdis apmirė, juodis eržilas šmėžavo priekyje, bet bal- 
ne nebebuvo raitelės. Kone pakvaišęs Kleitonas staigiai 
trūktelėjo pavadį, dairydamasis aplinkui. Ir čia jis išvydo 
Vitnę. Mergaitė buvo gailiai susirietusi į kamuoliuką po 

dideliu ąžuolu. Virš galvos žemai augo stora šaka, kuri 
tikriausiai ir išmušė ją iš balno, kai Vitnė per daug ne- 
atsargiai nurėžė kampą. 

Nušokęs žemėn, Kleitonas nubėgo prie Vitnės, išsigan- 
dęs kaip niekada gyvenime, ir ėmė karštligiškai ieškoti 
pulso. Pagaliau jam pavyko priglausti pirštą prie lygiai 
tvinksinčios pakaklėje gyslelės. Tik tuomet jis ėmė at- 
sargiai čiupinėti jos galvą ieškodamas žaizdos. Kai pri- 
siminė daugybę pasakojimų apie žmones, kurie šitaip su- 
sitrenkdavo galvą, jį apėmė panika. Jie irgi štai taip skris- 
davo iš balno ir niekada nebeatgaudavo sąmonės. 

Neradęs nei žaizdos, nei sumušimo, Kleitonas apčiu- 
pinėjo jos rankas ir kojas, bijodamas, jog bus lūžę kau- 
lai. Tačiau niekas, iš pirmo žvilgsnio žiūrint, nebuvo pa- 
žeista, todėl jis staigiai nusiplėšęs striukę padėjo ją mer- 
gaitei po galva, o paskui atsitūpė greta ir ėmė trinti jai 
riešus. 

Vitnės vokai suvirpėjo, ir Kleitonas kone sudejavo iš 
palengvėjimo. Atsargiai atmetęs nuo kaktos svarius su- 
taršytus plaukus, jis pasilenkė arčiau: | 

— Viskas gerai, mažyte. Kur skauda? Ar galite kalbė- 
ti? 

Jūros bangų spalvos akys atsimerkė, ramiai, neatsi- 
traukdamos žvelgė į jį. 

„Koks gražus veidas“,— nejučia pagalvojo jis, kai ji 
silpnai, bet drąsinamai jam nusišypsojo. Tačiau jau pir- 
mieji jos žodžiai bematant privertė jį pamiršti švelnius 
jausmus. 

— Tikiuosi, pamenate, — sušnibždėjo ji, — kad prieš ne- 
laimingą atsitikimą aš jojau priekyje. 

Kleitonas vos galėjo patikėti savo ausimis. Sunkiai at- 
sikėlęs jis linkstančiomis kojomis žengė prie medžio ir at- 
sišliejo į kamieną, tyliai, priblokštas žiūrėjo į ją. 

— Ar padėsite man atsistoti? — pasiteiravo po kiek 
laiko Vitnė. 


— Ne,— vaizdingai atsakė jis susinerdamas rankas ant 
krūtinės.— Nieku gyvu. 

— Gerai, — atsiduso ji atsargiai keldamasi ir pradėjo 
purtyti sijonus, — bet jūs elgiatės itin nemandagiai. 

— Jūs nė kiek ne geriau! Tik pamanykit — apsimesti 
iškritusia iš balno, nors iš tikrųjų paprasčiausiai supra- 
tote negalėsianti laimėti! 

Įtariai nudelbusi jį Žvilgsniu, Vitnė pasilenkė, pakėlė 
nuo žemės jo striukę, nupurtė ir padavė Kleitonui. Tai 
darydama mergaitė kaltai palingavo galvą, bet Kleitonas 
suspėjo pastebėti, kaip šypsenėlė kilstelėjo jos lūpų kam- 
pučius. 

— Tiesą pasakius, aš visada laikydavau šią savo ydą 
viena iš bjauriausių, — prisipažino ji perdėtai sunkiai at- 
sidusdama.— Ir, patikėkite, daug ką atiduočiau, jei galė- 
čiau jos atsikratyti. 

— Kokios gi ydos? — paklausė Kleitonas užgniaužda- 
mas nevalingą šypseną: jis nematė jokios atgailos gražia- 
me, į jį pakeltame veidelyje. 

— Polinkio sukčiauti,— rimtai prašneko ji.— Aš nuo- 
lat stengiuosi gudrauti, kai matau, kad sąžiningai nelai- 
mėsiu. 

Išsiblaškiusi ji persibraukė pirštais plaukus, raukyda- 
masi, kai iš ilgų garbanų pabiro lapai, ir Kleitonas slap- 
čia nusišypsojo. Tik pamanykit, koks nepaprastas talen- 
tas — vienu pečių gūžtelėjimu ar gražios galvutės link- 
telėjimu ydas versti dorybėmis, o dorybes — ydomis! 

Kol Vitnė ieškojo išgeltusioje žolėje rimbo, Kleitonas 
prisiartino prie žirgo, šoko į balną ir prijojęs Pavojingą- 
jį Posūkį griebė jį už pavadžio ir atvedė arklį Vitnei. Bet 
vos ji siekė kamanų, Kleitonas klastingai privertė eržilą 
žengtelėti į priekį, todėl mergaitė negalėjo jo pasiekti. 

— Esu taip sukrėstas nuoširdžios jūsų išpažinties, jau- 
noji ledi, — paaiškino jis, kai Vitnė nuleido ranką ir su- 
siraukusi klausiamai pažvelgė į jį — kad jaučiu pareigą ir 
pats prisipažinti. Matote, esu vienas iš tų nesukalbamų ir, 
sakyčiau, pagedusių Žmonių, kurie gali viską padaryti, net 
nusikaltimą, kad tik neleistų laimėti sukčiui. Ir pats ne- 
išsigąsiu net apgaulės, kad tik šito neatsitiktų. 

Nepaleisdamas iš rankų jos žirgo pavadžio, jis pajojo 
tolėliau, atsigręžė ir pažvelgė į ją per petį. Vitnė spigi- 
no jį akimis, be žodžių piktindamasi. 

— Atgal eiti ne taip ir toli — priminė nusišiepdamas 
Kleitonas.— Tačiau jei pageidaujate joti, palaukite — kas 
nors tikrai netrukus atjos pasižiūrėti, kas atsitiko. Šiaip 
ar taip, jums nepavyks sėsti ant pailsėjusio arklio ir mė- 
ginti užbaigti lenktynes. 

Prisimerkusi Vitnė žiūrėjo, kaip jis tolsta risčia, nusi- 
vesdamas ir jos eidininką. Bejėgiško įniršio apimta, mer- 
gaitė tvojo sau per koją rimbu, bet tuojau riktelėjo iš 
skausmo ir prislėgta susmuko ant žemės laukdama neži- 
nomo gelbėtojo. Tačiau juo ilgiau ji sėdėjo, juo kvailiau 
atrodė situacija. Juokingiausia buvo tai, kad ji visai ne- 
apsimetė nukritusi. Viskas taip ir buvo. Tiesiog ji padarė 
kvailystę ir atsigręžė pažiūrėti, kiek atsilikęs Kleitonas, 
ir tuo Metu Žemai nusvirusi šaka išmušė ją iš balno. 

Vitnė stengėsi supykti ant Kleitono, kai jis taip negai- 
lestingai paliko ją čia, bet kažkodėl negalėjo ilgai pykti. 
Nejučia atmintyje iškilo išsigandęs, sunerimęs veidas tuo 
metu, kai jis pasilenkė prie jos ir užkimęs nuo susijau- 
dinimo sušnibždėjo: 

— Viskas gerai, mažyte. 

Vitnė išpešė žolės kuokštą ir atsidususi sviedė tolyn 
nuo savęs. Kaip ji norėtų, kad Kleitonas pasitenkintų jos 
draugyste! Jis toks žavus ir įdomus pašnekovas ir taip 
dažnai priverčia ją juoktis. Gal Vitnei ištekėjus jis liau- 
tųsi žiūrėjęs į ją kaip į dar vieną objektą, kurį reikia už- 
kariauti, ir :uomet jie galėtų susibičiuliauti. Galbūt... 

Bet Vitnė bematant pamiršo Kleitoną: iš už posūkio iš- 
lėkė Polas ir staigiai sustabdė arklį prie jos. Kai išvydo 
ramiai sėdinčią merginą, neramus jo veidas pasidarė pik- 
tas. 

— Gal vis dėlto paaiškinsi, kodėl kiekvieną kartą, kai 
tu su Vestlendu atsiduriate drauge, abudu kažkur paslap- 
tingai dingstate?! — susierzinęs šūktelėjo jis. 

Tuo metu, kai Kleitonas ristele įjojo į giraitę Vesda- 
masis paskui save Vitnės eržilą, susirinkusieji ėmė nera- 
miai šūkauti. Žiūrovai bematant apsupo Kleitoną, ir ledi 
Džilbert paklaikusi iš baimės vos įstengė ištarti: 

— Kur Vitnė? 

— Tuojau pasirodys,— nuramino Kleitonas. 

Ir iš tikrųjų netrukus į laukymę atjojo Sevarinas, ku- 

rio priekyje šonu sėdėjo Vitnė. Žvilgtelėjęs į ją, Kleitonas 
staiga pakeitė ankstesnę nuomonę, kaip ji iškrito iš bal- 
no. Kad ir kaip ten buvo, tai atsitiko netyčia. Vitnei ap- 
skritai nebūdinga apgaudinėti. 

Ties pačia finišo linija Vitnė nusliuogė nuo Sevarino 
arklio ir neryžtingai dėbtelėjo į Kleitoną, spėliodama, ar 
jis jau suspėjo papasakoti visiems, kas įvyko. Žiūrovai 
pripuolė prie jos klausinėti, o tie, kurie buvo lažinęsi dėl 
lenktynių baigties, reikalavo, kad jiems paskelbtų rezul- 
tatus. 

Pasilenkęs Kleitonas sugriebė mergaitę už pažastų ir 
įsikėlė į savo balną. 

— Visi laukia, kad pasakytumėte jiems, kas laimė- 
j0,— priminė jis, nepaisydamas nepatenkintos grimasos, 
kad su ja taip familiariai elgiamasi. 

— Arklys ištrenkė mane iš balno už mylios nuo čia, — 
pareiškė Vitnė.— Ponas Vestlendas laimėjo.— Ir pasisu- 
kusi į Kleitoną vos girdimai pridūrė: — Tiesą pasakius, nu- 
galėtojo nėra, 

Kleitonas pasityčiojamai pakėlė antakius. 

— Jūsų žirgas ėmė pavargti, ir jūs neišvengiamai bū- 
tumėt pralaimėjusi, — priminė jis.— Jūs ganėtinai gera jo- 
jikė, todėl supratote tai dar gerokai prieš kritimą. 

— Malonu girdėti, kad jūs bent jau nebekaltinate ma- 
nęs melu ir, atrodo, kartais net manote esant reikalinga 
manimi patikėti, — atkirto mergaitė ir kietai susičiaupė. 

— O, jei bent šiek tiek įsivaizduotumėt, kiek aš pasiti- 
kiu jumis, būtumėt tiesiog priblokšta. 

Ir dar Vitnei nespėjus gerai suvokti to neįtikėtino pri- 
sipažinimo, Kleitonas visiškai lengvai nuleido ją ant že- 
mės, Stovėdama greta Polo, ji stebėjo, kaip Kleitonas grę- 
žia žirgą ir leidžiasi šuoliais į kalvos viršūnę. 


Ketvirtadienis slinko be galo lėtai, ir Vitnė kankinosi 
nerimaudama, nerasdama sau vietos. Polas atsidėjęs ren- 
gėsi išvažiavimui, ir mergaitė gavo padėti tetai rūpintis, 
kaip rengiamasi priimti svečius per tėvo gimtadienį, o 
vakare rašyti draugams laiškus į Paryžių. 

Penktadienio rytą ji, be to, parašė grįžusiai į Londoną 
Emilei. Ėmė kone nenugalima pagunda atskleisti jųdvie- 

jų su Polu santykių paslaptį, nutraukti savanorišką, kone 
prietaringą tylėjimą, bet mergaitė tik užsiminė netrukus 
pranešianti draugei kažkokių jaudinančių naujienų. Laiš- 
ko prieraše ji pažadėjo artimiausiu metu aplankyti Emilę 
Londone, nes vis tiek reikės važiuoti ten užsisakyti ves- 
tuvinės suknios ir kraičio. 

Vitnė susižavėjusi pamanė būtinai prašysianti Emilę 
būti pamerge per vestuves. 

Nulipusi žemyn paprašyti, kad išsiųstų laišką, ji išvy- 
do neseniai atvykusį Kleitoną Vestlendą, kuris ramiai šne- 
kučiavosi su teta rausvojoje svetainėje. Pamatęs mergaitę, 
jis mandagiai atsistojo. 

— Atvykau norėdamas įsitikinti, kad jūs visiškai atsi- 
gavote po vakarykščio kritimo, — pradėjo jis, ir balse ne- 
buvo nė krislelio paprastai šiek tiek paniekinamos iro- 
nijos. 

Vitnė suprato, jog taip Kleitonas mėgina atsiprašyti 
už vakarykštį poelgį. Atrodo, jog jis iš tiesų suprato, kad 
ji nė nemanė apsimetinėti! 

— Visiškai atsigavau,— patikino ji. 

— Puiku! Tuomet negalėsite pasiteisinti prasta svei- 
kata ar negebėjimu blaiviai protauti, jei aš vėl sutriuš- 
kinsiu jus žaidžiant šachmatais. Šiandien? 

Vitnė prarijo jauką kaip upėtakis musę, todėl labai 
maloniai praleido dienos pabaigą kovodama ir šmaikštau- 
dama prie šachmatų lentos, kol teta kaip budri duenja 
sėdėjo ant mažos sofutės ir siuvinėjo. 

Naktį atsigulusi Vitnė stengėsi užmigti, bet nepajėgė 
užmerkti akių. Pakėlusi kairę ranką, ji pasigėrėjo ilgais 
pirštais. Ar rytoj suspindės ant bevardžio piršto sužieduo- 
tuvių žiedas? Galbūt, jei tėvas sugrįš gana anksti ir Polas 
suspės pasikalbėti su juo. Tuomet jie galės paskelbti apie 
sužadėtuves prie šventinio stalo. 

Bet ne viena Vitnė negalėjo užmigti tą naktį. Susidė- 
jęs rankas po galva, Kleitonas žvelgė į lubas. Jo vaizduo- 
tėje iškilo žavūs pirmosios vestuvinės nakties reginiai. 
Kraujas užvirė vien pagalvojus apie spurdantį po juo 
aistros apimtą Vitnės kūną — ilgakojį, šilkiškos odos, stan- 
džiakrūtį: galva atlošta, strėnos kilnojasi, veržliai pasitik- 
damos jo postūmius. Ji, be abejonės, dar nekalta, ir Klei- 

tonas pasistengs parengti ją lėtai, švelniai, kol ji ims vai- 
toti iš palaimos jo glėbyje. 

Atsidavęs nuostabioms svajoms, Kleitonas pasivertė 
ant šono ir pagaliau užmigo. 


16 skyrius 


Ledi Enę pažadino pažįstami balsai, linksmai nuskar- 
dėję vestibiulyje. Į akis spigino skaisti šviesa, ir ji tik 
dabar suprato, jog galva plyšte plyšta iš skausmo. Mote- 
Tį apėmė niūri nuojauta, kad atsitiks kažkas baisaus. 

Ne kas kitas, o Vitnė sumanė padaryti Martinui staig- 
meną ir surengti pobūvį per jo gimtadienį, o Enė palaikė 
giminaitę, tikėdamasi, kad taip svainis suartės su savo 
dukterimi. Bet tuo metu ji nežinojo, jog Vitnė sužadėta su 
hercogu Kleimoru. O dabar Enė nerimavo, kad kuris nors 
iš trijų dešimčių pakviestų svečių gali atpažinti hercogą, 
ir tada tik Dievas tėvas žino, kaip klostysis planas, kurį 
puoselėja Martinas ir Kleimoras. 

Ledi Enė timptelėjo skambaliuko virvutę, norėdama iš- 
sikviesti kambarinę, ir apimta niūriausių minčių nenoriai 
atsikėlė iš.lovos. 

Jau leidžiantis saulei, Sjuelis pagaliau pabeldė į Vit- 
nės miegamojo duris ir pranešė, jog grįžo šeimininkas. 

— Dėkui, Sjueli,— nuliūdusi atsiliepė mergaitė. Pra- 
leista tokia puiki proga paskelbti sužadėtuves! Eštonai ir 
Meritonai, ir visi nuo vaikystės pažįstami kaimynai at- 
vyks į vakarą! Kaip ji norėjo pamatyti jų veidus, kai bus 
paskelbta žinia apie būsimąsias vestuves su Polu! 

„Vis dėlto,— svarstė ji, muilindamasi gvazdikų mui- 
lu,— yra vilties, kad Polas ras galimybę pasivėdėti tėvą 
nuošaliau ir viską prisipažinti. Tuomet šiandien turėsi- 
me dvigubą šventę!“ 

Po keturiasdešimt penkių minučių jos kambarinė Kla- 
risė atsitraukė pasigrožėti šeimininke, o ši paklusniai su- 
kiojosi leisdama geriau save apžiūrėti. Elegantiški dramb- 
lio kaulo spalvos atlasiniai mergaitės drabužiai žvilgėjo 
mainėsi žvakių šviesoje. Korsažas su gilia kvadratine kak- 
lo iškirpte buvo prigludęs prie krūtinės, atidengdamas 
gundančią lomelę tarp švelnių baltų pusrutulių. Plačios 

varpo pavidalo rankovės nuo alkūnių iki riešų buvo pa- 
puoštos topazo spalvos atlasu ir tokia pat juosta ėjo suk- 
nios apačioje. Iš priekio suknia buvo beveik tiesaus si- 
lueto, vos platėjanti į apačią, bet nugaroje baigėsi ža- 
vingu, besvoriu pusšleifiu. Topazai ir briliantai žybčiojo 
ant kaklo ir ausyse, suteikdami dar daugiau žėrėjimo jau 
įpintoms į garbanas brangenybėms. 

— Atrodote kaip tikra princesė, — pareiškė Klarisė iš- 
didžiai šypsodamasi. 

Apačioje buvo girdėti žingsniai, garsūs balsai. Tėvo 
kamerdineriui buvo paliepta pranešti šeimininkui, kad va- 
karienės pakviesta „keletas svečių“ ir kad jis prašomas 
ateiti į valgomąjį lygiai septintą. 

Vitnė pažvelgė į laikrodį. Pusė septynių. Mergaitė 
šiek tiek pažvalėjo pagalvojusi, kaip apsidžiaugs tėvas, iš- 
vydęs giminaičius iš Bato, Braitono, Londono ir Hempšyro, 
specialiai atvažiavusius atšvęsti jo gimimo dienos. Norė- 
dama paprašyti Sjuelį kuo nors užimti susirinkusiuosius, 
Vitnė išsmuko į vestibiulį. 

Ten, balkone, persisvėręs per turėklus ir stengdamasis 
suvokti, kas dedasi fojė, stovėjo tėvas. Nuo krakmolytų 
baltų marškinių karojo nesurišta kaklaskarė. 

„Šit tau ir staigmena“, — su apgailestavimu pagalvojo 
Vitnė, eidama prie tėvo. Paradinės durys tolydžio vėrėsi 
praleisdamos vis naujus pakviestuosius, kurie pusbalsiu 
sveikinosi, kol visiškai nusiplūkęs Sjuelis lydėjo juos į 
valgomąjį, be perstojo maldaudamas: 

— Ledi ir džentelmenai! Esu priverstas prašyti jus 
kalbėti šiek tiek tyliau. 

Nieko nesuvokdamas tėvas gūžtelėjo pečiais, atsitiesė 
ir apžvelgė ilgą vestibiulį. Miegamųjų durys atsidarydavo 
ir vėl tuojau užsitrenkdavo, vos giminaičiai išvysdavo 
balkone stovintį iškilmių kaltininką. Sumišusi Vitnė pakš- 
telėjo jį į neskustą skruostą. 

— Jie atvažiavo švęsti tavo gimimo dienos, tėti. 

Nors jo veidas atrodė niūrus ir nepatenkintas, Vitnė 
matė, jog tėvas labai sujaudintas. 

— Regis, aš neturiu pastebėti sumaišties savo paties 
namuose? 

— Teisybė, tėti — nusišypsojo Vitnė. 

— Aš pasistengsiu, brangioji, — pažadėjo jis negrabiai 
paplekšnojęs dukteriai per ranką. 

Staiga kurtinamai sužvangėjo dūžtantis stiklas. Kažkas 
didelis, gal vaza tėškėsi į grindis. 

— O Dieve, Dievuliau gailestingasis! — suspigo išgąs- 
tingas moteriškas balsas. 

— Tai, be abejo, Letiša Pinkerton,— kiek palenkęs gal- 
vą spėjo Martinas.— Tai jos mėgstamas ir vienintelis bai- 
mės pareiškimas.— Ir keistai užsikertančiu balsu pridūrė 
žvelgdamas į dukterį: — Kadaise aš įvarydavau tavo ma- 
mai kone isteriją, grasindamas, jog išmokysiu Letišą sa- 
kyti „velniai rautų“. 

Tai pasakęs jis apsisuko ir nuėjo į savo kambarį, pa- 
likdamas Vitnę be žodžių linksmai žvelgti jam įkandin. 

Po pusvalandžio, paėmęs už parankių dukterį ir svai- 
nę, Martinas lėtai nulipo į svetainę. Vitnei davus ženklą, 
Sjuelis plačiai atvėrė duris, ir Martiną pasitiko iškilmin- 
gais sveikinimų bei linkėjimų šūksniais. Enė žengė į prie- 
kį, norėdama imtis šeimininkės pareigų, bet tarnas pasto- 
jo jai kelią: 

— Prašom atleisti, miledi, bet šį laišką ką tik atnešė 
pasiuntinys, ir Sjuelis liepė atiduoti jį asmeniškai jums. 

Enė pažvelgė į voką, išvydo pažįstamus, širdžiai mie- 
lus Edvardo kabliukus ir su palengvėjimu atsidususi sku- 
biai sulaužė antspaudą. 

Vitnė paieškojo akimis Polo ir neradusi jo nuskubėjo 
į valgomąjį pasirūpinti, kaip rengiamasi vakarienei. 

Durys, skiriančios saloną nuo valgomojo, buvo nu- 
stumtos ir visoje patalpoje pastatyti šešiaviečiai staliu- 
kai. Didžiulės raudonų, baltų ir rausvų rožių puokštės bu- 
vo pamerktos milžiniškose sidabrinėse vazose ant aukštų 
pastovų. Sidabras ir krištolas žaižaravo žvakių šviesoje, ir 
geriausios švelniai rausvos motinos staltiesės puošė sta- 
lus. 

Mergaitė perėjo saloną ir dirstelėjo į pokylių salę. 
Kaip ir kiti kambariai, ji buvo gausiai išpuošta rožėmis, 
kurios šaltą niūroką patalpą darė prabangią ir šventišką. 

Už nugaros nuskambėjo žemas Polo balsas, ir mer- 
gaitė atsisuko švelniai šypsodamasi. 


— Šiandien aš ilgėjausi tavęs, — prisipažino jis prita- 

riamai nužvelgdamas iš pradžių madingus jos drabužius, 
o paskui ir spindintį veiduką.— Kas galėjo tikėtis — tęsė 
jis pašnibždomis, prisitraukdamas ją prie savęs, kad įsi- 
siurbtų į lūpas ilgu bučiniu, — kad tu pasidarysi tokia gra- 
žuolė? 

Tebeskaitydama vyro laišką, Enė įžengė į valgomąjį ir 
probėgšmiais žvilgtelėjusi pastebėjo šviesią atlasinę duk- 
terėčios suknią priešingame ilgo kambario gale. 

— Brangioji! — džiugiai pradėjo ji.— Pagaliau aš ga- 
vau žinią iš tavo nerangiojo dėdulės! Jis ilsėjosi... 

Ji laiku pakėlė akis, kad pastebėtų, kaip skubiai jau- 
nuoliai atšoko vienas nuo kito, ir jos akys išsiplėtė iš 
nuostabos. 

— Viskas gerai, teta Ene,— paaiškino Vitnė, užsiplieks- 
dama raudoniu.— Aš jau kelios dienos mirštu iš nekan- 
trumo viską papasakoti tau ir nebegaliu ilgiau laukti. Mu- 
du su Polu ketiname susituokti, kai tik jis gaus tėčio lei- 
dimą. Polas norėjo pasikalbėti su juo šiandien, kad... te- 
ta Ene! — Vitnė užsikirto ir nieko nesuprasdama stebėjo, 
kaip tetulytė staigiai apsisukusi kažkur ketino eiti. Aki- 
vaizdu, kad ji negirdėjo nė vieno Vitnės Žodžio.— Kur tu? 

— Štai prie ano stalo, noriu prisipilti kuo didžiausią 
taurę burgundiškojo! — pareiškė tetulytė. 

Vitnė nustėrusi žiūrėjo, kaip Enė griebusi nuo stalo 
puoduką pripylė jį sklidiną rubinų spalvos vyno. 

— Pabaigusi šitą, — pridūrė teta paimdama taurę į kai- 
rTę ranką, o dešine kilstelėdama rausvai lelijinius savo si- 
jonus, — įsipilsiu dar. Labas vakaras, pone Sevarinai,— 
sveikino ji Polą, gracingai palenkdama galvą.— Labai ma- 
lonu vėl jus pamatyti. 

Ir tai ištarusi ledi Enė didingai išplaukė iš kambario. 

— Jai velniškai skels galvą rytoj, jei ji ketina taip 
tęsti, — sausai pastebėjo Polas. 

— Galvąė — apstulbusi pakartojo Vitnė, nesuprasda- 
ma, kas atsitiko visada tokiai santūriai tetai Enei. 

— Taigi. Man atrodo, kad iš tavo tetos šiandien mažai 
bus naudos, taigi linksminti svečius gausi pati viena. 

lr paėmęs Vitnę už parankės be didelio noro vedė ją 
į svetainę. 

„Polo pranašystė, deja, išsipildė“, — pagalvojo atsidus- 

dama Vitnė, po valandos stovėdama ant svetainės slenks- 
čio, kad galėtų pasveikinti pavėlavusiuosius. Prancūzijoje 
teta Enė visuomet atlikdavo daugybę pareigų ir viena 
pakeldavo tą nelengvą naštą. O Vitnė tikrai jautė sto- 
kojanti dar poros akių ir ausų. 

Ženklų paliepusi tarnui nešioti svečiams gėrimus, ji 
pritūpė prieš ledi Jubenk, darydama reveransą ir pakrau- 
pusi tirdama neįsivaizduojamą jos purpurinio tiurbano ir 
raudonos suknios derinį. 

— Gerą vakarą, ledi Jubenk,— vos ištarė mergaitė, iš 
visų jėgų stengdamasi nesusijuokti. 

Tačiau našlė, nekreipdama dėmesio į sveikinimą, pa- 
kėlė monoklį ir atidžiai apsižvalgė svetainėje. 

— Man šis vakaras anaiptol neatrodo geras, panele, — 
atšovė ji.— Štai ten matau poną Sevariną, kuriam ant vie- 
nos rankos pakibusi Elizabetė Ašton, o ant kitos — Mar- 
garetė Meriton! O Vestlendo apskritai nematyti! — Ji nu- 
delbė mergaitę paniekos kupinu žvilgsniu — Maniau, kad 
tu turi kur kas daugiau parako, mergyte, — suniurzgėjo 
ji — bet tu mane nuvylei! O aš maniau, kad tu įstengsi 
gauti puikiausią iš Visų apygardos jaunikių, pagrobti jį 
toms įkyrioms mergiotėms iš pat panosės!, Net tikėjausi 
šiandien išgirsti paskelbiant sužadėtuves! Ir ką gi aš ma- 
tau? Stirksai čia viena... 

Vitnė negalėjo susilaikyti, ir spinduliuojanti šypsena 
nušvietė jos veidą. 

— Aš gausiu jį, miledi, ir jūs dar išgirsite apie sužadė- 
tuves jei ne šiandien, tai netrukus, kai tik Polas grįš iš 
kelionės. 

— Polas?! — nustebusi šūktelėjo ledi Jubenk, ir pirmą 
sykį per visą laiką, kiek Vitnė ją atsiminė, našlė, regis, 
nesurado, ką atsakyti. — Polas Sevarinas? — pakartojo ji, 
ir ūmai raukšlėtas veidas atvirai piktdžiugiškai nušvito.— 
Ar šįvakar bus Vestlendas? — pasiteiravo ji, vėl apžvelg- 
dama svečius. 

— Taip. 

— Puiku, puiku, — sumurmėjo našlė prapliupdama 
kvaksinčiu juoku. — Atrodo, aš apsirikau, ir vakaras bus 
itin įdomus. Itin! 

Ir numykusi nuėjo. 

Iki pusės dešimtos susirinko beveik visi pakviestieji. 
Vis dar stovinti prie įėjimo į svetainę Vitnė išgirdo, kaip 
vienas iš jų vestibiulyje kažką pasakė Sjueliui, ir netru- 
kus prieš ją išdygo Kleitonas Vestlendas. Vitnei jis pa- 
sirodė pritrenkiančiai gražus su juodu vakariniu neprie- 
kaištingai pasiūtu kostiumu, išryškinančiu raumeningus 
pečius ir sudarančiu gražų kontrastą akinamai baltiems 
marškiniams su žabo bei kaklaryšiu. 

Apimta nuoširdžiausių draugiškų jausmų, atsiradusių 
tarp jų ir sustiprėjusių paskutinį kartą Žaidžiant šachma- 
tais, Vitnė nusišypsojusi ištiesė abi rankas širdingai svei- 
kindama. 

— Jau ėmiau galvoti, kad apskritai nebeateisite,— pri- 
sipažino ji. 

Kleitonas patenkintas nusišypsojo ir spustelėjo plonus 
pirštukus. 

— Skamba taip, tarytum nebūtumėt galėjusi sulaukti 
manęs, todėl iki šiol nesitraukėte iš vietos! 

— Jei taip būtų buvę, niekada nebūčiau prisipažinu- 
si! — nusijuokė Vitnė. 

Žvelgdama į Kleitoną dabar, vos galėjo patikėti, kad 
priešais ją tas pats principų neturįs pasileidėlis, trokštan- 
tis tik suvedžioti ją, bet staiga suvokusi, kad jis stovi ne- 
padoriai arti ir krakmolytas jo žabo lengvai liečia jos 
suknios korsažą, ji suglumusi žengė atatupsta ir atitraukė 
rankas. 

Kleitonas pašaipiai prisimerkė, bet nieko dėl to nepa- 
sakė. 

— Jei paskutinis mano pralaimėjimas ketvirtadienį pa- 
galiau pažadino jumyse bent menką simpatiją Man, paža- 
du leisti jums laimėti ir kitą kartą, — pasakė jis. 

— Jūs anaiptol neleidote man laimėti anų dviejų par- 
tijų, — priminė Vitnė ir perdėtai irzliai atsiduso.— Aš 
laimėjau sąžiningai. 

Ir mostu pakvietusi tarną, liepė atnešti viskio ponui 
Vestlendui. Kleitonas neslėpdamas nuostabos pažvelgė į 
mergaitę. Kaip gerai ji suspėjo perprasti jo skonį per tokį 
trumpą laiką! 

— Berods tarp mūsų lygiosios? — pasiteiravo jis, jo 
akys linksmai žibėjo.— Aš laimėjau jotynes, jūs išlošėte 


182 


kone visas šachmatų partijas. Kaipgi įrodysim, kuris iš 
mudviejų esame šaunesnis vyras? 

— Jūs nepakenčiamas! — papriekaištavo šypsodamasi 
Vitnė.— Jeigu aš manau, kad moteris turi būti ne blogiau 
išsilavinusi už vyrą, tai dar nereiškia, kad aš trokštu 
tapti vyru. 

— Kokia laimė, — atšovė jis reikšmingai nužvelgdamas 
dailią jos figūrėlę ir neįtikėtinai gražų veidelį. 

Atvirai intymus, švelnus jo žvilgsnis privertė Vitnės 
širdį karštligiškai suspurdėti nuo nerimo ir jaudinimosi. 

— Šiaip ar taip, — tęsė jis, — abejoju, kad kurioje nors 
kitoje dvikovoje galėtume rungtis kaip lygūs. Vyriškos 
rungtys paprastai labai judrios, o moterys mėgsta rames- 
nes! 

— O kaip dėl timpos? — įžūliai šyptelėjo Vitnė. 

Siekusi taurės Kleitono ranka pakibo ore. 

— Jūs mokate šaudyti iš timpos? — taip perdėtai ne- 
tikėdamas aiktelėjo jis, kad mergaitė prapliupo juoktis. 

— Nenorėčiau, kad apie tai kas nors sužinotų, — šnibž- 
telėjo Vitnė šiek tiek linktelėdama artyn ir toliau akylai 
sekdama, ar svečiai ko nors nestokoja, — bet kadaise per 
septyniasdešimt penkis žingsnius numušdavau ramunių 
žiedlapius. 

Tuo metu ji išvydo, kaip Polas pasuko prie tėvo, ne- 
abejotinai ketindamas užklupti jį vieną, bet iš kitos pusės 
prie Martino jau skubėjo giminaičiai. Vitnė nejučia at- 
siduso, 

Kleitonas suvokė, kad ji privalo eiti prie svečių ir kad 
jis per ilgai atitraukia Vitnę nuo šeimininkės pareigų, bet 
mergaitė šiandien atrodė akinamai žavi, ir jis Visai neno- 
rėjo jos paleisti. Be to, ji pirmąkart koketavo su juo, ir 
Kleitonas mėgavosi kiekviena su ja praleista akimirka. 

— Jūs tiesiog Žavite mane, — sumurmėjo jis, bet Vitnė 
pajuto, kaip išdavikiškai kimtelėjo jo balsas. 

Tuo metu ji išvydo, kaip vienas iš senutėlių jos dėdy- 
čių prisiartino prie klegančių svečių grupės. 

— Ar kas nors iš jūsų yra girdėjęs apie priešistorinės 
uolienas? — garsiai klausė dėdulė.— Velniškai įdomi te- 
ma. Pradėsime nuo mezozojaus eros. .. 

Vitnė sunerimusi pastebėjo, kaip grupės linksmumas 

beregint išgaravo, užleisdamas vietą mandagiam dėme- 
siui, 0 juk ji taip norėjo, kad tėvo garbei surengtas va- 
karas slinktų džiugiai ir nevaržomai! 

Mergaitė pasisuko, ketindama eiti ir mėginti nuvilioti 
dėdę: 

— Atleiskite man, aš... 

Tuo metu prie jos priėjo tarnas ir pranešė, kad šam- 
panas baigiasi. Paskui jį atsekė kitas, reikalaudamas nu- 
rodymų dėl vakarienės. Davusi reikiamus nurodymus, Vit- 
nė atsiprašomai nusišypsojo Kleitonui ir išvydo, kad jis su- 
siraukė. 

— Kur jūsų teta? — žŽvalgydamasis po kambarį pa- 
klausė jis.— Kodėl nepadeda jums tvarkytis? 

— Ji prastai jaučiasi — paaiškino Vitnė, su siaubu pa- 
stebėjusi, kaip skvarbus Kleitono žvilgsnis sustojo prie 
ledi Enės, vis dar spaudžiančios rankoje taurę ir nema- 
tančiomis akimis Žžvelgiančios pro langą. 

— Prašom atleisti man,— pakartojo Vitnė, linktelėda- 
ma į dėdę Pinkertoną.— Būtina išgelbėti tuos žmones nuo 
dėdulės, jis visus išvarys iš proto pasakojimais apie prieš- 
istorinį uolienų susidarymą. Jie visi atrodo taip, tarsi ke- 
tintų jį pasmaugti. 

— Pristatykite mane savo dėdei,— pasisiūlė Kleitonas 
ir pamatęs, kaip nustebo mergaitė, paaiškino: — Aš ati- 
trauksiu jį, o jūs tuo tarpu skirsite dėmesį kitiems sve- 
čiams. 

Dėkinga Vitnė nuvedė jį prie dėdės ir susižavėjusi žiū- 
rėjo, kaip Kleitonas, nusilenkęs senajam džentelmenui, 
įteikliai sako: 

— Prieš valandėlę sakiau panelei Stoun, jog man bus 
labai malonu aptarti su jumis tokį įdomų dalyką kaip me- 
zozojaus eros uolienos. Prašom atleisti, panele Stoun, mu- 
du su jūsų dėde turime tiek daug šnekos, — maloniai šyp- 
sodamasis jis kreipėsi į Vitnę. 

Jis atrodė toks susidomėjęs, kad Vitnė vos galėjo ati- 
traukti akis nuo keistos poros. Kleitonas nusivedė dėdę į 
kampą, susikaupęs linksėdamas kiekvienam jo žodžiui ir 
tuo metu atrodė visiškai atsidėjęs pokalbiui. 


Ilga, pilna įtampos ir nerimo diena, prabėgusi laukiant 
tėvo, atsiliepė Vitnei. Pusę vienuoliktos, nulydėjusi visus 

į valgomąjį, Vitnė galvojo vien apie tai, kaip susirasti 
nuošalią vietelę ir pailsėti. Svečiai lėtai slinko palei puo- 
tos stalą kraudamiesi į lėkštes rinktinių valgių, bet tuo 
metu netikėtai šūktelėjęs Elizabetės Ašton tėvas privertė 
juos sustoti vietoje ir per pusę Žodžio nutraukti pašne- 
kesius. 

— Sakote, pradingo hercogas Kleimorasė — teiravosi 
jis Stounų giminaičio, atvykusio iš Londono.— Jūs turite 
galvoje Vestmorlendą? — pasitikslino jis, tartum neįsteng- 
damas patikėti, ar teisingai išgirdo. 

— Taip, bet aš maniau, kad visi žino, — patvirtino šis 
pakeldamas balsą, kad visi girdėtų.— Apie tai rašė va- 
kardienos laikraščiai, ir Londonas tiesiog ūžte ūžia nuo 
gandų ir spėlionių, kur jis galėtų būti. 

Sujaudinti balsai bematant suklegėjo pertraukdami vie- 
ni kitus. Kaimynai ir giminaičiai su lėkštėmis rankose 
stengėsi susėsti prie bendrų stalų su londoniečiais, kurie 
galėjo papasakoti jiems paskutines naujienas. Netrukus 
visi kalbėjo vien apie hercogo Kleimoro dingimą, ir pro 
susijaudinusių svečių spūstį nebuvo įmanoma nė prasi- 
brauti. Vitnė stovėjo su didele žmonių grupe, kurioje bu- 
vo ir jos teta, ledi Jubenk ir Kleitonas Vestlendas, o Po- 
las beviltiškai įstrigo kitame kambario gale, suspaustas 
tarp Elizabetės Ašton ir Piterio Redferno, ir niekaip ne- 
galėjo prasibrauti iki jos. 

— Jei norite žinoti, Kleimoras tą metų laiką papras- 
tai praleidžia Prancūzijoje, — pasakė kažkas. 

— Nejaugi? Jūs taip manote? — pasiteiravo Enė, ir 
tuo metu įraudęs jos veidas reiškė nuoširdų susidomėji- 
mą. 

Vos paminėjus hercogą Kleimorą, visą tetos apatiją 
kaip ranka nuėmė. Vitnė pamanė, kad ji bus išgėrusi per 
daug vyno. Tačiau nors ir keista, tos paskalos, kuriomis 
taip akivaizdžiai mėgavosi teta, kažkodėl sukėlė nerimą 
tėvui — jis neabejotinai nervinosi ir buvo kaip nesavas, 
be to, prieš savo įpratimą gėrė viskį taurę po taurės, ma- 
tyt, kankinamas troškulio. 

Pati Vitnė, kuriai visiškai nerūpėjo hercogas, manė, 
jog tema labai neįdomi, ir vos ištvėrė nežiovavusi. 

— Pavargote, mažyte? — sušnibždėjo jai į ausį Klei- 
tonas. 

— Labai,— prisipažino Vitnė, ir Kleitonas, paėmęs ją 
už parankės, uždengė siaurą delną stipriais pirštais, tar- 
tum stengdamasis įlieti mergaitei savo jėgų. Vitnė pagal- 
vojo, kad jam nederėtų vadinti jos „,„mažyte“, juolab taip 
familiariai laikyti už rankos, bet ji buvo per daug dėkin- 
ga Už paramą ir užuojautą, kad galėtų kibti dėl tokių 
niekų. 

— Girdėjau, kad paryžietė jo meilužė praeitą Mėnesį 
nusižudė, — pranešė Margaretė Meriton priblokštiems klau- 
sytojams.— Sako, kad jis pametęs ją, ir ji neištvėrusi gė- 
dos. Atšaukusi turnė į Europą, užsidariusi savo namuose, 
nieko nebepriėmusi. .. 

— Ir,— lediniu tonu pertraukė Amelija Jubenk,— da- 
bar švaisto didžiausius pinigus pertvarkydama ką tik nu- 
sipirktą dvarą užmiestyje. Gal jūs, besmegene kvailute, 
norite priversti mus patikėti, kad tai daro šmėkla?! 

Sumišusi ir iškaitusi nuo triuškinančio ledi Jubenk puo- 
limo, o šios aštrus liežuvis niekada ir nieko nepagailė- 
davo, Margaretė, maldaujamai žiūrėdama į Kleitoną, su- 
murmėjo: 

— Pone Vestlendai, jūs neseniai buvote Paryžiuje ir 
Londone ir, žinoma, girdėjote apie savižudybę? 

— Ne,— trumpai tarstelėjo Kleitonas,— negirdėjau. 

Tačiau Margaretės tėvo samprotavimai ūmai pakrypo 
kita linkme. 

— Vadinasi, Sent Alermein nusipirko užmiestyje dva- 
rą ir dabar jį pertvarko? Šit kaip? — susimąstęs glostyda- 
masis barzdelę paklausė jis. Ir kandžiai nusijuokęs supra- 
tingai mirktelėjo džentelmenams: — Skamba taip, tartum 
Kleimoras būtų išleidęs ją į pensiją ir dar šiek tiek apdo- 
vanojęs už gerą elgesį. 

Vitnė pajuto, Kaip po jos pirštais įsitempė ir sukietėjo 
Kleitono raumenys. Užvertusi galvą, kad geriau matytų 
jo veidą, ji išvydo, kad Kleitonas į poną Meritoną ir ki- 
tus žiūri su tokiu atviru priešiškumu ir šaltu nuoboduliu, 
kad ji vos neatšoko. Bet štai jis nukreipė akis į ją ir ūmai 
sušvelnėjęs vos pastebimai šyptelėjo. 

Tačiau jam anaiptol ne juokai rūpėjo. Kleitonas pyko 

ant savo sekretoriaus, kad šis nesugebėjo užkirsti kelio 
visiems tiems gandams ir spėlionėms, kur jis dingo! Juk 
reikėjo tiktai sugalvoti, o svarbiausia paskleisti istoriją, 
kur šeimininkui šovė į galvą išvykti prieš kelias savai- 
tes! Mintyse jis jau diktavo rūstų laiškutį su griežtu pa- 
peikimu vargšeliui, ir staiga su pasibjaurėiimu išvydo, 
jog svečiai kerta lažybų, kas bus nauja jo meilužė. 

— Statau penkis svarus už grafienę Dorotę! — pareiš- 
kė ponas Aštonas.— Kas lažinasi? 

— Kad ir aš, sere,— gudriai nusišiepė ponas Merito- 
nas.— Grafienė — jau seniai praeities etapas! Visus tuos 
penkerius metus ji valkiojosi paskui Kleimorą ir net nu- 
sekė paskui jį į Prancūziją, ir dar tokiu metu, kai nelai- 
mingasis senukas grafas gulėjo mirties patale. Ir kas gi 
atsitiko? Aš pasakysiu jums: hercogas numušė jos pui- 
kybę geriausios Paryžiaus draugijos akivaizdoje — tiesiog 
dėjosi jos nepažįstąs! Ne, jis pasirinks ledi Vanesą Sten- 
fyld, bet hercogas ves ją. Ji kantriai laukė jo nuo pat pir- 
mojo savo pasirodymo aukštuomenėje. Statau penkis sva- 
rus už tai, kad dabar jis atkreips dėmesį į ledi Steniyld 
ir ves tą jauną ledi. Na, ar aš ką nors sudominau? 

Visas tas pašnekesys darėsi tikrai nederamas, ypač to- 
dėl, kad šitaip buvo kalbama prie moterų, ir Vitnė pa- 
stebėjo, kad teta pagaliau rengiasi įsikišti. 

— Pone Meritonai,— šūktelėjo ji ir palaukusi, kol jis 
atkreips į ją dėmesį paklausė: — Ar norėtumėt padidinti 
lažybų sumą iki dešimties svarų? 

Toks ledi nederamas pareiškimas buvo sutiktas šoki- 
ruojančia tyla. Ir Vitnė pasijuto nuoširdžiai dėkinga Klei- 
tonui, kai jis įtemptai nusijuokė, tuo parodydamas verti- 
nąs gerą pokštą. Tačiau teta Enė beregint atsisuko į jį. 

— O jūs, pone Vestlendai? — pagarbiai pasiteiravo 
ji. — Ar nenorėtumėt lažintis, kad ne kuri nors kita, o le- 
di Stenfyld taps hercogiene Kleimor? 

Kleitono lūpos suvirpėjo stengdamosi nesišypsoti. 

— Žinoma, ne! Aš pats sužinojau iš patikimų šalti- 
nių, kad Kleitonas Vestmorlendas ketina vesti žavingą 
šatenę, kurią susitiko Paryžiuje. 

Vitnė pastebėjo gudrų skvarbų žvilgsnį, kuriuo ledi 

Jubenk pervėrė Kleitoną, bet tuojau apie tai pamiršo, kai 
vienas iš svečių pastebėjo: 

— Jūsų pavardės stebėtinai panašios, pone Vestlen- 
dai. Ar jūs kartais nesate kaip nors susijęs su hercogu? 

— Mes artimesni už tikrus brolius, — nedelsė paaiškin- 
ti Kleitonas, valiūkiška šypsena duodamas suprasti, jog 
rizikingai pajuokavo. 

Palengva pašnekesys pakrypo šiek tiek kita linkme — 
apie turtingus hercogo dvarus, grynakraujus žirgus jo ar- 
klidėse, ir vėl neišvengiamai buvo grįžta prie nesuskai- 
čiuojamų jo meilužių ir pergalių šioje srityje. 

Kleitonas žvilgtelėjo į būsimąją nuotaką, kad įsitikin- 
tų, ar ji įdėmiai klausosi, ir kartu sužinotų, ar labai nu- 
puolė jos akyse, ir išvydo, kad Vitnė, stengdamasi įveik- 
ti Žiovulį, pakėlė prie lūpų plonus pirštukus. Pasinaudojęs 
tuo, kad per ginčą jo beveik negirdėti, Kleitonas linkte- 
lėjo prie jos ir tyliai paerzino: 

— Nejaugi jūsų nė kiek nedomina, kuo vardu būsi- 
moji hercogienė Kleimor, miledi? 

Pagauta taip neprideramai elgiantis — Žiovaujant, Vit- 
nė kaltai nudelbė akis ir nusišypsojo lėta, nesąmoningai 
viliojančia šypsena, nuo kurios Kleitono kraujas vėl už- 
siplieskė deginančia aistra, ir palyginusi sijoną ji pakilo 
rengdamasį pasišalinti. 

— Žinoma, domina. Patikėkite, kuo nuoširdžiausiai už- 
jausiu kiekvieną moterį, kuri taps to palaido, ištvirkusio, 
amoralaus, pasibjaurėtino, nedoro elgesio suvedžiotojo 
žmona. 

Tai pasakiusi ji pasisuko ir žengė į pokylių salę, iš 
kurios jau aidėjo muzika. 

Polas taip ir nenutaikė progos pasikalbėti su Martinu 
Stounu, ir Vitnė prislėgta širdimi stebėjo, kaip abi laikro- 
džio rodyklės lėtai artėja prie skaičiaus „12“. Per vie- 
nintelį jų šokį Polas ir Vitnė vos nutaikė progą vienudu 
atsisveikinti. Ir kai Polas išėjo iš kambario, mergaitė se- 
kė pavymui gerokai nutolusi. 

Atsišliejęs petimi į gotikinio stiliaus koloną, Kleito- 
nas pakėlė taurę prie lūpų, savininkiškai didžiuodamasis 
ir podraug suirzęs stebėdamas Vitnę, kuri slapčia apsi- 
žvalgiusi pasuko iš salės. Tuo metu vienas iš svečių už- 

šnekino ją. Sevarinas skubiai sugrįžo, nepaisydamas jo- 
kio padorumo paėmė ją už parankės ir nusitempė. 

Šis šeimininkiškas Sevarino gestas sukėlė Kleitonui ne- 
suvaldomą pyktį. Kodėl, po galais, jis kiūto čia kaip pa- 
skutinis kvailys, vos pakęsdamas Meritonų mergiotės ko- 
ketavimą, kai jo paties nuotaka kažkur pasišalina susiki- 
busi už parankių su kitu vyru? 

Sardoniškai nusišiepęs jis įsivaizdavo, kokį malonumą 
galėtų turėti, jeigu keliais žingsniais perkirstų kambarį ir 
pareikštų Sevarinui nepakęsiąs tokio familiaraus elgesio 
su jo išrinktąja. Na, o paskui būtų nebloga paaiškinti 
Vitnei, kad ta nelaimingoji, kurią išsirinko „bjaurusis pa- 
sileidėlis“, yra ji pati ir ne vėliau kaip už savaitės taps 
jo Žmona. 

Jis jau kone pasiryžo taip ir padaryti, bet tuo metu jį 
užklupo Amelija Jubenk. 

— Margarete! — piktai sulojo ji. — Liaukitės kaboti ant 
pono Vestlendo ir verčiau pasitaisykit savo šukuoseną. 

Ir be jokio gailesčio stebėjo, kaip mergina, iki pat 
plaukų šaknų užlieta raudonio, kažką sumurmėjo ir klus- 
niai pasitraukė. 

— Bjauri nenaudėlė,— pastebėjo Amelija kreipdamasi 
į Kleitoną.— Vien pykčio ir negeranoriškumo mišinys su 
žiaurumu. Jos tėvai išleidžia kiekvieną pensą, kurį jiems 
pavyksta sukrapštyti, kad išvežtų ją pasižmonėti, nors ir 
negali sau to leisti, bet ji ir aukštuomenėje kaip balta 
varna. Mergiotė puikiai viską supranta, todėl jos pavy- 
das ir polinkis daryti niekšybes tik stiprėja. 

Bet tuo metu Amelija, pastebėjusi, kad hercogas ne- 
kreipia į ją dėmesio, pasuko turbanu apvainikuotą galvą 
stengdamasi rasti nemažtančio jo dėmesio objektą. 

„Vitnė Stoun!“ — nusijuokė ji širdyje, pastebėjusi, kad 
jis Žiūri į mergaitę, ką tik grįžusią į salę. 

— Žinote, Kleimorai,— šnibžtelėjo našlė kandžiai šyp- 
sodamasi,— jeigu jūsų išsirinktoji ,,„žavingoji šatenė“ ir 
yra ta, apie kurią aš pagalvojau, jūs pavėlavote. Jos su- 
žadėtuvės bus paskelbtos vos grįžus Sevarinui. 

Hercogas nužvelgė Ameliją šalto cinizmo kupinu žvilgs- 
niu. 

— Prašom atleisti man,— piktai drėbė jis ir skubiai pa- 

sitraukė, palikęs ledi Jubenk patenkintą piktdžiugiškai 
spitrėti jam įkandin. 

Pajutusi, kaip lengvai Kleitonas palietė jos ranką, Vit- 
nė atsisuko šiltai, dėkingai šypsodamasi. Nuo tos akimir- 
kos, kai dar vakarui vos prasidedant Kleitonas atitrau- 
kė jos dėdę nuo kantrybės netenkančių žmonių, jis kas 
kartą atsirasdavo kaip tik ten, kur jo labiausiai reikėjo, 
ir buvo linksmas, draugiškas, šnekus džentelmenas, ga- 
lįs palinksminti svečius sąmojingu pašnekesiu. Net Vitnės 
neprašomas jis suprato, kaip jai reikia pagalbos, ir pada- 
rė visa, ką galėjo. 

— Tikriausiai jūs pavargote,— sumurmėjo jai į ausį. — 
Nejaugi negalite išsmukti iš čia, atsigulti į lovą ir mė- 
ginti užmigti? 

— Tikriausiai jūs teisus, — atsiduso Vitnė. 

Kone visi svečiai išsiskirstė arba užkopė į savo kam- 
barius, o teta Enė, atsipeikėjusi nuo nesuprantamo sukrė- 
timo, atrodė, buvo visai pasirengusi imtis šeimininkės pa- 
reigų dar pasilikusių svečių atžvilgiu. 

— Dėkui jums už viską, — padėkojo Vitnė žengdama 
link durų.— Nežinau, kaip būčiau susitvarkiusi viena. 

Kleitonas žiūrėjo jai įkandin, kol mergaitė dingo ves- 
tibiulio gilumoje, o paskui ryžtingai žengė prie Martino. 

— Norėčiau pasikalbėti su jumis ir ledi Džilbert, kai 
išsiskirstys svečiai, — trumpai pareiškė jis. 

Vitnei kojos linko iš nuovargio, todėl įveikti kylan- 
čius į viršų laiptus nebuvo lengva. Pagaliau peržengusi 
savo kambario slenkstį, ji gal dešimt minučių grūmėsi su 
ilgiausia mažyčių, atlasu apvilktų sagučių eile per nuga- 
rą. Mergaitė pasilenkė, norėdama išsinerti iš suknios, ir 
iš atsegto korsažo iškrito kažkoks blizgantis daiktas. 

Be galo švelniai Vitnė pakėlė nuo kilimo žiedą su opa- 
lu ir ilgai įdėmiai žiūrėjo į jį. Polas padovanojo jai žiedą 
prieš išeidamas. 

— Tai primins tau, kad esi mano, — sušnibždėjo kyš- 
telėjęs žiedą jai į delną. 

Laukinis, nesuvaldomas susijaudinimas pervėrė ją tuo 
metu, kai ji lėtai movėsi žiedą ant piršto. Visą ilgos die- 
nos nuovargį, dar prieš valandėlę švinine našta slėgusį 
pečius, nunešė audringo džiaugsmo gūsis. 

Tyliai niūniuodama Vitnė apsisupo raudonu kiniško 
šilko chalatu ir atsisėdo prie tualetinio stalelio išsitraukti 
smeigių ir susišukuoti plaukų. Kiekvieną kartą, mostelė- 
jus šepečiu su dramblio kaulo rankena, didžiulis opalas, 
atspindintis žvakių šviesą, sužibėdavo prieblandoje. Ati- 
dėjusi šepetį, Vitnė pakėlė ranką prie akių, kad geriau 
apžiūrėtų sužieduotuvių žiedą. Savo sužieduotuvių žie- 
dą! 

— Ponia Pol Sevarin,— ištarė ji tyliu balsu mėgauda- 
masi tų stebuklingų žodžių skambesiu.— Vitnė Elison Se- 
varin. 

Kažkas pažįstama šmėstelėjo atmintyje, ir Vitnė vėl 
ištarė paskutinę frazę, stengdamasi atsiminti. .. 

Džiugiai prajukusi mergaitė nuskubėjo prie knygų len- 
tynų, išsitraukė Bibliją tymo viršeliais ir ėmė sklaidyti 
puslapius. Galiausiai netekusi kantrybės ji sugriebė kny- 
gą už išskleistų viršelių ir gerai papurtė. Iš ten iškrito ke- 
lis kartus perlenktas nedidukas lapelis. Pakėlusi jį Vitnė 
nusišypsojo ir ėmė skaityti: 

„Aš, Vitnė Elison Stoun, penkiolikos metų, būdama 
sveiko proto ir tvirtos atminties, nepaisydama jokių tėtės 
priešginiavimų, duodu įžadą, prisiekiu ir prižadu, jog ateis 
diena, kai įstengsiu įkalbėti Polą Sevariną vesti mane. Be 
to, aš sugebėsiu priversti Margaretę Meriton ir visus ki- 
tus susigrūsti į koseres tas baisias apkalbas, kurias jie 
apie mane skleidė. Paliudyta ir pasirašyta būsimosios po- 
nios Pol Sevarin". 

Pasirašiusi ji kadaise žemiau pakraigaliojo ,„Vitnė Eli- 
son Sevarin“ ir, matyt, tuo nepasitenkinusi ilgai praktika- 
vosi pasirašyti naująją pavardę čia pat, popieriuje. 

Tik pamanykit, po visko, kas buvo, atsiminti vaikišką 
raštelį, neviltį, paskatinusią Vitnę tai parašyti, pažemi- 
nimo ir gėdos metus... Bet dabar viskas bus kitaip! 

Laimė, užplūdusi mergaitę vien pagalvojus, kad Polo 
žiedas pagaliau priklauso jai, vis didėjo, todėl džiaugsmo 
kupina širdis, atrodė, tuojau plyš, ir Vitnė pamanė nebe- 
galinti ilgiau slėpti sužadėtuvių! Ji turi parodyti žiedą 
kam nors, kas džiaugsis drauge su ja geromis naujieno- 
mis! 

Tuščia būtų gultis — ji vis tiek neužmigs dabar, kai 


191 


labiau už viską pasaulyje norisi dainuoti ir šokti! Būtina, 
tiesiog būtina pasidalyti su kuo nors. 

Kiek padvejojusi Vitnė vis dėlto nusprendė papasako- 
ti tėvui, kad Polas ketina pasipiršti jai. 

Jis, Žinoma, pamena, kaip duktė kadaise persekiojo 
Sevariną, ir bus patenkintas, kai sužinos, kad dabar kai- 
mynams nebeliks priežasčių piktai liežuvauti apie jos po- 
elgius. Dabar vaidmenys pasikeitė, ir Polas Sevarinas pra- 
šo jos rankos! Nori ją vesti! 

Vitnė paskubomis dirstelėjo į veidrodį, pasitaisė stačią 
chalato apykaklę, tvirčiau apvijo juostą aplink ploną lie- 
menį ir atmetusi atgal vešlią blizgančių plaukų garbaną 
pasuko į duris. 

Virpėdama iš lūkesčio ir kažkokio keisto jausmo, pa- 
našaus į baimę, mergaitė perbėgo koridorių, nekreipda- 
ma dėmesio į tai, kaip plaikstosi chalato skvernai. Po ne- 
seniai buvusios linksmybės, juoko ir pokštų dabar įsivieš- 
patavusi tyla buvo kažkokia beveik melancholiška, bet 
Vitnė, stengdamasi į nieką nekreipti dėmesio, sustojo prie- 
šais Martino miegamąjį. 

— Jūsų tėtė kabinete, panele,— pasigirdo slopus tar- 
no balsas iš koridoriaus prieblandos. 

— Šit kaip! — nustebo Vitnė. Gal geriau šiandien žie- 
dą parodyti tetai Enei ir palaukti iki rytojaus, tada vVis- 
ką prisipažinti tėvui? 

— Ar mano teta nuėjo į savo miegamąjį? 

— Ne, panele. Ledi Džilbert kabinete kartu su ponu 
Stounu. 

— Dėkui, ir labos jums nakties. 

Vitnė nubėgo žemyn ir pasibeldė į kabineto duris. Iš- 
girdusi tėvo balsą, ji kone šaute šovė į kambarį, prisi- 
šliejo prie sienos ir besijuokiančiomis akimis apvedė Mair- 
tiną, sėdintį tiesiai prieš ją prie senovinio rašomojo sta- 
lo, ir tetą Ene, įdėmiai stebinčią dukterėčią iš didžiulio 
minkšto fotelio prie židinio. Kambaryje buvo beveik tam- 
su, tik židinyje jaukiai spragsėjo nedidelė liepsna, todėl 
Vitnė nepastebėjo dar vieno žmogaus, kurį dengė tokio 
pat fotelio, stovinčio priešais tetulės fotelį, atlošas ir al- 
kūnramsčiai. 

Sunkokai apversdamas liežuvį, tėvas vis dėlto gana 
maloniai paklausė įsipylęs dar vieną porciją brendžio: 

— Kas atsitiko, dukra? 

Giliau įkvėpusi oro, Vitnė išpoškino: 

— Turiu pasakyti judviem šį tą nuostabaus! Taip 
džiaugiuosi, kad jūs abu esate čia ir galėsite viską su- 
žinoti vienu metu! 

Priėjusi prie tėvo, Mergaitė atstūmė taurę ir šonu pri- 
sėdo ant stalo krašto. Kurį laiką ji su meile žiūrėjo į jo 
pakeltą veidą, paskui pasilenkusi į priekį švelniai pabu- 
čiavo tėvą į kaktą. 

— Aš, Vitnė Stoun, labai myliu tave, tėte, — tyliai pra- 
šneko mMergaitė.— Ir nuoširdžiai apgailestauju dėl to skaus- 
mo, kurį seniau tau teikiau. 

— Dėkui, — sumurmėjo išrausdamas Martinas. 

— Na, — tęsė Vitnė stodamasi ir eidama prie ledi 
Enės,— aš tave labai myliu, teta, bet tu visada tai žino- 
jai. — Ji vėl giliai, trūkčiojamai atsiduso, ir nelauktai Žo- 
džiai ėmė lietis patys, tarsi Vitnė būtų ilgai repetavusi 
savo kalbą: — Ir dar aš myliu Polą Sevariną! Ir jis myli 
mane, nori vesti! Žinai, tėte, jis sugrįžęs rengiasi prašyti 
tavęs mano rankos! Aš pamenu, kaip... kažkas nege- 
rai, teta Ene? 

Suglumusi Vitnė spoksojo į tetulę, kuri kilstelėjo iš 
fotelio ir taip neramiai, išgąstingai žiūrėjo prieš save, kad 
Vitnė pasilenkė ir įsižiūrėjo į tamsą. Pagaliau pastebėjusi 
Kleitoną Vestlendą, ji nustėro. 

— Ak, prašom atleisti! Aš... man nederėjo taip brau- 
tis! Kaip jūs jau tikriausiai atspėjote, pone Vestlendai, aš 
nežinojau, kad čia esate. Bet nieko nebegalima pakeisti, — 
atkakliai tęsė Vitnė, tvirtai pasiryžusi užbaigti tai, ką pra- 
dėjo, — todėl tikiuosi, kad jūs, kaip taurus žmogus, nie- 
kam neprasitarsite apie būsimąsias mano sužadėtuves. Ma- 
tote... 

Staigiai atstumto krėslo girgždesys nutraukė Vitnę, ne- 
baigusią kalbėti. Tėvas skubiai pašoko, ir jo balsas nu- 
skardėjo taip tūžmingai, kad mergaitė apimta siaubo at- 
sisuko. 

— Kaip tu drįsai! — sugriaudėjo jis.— Ir ką visa tai 
reiškia? į 

— Reiškia? — nieko nesuprasdama pakartojo Vitnė. 

Tėvas sunkiai užsirėmė delnais ant stalo, nors buvo 
matyti, kad rankos baisiai dreba. 

— Polas Sevarinas prašė, kad tapčiau jo žmona, na, 
ir tiek.— Ir mesdama iššūkį niūriai susiraukusiam, įnir- 
šusiam tėvui, kaip dažnai darydavo vaikystėje, Vitnė ra- 
miai pridūrė: — Ir aš sutikau. 

— Polas Sevarinas nė penso neturi! Supranti? Visos 
valdos užstatytos, o kreditoriai persekioja jį dieną nak- 
tį — lėtai, skiemenuodamas, lyg būtų kalbėjęs su nepil- 
naprote, aiškino tėvas. 

Nors ir priblokšta, Vitnė sukaupusi jėgas prisivertė at- 
sakyti ramiai ir išmintingai: 

— Aš nė neįsivaizdavau, kad Polas stokoja lėšų, bet 
nesuprantu, kas čia tokio. Senelė užrašė man savo turtą, 
be to, aš turiu kraičio. Viskas, ką turiu, priklausys ir Po- 
lui. 

— Tu nieko neturi! — sugriežė dantimis tėvas.— Mano 
reikalai dar prastesni už Sevarino. Lupikautojai tik ir lau- 
kė, kada galės pulti mane! Atsilyginau jiems tavo krai- 
čiu ir palikimu. 

Iš siaubo susigūžusi, įbauginta ne tik pikto jo tono, 
bet ir baisios tiesos, kurią atskleidė tėvas, Vitnė kreipėsi 
į tetą, tikėdamasi jos pritarimo: 

— Tuomet Polui ir man reikės gyventi kukliai ir at- 
sisakyti prabangos, kurią būtų galėję teikti mūsų pini- 
gai. 

Bet teta Enė nieko neatsakydama mėšlungiškai gniau- 
žė krėslo ranktūrius. Bejėgiška, sumišusi Vitnė vėl pasi- 
suko į tėvą: 

— Tėte, privalėjai pasakyti man, kad įklimpai! Aš... 
juk aš iššvaisčiau daugybę pinigų suknioms, kailiams ir 
brangenybėms prieš išvykdama iš Prancūzijos. Jei būčiau 
žinojusi. .. 

Ir tuomet graužiamą sąžinės, susijaudinusią mergaitę 
nusmelkė kažkokia keista, nerimą kelianti mintis. Kaž- 
kas čia negera... nesuprantama... tačiau kas? Ir staiga 
Vitnei toptelėjo į galvą. 

— Bet, tėte, arklidėse pilna naujų arklių. Namie ir so- 
de kur kas daugiau tarnų, nei mums apskritai reikia. Jei- 

gu tu iš tikrųjų nuskurdai, kodėl mes gyvename visko 
pertekę? — atsargiai teiravosi mergaitė. 

Tėvo veidas pasidarė bauginančiai violetinio atspal- 
vio. Jis norėjo žiotis, bet ir vėl kietai susičiaupė. 

— Tikiuosi, kad turiu teisę laukti paaiškinimo, — spy- 
rėsi Vitnė.— Tu tvirtini, kad nei kraičio, nei palikimo 
nebėra, bet jeigu tai tiesa, kaip mums pavyksta praban- 
giai gyventi? 

— Mano reikalai pasitaisė, — sumurmėjo Martinas. 

— Kada? 

— Liepos mėnesį. 

— Liepos mėnesį tavo reikalai pasitaisė, bet tu neke- 
tini sugrąžinti Mano pinigų? — nebeįstengdama slėpti pa- 
sipiktinimo garsiai paklausė Vitnė. 

Martinas smarkiai trenkė kumščiu į stalą. 

— Aš nebenoriu ilgiau vaidinto šio farso! Tu suža- 
dėta su Kleitonu Vestmorlendu! Sutuoktuvių kontraktas 
jau pasirašytas! Sudaryta sutartis! 

Iš pradžių Vitnė neatkreipė dėmesio į šiek tiek kitaip 
ištartą Kleitono pavardę — visiškai sutrikdyta mergaitė 
stengėsi įveikti didžiulį susijaudinimą, galintį išvaryti ją 
iš proto. 

— Tačiau kaip? .. Kodėl... kada tu tai padarei? 

— Liepos mėnesį! — sušnypštė Martinas. — Ir viskas 
sutvarkyta, ar aišku? Nėra ko daugiau kalbėti! 

Vitnė įsispitrėjo į tėvą plačiai atmerktomis, siaubo ir 
netikėjimo kupinomis akimis. 

— Tu nori pasakyti, kad tvarkei mano pinigus nė ne- 
pasitaręs su manimi? Atidavei palikimą ir kraitį visiškai 
nepažįstamam žmogui, nepaisydamas mano jausmų? 

— Velniai tave griebtų! — iškošė tėvas.— Tai jis davė 
man pinigų! 

— Matyt, tuo metu laimingesnio už tave žmogaus ne- 
būtum radęs! — užsikirsdama sušnibždėjo Vitnė. — Paga- 
liau tau pavyko visam laikui manęs atsikratyti, ir dar tas 
vadinamasis džentelmenas teikėsi sumokėti už mane, ir... 
o Dieve! 

Visos išsisklaidžiusios to beprotiško galvosūkio deta- 
lės ūmai stojosi į savo vietas, ir Vitnė kuo aiškiausiai iš- 

vydo pasibjaurėtiną vaizdą su visomis niekingomis smulk- 
menomis. 

Užsimerkusi, kad neprapliuptų deginančios ašaros, mer- 
gaitė atsirėmė į stalą, būgštaudama, jog pakirs kojas ir ji 
grius. Tik tada ji išdrįso kilstelėti blakstienas ir pro sūrią 
miglą žvilgtelėjo į tėvą: 

— Tai jis už viską sumokėjo, tiesa? Už arklius, tarnus, 
naujus baldus, namo remontą...— Jai užėmė kvapą, ji 
nebegalėjo tęsti. — Ir už daiktus, kuriuos nusipirkau Pran- 
cūzijoje... už viską, ką dėviu dabar... sumokėta jo pi- 
nigaisė! 

— Taip, po paralių! Aš nusigyvenau! Ir pardaviau vis- 
ką, ką galėjau! 

Šaltas akmuo liko toje vietoje, kur anksčiau buvo Vit- 
nės širdis; nesuvaldomas įniršis išstūmė švelnumą ir mei- 
lę. 

— (O kai nebeturėjai ko parduoti, tu pardavei mane! 
Pardavei svetimam žmogui į amžiną vergiją! — dusdama 
Vitnė godžiai gaudė burna orą.— Ar esi tikras, jog gavai 
už mane kuo brangiau? Tikiuosi, jog priėmei ne pirmą pa- 
sitaikiusį pasiūlymą? Žinoma, gavai šiek tiek pasiderėti. .. 

— Na, kaip tu drįsti? — pratrūko Martinas, taip smar- 
kiai tėkšdamas dukteriai per veidą, kad ji vos išsilaikė 
nepargriuvusi. Jis jau pakėlė ranką antram smūgiui, bet 
nesuvaldomai niršus Vestmorlendo balsas privertė jį nu- 
stėrti užsimojus: 

— Jei nors pirštu paliesite ją dar kartą, aš priversiu 
jus to gailėtis! 

Tėvas akimirką apmirė, bet čia pat bejėgiškai susi- 
kūprinęs dribo į krėslą. Vitnė žaibiškai puolė savo ,„gel- 
bėtoją': 

— Jūs bjauri, klastinga gyvatė! Koks žmogus turi bū- 
ti, kad pirktų sau žmoną?! Tik toks gyvulys kaip jūs ga- 
li įsigyti Žmoną net nepamatęs jos! Tai kiekgi aš jums 
kainavau?! 

Nors Vitnė kalbėjo išdidžiu tonu, Kleitonas pastebė- 
jo, kad puikios žalios akys, svaidžiusios į jį paniekina- 
mus žvilgsnius, pilnos neišverktų ašarų. 

— Nenoriu į tai atsakyti, — švelniai pasakė jis. 

Vitnės mintys karštligiškai blaškėsi ieškodamos akli- 

nuose šaltakraujiškumo šarvuose kokios nors spragos, į 
kurią ji galėtų nukreipti savo pykčio kalaviją. 

— Vargu ar jūs daug davėte! — tyčiodamasi drėbė 
ji. — Namai, kuriuose gyvenate, daugiau nei kuklūs. O 
gal išleidote visą savo apgailėtiną turtą brangiam pirki- 
niui? Matyt, tėvas užsiprašė per daug, ir... 

— Pakaks! — ramiai perspėjo Kleitonas stodamasis. 

— Jis gali duoti tau viską... viską. ..— murmėjo tė- 
vas.— Jis hercogas, Vitne. Tu gausi viską... 

— Hercogas! — paniekinamai prunkštelėjo Vitnė spi- 
gindama Kleitoną akimis.— Kaip jums pavyko jį įtikinti 
tuo, melagi, nenaudėli. .. 

Jos balsas nutrūko, ir Kleitonas nykščiu kilstelėjo mer- 
gaitės smakrą, šaltakraujiškai atlaikydamas maištingą jos 
žvilgsnį: 

— Aš hercogas, mažyte, ir tai sakiau tau jau prieš ke- 
lis mėnesius Prancūzijoje. | 

— Ak jūs... jūs maras — žmogaus pavidalo! Na, aš 
netekėsiu už jūsų, nors ir Anglijos karalius būtumėt! — 
piktai loštelėjusi galvą, ji su įniršiu sušnypštė: — Ir nie- 
kada neturėjau nelaimės susitikti jūsų Prancūzijoje. 

— Mes buvome susitikę per kaukių balių Paryžiu- 
je, — ramiai paaiškino jis.— Armanų namuose. 

— Melagis! Aš ten jūsų nemačiau! Ir gyvenime ne- 
buvau sutikusi jūsų, iki grįžau namo! 

— Brangioji, — atsargiai pastebėjo teta Enė.— Prisi- 
mink kaukių baliaus naktį. Mums išeinant tu paklausei 
manęs, ar aš nepažįstu vieno iš svečių, labai aukšto pil- 
kaakio vyro ilgu juodu apsiaustu, ir. .. 

— Teta Ene, prašau! 

Vitnė kryptelėjo pečiais, nežinia kodėl dar labiau su- 
sierzindama. 

— Aš nebuvau sutikusi šio Žmogaus tą naktį, arba... 

Ir tuomet iš Vitnės krūtinės ištrūko slopi dejonė. Aud- 
ringu srautu užplūdo prisiminimai. Dabar jau pažįstamos 
pilkos akys žiūrėjo tuomet į ją pro kaukės skyles Arma- 
nų sode. Sodrus balsas pašaipia gaidele ištarė: 


— Ką pasakysite sužinojusi, kad aš hercogas? .. 
Klaiki tikrovė pasirodė Vitnei visu pasibjaurėtinu sa- 

vo nuogumu, priversdama mergaitę, apimtą nesuvaldomo 
šėlo, pulti Kleitoną: 

— Tai ten buvote jūs! Jūs dangstėtės Šėtono kauke! 

— Ir net be monoklio,— patvirtino Kleitonas su niu- 
Iia pašaipa. 

— Iš visų pasigailėtinų, niekingų, bjaurių. .. 

Mergaitei pritrūko žodžių išreikšti vis didėjančią nea- 
pykantą, bet tuo metu nauja negailestinga mintis sukrė- 
tė ją, sukeldama naują deginančių ašarų liūtį: 

— Milorde Vestmorlendai! — ji ištarė tikrąją jo pa- 
vardę taip paniekinamai, kaip tik įstengė.— Norėčiau pra- 
nešti jums, jog šios dienos mano svečių kalbos apie jus, 
apie jūsų dvarus, arklius, turtus, moteris man ne tik ne- 
malonios, jos mane vemti verčia! 

— Kaip ir aš pats, — sardoniškai sutiko Kleitonas, ir 
linksmas, kaip pasirodė Vitnei, jo balsas lyg rūgštis nu- 
tvilkė neužgijusią žaizdą. 

Stengdamasi užgniaužti širdį draskančius jausmus, ji 
lamdė chalato klostes ir taip smarkiai jas pešiojo, kad 
pirštų krumpliai pabalo. 

— Aš nepakęsiu jūsų iki pat savo mirties! — užsikirs- 
dama sunkiai išdaužė ji. 

Nekreipdamas dėmesio į tą grasinimą, Kleitonas švel- 
niai patarė: 

— Aš noriu, kad tuojau pat eitumėt gulti ir pamėgin- 
tumėt užmigti. 

Jis suėmė už jos alkūnės, kiečiau suspausdamas, kai 
Vitnė pamėgino ištrūkti. 

— Aš sugrįšiu dieną. Mums daug ką reikia aptarti, ir 
aš viską paaiškinsiu, kai jūs nusiraminsite ir vėl galėsite 
blaiviai mąstyti. 

Bet Vitnė nė akimirkos nepatikėjo apsimestine jo užuo- 
jauta, 0 vos jam nutilus ištraukė ranką ir žengė prie du- 
Tų. 

Jai jau pasukus varinę rankeną, Kleitonas valdingai 
pridūrė: 

— Vitne, tikiuosi atvažiavęs pamatyti jus čia. 

Mergaitės pirštai, suėmę rankeną, sustingo: ji norėjo 
suspigti, sviesti ką nors į grindis, nuginčyti jo paliepimus, 
nurodymus, įsakymus. Bet susitvardė ir nė žvilgsniu ne- 

leidusi suprasti, jog išgirdo jį, atidarė duris, vos įsteng- 
dama numalšinti pašėlusį norą smarkiai trenkti sunkia 
ąžuoline durų sąvara. 

Kol jos žingsnius galėjo išgirsti, Vitnė ėjo lėtai, kad 
nesuteiktų jiems malonumo galvoti, jog ji bėga kaip pa- 
baidytas kiškis. Tačiau eidama vestibiuliu ėmė spartinti 
žingsnius, pagaliau pasileido strimgalviais klupdama, vos 
negriūdama, stengdamasi kuo greičiau pasiekti saugų ir 
tylų savo kambarį. Peržengusi slenkstį, ji prisišliejo prie 
sienos paralyžiuojama ledinio siaubo ir bukai, neįsteng- 
dama suvokti užgriuvusios nelaimės, nužvelgė šiltą švie- 
sų miegamąjį, kurį vos prieš pusvalandį paliko taip džiu- 
giai susijaudinusi. 

Tuo tarpu kabinete pikta lemianti tyla tęsėsi tol, kol 
net oras, regis, ėmė traškėti nuo įtampos. Kleitonas sto- 
vėjo atsišliejęs į Židinio lentą, žvelgdamas į liepsną ir 
virte virdamas nežabotu pykčiu. 

Martinas taip staigiai atitraukė rankas nuo veido, kad 
kumščiai dusliai bumptelėjo į stalo viršų. Iš netikėtumo 
ledi Enė net pašoko. 

— Aš buvau girtas, prisiekiu — mirtinai išblyškęs su- 
šnibždėjo jis.— Gyvenime nesu pakėlęs prieš ją rankos! 
Ką dabar daryti... 

— Ką daryti?! — pašoko Kleitonas.— Jūs jau pakanka- 
mai košės privirėte! Ji ištekės už manęs, bet už viską, 
kas šiandien atsitiko, užmokėti privers jus, vadinasi, ir 
mane! — jo žodžiai pliekė Martiną lyg botagu.— Nuo šio 
vakaro kad ir ką ji sakytų, kad ir ką darytų, neprasižio- 
site! Jūs supratote, Martinai? 

— Supratau, — sunkiai nurijęs seilę, linktelėjo Marti- 
nas. 

— Ir jeigu ji lieps įberti į jūsų arbatą nuodų, jūs iš- 
gersite ją ir nepražiosite... savo... prakeiktos.... bur- 
nos! 

— Neprasižiosiu,— dusliai pakartojo Martinas. 

Kleitonas norėjo dar kažką pasakyti, bet užsikirto lyg 
bijodamas, kad nesusivaldys ir prikalbės, ko nereikia. Jis 
santūriai nusilenkė Enei ir skubiai žengė prie durų. Ant 
slenksčio sustojo perverdamas Martiną lediniu žvilgsniu. 

— Kai kitą kartą mąstysite apie tai, kaip jums pasi- 
sekė, nepamirškit padėkoti Visagaliui, kad jūs dvidešimt 
metų vyresnis už mane, ir, dievaži, jei nebūtų... 

Nežmoniškomis pastangomis nurijęs paskutinius žo- 
džius, Kleitonas puolė laukan. Greiti žingsniai aidėjo ves- 
tibiuliu. 

Jo ekipažo, laukusio priešais namą, žibintai metė ne- 
aiškius virpančius šešėlius, nykstančius po svyrančiomis 
vinkšnų, kuriomis buvo apsodinta alėja, šakomis. Džeim- 
sas Makrėjus, Kleitono vežikas, kantriai laukdamas snau- 
dė sėdynėje. Visi svečiai seniai išsiskirstė, visi, išskyrus 
jo šeimininką, bet Makrėjus pripratęs laukti. Tiesą pa- 
sakius, jis tiesiog džiūgavo, kad hercogas neskubėjo skir- 
tis su panele Stoun, nes susilažino su Armstrongu, šeimi- 
ninko kamerdineriu, iš nemažos sumos, kad ne kuri kita, 
O ji taps hercogiene Kleimor. 

Lauko durys atsidarė, ir hercogas nusileido laiptais. 
Makrėjus viena akimi stebėjo jį, atkreipė dėmesį į pla- 
čius greitus ryžtingus žingsnius — neabejotiną susierzini- 
mo arba pykčio požymį. Tiesą pasakius, vežėjui buvo vis 
vien — kol panelė Stoun žadins hercogui iki šiol nepatir- 
tus jausmus ir provokuos jį tokiems emocijų protrūkiams, 
Fortūnos svarstyklės nenumaldomai kryps link Makrėjaus. 

— Greičiau nešdintis iš čia po velnių! — suniurzgėjo 
hercogas susmukdamas ant atviros puskarietės sėdynės. 

„SusipYko su mergiote“, — padarė išvadą Makrėjus slap- 
ta nusišypsodamas ir šmaukštelėdamas botagu puikiems 
širmiams. 

Jis jautėsi toks laimingas, kad net gręžiantis paskutinio 
išlikusio protinio danties skausmas negalėjo sugadinti jam 
nuotaikos. Lėtai svarstydamas visus malonius būdus, kaip 
galėtų išleisti išloštus pinigus, Makrėjus ėmė niūniuoti 
liūdną škotišką melodiją. Tačiau po kelių gaidų herco- 
gas linktelėjo į priekį ir įsiutęs paklausė: 

— Ar jums ką nors skauda, Makrėjau? 

— Ne, jūsų šviesybe,— neatsigręždamas atsakė šis. 

— Jūs gedite?! — suriaumojo hercogas. 

— Ne, jūsų šviesybe. 

— Tuomet liaukitės stūgavęs! 

— Taip, jūsų šviesybe, — pagarbiai atsakė Makrėjus, 
uoliai slėpdamas džiaugsmu spindintį veidą nuo įniršusio 
šeimininko. 

Vitnė lėtai atsimerkė, bet ir vėl tuojau užsimerkė nuo 
skaisčių saulės spindulių, prasiskverbusių pro nerūpestin- 
gai užtrauktas užuolaidas. Galvą bukai gėlė, ant širdies 
buvo neįprastai sunku. Bet užuot pamėginusi suprasti, iš 
kur tas sunkumas, ji vangiai stebėjo auksišku kilimu slen- 
kančius šešėlius, kol saulė pamažu pasislėpė už atplauku- 
sių tamsių debesų. Vitnė susiraukė, vis dar nesuvokdama, 
iš kur tas kartėlis ir širdį apniaukusi baisi neviltis. Ir 
staiga scena, įvykusi praeitą naktį kabinete, įsismelkė į 
jos miego aptemdytą sąmonę. 

Pagauta panikos mergaitė vėl susiraukė stengdamasi 
atsiriboti nuo siaubingos tikrovės, nuo visų bjaurių intri- 
gų, bet skausmas buvo per didelis. 

Šiaip taip prisivertusi atsisėsti, Vitnė pasisuko, pato- 
giau susidėjo pagalves ir vėl krito į lovą. Ji turi viską 
apgalvoti, suprasti, ką daryti, parengti konkretų planą. 

Su niūriu ryžtu mergaitė ėmė svarstyti visus jai Ži- 
nomus faktus. Pirmiausia žmogus, išsinuomojęs Hodžesų 
namus, pasirodė esąs Kleitonas Vestmorlendas, pradingęs 
hercogas Kleimoras. Žinoma, tai ir paaiškina, kodėl jo to- 
kie brangūs apdarai ir pasibaisėtinai išpuikę tarnai. 

Be to, jis buvo ir tas Šėtonas, kurį ji susitiko per kau- 
kių balių Armanų namuose, tas pats pasipūtęs, pasilei- 
dęs... 

Vitnė pasistengė užgniaužti didėjantį priešiškumą ir 
prisivertė apgalvoti tai, ką jau žino. Po jųdviejų pašne- 
kesio per kaukių balių Kleitonas Vestmorlendas tikriau- 
siai iškart kreipėsi į tėvą ir pasistengė gauti ją į Žžmo- 
nas. Ne veltui tėvas praeitą naktį sakė, kad „viskas su- 
tvarkyta“. Be abejo, tai reiškia, kad išankstinė vedybų 
sutartis jau pasirašyta. 

Pasiekęs, ko norėjo, Kleitonas, tas užkietėjęs niekšas, 
įsikūrė su tarnais savo irštvoje vos už poros mylių nuo 
jos namų! 

— Neįtikėtina! — balsu sušnibždėjo Vitnė. Maža to — 
tai juokinga, kvaila! Ir vis dėlto tai Žiauri tiesa, kad ji 
prieš savo valią surišta tomis niekingomis, šlykščiomis 
sužadėtuvėmis su hercogu Kleimoru. Sužadėta su skanda- 
lingos šlovės pasileidėliu, nešvariu plevėsa! 

Dieve, nagi, jis toks pat šlykštus, kaip ir jos tėvas. 
Tėvas... 

Skaudus prisiminimas, kaip beširdiškai išdavė ją tė- 
vas, pasirodė esąs daug stipresnis už tai, ką dabar galėjo 
ištverti Vitnė. 

Mergaitė prisitraukė kojas prie krūtinės, apglėbė jas 
rankomis ir įsirėmė kaktą į kelius. 

— Ak tėte,— užsikirsdama šnibždėjo ji, — kaip tu ga- 
lėjai taip pasielgti su manim? 

Gumulas gerklėje vis didėjo, neišverktos ašaros de- 
gino akis ir vis sunkiau buvo ištverti širdies skausmą. Bet 
ji negali leisti sau ištižti, ji nepasiduos. Reikia būti stip- 
riai. Priešai pranoksta ją skaičiumi — du prieš vieną... 
ne, trys, jeigu teta Enė dalyvauja šiame pasibaisėtiname 
sąmoksle. 

Mintis, jog mylima teta taip pat išdavė ją; vos nepa- 
laužė mergaitės valios. Mėšlungiškai gurktelėjusi Vitnė 
pažvelgė pro langą. Taip, dabar ji viena, bet grįžęs Polas 
nedelsdamas stos jos ginti. 

Na, o kol kas, ryžtingai priminė ji sau, reikės pasi- 
kliauti tik savo pačios narsa ir tvirtumu, šito tai ji ne- 
stokoja, be to, Kleitonui dar neteko kaip reikiant patirti, 
su kokia užsispyrėle jis turės reikalų. O taip, ji puikiai 
su viskuo susidoros, iki sugrįš Polas. 

Vitnė piktdžiugiškai ėmė svarstyti būdus, kaip per- 
gudrauti, apmulkinti, išvesti iš kantrybės hercogą ir su- 
griauti jo planus. Iki ji visa tai užbaigs, jo šviesybė su- 
pras: jei jis nori nugyventi džiaugsmingai ir ramiai, nie- 
ku gyvu neturi jos vesti! Jei Vitnei pakaks gudrumo, jei 
ji protingai elgsis, gal sugebės mikliai išsisukti iš susi- 
dariusios padėties ir pasiekti, kad Kleitonas pats nutrauk- 
tų sužadėtuves. Iki Polo grįžimo visi įvykiai virs tik ap- 
maudžiu prisiminimu. 

Į duris tyliai pabeldė. Įėjo teta Enė, kurios lūpose su- 


202 


stingo užjaučianti, drąsinanti šypsena. Kas ji — draugė 
ar priešė? 

Vitnė nė nekrustelėdama įtariai stebėjo tetą. 

— Kada tu viską sužinojai, teta Ene? — kuo šalčiau ir 
ramiau paklausė mergaitė. 

— Tą dieną, kai ėmiau siuntinėti tavo dėdei laiškus į 
keturias Europos šalis ir nebeišvažiavau į Londoną, — pa- 
aiškino ledi Enė, sėsdamasi ant lovos. 

— Tiesa? — kimiai sušnibždėjo Vitnė. 

Vadinasi, teta Enė mėgino surasti dėdę Edvardą ir 
šauktis jo pagalbos; ji neišdavė dukterėčios. Vitnę per- 
vėrė malonus kartėlio jausmas, griaudamas visas jos su- 
kurtas užtvaras, ir mergaitės pasmakrė nejučia sudrebėjo. 
Pečiai ėmė krūpsėti iš palengvėjimo ir sielvarto, ir kai 
tetos rankos apglėbė ją, Vitnė pagaliau davė valią gar- 
sioms, širdį draskančioms raudoms, ir taip ilgai tvardytos 
ašaros pasruvo veržliu srautu. 

— Viskas bus gerai, — guodė Enė, glostydama susivė- 
lusius dukterėčios plaukus. 

Šiek tiek aprimusi Vitnė pasijuto daug geriau. Ji nu- 
sišluostė akis ir net sugebėjo kreivai šyptelėti. 

— (Oi teta, kaip baisu! Gal tai tik košmaras? 

Enė su kartėliu sutiko, kad taip ir yra, paskui dingo 
vonioje greta kambario ir iš ten sugrįžo suvilgytu šalta- 
me vandenyje rankšluosčiu nešina. 

— Štai, brangute, prisidėk prie akių, kad vokai ne- 
pabrinktų. 

— Aš rengiuosi tekėti už Polo,— sumurmėjo Vitnė 
klusniai spausdama rankšluostį prie akių.— Aš troškau 
to nuo pat vaikystės! Bet jei taip ir nebūtų, vis tiek ne- 
tekėčiau už to... to ištvirkusio plevėsos! 

Įpykusi Vitnė atsisėdo ir rankšluostį sviedė kaip tik 
laikų, kad pastebėtų surauktą tetulytės kaktą. 

— Juk tu palaikai Polo pusę, teta Ene? — neramiai pa- 
klausė mergaitė, atidžiai stebėdama šaltą tetos veidą. 

— Aš /avo pusėje, brangioji. Tiktai tavo. Ir linkiu tau 
tik gera.— Enė žengė prie durų ir atsisukusi pridūrė: — 
Tuojau atsiųsiu tau Klarisę. Jau beveik vidudienis, o jo 
šviesybė pranešė atvyksiąs pirmą valandą dienos. 

— Jo šviesybė! — pakartojo Vitnė įsiutinta, kai taip 
ne laiku buvo priminta aukšta Kleitono padėtis. 

Į visus kitus tituluotus aristokratus būdavo kreipiama- 
si „jūsų mMalonybe“ ir „„milorde“, bet ne į hercogą: jo kil- 
mė buvo garbingesnė už visų, todėl į jį pagarbiai kreip- 
davosi „jūsų šviesybe". 

— Vitne, ar įsakyti, kad išlygintų naująją vilnonę ta- 
vo suknią? — nekreipdama dėmesio į jos reakciją, paklau- 
sė teta Enė. 

Vitnė liūdnai pažvelgė pro langą. Pusė dangaus buvo 
žydra, žadanti puikią saulėtą dieną, o kitą pusę užtrau- 
kė debesys, grasinantys prapliupti lietumi. Pakilo vėjas, 
lenkiantis medžių viršūnes. Vargu ar dera stengtis šian- 
dien kuo geriau atrodyti... ir jei ji netrokšta tapti Klei- 
tono Vestmorlendo susižavėjimo objektu, turi pasirodyti 
jam tikra baidyklė! Ji apsirengs ką nors prasta, padė- 
vėta ir seniai nebemadinga, ir svarbiausia — tai, kas nu- 
pirkta ne už jo pinigus. 

— Ne. Aš susirasiu ką nors kita. 

Kai įėjo Klarisė, Vitnė jau buvo apsisprendusi. Ge- 
rai apmąsčiusi tai, ji pasijuto niūriai patenkinta. 

— Klarise, ar pameni juodą suknią, kurią buvo apsi- 
vilkusi Heveršem plaudama laiptus? Pažiūrėk, ar negalė- 
tum jos surasti. 

Geraširdiškas Klarisės veidas nušvito užuojauta, suglu- 
mo. 

— Ledi Džilbert papasakojo man, kas atsitiko praeitą 
vakarą, vaikeli, — pasakė ji. — Bet jei ketinate nuteikti tą 
žmogų prieš save, žinokite, jog darote baisią klaidą. 

Gerumu ir užuojauta šviečiančios Klarisės akys vos 
neprivertė Vitnės vėl prapliupti ašaromis. 

— Oi, Klarise, prašau, nesiginčyk su manimi,— mal- 
daujamai paprašė ji — Tik pasakyk, kad padėsi. Jei aš 
atrodysiu kaip tikra baidyklė, be to, dar sumaniai elg- 
siuosi ir nenusileisiu, gal sugebėsiu priversti jį pasiduo- 
ti ir išvykti. 

Klarisė linktelėjo ir niurzgiai pastebėjo, slopindama ne- 
prašytą raudą: 

— Aš niekada nepalikdavau jūsų nelaimėje, o įrody- 
mas — Žžili mano plaukai. Nepaliksiu jūsų ir dabar. 

— Dėkui, Klarise,— romiai sušnibždėjo mergaitė. — 
Dabar aš žinau, jog yra du draugai, kurie palaikys ma- 
ne. Netgi trys, įskaitant Polą. 

Po valandos išprausta ir sėdinti prie tualetinio staliu- 
ko Vitnė pritariamai šypsojosi Klarisei, sukančiai sun- 
kius jos plaukus į standų kuodą ir perrišančiai siauru juo- 
dų, kaspinu. Griežta šukuosena dar labiau pabrėžė kla- 
sikinius jos veido bruožus ir aukštus skruostikaulius. Pla- 
čiai įstatytos žalios akys, apsuptos tankių juodų kaip der- 
va blakstienų, atrodė neįtikėtinai didelės išblyškusiame 
veidelyje, sukūrė bendrą trapaus nežemiško grožio etek- 
tą. Tačiau pati mergaitė manė atrodanti kuo blogiausiai. 

— Puiku! — šūktelėjo ji.— Ir nėra ko taip skubėti — 
jo šviesybė tikrai gali pasitelkti kantrybę ir palaukti ma- 
nes. Tai mano plano dalis. Ketinu duoti jam kelias gana 
nemalonias pamokas, ir pirmoji bus tai, kad man nepada- 
rė jokio įspūdžio garsus jo vardas ir titulas, be to, aš ne- 
sirengiu šokti pagal jo dūdelę ir nuolankiai vykdyti visus 
paliepimus. 

Lygiai pusę dviejų Vitnė nulipo į mažąją svetainę, kur 
buvo liepta tarnui palydėti atvykusį poną Vestlendą. Šiek 
tiek padelsusi už durų, ji išdidžiai pakėlė galvą, pasuko 
durų rankeną ir įplaukė į kambarį. 

Kleitonas stovėjo pusiau nusigręžęs nuo mergaitės, ne- 
kantriai pliaukšėdamas šviesiai rudomis pirštinėmis per 
koją ir žiūrėjo pro langą, iš kurio atsivėrė vaizdas į ve- 
ją. Platūs pečiai buvo tiesūs, žandikauliai griežtai sukąsti 
ir nors stovėjo susimąstęs, nuo jo dvelkė tvardoma galia 
ir nepalenkiama jėga, o tai Vitnė visada jautė ir bijojo. 

Mergaitė ūmai pajuto, kaip lašas po lašo tirpsta jos 
pasitikėjimas savimi. Kaip ji galėjo guostis iliuzijomis su- 
gebėsianti priversti jį atsisakyti siekti tikslo? Hercogas vi- 
siškai nepanašus į romantišką jauną ponaitį garbintoją, 
kurį galima pavaryti vien šalta šypsena ir mandagiu abe- 
jingumu. Nuo pat pirmojo jų susitikimo nė karto Vitnė 
nebuvo jo nugalėjusi. Tačiau mergaitė narsiai priminė sau 
gausianti grumtis su Kleitonu viena tik iki sugrįš Polas. 

Vitnė uždarė paskui save duris, ir užraktas garsiai 
spragtelėjo. 

— Jūs siuntėte manęs? — ramiu neišraiškingu balsu pa- 
siteiravo ji. 

Pastarąsias dvidešimt minučių Kleitonas stoiškai prie- 
šinosi vis didėjančiam susierzinimui: tik pamanykit, ji 
drįso priversti jį laukti mažyčiame tvankiame kambariūkš- 
tyje lyg kokį išmaldos atėjusį elgetą! Gavo nuolat primin- 
ti sau, jog praeitą naktį Vitnė buvo žiauriai įžeista ir la- 
bai pažeminta, todėl šiandien, be abejo, pareikš savo ne- 
apykantą visaip vesdama jį iš kantrybės arba provokuo- 
dama neapgalvotai pasielgti. 

Išgirdęs jos balsą, Kleitonas atsigręžė ir jau kelintą 
sykį priminė sau privaląs būti supratingas ir kantrus, kad 
ir ką ji sakytų ar darytų. Bet išvydęs mergaitę jis Vos ga- 
lėjo neparodyti pasipiktinęs. Smakras iššaukiamai pakel- 
tas, lūpos kietai sučiauptos, ant jos tabaluoja ilga betor- 
mė juoda suknia. Aplink juosmenį apjuosta balta prikyš- 
tė, o blizgantys plaukai suslėpti po kaliausišku kyku. 

— Jūs sėkmingai įrodėte savo požiūrį, Vitne,— trum- 
pai tarstelėjo jis, — leiskite dabar man įrodyti sąvajį. Aš 
nepageidauju daugiau matyti jus vilkinčią tokiais skar- 
malais! 

— Visi šiuose namuose esame jūsų tarnai, — bematant 
susizgribusi su kandžių nuolankumu atsakė Vitnė,— o aš 
visų niekingiausia tarnaitė, nes esu ne kas kita, tik vVer- 
gė, kurią jūsų šviesybė nusipirko vergų prekyvietėje. 

— Nedrįskite taip su manimi kalbėti! — perspėjo Klei- 
tonas.— Aš ne jūsų tėvas! 

— Žinoma, ne! — tyčiodamasi drėbė ji. — Jūs mano 
šeimininkas! 

Trimis žingsniais Kleitonas įveikė juos skyrusį nuotolį 
ir įsiutęs, kad ji griežia ant jo pyktį dėl bukagalvio savo 
tėtušio, sugriebė Vitnę už pečių, ketindamas gerai papur- 
tyti, bet tuojau pajuto, kaip po jo pirštais įsitempė jos 
kūnas, pasirengęs narsiai ištverti visas kančias. 

Vitnė pakėlė galvą, ir Kleitono pyktis palengva atlėgo. 
žvilgėjo neišverktos ašaros, išduodamos, kaip jis įskau- 
dino ją. Po akimis tamsavo ratilai, o skruostų raudonį pa- 
keitė mirtinas blyškumas. 


— Nejaugi vien mintis, kad reikės tapti mano žmo: 

na, jus taip kankina, mažyte? — žvelgdamas į tą gražų 
maištingą veidą tyliai paklausė Kleitonas. 

Priblokšta netikėto meilumo, Vitnė visiškai neteko ža- 
do. Ji norėjo atrodyti šalta, neprieinama, išdidi — kokia tik 
norite, bet ne „vargšiukė“ ir nuskriausta — tai būtų to- 
lygu prisipažinimui, jog ji silpna ir bejėgė. Kita vertus, 
vargu ar galima pasakyti jam, kad ši mintis anaiptol neke- 
lia jai pasibjaurėjimo ir, žinoma, juo labiau neverčia ken- 
„tėti. 

Vestibiulyje nuskardėjo nedarnus juoko pliūpsnis, pas- 
kui pasigirdo žingsniai ir garsūs balsai — trys iš Stounų 
svečių kirto svetainę eidami į valgomąjį. 

— Noriu, kad jūs šiek tiek pasivaikščiotumėt su ma- 
nimi,— pareiškė Kleitonas. 

„Jis ne prašo, o įsakinėja“,— suirzusi įsidėmėjo Vit- 
nė, bet tylėdama pakluso. 

Išėję iš namų, jie kirto alėją ir pasuko nuolaidžia ve- 
ja link tvenkinio. Kleitonas sustojo po gražia sena vinkš- 
na, augusia prie pat vandens. 

— Šiaip ar taip, galima tikėtis, kad čia mums niekas 
netrukdys, — paaiškino jis. 

Vitnei vos neišsprūdo, jog mažiausiai už viską pasau- 
lyje ji nori pasilikti su juo viena, tačiau buvo per daug 
sutrikusi ir negalėjo prisiversti prabilti. 

Nusivilkęs striukę, Kleitonas patiesė ją ant žolės: 

— Manau, kad geriau bus viską aptarti sėdint, — pata- 
Tė jis linktelėdamas į striukę. 

— Verčiau pastovėsiu,— su lediniu išdidumu atšovė 
Vitnė. 

— Sėskitės! 

Įsiutinta prieštarauti neleidžiančio tono, Vitnė atsisė- 
do, bet ne ant jo striukės, o žolėje, parietusi po savim 
kojas ir įsmeigusi akis į vandenį. 

— Visiškai teisingai darote,— sausai pastebėjo Klei- 
tonas.— Jūsų skarmalams jau niekas nebepakenks, bet 
bus gaila, jei išsiteps Mano mėgstama striukė. 

Taip pasakęs pakėlė striukę, apgaubė įtemptai pakel- 
tus jos pečius, o pats atsisėdo greta žolėje. 

— Man nešalta, — pareiškė Vitnė rengdamasi numesti 
striukę. 

— Puiku. Tuomet galėsiu atsikratyti to nevėkšliško 
kyko. 

Ištiesęs ranką, nutraukė mažutį kyką Vitnei nuo gal- 
vos. Mergaitė beregint užsiplieskė ir visa išraudusi su 
įtužiu sušnypštė: 

— Jūs storžievis, nepakenčiamas. .. 

Bet išvydusi linksmus žiburiukus pilkose akyse sku- 
biai sukando dantis. 

— Tęskite,— ragino Kleitonas.— Atrodo, sustojote sa- 
kydama, kad esu nepakenčiamas. .. 

Vitnei tikrai niežėjo delnai skelti antausį, kad iš jo fi- 
zionomijos dingtų pašaipi šypsena, bet ji susitvardė ir gi- 
liai, trūksmingai atsiduso. 

— Norėčiau rasti tinkamus žodžius, kad paaiškinčiau, 
kaip neapkenčiu jūsų ir visko, ką jūs įkūnijate. 

— Esu tikras, kad ieškosite, kol pasieksite, ko trokš- 
tate,— draugiškai sutiko jis. 

— Ar žinote,— tęsė Vitnė susikaupusi spitrėdama į 
tvenkinį — kad ėmiau nekęsti jūsų nuo pirmojo vakaro, 
nuo kaukių baliaus, ir tas jausmas per kiekvieną vėlesnį 
susitikimą stiprėjo. 

Sulenkęs koją per kelį, Kleitonas uždėjo ranką ant jo 
ir kurį laiką tylėdamas šaltakraujiškai žiūrėjo į mergaitę. 

— Man labai apmaudu girdėti tai, — švelniai pasakė 
jis,— nes jūs pasirodėte man gražiausia ir žavingiausia 
mergaitė, tokios dar nebuvau sutikęs. 

Vitnę taip išgąsdino nelauktas švelnumas, kad staigiai 
pasukusi galvą ji tiriamai įsispirtėjo į jo veidą, stengdama- 
si įžvelgti ironišką akių blizgėjimą. Bet Kleitonas, ištiesęs 
ranką, atsargiai paglostė pirštu jos skruostą. 

— Ir pasitaikydavo akimirkų, kai atsidurdavote ma- 
no glėbyje, nerodydama nė truputėlio tos neapykantos, 
kurią, pasak jūsų, visada jautėte man. Atvirai kalbant, 
man atrodė, jog mėgaujatės mano glamonėmis. 

— Niekada! Niekada, girdite?! Man jos visada atro- 
dė... 

Vitnė beviltiškai stengėsi rasti reikiamą žodį, bet lie- 
žuvį tiesiog sukaustė tai, ką žinojo jie abu: išdavikiškas 
jos kūnas atsakydavo į jo lytėjimą ir bučinius. 

— Man jos visada atrodydavo. . . labai keldavo nerimą! 

Kleitonas neskubėdamas perbraukė pirštų krumpliais 
jos pasmakrę iki ausies spenelio; jos nugara nuėjo pa- 
gaugais. 

— Tos akimirkos jaudindavo ir mane, mažyte,— vos 
girdimai sumurmėjo jis. 

— Tačiau jūs nuolat stengdavotės persekioti mane sa- 
vo dėmesiu, nors aš primygtinai prašydavau to nedary- 
ti! — neištvėrė Vitnė.— Ir esu beveik tikra, kad laukiate 
dar vienos progos pulti mane! 

— Tikrai, — prisipažino Kleitonas juokdamasis gerkli- 
niu juoku.— Mane traukia prie jūsų kaip mašalą prie ug- 
nies. Lygiai kaip ir jus prie manęs. 

— Ak jūs, savimeiliškas išsigimė...— vos nesuspiegė 
ji kiek išgali. 

Bet jis priglaudė smilių prie drebančių jos lūpų, pri- 
versdamas mergaitę nutilti. Kleitonas plačiai šypsodama- 
sis palingavo galvą: 

— Man gaila nuneigti jūsų mėgstamą epitetą, bet au- 
toritetingi Žmonės tvirtina, kad nėra jokių abejonių, jog 
esu teisėtai gimęs! 

Jos gyvenimas sugriautas, o jis juokiasi! 

Nubloškusi jo ranką, Vitnė pašoko ir negyvu balsu 
prašneko: 

— Prašom atleisti man, aš labai pavargau. Ir rengiuo- 
si greičiau sugrįžti. Deja, negaliu palaikyti jūsų linksmos 
nuotaikos. Mano pačios tėvas, nepaisydamas mano jaus- 
mų, pardavė mane visiškai nepažįstamam žmogui, pasipū- 
tusiam, neturinčiam širdies, save įsimylėjusiam niekšui. .. 

Kleitonas su būdinga jam panteros gracija žaibiškai 
pašoko ir suspaudęs jos riešus stipriais pirštais lyg gele- 
žiniais antrankiais prisitraukė prie savęs. 

— Leiskite man suminėti visa, kuo aš nusikaltau jums, 
Vitne,— šaltakraujiškai pradėjo jis.— Aš toks beširdis, 
kad išgelbėjau jūsų tėvą nuo skolininkų kalėjimo, pa- 
dengdamas visas jo skolas. Aš toks egoistas, kad likau 
nuošalyje ir stebėjau, kaip jūs flirtuojate su Sevarinu; 
toks pasipūtęs, kad leidau jums sėdėti greta jo per tą pra- 
keiktą pikniką ir tyčiotis iš manęs, nors mano lūpos dar 
degė nuo jūsų bučinių. Kodėl aš visa tai padariau? Aš, 
toks žiaurus nenaudėlis, noriu duoti jums savo vardą, ku- 

ris nepasiekiamas kitoms, garbingiausią padėtį Visuomenė- 
je ir nerūpestingą, laimingą, kupiną prabangos gyvenimą. 
Ir už visa tai, jūsų manymu, aš nusipelnau vien neapy- 
kantos ir paniekos? 

Vitnės pečiai iš nuovargio suglebo. Nurijusi gumulą, 
spaudusį gerklę, ji nukreipė žvilgsnį, išmušta iš vėžių, 
nelaiminga ir nebesijausdama kaip anksčiau esanti teisi, 
nors... nors ir ne viskas, ką teigia Kleitonas, yra nesą- 
lygiška tiesa. 

— Aš... nežinau, ko jūs nusipelnote. 

Kleitonas kilstelėjo jos smakrą. 

— Tuomet aš pasakysiu jums, — sušnibždėjo jis,— kad 
nenusipelniau tokių stiprių jausmų, juo labiau pasmer- 
kimo ir neapykantos dėl girto jūsų tėvo išsišokimo pra- 
eitą naktį! Tik to kol kas ir prašau iš jūsų. 

Vitnė pasijuto visiškai pažeminta, kai jos akys pri- 
tvinko ašarų. Slapčia nusibraukusi išdavikiškus lašus, 
mergaitė papurtė galvą, atsisakydama siūlomos nosinės. 

— Tiesiog aš pavargau. Nelabai gerai miegojau nak- 
tį. 

— Ir aš, — jautriai pasakė Kleitonas lydėdamas ją na- 
mo. 

Duris atidarė Sjuelis, o iš svetainės atsklido juoko pa- 
pliūpos ir garsios sąmojingos replikos dėl naujos visto 
partijos. 

— Rytoj rytą rengiamės pajodinėti, — perspėjo Klei- 
tonas.— Tačiau jei nenorime, kad mus apkalbėtų jūsų sve- 
čiai, manau, bus geriau, jei susitiksime arklidėse de- 
šimtą. 

Užkopusi į savo kambarį, Vitnė nusirišo prikyštę ir nu- 
sirengė padėvėtą suknią. Nors dar neišmušė nė antra va- 
landa dienos, ji jautėsi iškankinta ir pavargusi. Mergaitė 
suprato, jog būtina eiti šeimininkės pareigas ir pasirody- 
ti apačioje, bet gūžėsi iš siaubo vien pagalvojusi apie dirb- 
tinę šypseną, lyg kaukę priklijuotą prie veido ir linksmą 
tarškėjimą, kurio reikės klausytis. O jei nors vienas žmo- 
gus bent užsimins apie hercogą Kleimorą, ją ištiks iste- 
Tija! 

Aukso spalvos užtiesalas buvo tvarkingai atklotas, ir 
lova tiesiog masino Vitnę. „(Gal trumpas miegas sugrąžins 

jėgas, pakels nuotaiką ir leis blaiviau mąstyti,“ — pagalvo- 
jo Mergaitė. Ji atsigulė į vėsų patalą, sunkiai atsiduso ir 
užsimerkė. 

Kai ji nubudo, mėnulis jau aukštai plaukė juodu akso- 
miniu dangumi. Vitnė persivertė kniūbsčia norėdama nu- 
grimzti į palaimingą miegą prieš galutinai grįždama į skau- 
džią tikrovę, prie įkyrių ją kankinusių minčių. 


18 skyrius 


Kai Vitnė kitą rytą nuėjo į arklides, atsišliejęs į tvo- 
rą Kleitonas draugiškai juokėsi kartu su Tomu. Mergaitė 
vos prisivertė šyptelėti vyriausiajam arklininkui, bet šyp- 
sena bematant išblėso, kai ji išvydo Žmogų, nerūpestingai 
stovintį greta jo. Ji net nesiteikė atsakyti į Kleitono pa- 
sveikinimą. Nuolankiai atsidusęs šis atsitiesė ir linktelėjo 
į Chaną, kurį jau vedė iš gardo: 

— Jūsų žirgas jau pabalnotas. 

Jie vienas šalia kito nujojo žaliomis pievelėmis iš pra- 
džių neskubėdami, paskui kiek arkliai išgali, ir netrukus 
spartus jojimas ir gaivus rudeniškas vėjelis grąžino Vit- 
nei dvasios žvalumą. Ji tartum būtų atsipeikėjusi po ilgo, 
sunkaus alpulio. 

Pamiškėje, kur status šlaitas suko prie upelio, Kleito- 
nas įtempė pavadį ir nušoko žemėn, paskui ir Vitnę iš- 
kėlė iš balno. 

— Jodinėjimas išėjo jums į gera, — pastebėjo jis pri- 
tariamai žvilgčiodamas į vėl raudoniu pražydusį jos vei- 
dą. 

Vitnė suprato, kad jis mėgina sulaužyti ledą ir pradėti 
draugiškai kalbėtis. Uždarumas nebuvo būdingas jos pri- 
gimčiai, be to, mergaitė suvokė, jog elgiasi siaubingai, 
bet ir toliau tylėjo neįstengdama nė žodžio ištarti. 

— Man iš tikrųjų geriau. Mėgstu jodinėti, — pagaliau 
prašneko. 

— (O man patinka stebėti jus, — prisipažino jis, kai jie 
priėjo upokšnio krantą.— Jūs, be abejo, esate geriausia iš 
visų Mano sutiktų jojikių. 

— Dėkoju,— sumurmėjo Vitnė. 

Neramus jos žvilgsnis buvo įsmeigtas į seną plataną, 

kuris vienišas augo ant kalvos prie upokšnio; senos krei- 
vos šakos sviro kaip tik ties ta vieta, kur ji gulėjo jo glė- 
byje pikniko dieną. Tai buvo paskutinė žemės vieta, 
kurioje ji būtų norėjusi atsidurti dabar su Kleitonu. Jis 
nusivilko striukę ir jau rengėsi patiesti ją žolėje, ten, kur 
jie glamonėjosi paskutinį kartą, bet mergaitė skubiai pa- 
tikino jį pastovėsianti ir lyg norėdama įrodyti, jog ne- 
pavargo, pasitraukė per žingsnį ir petimi atsišliejo į pla- 
tano kamieną. 

Kleitonas abejingai linktelėjo. Paėjo šalin porą žings- 
nių ir užkėlęs batuotą koją ant didelio riedulio ėmė tylė- 
damas šaltakraujiškai stebėti Vitnę. 

Pirmą kartą per visą tą laiką mergaitę pribloškė bai- 
si mintis: tas vyriškis — jos jaunikis! Bet pati save nura- 
mino, kad neilgai, tik kol grįš Polas ir jie galės įvykdy- 
ti jos sugalvotą planą. Na, o iki to laiko reikia elgtis kuo 
atsargiau ir stengtis laimėti laiko, 

Gumbuota medžio žievė smigo jai į pečius, o nemirk- 
sinčios Kleitono akys labai trikdė. 

— Kodėl nepasiėmėt šito eržilo per lenktynes? — link- 
telėjusi į kaštoninio plauko eidininką, paklausė Vitnė, no- 
rėdama nutraukti įtemptą tylą.— Jis daug eiklesnis už aną, 
kuriuo jojote. 

Jos pasirinkta tema, atrodo, pralinksmino Kleitoną. 

— Jūsų juodis per greit pavargo, kai jojau juo pik- 
niko dieną. Turėjau pasiimti bėrį, nes jis maždaug to- 
kio eiklumo ir ištvermės kaip jūsiškis, be to, aš norėjau 
suteikti jums lygią galimybę laimėti. Jei būčiau pasiėmęs 
šitą Žvėrį, nė apsidairyti nespėjusi būtumėt likusi toli už- 
pakalyje. Kita vertus, jei būčiau pasibalnojęs daug pras- 
tesnį arklį už jūsiškį, būtumėt per lengvai nugalėjusi, o 
tai visiškai neįdomu. 

Nors nuotaika buvo siaubinga, Vitnės lūpas ištempė 
vos pastebima šypsena. 

— O ne, aš būčiau džiaugusis jūsų pralaimėjimu net 
tada, jei būtumėt šokavęs ant ožio! 

Nusijuokęs Kleitonas pakraipė galvą: 

— Visus tuos trejus metus, kuriuos jau pažįstu jus, 
nesiliaujate manęs stebinusi. 


Vitnė įtariai prisimerkė. 

Trejus metus? Ar taip gali būti? Prieš trejus me- 
tus aš tik pasirodžiau aukštuomenėje. 

— Pirmą kartą aš išvydau jus skrybėlių parduotuvė- 
je drauge su ledi Ene. Parduotuvės šeimininkė stengėsi 
įpiršti jums nepakenčiamai šlykščią skrybėlę, išpuoštą vy- 
nuogių lapais ir uogomis ir dar įtikinėjo, jog vos užsidė- 
site tą skrybėlę eidama pasivaikščioti į parką, visi džen- 
telmenai kris jums po kojomis. 

— Nepamenu,— neryžtingai papurtė galvą Vitnė.— Ar 
aš nusipirkau skrybėlę? 

— Ne. Jūs paaiškinote savininkei štai kaip: jeigu džen- 
telmenai ir krisią jums po kojomis, tai vien stengdamiesi 
nesukiršinti bičių, kurios, be abejo, ims skraidyti spie- 
čiais apie vaisių dubenį, kažkodėl užkeltą moteriai ant 
galvos. 

— Labai panašu į mano samprotavimus, — prisipažino 
Vitnė suglumusi žaisdama pirštinaitėmis. Ji beveik pati- 
kėjo, kad Kleitono balse skambėjo keistas švelnumas, ir 
tai patiko jai. — Tada jūs ir sumanėte... e-e-e... sužino- 
ti apie Mane daugiau? 

— Žinoma, ne,— paerzino jis.— Buvau laimingas, kad 
skrybėlininkei, o ne man teko atremti piktus tų žalių akių 
žaibus. 

— (O ką jūs darėte skrybėlių parduotuvėje? 

Ir dar nespėjusi ištarti šių žodžių, Vitnė būtų galė- 
jusi nusikąsti savo kvailą liežuvį! Na, ką jis galėjo da- 
ryti ten, — tik laukti kurios nors savo meilužės! 

— Iš jūsų veido matau, kad pati suradote atsakymą, — 
atvirai pastebėjo jis. 

Užgniaužusi ne vietoje kilusį susierzinimą, kad jis drį- 
so nueiti į parduotuvę su kita moterimi, Vitnė paklausė: 

— Ar mes dar buvome susitikę? Turiu galvoje — iki 
kaukių baliaus? 

— Aną pavasarį kartais matydavau jus, dažniausiai 
vaikštinėjančią parke. O po metų pokylyje pas Diuprė. 

— Jūs buvote vienas? 

Klausimas ištrūko savaime, ir Vitnė įtūžusi sugniaužė 
kumščius. 

— Visai ne. Beje, kaip ir jūs. Tiesą pasakius, jus supo 
garbintojai — apgailėtini snargliai, kiek pamenu. 

Vitnė sviedė į Kleitoną pasipiktinusį žvilgsnį, bet šis 
tik linksmai numykė. 

— Nėra jokios priežasties taip pykti ant manęs, mi- 
ledi. Jūs ir pati taip Manėte. Vėliau, tą patį vakarą, gir- 
dėjau pats, kaip pareiškėte vienam iš jų, vos nenualpu- 
siam iš laimės, kad gavo uosti jūsų pirštinių kvapą: jei 
muilo kvapas taip veikiąs jį, jis esąs arba nepilno proto, 
arba paprasčiausiai seniai nesiprausęs. 

— Negalėčiau būti tokia šiurkšti, — užprotestavo Vit- 
nė, nejaukiai susigūždama nuo kreipinio „„miledi“, tarsi ji 
jau būtų jo Žmona ir hercogienė.— Tas jaunuolis atrodė 
tik kvailas ir nenusipelnė tokio atkirčio, ir... 

Bet čia pat pamiršusi, ką rengėsi sakyti, Vitnė įsmei- 
gė akis į tolį, stengdamasi prisiminti jaunąjį nevykėlį. 

— Atrodo, kad jis vaikščiojo smulkiais, bidzenančiais 
žingsneliais? 

— Mane daug labiau domino jūsų veidas negu jo ko- 
jos, todėl negaliu pasakyti, — sausai atsakė Kleitonas.— O 
kas yra? 

— Dabar prisiminiau, kodėl taip pasakiau, — kvėptelė- 
jo atsidusdama mergaitė.— Mat stebėdama tą trepsėjimą, 
mąsčiau apie tai, koks jis man nemalonus. O paskui nusi- 
sukau ir išvydau aukštą tamsiaplaukį vyriškį, stovintį tarp- 
duryje ir šypsantį, tartum visa ta scena būtų jį be galo 
linksminusi. Tai buvote jūs! — aiktelėjo ji. — Šnipinėjote 
mane! 

— Nešnipinėjau,— patikslino Kleitonas.— Tiesiog ren- 
giausi suteikti pagalbą nelaimingam vargšeliui, pakvaišu- 
siam iš meilės, jeigu jūs mirtinai sužeisite jį aštriu liežu- 
vėliu. 

— Nevertėjo rūpintis! Jis dar ne to nusipelnė! Pa- 
miršau jo vardą, bet puikiai pamenu, kaip jis mėgino pa- 
bučiuoti mane, o jo rankos pasibjaurėtinai mikliai ėmė 
mane graibyti. 

— Gaila, — lediniu tonu pastebėjo Kleitonas,— kad jūs 
neprisimenate, kuo jis vardu. 

Iš po nuleistų blakstienų Vitnė atsargiai žvilgtelėjo į 
piktai apniukusį veidą ir patenkinta pastebėjo, kad šį kar- 
tą pavyduliauja jis, o ne ji. Tik dabar ji suprato: jei ji 

dėsis esanti tuščiagarbė koketė ir net gana lengvabūdiška 
mergina, jis gali suabejoti, ar apskritai verta ją vesti. 

— Manau, jog geriau bus iškart prisipažinti, kad jis 
nebuvo vienintelis, bandęs siekti mano... palankumo ir 
tiesiog iš kailio dėl to nėręsis. Paryžiuje turėjau dešimtis 
garbintojų, ir visų ketinimai buvo rimti. Net sunku visus 
suskaičiuoti. 

— Jei leisite, padėsiu jums,— ramiai pasisiūlė Kleito- 
nas. 
Ir neskubėdamas ėmė vardyti kiekvieną, kuris piršosi 
jai, tuo tarpu Vitnė priblokšta spitrėjo į jį. 

— Nepaminėjau Diu Vilio,— pridūrė hercogas,— nes 
jis vis dar lūkuriuoja. Bet, manau, verta į šį sąrašą įtrauk- 
ti Sevariną, mėginusį pirštis. Man regis, ponia,— tęsė jis 
vėl kreipdamasis į ją kaip į ištekėjusią moterį — kad bū- 
dama tokia galvota jauna būtybė elgiatės be galo nepro- 
tingai su vyrais, kurie asistuoja jums. 

Kad išvengtų pokalbio apie Polą, Vitnė pasistengė pra- 
dėti ginčą dėl paniekinamos pažiūros į Nikį. 

— Jei turite galvoje Nikolia Diu Vilį, tai laikas būtų 
jums žinoti, kad jo šeima — viena seniausių ir garbingiau- 
sių Prancūzijoje. 

— Kalbu apie Sevariną, ir jūs puikiai tai suprantate, — 
paprieštaravo hercogas šaltu valdingu tonu, kurio Vitnė 
ypač negalėjo pakęsti — Iš visų minėtų garbintojų Se- 
varinas mažiausiai tinka, bet pasirinktumėte kaip tik jį, 
jeigu tai priklausytų nuo jūsų. Jis ne pora jums nei protu, 
nei būdu. Be to, jis nėra tas vyras, kuris gali padaryti iš 
jūsų tikrą moterį. 

Jis nuovokiai šyptelėjo. 

— Ką norite tuo pasakyti? — įtūžo Vitnė. 

Reikšmingas Kleitono žvilgsnis priminė jai, kaip jis 
iš pradžių išplakė ją rimbu, o paskui ilgai guodė laiky- 
damas glėbyje. 

— Manau, jog puikiai žinote, ką aš turiu galvoje, — 
tarstelėjo jis stebėdamas, kaip jos skruostus lėtai užlieja 
raudonis. 


Vitnė nebuvo tvirtai įsitikinusi tuo, bet nelabai troško 
pasitikslinti, ką reiškia jo Žodžiai, todėl griebėsi kitos, ne 
tokios pavojingos temos. 

— Jeigu taip buvote susidomėjęs manimi Prancūzijo- 
je, kodėl nepasielgėt, kaip dera džentelmenui, ir nepapra- 
šėte dėdę mano rankos? 

— Kad jis mėgintų įbauginti mane tomis nesąmonė- 
mis, esą jūs dar per jauna tekėti ir tėvas nepasirengęs iš- 
siskirti su vienintele dukterimi? — dagiai pasiteiravo jis.— 
Nieku gyvu! 

— Norite pasakyti esąs per aukštos kilmės ir per daug 
turtingas, Kad vargintumėtės prisistatydamas man ir pas- 
kui... 

— Mes buvome pristatyti vienas kitam, — nutraukė 
Kleitonas.— Ponia Diuprė tą pačią naktį supažindino mus. 
Bet jūs nė nesiteikėte išgirsti mano vardo ir tik santū- 
riai linktelėjote man prieš grįždama prie svarbesnio dar- 
bo — telkti aplink save meilikaujančius garbintojus! 

Slapta džiūgaudama ji įsivaizdavo, kaip tikriausiai pri- 
bloškė jį savo abejingumu. 

— Ir jūs kvietėte mane šokti? — maloniai kamantinė- 
j0 ji. 

— Ne, — iškošė jis, — mano šokių kortelė buvo jau už- 
pildyta. 

Kitomis aplinkybėmis Vitnė būtų nusijuokusi iš to 
pokšto, bet dabar visai aiškiai suvokė, jog replika buvo 
tik kandžiai priminta, jog ir Kleitonas turi pasisekimą 
tarp priešingos lyties atstovių. Galima pamanyti, kad jai 
labai reikia tai priminti! 

Vitnė dėbtelėjo į jį paniekinamu žvilgsniu, visai ati- 
tinkančiu jos toną: 

— Kurgi ne, jei vyrai turėtų šokių korteles, jūsiškėje 
niekada neatsirastų laisvos vietos! Tiesa, man visada rū- 
pėdavo sužinoti, kur vyriškis deda meilužę, įsigeidęs pa- 
šokti su kita? | 

— Nepamenu, kad ši aplinkybė būtų labai mums truk- 
džiusi kaukių baliaus naktį. 

Pirštinės, kurias vartė rankoje Vitnė, nukrito žemėn. 

— Kaip jūs drįstaie būti toks šiurkštus, kad... 

— Kad mėgintumėt priminti tokius dalykus? — įteik- 
liai užbaigė jis.— Argi ne Biblijoje pasakyta: „akis už 
akį"? 

— Aš tiesiog savo ausimis netikiu! — įtūžusi sušnypštė 

Vitnė.— Prieš mane tikrų tikriausias velnio, cituojančio 
Šventąjį Raštą, pavyzdys! 

— Kaip pirštu į akį! — nusijuokė jis, bet tas ne vie- 
toje nuskambėjęs juokas dar labiau įsiutino Vitnę. 

— Žinoma, galite juokdamasis samprotauti apie skan- 
dalingą savo elgesį, bet man, ne juokai galvoje! Per tą 
laiką, kurį jus pažįstu, suspėjote pateikti Man nederamų 
pasiūlymų per kaukių balių pas Armanus, įžeidėte ledi 
Jubenk namuose ir užpuolėte štai šitoje Vietoje.— Vitnė 
pasilenkė ir pasiėmė pirštines.— Dievaižin, ką ketinate iš- 
krėsti kitą kartą! 

Ir matydama, kaip šiltai suspindėjo pilkos jo akys, Vit- 
nė sukluso ir išmintingai nusprendė, jog laikas joti, bet 
jai Mėginant praeiti pro jį prie arklių, Kleitonas sugrie- 
-bė ją už rankos ir trūktelėjęs priglaudė prie krūtinės. 

— Jeį neminėsime kaukių baliaus, visuomet elgiausi 
su jumis taip, kaip jūs nusipelnydavote, ir taip tarp mū- 
sų bus visada. Neketinu jums leisti trypti mane kojomis, 
kitaip greitai imtumėt gerbti mane ne daugiau nei Se- 
variną, jei per nelaimę būtumėt ištekėjusi už jo. 

Vitnė nustėro lyg žaibo trenkta. Koks neįtikėtinas įžū- 
lumas manyti, esą tik jis žino, ką ji jaučia! Be to, ją pri- 
bloškė bauginantis kategoriškumas, kai jis palaikė jos 
sprendimą tekėti už Polo kvailu įgeidžiu, galinčiu pasi- 
baigti tik abipuse nelaime. Ir dar kaip tik tuo metu Klei- 
tonas apkabino ją! 

— Nejaugi jums nesvarbu, kad aš nemyliu jūsų? — 
apimta nevilties paklausė ji. 

— Žinoma, nemylite,— paerzino Kleitonas.— Maža to, 
jūs Manęs neapkenčiate. Juk pati tvirtinote man šitai šim- 
tus kartų. Ir netgi čia, šioje vietoje, kaip tik prieš valan- 
dėlę, prieš pavirsdama mano glėbyje virpančia, aistringa 
moterimi. 

— Liaukitės kankinęs mane, primindamas tai, kas ta- 
da atsitiko! Noriu visiems laikams tai pamiršti! 

Tačiau jis tik stipriau suspaudė Vitnę glėbyje, žvelgė 
į ją džiugiai nustebęs. 

— Mažyte, duosiu tau viską, ką galėsiu, bet niekada 
neleisiu pamiršti tos nuostabios dienos. Prašyk, ko nori, ir 
tu gausi tai. 

— Viską, ko noriu? — paniekinamai prunkštelėjo ji 
įsiremdama delnais jam į krūtinę.— Puiku. Aš nenoriu te- 
kėti už jūsų. Ar atleisite mane nuo žodžio, kurį jums da- 
vė tėvas? 

— Bijau, kad negalėsiu. 

Vitnė vos tvardė širdyje verdantį kartėlį ir priešišku- 
mą. |, 

— Tuomet neverta įžeidinėti manęs ir apsimesti, jog 
jums rūpi Mano norai! Aš reikalauju nutraukti sužadėtu- 
ves, bet jūs nė klausytis nenorite! Neketinu tekėti už jū- 
sų, tačiau jūs daug negalvodamas prievarta tempiate ma- 
ne prie altoriaus! Aš... 

Kleitonas taip ūmai ją paleido, kad Vitnė vos nepar- 
griuvo. 

— Jei būčiau ketinęs prievarta tempti jus prie alto- 
riaus,— tvardydamasis paaiškino,— jums būtų įsakę ne- 
delsiant grįžti namo iš Prancūzijos pasimatuoti vestuvinių 
drabužių. Bet tiesa yra tai, kad man nereikia šaltos, ne- 
sukalbamos Žmonos lovoje! 

Vitnė pajuto tokį didžiulį palengvėjimą, kad visiškai 
atleido už nedviprasmišką užuominą apie lovą. 

— Dievulėliau, kodėl iš karto šito nepasakėte?! Tuomet 
jums visiškai nebereikia apskritai turėti kokių nors rei- 
kalų su manim! 

— Dovanokite, nesupratau? 

— Noriu pasakyti, kad būsiu jums šalčiausia, nesukal- 
bamiausia, vaidingiausia žmona, kokią tik galite įsivaiz- 
duoti! 

"Tamsus antakis vertinamai šoktelėjo aukštyn: 

— (Grasinate manė 

Šypsodamasi Vitnė skubiai papurtė galvą: 

— Ne, žinoma, ne! Tik stengiuosi paaiškinti, kad ma- 
no jausmai jums niekada nepasikeis. 

— Ar esate įsitikinusi? 

— Visiškai, — linksmai pareiškė mergaitė. 

— Tuomet nėra prasmės atidėlioti vestuves, ar ne? 

— Ką? —riktelėjo Vitnė— Bet jūs pasakėte nevesiąs 
manęs, jei būsiu šalta ir nesukalbama. 

— Aš turėjau galvoje, kad nenorėčiau to. Bet nieko 

nepadarysi, reikės susitaikyti su tokiomis nemaloniomis 
savybėmis. 

Tai pasakęs Kleitonas apsisuko ir nuėjo prie arklių ne- 
galvodamas, ar Vitnė seks paskui jį. Ji stovėjo suakme- 
nėjusi, bijodama, kad jis tuojau pat jos pas dvasininką 
ir sutars dėl vestuvių datos. Be abejo, jis turi specialų 
santuokos leidimą! 

Mergaitės mintys karštligiškai blaškėsi, ieškodamos iš- 
eities. Kaip išsigelbėti nuo baisaus jos laukiančio likimo? 
Jei mėgins bėgti, jis pavys ją, 0 į grasinimus Kleitonas 
paprasčiausiai nekreips dėmesio. Atsisakyti? Bet ją pri- 
vers eiti prie altoriaus! 

Liko vienintelis, labiausiai žeminantis būdas — mal- 
dauti ir pataikauti. Ji pasivijo Kleitoną ir atsargiai palie- 
tė jo rankovę;: 

— Noriu prašyti jus vienos paslaugos, juk pažadėjote 
duoti man viską, ką galėsite, ir... 

— Ką galėsiu,— šaltai pareiškė Kleitonas,— ir kiek 
leidžia protas. 

— Tuomet gal duotumėt man bent kiek laiko? Turiu 
susitaikyti su baisia tiesa, kad tapau bejėgiu pėstininku 
judviejų su tėvu šachmatų partijoje, be to, apsiprasti su 
mintimi, jog mūsų santuoka neišvengiama. 

— Duosiu jums laiko, — ramiai sutiko jis,— su sąlyga, 
kad protingai jį panaudosite. 

— Būtinai, — patikino Vitnė, šį kartą sumeluodama 
daug sklandžiau.— Taip, ir dar štai kas: ar negalėtumėt 
kol kas laikyti paslaptyje tiek mūsų sužadėtuves, tiek ir 
tikrąją savo pavardę? 

— Kam? — pro sukąstus dantis pasiteiravo Kleitonas. 

„Nes jūs įsiusite, kitą savaitę sužinojęs, kad aš pa- 
bėgau su Polu. Bet jei aš viešai įžeisiu jus prieš visus 
kaimynus, sužinojusius ir apie mūsų sužadėtuves, ir apie 
tikrąją jūsų padėtį visuomenėje, tik vienas Dievas žino, 
kaip žiauriai jūs galite atkeršyti!" 

— Mat,— atsargiai suburbleno ji, — jei Visi sužinos 
apie jus... mus... ištisas dienas tik ir skleis visokius gan- 
dus bei apkalbas ir spėlios, kada mes susituoksime, o man 
nuo to tik sunkiau bus ant širdies. 


— Gerai, kol kas viską nuslėpsime,— sutiko Kleitonas 

ir palydėjęs Vitnę iki tos vietos, kur stovėjo arkliai, kaip 
plunksnelę įkėlė ją į balną. 

Vitnė griebė pavadį skubėdama greičiau joti. Bet, pa- 
sirodo, Kleitonas dar nebaigė kalbėti, ir mergaitė neju- 
čia susigūžė nuo aiškaus grasinimo, nesunkiai atspėjamo 
po įteikliu mandagumu. 

— Daviau jums laiko, nes pasakėte norinti apsiprasti 
su Mintimi apie mūsų santuoką. Bet jei man kada nors at- 
siras priežasčių manyti, kad laiko jums prireikė kitiems 
tikslams, patikėkite, padariniai bus jums nemalonūs. 

— Jūs baigėte? — pasiteiravo Vitnė slėpdama baimę 
po puikybės kauke. 

— Kol kas taip, — atsiduso jis.— Mes dar pasikalbėsim 
rytoj. 


Dienos pabaigą Vitnė praleido su giminaičiais. Suvok- 
dama, kad visa jos ateitis kabo ant plauko, mergaitė ne- 
žmoniškomis pastangomis stengėsi šypsotis ir meiliai šne- 
kučiuoti su tais geraširdžiais linksmais žmonėmis, kartu 
ignoruoti neramius tėvo žvilgsnius. Vos visi po vakarie- 
nės pakilo iš užstalės, Vitnė atsiprašė ir užkopė į savo 
kambarį, norėdama greičiau likti viena. 

Enė atėjo pas ją prieš užmiegant. Visą dieną be ga- 
lo trokšdama viską papasakoti tetulytei, Vitnė pašoko nuo 
sofos beviltiškai grąžydama rankas. 

— Teta Ene, tas beširdis tironas iš tikrųjų ketina pri- 
versti mane ištekėti už jo! Jis taip ir pasakė šįryt! 

Patogiau įsitaisiusi ledi Enė privertė Vitnę atsisėsti gre- 
ta. 

— Brangioji, jis negali priversti tavęs tapti jo žmona. 
Esu tikra, kad Anglijos įstatymai to neleidžia. Kiek aš su- 
prantu, svarbiausia yra tai, kas bus tavo tėvui, jei tu 
atsisakysi. 

— Bet tėvui nerūpėjo padariniai, kai jis sutarė suža- 
dėtuves, taigi ir aš savo ruožtu nejaučiu jokio noro at- 
sižvelgti į jo būklę. Jis niekada nemylėjo manęs, ir ma- 
no meilė jam užgeso. 

— Suprantu, — linktelėjo Enė atidžiai stebėdama mer- 
gaitę.— Tuomet tikriausiai netgi geriau, kad tu taip ma- 
nai. 

— Kodėl gi? 

— Mat Martinas jau suspėjo išleisti gautus iš Kleimo- 
IO pinigus. Ir jeigu tu atsisakysi laikytis vedybinės su- 
tarties sąlygų, jo šviesybė, suprantama, pareikalaus grą- 
žinti pinigus. Tavo tėvas to padaryti negalės, todėl savo 
dienas jis greičiausiai pabaigs skolininkų kalėjimo kame- 
roje, kurioje pilna žiurkių. Jeigu tu dar būtum išsaugoju- 
si jam kokius nors jausmus, vargu ar galėtum būti laimin- 
ga su Polu, žinodama, jog tapai tėvo nelaimių priežas- 
timi. Bet kol tu tvirtai tiki, kad nesijauti kalta, tai ir ne- 
reikia dėl to jaudintis, ar ne? 

Ji išėjo, palikdama Vitnę sunkių apmąstymų kankina- 
mą. Prieš akis mergaitei vis dar iškildavo pasibaisėtinas 
tėvo paveikslas — purvinas ir apiplyšęs, jis gyvas puvo 
drėgnoje ankštoje kameroje. 

Grąžinti Kleitonui Vestmorlendui pinigus nebuvo jo- 
kios galimybės. Tiesa, jeigu jie su Polu gyvens labai kuk- 
liai, gal ir sugebės per keletą metų atiduoti skolą. Arba 
dar geriau: kaip nors pergudrauti hercogą ir taip jį įsiu- 
tinti, kad jis pats atsisakytų sužadėtuvių, ir tuomet ne- 
reikės atiduoti pinigų. O gal juos vis dėlto reikia atiduoti 
kiekvienu atveju? Įdomu, kaip apskritai sudaromos ve- 
dybinės sutartys? 

Ir tuomet Vitnei dingtelėjo netikėta mintis. 

— Dėdė Edvardas! — lengviau atsidusdama tarė ji. 

Dėdė Edvardas niekada abejingas nežiūrės, kaip Vitnė 
verčiama aukoti savo gyvenimą už tėvo skolas! Gal jis 
galės paskolinti Martinui Stounui pinigų, kurių pakaktų 
grąžinti skolą Kleitonui — tai būtų vien dalykinis sandė- 
ris. Ji pati pasirūpins, kad kaip užstatą tėvas atiduotų 
dvarą. 

Bet ar dėdei Edvardui pakaks kapitalo atlyginti Vest- 
morlendo išlaidas? Jei Vitnė žinotų, kiek iš viso gavo tė- 
vas! Tikriausiai labai daug, kitaip nebūtų pakakę bran- 
giam namo remontui, baldams, dviem tuzinams naujų ark- 
lių, dešimties tarnų algoms ir dar tėvo skoloms apmokėti. 
Dvidešimt penki tūkstančiai? Trisdešimt? 

Vitnės širdį prislėgė sunkus akmuo — dėdė Edvardas 
ne toks turtingas. 

Kitą rytą įėjusi į šeimininkės miegamąjį, Klarisė iš- 
vydo ją sėdinčią prie rašomojo stalo: susimąsčiusi ši grau- 
žė plunksnakočio galiuką. 

Neilgai svarsčiusi Vitnė pradėjo rašyti. Mergaitės akys 
žibėjo pergalingų pasitenkinimu, kol ji mandagiai aiš- 
kino Kleitonui išsisukusi kelį ir todėl esanti priversta lik- 
ti lovoje. Laišką užbaigė meilikaujamais patikinimais, jog 
nekantrauja pasimatyti su juo rytoj rytą, jeigu, žinoma, 
skausmas atlėgs. Pasirašiusi tik vardu, ji atsilošė krėsle 
sveikindama save mikliai apsisukusi. 

Pati mintis apsimesti ligone atėjo kaip įkvėpimas: to- 
kie sužalojimai būna ne tik skausmingi, bet ir lėtai gyjan- 
tys. Rytoj ji nusiųs hercogui dar vieną laiškutį su atsi- 
prašymais ir pridės kelias įtikinamas smulkmenas, kaip 
atsitiko įsivaizduojamoji nelaimė. Jei pasiseks, ji suge- 
bės išvengti jo iki pat Polo sugrįžimo! 

— Ką rengsitės hercogo apsilankymui? — paklausė 
Klarisė. 

Vitnės veidą nušvietė šypsena. 

— Šiandien aš negaliu su juo pasimatyti, Klarise. Nei 
rytoj, nei poryt. Tik paklausyk.— Ji greitai perskaitė kam- 
barinei laiškelį. — Na, ką manai apie tai? Neblogai? 

— Greičiausiai jis supras, ką jūs sugalvojote,— slo- 
piai sumurmėjo Klarisė labai sunerimusi.— Ir tuomet iš- 
taškys visus namus. Aš nenorėčiau čia dalyvauti. Jums 
derėtų pasitarti su ledi Ene priešinantis tokio. .. 

— Neturiu laiko jos laukti, ir tu privalėsi dalyvauti vi- 
same tame sumanyme,— kantriai paaiškino Vitnė,— nes 
tu ir nuneši laiškelį. 

Klarisė pabalo: 

— Aš? Kodėl aš? 

— Suprask, privalau tiksliai žinoti, ką jis sakys ir da- 
Trys, o daugiau nėra kuo pasikliauti. 

— Nagi man širdis ritasi į kulnus vien pagalvojus, kad 
jis nepatikės,— pasiskundė Klarisė, tačiau laiškelį pa- 
ėmė.— O ką sakyti, jei jis pradės klausinėti smulkiau? 

— Ką nors sugalvok, — linksmai patarė Vitnė. — Tik 
nepamiršk, ką jam pasakysi, ir netyčia neprasitark. 

Išėjus Klarisei, Vitnė pasijuto taip, lyg nuo pečių bū- 
tų nusiritusi švininė našta. Linksmai niūniuodama ji nu- 
ėjo rinktis tinkamos progai suknios. 

Klarisė grįžo po dvidešimt minučių, ir Vitnė kuo sku- 
biausiai išbėgo iš drabužinės. 

— Ką jis pasakė? — susijaudinusi kvotė ji.— Kaip at- 
rodė? Pasakok smulkiau. 

— Kai aš atėjau, jo šviesybė kaip tik pusryčiavo,— 
pradėjo Klarisė nervingai pešiodama krakmolytą apykak- 
laitę.— Bet vyresnysis tarnas nedelsdamas nuvedė mane 
pas jį, kai tik pasakiau, kas mane atsiuntė. Atidaviau jo 
šviesybei laiškutį, ir jis perskaitė jį. 

— Ir, žinoma, labai įširdo? — pasufleravo Vitnė maty- 
dama, kad Klarisė nutilo. 

— Nepanašu, nors nemanau, kad buvo labai patenkin- 
tas. 

— Klarise, dėl Dievo meilės! Ką jis atsakė? 

— Padėkojo, kad atnešiau laiškelį, o paskui linktelė- 
jo vienam iš pasipūtėlių savo tarnų, ir mane palydėjo iki 
išėjimo. 

Vitnė ne visai suprato, ar vertėtų su palengvėjimu at- 
sidusti, ar iš baimės užsislėpus glūdėti, ir dienai slenkant 
patyrė, jog gautas atokvėpis anaiptol nėra tokia palai- 
ma, kokios ji tikėjosi. 

Artėjant vidurdieniui, mergaitė krūptelėdavo kiekvie- 
ną kartą vos išgirdusi vestibiulyje žingsnius, laukdama, 
kad tuojau jai bus pranešta, jog atvyko Kleitonas. Tokiam 
kaip jis nieko nereiškia pareikalauti tetos, kad palydėtų 
jį į Vitnės miegamąjį, nors toks padorumo normų pažei- 
dimas, švelniai tariant, būtų nedovanotinas. 

Pietus jai atnešė į kambarį, ir Vitnė pavalgė nuobo- 
džioje vienatvėje. Tik dabar, pirmą kartą per visą dieną, 
ji prisiminė Polą. Vargšas Polas! Stengdamasi pergud- 
rauti Kleitoną Vestmorlendą ir atspėti, ko ketina griebtis 
Kleitonas Vestmorlendas, ji taip susipainiojo intrigų vo- 
ratinklyje, kad nė karto nepagalvojo apie žmogų, kurį 
mylėjo. 

Kitą rytą Vitnė brūkštelėjo dar vieną laiškutį savo 
jaunikiui ir šį kartą kuo smulkiausiai aprašiusi geliantį 
skausmą, kankinusį ją, nesėkmingai nudardėjusią nuo 
laiptų, labai meiliai maldavo atleisti, kad ir šiandien ne- 
galės pasimatyti su juo. Nors tai reiškė, jog dar viena 
ilga diena praslinks užsidarius, nes ji negalėjo rizikuoti 
nulipti Žemyn ir pasėdėti su giminaičiais, būgštaudama, 
kad Kleitonui šaus į galvą netikėtai apsilankyti ir asme- 
niškai pasiteirauti apie jos sveikatą. Bet Vitnė neabejo- 
jo, kad priverstinė vienatvė verta to, ir ne vien todėl, 
kad taip ji galėjo išvengti Kleitono: ji jautė didžiulį pa- 
sitenkinimą, suvokdama, kaip lengvai pergudravo jį. 

— Tu iš tikrųjų manai, jog elgiesi išmintingai, bran- 
gute? — paklausė teta Enė perskaičiusi laiškelį. — Bet jei 
tu be jokio reikalo imsi pykinti jį, padariniai gali būti 
labai nemalonūs. 

— Jis nieko negalės padaryti, teta Ene,— patikino Vit- 
nė, užantspauduodama laiškutį ir paduodama jį Klarisei — 
Tu jau parašei dėdei Edvardui ir paprašei kuo greičiau 
atvažiuoti. Jis tikrai padės man sugalvoti, kaip išsisukti 
iš padėties. Todėl reikės ir toliau apsimetinėti, kol įma- 
noma, na, 0 paskui dar ką nors sugalvoti. Gal jo šviesy- 
bei taip įkyrės, kad jis pats atsisakys manęs. 

Ir mergaitė linksmai nusijuokė, 

Klarisė grįžo uždususi ir pareiškė, jog hercogas, per- 
bėgęs akimis laiškutį, kažkaip keistai įsistebeilijo į ją. 

— Klarise, prašau, ar tu negalėtum visko papasakoti 
smulkiau? — nekantriai tarstelėjo Vitnė.— Ką reiškia ,keis- 
tai“? 

— Na... jis perskaitė viską iki galo, — pakartojo Kla- 
risė.— Paskui pažiūrėjo į mane taip, tartum ketindamas 
nusišypsoti, bet visiškai nenusišypsojo, o paliepė savo tar- 
nui palydėti mane. 

Vitnė prikando lūpą svarstydama nesuprantamą Klei- 
tono elgesį, bet nieko nesugalvojusi šypsodamasi gūžte- 
lėjo pečiais: 

— Tiesą pasakius, mums visoms trims seniai laikas 
liautis nerimavus dėl kiekvieno jo žodžio ir gesto! Galų 

gale jei jis net ir mano, kad meluoju, ką galės įrodyti 
arba padaryti? 

Atsakymas į šį klausimą buvo gautas iškart po antrų- 
jų pusryčių dailios, juodai lakuotos kelioninės Vestmor- 
lendų karietos pavidalu. Ją traukė ketvertas eiklių juo- 
džių sidabriniais pakinktais. Griežto stiliaus drabužiais ap- 
sirengęs solidus džentelmenas išlipo lauk ir skubiai žengė 
link namo. Kairėje rankoje jis laikė didelį juodą odinį 
sakvojažą, dešinėje — gražiai graviruotą vizitinę kortelę, 
kurią ir įteikė Sjueliui. 

— Aš daktaras Vitkomas,— pareiškė jis vyresniajam 
tarnui.— Atvykau čionai iš Londono, gavęs nurodymą 
apžiūrėti ledi Džilbert. 

Jį palydėjo į saloną ir kai tenai pasirodė nustebusi le- 
di Enė, daktaras mandagiai jai nusišypsojo. 

— Jo šviesybė hercogas Kleimoras pasiuntė mane, pra- 
šydamas apžiūrėti panelės Stoun kelį. 

Ledi Džilbert taip išbalo, kad Vitkomas susirūpinęs pa- 
siteiravo, kaip ji jaučiasi, tačiau paprašiusi jį valandėlę 
luktelėti ji išėjo iš kambario. Pasikaišiusi sijonus nubėgo 
koridoriumi ir užlėkė laiptais taip mikliai, kaip nebėgioja 
jos amžiaus moterys. 

— Ką?! 

Vitnė pašoko nekreipdama dėmesio į tai, kad „Išdidu- 
mo ir priešiško nusistatymo“*“ tomelis dusliai šleptelėjo 
ant grindų. 

— Ak jis, piktas, šlykštus, klastingas. .. 

— Visam tam dar bus laiko, — uždususi išpoškino Enė, 
drebančiais pirštais atsagstydama Vitnės suknią ir be ce- 
remonijų traukdama ją per galvą. 

Klarisė subruzdo atkloti lovą ir šokusi į drabužinę iš- 
ėmė iš ten lengvą peniuarą. 

— Ar negalėtumėt pasakyti jam, kad aš miegu ar ką 
nors dar, ir išsiųsti atgal į Londoną? — neryžtingai pa- 
klausė Vitnė šmurkštelėdama į lovą ir užsitraukdama ant- 
klodę iki pat smakro. 

— Daktaras Vitkomas,— ryžtingai paprieštaravo ledi 
Enė vis dar neatgavusi kvapo, — ne kvailys, patikėk ma- 
nimi. Jį atsiuntė čionai apžiūrėti tavo kelio, ir jis neišva- 

* Anglų rašytojos Džeinės Ostin romanas. 

žiuos tol, kol neįvykdys paliepimo.— Skubiai kritiškai 
nužvelgusi dukterėčią, ji pridūrė: — Klarise, atnešk dvi 
pagalves ir padėk jas Vitnei po koja, paskui surask ma- 
no kambaryje uostomųjų druskų buteliuką ir pastatyk ant 
naktinio stalelio. Manau, kad tai visiškai įtikinama de- 
talė. Aš sulaikysiu daktarą Vitkomą, kiek tik galėsiu, kad 
duočiau tau laiko, bet nesitikėk daugiau kaip kelių mi- 
nučių,— jau žengdama prie durų pasakė. 

Lyg įbesta Klarisė sustingo sustiklėjusiomis akimis, 
mėšlungiškai graibstydamasi už kėdės atkaltės. 

— Klarise! — šaižiai pašaukė ją ledi Enė.— Tik nesu- 
galvok nualpti! 


— Dėkoju, ledi Džilbert, nereikia, — pakartojo daktaras 
Vitkomas, trečią kartą atsisakydamas valgio ir gaivinančių 
gėrimų, kuriuos ponia, pagauta perdėto vaišingumo, siū- 
lė jam. 

Jis jau atsakė į visus klausimus apie orą Londone, orą 
kaime ir išsamiai nupasakojo savo kelionę. O kai ji mė- 
gino įtraukti jį į diskusiją, kiek gali pasnigti žiemą, dak- 
taras Vitkomas be užuolankų pareiškė: 

— Dovanokit, ar aš negalėčiau apžiūrėti panelės 
Stoun? 

Ledi Džilbert nuvedė jį į viršų ir pabeldė į ketvirtas 
duris kairėje koridoriaus pusėje. Po nesuprantamai ilgos 
tylos duris atidarė kresna pagyvenusi kambarinė, kurios 
kykas buvo persikreipęs ant žilos galvos taip, kad galėjo 
nukristi. Daktaras Vitkomas, seniai ir gerai perpratęs tur- 
tingų išpaikintų jaunų ledi charakterius ir temperamentus, 
tuojau pamanė, kad įnoringa, pagedusi panelė Stoun ko- 
ne mirtinai užvaikė nelaimingą kambarinę, ir dabar ši vos 
bepastovi. 

Tą išvadą patvirtino tai, kaip atrodė pati pacientė, stul- 
binančio grožio mergina, sveikai išraudusi, tačiau gulinti 
plačioje lovoje ir žiūrinti į nelaimingą daktarą su pras- 
tai slepiamu priešiškumu. Žalios kaip nefritas akys aki- 
mirką stabtelėjo prie jo veido, abejingai nuslydo juodu 
surdutu ir neramiai įsmigo į odinį sakvojažą. 

Paklusdamas profesinei pareigai, daktaras mėgino ati- 
traukti išsigandusios pacientės dėmesį nuo įrankių sakvo- 

jažo, todėl pastatęs jį ant grindų prie lovos drąsindamas 
pastebėjo: 

— Jo šviesybė hercogas Kleimoras labai nerimauja 
dėl jūsų sveikatos. 

Dvi tamsaus nuoraudžio dėmės iššoko ant aukštų mer- 
ginos skruostikaulių. 

— Jis be galo geras ir taip užjaučia,— slopiai sušnibž- 
dėjo ji. 

— Tikra tiesa,— sutiko daktaras Vitkomas negalėda- 
mas patikėti merginos žodžiuose išgirdęs lyg ir sarkaz- 
mą.— Kiek pamenu, panele Stoun, jūs nukritote nuo laip- 
tų ir labai susitrenkėte.— Iš ištieses ranką prie antklodės 
mandagiai pasiūlė: — Nagi, apžiūrėkim jūsų kelį. 

— Nereikia! — staiga sukliegė mergaitė spausdama 
antklodę prie smakro ir piktai spitrėdama į daktarą. 

Šis įbedė sutrikusį žvilgsnį į pacientę, bet tuojau su- 
prato, dėl ko ji nerimauja, ir šiek tiek sušvelnėjęs pri- 
sitraukė kėdę ir atsisėdo. 

— Mano brangioji, — švelniai pradėjo jis, — mes gyve- 
name ne viduramžiais, kai moteris atsisakydavo kreiptis į 
daktarą vien todėl, kad jis vyras. Patikėkite, aš Žaviuo- 
si jūsų kuklumu. Viešpats mato, tokios savybės šiais lai- 
kais labai retai pasitaiko, bet dabar tam netinkamas lai- 
kas, ir esu tikras, kad jūsų teta pritars man. Na, o da- 
bar... 

Jis vėl pamėgino kilstelėti antklodę, bet pacientė tik 
mėšlungiškai gniaužė kumštukus. 

Nebetekdamas kantrybės, daktaras Vitkomas gūžtelė- 
jo pečiais. 

— Drįstu patikinti, kad esu patyręs gydytojas, turintis 
daug pacienčių moterų, iš jų ir Jos didenybę karalienę. 
Tikiuosi, jog tai įtikins jus, kad nėra ko bijoti, panele 
Stoun. 

— Bet manęs tai nė kiek neįtikina! — išpoškino pa- 
cientė stebėtinai tvirtu balsu, nebūdingų žmogui, kenčian- 
čiam skausmą. 

— Jaunoji ledi, — perspėjo daktaras, — jo šviesybė pri- 
mygtinai reikalavo, kad apžiūrėčiau jūsų kelį ir paskir- 
čiau reikiamą gydymą. Ir,— piktai pridūrė jis, — hercogas 
reikalavo, kad jus prievarta palaikytų, jeigu prireiks! 

— Prievarta?! — pratrūko Vitnė.— Koks neįtikėtinas 
įžūlumas! Norėčiau žinoti, kas išdrįs padaryti tokį... 

Ji užsikirto aiškiai įsivaizdavusi, kaip Kleitonas įsi- 
brauna į miegamąjį nepaisydamas jokių gero elgesio ir 
padorumo normų ir myga ją prie lovos, kol daktaras ap- 
žiūrinėja ,„skaudamą“ koją. 

Apimta nevilties mergaitė stengėsi sugalvoti būdą, 
kaip neleisti gydytojui prisiartinti. Vienintelė viltis liko 
perdėtas kuklumas. Ji nuvargusi užsimerkė, bet tuojau 
vėl koketiškai kilstelėjo blakstienas, žiūrėdama į daktarą 
žaviai suglumusi, ir pradėjo droviai tvarkyti paklodės 
klostes. 

— Aš žinau, kokia kvailutė ir naivi atrodau jums, dak- 
tare Vitkomai, bet, garbės žodis, tiesiog mirštu iš gėdos 
pagalvojusi, kad reikės... reikės apsinuoginti... matant 
nepažįstamam vyrui... nors jis būtų ir daktaras. 

— Bet, brangioji, juk kalbama tik apie kelio apnuo- 
ginimą! 

— Nieko negaliu sau padaryti! — užprotestavo Vitnė, 
atrodydama tikra įžeista dorybė— Jūs nepažįstate ma- 
nęs, bet jo šviesybė turėjo atsižvelgti į mano švelnius 
jausmus! Esu tiesiog šokiruota, kad taip šiurkščiai nepai- 
soma mano... Mano... 

— Mergiško drovumo? — vylingai pasutleravo dakta- 
ras, galvodamas, kad Kleitonui nemažai reikės pasika- 
muoti savo vestuvių naktį ir kad ta moteris pridarys jam 
rūpesčių! Gerai dar, kad jo šviesybė nebe naujokas su 
moterimis. 

— Tikra tiesa! Neabejojau, kad suprasite! 

Nors ir nenoromis, daktarui Vitkomui teko pasiduoti. 

— Gerai, panele Stoun, aš neapžiūrinėsiu jūsų su są- 
lyga, kad kreipsitės į vietos gydytoją. 

— Nedelsdama! — pažadėjo Vitnė žaviai nusišypsoda- 
ma daktarui. 

Šis pasilenkė ir spragtelėjęs sakvojažo užraktą pakėlė 
J]. 

— Tikriausiai jūs pažįstate gydytoją, kuriam dažnai 
tenka tvarkyti išnirimus ir lūžius... kurio jūs taip nesi- 
drovėtumėt? 

— Gydytoją, kuriam tenka tvarkyti išnirimus ir lū- 


228 


žius? — pakartojo Vitnė, karštligiškai stengdamasi atsi- 
minti. — Taip! Žinoma, taip! — pergalingai pareiškė ji. 

— Kas jis? Kuo jis vardu? — primygtinai kamantinėjo 
ponas Vitkomas. 

— Tomas, — plačiai šypsodamasi skubiai pareiškė Vit- 
nė, susižavėjusi savo nuovokumu.— Aš be galo pasitikiu 
juo, kaip, beje, ir visi mūsų apylinkių žmonės, ir kai pa- 
sitaiko koks išnirimas ar lūžis, visi kreipiasi pagalbos į 
jį. Nesirūpinkit, daktare Vitkomai, aš būtinai paprašysiu 
jį pakviesti. Dėkoju jums už apsilankymą ir labai apgai- 
lestauju, kad pridariau jums tiek rūpesčių. Klarisė pa- 
lydės jus. 

— Neskubėkite, panele Stoun,— pasipriešino daktaras 
Vitkomas.— Aš dar neišvažiuoju. Ir pasišnekėjęs su dak- 
taru Tomu užeisiu pasimatyti su jumis. 

— Oi Dievulėliau,— aiktelėjo Klarisė, įsitverdama ]0- 
vos stulpelio, kad nepargriūtų. 

Tačiau daktaras Vitkomas nekreipė dėmesio į keistą 
kambarinės elgesį ir kyštelėjęs du pirštus į liemenės ki- 
šenėlę išsitraukė sunkų auksinį chronometrą, pasižiūrėjo, 
kiek valandų, ir užtrenkė dangtelį. 

— Vežėjas ir jo šviesybės karieta jau laukia, taigi jei 
kas nors būtų toks malonus ir palydėtų mane pas dakta- 
rą Tomą, aš, žinoma, pasikalbėjęs su daktaru ir įsitikinęs, 
ar jis kompetentingas, pavėžėčiau atgal. 

Vitnė pasikėlė ant alkūnių ir siaubo apimta įsistebei- 
lijo į daktarą: 

— Bet kam viso to reikia? Patikėkit, jis ganėtinai pa- 
tyręs. Negi jums nepakanka mano žodžio? 

— Ne, panele, prašom atleisti man, bet nieko neišeis. 
Net jei sutikčiau patikėti nepažįstamam kolegai rūpin- 
tis brangia jūsų sveikata, ko aš, žinoma, nepadarysiu, ga- 
rantuoju jums, kad hercogas niekada to neleistų. Jei no- 
rite žinoti, mes net svarstėme, ar nereikėtų šauktis dakta- 
ro Grindheimo iš Vokietijos — jis neprilygstamas pažeistų 
raiščių ir sąnarių specialistas. Žinoma, dar yra Johanse- 
nas Švedijoje. .. 

— Jis neišdrįs! — atkirto Vitnė. 

— Tiesą pasakius, — droviai nusišypsojo daktaras Vit- 
komas, — tai aš pasiūliau juos pakviesti. Bet Kleimoras 

manė, jog bus geriau, jei pirma apžiūrėsiu aš. Jis... šiek 
tiek... e-e-e... suabejojo, ar labai susižeidėte. Ledi Džil- 
bert, ar negalėtumėt man paaiškinti, kur rasti daktarą To- 
mą. 

Jis jau pasuko link durų, bet staiga apmirė, kai iš 10- 
vos atsklido slopi dejonė, lydima pribloškiančių replikų 
apie kažkokio asmens būdą ir dorovines savybes ir dos- 
niai pagražinta tokiais prakeiksmais kaip „niekšas“, „ne- 
vidonas“, ,nenaudėlis“ ir „veidmainis“. 

Labai nustebęs daktaras Vitkomas atsigręžė. Kur din- 
go kukli, drovi jauna ledi, ką tik dūsavusi ir leipėjusi 10- 
voje? Vos susilaikydamas nesijuokęs, jis nuoširdžiai ža- 
vėdamasis įbedė akis į nesutramdomą gražuolę, tiesiog 
spinduliuojančią pašėlusiu įniršiu. 

— Daktare Vitkomai,— krioktelėjo gražuolė, — daugiau 
nebegaliu to pakęsti! Apžiūrėkit, dėl Dievo meilės, mano 
kelį, kol tds žmogus neužsiundė ant manęs visų Europos 

— Asmeniškai aš ne itin žaviuosi kraujo nuleidimu,— 
pastebėjo daktaras Vitkomas, vėl žengdamas prie lovos ir 
statydamas ant grindų sakvojažą. Šį kartą jis nekliudomas 
atvertė antklodę ir praskleidė jos peniuaro skvernus že- 
miau šlaunies, apnuogindamas dailias ilgas kojas, kurių 
viena gulėjo ant pagalvių.— Keista, — sumurmėjo jis slėp- 
damas nevalingą šypseną, — taip... aš niekaip negalėjau 
suprasti, kas čia taip stirkso po antklode. O čia — visas 
kalnas pagalvių! 

— Kas čia keista, kad skaudama koja užkelta ant pa- 
galvių, — susiraukė Vitnė. 

— Visiškai sutinku su jumis, — rimtai linktelėjo dakta- 
ras, nors jo akys linksmai žibėjo.— Bet jei aš teisingai su- 
pratau, jūs rašėte jo šviesybei susižeidusi kairį kelį. Ta- 
čiau ant pagalvių guli dešinė koja. 

Jis kaltintojo mostu parodė į niekuo dėtą galūnę, ir 
Vitnė suglumusi išraudo. 

— A, šitai, — skubiai suburbleno ji. — Mes parėmėme 
dešinę koją, kad ji neužgautų kairės. 

— Jūsų sumanumas vertas daugiau nei pagyrimo, 
brangioji, — numykė daktaras Vitkomas. 

Iš gėdos ir kartėlio Vitnė užsimerkė. Ne, jai nepavyks 
jo apmulkinti! 

— Nematau jokio patinimo. 

Daktaras atsargiai apčiupinėjo dešinį jos kelį, paskui 
kairį, tada vėl dešinį. 

— Kur skauda? 

— Daktare Vitkomai,— atsiduso Vitnė, susitaikydama 
su tuo, kas neišvengiama, — ar jūs nors akimirką patikėjo- 
te, kad man iš tikrųjų skauda? 

— Bijau, kad ne,— lygiai taip pat atvirai atsakė dak- 
taras.— Bet turiu prisipažinti, jog žaviuosi jūsų gebėjimu 
tiksliai nustatyti, kada ateina laikas parodyti savo kortas 
ir sąžiningai prisipažinti pralaimėjus. 

Jis vėl apklostė Vitnę antklode ir atsilošęs kėdėje ste- 
bėjo ją tylomis, susimąstęs, nors negalėjo nesižavėti mer- 
gaitės valia ir ryžtu. Ji sugalvojo planą ir padarė viską, 
kad įvykdytų jį. Ir net dabar, pralaimėjusi, atidavė jam 
pergalę neapgailestaudama ir nesiaikštydama, be pamai- 
viškų ašarų ir isterijos, neprašydama ir nemaldaudama pa- 
sigailėti, negrasindama ir neįžeidinėdama. Ir tebūnie jis 
prakeiktas, jei negerbs jos už tai! 

Pagaliau daktaras atsitiesė ir griežtai tarė: 

— Manau, turime aptarti, ką man dabar daryti. 

Vitnė papurtė galvą: 

— Galite nieko neaiškinti. Aš puikiai suprantu, ko- 
kios jūsų pareigos. 

Daktaras Vitkomas linksmai nusišypsojo. 

— Pirmiausia aš ketinu paskirti griežtą dvidešimt ke- 
turių valandų lovos režimą. Ne jums,— prajuko jis išvy- 
dęs laimingą Vitnės veidą, — o jūsų nelaimingai, užvaiky- 
tai kambarinei, kuri nežino ko nori labiau — griebti sun- 
kų daiktą, pakliuvusį po ranka, ir paleisti man į galvą ar 
griūti negyva ant grindų. | 

Paėmęs uostomųjų druskų buteliuką, daktaras atkišo 
jį Klarisei. 

— Paklausykite nemokamo patarimo, kurį jums duo- 
da nepaprastai brangus gydytojas, — rūsčiai pasakė iis,— 
ir daugiau nebesivelkite į tos žavios Klastūnės intrigas. 
Jūs tokiems dalykams paprasčiausiai netinkate. Ne tokio 

būdo esate ir nebe labai stiprios sveikatos. Be to, jūsų 
veidas išduoda šeimininkės klastą! 

Kai Klarisė uždarė paskui save duris, daktaras Vit- 
komas pasisuko į ledi Džilbert, kuri stovėjo prie Vitnės 
lovos lyg Žmogus, laukiąs, kada jam paskelbs mirties 
nuosprendį. 

— O jūsų būklė, ledi Džilbert, ne geresnė už tos varg- 
šelės kambarinės. Prašom atsisėsti. , 

— Man viskas gerai, — patikino ledi Enė, tačiau beveik 
susmuko ant lovos. 

— Daug geriau negu gerai. —numykė gydytojas.— 
Jūs nuostabi. Nė mirties nepabūgsite, bet dukterėčios ne- 
išduosite! 

Ir pagaliau prisimerkęs kreipėsi į Vitnę: 

— Na, o dabar prisipažinkit, ką manote, kaip reaguos 
jaunikis į tokią apgaulę? 

Vitnė užsimerkė stengdamasi atsikratyti bauginančio 
įtūžusio Kleitono paveikslo, ledinių pilkų jo akių ir balso, 

— Jis įtūš,— sušnibždėjo ji.— Bet aš buvau pasiren- 
gusi rizikuoti, 

— Tai, vadinasi, jūs nieko neišlošite viską prisipa- 
žinusi? 

Vitnė išpūtė akis: 

— Prisipažinti? Man?! Aš maniau, kad jūs rengiatės pa- 
pasakoti jam tiesą! 

— Tiesa, mano jaunoji ledi, yra štai kokia: raiščių, 
bet kurių raiščių, pakenkimą sunkų, beveik neįmanoma 
diagnozuoti, ir nors patinimo nėra, aš negaliu visiškai nu- 
neigti galimybės, kad jūs iš tikrųjų, kaip tvirtinate, iš- 
sinarinote ar kitaip susižalojote kelį. Be to, kad ir ką 
reikėtų prisipažinti, tai turite daryti jūs. Aš čia esu kaip 
gydytojas, o ne informatorius ir skundikas. 

Vitnės širdis suspurdėjo iš džiaugsmo. Griebusi pa- 
galvę, ji prispaudė ją prie krūtinės krykšdama iš paleng- 
vėjimo ir dėkingumo. 

— Dėkui jums, daktare! Labai labai labai dėkui! Bet 
jūs, žinoma, negalite pasakyti jo šviesybei, kad man rei- 
kia gulėti lovoje? 

— Ne,— kategoriškai pareiškė daktaras Vitkomas.— 
Negaliu ir nenoriu. 

— Suprantu, — kilniaširdiškai linkelėjo Vitnė.— Taip, 
staiga šovė kvaila mintis į galvą. 

Daktaras paėmė Vitnės ranką ir atlaidžiai nusišypsojo: 

— Brangioji, daugelį metų aš buvau Vestmorlendų šei- 
mos draugas. Jūs irgi netrukus tapsite Vestmorlend, aš 
norėčiau tapti ir jūsų draugu. Sutinkate? 

Vitnė neketino tapti Vestmorlendų šeimos nare, tačiau 
džiaugdamasi priėmė pasiūlymą draugauti. 

— Puiku. Tuomet leiskite man draugo teisėmis pasaky- 
ti štai ką: tai, kad kažko siekdama mėginate išvengti savo 
jaunikio draugijos, man atrodo ne tik kvaila, bet ir labai 
rizikinga. Akivaizdu, kad jo šviesybė jaučia jums didžiulę 
simpatiją, ir, Manau, jis su džiaugsmu duos jums tai, ko 
norite, jeigu tik žaviai jam nusišypsosite ir tiesiai papra- 
šysite visko, ko norite.— Tr kiek padelsęs daktaras pamo- 
komai pridūrė: — Gudravimas ir apgaulė nedaro jums gar- 
bės, mano vaike, be to, tai nepagerins santykių su her- 
cogu. Jis pažinojo ir kur kas klastingesnių, labiau įgudu- 
sių meluoti moterų už jus, tačiau tos ledi pasiekė vien 
galimybės pasilinksminti su juo, ir tai — labai trumpą lai- 
ką. O jūs, kaip man atrodo, esate tiesus ir atviras Žžmo- 
gus, ir kaip tik tos savybės leido jums pasiekti to, apie 
ką karštai svajojo daugelis moterų — užkariauti jo švie- 
sybės širdį ir sulaukti, kad jis jums pasipirštų. 

Ties Vitne tartum būtų sprogusi petarda, kraujas spen- 
gė ausyse, pulsuodamas laidotuvių mMaršo ritmų. Kodėl, na, 
kodėl visi elgiasi taip, tartum ji būtų vainikuojama karū- 
na, ir vien todėl, kad Kleitonas Vestmorlendas teikėsi nu- 
sileisti iš nepasiekiamų savo aukštumų ir apipilti malonė- 
mis išsirinktą laimingąją?! Juk tai tiesiog įžeidžia! ZŽe- 
mina! | 

Tačiau mergaitei kažkaip pavyko susitvardyti. 

— Aš žinau, kad patariate iš visos širdies, daktare Vit- 
komai. Ir... aš pagalvosiu... apie tai, — sunkiai išdau- 
žė ji. 

Daktaras stodamasis nusišypsojo pacientei: 

— Pagalvosite, bet neketinate paklausyti mano pata- 
rimo, ar ne? — ir nesulaukęs atsakymo tėviškai patapšno- 


233 


jo jai per petį: — Gal jūs geriau už mane žinote, kaip 
jį paveikti. Žinote, jis iš tiesų jumis susižavėjęs. Tiesą 
pasakius, niekada nemaniau sulaukti tos dienos, kai pa- 
matysiu, jog kažkas išmušė jį iš vėžių. Bet jums, bran- 
gioji, tai beveik pavyko. Atvažiavęs šįryt iš Londono, 
aš pirmą kartą gyvenime pamačiau, kaip jo nuotaika 
be perstojo svyruoja tarp juoko ir nesulaikomo įniršio. 
Čia jis yra pasirengęs nusukti žavų jūsų spranduką už 
tai, kad išdrįsote „griebtis tokio triuko“, jo žodžiais ta- 
riant, čia kvatoja ir pasakoja man neįtikimiausias isto- 
rijas apie jus. Tam žmogui tiesiog ramybės neduoda link- 
smybė ir troškimas užmušti. 

— Ir negalėdamas apsispręsti pasiuntė jus čionai, kad 
įkrėstumėt man proto,— padarė išvadą niūriai nusiteiku- 
si Vitnė. 

— Teisybė, — numykė daktaras.— Manau, kad jo keti- 
nimai tokie ir buvo. Prisipažinsiu, jog šiek tiek susierzi- 
nau, išvydęs, kad pacientė, dėl kurios mane ištempė iš 
namų ir privertė pervažiuoti pusę Anglijos, pasirodė 
esanti apsimetėlė be sąžinės. Bet dabar, kai pažinau jus 
geriau, dievaži, nieku gyvu nepraleisčiau tokio reginio! 


„Pramogos, — liūdnai mąstė Vitnė sėdėdama su sve- 
Čiais per vakarienę, — anaiptol nėra balzamas kenčiančiai 
sielai, greičiau tik aitrina skausmą“. Tiesą pasakius, var- 
gu ar kas nors būtų galėjęs jai padėti. Kad nors kiek pa- 
keltų savo visiškai subjurusią nuotaiką, ji savo išvaizdai 
paskyrė daugiau dėmesio negu paprastai ir netgi apsi- 
vilko vieną iš naujausių suknių, paryžiečio siuvėjo kū- 
rinį iš švelniai melsvo šilko, o prie jo — safyrų, apsuptų 
briliantais, komplektu. Papuošalai buvo nupirkti paskuti- 
nę buvimo Prancūzijos sostinėje dieną. Plaukai buvo pa- 
prastai atšukuoti atgal ir suspausti briliantiniu gnybtu; 
vešli plaukų kupeta laisvai krito ant pečių ir nugaros. 

Tik viena mintis be perstojo kankino Vitnę: pasirodo, 
ji niekuo ne geresnė už paprastą išlaikytinę! Jis užmokė- 
jo už drabužius, brangenybes ir net marškinius! 

Negana pasibjaurėjimo, kurį mergaitė jautė pati sau: 
įkyrus pusbrolio Katberto žvilgsnis be paliovos šmiri- 
nėjo jos korsažu, lyg stengdamasis pamatyti tai, kas pa- 

slėpta po melsvu šilku. Vitnė taip pat pastebėjo, kad tė- 
vas dedasi esąs geraširdiškas ir vaišingas: jis jau kelin- 
tą sykį garsiai pareiškė jaučiąsis laimingas matydamas 
savo namų pastogėje pagaliau susirinkusius į krūvą gi- 
minaičius ir kaip esą gaila, kad rytoj visi išsiskirstys. Ta- 
čiau Vitnei ūmai dingtelėjo mintis, kad jis kalba nuošir- 
džiai. Juk kol svečiai neišvažiavę, jis gali jaustis saugus 
nuo neišvengiamo Vitnės pykčio protrūkio. Na, ką gi, 
juo geriau. Vadinasi, tėvas neįtaria, kad ji nė nesirengia 
aiškintis su juo santykių. Ten, širdyje, kur kadaise ru- 
seno kažkoks šiltas jausmas jam, dabar liko tik ledinė 
tuštuma. 


Po vakarienės džentelmenai, pasimėgavę portveinu ir 
cigarais, prisidėjo prie ponių, susirinkusių svetainėje, kur 
jau buvo parengti stalai vistui. Katbertas nedelsdamas pa- 
suko prie Vitnės. Praplikęs pasipūtęs žmogiūkštis, Vit- 
nės manymu, be galo atgrasus, vis dėlto neabejotinai ti- 
kėjosi praleisiąs vakarą su ja. Nerišliai suburblenusi kaž- 
ką, atsiprašydama nenorinti lošti kortomis, Vitnė skubiai 
pakilo ir išėjo iš kambario. 

Ji perėjo koridoriumi ir šmurkštelėjo į biblioteką, bet 
tarp sudėtų lentynose knygų negalėjo rasti nieko įdo- 
maus. Abiejuose salonuose svečiai įniko į naminius Žai- 
dimus, o svetainėje jos tykojo pusbrolis Katbertas. Nieku 
gyvu Vitnė nebūtų ilgiau įstengusi bendrauti su juo. Li- 
ko tik arba grįžti į miegamąjį, arba pasislėpti tėvo kabi- 
nete. 

Ji pasirinko pastarąjį ir paprašiusi Sjuelį atnešti kor- 
tų malką, įmesti pliauskų į ugnį, atsisėdo prie židinio ant 
kėdės aukšta atkalte. 

„Darausi atsiskyrėlė“,— pagalvojo ji lėtai pašydama 
kortas. 

Girkštelėjo atidaromos durys. 

— Kas ten, Sjueli? — pasiteiravo neatsigręždama Vit- 
nė. 

— Tai ne Sjuelis, pussesere Vitne,— nusuokė atgra- 
sus balsas.— Tai aš, Katbertas. 

Pusbrolis priėjo arčiau ir atsistojo greta kėdės, iš kur 
galėjo netrukdomas apžiūrinėti grietinėlės baltumo apva- 

lumus, besikilnojančius ties korsažo iškirpte— Ką čia 
veikiate? 

— Tai soliteras,— šaltai, beveik šiurkščiai tarstelėjo 
Vitnė.— Arba „Napoleonas Šventos Elenos saloje“. Jį ga- 
li lošti tik vienas Žmogus. 

— Niekada nesu girdėjęs apie tokį, — pareiškė Kat- 
bertas.— Privalote parodyti man, kaip tai daroma. 

Sukandusi dantis, Vitnė ir toliau metė kortas, ir kas 
kartą, kai ji pasilenkdavo, Katbertas taip pat palinkdavo 
į priekį dėdamasis susidomėjęs soliteru, o iš tikrųjų Žvilg- 
čiodamas jai už korsažo. Galiausiai Vitnė visai neteko 
kantrybės, sviedė kortas ant stalelio ir pašoko. 

— Nejaugi būtina šitaip žiūrėti į mane? — įniršusi su- 
šnypštė ji. 

— Taip! — sušniokštė Katbertas griebdamas ją už ran- 
kų ir stengdamasis prisitraukti prie savęs.— Būtina. 

— Katbertai,— piktai perspėjo jį Vitnė,— duodu jums 
tris sekundes, kad atitrauktumėt nuo manęs rankas, o jei 
ne, aš imsiu rėkti, kad visas namas išgirstų. 

Keista, bet Katbertas bematant pakluso ir atleido pirš- 
tus, tačiau neatsitraukė, o bumptelėjęs ant kelių prisi- 
dėjo ranką prie širdies, matyt, rengdamasis pasipiršti. 

— Pussesere Vitne, — kimiai sumurmėjo jis, gašliu 
žvilgsniu nurenginėdamas ją,— turiu išsakyti jums, ką 
galvoju ir jaučiu... 

— Puikiai žinau, ką jūs galvojate, — pertraukė Vitnė, 
paniekinamai prunkštelėjusi. — Per visą vakarienę begė- 
diškai spiginote Mane akimis! 

— Bet aš privalau pasakyti, — spigiu balsu spyrėsi Kat- 
bertas. 

Jo rankos siekė melsvos suknios palanko, ir Vitnė 
šlykštėdamasi patraukė sijonus beveik įsitikinusi, kad jis 
ketina kilstelėti juos, ir mėgins apžiūrėti jos kojas. Ne- 
radusi į ką įsikibti jo ranka grįžo į ankstesnę vietą, ar- 
čiau širdies. 

— Visa savo esybe žaviuosi jumis. Ir jaučiu nuošir- 
džiausią pagar... 

Staiga užsikirtęs Katbertas nutilo, su siaubu žvelgda- 
mas kažkur į erdvę. 


„— Nuoširdžiai viliuosi, — tingiai nutęsė nuo slenksčio 

linksmas balsas,— kad niekam nesutrukdžiau išlieti jaus- 
mų. 

Kleitonas prisiartino prie Vitnės ir tol ironiškai Žvilg- 
sniu matavo įpykusį Katbertą, kol šis pagaliau nevikriai 
kluptelėjęs atsistojo. 

— Mano pusseserė mokė mane naujo lošimo, kurį 
lošia tik vienas Žmogus, — šiaip taip prisivertė paaiškinti 
jis. 

Geraširdiškai linksmą Kleitono veido išraišką kaip vė- 
jas nupūtė. Santūriai linktelėjęs į duris, jis pasiūlė: 

— Dabar jūs visko išmokote, todėl siūlau eiti šiek 
tiek pasipraktikuoti. 

Katbertas sugniaužė kumščius, padvejojo, dar kartą 
pastebėjo šaltą ryžtą priešininko akyse ir pamanė ver- 
čiau pasitrauksiąs. Luktelėjusi, kol paskui jį užsidarė du- 
rys, Vitnė su palengvėjimu atsiduso. 

— Dėkui, — dėkingai pradėjo ji, — aš... 

— Aš turėčiau nusukti jums sprandą! — neištvėrė 
Kleitonas. 

Per vėlai Vitnė suprato, jog bent jau nereikėjo rem- 
tis ,skaudama“ koja. 

— Leiskite pasveikinti jus su puikiais šios dienos lai- 
mėjimais, ponia, — niūriai pareiškė jis— Mažiau kaip per 
dvylika valandų jūs įsigudrinote palenkti Vitkomą savo 
pusėn ir paklupdyti Katbertą prie savo kojų. 

Vitnė tylėdama įsistebeilijo į hercogą. Nors jis anaip- 
tol neatrodė juokaująs, lūpų kamputį įtariai timptelėjo 
grimasa, labai panaši į šypseną. Tik pamanykit, o ji dre- 
bėjo iš baimės vien pagalvojusi, koks jis tikriausiai įtū- 
Žęs! 

— Jūs tikras šėtonas, — sušnibždėjo nežinodama, ką 
daryti — juoktis ar užsipulti jį. 

— Vargu ar jus būtų galima palaikyti angelu — ty- 
čiodamasis drėbė Kleitonas. 

Visą dieną Vitnę kankino prieštaringi jausmai: pyk- 
tis, baimė, ilgesys ir nuoskauda; ji nežinojo, kas jos lau- 
kia ateity ir koks bus Kleitono kerštas. Ir dabar, žvelg- 
dama į tą gražų žmogų, kuris visiškai nesirengė jos per- 
sekioti, tik, matyt, linksmai stebėjo tai, kas dedasi, mer- 

gaitė visiškai nebeįstengė tvardytis. Žalias akis apniaukė 
palengvėjimo, sumišusio su nuovargiu, ašaros. 

— Tai buvo baisiausia diena, — sušnibždėjo ji. 

— Tikriausiai todėl, kad ilgėjotės manęs, — taip kan- 
džiai pastebėjo jis, kad Vitnės pečiai sukrūpčiojo nuo 
tvardomo juoko. 

— Ilgėjausi ;ūsų? — netikėdama sukikeno ji— Juk aš 
mielai įsmeigčiau durklą jums į širdį! 

— Bet tuomet mano šmėkla persekiotų jus iki pat 
mirties, — pagrasino jis. 

— Ir tik dėl šios priežasties jūs dar gyvas, — paaiškino 
mergaitė. 

Čia linksmas kikenimas kažkodėl baigėsi slopia rau- 
da, ir skruostais pasruvo ašaros. 

Kleitonas švelniai apglėbė jos pečius, siūlydamas be- 
žadę paguodą, ir Vitnė priėmė ją. Pasisukusi į jį, įsikniau- 
bė veidu į balandžio sparno spalvos fraką ir išverkė savo 
nelaimes bei nesėkmes glėbyje to Žmogaus, kuris bu- 
vo jų priežastis. Pagaliau sūrusis srautas išseko, bet Vit- 
nė neskubėjo atšlyti ir stipriau prisispaudė skruostu prie 
šiltos raumeningos patikimos krūtinės. 

— Ar jau geriau? — sumurmėjo jis. 

Vitnė paklusniai linktelėjo ir paėmusi duodamą no- 
sinę nusišluostė akis. 

— Paskutinį kartą aš verkiau būdama dvylikos me- 
tų, bet nuo to laiko, kai sugrįžau namo, nieko daugiau 
neveikiu, tik raudu.— Pakėlusi galvą, ji nelauktai pa- 
stebėjo jo akyse lyg ir kančią ar užuojautą ir tyliai pa- 
sakė: — Ar galiu jūsų kai ko paklaustiė 

— Visko, ko pageidaujate. 

— Visko, ką jūs galite ir kiek leidžia sveikas pro- 
tas, — priminė Vitnė kūkčiodama ir podraug šypsodamasi. 

Neatsakęs į repliką, Kleitonas tik palenkė galvą. 


— Kas privertė jus griebtis tos... tos užmačios, pri- 
menančios viduramžius? — ramiai, visiškai neužsiplieks- 
dama pykčiu paklausė ji.— Kas privertė jus kreiptis į 
mano tėvą nepasikalbėjus su manimi, beveik nepažįstant 
manęs? 

Ir nors jo veidas vis dar nerodė jokių emocijų, Vit- 

nė pajuto, kaip įsitempė jo raumenys, todėl skubiai pa- 
aiškino: 

— Aš tik mėginu suvokti jūsų minčių tėkmę. Mes ne- 
labai sutarėme per kaukių balių pas Armanus. Aš šai- 
piausi iš jūsų titulo ir atstūmiau jūsų meilinimąsi, tačiau 
jūs nusprendėte norįs vesti mane, ne kurią nors kitą. Ko- 
dėl? 

— O kaip jūs manote? 

— Nežinau. Nė vienas vyras nesiperša moteriai vien 
ketindamas kankinti ją ir sugriauti jai gyvenimą, todėl 
privalote turėti kitą priežastį. 

Nors Vitnės žodžiai skambėjo šiek tiek įžeidžiamai, 
Kleitonas nusišypsojo, nes buvo puikiai nusiteikęs: Vit- 
nė leidosi jo apkabinama. 

— Juk negalite smerkti manęs už tai, kad geidžiu jū- 
sų, kitaip turėtumėt koneveikti visus vyrus. Prisipažįstu, 
kad santuoka iš išskaičiavimo dvelkia viduramžiais, bet 
tai praktikuoja geriausios Europos šeimos. Toks paprotys! 

— Tikriausiai jūsų šeimos, — atsiduso Vitnė,— bet ne 
mano. Ir negaliu patikėti, kad tokios santuokos egzistuo- 
ja be jokio šanso, kad sutuoktiniai galiausiai pajus vie- 
nas kitam lyg ir švelnumą ar net kažką panašaus į meilę. 

— Ar galite prisiekti niekada nejautusi man simpati- 
jos? — švelniai spyrėsi jis.— Netgi prieš savo valią? 

Balse nebuvo girdėti nei iššūkio, nei pasityčiojimo gai- 
delių, skatinančių ginčytis, ir visuomet būdingas Vitnei 
teisingumo jausmas sutrukdė atžariai atsakyti. Nesmagiai 
gūžtelėjusi pečiais, ji nukreipė akis į šalį: 

— Kartais. 

— Bet visuomet prieš val— juokaudamas pasitiks- 
lino Kleitonas. 

Pati to nenorėdama, Vitnė nusišypsojo. 

— Prieš valią ir visus proto diktuojamus argumentus. 

Kleitono žvilgsnis pasidarė šiltesnis, ir Vitnė skubėjo 
keisti temą: 

— Žadėjote paaiškinti, kodėl norite mane vesti. 

— Iš kur aš galėjau žinoti, kad imsite bjaurėtis ma- 
nimi nuo pat pirmojo susitikimo? — atšovė jis. 

— Kleitonai! — neištvėrė Vitnė, bet tuojau pat nustė- 

IO, pati nustebinta, kaip nuskambėjo jos balsas, pavadinęs 
hercogą vardu, ir skubiai pasitaisė: — Milorde hercoge. .. 

— Man labiau patiko anas kreipinys. 

— Milorde hercoge,— atkakliai pakartojo mergaitė su- 
vokusi, kad netvarus paliaubų laikas kiekvieną akimir- 
ką gali baigtis, — nedera atsakyti į mano klausimą klau- 
simu; Kodėl, dėl Dievo meilės, jums šovė į galvą ir man 
pasipiršti? — pagaliau suvokusi, kad jis glaudžia ją prie 
savęs, Vitnė skubiai atšoko.— Tik nesivarginkit įtikinėda- 
mas, jog pamilote mane iš pirmo žvilgsnio! 

— Nė neketinau,— romiai sutiko Kleitonas.— Kaip jūs 
pati sakėte, tuo metu mes buvome beveik nepažįstami. 

Vitnė atsuko jam nugarą, neįstengdama suprasti, ko- 
dėl jo atsakymas ją taip įskaudino. 

— Nuostabu,— su kartėliu sumurmėjo ji.— Dabar tarp 
mudviejų viskas visiškai aišku. Jūs porą kartų susitikote 
mane, nieko apie mane nežinodamas atvykote į Angliją 
ir nusipirkote nuotaką iš mano gobšaus tėvo, likusio be 
penso kišenėje; jis sugebėjo išsiderėti apvalią sumą, o 
paskui pasiuntė manęs, kad įteiktų jums pirkinį! 

Ji staigiai pasisuko nekantraudama pulti į kovą, bet 
Kleitonas tylėdamas žiūrėjo į ją — neperprantamai šal- 
takraujiškas, ramus, nė neketinantis pakelti sviestos pirš- 
tinės. 

Įniršusi Vitnė iš nevilties klestelėjo ant kėdės ir pa- 
kėlė kelias kortas. 

— Tai soliteras,— pareiškė vėl pradėdama lošti. — 
Paskutinė Prancūzijos mada, bet skirtas tik vienam žmo- 
gui. 

Kleitonas tiriamai įsižiūrėjo, kaip išsidėsčiusios kortos: 

— Atrodo, miledi, kad šiam atvejui prireiks dviejų. 

Pasilenkęs jis padarė keturis ėjimus, kuriuos buvo pra- 
leidusi Vitnė, nes Katbertas nuolat žvilgčiojo per petį 
trukdydamas galvoti. 

— Dėkui, — padėkojo Vitnė,— bet norėčiau lošti vie- 
na. 

Kleitonas žengė link durų, ir Vitnė su palengvėjimu 
atsiduso pamaniusi, kad jis pagaliau išeina. Tačiau užuot 
išėjęs jis pašaukė tarną ir kažką tyliai pasakė. Po valan- 
dėlės hercogas grįžo ir padėjo ant stalo drožinėtą rožinio 

medžio skrynelę, priklausančią jos tėvui. Atvožęs dang- 
telį, jis išėmė iš ten krūvelę žetonų, panašių į tuos, ku- 
riais naudodavosi dėdė Edvardas ir jo bičiuliai, sėsda- 
miesi kortuoti iš pinigų. 

Susijaudinimo virpulys nukrėtė Vitnę. Nejaugi Klei- 
tonas ketina išmokyti ją tos draustinos pramogos? Be ga- 
lo šokiruojantis, skandalingas sumanymas... bet toks in- 
triguojantis, kad Vitnė nė nemanė priešintis. Kleitonas nu- 
sivilko fraką, nerūpestingai metė jį ant rašomojo stalo 
ir atsisėdęs priešais Vitnę atsisagstė pilką liemenę, o pas- 
kui atsilošė krėsle ir linktelėjo galva į kortų malką: 

— Dalykit. 

Vitnė taip susinervino šią akimirką siaubingai nusi- 
kalstanti padorumui, kad nė neįstengė kaip reikiant su- 
pašyti kortų, todėl paprasčiausiai sudėjo jas, pastūmė Klei- 
tonui ir lyg apkerėta stebėjo, kaip kortos, tarsi atgijusios 
jo rankose, išdriko ilga juosta ir vėl tuojau pat buvo su- 
dėtos į malką. 

— Galėčiau lažintis, kad esate susipažinęs su visais 
Londono lošimo namais, — nejučia Žavėdamasi sušnibždėjo 
ji. 

— Ir labai artimai, — linktelėjo Kleitonas. Padėjęs ap- 
verstą kortų malką ant stalo, jis iššaukiamai pakėlė tam- 
sius antakius: — Nukelkit! 

Vitnė padvejojo bergždžiai stengdamasi išlikti išdidi 
ir šalta jam, bet kaip galima tvardytis, kai jis taip neapsa- 
komai gražus, 

Jis sėdėjo atsainiai atsidrėbęs krėsle, atsisagstęs lie- 
menę, ir vis tiek atrodė labai aristokratiškas. Bet priklau- 
symas aukštuomenei visai neslėgė jo, ir jis visiškai ne- 
manė, jog būtų smerktina pamokyti moterį azartinio 10- 
šimo. Giliai širdyje Vitnė suprato, kad jis kaip įmany- 
damas stengiasi atitraukti ją nuo slegiančių minčių. 

— Tikiuosi, kad suvokiate,— sumurmėjo ji palinkda- 
ma į priekį ir neryžtingai tiesdama ranką prie kortų, — 
jog Mano reputacija visiems laikams sužlugs, jei kas nors 
pamatys mane lošiančią. 

Kleitonas nužvelgė ją ilgu reikšmingu žvilgsniu. 

— Hercogienė gali daryti, ką tik nori. 

— Aš ne hercogienė,— atkirto Vitnė. 

— Tačiau būsite,— kategoriškai pareiškė jis. 

Vitnė jau Žžiojosi rengdamasi ginčytis, bet jis linkte- 
lėjo į kortų malką: 

— Nukelkit. 

„Azartinis lošimas, — mąstė Vitnė po dviejų valandų 
rankiodama žetonus,— priverčia Žmogų pajusti, kaip ža- 
viai jis ydingas ir pagedęs“. 

Nors ir naujokė, ji vis dėlto pasirodė esanti gabi mo- 
kinė ir pralošė labai nedaug. Ji jautė, jog Kleitonas di- 
džiuojasi jos protu ir nuovokumu, tačiau kiekvieną kitą 
pažįstamą džentelmeną, netgi Nikį, būtų apėmęs siaubas 
sužinojus, kad ji turi tokį nederamą polinkį. ,„Kodėl— 
išsiblaškiusi spėliojo ji stebėdama, kaip Kleitonas sagsto- 
si liemenę ir velkasi fraką,— jis žavisi tokiais dalykais, 
kurie šokiruotų ir nemaloniai nustebintų kitus mano gar- 
bintojus?“ Kiekvieną kartą, kai likdavo viena su Polu, 
ji būdavo priversta labai rūpintis, kad neperžengtų mo- 
teriai nustatytų padorumo ribų, o Kleitonui, atrodo, la- 
biausiai patikdavo, kai ji pasileisdavo ir vėl ką nors iš- 
krėsdavo. Polas, sužinojęs, kad ji lošė iš pinigų, be abe- 
jo, būtų labai nepatenkintas ir supyktų, o Kleitonas išmo- 
kė Vitnę lošti ir atvirai džiaugėsi jos sėkme. 

Vitnė atsipeikėjo tik tada, kai Kleitonas pasilenkė 
prie jos ir palytėjo jos kaktą lūpomis. 

— Rytoj, vienuoliktą, Mudu pajodinėsim, jeigu oras 
bus geras, — pareiškė jis ir žengė prie durų. 

Grįžęs namo, Kleitonas aptiko daktarą Hugą Vitkomą 
sėdintį krėsle prie židinio su puikaus brendžio taure. 

— Kaip laikosi jaunoji mano pacientė? — apsimesti- 
nai atsainiai pasidomėjo jis, tuo tarpu Kleitonas pylėsi sau 
gintarinio skysčio. 

Atsisėdęs hercogas užsikėlė kojas ant stalo ir šaltai 
įsispitrėjo į gydytoją. 

— Radau ją lygiai tokią, kokią tikriausiai matėte ir jūs 
šįryt. Šiaip ar taip, nepastebėsi, kad skaudama koja labai 
ją Vargintų.. 

Daktaras Vitkomas dėjosi paspringęs brendžiu ir uo- 
liai stengdamasis išlikti rimtas linktelėjo. 


— Galiu įsivaizduoti, kaip tai jus tikriausiai nustebi- 
no. , 

— Jau seniai praėjau tą etapą, kai Vitnė sugebėdavo 
kuo nors nustebinti mane,— atrėžė jis, nors suirzęs to- 
nas visiškai prieštaravo filosofiškam pareiškimui. 

— Esu tik pašalinis stebėtojas ir labai menkai išma- 
nau moterų logiką, — kiek padvejojęs pasakė daktaras 
Vitkomas.— Prašom atleisti senam šeimos draugui už fa- 
miliarumą, bet gal galėčiau būti naudingas jums bent pa- 
tardamas? — Ir palaikęs hercogo tylėjimą sutikimu tęsė: — 
Kaip supratau, panelė Stoun kažko siekia, o jūs nenorite 
jai to duoti. Ko gi ji nori? 

— Jį nori, — sardoniškai drėbė Kleitonas,— išsilaisvin- 
ti nuo vedybinės sutarties! 

Šį kartą daktaras neištvėręs prapliupo nuoširdžiu juo- 
ku. 

— Viešpatie, nėra ko stebėtis, kad ji taip piktai įsi- 
spoksojo į mane, kai mėginau paaiškinti, kaip reikėtų 
elgtis, kad jus išlaikytų. 

Daktarą apėmė prieštaringi jausmai: jis nuoširdžiai 
stebėjosi, kad jauna mergina gali atsisakyti vieno iš šau- 
niausių, gražiausių ir turtingiausių Anglijos jaunikių ran- 
kos ir širdies, žavėjosi Kleitonu, kuris pakenčia nuota- 
kos išdaigas ir kiaulystes, ir visiškai nesuprato, kodėl iki 
šiol nepaskelbta apie puikiausias dešimtmečio sužadė- 
tuves. 

— O kaip ši Žavi paukštytė argumentuoja atsisaky- 
mąė — pagaliau pasiteiravo jis. 

Atlošęs galvą ir krėslo atkaltę, Kleitonas prisimerkė 
ir atsiduso: 

— Mat aš nemanęs esant reikalinga atsiklausti jos 
nuomonės. 

„ — Negaliu suprasti, kodėl ji smerkia jus už tai. Ta- 
čiau, kodėl, žinodamas, kokio ji nepriklausomo būdo, jūs 
iš tikrųjų iš pradžių nepasitarėte su ja? 

Kleitonas net krūptelėjo: 

— Mat ji tuo metu nežinojo net mano vardo, todėl 
man atrodė, jog nedera su ja svarstyti tokių klausimų. 

— Ji nežinojo jūsų... Norite pasakyti, kad tuo metu, 
kai pusė Europos moterų yra pasirengusios pulti jums 
ant kaklo, jūs peršatės moteriai, kurios net nepažįstate? 


— Aš ją pažinojau. Tai ji manęs nepažinojo. 

— Ir jūs, be abejo, manėte, kad sužinojusi apie jūsų 
turtus ir titulą jaunoji ledi, suprantama, sutiks, — spėjo 
daktaras Vitkomas; jo akys linksmai žibėjo, bet išvydęs 
apniukusį hercogo veidą pamanė, jog geriau bus patylė- 
ti — O kas tas Polas Sevarinas? — ūmai pasiteiravo po 
ilgos tylos. 

— Kodėl jūs klausiate? — atžariai drėbė Kleitonas. 

— Nes dieną, po apsilankymo pas panelę Stoun, aš 
užsukau į vietos vaistinę ir įsišnekėjau su savininku. La- 
bai plepus tipas — iš tų, kurie patys papasakos jums vis- 
ką, ko jūs nė neklausėte, ir tik paskui atsakys jums į 
paprastą klausimą, o atsakydamas pabers tuziną savų. At- 
sitiktinai sužinojęs, kuo vardu mano pacientė, jis išpasa- 
kojo man daugybę dalykų, į kuriuos numojau ranka, lai- 
kydamas visiška nesąmone. 

— Ką gi jis papasakojo jums? 

— Na, pavyzdžiui, kad Sevarinas merginąs panelę 
Stoun, turįs rimtų ketinimų, ir kad visas miestelis kaip 
ant adatų, visi laukią, kada bus paskelbtos sužadėtuvės. 
Be to, visi įsitikinę, kad vedybinė sutartis jau sudaryta, 
ir labai džiaugiąsi dėl Sevarino ir būsimosios jo žmonos. 

— Atvirai pasakius, — iškošė Kleitonas,— man spjauti 
į tai. 

— Į gandus? — atsargiai kamantinėjo daktaras.— Į Se- 
variną? Ar į mMergaitę? 

Kleitonas neatsakė, ir Hugas pasilenkęs į priekį be 
užuolankų paklausė: 

— Sakykit teisybę, ar jūs įsimylėjęs tą jauną moterį? 

— Aš rengiuosi ją vesti, — niūriai pareiškė Kleitonas.— 
Ką dar čia galima pasakyti? 

Jis atsistojo, palinkėjo svečiui labos nakties ir išėjo, 
palikdamas Hugą neramų, nustebusį spoksoti į liepsną. Ta- 
čiau netrukus gydytojo veidas nušvito. Jis sukikeno, pas- 
kui ėmė garsiai kvatoti. 

— Dieve jam padėk,— springdamas juoku išdaužė dak- 
taras.— Jis net nesuvokia, kaip karštai ją myli. O jei ir 
suvokia, vis tiek nenorės to pripažinti. 

Likęs vienas mažame miegamajame, Kleitonas vienu 
mostu nusiplėšė fraką ir sviedė jį ant kėdės. Paskui fra- 
ką nulėkė liemenė. Atsisagstęs viršutines marškinių sa- 

gutes, Kleitonas prisiartino prie lango, susikišo rankas į 
kišenes ir įsižiūrėjo į tamsą. 

Jis įtūžo sužinojęs, kad vietos gyventojai įsitikinę, jog 
sužadėtuvės netrukus bus paskelbtos. Tikrai, jis norėjo, 
kad pagaliau būtų Vitnės viršus, kad ji parodytų galinti 
priversti Sevariną įsimylėti ją, bet neįsivaizdavo, jog bus 
nueita taip toli. Vitnė su nieku nebuvo sužadėta, išsky- 
rus Kleitoną, ir jis niekam neleis manyti kitaip. Ji ne- 
myli Sevarino, tai tiesiog kvailas užsispyrimas, mergiš- 
kos svajonės, viltis paveržti jį iš Elizabetės Ašton. 

Ji nemyli ir Kleitono, bet tai jam nekėlė rūpesčio. Mei- 
lė ir visi su ja susiję kraštutinumai — kvailas jausmas. 
Jis buvo pritrenktas, kai Hugas Vitkomas jam girdint 
paminėjo šį žodį. Niekas jo sferose nejautė savo sutuok- 
tiniams ko nors daugiau, išskyrus švelnumą arba patikimą 
prieraišumą. Meilė — kvaila, romantiška sąvoka, kuriai 
nėra vietos jo gyvenime. 

Bet pyktis beveik išgaravo, kai jis prisiminė kelias va- 
landas, praleistas šiandien su Vitne. Jis jautė, kad mergai- 
tė pamažu, labai pamažu švelnėja jam. Niekieno never- 
čiama, ieškojo paguodos jo glėbyje ir net prisipažino jau- 
čianti jam simpatiją. Dabar juos skiria tik jos blėstantis 
jausmas Polui Sevarinui ir visiškai suprantamas pyktis 
ant kvailo ir šiurkštaus tėvo, taip beširdiškai pareišku- 
sio, jog duktė sužadėta su Kleitonu, 

Vien pagalvojęs apie tą baisią naktį, hercogas imdavo 
tūžti. Dėl Žiauraus Martino Stouno nejautrumo Kleitonas 
neteko malonumo asistuoti Vitnei ir užkariauti jos širdį. 
Nors jų santykiuose būta kilimų ir kritimų, Kleitonas mė- 
gavosi bendravimu su Vitne ir stengėsi nepaisyti to fak- 
to, kad iki šiol ji išdidžiai jį atstumdavo. Mergaitė pri- 
vertė jį padėti daug pastangų, kad pasistūmėtų bent per 
colį, užtat net mažiausias laimėjimas atrodydavo nepa- 
prastai reikšminga, svaiginanti pergalė, nes būdavo sun- 
kiai pasiekta. 

Tačiau pastaruoju metu Kleitonas vis dažniau pajus- 
davo, kad senkanti kantrybė grumiasi su geismu. Kai Vit- 
nė ginčydavosi su juo, ironizuodavo ir replikuodavo kiek- 
viena proga, Kleitonas gaudavo sukaupti visą valią, kad 
negriebtų jos į glėbį ir nebandytų palaužti priešinimosi 

glamonėmis bei deginančiais bučiniais. Jis neįstengė įti- 
kinti savęs, jog po vestuvių Vitnė susitaikys su likimu, ta- 
čiau negalėjo prisiversti panaudoti savo valdžią ir pa- 
skelbti apie būsimas jungtuves. 

Atsidusęs Kleitonas nusisuko nuo lango. Jis nė valan- 
dėlės neabejojo, kad Vitnė taps jo Žmona. Ji ištekės už 
jo geruoju arba prievarta. Pastaruoju atveju visos dvi- 
kovos ir grumtynės, taip pat meilinimasis ir susitaikymas 
bus perkelti į kitą mūšio lauką — jo lovą. 


20 skyrius 


Gaivus vėsus vėjelis su aitriu deginamų lapų kvapu 
įsiveržė pro Vitnės miegamojo langą, ir mergaitė, išėjusi 
iš vonios, giliai įkvėpė gaivinančio aromato. Ruduo, gra- 
žiausias metų laikas, sveikino ją tą rytą. Vitnė žvilgte- 
lėjo pro langą pasigrožėti rubinų ir topazų spalvomis, ku- 
rios mMainėsi su geltonomis ir gintarinėmis, ir ją Vėl ap- 
ėmė ankstesnis, pastaruoju metu kone prarastas optimiz- 
mas. 

Ji nenoriai pasitraukė nuo lango ir ilgai rinkosi, ku- 
rią suknią vilktis. Pagaliau jai krito į akis tamsiai raus- 
vos vilnos suknia trumpu liemeniu, kvadratine kaklo iš- 
kirpte, ilgomis siauromis rankovėmis ir plačiais raukti- 
niais padurkais. Klarisė atšukavo jos plaukus atgal ir su- 
kėlė į viršų, paskui susuko garbanomis, perpintomis akso- 
miniais suknios atspalvio kaspinais. 

Vėl vos nepasidavė mintims apie Polą ir nepageidau- 
jamas sužadėtuves su Kleitonu, bet Vitnė įsakė sau ne- 
liūdėti. Tam ji turės visą vakarą, o kol kas magėjo grei- 
čiau bėgti ten, kur saulutė! Niekam pasaulyje ji neleis 
sugadinti tokios nuostabios dienos! 

Tuo metu tarnas pabeldė į duris ir pranešė, jog po- 
nas Vestlendas laukia apačioje. 

Griebusi gėlėtą suknios spalvų šaliką, Vitnė nuskubė- 
jo Žemyn. 

— Labas rytas! — linksmai pasveikino ji — Nuostabus 
Oras, ar ne? 


Kleitonas suspaudė jos rankas, grožėdamasis laime 
spindinčiu veideliu. 

— Jūsų šypsena galėtų nušviesti tamsų kambarį, — ra- 
miai ir be jokios išraiškos atsakė jis. 

Jis tartum pirmą kartą pastebėjo, kokia ji graži, ir 
nors jo komplimentai neprilygo įmantriems pagyrimams, 
kurių jai negailėdavo prancūzai, Vitnė kažkodėl suglu- 
mo. 

— Jūs pavėlavote,— dėdamasi rūsti ir nežinodama, ką 
dar galėtų pasakyti, papriekaištavo ji — o aš pastarąsias 
penkias minutes vaikščiojau po miegamąjį, laukdama jū- 
sų. 

Kleitonas nieko neatsakė, ir valandėlę Vitnė pasiju- 
to pakerėta tų atvirai gundančių pilkų akių. Jo pirštai 
spustelėjo šiek tiek tvirčiau, prisitraukdami merginą. Su- 
sijaudinusi ir sunerimusi, kad jis dabar pabučiuos, Vitnė 
sulaikė kvapą. 

— Aš atėjau net per anksti — nedviprasmiškai pareiš- 
kė jis. 

Pajutusi palengvėjimą, Vitnė užgniaužė juoką. 

— Bet dabar, kai žinau, kaip nekantriai trokštate ma- 
tyti mane, būtinai laikysiuosi taisyklės kas kartą atvykti 
vis anksčiau. 

Didžiulis laikrodis vestibiulyje išmušė vienuoliktą kaip 
tik tuo metu, kai jiedu ėjo iš namų, ir Kleitonas dėbte- 
lėjo į ją reikšmingu žvilgsniu, matyt, teigiančiu: ,„Argi 
aš nesakiau!" 

Vitnė atsisėdo jo puskarietėje, atsilošė į sėdynės, ap- 
muštos žaliu samanų spalvos aksomu, atlošą ir atkragino 
galvą pasigrožėti puriais baltais debesimis išsidraikiusiais 
mėlyname danguje. Kleitonas atsisėdo greta, ir mergaitė 
vogčia nužvelgė išblizgintus rudus jo batus, tvirtas ko- 
jas, aptemptas šviesiais bridžiais, rausvai rudą striukę 
ir šilkinius kreminės spalvos marškinius. 

— Jeigu mano kostiumas ne jūsų skonio, — nutęsė 
jis, — galime važiuoti į kuklią mano lūšną, ir jūs pati nu- 
spręsite, kurie drabužiai jums labiau patinka. 

Iš netikėtumo Vitnė krūptelėjo. Pirmiausia šovė į gal- 
vą mintis kandžiai atkirsti, kad jai visai neįdomu, kaip jis 
apsirengęs, bet užuot taip pasakiusi, abudu juos nustebi- 
no droviai pripažindama: 


— Pamaniau, kad jūs puikiai atrodote. 

Prieš jam suimant į rankas vadeles ir paleidžiant eik- 
lius širmius ristele, ji suspėjo pamatyti išgąstingą nuos- 
tabą jo akyse. 

Medžiai šmėžavo abipus kaimo keliuko, šakos sviro 
virš galvų lyg liaudies šokį šokančių partnerių rankos, su- 
darydamos arkas, po kuriomis važiavo puskarietė. Lapai 
krito sukdami lėtą valsą, ir Vitnė ištiesė ranką, tingiai 
mėgindama pagauti ryškiai geltoną rudens dovaną. 

Kai Kleitonas pasuko arklius rytine kelio atšaka, Vit- 
nė atsitiesė. 

— Kur mes važiuojam? — išgąstingai žiūrėdama į jį 
paklausė. 

— Pirmiausia į miestelį. 

— Aš... aš nenoriu susitikti kaimynų, — ryžtingai pa- 
sipriešino Vitnė. 

— Užtat aš noriu, — trumpai atšovė Kleitonas. 

Vėl atsilošusi sėdynėje, Vitnė apimta visiškos nevil- 
ties prisimerkė. Juos pamatys drauge, ir tame nuobodžia- 
me, Mieguistame miesteliūkštyje, kur niekada nieko ne- 
atsitinka, kils tikras sambrūzdis. Ji žinojo, kad visi, iš- 
skyrus greta sėdintį Žmogų, laukia paskelbiant būsimąsias 
jos ir Polo vestuves. Jai darėsi bloga vien pagalvojus, 
kad Polas sugrįždamas važiuos per miestelį ir išgirs aiš- 
kiai perdėtą versiją apie šios dienos išvyką. 

Puskarietės ratai nudardėjo akmeniniu tiltu, paskui 
tašytais akmenimis grįstomis miesto gatvelėmis tarp įvai- 
riausio tipo pastatų uždaromis langinėmis — ten buvo įsi- 
kūrusios kelios pigios parduotuvėlės ir viešbutis. Kai Klei- 
tonas staigiai sustabdė arklius priešais vaistinę, Vitnė 
vos nesukliko iš pykčio. Vaistininkas! Tik pamanykit, ne 
kas kitas, o jis, pirmasis miesto liežuvininkas! 

Kleitonas apėjo aplink puskarietę, norėdamas padėti 
Vitnei išlipti. 

— Prašau, nereikia, aš geriau palauksiu čia, — stengda- 
masi kalbėti kuo ramiau, paprašė ji. 

Lyg įsakydamas, tiktai mandagia prašymo forma, Klei- 
tonas pareiškė: 

— Aš labai norėčiau, kad jūs mane lydėtumėt. 

Kaip tik šis tonas paprastai neapsakomai erzindavo 

Vitnę, ir draugiška atmosfera staiga išsisklaidė kaip dū- 
mas. 

—- Labai gaila, deja, esu priversta nesutikti. Aš žings- 
nio tenai nežengsiu. 

Atrodo, Kleitonas neatkreipė dėmesio į jos protestą. 
Jis ištiesė rankas, suspaudė ją per liemenį ir iškėlęs pa- 
statė ant žemės. Vitnė nerizikavo priešintis ar atstumti jo 
rankas, bijodama išprovokuoti visiškai nepageidautiną 
sceną. Jie ir šiaip, be abejo, patraukė visų dėmesį. 

— Rengiatės visiems su manim pasirodyti? — aiktelė- 
jo mergaitė, vos jos kojos palietė akmenų grindinį. 

— Taip, — kategoriškai atrėžė jis, — rengiuosi. 

Vitnė pastebėjo smalsiai spoksančią į juos pro langą 
raudoniu pražydusią putlią pono Oldenberio fizionomiją, 
ir visos viltys likti nepastebėtai virto plėnimis. 

Mažytėje blausiai apšviestoje vaistinėje pirmiausia į 
nosį trenkė keistas vaistų mišinio kvapas, ir tarp jų do- 
minavo amoniako „aromatas“. Vaistininkas ėmė tarškėti 
pagarbiai sveikindamas, bet Vitnė matė, kaip atkakliai jis 
spigino akis į Kleitono ranką, vis dar spaudžiančią jos 
alkūnę. 

— Kaip laikosi ponas Polas? — kandžiai pasiteiravo 
vaistininkas. 

— Kiek žinau, jis turi grįžti po penkių dienų,— at- 
sakė Vitnė stengdamasi įsivaizduoti, ką pasakys tas apva- 
lutis žmogelis po savaitės, jeigu jai vis dėlto pavyks 
įvykdyti savo kol kas dar nekonkretų pabėgimo su Polu 
planą. 

Kleitonas paprašė duoti buteliuką uostomųjų druskų, 
ir vaistininkas atkišo vaistus Vitnei, bet ši, su pasibjaurė- 
jimu pasiraukiusi, ėmė jų kratytis. 

— Tai ponui Vestlendui, pone Oldenberi,— iškilmin- 
gai pareiškė ji.— Deja, jis serga melancholija ir jam skau- 
da galvą. | 

Tačiau Kleitonas į šitokį vyriško orumo įžeidimą at- 
sakė dygia šypsena, galinčia kiekvieną išvesti iš kantry- 
bės. 

— Bijau, kad tai tiesa, — numykė jis valdingai apka- 
bindamas Vitnės pečius ir prisitraukdamas ją prie savęs, 
apimtas draugiškų jausmų.— Ketinu ir toliau „sirgti“. 

Jis tuoj pat susiraukė iš skausmo, nes Vitnės kulniu- 
kas negailestingai įsmigo jam į koją, tačiau narsiai mirk- 
telėjo vaistininkui: 

— Patikėkite, mano žavioji kaimynė labai užjaučia ir 
supranta mano kančias. 

— Kokia nesąmonė! — neištvėrė Vitnė. 

IKleitonas lyg bendrui nusišypsojo vaistininkui ir susi- 
žavėjęs pastebėjo: 

— Pasirodo, ji ne iš kelmo spirta, kaip manote, pone 
Oldenberi? 

Ponas Oldenberis, pasijutęs be galo svarus asmuo, su- 
tiko, kad panelė Stoun visada buvusi nelengvo būdo, ir 
kad jam, panašiai kaip ir ponui Vestlendui, patinkančios 
agnios moterys. 

Žado netekusi Vitnė stebėjo, kaip Kleitonas moka už 
uostomąsias druskas, ir vis dėlto pro jos akis neprasprū- 
do beveik nepastebimas jo rankos judesys, kuriuo jis pa- 
dėjo buteliuką atgal ant prekystalio. Galutinai įsitikinu- 
si, kad Kleitonui „prireikė“ druskų vieninteliam tikslui — 
kiekvienam liežuvautojui penkiolikos mylių spinduliu pa- 
rodyti, kad ji palanki jam, Vitnė staigiai apsisuko ir iš- 
lėkė iš vaistinės. Kleitonas pasivijo ją jau už slenks- 
cio. 

— Jūs dar pasigailėsit dėl to, — tūžmingai šnibždėdama 
pažadėjo Vitnė. 

— Abejoju, — atsiliepė jis lydėdamas ją per gatvę. 

Elizabetė Ašton ir Margaretė Meriton kaip tik tuo 
metu išėjo iš parduotuvėlės.— Margaretė buvo apsikro- 
vusi paketais, suvyniotais į baltą popierių ir perrištais 
virvute. Mandagumas reikalavo sustoti ir pasisveikinti. Šį 
kartą Margaretė susilaikė nuo dagių savo replikų Vitnės 
atžvilgiu. Atrodė, kad ji apskritai nepastebėjo nuolatinės 
aukos ir nusigręžusi nuo Vitnės žaviai nusišypsojo Klei- 
tonui. Šis galantiškai paėmė iš jos paketus, ir jie pasuko 
prie Margaretės ekipažo. 

— Ar kartais nepastebėjote, pone Vestlendai, gal va- 
kar palikau jūsų puskarietėje skėtį? — įsikibusi jam į pa- 
rankę paklausė Margaretė taip, kad ją išgirstų abi mer- 
ginos, 

Šaltakraujiška Kleitono išdavystė sukėlė Vitnei šoką. 

Mergaitė apmirė negalėdama patikėti savo ausimis. Tie- 
sa, ji pati nesijautė įsipareigojusi laikytis vedybinės su- 
tarties sąlygų, bet Kleitonas savo valia oficialiai susirišo 
su ja sutartimi, kuri visuomenės akyse mažai kuo skiria- 
si nuo jungtuvių ceremonijos. Nagi, tas žmogus blogesnis 
už bet kurį niekšą... jis tiesiog nesugeba pasirinkti pažin- 
čių ir ryšių! Ir iš visų moterų, su kuriomis jo šviesybė ga- 
li slapta susitikinėti, jis pasirinko ne ką kitą, o pikčiau- 
sią jos priešę! Skausmas ir įtūžis virė Vitnės širdyje. 

— Margaretė labai neapkenčia tavęs, — suburbleno Eli- 
zabetė, drauge su Vitne stebėdama, kaip Kleitonas krau- 
na Margaretės paketus į ekipažą, o paskui eina prie savo 
puskarietės, be abejo, ketindamas paieškoti dingusio skė- 
čio. Abu jie aiškiai neskubėjo ir juokdamiesi apie kažką 
šnekėjosi.— Man atrodo, dėl pono Vestlendo ji tavęs ne- 
apkenčia netgi labiau negu dėl to džentelmeno iš Pary- 
Žiaus, pono Diu Vilio. 

Elizabetė pirmą kartą prašneko šia tema, ir jeigu Vit- 
nės nebūtų kankinusios nelinksmos mintys, ji būtų ga- 
lėjusi daug širdingiau reaguoti į mergaitės žodžius. Užuot 
tai padariusi, Vitnė sausai pastebėjo: 

— Būčiau nepaprastai dėkinga Margaretei, jeigu jai 
pavyktų pasigrobti poną Vestlendą tiesiog Man iš pano- 
sės. 

— Juo geriau,— susirūpinusi linktelėjo Elizabetė, — 
nes ji kaip tik tai ir ketina padaryti. 

Kleitonas padėjo Elizabetei ir Margaretei atsisėsti į 
ekipažą ir grįžęs prie Vitnės pasiūlė jai ranką lyg nieko 
nebūtų įvykę. Vitnė suakmenėjusiu iš pykčio veidu žings- 
niavo greta jo. Gatvės pabaigoje buvo mažas viešbutis su 
vienintele valgykla garbingiems svečiams, alude ir nedi- 
deliu kiemeliu, kurį nuo pašalinių akių dengė vijokliai. 
Šeimininko duktė pasveikino Kleitoną lyg seną pažįstamą 
ir skubėjo palydėti juos prie staliuko kieme. 

Vis labiau irzdama Vitnė stebėjo, kaip Milė koketiš- 
kai Žvilgčioja į Kleitoną, kaip palinksta virš stalo ties- 
dama ant jo kitą staltiesę ir demonstruodama hercogui 
putlių savo krūtų, virste virstančių iš korsažo, grožybes. 
Virdama pykčiu Vitnė įbedė žvilgsnį į gundomai siūbuo- 
jančius einančios atnešti jiems pietų merginos klubus. 

— Jei Milė taip elgiasi su visais vyrais, nelaimingi jos 
tėvai gali pakvaišti iš nerimo. 

Linksmai nusiteikęs Kleitonas supratingai pažiūrėjo į 
pasipiktinusią mergaitę, ir pagaliau trūko Vitnės kantry- 
bė. Nudelbusi pašnekovą paniekos kupinu žvilgsniu, ji 
pridūrė: 

— Tiesa, jūs galbūt suteikėte Milei dingstį manyti, jog 
laikote ją labai patrauklia. 

— Ką, po velnių, norite tuo pasakyti? — neištvėrė Klei- 
tonas, 

— Kalbu apie tai, kad jūsų reputacija moterų atžvil- 
giu visiems žinoma ir tikriausiai ji visai pelnyta. 

— Bet drįstu pasakyti, kad aš niekada gyvenime ne- 
ilirtavau su tarnaitėmis. 

— Šitai paaiškinkite Milei,— šaltai tėškė Vitnė, 

Milė atnešė užsakytus patiekalus, ir Vitnė taip ener- 
gingai puolė prie savo mėsos, lyg nebūtų valgiusi visą 
savaitę. Vos užbaigusi pietauti, ji nieko nelaukdama at- 
stūmė savo kėdę ir atsistojo. 

Grįžtant nė vienas nenutraukė ledinės tylos, iki Klei- 
tonas įsuko į kelią, vedantį link jo namų. Hercogas įtem- 
pė vadžias priešais priebutį ir apėjo aplink puskarietę, 
norėdamas padėti jai išlipti, tačiau Vitnė tik labiau su- 
sigūžė ant sėdynės. 

— Jei nors akimirką pagalvojote, kad ketinu įeiti į 
šiuos namus, labai klydote. 

Kleitono veidas aiškiai rodė, jog savitvardos jam ne- 
ilgai pakaks, bet jis tik, suspaudė ją per liemenį ir jėga 
atplėšė nuo pagalvių. 

— Dieve, padėk man, jei kada nors susižalosiu nuga- 
rą! 

— Dieve, padėk jums, jei kada nors pasisuksite nuga- 
ra, — atšovė ji, — nes kažkur, be abejo, tyko porelė įsiu- 
tusių tėtušių ar įžeistų vyrų su įtaisytais ragais... jei, Ži- 
noma, aš nenudėsiu jūsų anksčiau! 

— Visiškai neketinu ginčytis ar prievartauti jūsų, — 
pabrėžtinai kantriai pareiškė Kleitonas.— Jei teiksitės ap- 
sižvalgyti, suprasite, kodėl atvežiau jus čionai. 

Vitnė pakluso iš pradžių irzdama, paskui jau stebė- 
damasi. Hodžesų dvaras buvo labai apleistas, bet dabar 


252 


viskas pasikeitė. Krūmai apkarpyti, žolė tvarkingai nu- 
šienauta, išvirtę takelio akmenys pakeisti, o patręšę me- 
dinių tvorų statiniai sutvarkyti. Bet daugiausia permainų 
padaryta name, kurio antrasis aukštas švietė dvivėriais 
plačiais langais, o ten anksčiau buvo tik nedidelės įstik- 
lintos angos. 

— Kodėl taip išsikaštavote? — paklausė Vitnė, nes bu- 
vo akivaizdu, kad jis laukia kokios nors jos reakcijos. 

— Nes aš nusipirkau jį, — paaiškino Kleitonas eida- 
mas drauge su Vitne prie pavėsinės, ką tik atstatytos to- 
limiausiame vejos gale. 

— Nusipirkote?! — aiktelėjo Vitnė. Pagalvojusi, koks 
mielas trejetas dabar susiformuos — ji, Polas ir Kleitonas 
kaimynystėje, — jai pasidarė negera. Nejaugi galo nebus 
kliūtims, kurias šitas Žmogus ketina statyti jos kelyje į 
laimę? 

— Tai man pasirodė gana protingas sumanymas. Ho- 
džesų žemės plotai ribojasi su jūsiškiais, ir kada nors abu 
dvarus bus galima sujungti. 

— Ribojasi su jūsų, bet ne su mano, žemės plotais, — 
pataisė Vitnė— Už juos jūs sumokėjote, lygiai kaip ir 
už mane. 

Ji žengė pirmyn, bet jo ranka suspaudė jos riešą. Pa- 
sukęs mergaitę, veidu į save, Kleitonas kelias akimirkas 
tiriamai stebėjo iš pykčio įraudusį veidą. 

— Margaretės Meriton karietai vakar nukrito ratas, — 
pagaliau ramiai pastebėjo jis,— ir aš pasisiūliau ją pa- 
vežti. Juk negalėjau palikti jos kelyje! Parvežiau ją na- 
mo, kur ponas Meritonas karštai padėkojo man ir pasiūlė 
pasilikti vakarienės, bet aš mandagiai atsisakiau. Tik tiek 
ir buvo. 

— Man visiškai nerūpi, ką jūs veikėte su Margarete!— 
įpykusi sumelavo mergaitė. 

— Nė velnio. Ėmėte pulti mane nuo tos akimirkos, kai 
ji paklausė apie skėtį! 

Vitnė nukreipė akis į šalį, stengdamasi suvokti, ar jis 
sako tiesą, ir jeigu taip, tai kodėl jai šitai taip svarbu. 

— Jei nemanote, kad galiu būti atsargus ir blaiviai 
protauti, bent jau pripažinkite, kad aš turiu skonį. Ti- 

kiuosi, kad man atleista, mažyte? — kiek padelsęs pasitei- 
ravo jis. 

— Tikriausiai, — sumurmėjo Vitnė pajutusi visiškai 
kvailą palengvėjimą. Viešpatie, kokia ji kvaila! — Bet ki- 
tą kartą, kai pamatysite Margaretę. .. 

— Pasistengsiu pervažiuoti ją šita puskariete! — nu- 
mykė jis. 

Vos pastebima šypsenėlė virptelėjo Vitnės lūpose. 

— Aš tik norėjau paprašyti, kad neskatintumėt jos, 
nes ji dar bjauriau ims elgtis su manim, ypač jei pama- 
nys, kad domitės ja. Tiesa, ar ji vakar buvo su skėčiu? — 
pasiteiravo netikėtai kilus įtarimui. 

— Kažkodėl nepamenu. 

— Ar iš tikrųjų laikote Margaretę... na... dailia? — 
dėdamasi apžiūrinėjanti savo rausvų kurpaičių noseles, at- 
sargiai paklausė Vitnė. 

— Čia tai kas kita! — nusijuokė Kleitonas gniaužda- 
mas jos ranką ir prisitraukdamas mergaitę prie savęs. 

— Būtent kas?! | 

— Tiesiog man patinka, kai elgiatės kaip tikra mo- 
teris, nors ir pavydi! 

Pastaba buvo ganėtinai taikli, ir Vitnė tuojau užsi- 
plieskė: 

— Aš niekada nepavyduliauju ir neturiu priežasčių 
pavyduliauti, nes jūs priklausote man ne daugiau nei 
aš — jums! | 

— Jei pamiršime pagal visas taisykles advokatų su- 
rašytą vedybinę sutartį, pagal kurią jūs laikoma  susi- 
žiedavusi su manimi. 

— Beprasmišką sutartį, nes manęs niekas nieko ne- 
klausė. 

— Ir kurios vis dėlto jūs privalote laikytis — primi- 
nė Kleitonas. 

Vitnė žvilgtelėjo į jį maldaujamai ir podraug priešiš- 
kai. 

— Negaliu pakęsti tų nuolatinių kivirčų! Kodėl nega- 
liu priversti jūsų suprasti, kad aš myliu Polą? 

— Jūs visiškai abejinga Sevarinui. Pati man tai sa- 
kėte, ir ne kartą. 

— Nieko panašaus nesu sakiusi! Aš... 

— Sakėte,— spyrėsi jis — vos atsidurdavote mano glė- 
byje, visu savo elgesiu patvirtindavote, kad Sevarinas ne- 
palietė jūsų širdies. 

Vitnę apėmė tokia neviltis, kad ji būtų galėjusi die- 
vaižin ką padaryti. Ji sumanė griebtis kitos taktikos: iš- 
gąsdinti jį tariama patirtimi. 

— Keista, kad jūs, tiek daug patyręs meilės reika- 
luose, teikiate visiškai absurdišką reikšmę keliems bu- 
činiams. Derėtų manyti, kad kaip tik jūs geriau už kitus 
vyrus turėtumėt žinoti, jog tokie dalykai nedaug ko 
verti. 

— Taip, — jūs teisi — nesileisdamas į ilgas kalbas, su- 
tiko jis — aš ganėtinai patyręs, kad suprasčiau, ką jūs 
jaučiate, kai bučiuoju jus, ir kaip jūs bijote savo pačios 
pojūčių. Jei Sevarinas įstengtų pažadinti tokius pat jūsų 
jausmus, jums nereikėtų bijoti manęs. Tačiau jau pati pui- 
kiai žinote, kad jis to negali padaryti. 

— Pirmiausia,— atkirto Vitnė trūkčiojamai atsidususi, 
kad bent mažumėlę apsiramintų,— Polas Sevarinas — džen- 
telmenas, o to nepasakysi apie jus! Ir todėl jam nė į gal- 
vą neateina šitaip mane bučiuoti! Jis. .. 

Kleitono lūpas iškreipė paniekinama šypsenėlė: 

— Nejaugi? Vadinasi, aš per daug gerai galvojau apie 
Sevariną — jis to nenusipelno! 

Vitnei nepakenčiamai niežėjo delnus šerti jam antausį 
ir pasigrožėti, kaip iš jo fizionomijos dings savim paten- 
kinta pasityčiojama šypsena! 

Ko čia ginčytis su juo, įtikinėjo pati save, jeigu jis 
vis tiek apvers jos žodžių prasmę taip, kaip jam naudin- 
ga? Žinoma, ji pasidavė audringai, nevaldomai aistrai, 
kurią taip meistriškai žadino joje Kleitonas! Kuri gerai 
išauklėta, naivi, nieko neįtarianti mergaitė nesusivilios 
sumanių jo glamonių naujumu? 

Geraį įšduklėta... nieko nejtarianti... Viešpatie, nagi, 
pusė pačių didžiausių Europos kokečių, ko gero, tapo jo 
meistriškumo meilės reikaluose aukomis! Palyginti su jo- 
mis, ji — ne kas kita, tik nekaltas kūdikis! 

— Na, kaip? — kandžiai numykė Kleitonas.— Nė vie- 
no svaraus argumento? 

Jei tuo metu būtų pasitaikęs po ranka durklas, Vitnė 

nesusimąstydama būtų suvariusi jį hercogui į širdį. Užuot 
tai padariusi, gavo pasitenkinti vienintele galimybe atsi- 
keršyti. 

— Jei ir atsakiau jums tuo pačiu, — pradėjo nusijuok- 
dama, — tai galima labai paprastai paaiškinti, bet vargu ar 
tai patiks jums. Tiesą pasakius, intymios jūsų glamonės 
man atrodo ne tik atgrasios, bet ir įkyrios! Ir pakenčiu 
jas vien todėl, kad įsivaizduoju atsidūrusi Polo glėbyje, 
ir... Ne! — riktelėjo ji apimta panikos, kai jo pirštai smar- 
kiai sugniaužė jos pečius. 

Vienu trūktelėjimu pritrėškė ją prie savo krūtinės. 
Vitnės galva bejėgiškai atsilošė, ir išvydus, kaip žaiža- 
ruoja jo akys lyg ledo atšaižos, jai kvapą užėmė iš siau- 
bo. 

— Aš... aš ne tai norėjau pasakyti... aš... — ji mė- 
gino pavėluotai murmtelėti atsiprašymą. 

Bet jis jau niokojo jos lūpas žiauriai, negailestingai 
bučiuodamas, mygdamas savo lūpomis josios lūpas, kol 
jos prasivėrė atkakliai, be perstojo atakuojamos. Kai Vit- 
nė pabandė ištrūkti, jo ranka apglėbė jos pakaušį, neleis- 
dama pakrutinti galvos. Skausmo ir pažeminimo ašaros 
degino vokus, tačiau nesibaigiantis kankinamas bučinys 
nenutrūko. 

— Meluokite, kam tik patinka, net ir sau,— įsiutęs su- 
riaumojo Kleitonas kiek atšlijęs— bet niekada daugiau 
nebedrįskite meluoti man! Aišku? 

Jis tvirčiau spūstelėjo ją lyg patvirtindamas savo gra- 
sinimą ir vėl įsisiurbė į jos lūpas neleisdamas kvėpuoti. 

Bergždžiai Vitnė muistėsi, stengdamasi įtraukti į plau- 
čius nors gurkšnelį oro, kad atsakytų jam „taip“. Atrodė, 
kad tuojau triokštelės šonkauliai; Kleitonas gniaužė ją ir 
kas akimirką vis labiau tūžo neišgirsdamas atsakymo. Ma- 
tyt, tuo metu jis nesuvokė, kodėl ji tyli. Pagaliau Vitnė 
rado savyje jėgų ir įsirėmė kumščiais jam į krūtinę tuš- 
čiai stengdamasi nors kiek atsitraukti. Jausdama tuojau 
prarasianti sąmonę, ji tol kėlė rankas, kol pirštai nuslydo 
jų susiliejusiomis bučinyje lūpomis. 

Ji nesuprato, kad tas nesąmoningas švelnumo gestas 
privertė Kleitoną ūmai atleisti gniaužtus, ir ėmė kuo gi- 
liausiai kvėpti gaivinantį orą. 

— Lenkiuosi jūsų išmanymui, — pajuokiamai nutęsė 
jis.— Tai iš tikrųjų buvo ir „atgrasu“, ir „įkyru“. Tiesą 
pasakius, sunku būtų nustatyti, kuriam iš mūsų tokios 
glamonės atrodo atgrasesnės, 

Ši pastaba įskaudino Vitnę. Ji išdidžiai atsitiesė ir at- 
rėmė šaltą jo žvilgsnį taip abejingai, kaip tik sugebėjo. 

— Bet jūs berods nepalaikėte bučinio tokiu atgrasiu 
ir šlykščiu, kad paleistumėt mane? 

Kleitonas virte virė iš įniršio! Vitnės tvirtinimas, esą 
ji įsivaizduoja gulinti Sevarino glėbyje, kai Kleitonas bu- 
čiuoja ją, neapsakomai jį įsiutino. Valandėlę be galo knie- 
tėjo įsitempti ją į pavėsinę ir ten pat, ant Žemės, paim- 
ti. Nuo pirmosios jos grįžimo į Angliją dienos jis rodė ne- 
įprastą kantrybę ir stengėsi pakęsti jos išsišokimus. Taip, 
ant pavėsinės grindų Vitnė supras, kaip kvailai elgėsi ir 
gaus seniai pelnytą pamoką. Deja, ji podraug išmoks ne- 
apkęsti jo taip stipriai, kad ta neapykanta gali neatlėgti 
net po daugelio metų. 

Kleitonas tyčia įžūliai spitrėjo į žavų liekną jos kūną 
ir Klasikinį profilį nepriekaištinga, švelnia kaip kamelijos 
žiedlapiai oda. Ant skruostikaulių išryškėjo raudonos dė- 
mės. Vitnė jautė, kad jis žiūri į ją. Saulės spinduliai mir- 
gėjo tamsiai kaštoniniuose, rausvokuose plaukuose, pa- 
versdami juos raudonuoju auksu. Ji atrodė neapsako- 
mai graži su tamsiai rausva suknia smaragdinės žolės fo- 
ne — vienintelė rožė žaliame sode. Bet tuo metu jos gro- 
žis tik erzino jį, nes Vitnė šaltakraujiškai apžiūrinėjo nu- 
gludintus savo nagus ir nė nemanė pakelti galvos, susi- 
tikti su juo žvilgsniu. 

Kleitonas pamanė, kad ją pravers kaip reikiant pamo- 
kyti. Jis prisiminė kandžią jos pastabą: jo šviesybė ne- 
palaikęs paskutinio bučinio ganėtinai šlykščiu, kad paleis- 
tų ją namo. Gerai, taip jis ir padarys, bet pirma parodys, 
kad jo aistra — dovana, skirta mėgautis ja ir atsakyti tuo 
pačiu, dovana, kurią jis gali duoti arba atimti, kada pa- 
norės ir jei panorės. Iš pradžių jis privers Votnę pabu- 
čiuoti jį, na, o paskui, pažadinęs merginos aistrą, papras- 
čiausiai atsitrauks ir paliks ją. 

Tik dabar, tartum nebūtų praėjusios kelios minutės 


257 


nuo to laiko, kai Vitnė paklausė, Kleitonas ramiai atsa- 
kė: 

— Tiesą sakant, jūs neteisi. Pakaks atitinkamos pa- 
skatos, kad paleisčiau jus. 

Vitnė staiga krūptelėjo, širdis suspurdėjo iš džiaugs- 
mo, nors sveikas protas perspėjo: čia turi slypėti kažko- 
kie spąstai, jis pernelyg pasipūtęs ir savimeiliškas, kad 
atsisakytų minties vesti ją ir paprasčiausiai paliktų ra- 
mybėje. 

- Kokią paskatą jūs turite galvoje? — atsargiai pasi- 
teiravo ji. 

- Noriu bučinio. Atsisveikinimo bučinio, kuris ištirp- 
dytų šios dienos pasimatymo ledą. Ir jeigu man jis pasi- 
rodys patenkinamas, suteiksiu jums laisvę. Tik tiek. 

— Kažkaip sunku patikėti. Iš kur staiga toks netikė- 
tas sprendimas? 

- Tarkime, kad... kelios pastarosios... nemalonios 
akimirkos įtikino mane, jog tai — protinga mintis. Antra 
vertus, — abejingai patraukė pečiais Kleitonas,— mano kil- 
Miaširdiškumas irgi šio to vertas. 

„Šio to vertas? — džiugiai pagalvojo Vitnė.— Kokia gi 
ta kaina?! Atsikratyti sužadėtuvių! Už tai esu pasirengu- 
si pabučiuoti net arklį!“ 

- Privalau pabučiuoti jus atsisveikindama ir nieko 
daugiau? — pasitikslino ji skvarbiai stebėdama Kleitoną.— 
Ir jūs duodate žodį, kad už tai suteiksite man laisvę? 

— Taip, — santūriai linktelėjo Kleitonas.— Aš net ne- 
lydėsiu jūsų namo. Liepsiu vežėjui nuvežti jus. Na, tai 
kaip, sutarta? 

Jis akivaizdžiai nekantravo sudaryti sandėrį. 

Žinoma! — skubiai murmtelėjo Vitnė būgštaudama, 
kad jis apsigalVos. 

Jie stovėjo visai greta vienas kito, bet užuot palinkęs 
prie Vitnės, kaip ji tikėjosi, Kleitonas atsišliejo petimi į 
pavėsinės sieną, susinėrė rankas ant krūtinės ir pareiškė: 

— Kaip matote, aš visiškai atsiduodu jūsų valiai. 

— Ką jūs turite galvoje? — nustebusi sumirksėjo mer- 
gaitė. 

— Noriu pasakyti, kad dabar jūs tvarkykitės. 

— Aš?! —aiktelėjo ji. 

„Dievulėliau! Nejaugi jis tikisi, kad aš pirmoji pabu- 
čiuosiu jį?!“ 

Mergaitė nedrąsiai žvelgė į išdidų veidą ir pašaipiai 
primerktas pilkas akis. Kaip tai būdinga jam — įvykdyti 
tą paskutinį menkutį kerštą! 

Vėjas draikė tamsius jo plaukus, bet Kleitonas ne- 
judėdamas ramiai žiūrėjo į auksines medžių la- 
jas ir giedrą dangų. Stovėdamas ta poza, susinėręs 
ant krūtinės rankas, jis atrodė toks pasipūtęs ir sa- 
vimyla, kad ją tiesiog degino noras gerai spirti jam į ke- 
lį ir bala nematė visų pasaulio sandėrių! 

Staiga Kleitonas atsitiesė, tartum pavargęs laukti ir ke- 
tindamas atsisakyti sandėrio. 

— Luktelėkite! — skubiai suriko Vitnė.— Aš... Aš. . — 
Sutrikusi ji įsižiūrėjo į jį, jausdamasi nepaprastai suglu- 
musi: — Tiesiog aš... 

— Nežinote, nuo ko pradėti? — sardoniškai pasiteira- 
vo jis.— Iš pradžių leiskite pasiūlyti jums prieiti arčiau. 
Degdama iš gėdos ir priešiškumo, Vitnė pakluso. 

— Labai gerai, — pašaipiai drėbė jis— Na, o dabar, 
jei prispausite savo lūpas prie manųjų, viskas baigsis ga- 
na greit. 

Vitnė įtraukė į plaučius daugiau oro, priešiškai nudel- 
bė Kleitoną ir sugriebusi už jo striukės atlapų pasistie- 
bė, kad priglustų prie jo lūpų dorybingu bučiniu, o pas- 
kui skubiai atšoko, rengdamasi skristi trokštamos laisvės 
sparnais. 

— Jeigu jūs šitaip bučiuojate Sevariną, galiu supras- 
ti, kodėl jums prireikė tiek laiko, kol privertėte jį pasi- 
piršti — pastebėjo jis su tingiu cinizmu.— Matyt, tik tiek 
tesugebate, ir jums mergiškas kuklumas brangesnis už 
viską, todėl bijau, kad mūsų sandėris neįvyks. 

— Šit kaip! — pasipiktinusi šūktelėjo Vitnė įsispręs- 
dama, pasirengusi pulti Kleitoną.— Ką aš galiu padaryti, 
kai stovite kaip rąstas ir nė piršto nepajudinote kaip nors 
man padėti! 

— Tikriausiai jūs teisi. Kita vertus, turėtumėt mane 
įkvėpti! 

— Ak, liaukitės! — atsikirto ji Žaibuodama akimis.— 

Kiekvienam savas vaidmuo! Aš atlieku tai, ką privalau, o 
visa kita — jūsų rūpestis! 

— Bet man lieka tik paklusti jūsų nurodymams, — šal- 
takraujiškai pareiškė jis.— Ir todėl visiškai neketinu mo- 
kyti jus to, ką jau privalėjote išmokti. Ir taip turiu ką 
veikti, o čia dar gaišiu laiką vaizduodamas varginančiai 
naivios, ką tik apleidusios mokyklos suolą panelės globo- 
toją! 

Vitnė pasijuto taip, tartum jai būtų šėrę per veidą. 
Vos susivaldė dagiai neatšovusi ir prisivertė susikaupti, 
ieškodama kokio nors būdo, kaip „įkvėpti“ tą šaltą, be- 
aistrį, bejausmį žmogų, kad jis atsakytų į bučinį. Na, o 
tuomet ji sugrūs jam į fizionomiją visas patyčias apie 
„Nnaivios Mokinukės mokymą“ ir „,„mergišką kuklumą!“ 

Palenkusi galvą, pamėgino įsivaizduoti save užkietėju- 
sia gundytoja, kurtizane, ne mažiau už Kleitoną patyrusia 
aistrų ir gundymo srityje. Mergaitė labai lėtai pakėlė ne- 
fritines akis, kupinas tokios šilumos ir meilės pažadų, kad 
Kleitonas ūmai pajuto, kaip ima tirpti ledinis jo santūru- 
mas. 

Įkvėpta savo sėkmės, Vitnė kyštelėjo rankas jam po 
striuke, jos delnai nuslydo šilko marškiniais, ir jį pirštų 
galiukais pajuto, kaip kauburiuodami įsitempia raume- 
nys. Jis bando atsispirti jai! 

Kažkoks pirmykštis moteriškas instinktas pašnibždėjo 
Vitnei: jeigu jis priešinasi jai, vadinasi, ji palietė labai 
jautrią vietą, ir tai suvokusi ji supratingai šyptelėjo. Jos 
rankos nuslydo aukštyn pečiais ir susinėrė ant kaklo. Jų 
žvilgsniai susidūrė. Vitnė panėrė pirštus į minkštus jo 
plaukus ant pakaušio, nenumaldomai traukdama Kleito- 
no galvą prie savosios, ir švelniai palietė lūpomis jo lū- 
pas, šypsančias lūpas! Velniai jį griebtų, jis vėl šaiposi! Ir 
nors Vitnė mylavo Kleitoną, jo rankos vis dar. buvo nu- 
leistos palei šonus. 

— Tikrai geriau, — abejingai pasveikino jis,— bet ne 
itin... 

Šis neigiamas jos glamonių įvertinimas taip užgavo 
Vitnės išdidumą, kad ji aklai susirado jo lūpas ir aistrin- 
gai šėldama įsisiurbė į jas, stengdamasi priversti jį at- 
sakyti. Šiltas jų alsavimas susiliejo, jo lūpos pasidarė 

minkštos, paklusnios, bet vos Vitnei mėginant atšlyti, tą 
patį darė ir Kleitonas. Pamažu jos baimė per greit atsi- 
traukti virto dar didesne baime pernelyg ištęsti bučinį. 
Mergaitės širdis nelygiai daužėsi, o kūne sklido nerimą 
keliantis karštis. Nuleidusi rankas, ji žengtelėjo atgal, tik 
dabar suvokusi, kad Kleitonas taip ir nepakėlė rankų, kad 
apkabintų ją. Vadinasi, jis vis dėlto liko abejingas! 

— Neapkenčiu jūsų,— sušnibždėjo ji, per daug paže- 
minta, kad tiesiai pažvelgtų jam į veidą. Vitnė buvo tik- 
ra, kad jis švyti piktdžiugišku pasitenkinimu. 

Bet Kleitonas anaiptol nepiktdžiūgavo — jį smaugė 
tūžmas. Pirmą kartą gyvenime, kiek prisimena, jis nepa- 
jėgė kontroliuoti savo kūno. Nekaltas jos bučinys ir leng- 
vas prisilietimas — ir jį tuojau užliejo galinga geismo ban- 
ga, beveik sunaikinusi jo savikontrolę. Ir kol jis vis dar 
grūmėsi su savimi, ji dievagojosi neapkenčianti jo! 

Sukandęs dantis, Kleitonas išdidžiai kilstelėjo smakrą. 

— Jau daug geriau, — įteikliai paskelbė jis.— Šis kar- 
tas bus paskutinis. Atsisveikinimo. 

Atsisveikinimo? Vitnė bematant pamiršo neapykantą. 
Jiedu atsisveikina. Ir matosi paskutinį kartą. 

Vitnė žvelgė į gražų vyrišką savo priešo veidą, apim- 
ta ilgesingo jausmo, kone liūdesio. Į veidą, kuris tapda- 
vo beveik berniokiškas, kai griežtų kontūrų lūpas ir ap- 
niukusias akis nušviesdavo lėta, neapsakomai žavi šyp- 
sena. Jai patiko visada gaubianti jį ramaus valdingumo 
aureolė, žemas sodrus balsas ir ryžtinga eisena. Ji Žavė- 
josi jo gebėjimu visada ir visur jaustis laisvai, nesivar- 
žyti. Ir atsidususi su apgailestavimu ji pagalvojo, jog, tie- 
są pasakius, Kleitonas yra kaip tik toks, koks ir turi būti 
vyras. 

Jo lūpos buvo visai arti. 

— Na, ką, ar tęsim nuo tos vietos, kur sustojome? — 
romiai paklausė jis. 

Trūkčiojamai, giliai atsidususi Vitnė beveik palietė 
drebančiomis lūpomis jo lūpas. Beveik. Dar truputį... 
Perspėjantis proto balsas garsiai šaukė priešindamasis, bet 
galva jau svaigo, ir netikėtai iš kažkur užplūdusios ais- 
tros bangos įsupo ją. 

Jis valdingai įsisiurbė į Vitnės lūpas nuslopindamas jos 

priešinimąsi reikliu atkaklumu, sukrėtusiu ją, sproginė- 
jančiu kiekviename nerve, ir pagaliau ji prigludo prie 
Kleitono, stipriai stipriai apkabindama jo kaklą. 

— Ar aš labai įkyrėjau tau? — paerzino jis, bučiuoda- 
mas ją dar stipriau, dar karščiau. Jo liežuvis lėtai įslydo 
į burną.— Ir šilai tau atrodo atgrasu? 

Tūžmas plėšė Vitnės krūtinę, temdė akis. Jis muša Vit- 
nę jos pačios žodžiais, šaltai, sąmoningai žemina. Ji įsi- 
kirto nagais į jo riešus, bergždžiai stengdamasi atplėšti jo 
rankas nuo savo galvos. Bet bučinys — svaiginantis, be- 
galinis, sukeliantis nugara bėgančius geismo šiurpuliu- 
kus — nesiliovė. 

— Vis dar įsivaizduoji vietoj manęs Sevariną? — su- 
šnypštė jis.— O gal atsikvošėjai? 

Priblokšta Vitnė atleido rankas. Tai ji visu tuo, ką 
čia prišnekėjo, iš tikrųjų jį įskaudino?! Kažkodėl Kleito- 
nas atrodė toks neperprantamas, nepalenkiamas ir neper- 
maldaujamas, toks pasitikįs savimi, jog susidarydavo įspū- 
dis, kad niekas pasaulyje negali jo įžeisti ar įskaudinti. 
Bet jei, matyt, tai pavyko. 

— Na, pasakok, kaip tu neapkenti, kai prisiliečiu — 
tūžmingai pareikalavo jis atšlydamas ir naikinamu žvilgs- 
niu smeigdamas ją iš viršaus. 

Mergaitė sutrikusi tylėjo. 

— Tai negali pakęsti mano prisilietimo? — vėl sušnyp- 
štė jis.— Pasakyk tai dabar arba niekada daugiau, nie- 
kada nebedrįsk to pakartoti! 

Vitnę užplūdo pavėluota atgaila ir didžiulis švelnu- 
mas, ir jai skaudžiai sugėlė širdį. Ji sunkiai nurijo gerk- 
lę užspaudusį gumulą. 

— Aš... aš negaliu. 

— Negalite prisipažinti, kad nepakenčiate mano prisi- 
lietimo? — pasitikslino jis bauginančiu įteikliu tonu, vėl 
pereidamas prie „jūs“.— Kodėl gi? 

— Nes,— sušnibždėjo ji stengdamasi nusišypsoti, — 
prieš kelias minutes jūs pasakėte, kad daugiau nebedrįs- 
čiau jums meluoti. 


Akimirką jo veidas pavirto ciniško netikėjimo kauke, 
ir dar Kleitonui nespėjus ką nors atsakyti, ji pasistiebė, 
kad užčiauptų atsakymą savo lūpomis. 

Šiurkščiai keiktelėjęs jis sugniaužė jos riešus ir mė- 
gino išskirti kaklą apsivijusių rankų žiedą. 

— Kleitonai, nereikia! — sušuko trikčiodama mergai- 
tė tvirčiau sunerdama pirštus.— (O, prašau, prašau, ne- 
reikia! 

Ašaros sruvo skruostais, krito ant minkšto suknios au- 
dinio, bet Vitnė, nekreipdama dėmesio į skaudančius, lyg 
geležinių replių sužnybtus riešus, vis bučiavo tą svetimą 
žmogų, su humoru, kantriai kentusį jos pyktį ir karštako- 
šiškumą. .. iki pat tos akimirkos, kai ji taip Žiauriai pa- 
sielgė su juo. 

Jis sugniaužė jos liemenį ketindamas atstumti, bet Vit- 
nė tik dar labiau prisiglaudė ir droviai palytėjo liežuviu 
jo lūpas vildamasi, kad jam patiks toks bučinys. Kleito- 
nas suakmenėjo. Kiekvienas jo kūno raumuo, kiekvienas 
nervas skaudžiai įsitempė. Jos liežuvis slystelėjo tarp vos 
pravertų Kleitono lūpų, susitiko su jo liežuviu, trūktelėjo 
atgal lyg nudegintas ir vėl nusėlino pirmyn, kad dar kar- 
tą Maloniai, draudžiamai palytėtų. Ir tuomet visas pasau- 
lis pažiro nuo pašėlusios jo aistros. Kleitono rankos su- 
gniaužė lyg plieno žnyplėmis, su nežmoniška jėga spaus- 
damos prie krūtinės. Jis įsisiurbė į jos lūpas aistringu bu- 
činiu, įžūliai pindamas savo liežuvį su josios, glamonėda- 
mas, glostydamas, lyg būtų stengęsis su ja susilieti. 

Priblokšta svaiginančios aistros ir troškimo mėgautis 
beprotiškai jaudinančiomis karštomis jo glamonėmis, ji at- 
sakė nesigėdydama, aistringai, nepastebėdama, kaip jo 
rankos valdingai slysčioja jos nugara, spaudžia standžius 
sėdmenų pusrutulius. 

Atrodė, jog praėjo visa amžinybė, tik tada Kleitonas 
pakėlė galvą ir suspaudė tarp delnų jos veidą, atsargiai 
glostydamas nykščiais įraudusius skruostus. Švelnumu ir 
geismu liepsnojo jo akys. 

— Tu graži, nepaklusni, maža, kvaila maištininkė,— 
dusliai sušnibždėjo jis ir vėl lėtai prigludo prie jos lūpų 
kaip prie gaivinančio šaltinio. 

Bučinys darėsi vis aistringesnis, kol Vitnės kraujyje 
pasiliejo skysta ugnis. Ji įsitempė stengdamasi dar la- 
biau priartėti prie Kleitono, ištirpti jame. Kleitonas karšt- 


263 


ligiškai glamonėjo jos krūtis tartum ženklindamas savo 
valdas, rėmėsi šlaunimis į jos šlaunis. 

Ir čia staiga viskas baigėsi. Vargais negalais atsitrau- 
kė nuo jos lūpų, pabučiavo kaktą ir akis, o paskui atrė- 
mė smakrą į jos viršugalvį ir apmirė. Vitnė sujudėjo, ir 
Kleitono glėbys akimirksniu susigniaužė. 

— Nejudėk, mažyte, — sumurmėjo jis. — Pastovėk su 
manim dar-truputį. 

Lapai šlamėjo nuo vėjo, paukščiai skraidė po medžius, 
ir tos valandėlės palaimą vėl apnuodijo vienatvė ir nevil- 
tis. Trokšdama vėl pajusti Kleitono glamonių šilumą, pri- 
versti jį nuginti širdį draskantį liūdesį, kuris užplūdo ją, 
Vitnė atlošė galvą, neatplėšdama akių nuo ryškių jo lū- 
pų kontūrų. 

Kleitonas nejučia linktelėjo prie rausvų lūpučių pri- 
imdamas drovų jos pasiūlymą, bet tuojau susitvardė. 

— Ne,— jis nusijuokė gerkliniu juoku. 

Išmušta iš vėžių, kad Kleitonas atsisakė ją pabučiuoti, 
nors ir pats akivaizdžiai to norėjo, Vitnė tylėdama įsiste- 
beilijo į jį plačiai atmerktomis akimis. 

— Jeigu ir toliau taip žiūrėsi į mane,— vos girdimu 
balsu paerzino jis, — uždusinsiu tave bučiniais ir bijau, kad 
tada negalėsiu ištesėti pažado. 

— Kodėl? — aiktelėjo Vitnė, vis dar begėdiškai trokš- 
dama jo bučinių. 

— Kodėl? — pakartojo Kleitonas kone liesdamas lūpo- 
mis jos lūpas, todėl jų alsavimas ir vėl susimaišė, — aš 
būčiau laimingas, jei galėčiau parodyti tau kodėl, — jaus- 
mingai sušnibždėjo. 

Pagaliau Vitnei grįžo sveikas protas, atšaldydamas 
įkarštį ir leisdamas vėl suvokti tikrovę tokią, kokia ji 
yra. 

— Ne! Tai tik dar apsunkins atsisveikinimą,— papur- 
tė galvą Vitnė. 

Šyptelėjusi ji žengė atatupsta. 

— Likite sveiki, jūsų šviesybe,— atsiduso mergaitė iš- 
tiesdama jam ranką. 

Širdį vėl suspaudė, kai Kleitonas paėmė ją ir pasuko 
delnu į viršų. 

— Taip oficialiai? — nusišypsojo jis trindamas nykš- 

čiu jos delną, įžūliai keldamas jį prie lūpų ir liežuviu 
paliesdamas jautrią odą. 

Vitnė ištraukė ranką ir paslėpė ją už nugaros, jaus- 
dama, kaip dega ta vieta, kurią lietė jo liežuvis. Ilgokai 
ji Žiūrėjo į jį, nesąmoningai įsimindama veidą, kuris tapo 
toks artimas. 

— Man gaila, nuoširdžiai gaila, kad pridariau jums 
tiek vargo, tiek nerimo sukėliau— tyliai pasakė ji. 

Kleitono akys klastingai blykstelėjo: 

— Tikiuosi, jog manysite galinti ir ateityje ,,„pavar- 
ginti“ mane, kada tik panorėsite? 

— Juk žinote, kad ne tai turėjau galvoje! 

Ji tiek daug norėjo pasakyti jam, tiek, gerų ir švel- 
nių žodžių, kankinosi stengdamasi paaiškinti, kas slėgė 
širdį, bet argi įmanoma likti rimtai, kai jis taip lengva- 
būdiškai vertina paskutines jų drauge leidžiamas akimir- 
kas? Tikriausiai jis netroško nei aiškinimų, nei atsipra- 
šymų, ir gal geriausia kaip tik taip atsisveikinti? Tebūnie 
jis teisus, viskas tik į gera. Bet kodėl taip virpa balsas, 
kai ji bando kalbėti? 

— Aš pasigesiu jūsų... tiesa... garbės žodis. .. 

Ir bijodama pravirkti jam matant, o tai, žinoma, tik- 
rai atsitiks, jei jis ir toliau Žvelgs į ją taip švelniai, su- 
pratingai, Vitnė kilstelėjo sijonus ir pasitraukė ketinda- 
ma palikti Kleitoną pavėsinėje. Bet nenuėjusi nė kelių 
žingsnių mergaitė atsigręžė ir neryžtingai išlemeno: 

— O dėl mano tėvo... 

Nejaugi ji vis dar jaučia sąžinės graužimą ir atsa- 
komybę už savo nemeilų, šiurkštų tėvą? Matyt, taip... 
nors priežastys, ko gero, niekada nepaaiškės. 

— Tikiuosi, kad nebūsite jam žiaurus. Prašom paken- 
tėti bent kiek, ir aš esu įsitikinusi, kad jis ras būdą, kaip 
sugrąžinti jums pinigus. 

— Atsižvelgdamas į tai, kad jis atidavė man į žmonas 
savo dukterį, — pastebėjo šiek tiek apniukdamas Kleito- 
nas, — aš manau, kad jis man nieko neskolingas. 

Nenumaldomai artėjančios nelaimės nuojauta ledu su- 
kaustė Vitnės širdį. 

— Bet dabar viskas pasikeitė — juk jūs sutikote ma- 
ne paleisti. 

Vienu šuoliu Kleitonas įveikė tarp jų buvusį nuotolį ir 
griebęs mergaitę už pečių pasuko į save veidu. 

— Apie ką, po perkūnais, jūs kalbate? 

— Jūs sutikote paleisti mane, jeigu... 

— Aš sutikau paleisti jus ndmo,— pabrėžė jis. 

— Ne! —sukliegė Vitnė purtydama galvą.— Jūs su- 
tikote išsiskirti su manimi... atsisakyti vedybų. 

— Jūs pati tuo netikite,— trumpai atšovė Kleitonas.— 
Visiškai ne tai turėjau galvoje. 
noti, kad jis niekada nepaleis jos laisvėn. Su neviltimi 
mergaitė žvilgtelėjo į Kleitoną, apimta kažkokio keisto 
jausmo, panašaus į palengvėjimą. Tačiau nebeliko laiko 
apsvarstyti šį nesuprantamą reiškinį, nes jo rankos apglė- 
bė Vitnės liemenį prisitraukdamos ją arčiau. 

— Niekada, net didžiausio silpnumo valandėlę aš ne- 
maniau paleisti jūsų laisvėn, Vitne. O jeigu ir būtų taip 
buvę, nejaugi manote, kad po visko, kas dabar tarp mu- 
dviejų įvyko, jūs galėtumėt to tikėtis? 

Kleitonas kilstelėjo nykščiu jos smakrą ir pasuko ją 
į save veidu. Maištingas Žvilgsnis susidūrė su nepermal- 
daujamu. 

— Prašėte duoti jums laiko, ir aš sutikau. Pasinaudo- 
kite juo, kad priprastumėt prie minties, jog mūsų vestu- 
vės neišvengiamos, nes, patikėkite, jos įvyks. Jei norite ir 
toliau įtikinėti save, kad aš mėginau apgauti jus, niekas 
jums netrukdys. Tiktai žinokite, kad aš niekada nevykdy- 
siu pažado, kurio nemaniau duoti. 

Tvirtas jo įsitikinimas, kad ji neturi kitos išeities, tik- 
tai ištekėti už jo, atiduoti jam savo gyvenimą ir kūną, 
Vitnei pasirodė nepakenčiamas. Daugiau ji nebepajėgs 
ištverti! 

— Tuomet tesėkite duotą pažadą. Paleiskite mane na- 
mo. 

Atšokusi nuo Kleitono, visiškai sutrikdyta Vitnė žengė 
link privažiuojamosios alėjos. Tačiau jis pasivijo) ją, įso- 
dino į puskarietę ir davė nurodymus vežėjui. 

— Nejaugi jums niekada neatėjo į galvą, kad jūs ne- 
galite priversti manęs tapti jūsų Žmona? — nužvelgusi jį 
iš aukšto, stingdančiu ramiu balsu paklausė ji.— Jūs ga- 

lite prievarta, už plaukų nutempti mane prie altoriaus, ta- 
čiau man reikės tik atsisakyti duoti santuokos įžadus, ir 
viskas, 

— Jeigu tik tokias mintis puoselėjote visas šias die- 
nas,— šaltai rėžė jis, — tai nebėra prasmės ilgiau laukti, 
ar ne? 

Jis apsidairė lyg ko ieškodamas ir nepamatęs pasuko 
link namų. 

— Kur jūs einate? — pareikalavo atsakyti Vitnė, su- 
nerimusi dėl ūmių, ryžtingų jo veiksmų ir to, kad jo lū- 
pos rūsčiai susičiaupė. 

— Tuojau įsakysiu komerdinieriui parengti viską il- 
gai kelionei. Paskui liepsiu ištraukti kelioninę karietą ir 
kinkyti arklius. Mes išvykstame į Škotiją. Nutariau, jog 
geriausia bus pabėgti ir slapta susituokti. 

— Pabėgti! — aiktelėjo Vitnė įsitverdama puskarietės 
krašto.— Jūs... jūs neišdrįsite! Pagalvokite, kaip mus 
plaks liežuviais, o liežuvautojai bus. .. 

— Kaip jau galėjote pastebėti, apkalbos manęs vi- 
siškai nejaudina, — abejingai patraukė pečiais Kleitonas.— 
Ir kadangi jos, matyt, jus žeidžia, siūlau dvi išeitis: vos at- 
sidursime Škotijoje, galite arba tekėti už manęs, arba at- 
sisakyti duoti įžadus prieš altorių, ir tuomet mudu pra- 
leisime kelias dienas drauge, nebūdami vyras ir Žmona, o 
dėl to kils toks skandalas, kurio jūs neištversite. Tačiau 
pakaks jums duoti žodį, ir jungtuvės įvyks Londone, vi- 
si sužinos naujosios hercogienės vardą. Taigi spręskite, 
ką jūs renkatės? 

„Koks gi čia pasirinkimas“, — su kartėliu pagalvojo 
Vitnė. Pabėgimas jau savaime ganėtinai pažeidžia pado- 
rumo normas, bet jeigu ji iš Škotijos grįš kaip „panelė 
Stoun“, rūpestingos mamytės jėga temps savo dukteris į 
kitą gatvės pusę vos jai pasirodžius, kad nereiktų susitik- 
ti merginos ,sutepta reputacija“, be to, ją užgrius ne tik 
Polo, bet ir visų kitų vyrų panieka. 

— Jungtuves! — piktai sušnypštė Vitnė susmukdama 
tarp aksominių sėdynės pagalvių. 

Tačiau tuojau pat priminė sau, kad yra dar viena iš- 
eitis — pabėgti su Polu, nors vien pagalvojus apie pabė- 
gimą ir dėl to laukiančią gėdą bei pašaipas jos širdis ap- 

sipylė krauju. Ji vėl taps atstumtąja, raupsuotąja, žudan- 
čios kritikos ir atvirų patyčių objektu. Tačiau už tai bus 
bent jau atlyginta: ji taps Polo žmona. 

— Vitne,— perspėjo Kleitonas, ir jo veido išraiška bu- 
vo tokia, tartum jis būtų norėjęs pakratyti ją už pečių, — 
nors kartą gyvenime pamirškite savo pamišimą dėl Se- 
varino ir pamėginkit suvokti, kas iš tikrųjų yra jūsų šir- 
dyje. Jei nebūtumėt tokia velniškai užsispyrusi, seniai 
būtumėt supratusi! 

Bet tuo metu pribėgo vežėjas, ir Vitnė nurijo kandžią 
repliką, nors Kleitono žodžiai nedavė jai ramybės iki pat 
namų. Liūdnai įsistebeilijusi į tiesią kaip lazda vežėjo 
nugarą, Vitnė stengėsi suprasti pakrikus savo jausmus. 
Tai būtina ne vien todėl, kad Kleitonas apkaltino ją, esą 
ji nenorinti suprasti savo pačios jausmų, bet ir todėl, kad 
ji, pasirodo, iš tiesų neįstengia to padaryti. 

Kaip ji galėjo taip begėdiškai atsakyti į Kleitono gla- 
mones ir kartu karštai trokšti ištekėti už Polo? Kodėl prieš 
valandėlę, suvokusi, kad įskaudino Kleitoną, pasijuto to- 
kia sukrėsta? Kodėl ją apėmė tokia neviltis, kai pamanė 
amžinai su juo išsiskirianti? Gal viską galima paaiškinti 
nedrąsia draugyste, užsimezgusia tarp jų ir stiprinama žo- 
džiavimosi bei linksmų ginčų, jiems abiem teikiančių tokį 
pasitenkinimą? 

Draugystė? Vitnė su kartėliu atsiduso. Kleitonas jai 
ne draugas, jis abejingas jai. Jis galvoja vien apie save, 
apie savo norus ir dėl kažkokios tik jam vienam žinomos 
priežasties trokšta ją vesti. Ir nenorėjo patikėti, kad Vit- 
nė myli Polą, vien todėl, kad tai neatitinka jo planų. Bet 
Polą Vitnei lėmė likimas, Polas seniai užėmė jos širdyje 
vietą, skirtą tik sutuoktiniui. 

Polas. Mergaitę vėl ėmė graužti sąžinė dėl neprincipin- 
go elgesio jam išvykus, ji tiesiog vietos sau nerado, Vitnė 
susigūžė iš gėdos vien prisiminusi, kaip leido Kleitonui 
nuberti ją glamonėmis ir bučiniais. Ir dar kaip leido! Ji 
pati bučiavo jį, norėjo pasijusti jo glėbyje, virpėjo iš 
geismo, kai jų lūpos susiliejo. 

Naktį gulėdama lovoje ir žiūrėdama į lubas, Vitnė gal- 
vojo apie tai, kad dar niekada gyvenime nebuvo tokia 
nelaiminga. Suvokdama savo pačios kaltę ir dėl to kan- 

kindamasi, ji prisiminė planus, kuriuos su ja svarstė Po- 
las prieš išvykdamas. Jis rengėsi suremontuoti šeiminin- 
kų apartamentus vakariniame namų sparne, nes jie būsią 
arčiau vaikų kambarių. Mergaitė iškaito, kai jis užsiminė 
apie vaikus, bet nugalėjo drovumą ir drauge su Polu ėmė 
kurti planus. 

Ir štai dabar ji išdavė jį. Išniekino jų meilę Kleitono 
Vestmorlendo glėbyje! Ji neverta Polo! O Viešpatie, ji 
ir Kleitono neverta! Argi ne jinai, net dabar, ką tik atsa- 
kiusi į jo bučinius, ketino tekėti už kito? 

Dangų nušvietė pirmieji aušros spinduliai, kai Vitnė 
galutinai ir negrįžtamai apsisprendė. Kadangi Kleitonas 
niekada savo noru neatsisakys jos, ji pabėgs su Polu vos 
šiam sugrįžus. Polas myli ją, pasitiki ja. Pabėgimo gėda 
bus jai bausmė už nederamą gašlumą nesant Polo. Ir kada 
nors ateis diena, kai Vitnė vėl taps verta jo pasitikėjimo ir 
meilės. Nusipelnys to, tapusi labiausiai atsidavusia, paklus- 
niausia, ištikimiausia Žmona pasaulyje. 

Dabar, tvirtai nustačiusi veiksmų planą, Vitnė turėjo 
pasijusti daug geriau, bet galutinai atsibudusi tik suvokė 
esanti, kaip ir anksčiau, nelaiminga ir nusikamavusi. 

Abiem rankomis trindamasi smilkinius, mergaitė at- 
sargiai atsikėlė ir žengė prie mažo praustuvo, jausdama, 
kaip vis labiau gelia galvą. Ji pasiraukė iš skausmo, pri- 
sipylė taurę šalto vandens ir paskambino Klarisei, kad ši 
padėtų jai apsirengti. 

Pusryčių Vitnė nulipo išblyškusi ir viskam abejinga. 
Atsisėdusi prie stalo, prisivertė šyptelėti ledi Enei ir vi- 
siškai nepastebėti tėvo. Deja, šis neketino ilgiau su tuo 
taikstytis. 

— Na, panele, — valdingai rėžė jis, — ar jūs ir jo švie- 
sybė jau sutarėte datą? 

Padėjusi šakutę į šalį, Vitnė parėmė smakrą sunerto- 
mis rankomis, išdidžiai nužvelgdama tėvą nekaltų, ne- 
nuovokiu žvilgsniu: 

Datą? Kokią? 

— Nelaikyk manęs visiškų mulkiu! Puikiai žinai, kad 
kalbu apie vestuvių dieną. 

— Vestuvių? — pakartojo Vitnė.— Argi aš pamiršau 
tau pasakyti? Vestuvių nebus. 

Atsiprašomai pažvelgusi į tetą, Vitnė pakilo iš užstalės 
ir išėjo į savo kambarį. 

— Iš tikrųjų, Martinai, elgiesi kaip paskutinis kvai- 
lys, manydamas šitaip ją paveiksiąs! Kas jai lieka dau- 
giau — tiktai Visai tavęs nepaisyti, — šlykštėdamasi pasi- 
raukė Enė ir atstūmusi lėkštę pasekė Vitnės pavyzdžiu. 

Netrukus Martinas taip pat pašoko ir paliepęs kinkyti 
karietą išvyko su rytmečio vizitu pas būsimąjį Žentą. 

Vienuoliktą valandą galvą liovėsi skaudėti, bet nuo- 
taika nepasitaisė. Sėdėdama priešais tetą Enę rankdarbių 
kambaryje, Vitnė liūdnai baksnojo adata, įtemptą tarp 
spręstuvų kanvą. 

— Negaliu pakęsti siuvinėjimo,— abejingai pastebėjo 
ji. — Ir niekada nepakenčiau. Net jei ir mokėčiau gražiai 
siuvinėti, vis tiek negalėčiau pakęsti. 

— Žinau,— atsiduso tetulė,— užtat rankos užimtos, 

Tuo metu į kambarį įžengė tarnas ir įteikė Vitnei laiš- 
ką. 

— Tai nuo Nikio! — šūktelėjo mergaitė, beregint nu- 
švitusi iš džiaugsmo. Skubiai perlaužusi antspaudą, ėmė 
studijuoti platų Nikio braižą. 

Tačiau šypsena dingo, o galva ir vėl įsiskaudėjo. Nu- 
vargusi Vitnė suglebo krėsle ir su nebylių siaubu įbedė 
akis į tetulę: 

— Rytoj Nikis atvyksta į Londoną. 

Enės ranka su adata apmirė ore. 

— Jo šviesybė vargu ar bus patenkintas pasirodžius 
naujam varžovui! 

Tačiau Vitnę labiau jaudino mintis, kaip išvengti nau- 
jo pažeminimo: jeigu Nikis sumanys paviešėti pas juos, 
be abejo, jau kitą savaitę sužinos apie skandalingą jos 
su Polu pabėgimą! 

— To negalima leisti, — tvirtu balsu pareiškė ji. Ry- 
žusis imtis reikalo pati, Vitnė išėjo iš kambario ir netru- 
kus grįžo su popieriaus lakštu ir plunksna. 

— Tačiau ką tu jam atsakysi? 

— Nesileisdama į smulkesnius aiškinimus, — pasakė 
Vitnė,— paprašysiu Nikį pasilikti Londone. Kaip manai, 
kuri iš užkrečiamųjų ligų labiausiai tiktų? Drugys? Ma- 
rasė 

Matydama, jog teta nepritaria jos pusiau isteriškam 
linksmumui, mergaitė jau ramiau pridūrė: 

— Paprasčiausiai pasakysiu Nikiui, kad turiu labai 
daug darbo ir pareigų, esu priversta skubiai išvykti, todėl 
šį kartą negalėsiu pasimatyti su juo. Kiek žinau, jis at- 
važiavo vien į kažkokias iškilmes pas lordą Markų Ra- 
teriordą. | 

— Matyt, tai labai svarbu, — pastebėjo ledi Enė.— Lor- 
das Raterfordas bičiuliaujasi su geriausiomis Europos šei- 
momis, įskaitant ir Diu Vilius. Tavo dėdė dažnai sakyda- 
vo, kad vyriausybėje nėra išmintingesnio ir įtakingesnio 
žmogaus už jį. 

— Kad ir kaip ten būtų, Nikį į Angliją jis pakvietė 
itin netinkamu laiku,— purkštavo Vitnė. Ji pabarstė laiš- 
ką smėliu ir paskambinusi tarnui liepė nedelsiant išsiųsti. 

Dabar, kai jai pavyko sutvarkyti dar vieną nemalonu- 
mą ir užkirsti kelią didelei nelaimei, Vitnė pasijuto žva- 
liau ir su nauja energija atakavo siuvinį. Bet jai niekada 
nesisekė rankdarbiai, ir mažyčiai tvarkingi dygsneliai, ku- 
riuos ji jau įsivaizdavo, taip ir liko egzistuoti vien jos 
vaizduotėje. Irzdama ir nekantraudama mergaitė vis dėlto 
pamanė verčiau nekreipsianti dėmesio į chaosą, kurį jau 
suspėjo išdaigstyti, ir tiesiog mėgavosi pačiu adatos smei- 
gimo į audeklą procesu. 

Tetai nuėjus pietauti, Vitnė dar ilgai darbavosi. Šis 
dūris — likimui, kuris nežinia kodėl atkakliai smogia jai 
smūgį po smūgio kiekviename žingsnyje. Šis — lordui Ra- 
terfordui, jis kaltas dėl Nikio atvažiavimo. Šis — tėvui, 
beširdžiui, žiauriam, nemylinčiam. Šis. .. 

Apsvaigusi iš keršto, Vitnė visai pamiršo, kad reikia 
žiūrėti į kanvą, ir nepataikiusi smeigė adata į smalyžių. 
Kambario tylą pervėrė skausmo aimana. Ir tuojau pat pa- 
sigirdo gerklinis kikenimas. 

— Nesuprantu, ką darote: siuvinėjate kanvą ar ata- 
kuojate ją? — pasiteiravo pažįstamas žemas balsas. 

Nustebusi Vitnė pašoko nuo kėdės, ir akimirksniu pa- 
miršti spręstuvai nuslydo ant grindų. Ji nė nenutuokė, 
kiek laiko čia išstovėjo Kleitonas ir suvokė tik tiek, kad 
jis tartum pripildė šį kambarį savo buvimu ir kad nelauk- 
tas laimės pojūtis plūstelėjo į širdį. 

Sugluminta nesuprantamos savo pačios reakcijos, mer- 
gaitė skubiai nukreipė žvilgsnį į pirštą, kur jau pasirodė 
mažytis kraujo lašelis. 

— Gal geriau pakviesti daktarą Vitkomą? — pasiūlė 
Kleitonas ir su šypsena, slypinčia gražių lūpų kampučiuo- 
se, pridūrė: — Jei nepageidaujate Vitkomo, galima pa- 
kviesti daktarą Tomą, bet kiek man žinoma, jis speciali- 
zuojasi gydyti daugiausia išnirimus ir kaulų lūžius. 

Vitnė prikando apatinę lūputę, bergždžiai stengdamasi 
nekvatoti. 

— Tiesą pasakius, daktaras Tomas dabar užsiėmęs, ap- 
žiūri kitą pacientę — bėrą kumelę, o daktaras Vitkomas 
ir šiaip įniršęs, kad jį mėgino apmulkinti. Abejoju, ar šį 
kartą jis bus toks kilniaširdis. 

— Nejaugi jį ketino apmulkinti? — tyliai paklausė 
Kleitonas. 

Vitnė iškart surimtėjo, ją vėl ėmė kamuoti nepaaiški- 
namas kaltės jausmas. 

— Jūs pats tai žinote, — sušnibždėjo nukreipdama akis. 

Niūrokai Kleitonas stebėjo blyškų jos veidelį. Nors 
akyse šmėstelėjo džiaugsmas, ji atrodė įsitempusi kaip 
styga. Jo nesujaudino per pusryčius išrėžtas maištingas 
pareiškimas, jog vestuvės atšaukiamos, nors Martinas ne- 
delsdamas nuskubėjo pas jį kone paklaikęs iš susijaudi- 
nimo. Stounas — kvailas niekšelis, vis dar mėginantis pri- 
versti dukterį, nors tai tik didina Vitnės atkaklumą ir ska- 
tina ją prieštarauti kiekvienam jo žodžiui. Todėl Kleito- 
nas ryžosi padaryti ką nors, kad palengvintų jos būklę ir 
nors trumpam atitolintų nuo nepakenčiamo tėtušio. 

Vitnė įtemptai stebėjo, kaip jis artinasi. 

— Atvažiavau prašyti jus paslaugos, — ramiu tvirtu 
balsu pareiškė Kleitonas.— Norėčiau nusivežti jus į po- 
būvį Londone. Galite pasiimti su savimi tą keistą mažu- 
tę Žilaplaukę kambarinę, kuri visada taip niūriai spigina 
akis į mane, tartum įtardama, kad aš ketinu pavogti šei- 
mos sidabrą. 

— Klarisę,— automatiškai pasufleravo Vitnė, stengda- 
masi sugalvoti tinkamą dingstį ir atsisakyti. 

Kleitonas linktelėjo: 

— Ji gali atstoti duenją ir būti puiki kompanionė. 

Tiesą pasakius, kompanione derėjo imti ledi Džilbert, 
bet jis taip troško bent kiek pabūti su Vitne vienas! 

— Jei išvažiuosime poryt iš pat ryto, vakarėjant ga- 
lėsime būti Londone. Turėsite laiko aplankyti savo drau- 
gę Emilę ir pailsėti prieš pobūvį. Esu tikras, kad Arčibal- 
dai džiaugsis galėdami parodyti jums svetingumą vieną 
naktį. O kitą dieną sugrįšime namo. 

Ir pastebėjęs, kad mergaitė jau rengiasi atsisakyti, 
Kleitonas pridūrė: 

— Ledi Enė jau rašo ledi Arčibald laiškelį, pranešda- 
ma, jog atvažiuojate. 

Vitnė priblokšta aiktelėjo, stengdamasi suprasti, ko- 
kia beprotybė privertė tetą Enę leistis į tokią avantiūrą, 
bet tuojau pamanė, jog teta negalėjo atvirai pasipriešin- 
ti hercogui Kleimorui. Šiaip ar taip, ne daugiau už ją 
pačią. 

— Jūs neprašote paslaugos, — irzliai patikslino Vitnė.— 
Greičiau konstatuojate, ką ketinate daryti. 

Tačiau Kleitonui buvo patogiau nekreipti dėmesio į 
tai, kad ji nerodė jokio entuziazmo dėl pokylio, į kurį 
stengėsi pakliūti visa sostinė. Ši mintis šovė jam į galvą 
tik šįryt, pasišnekėjus su Martinu. 

Atlaidi jo reakcija privertė Vitnę pasijusti neišauklė- 
ta storžieve, todėl ji atsidususi susitaikė su tuo, kas neiš- 
vengiama. 

— Kas kelia pobūvį? 

— Lordas Rateriordas. 

Kleitonas nesitikėjo, kad bus kaip nors sureaguota į 
šį pranešimą, bet, šiaip ar taip, niekas nebūtų galėjęs pa- 
rengti jį tam, kas įvyko po to. Vitnės akys vis labiau plė- 
tėsi, kol virto didžiuliais žaliais ežerais. 

— Kas? — slopiai sušnibždėjo ji ir dar Kleitonui ne- 
spėjus atsakyti nelauktai žvygtelėjo iš juoko ir kone nu- 
virto jam ant rankų nesuprantamos linksmybės krečiama. 

Vitnė kvatojo, iki per skruostus pabiro ašaros, ir pra- 
ėjo nemažai laiko, kol ji pagaliau atsitraukė nuo jo ir 
prunkštelėjo: 

— Matote priešais save pakvaišusią, visiškai išėjusią 
iš proto būtybę, kuri pamažu ima laikyti savo gyvenimo 
tragedijas neįtikėtinai smagia nesibaigiančia komedija! Ar 

mano teta jau žino, kieno pobūvyje mes rengiamės apsi- 
lankyti? — rimtai pasiteiravo ji, šiaip taip užgniaužusi dar 
vieną juoko pliūpsnį. 

— Ne. Kodėl klausiate? 

Vitnė atskleidė Nikolia laišką ir įteikė hercogui. 

— "Tik šįryt parašiau Nikiui prašydama neatvažiuoti — 
paaiškinau, jog esu priversta išvykti iš namų su reikalais. 

Kleitonas greitosiomis perskaitė laišką ir atidavė mer- 
gaitei. 

— "Puiku, — trumpai tarstelėjo susierzinęs, kad Vitnė 
vadina Diu Vilį Nikiu, o į jį, savo jaunikį, kreipiasi la- 
bai oficialiai. Tačiau niūriai patenkintas staiga sumetė, 
jog Vitnė bus greta jo, kai Diu Vilis pasimatys su ja per 
pobuvį pas Raterfordą, ir jo pyktis šiek tiek atlėgo. Pa- 
bučiavęs ją į kaktą, atsisveikindamas jis perspėjo: — Po- 
ryt, devintą valandą, užsuksiu paimti jūsų. 


21 skyrius 


Po dviejų dienų, paskutiniams laikrodžio dūžiams mu- 
šant devintą, Vitnė pažvelgė pro langą ir išvydo apačioje 
dvi blizgančias juodas kelionines karietas. Užsimovusi jū- 
ros bangų spalvos — priderintas prie kelioninio kostiu- 
mo — laikos pirštines, mergaitė nulipo į priebutį drauge 
su Klarise, nesitraukiančia nuo jos nė per žingsnį. Teta 
ir jos tėvas taip pat išėjo atsisveikinti. Vitnė pabrėžtinai 
nekreipė dėmesio į Martiną ir karštai apkabino ledi Enę, 
tuo tarpu Kleitonas atsiprašęs pats lydėjo kambarinę į 
karietą. 

— Kur Klarisė? — netrukus pasiteiravo Vitnė, kai Klei- 
tonas sodino ją į tuščią karietą. 

Be ceremonijų atsikratęs nirštančios ir protestuojan- 
čios kompanionės, hercogas, įgrūdęs ją drauge su savo ka- 
merdineriu į karietą, ramiai paaiškino: 

— Ji patogiai pasodinta antrojoje karietoje ir, be abe- 
jo, dabar įsigilinusi skaito puikias knygas, kurias aš drį- 
sau parūpinti specialiai jai. 

— Klarisė labai mėgsta meilės romanus, — pastebėjo 
Vitnė. 

— Aš daviau jai „Sėkmingą stambių dvarų valdymą“ 

ir Platono ,„Dialogus“,— prisipažino, ko gero, nė kiek ne- 
atgailaudamas hercogas.— Bet spėjau pakelti laiptukus ir 
užtrenkti dureles dar jai neperskaičius pavadinimų. 

Vitnė ėmė kvatoti, priekaištingai linguodama galvą. 

Karietos, švelniai siūbuodamos ant tamprių lingių, pa- 
suko iš duobėto kaimo keliuko, ir dabar Vitnė suprato, 
kad tik išoriškai karieta niekuo nesiskyrė nuo šimtų ki- 
tų karietų, bet viduje buvo daug erdvesnė ir prabangesnė. 
Aksominės pagalvės atrodė daug patogesnės ir minkštes- 
nės, O apdaila, matyt, kaštavo gerus pinigus. Sėdintis gre- 
ta Kleitonas galėjo laisvai ištiesti kojas, nebijodamas už- 
kliudyti priešingos sėdynės. Jų pečiai beveik lietėsi, bet 
visai ne todėl, kad karietoje būtų buvę ankšta. Vitnė už- 
uodė silpną kartoką jo odekolono kvapą ir pajutusi, kaip 
nelygiai suspurdėjo širdis, skubiai nusisuko pasigėrėti Ža- 
viu rudenišku kraštovaizdžiu. 

— Kur jūsų namai? — paklausė ji po ilgos tylos. 

— Ten, kur jūs. 

Neslepiamas jo balso švelnumas pribloškė Vitnę, 

— Aš... aš turėjau galvoje tikruosius jūsų namus, 
Kleimorą. 

— Geru oru iš Londono iki jų reikia važiuoti pusant- 
TOS Valandos. 

— Jie labai seni? 

— Labai. 

— Vadinasi, turi būti labai nykūs ir šalti — sumurmėjo 
Vitnė ir pastebėjusi įsmeigtą į ją klausiamą žvilgsnį sku- 
biai pridūrė: — Daugelio senų aristokratiškų namų tik iš- 
orė daro malonų įspūdį, o viduje jie — tamsūs ir slegian- 
čiai niūrus. 

— Kleimoras ne kartą buvo perstatomas, ir dabar ja- 
me yra visi šiuolaikiniai patogumai, — šaltai paaiškino Klei- 
tonas.— Nemanau, kad jis atrodys jums labai apleistas ir 
niūrus. | 

Vitnė manė, kad hercogo rezidencijos prabanga, žino- 
ma, labiau primena rūmus, ir pagalvojusi, kad niekada 
jos nepamatys, pajuto Keistą liūdesį. Kleitonas, atrodo, pa- 
juto, kaip ūmai pasikeitė jos nuotaika, ir Vitnės nuosta- 
bai, ėmė linksminti ją pasakojimais apie savo ir brolio 
Stiveno išdaigas. Per visą jų pažinties laiką Kleitonas nie- 

kada dar nebuvo toks atviras, ir su kiekviena mylia mer- 
gaitei vis lengviau darėsi ant širdies. 

Saulė jau leidosi, ir Vitnė, susigūžusi iš įtampos, ty- 
lėdama nustėro, žvelgdama pro langus į lauko rieduliais 
grįstas sostinės gatves. 

— Kas atsitiko? — paklausė Kleitonas pastebėjęs, kad 
ji nervinasi. 

— Man labai nepatogu pasirodyti Emilės namuose 
drauge su jumis,— prisipažino mergaitė; ji atrodė nelai- 
minga.— Lordui Arčibaldui ir Emilei tai gali pasirodyti 
labai keista. 

— Apsimeskit, kad mes ketiname susituokti, — juokda- 
masis patarė Kleitonas ir suspaudęs ją glėbyje ėmė taip 
ilgai ir aistringai bučiuoti, kad Vitnė beveik patikėjo tuo. 


Arčibaldų turimus mieste namus puošė pinti geležiniai 
vartai ir tokios pat grotelės. Emilija nuoširdžiai sutiko 
juos prieškambaryje, ir nors Vitnė buvo įsitikinusi kad 
draugę apstulbins jos pasirodymas už parankės su Klei- 
tonu, vis dėlto ji pajuto šiokį tokį palengvėjimą, nes ledi 
Arčibald visiškai neišsidavė. Šiltai apkabinusi Vitnę, Emi- 
lė skubiai nusivedė ją į svečių miegamąjį, o pati nulipo 
laiptais žemyn kartu su vyru priimti svečių. 

Po pusvalandžio ji grįžo. Kur dingo jos nerūpestingu- 
mas! Skruostai įraudę, akys žiba iš susijaudinimo! Vitnei, 
padėjusiai Klarisei išpakuoti daiktus, pakako vien žvilg- 
telėti į draugę, ir ji pasirengė blogiausiai žiniai. 

— Tai jis! — išpoškino ji ir netekusi jėgų atsirėmė į 
duris.— Jis tik dabar prisipažino tikrąjį savo vardą! Maik- 
las, suprantama, viską žinojo, bet jo šviesybė prašė vyrą 
išlaikyti paslaptį. Londono aukštuomenė vien apie jį ir 
kalba! 

Gražutį Emilės veidelį nušvietė nuoširdus išdidumas 
dėl draugės. 

— Vitne! — šūktelėjo ji — Tu rengiesi vykti į Rater- 
fordų pobūvį su šauniausiu jaunikiu visoje Europoje! Į Ra- 
tordų pobūvį! — pakartojo Emilė stengdamasi pažadinti 
Vitnei nors kiek entuziazmo.— Kvietimai į jų pobūvius 
vertinami brangiau už briliantus! 

Vitnė neryžtingai prikando lūpą. Labai magėjo išpa- 

žinti viską Emilei, bet bijojo apsunkinti ją savo proble- 
momis. Jeigu ji pasakys draugei esanti sužadėta su „šau- 
niausiu jaunikiu Europoje“, ši, be abejo, apstulbs iš su- 
sižavėjimo. Bet jeigu Vitnė prisipažins visiškai nenorinti 
tų sužadėtuvių ir maža to — po kelių dienų ketinanti pa- 
bėgti su Polu, Emilė, žinoma, maldaus draugę atsisakyti 
savo sumanymo, nes visa tai neišvengiamai baigsis dide- 
liu skandalu. 

— Ar seniai sužinojai, kad jis... hercogas Kleimoras? 

— Mažiau nei prieš savaitę, — atsargiai murmtelėjo 
Vitnė. 

— Ir? — toliau smalsavo Emilė, taip susijaudinusi, kad 
be perstojo bėrė klausimus: — Papasakok man viską! Ar 
tu jį įsimylėjusi? Nejaugi nė kiek nenustebai, sužinojusi, 
kas jis toks? 

— Buvau tiesiog priblokšta,— prisipažino Vitnė ir vos 
šyptelėjo prisiminusi, kaip pasibaisėjo sužinojusi esanti 
sužadėta su hercogu Kleimoru. 

— Nagi, tęsk,— nekantriai pareikalavo Emilė. 

Jos entuziazmas buvo toks užkrečiamas, kad Vitnė 
ėmė šypsotis bent kiek šilčiau, tačiau ji papurtė galvą ir 
gana tvirtai atsakė, kad bent laikinai Emilei praeitų noras 
toliau klausinėti: 

— Mes visiškai neįsimylėję vienas kito. Aš rengiuosi 
tekėti už Polo. Viskas sutarta. 


Erdviame savo miegamajame su Roberto Adamso mū- 
rytu židiniu Kleitonas žiūrėjo į sieninį laikrodį, tuo tar- 
pu kamerdineris atsargiai sagstė baltus krakmolytus marš- 
kinius ant plačios jo krūtinės. Buvo jau beveik dešimt, ir 
jis norėjo kuo greičiau atsidurti Arčibaldų namuose. 

— Negaliu apsakyti, milorde,— sumurmėjo Armstron- 
gas padėdamas jam vilktis juodo brokato liemenę, — kaip 
malonu vėl atsidurti Londone. 

Kol Kleitonas timpčiojo liemenę, Armstrongas išėmė iš 
drabužinės juodą fraką, nubraukė nuo jo nesamą dulkelę 
ir prilaikė, kad Kleitonui būtų patogiau įkišti rankas į 
rankoves. Įvėręs į marškinių kilpeles rubinines sąsagas, 
Armstrongas atsitraukė ir pritariamai nusišypsojo šeimi- 

ninkui, vilkinčiam nepriekaištingų juodu vakariniu kos- 
tiumu. 

Kleitonas prisikišo prie veidrodžio patikrinti, ar ka- 
merdineris gerai jį nuskuto, ir plačiai nusišypsojo stirk- 
sančiam už nugaros tarnui. 

— Na, kaip, Armstrongai, tiks? 

Apstulbintas ir nudžiugintas neįprasto juokaujamo to- 
no, kamerdineris pagarbiai nusilenkė. 

— Be abejonės, jūsų šviesybe,— patikino jis, bet iš- 
ėjus šeimininkui pasitenkinimą išstūmė apmaudas: tarnas 
suprato, kad jo šviesybė gerai nusiteikęs, matyt, dėl grei- 
to susitikimo su panele Stoun. Kamerdineris pirmą kartą 
suabejojo, ar vertėjo lažintis su vežėju Makrėjumi, kuris 
pastatė nemažą pinigų sumą, kad hercogas tikrai vesiąs 
merginą. 

— Linkiu gerai praleisti vakarą, jūsų šviesybe,— pa- 
linkėjo tarnas, kai Kleitonas, apsisiautęs vakarinį apsiaus- 
tą raudonu pamušalu, leidosi plačiais paradiniais savo pui- 
kių namų, esančių Aper Brukstrite, laiptais. 

Vestmorlendų livrėja apsivilkęs Makrėjus, išvydęs 
ateinantį šeimininką, plačiai atidarė karietos dureles. Šyp- 
telėjęs raudonplaukiui škotui, Kleitonas linktelėjo į ark- 
lius. 

— Jeigu jie visą kelią kėblins žingine, nušauk juos! 

Dardant karietos ratams, Kleitono sielą audrino džiaugs- 
mingas jaudulys. Jautėsi laimingas galėsiąs pirmą kartą 
pasirodyti su Vitne aukštuomenėje. Pobūvis pas Ratertfor- 
dus, į kurį jis išsirengė vien trokšdamas bent kiek iš- 
blaškyti mergaitę, pavirto nuostabiu įvykiu jam pačiam. 
Jis svajojo visiems parodyti, kad ji priklauso jam, o kur 
rasi geresnę vietą įvesti ją į Londono aukštuomenę, jei 
ne geriausių jo bičiulių namus? 

Kleitonas kone su berniokišku entuziazmu įsivaizdavo 
Markaus ir Elenos Raterfordų veidus, kai jis šiandien pri- 
statys jiems Vitnę kaip savo nuotaką. Ir nors atskleisda- 
mas jų sužadėtuvių paslaptį jis sulaužys pažadą, ji gali 
būti tikra, kad namie šito vis dar nesužinos mažiausiai 
kelias dienas. „Paslaptis, — dygėdamasis pagalvojo Klei- 
tonas.— Na, tegu žino nors ir visas pasaulis!“ 

Jis atvažiavo! — šūktelėjo Emilė įbėgdama į Vitnės 
kambarį po to, kai pasitiko apačioje kilmingąjį savo sve- 
čią— Tik pagalvok! Pirmą kartą pasirodysi Londono 
aukštuomenei įstabiausiame metų pokylyje, į kurį tave 
atlydės pats hercogas Kleimoras! Kaip norėčiau, kad da- 
bar tave pamatytų Margaretė Meriton! 

Pakili Emilės nuotaika, lydima vis didesnio entuziaz- 
mo, atrodė tokia užkrečiama, kad Vitnė nenoromis nu- 
sišypsojo, neįstengdama užgniaužti nesuprantamo džiaugs- 
mo, apėmusio išvydus Kleitoną, kuris šnekučiavosi su lor- 
du Arčibaldu laiptų apačioje. 

Vos Vitnei ėmus leistis žemyn, Kleitonas nevalingai 
pakėlė galvą. Ir, tai, ką išvydo, privertė jį kvapo netekti 
iš laimės ir išdidumo. Vilkinti auksiško atlaso apdarais, 
primenančiais graikišką tuniką, Vitnė Stoun atrodė lyg 
spindinti jauna deivė. Vienas petukas liko žaviai apnuo- 
gintas, lengvas audinys prigludo prie skulptūriškos jos fi- 
gūros ir auksiniu verpetu sūkuriavo pažemėje. Geltonų 
turmalinų su briliantais karoliukai vijosi apie vešlias tam- 
sias plaukų sruogas, o veide ir akyse švietė spindinti šyp- 
sena. 

Kleitonas pamanė, kad ji niekada dar neatrodė tokia vi- 
liojanti.-Ji buvo graži, akinanti, kerinti... ir ji priklausė 
jam! 

Ilgos priderintos prie suknios pirštinės siekė beveik 
pečius, ir kai Vitnė nusileido laiptais, Kleitonas neįstengė 
atsispirti pagundai suspausti jos rankas. Pilkos akys ais- 
tringai liepsnojo, balsas ūmai kimtelėjo. 

— Dieve, tu nuostabi! — tik kvėptelėjo jis. 

Umai pasidavusi tų nepaprastų akių žavesiui, Vitnė ry- 
žosi leisti sau kaip reikiant pasimėgauti šiuo vakaru. Ženg- 
telėjusi atatupsta, neslėpdama susižavėjimo, nužvelgė 
Kleitono figūrą juodu kostiumu, dėdamasi nuliūdusi at- 
siduso ir sušnibždėjo: | 

— Bijau, jog anaiptol ne tokia graži kaip jūs. 

Kleitonas padėjo jai užsimesti berankovį auksiško at- 
laso apsiaustą ir skubėjo palydėti į karietą nė neprisimi- 
nęs, kad taip ir neatsisveikino su Arčibaldais. 

Įbedusi akis į uždarytas duris, Emilė giliai atsiduso. 

— Jei puoselėji kokias nors viltis, — švelniai perspėjo 

Maiklas apkabindamas žmonos pečius, — verčiau palin- 
kėk Vitnei išsaugoti blaivų protą, o ne Kleitonui praras- 
ti savąjį, nes iš to nieko neišeis. Ganėtinai esi prisiklau- 
siusi šnekų apie jį, kad puikiai šitai suprastum. Net jei- 
gu jis taip beprotiškai įsimylės, kad nepaisys kuklaus Vit- 
nės turto, vis tiek niekada neves daug žemesnės kilmės 
moters. Šeimos tradicijos įpareigoja Kleitoną imti žmoną 
iš senos aristokratų giminės. 

Prieš naktį rūkas sutirštėjo, pūstelėjo vėsus vėjelis, 
pakeldamas Vitnės apsiausto skvernus. Mergaitė stabte- 
lėjo ant priebučio laiptų apsigobti plačiu atlasiniu gob- 
tuvu, kad išsaugotų šukuoseną, ir tuomet jos žvilgsnis už- 
kliudė karietą, laukiančią gatvėje po dujiniu žibintu. 

— Dievulėliau, tai jūsų? — aiktelėjo ji neįstengdama 
akių atplėšti nuo puikios karietos, nulakuotos tamsiai rau- 
donu laku, su aukso herbu, tviskančiu ant durelių.— Na, 
žinoma, jūsų,— skubiai pasitaisė ji ir susitvardžiusi nu- 
sileido žŽemyn.— Tiesiog aš niekaip negaliu priprasti gal- 
voti apie jus kaip apie hercogą. Visą laiką painioju jus su 
tuo Kleitonu Vestlendu, kuris gyvena mano kaimynystė- 
je. 

Ji murmėjo dar kažką, jausdamasi kvailute, naivia 
kaimiete, tačiau negalėjo atsispirti pagundai stabtelėti ir 
geriau apžiūrėti ne tiek karietą, kiek nuostabų ketvertą 
širmių baltais karčiais ir uodegomis, nekantriai trypčio- 
jančių vietoje ir muistančių galvas, pasirengusių greičiau 
leistis į kelią. 

— Ar jie patinka jums? — pasiteiravo Kleitonas, padė- 
damas jai atsisėsti ir pats sėsdamasis greta. 

— Patinka? — pakartojo Vitnė, atmesdama gobtuvą ir 
droviai šypsodamasi — Na, aš niekada dar nebuvau ma- 
čiusi tokių gražių gyvulių! 

Kleitonas švelniai apkabino jos pečius. 

— Tuomet jie — jūsų. 

— Ne, aš negaliu jų priimti. Iš tikrųjų negaliu. 

— Dabar ketinate atimti iš manęs malonumą dovano- 
ti jums dovanas? — atlaidžiai pasitikslino jis.— Patikėki- 
te, niekas nedžiugino manęs labiau negu galimybė su- 
mokėti už jūsų tualetus ir brangenybes, nors ir be jūsų 
žinios, 

Šiek tiek nuraminta geraširdiškai linksmos jo nuotai- 
kos, Vitnė uždavė klausimą, kurį anksčiau bijodavo gar- 
siai ištarti: 

— Kiek jūs sumokėjote už mane tėvui? 

Draugiška atmosfera akimirksniu išgaravo. 

— Net jei niekur neketinate man nusileisti, būkite 
bent jau tokia maloni, liaukitės užsispyrusi tvirtinti esan- 
ti kažkoks mano pirkinys! 

Bet dabar, kai ji pagaliau viską išsakė, be to, užsi- 
traukė jo pyktį, Vitnė troško išgirsti atsakymą. 

— Kiek? — atkakliai pakartojo ji. 

— Šimtą tūkstančių svarų,— padvejojęs šaltai tarste- 
lėjo Kleitonas. 

Vitnė atšlijo kaip nuo smūgio. Niekada, net labiau- 
siai audrinama vaizduotės, ji neįsivaizdavo tokios sumos — 
namų tarno alga siekdavo vos trisdešimt keturiasdešimt 
svarų per metus. Ji su Polu, taupydami visą gyvenimą, 
visko atsisakydami, niekada neįstengs grąžinti tokios di- 
džiulės skolos. Dabar ji nuoširdžiai gailėjosi apskritai apie 
tai prašnekusi. Ji nenorėjo sugadinti vakaro: šiandien jų 
pirmasis ir paskutinis pobūvis drauge, tebūnie jis be įpras- 
tinių kivirčų ir kovų. Staiga kažkodėl pagailo skirtis su 
Kleitonu. 

Bergždžiai stengdamasi vėl pralinksmėti, Vitnė atsai- 
niai pastebėjo: 

— Tuomet jūs paprasčiausias kvailys, milorde hercoge. 

Kleitonas sviedė pirštines ant sėdynės ir atsitiesė. 

— Iš tikrųjų? — iš aukšto žiūrėdamas į ją, stengdama- 
sis, kad balsas skambėtų kuo įžeidžiau, nutęsė jis.— Ko- 
dėl gi, ponia? 

— Nes,— koketiškai pareiškė Vitnė,— man atrodo, ne- 
turėjote leisti jam išvilioti iš jūsų daugiau nei devynias- 
dešimt devynis tūkstančius, ir nė šilingo viršaus. 

Apstulbęs Kleitonas įsižiūrėjo į jos veidą, į šypsančias 
lūpas, ir tuomet atlošęs galvą prajuko žemu gerkliniu 
juoku, sušildžiusiu Vitnės širdį. 

— Kai vyras ryžtąsi įsigyti lobį, — numykė prisitrauk- 
damas ją prie savęs ir vos pastebimai šypsodamasis,— 
neverta ginčytis dėl kelių svarų. 


Karietoje įsiviešpatavo tyla, kuri tęsėsi tol, kol links- 


281 


mi žiburiukai jo akyse pavirto lėtai įsidegančia liepsna. 
Akys sužibėjo išlydytu sidabru. Jo žvilgsnis tartum laikė 
ją nelaisvėje, ir kai Kleitonas lėtai palenkė galvą, Vitnė 
neatšlijo. 

— Aš geidžiu tavęs, — kvėptelėjo jis įsisiurbdamas į 
jos lūpas laukiniu aistringu bučiniu, beregint atėmusiu jai 
protą. 


Rateriordų rūmuose švietė šviesos. Ilga prie jų vedanti 
alėja buvo pilna karietų, lėtai slenkančių prie paradinių 
durų. Iš karietų lipo ponios, apsidariusios mirguliuojan- 
čiais visų spalvų apdarais ir vyrai vakariniais kostiumais. 
Kiekvieną karietą pasitikdavo liepsnojančiais fakelais ne- 
šini tarnai ir palydėdavo svečius laiptais iki pat įėjimo. 

Nepraėjus nė pusvalandžiui, Vitnė ir Kleitonas jau 
įžengė į erdvų vestibiulį, kur dar vienas livrėjuotas tar- 
nas paėmė jų apsiaustus, ir jie ėmė kopti plačiais, kilimu 
išklotais laiptais, iš abiejų pusių apstatytais didžiulėse si- 
dabrinėse vazose pamerktomis didžiulėmis baltų orchidėjų 
puokštėmis. 

Pasukę už kampo, jie atsidūrė balkone, ir Vitnė stab- 
telėjo pasigėrėti vaizdingų jos akims atsivėrusiu reginiu. 
Pirmasis jos pobūvis Londone! Ir paskutinis. 

Linksmai juokdamiesi ir garsiai šnekėdamiesi svečiai 
ėjo nuo vienos kompanijos prie kitos. Milžiniški krišto- 
liniai sietynai Žaižaravo visomis vaivorykštės spalvomis, 
akinantis prabangių apdarų kaleidoskopas keleriopai at- 
sispindėjo veidrodinėse sienose, kylančiose per du aukš- 
tus. 

— Pasirengusi? — šnibžtelėjo Kleitonas savininkiškai 
pakišdamas jos ranką po sulenkta per alkūnę savąja ir 
ketindamas vesti Vitnę prie dar vienų, šį kartą įvijų, 
laiptų, vedančių iš balkono į pokylių salę. 

Visą tą laiką paslapčiomis ieškojusi žvilgsniu Nikio, 
Vitnė ūmai suvokė, jog visi susirinkusieji salėje ėmė kil- 
noti galvas, kad geriau pamatytų juos abu, ir apimta lyg 
ir panikos suglumusi atšlijo dešimčių smalsių žvilgsnių 
varstoma. Balsų gaudesys pamažu ėmė tilti, kol virto ne- 
garsiu šnabždesiu, bet tuojau pat ir vėl kone apkurtino. 
Mergaitės širdyje sukirbėjo labai nemaloni, kone siaubą 

kelianti nuojauta, kad visi svečiai arba kalba apie juos, 
arba stengiasi atidžiau juos apžiūrėti. Kažkokia ponia, iš- 
vydusi Kleitoną, tuojau nuskubėjo prie aukšto oraus vy- 
riškio. Šis mikliai atsigręžė ir palikęs kažką įrodinėjančių 
vyriškių būrelį pasuko prie balkono, kur stovėjo Kleito- 
nas ir Vitnė. 

— Visi spokso į mus, — baimingai sušnibždėjo mergai- 
tė. 

Tačiau Kleitonas, visiškai abejingas jų sukeltai sumaiš- 
čiai, nukreipė akis į gražų, atloštą į jį Vitnės veidelį. 

— Matau,— sausai tarstelėjo jis kaip tik tuo metu, kai 
orusis vyriškis, Matyt, namų šeimininkas, įveikė pasku- 
tinį laiptą. 

— Kleitonai! — nusijuokė Markus Ratertordas. — Kur 
tave velniai nešiojo? Jau ėmiau tikėti gandais, kad tu aps- 
kritai išnykai nuo žemės paviršiaus. 

Vitnė tylėdama klausėsi, kaip vyrai, iš visko spren- 
džiant artimi bičiuliai, sveikinasi. Lordas Raterfordas pa- 
sirodė esąs gražus gal trisdešimt septynerių metų vyriškis 
skvarbiomis mėlynomis akimis, kurios staiga įsmigo į jos 
veidą, tirdamos jį su nuoširdžiu susižavėjimu. 

— O kas, leiskite paklausti, toji nepakartojamo gro- 
žio būtybė greta jūsų? — pasiteiravo jis.— Ar aš priva- 
lau prisistatyti jai pagal visas taisykles? 

Nedrąsiai pašnairavusi į Kleitoną, Vitnė nustebusi iš- 
vydo, jog šis žvelgia į ją neslėpdamas pasididžiavimo. 

— Vitne,— pradėjo jis, — leiskite pristatyti jums savo 
bičiulį lordą Markų Raterfordą.— Ir reikšmingai dirste- 
lėjęs į Vitnės ranką, kurią namų šeimininkas vis dar tvir- 
tai spaudė savojoje, tingiai iškošė: — Markau, būk malo- 
nus, atitrauk rankas nuo mano būsimosios žmonos pa- 
nelės Vitnės Stoun. 

— Vitnė? — pakartojo Ratertordas.— Koks neįprastas 
vardas... 


Bet tuojau lėta šypsena nušvito jo veidas ir nebaigęs 
kalbėti Markus apstulbęs įsistebeilijo į Kleitoną. 


— Ar aš gerai išgirdau? 
Kleitonas lėtai palenkė galvą, ir lordas Raterfordas nu- 
kreipė į Vitnę susižavėjusį žvilgsnį. 

— Eime su manimi, jaunoji ledi, — prabilo jis siūly- 
damas Vitnei ranką.— Kaip jūs jau spėjote pastebėti, ten, 
žemai, beveik šeši šimtai svečių trokšta sužinoti, kas jūs 
tokia, gražioji nepažįstamoji. 

Matydamas, kad Kleitonas rengiasi leisti jai eiti, Vitnė 
skubiai ėmėsi priemonių. 

— Milorde Raterfordai,— pasakė ji maldaujamai žiū- 
rėdama į Kleitoną.— Mes... mes norėtume kol kas savo 
sužadėtuves laikyti paslaptyje. 

Vitnė atrodė tokia nelaiminga, kad Kleitonas nenoro- 
mis atsisakė plano visiems paskelbti, jog ta mergina — jo 
nuotaka. 

— Ji teisi, Markau, kol kas tai dar paslaptis. 

— Na, jūs abu kvaištelėjote! — neištvėrė lordas Ra- 
terfordas, tačiau Vitnės ranką paleido.— Tu, mano drau- 
gė, nė dienos negalėsi nuslėpti savo pergalės! Toks pri- 
zas gaunamas kartą gyvenime! Tiesą pasakius... 

Jis dar kartą žvilgtelėjo į apačioje susibūrusią minią, 
dabar jau atvirai stebinčią, kas čia dedasi. 

— Tiesą pasakius, jau po valandos visi viską sužinos. 

Jis luktelėjo tikėdamasis, jog Kleitonas nusileis, bet 
buvo priverstas pasišalinti, tačiau per petį sviedė: 

— Ar leisite man nors ledi Raterford viską išpažinti? 
Ji jau reikalavo, kad sužinočiau, kas ta graži jauna po- 
nia greta hercogo Kleimoro. 

Vitnei dar nespėjus paprieštarauti, Kleitonas linktelėjo 
galvą. Apimta nuojautos, jog nelaimės neišvengs, Vitnė 
su neviltimi atsiduso: 

— Dabar žiūrėkit, kas čia dėsis. 

Lordas Raterfordas nužingsniavo prie akinamai gražios 
raudonplaukės moters, pasivėdėjo ją į šalį ir kažką su- 
šnibždėjo. Ponia pasisuko ir pasiuntusi Kleitono bei Vitnės 
pusėn draugišką nuostabos šypseną lyg bendrininkė mirk- 
telėjo. 

Kaip ir buvo numačiusi Vitnė, dar nespėjus lordui Ra- 
terfordui pasitraukti, ledi: Raterford kone tekina prišoko 
prie nepažįstamos viešnios ir pasilenkusi šnibžtelėjo jai 
kažką į ausį. Ši savo ruožtu įsistebeilijo į Kleitoną ir Vit- 
nę, tada prisidengusi vėduokle pranešė naujieną trečia- 
jai poniai. 

Šaltas siaubas smaugė Vitnę. Taip pat sėkmingai bu- 
vo galima apskritai neprašyti lordo Ratertordo tylėti! 

— Viskas baigta,— išdaužė ji ir karštligiškai apmetė 
akimis balkoną, stengdamasi kaip nors sužinoti, kur ga- 
lėtų pasitvarkyti plaukus. Per daug priblokšta, kad pagal- 
votų, kaip Kleitonas reaguos į jos poelgį, mergaitė šoko į 
moterų kambarį ir užtrenkė paskui save duris, palikusi 
jį vieną balkone. 

Suapvalėjusiomis iš siaubo, nieko nematančiomis aki- 
mis Vitnė įsispitrėjo į veidrodinę sieną. Tai nelaimė! Ka- 
tastrofa! Svečiai pažįsta Kleitoną, visi jie — jo draugai ir 
pažįstami. Po ketvirčio valandos visi sužinos apie suža- 
dėtuves, o po savaitės naujiena pasklis visame Londone. 
Kai ji pabėgs su Polu, jie irgi supras, kad ji pametė Klei- 
toną, pasislėpė, mėgindama išvengti vestuvių. Gailestinga- 
sis Dieve! Kils skandalas, ir Kleitono laukia viešas paže- 
minimas! Ji negali taip pasielgti su juo, 0 jei ir galėtų, 
bijotų padarinių. Jo kerštas, žinoma, bus nenumaldomai 
žiaurus. Jis tiesiog nutrėkš ją! 

Vitnė krūptelėjo, įsivaizdavusi nežabotą Kleitono pyk- 
tį ir jo įtakingumą. Jis sunaikins ją nė nemirktelėjęs! Ir 
ne tik ją — visą šeimą, įskaitant tetą Enę ir dėdę Edvar- 
dą. 

Ir vis dėlto Vitnė atkakliai, ryžtingai stengėsi įveikti 
savo sutrikimą, susivaldyti. Juk ji negali kaip išprotėjusi 
isterikė ir toliau kiurksoti šiame kambaryje, bet išva- 
žiuoti dabar taip pat neįmanoma. 

Apglėbusi save rankomis, mergaitė ėmė lėtai žings- 
niuoti raudonu kilimu, stengdamasi nugalėti visai ne vie- 
toje kilusią baimę ir prisiversti mąstyti blaiviai, logiš- 
kai. Taigi Kleitonas daug metų vengė santuokos ryšių. 
Jeigu jis neves jos, aukštuomenė tikriausiai pamanys, kad 
ji prarado savo patrauklumą jo akyse ir jis, o ne Vitnė nu- 
traukė sužadėtuves. Na, žinoma, taip ir bus, ypač kai su- 
žinos, kad ji nė penso neturi ir negali pasigirti aristokra- 
tiška kilme. 

Palengva įtampa ėmė slūgti. Dar kiek ramiai pasvars- 
čiusi Vitnė o e kad neleisdamas lordui Raterfordui 
pristatyti jos kaip savo nuotakos Kleitonas tuo pavertė 
jų sužadėtuves nepatikrintais gandais. O juk Londonas, 

kaip ir Paryžius, ūžia nuo gandų, kurie vienodai lengvai 
pasklinda ir išnyksta! Bent jau taip tvirtina Emilė. 

Dabar Vitnė pasijuto daug geriau, nors širdis kažkaip 
keistai suspurdėjo prisiminus, kaip didžiuodamasis Klei- 
tonas pristatė ją lordui Raterfordui kaip būsimąją žmo- 
ną. Per tas tris savaites jis nė karto neužsiminė mylįs 
ją ar bent ką nors jaučiąs jai, tačiau šiandien jo veido iš- 
raiška negalėjo suklaidinti — jis daugiau nei neabejingas 
Vitnei. Ji negali jam atsilyginti viešai pažemindama, pa- 
kaks jau to, kad šiandien ir taip ganėtinai pridarė jam 
gėdos, pasislėpdama šiame kambaryje. Ne, ji dėsis at- 
sakanti į jo jausmus. .. nors šį vakarą. 

Pagaliau apsisprendusi Vitnė sukaupė drąsą ir atidžiai 
ėmė apžiūrinėti savo atvaizdą veidrodyje. Iš jo žvelgė pa- 
sitikinti savimi, šaltakraujiška jauna moteris atkakliai pa- 
keltu smakru. 

Patenkinta tuo, ką išvydo, Vitnė siekė durų rankenos 
kaip tik tuo metu, kai iš gretimo kambario, kur ant mažo 
paauksuoto stalelio tarp dviejų sofučių stovėjo šampanas, 
nuskardėjo balsai. 

— Jos apdarai neabejotinai iš Paryžiaus, nė nesigin- 
Čykit,— pareiškė viena ponia. 

— Taip, bet su tokia pavarde kaip Vitnęė Stoun... ne, 
ne, ji tokia pat anglė, kaip ir mes visos, — priminė an- 
troji.— Tiesa, jei tikėsime gandais, jie susižadėję. Ką ma- 
note apie tai? 

— Visiška nesąmonė! Jei mergiotei pakako proto pri- 
versti Kleitoną pasipiršti ar pasiekti to gudrumu, ji būtų 
susiprotėjusi pareikalauti, kad jis nedelsdamas nusiųstų 
pranešimą į ,„Taimsą“. Kleimoras ne toks žmogus, kad at- 
sisakytų jau paskelbtų sužadėtuvių. 

Priekaištaudama sau, kad ir toliau klausosi, Vitnė jau 
norėjo išeiti, bet stabtelėjo išgirdusi veriant duris. Į paš- 
nekesį įsiterpė trečia ponia. 

— Jie susižiedavę, galite patikėti tuo! — ryžtingai pa- 
reiškė ji — Lorensas ir aš ką tik persimetėme pora žodžių 
su jo šviesybe, ir aš esu visiškai įsitikinusi, jog Visa tai — 
tikra tiesa. 

— Ar norite pasakyti, — aiktelėjo pirmoji, — kad Klei- 
moras viską patvirtino? 

— Nebūkit kvailutė! Pirmiausia, kai Lorensas paklau- 
sė, kur jiedu susipažino, Kleimoras nušvito tokia šypsena, 
nuo kurios Vanesa Stenfyld tikrai pasiustų. Tikiuosi, kad 
pamenate: kaip tik prieš Kleitono netikėtą išvykimą į 
Prancūziją ji visur ir visiems tvirtino, neva Kleitonas ne- 
trukus pasipiršiąs jai! Tai štai vargšelė Vanesa atrodo vi- 
siška kvaišelė, nes akivaizdu, kad į Prancūziją jis keliavo 
trokšdamas susitikti su panele Stoun. Kleimoras pats pri- 
sipažino susipažinęs su ja Paryžiuje prieš kelerius metus. 
Šiaip ar taip, kalbėdamas apie panelę Stoun, Kleimoras 
tiesiog švyti išdidumu! 

— Kažkodėl neįsivaizduoju „,švytinčio“ Kleimoro,— 
skeptiškai numykė antroji ponia. 

— Tuomet įsivaizduokite, kaip žėri jo akys. 

— Tai jau panašiau į tiesą — juokdamasi sutiko jos 
pašnekovė.— Na, o kokia antroji priežastis? 

— Jei matytumėt, kaip jis nudelbė Esterbruką, kai 
šis paprašė pristatyti jį panelei Stoun. Patikėkite, jo švie- 
sybės veido išraiška pasidarė tokia šalta, kad Esterbru- 
kas skubiai puolė ieškoti židinio, norėdamas bent kiek ap- 
šilti. 

Ilgiau nebegalėdama likti savo vietoje, Vitnė atidarė 
duris. Paslaptinga šypsena nuslinko jos lūpomis, uždegė 
akis, ir praeidama pro tarsi žaibo trenktas moteris męr- 
gaitė gracingai palenkė galvą. 

Kleitonas stovėjo toje pačioje vietoje, kur ji paliko 
jį, bet dabar jau buvo apspistas svečių. Tačiau Vitnė be 
vargo pastebėjo jį. Kleitonas buvo visa galva aukštesnis 
už visus kitus vyrus. Ji kaip tik svarstė, ką daryti — pa- 
sitraukti ar prisidėti prie Kleitono, bet čia jų žvilgsniai 
susitiko, ir jis, paprasčiausiai linktelėjęs susibūrusiems ap- 
linkui, žengė tiesiai prie Vitnės. 

Tuo metu, kai jie nusileido. į pokylių salę, dirigen- 
tas mostelėjo lazdele, ir muzikantai užgrojo valsą. Leng- 
va, skraji melodija nuplaukė sale, bet, užuot ėmęs sukti 
Vitnę šokyje, Kleitonas nuvedė ją į nišą, iš dalies den- 
giamą užuolaidos, žaviai parištos iš Vienos pusės, 

Argi jūs nenorite šokti? — smalsiai pasiteiravo Vitnė. 

Bet Kleitonas linksmai numykęs papurtė galvą. 

— Paskutinį kartą, kai mes šokome valsą, jūs pali- 
kote mane salės vidury ir pradingote. 

— Ir ne be reikalo! Jūs dar ne to nusipelnote! — pa- 
erzino Vitnė stengdamasi nekreipti dėmesio į įdėmius sve- 
čių žvilgsnius. 

Jiedu žengė į nišą, ir Kleitonas paėmė dvi burbuliuo- 
jančias šampano taures, stovėjusias ant padėklo. Padavęs 
jai vieną, jis vos pastebimai linktelėjo į šypsančius žmo- 
nes, kurie jau ėjo prie jų. 

— Būkite narsi, brangioji, — nusijuokė jis.— Jie atei- 
na! 

Vitnė vienu mauku išgėrė taurę ir paėmė kitą. Reikia 
pasistiprinti! 

Gavo atlaikyti ataką daugybės svečių, geraširdiškai rei- 
kalavusių atsakyti, kur buvo pradingęs Kleitonas ir vers- 
te užvertusių jį kvietimais. Svečių elgesyje su Vitne su- 
mišo uoliai slepiamas smalsumas ir nepaprastas draugiš- 
kumas, tačiau kelis kartus ji pajuto kai kurių ponių pa- 
vydą ir pyktį. „Ko čia stebėtis“, — tvirtino pati sau, su- 
sižavėjusiu žvilgsniu žvilgčiodama į Kleitoną. Jis atrodė 
nepaprastas gražuolis elegantišku juodu vakariniu kos- 
tiumu, idealiai prigludusiu prie aukštos figūros. Daugelis 
moterų neabejotinai troško turėti teisę Visur rodytis su 
juo, gėrėtis nuo jo sklindančia valdomos jėgos ir tokios 
vyriškos energijos aureole, pažinti kerinčią, magišką pil- 
kų akių galią. 

Vos ji taip pagalvojo, Kleitonas pažvelgė į ją per bi- 
čiulių galvas, ir nesuprantama šilta laimės banga užliejo 
Vitnę, banga, neturinti nieko bendra su išgertu šampanu. 
Žvelgdama į besijuokiantį Kleitoną — grakščių manierų, 
nerūpestingą, tarp garbingiausių Anglijos aukštuomenės 
atstovų, kurie žavisi juo ir ieško jo draugystės, Vitnė 
vos galėjo patikėti, kad tas rafinuotas aristokratas buvo 
tas pats Žmogus, kuris ilgai negalvodamas priėmė jos iš- 
šūkį, dalyvavo lenktynėse ir kalbėjosi su nuobodžiu jos 
dėdule apie priešistorinius uolienų darinius. 

Kai pagaliau sumažėjo sveikintojų srautas ir jiedu 
trumpam liko vieni, Vitnė įžūliai šyptelėjo Kleitonui. 

— Manau, jog visa aukštuomenė laiko mane jūsų mei- 
luže. 

— O aš manau, kad jūs klystate, — papurtė galvą Klei- 
tonas įsmeigęs akis į tuščią taurę Vitnės rankoje.— Tie- 
sa, ar jūs pavakarieniavote? 

Vitnė linktelėjo sutrikdyta nelaukto jo rūpestingumo, 
bet tuojau viską pamiršo, nes muzikantai vėl ėmė griež- 
ti, o lordas Raterfordas ir dar penketas vyrų artėjo prie 
nišos, aiškiai ketindami pakviesti ją šokti. 


Kleitonas nusekė paskui nuotaką, nerūpestingai atsi- 
šliejo petimi į koloną ir pakėlęs prie lūpų šampano taurę 
stebėjo, kaip Vitnė gracingai plaukia į salės centrą. Ji, 
žinoma, įsitikinusi, esą visi laiko ją hercogo Kleimoro mei- 
luže, bet Kleitonas sugebėjo pasiekti, ko norėjo: visi su- 
prato, kad Vitnė — jo nuotaka. Bičiuliai ir pažįstami žino- 
jo, kad jis nepratęs švelniai žiūrėti į moterį, kurią atly- 
dėjo į pokylį, juolab ramstyti koloną ir stebėti šokėjus. 
Šiandien jis visu savo elgesiu tartum viešai paskelbė apie 
sužadėtuves ir dar taip neabejotinai, lyg jau būtų išspaus- 
dinta ,,Taimse“. 

Tiesą pasakius, Kleitonas ir pats gerai nesuvokė, kodėl 
taip svarbu, kad visi čia esantys suprastų, jog nuo šiol 
Vitnė priklauso tik jam. Tvirtino pats sau paprasčiausiai 
nenorįs matyti, kaip Esterbrukas ir kiti siekia jos, bet ne 
vien tai buvo svarbu. Jis degė, tartum karštinė būtų kai- 
tinusi jo kraują. Jos šypsena šildė širdį, o nekalčiausias 
prisilietimas kėlė beprotišką geismą. Vitnė pasižymėjo 
kažkokiu masinančiu jausmingumu, natūraliu subtilumu ir 
užkrečiančiu gyvenimo džiaugsmu, o tai nepaprastai trau- 
kė vyrus, ir jis troško, kad kiekvienam būtų aišku: ji — 
jo, tiktai jo, ir niekieno daugiau. 

Kleitonas stebėjo mergaitę užsisvajojęs apie tą neto- 
limą naktį, kai vešli blizgančių plaukų kupeta pasiskleis 
ant nuogos jo krūtinės, o šilkinis kūnas riesis po juo nuo 
malonios ekstazės. Anksčiau Kleitonui labiau patikdavo 
meilėje patyrusios moterys, nesutramdomos, aistringos, 
išmanančios, kaip duoti ir gauti pasitenkinimą, moterys, 
nesidrovinčios išpažinti sau ir jam savo geismo. Bet da- 
bar jis buvo be galo patenkintas, kad Vitnė dar nekal- 
ta. Kankinosi ir džiaugėsi įsivaizduodamas jų vestuvių 
naktį, kai jis lėtai, švelniai ves ją keliu, kuriuo eidama 

mergaitė virsta moterimi, kol ji ims dejuoti iš palaimos 
jo glėbyje. 

Po trijų valandų Vitnė suvokė spėjusi pašokti su dau- 
gybe vyrų, kurių pavardžių neįsidėmėjo, ir išgerti dau- 
giau šampano negu kada nors gyvenime. Ji nuoširdžiai 
linksminosi, nors šiek tiek svaigo galva, todėl net niūrus 
Kleitono veidas — jis pastebėjo, kad ji antrą kartą eina 
šokti su Esterbruku — negalėjo sugadinti jai nuotaikos. Ji 
jau manė, jog niekas, tikrai niekas negalės sunervinti jos, 
kol pažvelgusi per Esterbruko petį pirmą kartą per visą 
vakarą pamatė, jog Kleitonas su kažkuo šoka. Jo part- 
nerė buvo juki jauna ponia, nepaprastai graži, dailios fi- 
gūros blondinė, apsitempusi safyrų mėlynumo šilku. Umus 
žilpinančio pavydo dūris smigo Vitnei tiesiai į širdį. 

— Ji vardu Vanesa Stenfyld,— paaiškino lordas Ester- 
brukas, ir jo balse suskambėjo piktdžiugiško pasitenkini- 
mo gaidelė. 

— Kokia graži pora! — išdaužė Vitnė. 

— Šiaip ar taip, Vanesa tuo įsitikinusi, — atsakė Es- 
terbrukas. 

Mergaitės akis apniaukė prisiminimas apie vakaro pra- 
džioje nugirstą pokalbį. Vanesa Steniyld laukė, kad Klei- 
tonas pasipirš jai prieš pat kelionę į Prancūziją. „Jis, be 
abejo, suteikė jai dingstį pasikliauti jo jausmais“, — pa- 
manė Vitnė, ir nauja pavydo banga perliejo ją, išvydus, 
kad Kleitonas kažko juokiasi drauge su gražiąja blondine. 
Bet tuojau priminė sau, jog Kleitonas pasipiršo jai, o ne 
Vanesai, ir tai suvokus įvyko stebuklas: pasaulis vėl su- 
Zaižaravo skaisčiomis spalvomis. 

— Panelė Stenfyld — tikra gražuolė! — nuoširdžiai pa- 
stebėjo ji. 

— Tačiau ji taip dosniai nežarstė pagyrimų jums, pa- 
nele Stoun, — pašaipiai pakėlęs antakį, pasityčiojamai 
tėškė lordas Esterbrukas.— Vos prieš valandėlę ji dieva- 
gojosi esanti įsitikinusi, kad jūs gudrumu privertėte lor- 
dą Kleimorą pasipiršti. Ar tai tiesa? 

Vitnę taip pribloškė neįtikėtinas jo įžūlumas, kad ji 
net nesupyko. Atvirkščiai, jos akyse įsižiebė pašaipios ki- 
birkštėlės. 

— Nejaugi galima įsivaizduoti, kad kas nors sugebė- 

tų jėga ar gudrumu „priversti“ lordą Kleimorą ką nors 
daryti? | 

— Oi, nereikia! — šaižiai drėbė Esterbrukas— Aš ne 
toks naivus, kad patikėčiau, jog nesupratote mano klau- 
simo. 

— O aš,— atlaidžiai paprieštaravo Vitnė, — ne tokia 
naivi, kad patikėčiau, jog privalau į jį atsakyti. 

Visi partneriai, išskyrus lordą Esterbruką, buvo nepa- 
prastai dėmesingi ir žėrė jai komplimentus. Bet netrukus 
šokiai ir gyvi pašnekesiai ėmė ją varginti. Ji pasijuto 
trokštanti bent truputėlį pabūti su Kleitonu ir atsisakiusi 
dar vieno kvietimo šokti paprašė partnerį nuvesti ją pas 
hercogą. 

Apie Kleitoną kaip paprastai būriavosi žmonės, bet jis 
nenutraukdamas pašnekesio paėmė ją už parankės ir įtrau- 
kė į draugų būrelį. Tas atsainiai valdingas judesys tik pa- 
didino akinamą laimę, gyvenimo džiaugsmą... kaip, beje, 
ir dar dvi šampano taurės. 

— Kas atsitiko Esterbrukui? — luktelėjęs šaltai pasitei- 
ravo Kleitonas.— Tikėjausi, kad jis pakvies jus trečią kar- 
tą. 

— Taip ir buvo,— nusijuokė Vitnė— Bet aš atsisa- 
kiau. 

— Kad nekiltų apkalbų? 

Nesąmoninga viliojanti šypsena vos kilstelėjo jos lū- 
pų kampučius. Mergaitė papurtė galvą. 

— Aš atsisakiau, nes žinojau, kaip jūs nenorite, kad 
aš šokčiau su juo, be to, buvau tvirtai įsitikinusi, jog be- 
regint atsikeršysite pakviesdamas šokti panelę Stentyld. 

— Jūs labai įžvalgiai elgiatės, — atlaidžiai atsiduso jis. 

— O jūs labai mokate įskaudinti — juokdamasi pa- 
priekaištavo Vitnė. Tik dabar ji suvokė prisipažinusi jau- 
čianti tokį niekingą jausmą kaip pavydas. 

— Chėrie,— pasigirdo už nugaros pažįstamas barito- 
nas, ir mergaitė atsigręžė džiugiai nustebusi.— Nejaugi 
sumanėte po Paryžiaus užkariauti ir Londoną? 

— Niki! — tiesiog nesava iš džiaugsmo aiktelėjo Vitnė 
žiūrėdama į pažįstamą gražų veidą, kuris buvo toks bran- 
gus jai: 

— Kaip nuostabu vėl matyti jus,— tęsė ji, ir Nikis su- 
spaudė jos rankas savo šiltuose delnuose.— Aš teiravau- 
si lordą Rateriordą, bet jis pasakė, kad jus sugaišino rei- 
kalai ir galbūt atvyksite ne anksčiau kaip rytoj. 

— Atvykau čionai prieš valandą. 

Vitnė pasisuko į Kleitoną ketindama supažindinti jį 
su Nikiu, bet vyrai, matyt, jau buvo matęsi. 

— Kleimoras, ar ne? — pasiteiravo Nikis kritiškai ste- 
beilydamas į Kleitoną. 

Šis atsakydamas taip pat šaltai palenkė galvą, ir Vit- 
nė, niekada neregėjusi, kad jie kada nors anksčiau būtų 
taip elgęsi, užgniaužė beveik neįveikiamą norą — be abe- 
jo, pakurstytą šampano — įlįsti kur nors į kamputį ir gar- 
siai nusikvatoti iš kvailų vyriškų rungtynių, kurių prie- 
žastis ji ir buvo. 

— Leiskite pakviesti jus šokti, — pasakė Nikis, išdi- 
džiai ignoruodamas etiketą, reikalaujantį pirma atsiklaus- 
ti Kleitono. 

Kadangi jis jau vedė ją paskui save prie šokančiųjų, 
Vitnė bejėgiškai dirstelėjo į Kleitoną: 

— Ar atleisite mums? 

— Žinoma, — buvo lakoniškai atsakyta. Dar nespėjus 
Nikiui apkabinti jos liemens, Kleitono lūpos nepritaria- 
mai susičiaupė. 

— Iš kur pažįstate Kleimorą? -- reikliai paklausė Ni- 
kis ir neleidęs Vitnei atsakyti sumurmėjo: — Chėrie, tas 
žmogus tiesiog. .. 

— Mėginate paaiškinti, kad moterų atžvilgiu jis bai- 
sus pasileidėlisė 

Nikis santūriai linktelėjo, ir Vitnė žaismingai tęsė: 

— Ir šiek tiek pasipūtęs, ar ne? Ir labai gražus, ir ža- 
vingas. .. 

Nikio akys prisimerkė, o Vitnės pečiai sukrūpsėjo iš 
juoko: 

— Oi, Niki, jis toks panašus į jus! 

— Yra tik vienas svarbus skirtumas, — paprieštaravo 
Nikolia: — Tai, kad aš vesčiau jus. 

— Žaismingai, dėdamasi pasibaisėjusi, Vitnė beveik 
užsiėmė delnu burną. 

— Tik nekalbėkite taip, Niki! Ne čia ir ne dabar! Jūs 

tiesiog nepatikėsite, kokioje siaubingoje būklėje aš jau 
atsidūriau! 

— Nieko juokingo aš čia nematau, — šaižiu balsu drė- 
bė Nikis. 

Vitnė užgniaužė juoką: 

— Niekas to geriau nežino už mane. 

Apniukęs Nikis tylomis stebėjo išraudusį jos veidą. 

— Ketinu kol kas pasilikti Londone,— pareiškė jis.— 
Čia turiu daug reikalų ir draugų, kuriuos būtų ne pro ša- 
lį aplankyti. Savo laiške rašėte, kad porą artimiausių sa- 
vaičių taip pat būsite užsiėmusi, o pasibaigus tam laikui 
mes vėl apsvarstysime vestuvių klausimą. .. kai jūsų gal- 
va bus šviesesnė. 

Nežinodama — juoktis ar verkti, Vitnė pamanė nepro- 
testuosianti ir leidosi Nikio palydima pas Kleitoną, kur 
vėl gėrė šampaną linksmai dūmodama apie savo lemtį, 
kas valandėlę vis neaiškesnę ir painesnę. 

Kleitonas paliepė privažiuoti jo karietą, o pats apka- 
binęs jos liemenį išvedė paskutinio šokio. 

— Kas jus taip pralinksmino, mažyte? — paklausė jis 
šypsodamasis jai ir glausdamas daug arčiau, negu leido 
padorumas. 

— Ak, viskas, — prajuko Vitnė.— Žinote, vaikystėje 
tvirtai tikėjau, kad niekas manęs nenorės vesti. O dabar 
Polas man pasipiršo. Nikis irgi... ir, žinoma, jūs.— Šiek 
tiek pagalvojusi mergaitė pridūrė: — Norėčiau ištekėti iš- 
kart už trijų — jūs visi tokie mieli! — Vitnė pašnairavo į 
Kleitoną iš po ilgų tankių blakstienų.— Žinoma, jūs nė 
kiek nepavyduliaujate, tiesa? — vylingai paklausė ji, 

Kleitonas atidžiai pažvelgė į ją: 

— O man derėtų pavyduliauti? 

— O kaipgi,— linksmai pareiškė Vitnė,— jei ne tam, 
kad paglostytumėt mano tuščiagarbiškumą, tai nors atsi- 
lygindamas už tai, kad aš pavyduliavau, kai jūs šokote 
su panele Steniyld. 

Umai šiek tiek išsiblaiviusi surimtėjo ir vos girdimai 
šnibždėdama prisipažino: 

— Paauglystėje buvau visa strazdanota. 

— Negali būti! — perdėtai vaidindamas priblokštą šūk- 
telėjo Kleitonas. 

— Taip, šimtai ir tūkstančiai strazdanų! Štai čia! 

Ji dūrė pirštu su ilgų nagučiu į tarpuakį, vos nepa- 
taikydama sau į akį. 

Prajukęs gerkliniu juoku Kleitonas pagavo jos ranką, 
kad ji nesusižeistų kitos akies. 

— Ir,— tęsė Vitnė tarsi išpažindama mirtiną nuodė- 
mę,— įsikorusi į medį, aš mėgdavau kaboti žemyn gal- 
va. Visoms kitoms mergytėms patikdavo vaidinti prince- 
ses, O aš dažnai įsivaizdavau esanti beždžionė. 

Ji atlošė galvą, tikėdamasi išvysti smerkiančias Klei- 
tono akis, bet jis šypsojosi jai taip, tartum būtų matęs 
prieš save kažką labai vertinga ir reta. 

— Šiandien puikiai praleidau laiką, — tyliai pasakė Vit- 
nė pakerėta švelnumu spinduliuojančių jo akių. 

Netrukus ji jau skendėjo tarp aksominių nešančios 
juos į naktį tamsiai raudonos karietos pagalvių, mieguis- 
tai klausydamasi, kaip caksi kanopos akmeniniu Londono 
grindiniu. Ji jau užsimerkė, bet iš kažkur atsiradęs gal- 
vos svaigulys privertė ją skubiai atsimerkti ir įsispitrėti į 
silpną vėjyje siūbuojančių karietos žibintų šviesą, me- 
tančią šokinėjančius šešėlius ant karietos sienų. 

— Labai skanus šampanas, — sumurmėjo ji. 

— Bijau, kad... rytoj manysite kitaip, — palingavo gal- 
vą Kleitonas, apkabindamas jos pečius. 

Įsitvėrusi jo rankos, kad išlaikytų labai nepatikimą 
pusiausvyrą, Vitnė knapsėjo paskui Kleitoną Arčibaldų 
namų priebučio laiptais, neatitraukdama akių nuo brėkš- 
tančio dangaus. Prie pat durų Kleitonas sustojo. 

Pagaliau Vitnei šovė į galvą, kad jis, matyt, kažko lau- 
kia, ir liovusis spoksoti į paskutines žvaigždes ji pažvelgė 
į jį, Mergaitė prisimerkė išvydusi pašaipiai trūkčiojan- 
čias jo lūpas. Išdidžiai atsitiesusi visu ūgiu, ji paklau- 
sė: 

— Manote, kad aš per daug išgėriau? 

— Nieko panašaus. Tik aš tikėjausi, kad turite raktą. 

— Raktą4 — nesuprasdama pakartojo ji. 

— Nuo durų... 

— Žinoma! — išdidžiai pareiškė Vitnė. 

Praėjus dar valandėlei, jis mandagiai priminė: 

— Gal vis dėlto paieškosite jo? 

— Paieškoti? Ko? — pasiteiravo Vitnė, iš visų jėgų 
stengdamasi susikaupti. — Na taip, žinoma. .. rakto. 

Ji apsidairė stengdamasi prisiminti, kur paliko mažu- 
tį, karoliukais siuvinėtą rankinuką, ir išvydo jį kreivai ka- 
bantį per petį ant trumpos auksinės grandinėlės. 

— Ledį taip nenešioja savo rankinukų,— pasiraukiusi 
sumurmėjo sau panosėje, bet nusiėmė rankinuką nuo pe- 
ties ir ėmė negrabiai kuistis jame, kol pagaliau surado 
raktą. 

Jie atsidūrė tamsiame prieškambaryje, ir Vitnė staiga 
sukosi į Kleitoną palinkėti labos nakties, bet neapskaičia- 
vusi nuotolio tarp jų bedė nosį jam į krūtinę. Stipri ran- 
ka apglėbė ją ir neleido pargriūti. Būtų galėjusi atsi- 
traukti, bet ir toliau stovėjo kaip įbesta, o širdis ėmė ne- 
sulaikomai daužytis, kai jų žvilgsniai susitiko ir sustingo. 
Ir tuomet jis lėtai palenkė galvą. 

Jo lūpos drąsiai prigludo prie jos lūpų, rankos karšt- 
ligiškai klaidžiojo nugara, šlaunimis. Sunerimusi Vitnė ap- 
mirė pajutusi, kaip nenumaldomai myga standus vyriš- 
kas kūnas, bet tuojau netikėtai pačiai sau apkabino jo 
kaklą, nesigėdydama grąžino bučinius mėgaudamasi jo 
liežuvio lytėjimu, o šis atkakliai stengėsi praskleisti jos 
lūpas, įsibrovė į burną, lėtai išslydo ir! vėl staigiu postū- 
miu atsidūrė burnoje, judėjo be galo jaudinančiu ritmu, 
tokiu geidulingai maloniu, kad jai atrodė tartum Kleito- 
nas brautųsi į jos kūną. 

Apsvaigusi, beveik proto netekusi ji pagaliau rado sa- 
vyje jėgų ištrūkti ir, jos nusivylimui, jis lengvai paleido. 
Giliai kvėpčiodama orą, Vitnė atsimerkė ir kažkodėl iš- 
vydo du Kleitonus, kurie siūbavo prieš apdujusias jos 
akis. 

— Jūs per daug skubate, sere, ir visai pamirštate pa- 
dorumą,— rūsčiai papriekaištavo ji, bet tuojau visą įspūdį 
sugadino linksmu krizenimu. 

Kleitonas, matyt, nė kiek neatgailaudamas plačiai nu- 
sišypsojo: 

— Suprantama, nes šįvakar mano rodomas dėmesys 
jums lyg ir neatrodo labai atgrasus. 

Kurį laiką Vitnė tingiai, gudriai šypsodamasi mąstė, 
ką jis pasakė. 

— Ko gero, jūs teisus, — nuoširdžiai pripažino ji— Ir 
žinote, kas dar? Man atrodo, kad bučiuojatės taip pat ge- 
rai kaip Polas. 

Ištarusi tą labai abejotiną komplimentą, ji apsigręžė ir 
ėmė kopti laiptais, bet ant antros pakopos sustojo ir pa- 
žvelgusi per petį į Kleitoną pareiškė: 

— Tiesą pasakius, aš manau, kad jūs bučiuojatės taip 
pat gerai kaip Polas, bet negaliu būti visiškai įsitikinusi, 
kol jis negrįžęs. Kai jis parvažiuos, būtinai paprašysiu pa- 
bučiuoti lygiai taip, kaip bučiuojate jūs, kad galėčiau pa- 
daryti objektyvesnę išvadą. Ko gero, netgi būtų galima 
atlikti mokslinį eksperimentą, — narsiau pridūrė. 

— Nė velnio! — pusiau juokais suniurzgėjo Kleitonas. 

— Jei panorėsiu, būtinai taip padarysiu! — iššaukia- 
mai pareiškė ji išriesdama plonus antakius. 

Sunkus šleptelėjimas nudegino švelnius sėdmenis. Vit- 
nė stryktelėjo, apsisuko plačiai užsimodama, kad šertų aki- 
plėšai seniai pelnytą antausį, deja, nesuvaldė rankos ir 
užkliudė sieną, ant kurios kabojo mažas paveikslas, be- 
matant garsiai trinktelėjęs į grindis. 

— Pažiūrėkit, ką jūs pridarėte, — suglumusi sušnibž- 
dėjo Vitnė.— Dabar visą namą pažadinsite! 

Ir pasipūtusi nuskuodė į savo kambarį. 


Trys Arčibaldų tarnai išsirikiavo palei bufetą, ant ku- 
rio garavo patiekalai — kiaušiniai su sviestu, kumpis, kiau- 
liena, ploniausiais luisteliais supjaustyta filė, šviežios ap- 
skrudusios bandelės, bulvės, paruoštos trimis skirtingais 
būdais, ir kiti masinantys valgiai. Visa tai Emilė užsakė 
vakar vakare, po ilgų svarstymų, kaip dera vaišinti sve- 
čią, užimantį tokią svarbią padėtį kaip Kleitonas. Jie lau- 
kė, kada Vitnė nulips pusryčių ir prisidės prie jų ir Maik- 
lo pakviesto hercogo, kuris rengėsi šiandien lydėti mer- 
gaitę namo. 

Maišydama arbatą, Emilė paslapčiomis stebėjo Kleito- 
ną, kuris tuo metu šnekėjosi su Maiklu, ir pajuto, jog 
romantiška svajonė regėti draugę hercogiene Kleimor vis 
atkakliau lenda jai į galvą. 

— Atrodo, kad mūsų viešnia ketina išmiegoti visą die- 
ną,— nusistebėjo lordas Arčibaldas. 

Emilė pastebėjo, kaip hercogas, reikšmingai žvilgte- 
lėjęs į jos vyrą, atlaidžiai pastebėjo: 

— Vitnė tikriausiai neatsigavo po vakarykštės. 

— Nežinojau, kad ji serga! — subruzdo Emilė.— Tuo- 
jau einu, pažiūrėsiu, kas jai yra. 

— Nereikia,— sušvokštė Vitnė.— Aš... aš čia. 

Išgirdę beveik neatpažįstamą jos balsą, visi trys su- 
tartinai atsisuko. Mergaitė stovėjo tarpduryje, abiem ran- 
komis įsitvėrusi durų staktos šiek tiek svirduliuodama, 
tartum nebūtų įstengusi pastovėti. Labai sunerimusi Emilė 
atitraukė kėdę, bet hercogas jau suspėjo atsistoti ir tTi- 
mis žingsniais kirto kambarį. 

— Kaip jaučiatės, mažyte? — pasiteiravo jis ir supra- 
tingai šypsodamasis įsižiūrėjo į blyškų Vitnės veidą. 

— O kaip aš turėčiau jaustis, jūsų manymu? — suvai- 
tojo Vitnė nudelbdama jį pilnu kančios, kaltinančiu žvilgs- 
niu. 

— Papusryčiavus jums iškart palengvės,— pažadėjo jis 
vesdamas ją už rankos prie stalo. 

— Ne,— sumurmėjo Vitnė,— tikriausiai aš tuojau mir- 
siu. 

Vitnė vis dar buvo įsitikinusi tuojau mirsianti, tuo 
tarpu karieta vežė ją iš miesto, iš Emilės namų. 

— Žinote,— sunkiai ištarė ji, — aš niekada nemėgau 
šampano. 

Kleitonas, nusijuokęs gerkliniu juoku, apkabino mer- 
gaitę ir padėjo nelaimingą iš skausmo plyštančią jos gal- 
vą Sau ant peties. 

— Stebiuosi tai girdėdamas,— pajuokavo jis. 

Atsidususi Vitnė užsimerkė ir išmiegojo beveik iki 
pat namų, tik retsykiais, pasitaikius staigesniam posūkiui, 
nejučia suspausdama Kleitono ranką. 

Pagaliau ji atsibudo — labai susigėdusi, tačiau jaus- 
damasi grįžtanti į gyvenimą. 

— Šiandien aš niekam tikusi pašnekovė,— atsiprašė ji 
ir sutrikusi nusišypsojo Kleitonui.— Jei norite atvykti va- 
karienės, aš... 

— Man reikia grįžti į Londoną, — nutraukė jis. 

— Vakare? —aiktelėjo Vitnė atsitiesdama.— Ar ilgai 
jūsų nebus? 

— Savaitę. 

Svaiginantis džiaugsmas pagavo Vitnę, ir mergaitė pa- 
sistengė kuo atsargiau nukreipti žvilgsnį. Jeigu Kleitonas 
bus Londone, Polas ir ji galės pabėgti į Škotiją nesibijo- 
dami, kad jis sužinos apie pabėgimą ir sutrukdys. Tokios 
sėkmės ji nedrįso nė tikėtis! Tai tiesiog stebuklas! 

Bet trumpas palengvėjimas virto panika, ir Vitnei dar 
smarkiau ėmė plyšti galva. Dievuliau, Kleitonas grįžta į 
Londoną ir, kaip dera džentelmenui, leis vakarus klu- 
buose kortuodamas su draugais, žinoma, susitiks su žmo- 
nėmis, buvusiais Raterfordų pobūvyje ir girdėjusiais pa- 
skalas apie būsimąsias vedybas. Klubuose paprastai tvy- 
ro draugiška, linksma atmosfera, ir, be abejo, pažįstami 
reikalaus, kad Kleitonas patvirtintų arba paneigtų gandus. 
Vitnė beveik įsivaizdavo, kaip Kleitonas šypsodamasis vi- 
siems aiškina, kad tai esanti tikra tiesa. Tuomet, jeigu ji 
pabėgs su Polu, hercogas Kleimoras aukštuomenės akyse 
visiškai apsikvailins. 

Graužiama sąžinės, Vitnė prisimerkė. Nors ir labai ji 
bijojo Kleitono keršto, kuris dabar, žinoma, bus daug 
žiauresnis, nes jis bus viešai pažemintas, labiau už viską 
pasaulyje ji nebūtų norėjusi tapti šio Viešo pažeminimo 
priežastimi. Neįmanoma pakęsti minties, kad šis išdidus 
žmogus taps patyčių ir pasigailėjimo objektu. Jis niekuo 
to nenusipelnė. Praeitą vakarą ji matė, kaip visi žavisi 
juo, kaip jį gerbia. Ir šit dabar ji užtrauks jam gėdą! 

Vitnė sugniaužė suprakaitavusius delnus. Gal ji su- 
gebės užkirsti kelią viešam skandalui. Polas turi sugrįžti 
rytoj, ir jeigu jie tos pačios dienos vakarą suspės išva- 
žiuoti, ji beveik tuojau pat galės pranešti Kleitonui, ir juo 
greičiau žinia apie jos pabėgimą pasieks jį, juo mažiau 
žmonių sužinos, kad jis jai piršosi. 

Suprantama, ji pasirūpins, kad laiškas neateitų per 
anksti, kitaip Kleitonas gali sužlugdyti jos planus. ,„Svar- 
biausia,— nutarė ji, stengdamasi nuryti gerklę spaudžian- 
čias ašaras, — laimėti laiko. Nesvarbu, ar labai nuvargęs 
atvažiuos Polas, — gaus vėl iškeliauti, praėjus vos kelioms 

valandoms po sugrįžimo. Ir Kleitonas, viską sužinojęs, 
niekam neišsitars, kad buvo. susižadėjęs su manim, o 
klausinėjamas tik pašaipiai nusišypsos ir ims rodytis pri- 
ėmimuose su gražiomis moterimis, kurios jausis laimin- 
gos, sulaukusios jo dėmesio. Tuo viskas ir baigsis. Kiek- 
vienas patikės, kad susižadėjimas su tokia menkysta kaip 
Vitnė Stoun ir dar be penso kišenėje — tiktai pokštas, 
kvaili gandai. 

Polas. Mergaitės širdis vėl nusirito į kulnus, kai ji 
pagalvojo, jog reikės pasakyti jam apie pabėgimą. Ži- 
noma, jis nenorės to daryti ir ims nerimauti, kad nepatai- 
somai sužlugs jos reputacija. Polas buvo toks laimingas 
prieš išvažiuodamas. Jis išpasakojo jai savo ateities pla- 
nus, kalbėjo apie namo remontą ir patobulinimus, kuriuos 
ketino įvesti ūkyje. 

Kleitono ranka spustelėjo jos smakrą, ir Vitnė nervin- 
gai pašoko. 

— Kai grįš Sevarinas,— pareiškė jis prieštarauti ne- 
leidžiančiu tonu,— noriu, kad nedelsdama praneštumėt 
jam apie mūsų sužadėtuves. Neleisiu, kad žmonės manytų, 
jog būsimoji mano Žmona pirma buvo susižadėjusi su ki- 
tu. Nurodykit Sevarinui kokią tik norite savo atsisakymo 
priežastį, bet iškart su juo pasikalbėkit. Aišku? 

— Taip,— sušnibždėjo Vitnė. 

Kleitonas nužvelgė ją ilgu skvarbiu žvilgsniu. 

— Duokit žodį, kad įvykdysit mano prašymą! 

— Aš... 

Vitnė gurktelėjo ūmai sujaudinta, kad jis pasitiki jos 
taurumu, ir vargais negalais pakėlė akis, jausdamasi bjau- 
ri niekšė, nes apvils jo pasitikėjimą. 

— Prisiekiu. 

Kleitono veido išraiška sušvelnėjo, ir jis neapsakomai 
švelniai pažvelgė į ją. 

— Aš Žinau, kaip sunku bus jums viską jam prisipa- 
žinti, mažyte, ir prižadu, jog atlyginsiu savo kaltę; 

Ašaros ėmė deginti mergaitės akis, o gerklę suspaudė 
taip, kad ji nebūtų galėjusi nė žodžio ištarti, ypač kai 
Kleitonas atsargiai perbraukė pirštu per jos skruostą. 

— Ar atleisite manė — tyliai paklausė jis. 


Atleisti jam? Vitnę audrino tokie stiprūs ir prieštarin- 

gi jausmai, kad valandėlę ji panoro prisiglausti prie jo 
ir išverkti visas bėdas. Užuot tai padariusi, mergaitė tik 
linktelėjo ir įsižiūrėjo į Kleitoną, stengdamasi įsiminti gra- 
žų jo veidą, tokį, koks jis buvo tuo metu,— jeigu ji dar 
kartą pamatys jį, šiuos nepriekaištingus bruožus bus iš- 
kreipęs stingdantis įniršis. 

Jie pasuko keliu, vedančiu prie jos namų, ir suakme- 
nėjusi iš skausmo Vitnė užsimovė pirštines. 

— Kodėl jūs taip skubiai grįžtate į Londoną? — pa- 
klausė ji suvokusi, kad paskutinio, skaudaus atsisveikini- 
mo akimirka vis artėja. 

— Anksti rytą aš susitikau su valdytojais, ir jie pra- 
nešė, jog būtina kai ką nuspręsti pasikalbėjus, su banki- 
ninkais. Reikia pasirinkti, kokios gana didelės investici- 
jos pelningiausios. Tiesa, priešingai gandams, kuriuos gal- 
būt girdėjote apie mane, aš anaiptol negyvenu kaip dyka- 
duonis ir plevėsa. Turiu septynis dvarus, šimtus nuomi- 
ninkų ir daugybę verslovių, ir visoms šiuo metu labai 
trūksta šeimininko akies. Kaip jau žinote, visą savo dėmesį 
buvau paskyręs vien jus, brangioji. 

Karieta sustojo priešais jos namus; iš priebučio išbėgo 
tarnas atidaryti durų ir nuleisti karietos laiptukų. Vitnė 
jau žengė link priebučio, bet tylus Kleitono balsas sustab- 
dė ją: 

— Mano darbui visiškai nereikia, kad taip ilgai pasi- 
likčiau Londone, bet aš pamaniau, kad panorėsite pabūti 
viena po nemalonaus pokalbio su Sevarinu. Ir jei neatsių- 
site laiškučio, prašydama atvažiuoti, be sekmadienio ne- 
erįšiu. 

Paskui jis paaiškino, kaip rasti jį Londone, ir Vitnė iš- 
girdo nedrąsios vilties gaidelę jo balse, vilties, kad ji iš 
tikrųjų atsiųs jam laišką ir paprašys grįžti dar savaitei 
nesibaigus; ji drebančia ranka palietė jo rankovę, be ga- 
lo trokšdama maldauti, kad jis suprastų ir atleistų. 

— Kleitonai, aš... 

Vitnė pastebėjo, kaip Kleitonas nudžiugo pavadintas 
vardu, ir jos balsas nutrūko. 

— Laimingos kelionės, — palinkėjo ji ir skubiai nusisu- 
kusi nuo jo, nieko nematydama pro ašarų miglą užkopė 
laiptais. 

Pagaliau įžengusi į savo miegamąjį, Vitnė nedelsdama 
pasiuntė Polui laišką, paliepusi įteikti tuojau pat, nesvarbu, 
kada ponas Sevarinas grįžtų. Laiške mergaitė prašė praneš- 
ti jai, kad jis grįžo, ir maldavo nedelsiant joti į apleistą 
jėgerio namelį, kur atjos ir ji. Ten jie pagaliau galės pa- 
būti vieni, ir Vitnė papasakos, kas atsitiko. Papasakos! Ta- 
čiau kaip reikės surasti tokius žodžius? Net pagalvoti bai- 
su! 

Vakarop iš Polo vis dar nebuvo jokių žinių. Persiren- 
gusi nakčiai, Vitnė du kartus užgniaužė norą skubėti pas 
tetą ir prašyti ją, kad padėtų pabėgti. Bet kas kartą pro- 
tas tvirtindavo, jog teta Enė niekada tam nepritars, kad 
ir labai svarios būtų priežastys. Ji ims nerimauti vien dėl 
nepataisomai sužlugsiančios dukterėčios reputacijos ir nie- 
ku gyvu nesupras, kad Vitnė negali, paprasčiausiai ne- 
gali bailiai trauktis ir išduoti Polą net jei ir norėtų, o to 
daryti ji, žinoma, nė nemano. Jis myli Vitnę. Ir pasikliau- 
ja ja. 

Kadangi Klarisei patikėti paslapties nebuvo įmanoma, 
Vitnė palengva susikrovė į lagaminą būtiniausius daiktus 
ir paslėpė jį po lova, paskui atsigulė ir įbedė akis į lubas. 
Liko nemaloniausia užduotis — parašyti Kleitonui laišką 
ir pagaliau iškloti tiesą. 

Mintyse Vitnė kūrė ir tikslino jį šimtus kartų, kanki- 
nosi tol, kol tvirtai pasiryžusi visa tai užbaigti kone iš- 
rovė pati save iš lovos. 

„Polas ir aš pabėgome, kad susituoktume,— parašė 
ji. — Tikiuosi, jog kada nors rasite savyje tiek gailestin- 
gumo, kad bent suprastumėte mane, jei negalėsite atleis- 
ti“. 

Atleisti? Suprasti? Kleitonas niekada to nepadarys. 

Ji ilgai sėdėjo prie rašomojo stalo įsmeigusi akis į 
laiškutį, įsivaizduodama, kaip reaguos Kleitonas. Iš pradžių 
jis nusišypsos, pamanęs, kad ji prašo jį sugrįžti anksčiau, 
paskui šypsena pranyks... 

Drebėdama taip, tartum ledinis pilkų akių žvilgsnis jau 
smigtų į ją, Vitnė nusėlino į lovą ir užsitraukė antklodę 
iki pat smakro. Ji nebuvo tikra, ar galės taip pasielgti, ar 
apskritai nori bėgti. 

Ašaros sruvo skruostais, byrėjo ant pagalvės, bet mer- 


301 


gaitė nepastebėdama jų galvojo apie aukštą tamsiaplaukį 
vyrą, kuriam turės pasirodyti grįžusi iš Škotijos. Apie 
stiprų, gražų vyrą, kuris niekindamas ir šlykštėdamasis nu- 
sigręš nuo jos, niekada daugiau nebesijuoks drauge su 
ja, niekada nesuspaus plieniniame glėbyje ir niekada nie- 
kada nebepavadins jos švelnu žodžiu „,„mažyte“. 

Laiškelis iš Polo atėjo kitą rytą. Pasitaikė debesuota 
diena, pūtė žvarbus vėjas, ir šilčiau apsirengusi Vitnė lie- 
pė pabalnoti Chaną. Ji nurūko per laukus į piktžolių pri- 
žėlusį apleisto namelio kiemą. Pririšusi Chaną greta Polo 
žirgo, pravėrė girgždančias duris. Nedidelė Polo įkurta ug- 
nelė židinyje beveik nešildė drėgnos, visiškai tuščios pa- 
talpos. Žagarai garsiai spragsėjo, ir ant lubų šokčiojo keis- 
ti šešėliai. Pajutusi užu nugaros kažką sujudėjus, Vitnė 
nervingai pašoko. 

— Polai! 

— Argi laukei ko nors kito? — paerzino jis ir pasitrau- 
kęs nuo sienos praskleidė jai glėbį: — Eikš. 

Vitnė tylomis pakluso ir automatiškai pakėlė veidą 
laukdama bučinio, podraug kankinama neramių minčių. 

— Aš ilgėjausi tavęs, padūkėle, — prašneko jis. — O 
tu? 

— Žinoma, — išsiblaškiusi sumurmėjo mergaitė atšlyda- 
ma. 

Negalima skubėti, viską reikia aiškinti paeiliui, ne- 
užkrauti jam iškart visų savo problemų. 

— Polai, turiu pasakyti tau daug tokių dalykų, kurie 
tau atrodys bent jau...— pradėjo Vitnė žengdama į kam- 
bario vidurį ir pasisukdama į jį veidu. Ji užsikirto ieško- 
dama reikiamo žodžio: — stulbinantys. 

— Nejaugi? — plačiai. nusišypsojo Polas. — Mėgstu 
staigmenas. 

— Bet ši staigmena vargu ar tau patiks, — ištrūko jai.— 
Tu juk pažįsti poną Vestlendą? 

Polas linktelėjo. 

— Ir pameni, kaip per tėvo gimtadienį visi šnekėjo 
apie pradingusį hercogą Kleimorą, Kleitoną Vestmorlen- 
dą? 

— Pamenu. 

— Na, tai va, ponas Vestlendas iš tikrųjų yra Vest- 
morlendas. 

— Tas hercogas, kuris pradingo! — aiktelėjo Polas, o 
jo veidas rodė keistai sumišusius nuostabą, smalsumą ir 
netikėjimą.— Penkių dešimčių dvarų, keturių šimtų ge- 
riausių žirgų Europoje savininkas, kuris, jei atmintis ma- 
nęs neapgauna, jau rengiasi pasipiršti ne mažiau kaip 
šimtui didžiausių gražuolių? Ir tai buvo jis? 

— Iš tikrųjų jis turi tik septynis dvarus, — abejingai 
patikslino ji — Apie žirgus, tiesa, nieko negirdėjau, bet 
tiksliai žinau, kad jis rengiasi netrukus vesti tik vieną 
moterį. Ir, Polai, — drąsinančiai pridūrė ji iš įtampos vir- 
pančiu balsu,— aš žinau, kad tau tai nepatiks, kaip nepa- 
tinka ir man, bet aš ir esu ta moteris, kurią jis pasirin- 
ko į Žmonas. 

Polo lūpas suvirpino linksma šypsenėlė. Žengęs artyn, 
jis vėl apkabino Vitnę. 

— Jeigu jis atkakliai spirsis,— pajuokavo Polas pa- 
glostydamas jos skruostą, — aš pasakysiu jam sužinojęs 
gėdingą tavo paslaptį — likusi viena, tu, pasirodo, bute- 
liais mauki šerį. 

— Darai užuominą, kad esu girtuoklė? — aiktelėjo Vit- 
nė, savo ausimis netikėdama. 

— Užkietėjusi! — pajuokavo Polas, bet tuojau surim- 
tėjo.— Liaukis stengusis priversti mane pavyduliauti. Jei 
širsti dėl to, kad ilgai nebuvau, taip ir sakyk. 

Nuvarginta tuščio ginčo, Vitnė atšoko ir treptelėjo ko- 
ja. 

— Mėginu priversti tave ne pavyduliauti, o suprasti, 
kad aš sužadėta su Kleitonu Vestmorlendu nuo pat bir- 
želio mėnesio! 

Na va, pagaliau tiesa pasakyta! 

— Ar gerai išgirdau? — sumurmėjo Polas įsispitrėda- 
mas į ją. | 

— Ne, atrodo, kad tai buvo liepos mėnuo, — padrikai 
sumurmėjo Vitnė.— Tačiau argi tai taip svarbu? 

Pagaliau Polas patikėjo jos žodžiais: 

— Ir tu sutikai su Vestlendo piršlybomis? 

— Ne Vestlendo, o Vestmorlendo,— pabrėžė Vitnė.— 
Ir ne aš sutikau, o tėvas. 

— Tuomet patark tėvui pačiam tekėti už jo,— atšo- 
vė Polas.— Tu myli mane, ir daugiau nebėra ko kalbėti.— 
Mėlynos akys irzliai nužvelgė ją.— Tu žaidi kažkokį keis- 
tą Žaidimą, kuris man nepatinka. Ir visa tai neturi jokios 
prasmės. 

— Nieko negaliu padaryti, — atitarė Vitnė,— tai tiesa, 

— Tuomet gal būsi tokia maloni ir paaiškinsi man, kaip 
sužadėtuvės įvyko liepos mėnesį, nors tu iki rugsėjo ne- 
pažinojai to žmogaus? 

Dabar jis paniuro, ir Vitnė beveik gailėjosi Visa tai 
pradėjusi. 

— Kleitonas buvo pristatytas man Prancūzijoje,— gi- 
liai, trūksmingai atsidususi pradėjo ji.— Bet aš neatkrei- 
piau į jį dėmesio ir net neįsiminiau. Antrą kartą susiti- 
kau jį gegužės mėnesį per kaukių balių, bet Kleitonas bu- 
vo su kauke. Tuomet jis ir sumanė vesti mane, bet Žino- 
damas, kad dėdė pavaro visus mano garbintojus, nes aš 
norėjau grįžti namo ir tekėti už tavęs, atvažiavo čionai ir 
užmokėjo tėvui šimtą tūkstančių svarų. Na, o paskui pri- 
vertė jį pasiųsti manęs, o pats įsikūrė Hodžesų namuose. 

— Ir tu iš tikrųjų manai, kad aš visu tuo patikėsiu? — 
suriaumojo Polas. 

— Ne visai — apimta nevilties sumurmėjo Vitnė— 
bet tiesa yra tai, kad iki tavo išvažiavimo aš nieko neži- 
nojau. Kai aną vakarą nulipau žemyn papasakoti tėvui, 
jog mudu susižiedavome, ten jau buvo Kleitonas. Ir dar 
man nespėjus atsikvošėti, tėvas ėmė rėkti, kad aš su- 
žadėta su hercogu Kleimoru. Nuo to laiko padėtis kas- 
dien blogėjo. 

— Neįsivaizduoju, kas dar galėjo būti blogiau! — sar- 
kastiškai numykė Polas. 

— O aš įsivaizduoju! Kleitonas nuvežė mane į pobūvį 
Londone ir ten pasakė vienam savo bičiuliui, kad mes 
greit susituoksime. 

— Vadinasi, tu sutikai tapti jo Žmona? — lediniu bal- 
su pasiteiravo Polas. 

— Ne, žinoma, ne. 

Polas staigiai pasisuko, žengė prie židinio ir užkėlęs 
koją ant grotelių įsižiūrėjo į ugnį, palikęs Vitnę bejėgiš- 

kai spoksoti jam į nugarą. Staiga atsitiesęs pabalusiu iš 
siaubo veidu, priblokštas jis įbedė akis į Vitnę. 

— Ką tu turėjai galvoje sakydama, neva hercogas su- 
mokėjęs už tave šimtą tūkstančių? — griežtai. paklausė 
jis.— paprastai tėvas duoda žentui dukters kraitį, o ne 
atvirkščiai! 

Vitnė ūmai suprato, apie ką jis galvoja, ir širdį su- 
spaudė gailestis Polui. .. ir sau. 

— Aš neturiu kraičio, Polai. Tėvas viską ištaškė, įskai- 
tant ir mano palikimą. 

Polas priglaudė galvą prie akmeninės sienos ir užsi- 
merkė. Platūs pečiai iš nevilties gunktelėjo. 

Atėjo laikas vykdyti Vitnės sugalvotą planą, ir mer- 
gaitė žengė prie Polo vos įstengdama pavilkti lyg švino 
pripiltas kojas. Perspėjantis balsas vis kartojo, kad ji ne- 
turi to daryti, bet širdis neleido pamesti Polo. Ypač kai 
ji išvydo kenčiantį jo veidą. 

— Polai, mano tėvas papasakojo, kokia baisi katas- 
trofa jį ištiko, tačiau prašau, patikėk, man tai visiškai 
nieko nereiškia. Kad. ir kas būtų, aš ištekėsiu už tavęs, 
bet reikia veikti greitai. Kleitonas išbus Londone dar še- 
šias dienas, ir per tą laiką mes galėsime pabėgti į Škotiją. 
Ir kai Kleitonas sužinos, kad... 

— Pabėgti! — pratrūko Polas, ir pirštais negailestingai 
įsikirto į jos pečius.— Na, tu gal išprotėjai! Mano mo- 
tina ir seserys po to niekada nebegalės žiūrėti Žmonėms 
į akis! 

— Ne,— kimiai sušnibždėjo Vitnė,— gėda palies tik- 
tai mane. 

— Velniop tavo gėdą! — suriaumojo Polas smarkiai 
kresteldamas ją.— Nejaugi tu nesupranti, ką padarei? Aš 
ką tik išleidau krūvą pinigų pirkdamas penketą arklių ir 
tajetoną! 

— Bet kuo aš čia dėta? — nusistebėjo Vitnė nejučia 
išgąstingai atšlydama nuo liepsnos, žybtelėjusios jo aky- 
se. Ir tuomet ji suprato. Karti nuoskauda plieno žnyplė- 
mis sužnybo širdį, ir jai nejučia ištrūko slopus juokas.— 
Tu išleidai krūvą pinigų, kuri, kaip tikėjaisi, priklauso 
man,— nesamas kraitis ir toks pat eiemeriškas palikimas, 
ar ne? 

Polas net nespėjo atsakyti — Vitnė perskaitė tiesą įnir- 
šusiame jo žvilgsnyje. Piktai atstūmusi jį, žengė atatups- 
ta: 

— Vos penkioms minutėms praėjus nuo to laiko, kai 
sutikau tekėti, tu ėmei svarstyti, kaip geriau išleisti pi- 
nigus! Nė palaukti negalėjai, kad pasikalbėtum su tėvu! 
Taip „„mylėjai“ mane, kad nemanei, jog reikėtų pasilikti 
ir paprašyti jo sutikimo! Tau reikėjo tik pinigų, na, ir iš- 
taškei juos niekams! Tavo žemė užstatyta, namai pama- 
žu griūva... Polai, — sušnibždėjo ji vėl pajutusi, kaip aša- 
ros tvenkiasi akyse,— kas tu per žmogus? Nejaugi toks 
bevalis ir nejaučiantis atsakomybės, kad būtum vedęs ma- 
ne dėl galimybės laisvai pirktis arklius, kurių tau nė ne- 
reikia?! 

— Nebūk idiotė,— atšovė Polas, tačiau kaltai suglu- 
męs jo veidas liepsnojo.— Aš mylėjau tave! Kitaip nie- 
kada nebūčiau pasipiršęs! 

— Meilė, — paniekinamai pakartojo Vitnė.— Niekas iš 
jūsų nežino, ką reiškia tas žodis! Tėvas „mylėjo“ mane 
ir pardavė gelbėdamasis nuo skurdo! Tu rūpiniesi vien 
tuo, kiek gausi kraičio! Kleitonas bent jau nesumenkino 
mano gebėjimo protauti, apsimesdamas mylįs mane. Jis 
paprasčiausiai nusipirko sau vergę ir laukia, kad laiky- 
si savosios sandėrio dalies, bet nė žodžio nepratarė apie 
meilę. 

Polas negarsiai, trūkčiojamai atsiduso: 

— Aš ką nors sugalvosiu, bet apie pabėgimą negali 
būti nė kalbos. Kaip manai, kokiomis sąlygomis Vestlen- 
das... Vestmorlendas gali atsisakyti tavęs? 

Vitnė pažvelgė į jį ir atkakliai atstatė smakrą. 

— Ne! — išdidžiai pareiškė ji žinodama, jog tokią aki- 
mirką atsakytų tik taip, net jei galvotų visai ką kita. Ji 
nusigręžė ir žengė prie durų, bet prie pat slenksčio žvilg- 
telėjo atgal.— Elizabetė Ašton vis dar laisva, — šaltai pa- 
reiškė mergaitė — ir aš esu tikra, kad jos kraičiu: galima 
atlyginti visas neprotingas tavo išlaidas. Verčiau pasis- 
tenk sugalvoti, kaip susigrąžinti jos palankumą ir grei- 
čiau gauti pinigus! 

— Nutilk! — pašoko Polas.— Arba aš taip ir padary- 
siu! 

Vitnė smarkiai trenkė durimis, bet tik atsidūrusi sa- 
vo miegamajame davė valią ašaroms. Kritusi į lovą, ji 
įsikniaubė veidu į pagalvę ir ilgai raudojo dėl siaubin- 
gai sužlugusių iliuzijų, didžiulės netekties. Ji gailėjosi sa- 
vęs, savo tuščių vaikiškų svajonių, begalinės ištikimybės 
nevertam žmogui, meilės, kurią visus tuos metus jautė 
Polui. Liejo ašaras dar ir dėl to, kad buvo pasirengusi 
pražudyti savo reputaciją dėl Polo, o jis galvojo vien apie 
motiną ir seseris. Ir dar ji raudojo suvokdama savo pa- 
čios kvailumą. 

Kai Klarisė vakare atnešė jai ant padėklo vakarienę, 
Vitnės akys buvo užputusios, skaudėjo krūtinę. Ji pa- 
valgė viena, jausdamasi visai sutrikusi, negalėdama su- 
kaupti minčių, susitvardyti, bet kančios ir sielvartas ne- 
atlėgo. Kitą dieną, apie vidudienį, Vitnė jau nebepyko 
ant Polo ir, tiesą pasakius, net pajuto lyg ir sąžinės grau- 
žimą. Ji visada įsivaizdavo jį lyg riterį spindinčiais šar- 
vais, vyrišką, romantišką ir taurų, ir ne jo kaltė, kad jis 
nepateisino jos lūkesčių. Pati to neįtardama, Vitnė tik 
pablogino ir taip prastus finansinius jo reikalus. Tai ji 
griebėsi visokiausių triukų, kad priverstų Polą pasipirš- 
ti, ir tuo nenoromis paskatino jį leisti pinigus, kurių jis 
neturėjo. 

Dienai baigiantis, be tikslo klaidžiodama tarp pasku- 
tinių gėlių sode, Vitnė karštligiškai mėgino rasti išeitį. 
Pakaks tuščiai svarstyti, reikia kažko griebtis! 

Netrukus planas buvo parengtas. Elizabetė myli Polą, 
tuo Vitnė neabejojo. Suprantama, galima kažkaip įkalbė- 
ti Elizabetę, kad ji atleistų Polui ir, leistųsi jo Mergina- 
ma, jeigu šis ryžtųsi grįžti pas ją. 

Vitnė padvejojo, apsisiausdama pečius šilkiniu šali- 
ku. Ji dabar tokia dvasiškai sutrikdyta, ji yra paskutinis 
žmogus žemėje, galintis padėti kažkam atnaujinti roman- 
tiškus santykius. Tačiau tai — jos pareiga, be to, ji tie- 
siog negali likti nuošalyje ir tikėtis, kad likimas viską su- 
tvarkys pats. 

Su taip ilgai joje snaudusia energija Vitnė ryžosi vis- 
ką paimti į savo rankas. Grįžusi namo, brūkštelėjo laiškutį 
Elizabetei, prašydama ateiti, 0 paskui ilgai žingsniavo po 
miegamąjį spėliodama, ar ši neatsisakys kvietimo. Vitnė 

visada pavyduliavo Elizabetei ir troško su ja rungtyniauti, 
ką jau kalbėti apie daugybę išdaigų, ne visada nekaltų, 
taigi vargšelė, Žinoma, turi įtarti kažką negera, kai taip 
netikėtai siekiama suartėti. 

Vitnė buvo tokia įsitikinusi, kad Elizabetė nepanorės 
turėti su ja nieko bendra, kad krūptelėjo iš netikėtumo, 
kai nuo slenksčio pasigirdo švelnus jos balsas. 

— Tu... tu prašei, kad ateičiau? 

Mėlynos jos akys nervingai apžvelgė kambarį. Atro- 
dė, kad mergaitė buvo pasirengusi šokti ir bėgti lauk. 

Vitnė drąsinančiai nusišypsojo. 

— Taip, esu tiesiog laiminga, kad tu čia. Ar galiu pa- 
imti tavo pirštines ir skrybėlaitę? 

Ji jau tiesė ranką, bet Elizabetė skubiai prispaudė 
abiem rankomis skrybėlaitės šydą, matyt, stengdamasi ap- 
saugoti jį nuo liūdnos dalios. Vitnė prisiminė dar vieną 
Elizabetės skrybėlaitę — žavų žaisliuką su rausvais kaspi- 
nais, ją kadaise pagyrė Polas. Po penkių minučių skry- 
bėlaitė buvo surasta po supamojo krėslo, kuriame sėdėjo 
Vitnė, pavažomis. Ji suprato, jog buvusi varžovė pagal- 
vojo tą patį, ir nejučia paraudo, prisiminusi, kaip bliovė 
iš nevilties Elizabetė. 

— Aš... geriau pabūsiu su skrybėlaite,— sumurmėjo 
Elizabetė. 

— Aš tave suprantu, — atsiduso Vitnė. 

Visą valandą ji pilstė arbatą ir palaikė oficialų pokal- 
bį — daugiausia tai buvo banalybės, — stengdamasi pri- 
versti Elizabetę pasijusti laisviau, tačiau ši atsakinėjo vien 
jaustukais. Mergina pritūpė ant paties kėdės kraštelio ir 
visai nesirengė atsisėsti patogiau, tartum pasirengusi purp- 
telėti iš kambario nuo pirmojo garsesnio žodžio. 

Pagaliau Vitnė perėjo prie reikalo. 

— Elizabete,— pradėjo ji, suprasdama, kaip sunku iš- 
pažinti kadaise padarytas kvailystes žmogui, kurį tiek 
metų laikė mirtinu priešu.— Turiu atsiprašyti už tą di- 
džiulį skausmą, kurį neseniai tau suteikiau, kaip, tiesą 
pasakius, ir už visus tuos siaubingus dalykus, kuriuos krės- 
davau tau vaikystėje. Tai dėl Polo. Žinau, kad tu turi 
neapkęsti manęs, ir aš tavęs nesmerkiu, bet norėčiau pa- 
dėti. 

— Padėti? — nesuprasdama pakartojo Elizabetė. 

— Padėti tau ištekėti už Polo,— paaiškino Vitnė. 

Elizabetė išpūtė akis. 

— Ne... ne! Aš negaliu — mikčiodama sumurmėjo ji 
nurausdama iki pat plaukų pašaknų. 

— Na, žinoma, gali! — pareiškė Vitnė paduodama jai 
dubenį su mažais pyragaičiais.— Tu labai graži, ir Polas vi- 
sada. .. 

— Ne,— švelniai atkirto Elizabetė, papurčiusi šviesia- 
plaukę galvutę.— Tai tu — gražuolė, o aš galiu būti lai- 
koma tik dailia. 

Pasiryžusi žūtbūt užsikariauti Elizabetės pasitikėjimą, 
Vitnė neketino dabar nusileisti jai kilniadvasiškumu. 

— Tavo idealios manieros, Elizabete. Tu visada sakai 
tai, kas dera, be to, visada laiku. 

— Bet tai taip nuobodu! — nepasidavė maloniai šyp- 
sodamasi Elizabetė.— (O tu visada pasakai įdomių ir juo- 
kingų dalykų... 

— Elizabete,— nutraukė ją Vitnė nebetverdama juo- 
ku.— Aš visuomet buvau nepakenčiama, o tu — tikra to- 
bulybė. 

— Na, matai? Aš padėkočiau tau, bet tavo posakiai 
visada tokie neįprasti! — Elizabetė atsisėdo patogiau ir 
linksmai sukikeno. 

— Oi, daugiau komplimentų nereikia, — perspėjo Vit- 
nė dėbtelėjusi į ją jukiomis akimis.— Manęs vis tiek ne- 
suriesi į ožio ragą, ir mudvi visą naktį praleisime žavėda- 
mosi viena kita. 

— Aš taip džiaugiuosi dėl tavęs ir Polo, — akimirksniu 
nurimusi pasakė Elizabetė ir pastebėjusi nustebusį Vitnės 
žvilgsnį paaiškino: — Visi žino, kad jūsų sužadėtuvės sle- 
piamos, bet kadangi visi apie jas šnibždasi, manau, jog 
neimsi prieštarauti, jei aš pasakysiu garsiai. 

— Tai yra — kaip tai visi šnibždasi? — kimiai išdau- 
žė Vitnė.— Kas dar žino? 

— Na... leisk pagalvoti... Ponas Oldenberis, vaisti- 
ninkas, pasakė Margaretei ir man. Jis tvirtina girdėjęs tai 
iš ledi Jubenk kambarinės, o ledi Jubenk savo ruožtu gir- 
dėjusi iš Polo motinos. Manau, kad visi mieste jau seniai 
tai žino. 

— Bet tai netiesa! — apimta nevilties šūktelėjo Vitnė. 

Gražutis Elizabetės veidelis apniuko. 

— Tik prašau nesakyti, kad tai netiesa! — maldaudama 
sušnibždėjo ji.— Ne dabar, kai Piteris rengiasi pasipiršti! 

— Kam Piteris rengiasi pirštis? — nusistebėjo Vitnė, 
akimirksniu pamiršusi savo pačios rūpesčius. 

— Man. Bet jis neišdrįs, jei Polas vis dar nebus susi- 
žadėjęs. Mat Piteris labai drovus ir visada manė, jog aš 
slapta įsimylėjusi Polą, o taip, žinoma, nėra ir būti nega- 
li. Bet jei ir būtų, tėtė niekada neleistų man tekėti už 
Polo, nes jis — siaubingas švaistūnas ir jo žemė užstaty- 
ta. 

Vitnė prisėdo ant kėdės ir priblokšta įsmeigė akis į 
Elizabetę. 

— Piteris Redfernas drovus? — pasitikslino ji.— Eliza- 
bete, ar mudvįi kalbame apie tą patį Piterį Redferną? Apie 
tą, kuris mėgino ausis man nusukti per pikniką, kai tu iš- 
dribai iš medžio? 

— Taip, tiktai jis visada drovisi mano akivaizdoje. 

Iš nuostabos žado netekusi, Vitnė įsivaizdavo strazda- 
notą Piterio veidą, skystėjančius rausvus plaukus ir sten- 
gėsi suprasti, kaip jam pavyko užkariauti gležną lengvutę 
kaip pūkelis gražuolę Elizabetę, apie kurią visuomet ne- 
atsitraukdamas sukdavosi Polas. 

— Tu nori pasakyti. — išlemeno ji, — kad visus tuos 
metus buvai įsimylėjusi Piterįė 

— Taip, — sukūkčiojusi prisipažino Elizabetė.— Bet jei 
tu visiems pasakysi, jog nesirengi tekėti už Polo, Pite- 
ris vėl kaip visada pasitrauks ir užleis jam vietą. Ir ta- 
da aš... aš... 

Elizabetė skubiai išsiėmė iš rankinuko dailutę nėri- 
niuotą nosinytę ir pravirko, dailiai sausindama ja akis. 
Vitnė susimąsčiusi palenkė galvą į šoną. 

— Įdomu, kaip tau pavyksta taip tvarkingai verkti? 
Aš visuomet kūkčioju ir šniurkščiu nosimi, ir suknia taip 
sušlampa, kad paskui ją reikia išmesti. 

Elizabetė sukikeno pro ašaras ir vėl nusišluostė akis 
prieš maldaujamai pažvelgdama į Vitnę. 

— Tu sakei, kad pridarei man daug nemalonumų ir 
dabar dėl to gailiesi. Jeigu iš tikrųjų taip, nejaugi nega- 


310 


lėtum palaukti kelių dienų, prieš išsiskirdama su Polu? 
Piteris kiekvieną dieną gali prisipažinti mylįs mane, esu 
tuo tikra. 

— Pati nesupranti, ko prašai — sumurmėjo susigūžda- 
ma Vitnė.— Jeigu gandai pasieks vieną labai svarbų as- 
menį ir jis pamanys, kad aš iš tikrųjų susižadėjau su Po- 
lu, Mano gyvenimas nebus vertas nė forinto. 

Atrodė, kad Elizabetė vėl tuojau prapliups ašaroti, ir 
Vitnė atsistojo dvejodama: buvo įsitikinusi, kad kelios die- 
nos neturi reikšmės, ir kartu neapsakomai bijojo, kad tas 
sumanymas gali baigtis nelaime. 

— Duodu tau tris dienas, — nenorom pasiryžo Vitnė,— 
ir tuomet padarysiu galą tiems gandams. 

Išėjus Elizabetei, Vitnė dar ilgai sėdėjo savo kambary- 
je mąstydama ir nerimaudama. Jei visi, įskaitant tarnus, 
atvirai šneka apie jos „sužadėtuves“ su Polu, Kleitonas, 
be abejo, išgirs viską vos sugrįžęs. Jis aiškiai leido su- 
prasti nepakęsiąs, jei Žmonės manys, kad jo nuotaka jau 
buvo susižadėjusi su kažkuo kitu, ir Vitnė stengėsi su- 
galvoti svarų argumentą, jog čia ji niekuo dėta — tiesą 
pasakius, ji per pirmąjį susitikimą išdrožė Polui netekė- 
sianti už jo — lygiai taip, kaip buvo žadėjusi Kleitonui. 

Jis priėmė jos priesaiką visiškai įsitikinęs, kad Vitnė 
tęsės žodį, bet vienintelis pokalbio liudytojas buvo Polas, 
o dabar, kai taip susiklostė reikalai, vargu ar jis bus pa- 
sirengęs patvirtinti jos aiškinimą. 

Vitnė prikando lūpą, sunerimusi ne vien dėl to, kad 
gali būti apkaltinta išdavyste. Anksčiau mintis, jog greit 
susituoks su Polu, palaikė ją ir teikė narsos, o dabar, ne- 
tekusi meilės, ji iš tikrųjų tik be galo bijojo Kleitono rūs- 
čio. Ir juo labiau stengėsi rasti būdą, kaip užkirsti kelią 
nelaimei, juo tvirčiau įsitikino, jog vienintelė išeitis bus 
nedelsiant važiuoti į Londoną ir pačiai paaiškinti Kleito- 
nui, kas čia dedasi. Jis pyks daug mažiau, išgirdęs viską 
iš jos, 0 ne iš pašalinių, ir supras, kad Vitnės nėra kuo 
kaltinti. Galiausiai jeigu, gandonešių tvirtinimu, ji iš tik- 
rųjų ketina tekėti už Polo, kodėl tuomet grįžo į Londoną 
pasimatyti su Kleitonu? 

Vitnė ryžtingai atsistojo, nuėjo pas tetą ir dar tarpdu- 
ryje išpoškino jai visą istoriją, įskaitant gandus apie jos 

sužadėtuves su Polu ir sužlugusį sumanymą pabėgti į 
Škotiją. Teta Enė išbalo, bet tylėjo, kol Vitnė baigė pa- 
sakoti. 

— Ir ką tu ketini daryti dabar? — paklausė ji. 

— Manau, kad bus geriau, jei nuvažiuosiu į Londoną, 
apsistosiu pas Emilę ir nedelsdama pranešiu jo mMalonybei 
apie savo atvažiavimą. Suprantama, jis iškart aplankys 
mane, ir tuomet aš pati ištaikysiu tinkamą progą papasa- 
koti jam viską. Manau, jis nepaisys šnekų, jei supras, 
kad aš niekuo dėta. 

— Aš važiuosiu su tavim,— tuojau pat pasišovė teta. 

Vitnė papurtė galvą: 

— Labai to norėčiau, bet jeigu — nors tai mažai įtikė- 
tina — hercogas sugrįš anksčiau ir mes nesuspėsim pasi- 
matyti, tuomet jis tikrai išgirs gandus ir, be abejo, iš- 
kart prisistatys čionai. Pasikliauju tavimi. Nuramink jį 
ir viską paaiškink. 

— Kokia džiuginanti perspektyva, — šaltai drėbė teta 
Enė, nors jos veidas šypsojo.— Gerai, aš lieku. Bet įsivaiz- 
duokim, kad tau pavyks susitikti su juo Londone. Ką pa- 
sakysi jam? 

Suirzusi Vitnė susiraukė: 

— Matyt, gausiu iškloti visą teisybę: kaip aš išsigan- 
dau, kad jis gali sugrįžti ir patikrinti, jog aš, nepaisyda- 
ma jo perspėjimo, nė nemaniau atsisakyti Polo. Nors, tie- 
są pasakius, mane tiesiog žemina tai, kad esu priversta 
skubėti į Londoną, tartum jis būtų įtūžęs mano šeiminin- 
kas. Šis žmogus pasirodė mano gyvenime prieš kelis mė- 
nesius, ir nuo to laiko pasidariau marionete, tampoma už 
siūlų ir šokančia pagal jo dūdelę. Šitai jam irgi pasaky- 
siu, — ryžtingai baigė Vitnė. 

— Kadangi esi taip ryžtingai nusiteikusi nuoširdžiai 
išpasakoti apie savo jausmus, kodėl negalėtum prisipa- 
žinti ir to, kad Vestmorlendu ne vien domiesi, o jauti 
kažką daugiau, ir dabar esi pasirengusi savo valia lai- 
kytis vedybinės sutarties sąlygų? — patarė teta Enė.— Pa- 
tikėk, jis labai džiaugsis tai išgirdęs. 

Vitnė lyg nuplikyta pašoko nuo sofos. 

— Nieku gyvu! — įsikarščiavusi pareiškė.— Kai žinau, 
kad Kleitonui visada buvo nusispjauti, ar aš sutinku te- 

kėti už jo, ir jis nė kiek neabejojo, kad mūsų vestuvės 
neišvengiamai įvyks, nesuprantu, kodėl turėčiau patai- 
kauti jo savimeilei ir sakyti, jog esu pasirengusi tapti jo 
žmona! Be to, aš dar neapsisprendžiau. 

— O aš manau, kad dabar esi nenuoširdi, brangute. 

Ramus tetos balsas nutraukė Vitnę nebaigusią kalbė- 
ti, tačiau mergaitė, užsispyrėliškai papurtė galvą ir žen- 
gė prie durų. 

— Ir jei tai gali palengvinti tau prisipažinti, pasakysiu, 
jog esu tvirtai įsitikinusi, kad tas Žmogus mylį tave. Gal 
ši tokia akivaizdi tiesa patenkins tavo garbėtrošką? 

— Klysti, teta Ene,— atkakliai murmtelėjo Vitnė. — 
Jis nė karto neužsiminė, kad aš jam ką nors reiškiu. Pa- 
prasčiausiai esu jo įsigyta nuosavybė, ne daugiau. Ne- 
prašyk, kad šliaužiočiau prieš jį, man ir taip beveik ne- 
beliko išdidumo, ir aš neketinu jo atsisakyti, kad numal- 
šinčiau jo pyktį ar paglostyčiau savimeilę. 


Elizabetė Ašton kasdien užeidavo į jų namus pranešti, 
kaip sekasi, bet ir trečiajai dienai baigiantis nebuvo prie- 
žasčių švęsti pergalę. Klarisė ir Vitnė dėjosi daiktus ke- 
lionei į Londoną, kai Elizabetė įkiūtino į miegamąjį kaip 
nugalėtas kareivis, grįžtąs iš mūšio lauko po pralaimėtų 
kautynių. 

— Piteris rengiasi pirštis ne daugiau kaip prieš dešimt 
metų! — pareiškė ji susmukdama krėsle. 

Vitnė sugrūdo baltinių šūsnį ir skrynią ir atsitiesė ne- 
nuovokiai žiūrėdama į draugę. 

— Ar esi tuo tikra? 

— Visiškai, — slopiai tarstelėjo Elizabetė— Aš pasiu- 
liau pavakarieniauti pas mane vieniems, be tėvų, ir Ži- 
nai, ką jis atsakė? Atsakė mėgstąs vakarieniauti drauge 
su mano tėvais. 

Mergaitė sunkiai atsiduso. 

— Koks idiotas! — suirzusi neištvėrė Vitnė ir pradėjo 
lėtai žingsniuoti po kambarį— Tu gal ir esi pasirengusi 
prisipažinti pralaimėjusi, bet ne aš! Tik pamanykit, Pi- 
teris Redfernas! Tas stuobrys dievino tave nuo pat Vai- 
kystės! Matyt, jį reikia paskatinti, kad nedelsdamas pasi- 
pirštų. 

Vitnė nerūpestingai paspyrė kliudantį praeiti pilną la- 
gaminą ir išsiblaškiusi žiūrėjo į daiktus, išmėtytus kam- 
baryje. 

— Sugalvojau! — riktelėjo ji atsigręždama į Elizabetę 
su įžūliu, pavojingu žalių akių blizgesiu, kurį mergaitė 
buvo įsiminusi nuo senų laikų, ir siaubo apimta Elizabe- 
tė susigūžė: 

— Vitne, kad ir ką būtum sugalvojusi, nereikia to 
daryti! 

— Nieko panašaus! — triumfuodama sušuko Vitnė.— 
Panele Ašton, kviečiu jus važiuoti su manimi į Londoną! 

— Bet aš visai nenoriu važiuoti į Londoną! — karštai 
priešinosi Elizabetė.— Man reikia Piterio! 

— Puiku, ir šiandien tu jį gausi. Na, o dabar kartok 
paskui mane: „Taip, aš važiuosiu su tavimi į Londoną“. 

— Taip, aš važiuosiu su tavimi į Londoną, — paklus- 
niai sumurmėjo Elizabetė.— Bet man nesinori. 

— Ir tu visiškai teisi. Bet aš ką tik pakviečiau ta- 
ve, ir tu sutikai. Taigi perspėjusi Piterį, kad važiuoji su 
manim, nepasigailėsi. Paaiškink jam... 

Ryžtingai žengusi prie išmuštos, iš vėžių Elizabetės 
Vitnė griebė ją už rankos ir nutempė prie rašomojo sta- 
lo. 

-— Na, o dabar parašyk Piteriui ir pakviesk jį čionai 
vakarienės. Pasakyk... 

Vitnė padvejojo pridėjusi pirštą prie lūpų ir linksmai 
nusikvatojo sužavėta savo pačios išradingumo. 

— „..pasakyk, kad mudvi drauge sugalvojome šį tą 
nepaprasta. Tai tikriausiai jį visai sustingdys. 

— Piteriui nepatiks, kad mudvi rengiamės į Londo- 
ną,— pakraipė galvą Elizabetė. 

— Na, jis tiesiog pasius iš pykčio! — išdidžiai sutiko 
Vitnė.— Nors jau suaugau ir, galima sakyti, surimtėjau, 
Piteris vis tiek nuolat seka mane, tartum laukdamas, kad 
kiekvieną akimirką iškrėsiu ką nors smerktina. 

Bet tuomet romioji, paklusnioji Elizabetė pirmą kartą 
gyvenime parodė galinti būti užsispyrusi. 

— Jei Piteris nepritars tai kelionei, aš tikrai nesutik- 
siu. 

Nustebinta, kad Elizabetė atmeta tokį puikų planą, Vit- 
nė paaiškino: 

— Juk tu ir nevažiuosi. Nejaugi nesupraiai, kad PFi- 
teris pasipiktins net mintimi, kad mudvi galime kur nors 
važiuoti drauge? Jis netiki, kad aš iš tikrųjų pasikeičiau. 
Vis dar laiko mane ta pramuštgalve, kuriai magėdavo pa- 
taikyti iš timpos į seną garbiojo Snodgraso kumelę. 

— Tu drįsdavai tai daryti? — aiktelėjo Elizabetė. 

— Tai ir dar daug kitų dalykų, apie kuriuos puikiai 
žinoma Piteriui, — nė kiek neatgailaudama prisipažino Vit- 
nė.— Jis stengsis atkalbėti tave nuo to sumanymo, bet tu 
atsakysi, kad aš spiriuosi. Tuo metu pasirodysiu aš, vis- 
ką patvirtinsiu, ir kai Piteris niekaip negalės perkalbėti 
nei tavęs, nei manęs, jis žengs vienintelį jam likusį žings- 
nį. 

— Kokį? — nusistebėjo Elizabetė, labai susidomėjusi, 
bet vis dar abejodama. 

Vitnė pakėlė rankas į dangų: 

— Paprašys tekėti už jo, suprantama! Prašau patikėti 
manimi— Vitnė drąsindama suspaudė drebančią Elizabe- 
tės ranką.— Niekas labiau už neišvengiamo išsiskyrimo 
baimę negali pastūmėti vyro pasipiršti. Pagalvok, kaip 
išsigąs Piteris, įsivaizdavęs, kad rengiesi jį palikti! Ir nie- 
kas nesuteikia vyrui tiek drąsos ir vyriškumo, kaip gali- 
mybė išgelbėti nekaltą mergaitę nuo „„nederamos draugi- 
jos“, šiuo atveju — tokios asmenybės kaip aš. Nikola Diu 
Vilis beveik nekreipė į mane dėmesio, kol išvydo varžo- 
vą, ir, patikėk, anaiptol ne tokį pavojingą širdžių užka- 
riautoją kaip jis pats! Turėjau iš to smagumo. Na, o da- 
bar greičiau rašyk laiškutį. Šįvakar Piteris pasipirš, pa- 
matysi. 

Elizabetė neryžtingai sutiko, ir tarnas buvo nusiųstas 
pas Piterį su laišku. 

Po trijų valandų protestuojanti Elizabetė buvo apvilk- 
ta viena iš ekstravagantiškiausių Vitnės suknių, kuri ta 
proga buvo greitosiomis palenkta, o auksinės jos garba- 
nos susuktos į griežtą kuodą. Vis dar besispyriojančią 
merginą nuvedė prie veidrodžio: 

— Na, nebijok,— atkakliai įkalbinėjo Vitnė,— pažiū- 
rėk, kaip žaviai tu atrodai. 

Elizabetė susidrovėjusi apžiūrėjo prigludusias prie dai- 
lių šlaunų ir plono liemens elegantiškos šilkinės suknios 
klostes ir pasibaisėjusi atšoko, išvydusi nuogus pečius. 
Rankos beregint pakilo pridengti baltų lyg sniegas pus- 
rutulių, šmėžuojančių pro korsažo iškirptę. 

— Negaliu, — rausdama sumurmėjo ji. 

Vitnė pakėlė į lubas akis: 

— Gali, Elizabete. Prancūzijoje tokie drabužiai laiko- 
mi tik mažumėlę drąsesniais nei įprasti. 

Elizabetė nejučia nervingai sukikeno. Lėtai nuleidusi 
rankas ji sušnibždėjo: 

— Kaip manai, ar Piteriui ji patiks? 

— Žinoma, ne,— džiugiai pareiškė Vitnė,— ypač kai 
aš pasakysiu mananti, jog tu per daug kukliai rengiesi, 
ir kad mums nuvykus į Londoną nersiuos iš kailio, kad 
padėčiau tau nusipirkti dar kelias tokias suknias poky- 
liams ir priėmimas, kuriuose mes rengiamės pabuvoti. 

Lygiai aštuntą Piteris peržengė skaisčiai nušviesto kam- 
bario slenkstį ir prisidėjo prie jo laukusių merginų. San- 
tūriai linktelėjęs Vitnei, jis susirado akimis Elizabetę, sto- 
vėjusią prie lango nugara į jį. 

— Ką gi tokio „nepaprasto“ jūs sugalvojote? — įtariai 
pasiteiravo jis. 

Elizabetė lėtai atsisuko, ir Piterio veidas sustingo, iš- 
kreiptas komiškos nuostabos. 

Priblokštas, nejučia prasižiojęs jis spoksojo į ją. Eli- 
zabetė, kuri, matyt, tikėjosi, kad pakaks Piteriui tik vie- 
ną vienintelį kartą žvilgtelėti į ją, ir jis bematant puls 
ant kelių ir paprašys jos rankos, apmirė laukdama. Ta- 
čiau supratusi, kad Piteris gali taip išstovėti dar dievai- 
žin kiek laiko, ji pirmą kartą gyvenime griebėsi mote- 
riškų kerų. 

— Vitnė sumanė pasiimti mane drauge į Londoną, pa- 
viešėsim pas Emilę,— paaiškino ji marširuodama priešais 
priblokštą Piterį, tartum būtų troškusi geriau pademons- 
truoti gražią pusnuogę figūrėlę ir nuostabų veiduką.— 
Vitnė mano, jog manęs sostinėje laukia didelis pasiseki- 
mas, jei, žinoma, aš pakeisiu šukuoseną ir užsisakysiu 
naujus drabužius. Dar ji ketina pamokyti mane flirtuoti 
su džentelmenais.— Dėdamasi naivi, Elizabetė sulapsėjo 

blakstienomis ir pagauta įkvėpimo pridūrė: — Tikiuosi, 
jog iki grįžimo taip smarkiai nepasikeisiu, kad nebepa- 
žintum manęs. 

Sužavėtos Vitnės lūpos drebėjo nuo juoko, kurį vis 
dėlto reikėjo skubiai tvardyti, nes pasipiktinusios Piterio 
akys nukrypo į ją. 

— Ką tu čia išdarinėji, velniai rautų?! — įtūžęs su- 
riaumojo jis. 

Tačiau Vitnei kažkaip pavyko nutaisyti tokį pat ne- 
kaltą veidą, kaip ir Elizabetei, 

— Aš tik stengiuosi pagloboti Elizabetę. 

— O Elizabetei būtų saugiau ant ešafoto! — neištvėrė 
Piteris.— Neleisiu. 

— Na jau, Piterį — mėgino atvesti jį į protą Vitnė, 
visaip stengdamasi neišsiduoti, — būk nors kiek protin- 
gesnis. Aš tik ketinu pasiimti Elizabetę į Londoną ir su- 
pažindinti ją su džentelmenais, kuriuos susitikau per pas- 
kutinį pobūvį. Nesu mačiusi žavesnių ir geriau išauklė- 
tų vyrų. Visi jie — pavydėtini jaunikiai, nepriekaištingos 
kilmės ir nesuteptos reputacijos. Tiesa, mano manymu, 
jie šiek tiek lengvabūdiškesni, bet esu tikra, kad Eliza- 
betė neįsimylės iš pirmo žvilgsnio daugiau nei vieną ki- 
tą. Jai seniai laikas tekėti. Ji vieneriais metais vyresnė 
už mane! 

— Aš žinau, kiek jai metų! — suirzęs atšovė Piteris 
prisiglostydamas plaukus. 

— Tuomet tu puikiai supranti, jog neturi teisės įsa- 
kinėti Elizabetei. Tu ne jos tėvas, ne vyras ir net ne jau- 
nikis, todėl liaukis ginčytis ir prisipažink pralaimėjęs. Na, 
o aš eisiu pažiūrėti, ar jau paruošta vakarienė, — pareiškė 
Vitnė skubiai nusigręždama, kad nuslėptų šypseną. Ji bu- 
vo visiškai įsitikinusi, kad einant namo Piteris pasipirš 
Elizabetei. Bet apsiriko: kai ji po dešimties minučių grįžo 
į svetainę, jiedu stovėjo susikibę už rankų. 

— Nors man ir liūdna, kad sugriausiu tavo planus, — 
tyčiodamasis drėbė Piteris— bet Elizabetė nevažiuos su 
tavimi į Londoną. Ji sutiko tapti mano žmona. Na? Ką 
dabar pasakysi? 

Jis pašaipiai nusijuokė. 

— Ką pasakysiu? — perklausė Vitnė nudelbdama akis, 

kad paslėptų triumfuojančią šypseną.— Kaip apmaudu! Aš 
taip norėjau parodyti Elizabetei sostinės gyvenimą! 

Piteris, labai geraširdiškas iš prigimties, švelniai nusi- 
šypsojo būsimajai Žmonai ir jau draugiškai pasakė: 

— Kadangi tu taip norėjai tos kelionės, galite drauge 
užsakyti Londone kraitį. Jeigu Elizabetės tėvas duos suti- 
kimą vedyboms, ji greičiausiai sumanys rytoj važiuoti, 
be to, jau pasakė man norinti Matyti tave savo pamerge. 

Arčibaldų namuose, mieste, Vitnę pasitiko nusiplūku- 
si Emilė: kaštoniniai plaukai apgaubti skarele, skruostai 
paišini. 

— Atrodai kaip kaminkrėčio šluota, — nusijuokė Vit- 
nė. 

— O tu — kaip dovanėlė iš Dangaus! — šūktelėjo Emi- 
lė apkabindama bičiulę.— Pasakyk, ar gali dvarininkų luo- 
mo žmogus sėdėti greta netituluoto džentelmeno? — su ne- 
viltimi aiktelėjo ji. 

Vitnė nustebusi sumirksėjo. 

— Tai vis tas prakeiktas priėmimas, — paaiškino Emi- 
lė, kai Klarisei užkopus į svečių kambarį, o Vitnei nusi- 
siautus apsiaustą draugės susėdo salone.— Maiklo mama 
pasakė, jog aš privalau mokytis priimti svečius. Ar bent 
įsivaizduoji, kiek triukšmo ir lakstymo kyla vien dėl to- 
kio nereikšmingo dalyko kaip svečių susodinimas prie 
stalo? Šit pažiūrėk, ką aš turiu ištverti! 

Priėjusi prie rašomojo stalo, Emilė atskleidė stalų iš- 
dėstymo planą su įrašytomis svečių pavardėmis, daug kar- 
tų išbrauktomis ir vėl įrašytomis viršuje. 

— Tai ar galima juos sodinti drauge? Maiklo mama 
paskolino man tuziną knygų apie etiketą, bet jose tiek 
prieštaravimų, kad aš visiškai susimaišiau. 

Vitnė peržiūrėjo planą ir nuskubėjo prie rašomojo sta- 
lo. Padažiusi plunksną į rašalą, ji beregint ,„susodino“ sve- 
čius ir žaviai nusišypsojo apstulbusiai draugei. 

— Išėjusi tetos Enės mokyklą, aš galiu viską! Net jei- 
gu priėmime dalyvautų aristokratai iš penkių skirtingų ša- 
lių! — pasigyrė jinai. 

Vis dar nerimaujanti Emilė klestelėjo ant sofos. 

— Tai mūsų pirmasis oficialus priėmimas, Maiklo ma- 
ma būtinai atvažiuos ir seks kiekvieną mano žingsnį. Ji 
visur kur laikosi etiketo ir mano, kad formalumų turi būti 
paisoma. Žinai, ji buvo labai nepatenkinta, kad sūnus 
vedė menkystą be garsaus titulo ir didelių turtų, ir da- 
bar aš privalau įrodyti jai, kad galėsiu surengti tiesiog 
idealų priėmimą — tokį, kokiame jai dar niekada neteko 
būti! 

Be perstojo sukusi galvą, kaip čia pasimačius su Klei- 
tonu, Vitnė lėtai nušvito džiugia šypsena. Grįžusi prie ra- 
šomojo stalo, ji paėmė plunksną ir įrašė plane dar vieną 
pavardę. 

— Tai padarys tave geriausia šeimininke visame Lon- 
done, ir visos kitos pavydės, — išdidžiai pareiškė ji įteik- 
dama planą Emilei.— O tavo anyta sprogs iš pykčio! 

— Hercogas Kleimoras! — aiktelėjo Emilė.— Bet jis pa- 
laikys mane didžiausia išpuikėle visame pasaulyje! Be to, 
jis neatvažiuos: nė vienas svečias, net ir tituluotas, jam 
nelygus. 

— Atvažiuos,— patikino Vitnė.— Duok man kvietimą 
ir lakštelį popieriaus. 

Kiek pamąsčiusi Vitnė parašė Kleitonui ir paaiškino: ji 
atvyko į Londoną aplankyti Emilės ir tikisi pamatyti jį 
priėmime pas Arčibaldus. Ji įdėjo laišką kartu su kvieti- 
mu į voką, užantspaudavo, liepė vienam iš tarnų nuneš- 
ti jo šviesybės sekretoriui ponui Hadžinsui ir pasakyti, 
kad šis laiškas nuo panelės Stoun — taip Kleitonas pata- 
rė pasivadinti, jei ji panorėtų susisiekti su juo kuo grei- 
čiau. 

Tarnas grįžo su žinia, kad jo šviesybė išvykęs į bro- 
lio dvarą užmiestyje ir grįšiąs į Londoną kitą rytą. 

Emilė atrodė sugniuždyta ir kartu nudžiugusi,. 

— Jis bus per daug pavargęs, kad eitų vakare į pri- 
ėmimą, — atsiduso ji. 

— Jis būtinai atvyks, — su linksmu įsitikinimu paprieš- 
taravo Vitnė. 

Po vakarienės Emilė mėgino pradėti kalbą apie Polą 
ir hercogą Kleimorą, tačiau Vitnė labai ramiai, bet tvir- 
tai pareiškė neketinanti kalbėti nei apie vieną, nei apie 

kitą ir norėdama sušvelninti atsisakymą su visomis juo- 
kingomis smulkmenomis prisipažino geriausiai savo drau- 
gei, kaip įviliojo į spąstus vargšą Piterį ir privertė jį pa- 
sipiršti Elizabetei. 

— Elizabetė, Piteris ir jų tėvai drauge su ponia Me- 
riton ir Margarete šįryt, beveik tuo pačiu laiku kaip ir 
aš, išvažiavo į Londoną, — juokdamasi baigė pasakoti ji — 
Išvyko užsakyti Elizabetei kraičio. 

— Jei kas nors prieš keletą metų būtų pasakęs man, 
kad tu būsi pamergė per Elizabetės vestuves, būčiau pa- 
laikiusi tokį Žmogų bepročiu! — palingavo galvą Emilė. 

— Manau, kad ji ir tave paprašys į pamerges,— pa- 
reiškė Vitnė.— Jie tuoksis Londone, nes čia gyvena be- 
veik visi Elizabetės ir Piterio giminaičiai. 


Šeštadienį nuo pat vidudienio Vitnė neleido sau nė pa- 
galvoti apie būsimąjį susitikimą su Kleitonu. Ji ir Kla- 
risė visą rytą važinėjo vykdydamos Emilės pavedimus, ir 
grįžtant atgal Vitnė paprašė Arčibaldų vežėją užsukti į 
parką. Ji paliko kambarinę sėdėti atviroje puskarietėje, 
Oo pati lėtai nuėjo takučiu tarp ką tik pasodintų chrizan- 
temų lysvių. 

Vitnė pasakė tetai Enei, kad Kleitonas jai neabejin- 
gas, bet pati žinojo, kad tai — nevisiškai tiesa. Jis tvirti- 
no „norįs“ jos, o tai reiškė, kad jos geidžia. Vitnė prisėdo 
ant suoliuko, pajutusi kaip užsiliepsnojo skruostai pri- 
siminus šiltas jo lūpas, ją glamonėjusias rankas, 

Stengėsi atgaivinti atmintyje visus jų susitikimus, pra- 
dedant tuo pirmuoju kartu, kai išvydo Kleitoną. Jis sto- 
vėjo prie upelio atsišliejęs į plataną, stebėdamas, kaip ji 
šildosi saulėje basas kojas. Jie jau buvo sužadėti tą dieną, 
o ji paliepė jam nešdintis iš savo valdų. Vitnę užplūdo 
teisėtas pasipiktinimas pagalvojus, kaip jis nučaižė ją 
rimbu, bet pyktis bematant išgaravo — juk ji tada nusi- 
pelnė bausmės. Šypsena suvirpino mergaitės lūpas, vos 
prieš akis iškilo tas vakaras, kai jie žaidė šachmatais. 
Skruostai dar skaisčiau nuraudo, kai ji prisiminė, kaip 
degė jos lūpos nuo jo bučinių. 

Kleitonas geidė jos. Ir labai didžiavosi ja. Ji tai supra- 
to per pobūvį pas Raterfordus. Žinoma, jis nemyli Vit- 

nės, bet ji — ne tuščia vieta jam, kitaip jo nebūtų įskau- 
dinę visi tie baisūs žodžiai, kuriuos ji ištarė tą dieną prie 
pavėsinės. Nelauktai užlieta švelnumo, ji pagalvojo, kaip 
piktai jis gynėsi jos bučinių, kol pagaliau nebeįstengė sa- 
vęs kontroliuoti ir prispaudė Vitnę prie savęs taip tvir- 
tai, jog, atrodė, tuojau sutraiškys. O ji? Kokia visiškai 
nepaguodžiama ji jautėsi tą dieną, manydama, jog jie- 
du išsiskiria amžinai! 

Vitnė mėgino priminti sau, kokiu nežmonišku ir Žiau- 
Tiu būdu jis sudarė vedybinę sutartį, nesusimąstydamas 
apie jos jausmus, bet tuojau nuginė šalin nemalonias mMin- 
tis. Taip, jis iš tikrųjų pasipūtęs, negailestingas tironas, 
jei ne daugiau, tačiau ir ji neliko skolinga, ir nebuvo pras- 
mės neigti šitai vien siekiant puoselėti savyje karštą nea- 
pykantą ir priešiškumą. 

Vitnei jis irgi svarbus, ir jei jos nebūtų taip apsėdusi 
mintis apie vestuves su Polu, ji būtų tai. supratusi daug 
anksčiau. Tačiau ji neišdrįso giliau pažvelgti į savo šir- 
dį, kad įsitikintų savo jausmų Kleitonui stiprumu. Atro- 
dė tiesiog nepadoru įsivaizduoti, kad ji Myli jį, juk vos 
prieš tris dienas Vitnė buvo tvirtai įsitikinusi, kad jos 
širdis visiems laikams atiduota Polui. Ir štai dabar pasi- 
rodo, kad visa tai buvo tik kvailas vaikiškas susižavėji- 
mas! Vargu ar verta po tokios pabaigos tikėti savo ge- 
bėjimu suprasti savo jausmus! Bet Vitnė negalėjo neigti, 
kad Kleitonui yra kertelė jos širdyje. Ji visuomet pra- 
rasdavo galvą vos jam prisilietus, ir nors jis dažnai siu- 
tindavo ją, bet ne kartą yra privertęs ir juoktis! 

Taip, jie turi susituokti. Kleitonas taip nutarė praeitą 
pavasarį, ir nepalaužiama jo valia, žinoma, nugalės. Tai 
taip pat neišvengiama kaip saulėtekis ir saulėlydis. 

Dbar Vitnė buvo pasirengusi sutikti su tuo, kad jos 
santuoka su Kleitonu neišvengiama. Tas gražus, stiprus, 
vyriškas, turintis gyvenimo patirties rafinuotas aristo- 
kratas taps jos vyru! Jis, žinoma, įtūš, kai Vitnė papasa- 
kos, jog visas miestelis mano, kad ji susižadėjusi su Polu. 

Vitnė atsiduso ir išsiblaškiusi paspyrė kurpaitės nose- 
le akmenėlį. Kažkokiu pirmykščiu moters instinktu ji jau- 
tė galėsianti nuramdyti Kleitono pyktį paprastai pasakiu- 
Si, jog ištekės už jo, kai tik jis panorės. Dabar liko nu- 

spręsti, kokiu tonu tai jam pranešti. Ji gali išgelbėti sa- 
vo išdidumą likdama šalta, bejausmė ir pareikšdama maž- 
daug taip: „Kadangi neturiu kitos išeities, tik ištekėti už 
jūsų, galite paskirti vestuvių dieną“. 

Tuomet Kleitonas, be abejo, nutvilkys ją įprastiniu sar- 
kastiškos nuostabos kupinu žvilgsniu, ir jo atsakymas nu- 
skambės taip pat visiškai be entuziazmo: ,„Kaip pageidau- 
site, ponia..." 

Vitnė suglumusi nuleido galvą. Žinoma, išdidumas bus 
išgelbėtas, bet argi ne siaubinga šitaip pradėti savo san- 
tuokinį gyvenimą? Du žmonės rengiasi tapti vyru ir žŽmo- 
na, ir abu dedasi esą visiškai abejingi vienas kitam! Ta- 
čiau juk ji neabejinga jam?! Visas tas dienas ilgėjosi jo 
labiau nei galėjo įsivaizduoti. Vitnė pasigedo ramios jo 
jėgos, tingios šypsenos, juoko ir pokštų, kuriais jiedu 
taip dažnai džiaugdavosi, ir netgi nuolatinių kivirčų! 

Ir kadangi ji jautė tokius jausmus, atrodė ne tik kvai- 
la, bet ir neteisinga apsimesti, kad jai nepakenčiama net 
mintis tekėti už jo. Vitnė mintyse repetavo, kaip geriau 
būtų pasakyti Kleitonui, kad ji sutinka tapti jo Žmona. 
Šiandien, prisipažinusi, jog namie visi įsitikinę, kad ji 
susižadėjo su Polu, Vitnė švelniai nusišypsos pilkų akių 
gelmei ir sušnibždės: „Manau, jog geriausiai pavyks už- 
kirsti kelią gandams, paskelbus mūsų sužadėtuves“. 

Jos šypsena pasakys Kleitonui, kad ji pasiduoda nesą- 
lygiškai, kad jis laimėjo tarp jų visą tą laiką kovotą cha- 
rakterių kovą. Taip, išdidumas šiek tiek nukentės, bet Klei- 
tonas bus jos vyras, ir jis turi teisę Žinoti, kad ji savo 
noru tapo jo nuotaka. 

Jei ji išreikš savo nuosprendį tokiais žodžiais, užuot 
atsakiusi su pribloškiančiu sarkazmu, Kleitonas galbūt ap- 
kabins ją ir įsisiurbs į lūpas ilgu jaudulingu bučiniu. Vien 
apie tai pagalvojus mergaitei apsvaigo galva. 

Velniop išdidumą, ryžosi Vitnė. Ji taip ir padarys. 

Ir mergaitė, apimta laimės nuojautos, nuskubėjo prie 
puskarietės. Grįžusi į Arčibaldų namus, Vitnė sužinojo, 
kad Emilė salone su svečiais. Pamaniusi, jog bus geriau 
su niekuo nesusitikti, ji užkopė į prabangų svečių mie- 
gamąjį — ten ją buvo įkurdinusi šeimininkė. 

Emilė įėjo kaip tik tuo metu, kai Vitnė nusiėmė skry- 
bėlaitę. 

— Elizabetė, Piteris, Margaretė ir jų motinos ką tik 
išvažiavo. Elizabetė pakvietė mane į vestuves.— Ir bai- 
mindamasi, tartum nujausdama kažką negera, pridūrė: — 
Aš... turėjau pakviesti juos į priėmimą. Nieko negalėjau 
padaryti — tarnai laksto, visas namas sujudęs, ir nuslėpti, 
jog rengiamasi vakarui, nebuvo įmanoma. 


Vitnė nusimovė pirštines ir su nuostabos šypsena žvilg- 
telėjo į kažko aiškiai sunerimusią draugę. 

— Nesijaudink dėl niekų, tuojau šiek tiek sukeisiu 
svečių sėdėjimo vietas, ir viskas. 

— Ne vien tai, — sielvartingai sumurmėjo Emilė.— Ma- 
tai, važinėdami po parduotuves, jie susitiko poną Diu Vi- 
lį. Jis paklausė Margaretę apie tave, ir Elizabetė pasakė, 
kad tu dabar svečiuojiesi pas mane, ir jis, žinoma, atva- 
žiavo su jais... 

Vitnė pajuto, kaip artėjančios nelaimės nuojauta už- 
slinko ant jos tartum debesis, dar prieš Emilei ištariant: 

— Buvau priversta pakviesti ir jį. Suprantu, į kokią 
nepatogią padėtį įstūmiau tave, ypač jei hercogas vis dėl- 
to sumanys atvažiuoti, bet aš buvau visiškai tikra, kad 
ponas Diu Vilis atsisakys atvykti kviečiamas paskutinę 
akimirką. 

Vitnė susmuko krėsle. 

— Bet Nikis neatsisakė, ar ne? 

Emilė papurtė galvą. 

— Tuo metu mielai būčiau pasmaugusi Margaretę. Bu- 
vo akivaizdu, kad jis domėjosi tik tavimi, bet ji graibs- 
tė jį už rankos kaip... kaip siurbėlė, maldaudama sutikti. 
Viešpatie, kad tėvai nors suspėtų ištekinti ją, kol ji dar 
nepadarė jiems ir sau gėdos. Ji — įkyriausias, neišrankiau- 
sias ir pikčiausias padaras pasaulyje, o Elizabetė tokia ge- 
raširdė, miela ir visaip leidžiasi jos žeminama. 

Nenorėdama niekam niekuo sugadinti džiaugsmingo va- 
karo laukimo, Vitnė drąsindama apkabino Emile. 


— Nesikrimsk nei dėl Margaretės, nei dėl Nikio. Vis- 
kas bus gerai, pamatysi. 

24 skyrius 


Kleitonas sviedė ant priešingos ekipažo sėdynės atas- 
kaitas, kurias buvo prašęs atvežti brolis, ir atsilošė į pa- 
galve, nekantraudamas greičiau pasiekti miestelį ir išVys- 
ti Vitnę. 

Arkliai sulėtino žingsnius artėdami prie lauko akme- 
nimis grįstų miesto gatvelių, ir Kleitonas pažvelgė pro 
langą. Sunkūs debesys pakibo žemai virš namų, visiškai 
uždengdami blausią rudenišką saulę. Kelią staiga užtvė- 
rTė apvirtęs furgonas ir kelios tuščios puskarietės, kurių 
šeimininkai stengėsi pastatyti furgoną ant ratų ir sugaudy- 
ti išsibėgiojusias avis. 

— Makrėjau! — suirzęs šūktelėjo hercogas.— Kai pri- 
važiuosim arčiau, sustok ir padėk, kuo gali. Kitaip mes 
čia kiurksosim visą dieną. 

— Bus padaryta, jūsų šviesybe,— atsiliepė Makrė- 
jus nuo aukštos savo sėdynės. 

Kleitonas pažvelgė į laikrodį. ir jo lūpų kampučiai su 
pasibjaurėjimu timptelėjo žemyn. Jis elgiasi kaip pakvai- 
šėlis, dumia čionai visa diena anksčiau, nei pažadėjo! 

Genamas nenumaldomo poreikio greičiau pamatyti Vit- 
nę, Kleitonas paliko brolio namus šeštą valandą ryto ir 
iškart išvažiavo tiesiai čionai, užuot praleidęs visą dieną 
Londone, kaip buvo planavęs. Septynias valandas jie va- 
žiavo taip greitai, tartum visas Kleitono gyvenimas bū- 
tų priklausęs nuo to, ar greit jis pamatys Vitnę, ir susto- 
davo tik pasikeisti arklių. 

Šimtąjį kartą Kleitonas tvirtino sau, jog nereikėjo jos 
palikti ištisą savaitę. Per tą laiką ji tikriausiai suspėjo 
dar kartą sukelti maištą prieš tėvą, na, ir prieš patį Klei- 
toną, nes jie verčia ją atsisakyti Sevarino. Kokia užsispy- 
rusi maža kvailiukė! Vis dar įsitikinusi mylinti tą men- 
kystą! Žavi, gyva, greit užsiplieskianti, puiki maža kvai- 
liukė! Nagi, jei ji nors ką jaustų Sevarinui, niekada 
gyvenime taip aistringai neatsakytų į Kleitono glamones! 

Kleitono strėnos sukietėjo vien prisiminus, kaip ji bu- 
čiavo jį, kaip glaudėsi, nemokšiškai glamonėjo pasibai- 
gus pobūviui pas Raterfordus, kai jis parvežė ją į Arčibal- 
dų namus. Šampanas padėjo jai pamiršti mergišką dro- 

vumą, bet malonus ilgėjimasis, kurį ji jautė jam, gimė 
ne tą vakarą, o prieš kelias savaites. Vitnė geidė jo, ir 
jei nebūtų buvusi tokia velniškai užsispyrusi ir dar visai 
jauna, būtų seniausiai tai supratusi. Ji iš tikrųjų geidė jo, 
ir geidė labiau už viską pasaulyje. Jis stengėsi pripildyti 
jos gyvenimą džiugesio, o naktis — malonumų, kol Vit- 
nė pamils jį taip karštai, kaip ir jis ją. 

Kleitonas apniukęs susiraukė nuo tos galinčios tik juo- 
ką sukelti minties, paskui ilgu paniekinamu atodūsiu bu- 
vo priverstas pats sau prisipažinti tiesą. Jis įsimylėjęs Vit- 
nę. Sulaukęs trisdešimt ketverių metų, turėjęs be galo 
daug moterų ir romanų, jis tapo auka nepakenčiamai įžū- 
lios, neapsakomai, nepakartojamai puikios mergytės-mo- 
ters, kuri nė nesusimąstydama kėlė jo nepasitenkinimą, 
tyčiojosi iš titulo ir griežtai atsisakė paklusti jo valdžiai, 
Jos šypsnys sušildydavo Kleitono širdį, nuo jos prisilie- 
timo užsiliepsnodavo kraujas, ji galėjo svaiginti, kerėti ir 
siutinti jį kaip nė viena moteris pasaulyje. Jis negalėjo 
įsivaizduoti savo ateities be jos. 

Kleitonas pagaliau suvokė nenuginčijamą tiesą ir da- 
bar dar labiau troško išvysti Vitnę, vėl pasijusti dėl to 
beatodairiškai laimingas, laikyti ją glėbyje, girdėti švel- 
nų balsą, patirti svaigų malonumą, kai glaus prie savęs 
tą liekną dailų kūną. 

Makrėjus sustabdė karietą priešais vaistinę, nulipo pa- 
dėti sugaudyti avių ir suleisti jas į pagaliau pakeltą fur- 
goną. Septynias valandas savanoriškai kalėjęs tvankioje 
karietoje ir ilgiau nebeištverdamas, Kleitonas taip pat iš- 
ėjo ir prisidėjo prie žiūrovų, stebėjusių, kaip vyrai vai- 
ko avis. Šypsena virptelėjo jo lūpose, kai kepėjas, šok- 
telėjęs iš visų jėgų, krito ant gauruotos bėglės, nepataikė 
ir pargriovė kitą savanorį padėjėją, jau spėjusį sugriebti 
avį. 

— Labai smagu stebėti, ar ne? — pasiteiravo ponas Ol- 
denberis, išėjęs iš vaistinės į smalsuolių būrį. Tačiau tik- 
rai jaudinančius įvykius jūs vis dėlto praleidote.— Vais- 
tininkas vylingai mirktelėjo ir draugiškai bakstelėjo Klei- 
tonui į pašonę.— Naujienos pasklido visame mieste! Dve- 
jos sužadėtuvės iškart! 


— Nejaugi? — abejingai tarstelėjo Kleitonas, vis dar 


325 


neatitraukdamas akių nuo furgono, kuris pagaliau buvo 
nustumtas į šalikelę. 

— O, tik įsivaizduokit,— tęsė ponas Oldenberis.— Ta- 
čiau nebesuspėsite pasveikinti nei vienos, nei kitos nuo- 
takos — jos išvažiavo į Londoną.— Ir pritildęs balsą iki 
sceninio šnabždesio pridūrė:— Aš tai maniau, kad Stouno 
mergiotė pasirinks jus, bet ji visą gyvenimą lakstė pas- 
kui Sevariną ir pagaliau jį gavo. Jie susižadėję. Ir tiesiog 
kitą dieną girdžiu, kad panelė Ašton paskelbė sužadėtu- 
ves su ponu Rediernu. Stebėtina, kaip viskas buvo ramu, 
jokių įvykių, ir staiga... 

Kleitonas staigiai atsigręžė, ir siaubo apimtas ponas 
Oldenberis susidūrė su pribloškiančiu ledinių akių Žžvilgs- 
niu. 

— Ką jūs pasakėte? — tai, kad Kleitono balso beveik 
nebuvo girdėti, nė kiek ne mažiau baugino. 

— Aš... panelė Stoun ir panelė Ašton — abi susiža- 
dėjo, kol jūsų nebuvo. 

— Jūs arba meluojate, arba klystate. 

liepsnojo hercogo akys. 

— N-ne, visiškai n-ne, Pasiklauskit, ko tik norite mies- 
te, ir visi pasakys jums, kad tai tiesa. Panelė Stoun ir pa- 
nelė Ašton abi išvažiavo praeitą vakarą ir beveik vienu 
metu. Ponas Aštonas pats pasakė, kad jiedvi ketina už- 
sisakyti kraitį geriausiose parduotuvėse, — net kažkaip be- 
viltiškai nusiminęs patikino jis.— Panelė Stoun paviešės 
pas ledi Arčibald, o panelė Ašton — pas senelį ir senelę, 

Vaistininkas kaip įmanydamas stengėsi įrodyti esąs 
gerai informuotas. 


Nieko neatsakęs, Kleitonas apsisuko ir nuėjo prie ka- 
rietos. Ponas Oldenberis priėjo prie būrio žioplių, kurie 
nesigėdydami stengėsi nugirsti jo pokalbį su ponu Vest- 
lendu. 

— Ar matėte, kaip jis pasižiūrėjo į mane, kai pasa- 
kiau, kad panelė Ašton išvažiavo į Londoną pirktis krai- 
čio? — paklausė jis, jo akys azartiškai žibėjo.— Tik pama- 
nykit, juk visą tą laiką buvau įsitikinęs, kad jis sukasi 
apie Martino mergiotę. 

— Į Stounų dvarą,— suriaumojo Kleitonas Makrėjui, 
šokdamas į karietą. 

Arkliai atskriejo prie Vitnės namų priebučio, ir pasi- 
tikti skubiai išbėgo tarnas. 

— Kur panelė Stoun? — pasiteiravo Kleitonas. Sting- 
dantis balsas sustabdė pakeltą tarno ranką, jau siekiančią 
atidaryti karietos dureles. 

— Londone, sere,— žengtelėjęs atatupstas atsakė šis. 

Dar karietai nesuspėjus sustoti prie namų, kuriuose 
Kleitonas laikinai gyveno, jis jau suspėjo iššokti. 

— Liepk kinkyti pailsėjusius arklius, — drėbė jis nu- 
stebusiam vežėjui, — ir po dešimties minučių pasirenk va- 
Ziuoti į Londoną. 

Įniršis lyg išlydytas švinas kunkuliavo hercogo širdyje, 
tartum sieros rūgštimi degindamas švelnius jausmus Vit- 
nei. Tik pamanykit: tuo metu, kai jis kaip drignių apsi- 
valgęs pakvaišėlis lėkė pas ją, ji išdūmė į Londoną pirk- 
tis kraičio, už kurį, priminė jis sau vėl pagautas akinan- 
čio pykčio, susimokės jo pinigais. 

— Tebūnie prakeikta toji gudri nenaudėlė! — skubiai 
persirenginėdamas įsiutęs iškošė jis pro dantis. Nieko, jis 
gaus specialų, paties arkivyskupo pasirašytą leidimą tuok- 
tis, ir tuojau pat nuvilks ją prie altoriaus, jei reikės — 
kad ir už plaukų. 

— Ne, velniai rautų, jokių leidimų! Kodėl jis privalė- 
tų laukti jos? Reikia nedelsiant vežtis mergiotę į Škoti- 
ją ir ten su ja susituokti. O skandalo padariniai, kurie 
laukia Vitnės, ir bus tinkamiausia bausmė jai. 

Kleitonas karčiai koneveikė save, kam gerbė jos do- 
rumą ir nepasimėgavo tuo dailiu kūnu, laukdamas ir tikė- 
damasis, kad ji pati gera valia išpažins jam savo jausmus 
ir sutiks už jo ištekėti. Bet dabar jam nė motais, ko ji 
nori! Nuo šiol viskas bus taip, kaip norės jis! Vitnė ga- 
li nusilenkti jo valiai, arba jis privers ją paklusti — jam 
vis vien. 

Lygiai po dešimties minučių persirengęs Kleitonas iš- 
lėkė iš namų ir puolė į puskarietę. Jis ištvėrė ilgą kelio- 
nę atgal į Londoną, apimtas čia stingdančios ramybės, 
čia vos tvardydamas įsiūtį. Jau po vidurnakčio karieta 

sustojo prieš ryškiai nušviestus Arčibaldų namus, kur, 
matyt, prasidėjo pats linksmybių įkarštis. 

— Luktelėk, tuoj sugrįšiu,— tarstelėjo jis vežėjui ir 
kopdamas priebučio laiptais pajuto, kaip širdį audrinan- 
tis pyktis virsta lediniu ryžtu. ,„Savavališka, pikta, niek- 
šinga mergiūkštė įtaisė man ragus! Šunsnukė! Apdairi, 
melaginga patelė!“ — vis labiau įkaisdamas galvojo Klei- 
tonas ir pro nustebusį tarną žengė ten, kur skambėjo juo- 
kas ir muzika. 

Vėsus nakties vėjelis gaivino įkaitus; Vitnės veidą. 
Žaviai šypsodamasi mergaitė dėjosi įdėmiai klausanti, ką 
sako džentelmenas, išslinkęs paskui ją į terasą, kur ji 
šmurkštelėjo, tikėdamasi pabūti nuošaliau nuo visuotinės 
linksmybės. Nors veidas atrodė pagyvėjęs, antakiai niau- 
riai raukėsi, o akyse sustingo skausmas. Jau kelintą sykį 
Vitnė bergždžiai žvalgėsi į susirinkusius pokylių salėje, 
nors buvo aišku, kad jau per vėlu ir jis nebeateis. Gal 
negavo jos kvietimo arba išvažiavo tiesiai pas ją, neuž- 
sukęs į Londoną. Vitnė krūptelėjo, jau gailėdamasi, kad 
parašė tetai ir pasiūlė jai aplankyti giminaičius, nes Vit- 
nė viską suspėjusi sutvarkyti. Derėjo palaukti, kol Klei- 
tonas praneš priimąs kvietimą. 

Ne, visa tai netiesa! Kleitono sekretorius puikiai žino, 
ką planuoja šeimininkas. Neverta apgaudinėti savęs: Klei- 
tonas pamanė, jog geriau bus taktiškai nekreipti dėmesio 
į jos laiškutį. Mergaitės pasipiktinimas virto didžiule nuo- 
skauda. 

Vitnė leido plaukams kristi ant pečių, nes Kleitonas sa- 
kė, kad tokia šukuosena jam labiausiai patinkanti. Ji net 
apsirengė žavinga, perlais siuvinėta kreminės spalvos at- 
laso suknia, kad įtiktų jam, žodžiu, darė visa, ką galėda- 
ma, kad nudžiugintų Kleitoną, o jis nė nemanė, jog de- 
rėtų atvykti ar bent atsiųsti atsisakymą. 

Vos tvardydamasi neverkusi, Vitnė stengėsi įtikinti sa- 
ve, jog skaudus nusivylimas spaudžia širdį vien todėl, kad 
ji pagaliau sukaupė narsą pasakyti sutinkanti už jo te- 
kėti... bet sužeista širdis sakė ką kita — ji ilgisi jo. Be 
galo trokšta regėti jo šypseną, prisipažinti pasiduodanti, 
pralaimėjusi tą charakterių dvikovą, justi stiprų jo glė- 


328 


bį, saldžius bučinius. Ji tikėjosi, kad ši diena taps naujų 
jų santykių pradžia. | 

Vitnė nubirino deginančią ašarą, tvirtai pasiryždama 
gerai praleisti nors sugadinto vakaro pabaigą. 

Kleitonas šaltai pasisveikino su tuo nedaugeliu sve- 
čių, kuriuos pažinojo, ir pasirengusio pulti auką grobuo- 
nies žvilgsniu apžvelgė kambarį. Pastebėjęs einantį link 
terasos durų Diu Vilį, nešiną dviem šampano taurėmis, 
jis pasekė, kur jis pasuks, ir siutingai sukando dantis — 
terasoje stovėjo Vitnė, apsupta ne mažiau kaip pustuzinio 
garbintojų. 

Dėdamasis nerūpestingas Kleitonas pasekė žvilgsniu Ni- 
kį ir šleikščiai pasiraukė supratęs, jog visi vyrai apsimeta 
griežią skirtingais muzikos instrumentais. „Dirigavo“, Ži- 
noma, Vitnė. Žaviai šypsodamasi ji mosikavo nematoma 
lazdele. Kleitonas su neapykanta pagalvojo, kad šis vaid- 
muo puikiai tinka Vitnei: vedžioti vyrus už nosies — iš 
tikrųjų jos pašaukimas! Jau norėjo eiti per tas duris, kur 
ką tik nuėjo Nikis, bet tuomet kažkieno delnas palietė jo 
rankovę. 

— Kokia maloni staigmena! — šūktelėjo Margaretė 
Meriton.— Nesitikėjau jūsų čia pamatyti! 

Bet Kleitonui rūpėjo tik Vitnė. Jis mėgino trauktis, ta- 
čiau Margaretė tvirčiau įsikirto pirštais. 

— Kokia gėda, ar ne? — paklausė ji linktelėdama į 
Vitnę. 

Trisdešimt ketverius metus griežtai paisęs etiketo, Klei- 
tonas negalėjo pamiršti jo per vieną dieną, todėl atsigrę- 
žė pasisveikinti su užkalbinusia jį moterimi, tačiau buvo 
toks įtūžęs, kad ne iš karto atpažino ją. 

Iš terasos atsklido juoko papliūpa, ir Kleitonas pasuko 
galvą į garsą. Margaretė mėšlungiškai sugniaužė jo ran- 
kovę ir taip pat pažiūrėjo į Vitnę. Nuo įžeisto išdidumo 
pašiurkštėjo jos balsas, pasidarė nemaloniai kimus. 

— Jeigu jums taip labai jos reikia, eikite ten ir pa- 
mėginkite gauti ją! Galite būti ramus dėl Polo Sevarino 
ir Diu Vilio. Šiedu niekada jos neves! 


— Kodėl? — reikliai paklausė Kleitonas atitraukdamas 
ranką. 


— Polas tik dabar sužinojo, ką ponas Diu Vilis buvo 

patyręs jau prieš kelerius metus, — nei vienas, nei kitas 
nebuvo jai pirmas! — ir pastebėjusi, kaip mirtinai išbalo 
Kleitono veidas, kaip trūktelėjo jo skruosto raumuo, kerš- 
tingai pridūrė: — Jei norite žinoti, ją todėl ir išsiuntė į 
Prancūziją, kad užklupo ant šieno su arklininku! 

Kažkas mirė Kleitono širdyje, kažkas ęležna ir neįkai- 
nojama, ir ta netektis atėmė jam blaivų protą. Kitąkart 
jis tiesiog būtų ranka numojęs į Margaretės žodžius, nes 
ganėtinai buvo patyręs moterų klastą ir akimirksniu ją 
atpažindavo. Kitąkart. O šiandien jis suvokė tik tiek, kad 
Vitnė apgavo jį, apmovė kaip paskutinį mulkį ir kad ji, 
be to, yra melagė ir išdavikė. 

Palūkėjo, kol išeis Diu Vilis, paskui trūktelėjo į sa- 
ve durų rankeną ir atsidūrė Vitnei už nugaros kaip tik tuo 
metu, kai vienas iš įkaušusių jos garbintojų priklaupė ant 
vieno kelio. 

— Panele Stoun,— pajuokavo jaunuolis; jo liežuvis 
jau klupo,— aš nutariau, kad du tokie talentingi muzikan- 
tai kaip mudu su jumis galėtų sudaryti nuolatinį duetą! Ar 
suteiksite man garbę... prašyti jūsų... rankos... tai yra 
širdies irgi... 

Ūmai jis užsikirto ir, matyt, nurijo tolesnius žodžius, 
įtariai žvilgčiodamas į kažką už Vitnės nugaros. 

Linksmai juokdamasi iš žaismingų jaunuolio išmonių, 
Vitnė atsigręžė ir kone pamišusi iš laimės ir džiaugsmo 
pasiuntė Kleitonui žavingiausią šypseną. Tačiau Kleitonas 
atkakliai dėbsojo į vis dar priklaupusį Karlaislą. 

— Stokitės! — suurzgė Kleitonas.— Jei ketinate prašy- 
ti panelės Stoun rankos, gausite palaukti, kol jai išdigs 
dar viena. Kol kas ji turi tik dvi rankas, ir abi jau paža- 
dėtos,— pridūrė su pribloškiančiu sarkazmu. 

Ir lyg replėmis sugniaužęs Vitnės pirštus apsisuko ir 
nuėjo nežinia kur, tempdamas ją paskui save. Mergaitė 
beveik bėgo stengdamasi neatsilikti. Perėjęs visą platų 
balkoną, nusileido priebučio laiptais prie laukiančios po 
gatvės žibintu karietos. 

— Sustokite, man skauda! — maldavo ji painiodama- 
si suknios klostėse ir vos nepargriūdama. 


Bet Kleitonas pastatė ją ant kojų vienu tokiu smar- 
kiu, negailestingu trūktelėjimu, kad skausmas pervėrė 

mergaitės ranką nuo riešo iki pat mentės, ir kažką su- 
bliuvęs vežėjui griebė ją per liemenį ir metė į puska- 
rietę. 

— Kaip drįstate! — sušnypštė Vitnė, priblokšta ir pa- 
žeminta tokio nesivaržymo. Kokią teisę jis turi visiems 
matant vilkti ją iš namų! — Kas esąs jūs įsivaizdavote? 

Tačiau arkliai trūktelėjo iš vietos, ir puskarietę taip 
smaiIkiai krestelėjo, kad Vitnė trenkėsi galva į sėdynės at- 
lošą. 

— Kas? — išdidžiai nusijuokė Kleitonas.— Argi jūs ne- 
žinote? Jūsų šeimininkas. Jūsų pačios žodžiais tariant, tė- 
vas jus pardavė, 0 aš nupirkau. 

Suglumusi Vitnė įbedė akis į jį neįstengdama suvok- 
ti, kas čia dedasi. Ji niekaip negalėjo suprasti, kodėl Klei- 
tonas taip supyko dėl juokais pasipiršusio Karlaislo, tuo 
tarpu visiškai rimtos pusbrolio Katberto piršlybos priver- 
tė jį tik geraširdiškai nusišiepti. Ji taip tikėjo, jog šiąnakt 
įvyks širdžiai mielas susitaikymas ir jie bus laimingi, kad 
niekaip negalėjo suprasti, kodėl į ją nukrypo Kleitono 
pyktis. 

Tačiau nieko nepaisydama ji kone juokingai džiaugėsi, 
kad jis nepaniekino jos kvietimo, ir negalėjo kaltinti Klei- 
tono dėl per didelio karščiavimosi, kai jis išvydo, kaip 
kitas džentelmenas peršasi jo nuotakai. 

— Ponas Karlaislas daug išgėrė,— labai švelniai pa- 
stebėjo ji, — ir jo piršlybos — tik pokštas. Jis... 

— Užsičiaupk! — pertraukė Kleitonas. 

Jo galva buvo pasukta į ją, ir pirmą kartą šį vakarą 
Vitnė mirksinčioje puskarietės žibintų šviesoje pastebėjo 
laukinį šėlą, kuris tiesiog dvelkė nuo greta sėdėjusio vy- 
riškio. Gražios lūpos kietai sučiauptos į negailestingą plo- 
ną liniją, akys kupinos pasibjaurėjimo. Pervėrė ją panie- 
kinamu žvilgsniu ir tuojau pat nusigręžė, tartum net ma- 
tyti ją būtų nemalonu. | 

Dar niekada gyvenime Vitnė nebuvo susidūrusi su to- 
kiu baisiu įtūžiu, ir niekas į ją nebuvo žvelgęs su tokiu 
pribloškiančiu pasišlykštėjimu, netgi tėvas. Ji taip vylėsi 
išgirsianti juoką, pajusianti tų skvarbių, širdį pasiekian- 
čių pilkų akių šilumą ar švelnumą ir net kraupiausiuose 
sapnuose neįsivaizdavo, kad Kleitonas galėtų žiūrėti į ją 

su mirtinai stingdančia neapykanta. Jos sutrikimas pama- 
žu virto nuoskauda, o paskui ir baime. Mergaitė tylėda- 
ma žiūrėjo pro langą, kol miesto šviesos ėmė vis retėti, 
o priekyje sušmėžavo beribės dykynės. 

— Kur jūs vežate mane? — neryžtingai paklausė ji. 

Jai atsakė šalta tyla. 

— Kleitonai? — beveik maldaudama sušnibždėjo Vit- 
nė.— Kur mes važiuojame? 

Kleitonas vis dar tylėdamas žvelgė į žavų išsigandusį 
veidelį. Kaip troško sugniaužti ploną baltą kaklą ir už- 
smaugti tą nevidonę už tai, kam suteršė savo kūną su 
kitais vyrais, už tai, kad išdavė jo meilę ir pasitikėjimą, 
ir už tai, kad vadina jį Kleitonu dabar, kai jis pagaliau 
suprato, kokia ji iš tikrųjų yra,— melagė, patvirkusi pa- 
telė, dovanojanti puikų savo kūną kiekvienam purvinam 
galvijui, kuris tik jo įsigeis. 

Jis ryžosi nors valandėlę pamiršti Vitnės meilužius ir 
tyčia neatsakydamas nusigręžė į langą. 

Vitnė stengėsi nugalėti didėjantį nerimą ir įsidėmėti, 
kuria kryptimi jie važiuoja. Kai karieta pasuko iš pagrin- 
dinio kelio, mergaitė suprato, kad į šiaurę. Jie važiuoja 
į šiaurę! Dabar ji tiesiog paklaiko iš siaubo. Įkvėpusi gi- 
liau oro, mergaitė nebepaisydama išdidumo išlemeno: 

— Ketinau pasakyti, kad esu pasirengusi tekėti už 
jūsų. Visai nebūtina, norint mane vesti, vežtis į Škotiją. 
Aš... 

— Nebūtina vesti jūsų? — pertraukė Kleitonas su kar- 
tėliu nusijuokęs.— Taip, šitai aš jau girdėjau. Tačiau ne- 
turiu nė mažiausio noro bėgti į Škotiją ar varginti ark- 
lius. Jie ir taip šiandien įveikė pusę Anglijos vaikyda- 
miesi jus, 

Karieta staiga pasuko į vakarus ir ėmė riedėti lygiu, 
bet daug siauresniu keliu, ir tik dabar Vitnei visiškai pa- 
aiškėjo Kleitono žodžių prasmė. Jeigu jis visą dieną ke- 
liavo „„vaikydamasis“ ją, vadinasi, ką tik grįžo iš mies- 
telio, kur išgirdo paskalas apie jos sužadėtuves su Polu! 

Vitnė maldaudama uždėjo delną ant Kleitono rankos: 

— Aš galiu paaiškinti, kaip yra su Polu. Matote... 

Jo pirštai negailestingai sugniaužė ploną riešą, neju- 
čia priversdami mergaitę riktelėti iš skausmo. 

— Esu sužavėtas, kad taip mielai prisiliečiate prie ma- 
nęs,— sarkastiškai nutesė jis, — nes labai greit turėsite ne- 
ribotas galimybes tai daryti. — Ir neslėpdamas pasišlykštė- 
jimo nukėlęs jos ranką nuo savosios metė ją, Vitnei ant 
kelių.— Tačiau čia ne vieta rodyti atsidavimą, todėl kol 
kas reikės pažaboti savo aistras. 

— Pažaboti savo...— Aiktelėjo Vitnė.— Jūs, regis, iš- 
gėręsė 

Kleitono lūpas iškreipė ciniška šypsena: 

— Aš negirtas, todėl galite nesijaudinti, kad man ne- 
pakaks jėgų...— Jis pabrėžė paskutinį Žodį, suteikdamas 
jam kažkokią keistą bauginančią prasmę, ir čia pat beveik 
pagarbiai pridūrė: — Galite šiek tiek numigti. Prieš akis 
ilga varginanti naktis. 

Išgąsdinta jo tyčiojimosi, Vitnė tylomis nukreipė akis 
į šalį. Ji visiškai nesuprato, apie ką šneka Kleitonas, ir ne- 
bedaug trūko iki isterijos. Kodėl jis kalba apie kažkokias 
„aistras“, įtikinėja turėsiąs pakankamai jėgų kažką da- 
ryti? 

Karietoje pasidarė visiškai tamsu, ir pagaliau šiurkš- 
čių, vulgarių jo žodžių prasmė pasiekė nuovargio ir bai- 
mės nukamuotą Vitnės sąmonę. Mergaitės akys išsiplėtė 
iš baimės. Dieve, dabar ji suprato, Ką jis sumanė! 

Vitnė įsižiūrėjo į mėnesienos nutviekstą vietovę, ieš- 
kodama kokio nors kaimelio, namo, kuriame galėtų ras- 
ti prieglobstį. Priekyje pasirodė šviesos — paštas arba 
viešbutis... Ji nežinojo, kaip susižalotų šokdama iš visu 
greičiu lekiančios karietos, bet jai buvo vis tiek — kad tik 
galėtų pakilti ir bėgti... bėgti prie šviesų, Žadančių išsi- 
gelbėjimą. 

Prikandusi drebančią apatinę lūpą, Vitnė atsargiai, pri- 
sidengdama sijonais, ištiesė ranką prie durelių rankenos, 
vogčia pažvelgė į tartum iš granito iškaltą greta sėdinčio 
žmogaus profilį, ir ją apėmė baisi neviltis, rodos, kažkas 
mirė joje tą akimirką. 

Kuo kiečiau užsimerkusi, kad nubirintų neprašytas aša- 
ras, kurios galėjo apakinti ją, mergaitė ir toliau siekė du- 
rų, kol pirštai suėmė šaltą metalinę rankeną. Luktelėjo dar 
valandėlę, kol karieta susilygino su atdarais viešbučio 
vartais ir arkliai sulėtino žingsnį įveikdami statų kalniu- 

ką. Vitnė pasirengė... ir garsiai riktelėjo: Kleitono ran- 
ka, kritusi ant jos riešo, stengėsi atplėšti pirštus nuo du- 
relių. 

— Neskubėkite taip, mano džiaugsme. Įprastiniai nak- 
vynės namai pakelėje nėra tinkamiausia pirmos abipusių 
malonumų nakties dekoracija. O gal ieškote savo meilės 
pasimatymams kaip tik tokių vietų? — Staigiai stumtelėjęs 
Kleitonas pasodino Vitnę į priešingą sėdynę.— Ar aš tei- 
sus? — piktai nusišiepė. 

Padūkusiai daužėsi Vitnės širdis, kai ji stebėjo kaip 
tolsta viešbutis, o kartu su juo dingsta ir viltis ištrūkti. 
Ji nebegalės jo netikėtai apgauti arba įveikti — jis daug 
stipresnis už ją! 

— O man,— beveik draugiškai pastebėjo Kleitonas,— 
nuosavo „Vargano namelio“ patogumai visada geriau pa- 
tikdavo už abejotino švarumo išdėvėtus lovos skalbinius, 
kuriuos dažniausiai gauni tokiose įstaigose. 

Šaltas pasityčiojamas jo tonas pagaliau palaužė ir šiaip 
silpną Vitnės savitvardą. 

— Jūs... jūs velnio išpera! — pratrūko ji. 

— Tikriausiai, — abejingai sutiko Kleitonas.— Ir jeigu 
jau taip, aš visiškai tinku praleisti naktį su kale! 

Vitnė vėl užsimerkė ir nuvargusi padėjo galvą ant 
pagalvės, beviltiškai stengdamasi susitvardyti. Kleitonas 
įsiutęs dėl Polo, vadinasi, reikia kaip nors viską paaiš- 
kinti. 

— Tai ponia Sevarin paleido gandus, kurie pasiekė ir 
jus. Kad ir ką galvotumėte, bet vos Polui sugrįžus aš pa- 
sakiau negalėsianti tapti jo žmona. Deja, man nepavyko 
užkirsti kelio apkalboms, todėl išvažiavau į Londoną. 

— O apkalbos atslinko paskui jus, mano grožybe,— 
įteikliai pareiškė jis, — taigi neverta ilgiau varginti manęs 
pasiaiškinimais. 

— Bet... 

— Užsičiaupk,— bauginančiai ramiai perspėjo Kleito- 
nas, — arba aš apsigalvosiu ir nebelauksiu, kol pasieksime 
patogią lovą, paimsiu tave čia pat. 

Mirtino siaubo gniaužtai suspaudė Vitnės širdį. 

Jie keliavo beveik dvi valandas, ir pagaliau karieta 
įvažiavo pro kažkokius vartus. Sunkus, bet palaimingas 

nuovargis, kaustęs jos protą, beregint praėjo, ir Vitnė 
susigūžusi spitrėjo pro karietos langą į apšviestus didelių 
netoliese sušmėžavusių namų langus. 

Arkliams sustojus, mergaitės širdis ėmė taip smarkiai 
daužytis, kad ji beveik nebegalėjo kvėpuoti. Kleitonas iš- 
lipo ir ištiesęs ranką nutempė Vitnę žemyn. 

— Mano kojos nebus tuose namuose! — suriko ji 
stengdamasi ištrūkti. 

— Man rodos, tau šiek tiek vėloka ginti savo dory- 
bę,— įgėlė jis griebdamas Vitnę ant rankų. Pirštai negai- 
lestingai smigo į šlaunį ir liemenį, bet Kleitonas, nekreip- 
damas dėmesio į slopią skausmo aimaną, įnešė ją į blau- 
siai apšviestą vestibiulį ir nesustodamas ėmė kopti nesi- 
baigiančiais įvijais laiptais. 

Rausvaplaukė kambarinė įpuolė į viršutinį balkoną, ir 
Vitnė jau Žiojosi norėdama surikti, bet tuojau neteko ža- 
do: Kleitono pirštai dar smarkiau spūstelėjo palikdami mė- 
lynes švelnioje odoje. 

— Eikit miegoti! — subliuvo jis kambarinei, spoksoju- 
siai į juos suapvalėjusiomis iš siaubo akimis. 

— Prašau, prašau, sustokit! — veltui maldavo Vitnė, 
bet Kleitonas paspyręs atidarė miegamojo duris ir peržen- 
gė slenkstį. Vitnė miglotai atkreipė dėmesį į puikius bal- 
dus ir milžiniškame židinyje liepsnojančią ugnį, bet mer- 
gaitė kaipmat viską pamiršo, vos jos žvilgsnis užkliudė 
ant pakylos stovinčią lovą, į kurią Kleitonas nešė ją. 

Negaišdamas sviedė mergaitę į patalą, 0 pats pasisuko 
ir žengė prie durų. Valandėlę Vitnė su palengvėjimu pa- 
manė, kad jis ketina palikti ją, bet Kleitonas vienu ryž- 
tingu mostu, lyg smogdamas mirtiną smūgį, užšovė skląs- 
tį. 

Paralyžiuojama panikos, Vitnė tylėdama žiūrėjo, kaip 
Kleitonas krito ant vienos iš sofų, stovėjusių kitame kam- 
bario gale. Slinko laikas, o jis vis dar sėdėjo nekrutėda- 
mas, įsitempęs, stebeilydamas į Vitnę lyg į kokį keistą, 
spąstais pagautą gyvį — retą ir bjaurų, šlykščios išvaiz- 
dos, klastingą ir niekšišką. 

Pagaliau tylą nutraukė griežtas Kleitono įsakymas, iš- 
tartas šaltu, nepažįstamu balsu: 

— Prieik, Vitne. 

Mergaitė nervingai trūktelėjo ir papurčiusi galvą 
aukštielninka nušliuožė prie pagalvių, su neviltimi dairy- 
damasi į langus. Ar ji galės nubėgti iki jų ir nušokti že- 
myn jo nepagauta? 

— (Gali pamėginti, — pastebėjo Kleitonas. — Bet pati- 
kėk: nieko neišeis. 

Vitnė kuktelėjo iš baimės, bet tuojau išdidžiai atsitiesė 
stengdamasi įveikti kylančią isteriją. 

— Dėl Polo... 

— Pamėgink nors kartą priminti jo vardą,— pašoko 
Kleitonas, — ir aš užmušiu tave, Dieve man padėk! — čia 
pat susivaldęs tapo bauginančiai mandagus: — Galėsi gau- 
ti Sevariną, jei jis vis dar norės turėti su tavim reikalų. 
Bet tai mes apsvarstysime vėliau. Na, o dabar, mano mei- 
le, rinkis: arba prieisi prie manęs niekieno nepadedama 
ir savo Valia, arba aš padėsiu, bet tuomet, bijau, tu turė- 
si daug nemalonumų.— Kleitonas kilstelėjo tamsius an- 
takius duodamas jai laiko apsispręsti. — Na? — grėsmingai 
pasiteiravo keldamasis. 

Kad nesižemintų prašydama ir maldaudama, nesuteiktų 
jam malonumo pamatyti, kokia ji paklusni, Vitnė tylė- 
dama pakilo iš lovos. Stengėsi aukštai iškelti galvą, at- 
keliai linko. Mergaitė sustojo per du žingsnius nuo Klei- 
tono. Stovėjo kaip įbesta žvelgdama į jį ašarų pilnomis 
akimis. Kleitonas vienu šuoliu atsidūrė greta. 

— Pasisuk! — suriaumojo jis ir dar Vitnei nespėjus pa- 
sipriešinti griebė ją už pečių, pasuko nugara į save ir 
smarkiai trūktelėjęs perplėšė suknią. 

Garsus plyštančio audinio čirkštelėjimas aidu atsilie- 
pė Vitnės ausyse, atlasu aptrauktos sagutės išsilakstė po 
kambarį. Vėl atgręžęs ją veidu į save, Kleitonas piktai nu- 
sišypsojo: 

— Nieko! Ir ši suknia pirkta už mano pinigus. 

Atsisėdęs krėslan, ištempė ilgas kojas ir kurį laiką 
šaltakraujiškai stebėjo, kaip nemikliai Vitnė bando pri- 
glausti slidaus atlaso skiauteles prie krūtinės. 

— Nuleisk rankas! — paliepė jis. 

Korsažas išslydo iš mergaitės pirštų, ir Kleitonas nė 
akim nemirktelėjęs toliau stebėjo, kaip plonas kreminės 

spalvos audinys, nuslydęs šlaunimis, šviesia krūvele gula 
prie Vitnės kojų. 

— O toliau? — trumpai drėbė. 

Dusdama iš pažeminimo, Vitnė padvejojo, paskui per- 
žengusi krakmolytus apatinius sijonus liko vien su plonais 
marškiniais. Mergaitė suprato, jog Kleitonas laukia, kada 
ji nusivilks ir marškinius, atsistos prieš jį nuoga ir galu- 
tinai paniekinta. Gal jis sumanė nubausti ją už paskalas 
apie sužadėtuves, todėl stengiasi taip ją pagąsdinti. Na, 
ką gi, ji ganėtinai išgąsdinta ir pažeminta už tai, ką pa- 
darė ar ketino daryti. 

Be žodžių piktindamasi, mergaitė mėgino trauktis. 

Kleitonas pašoko ant kojų dar jai nespėjus žengti an- 
tro žingsnio. Jo ranka pakilo ir sugniaužė ploną marški- 
nių audinį ties kaklo iškirpte, įtempdama jį ant standžių 
krūtų gūbrelių. Jis sunkiai švokštė, oras su šaižiu švilpe- 
siu veržėsi iš plaučių. Mergaitė nepajėgė akių atitraukti 
nuo tos stiprios, įdegusios, gulinčios jai ant krūtinės ran- 
kos išpuoselėtais nagais, tos pačios rankos, kuri kadaise 
be galo aistringai glamonėjo ją. Vėl trūktelėjimas, ir marš- 
kiniai plyšo į dvi dalis. 

— Lovon! — šaltai įsakė jis. 

Beviltiškai dangstydama savo nuogumą, Vitnė akimirk- 
sniu atsidūrė lovoje ir skubiai užsitraukė paklodes iki pat 
pasmakrės, tartum jos būtų galėjusios apsaugoti nuo jo. 
Dabar ji, apimta kažkokio nerealumo jausmo, stebėjo, kaip 
Kleitonas neskubėdamas ima rengtis. Iš pradžių frakas, 
paskui marškiniai buvo numesti ant grindų, ir Vitnė įsmei- 
gė nieko nematančias akis į galingus raumenis, kauburiuo- 
jančius ant pečių ir rankų. Kai jis palietė apatinių kelnių 
juosmenį, Vitnė nusigręžė ir užsimerkė. Jo žingsniai kur- 
tinamu dundesiu aidėjo ausyse. Droviai kilstelėjusi vo- 
kus, ji išvydo, kad jis tarsi piktas vaiduoklis šmėkšo virš 
jos. 

— Nedrįsk dangstytis nuo manęs! — iškošė jis plėšda- 
mas jai iš kumštukų paklodės kampą.— Aš noriu matyti, 
už ką taip brangiai sumokėjau! 

Kai Kleitono žvilgsnis nuslydo nuogu mergaitės kūnu, 
jo veidą akimirką iškreipė skausmas, bet lūpos tuojau 
kietai susičiaupė. 

Tirtėdama iš baimės Vitnė lyg apimta transo įsispitrė- 
jo į gražų negailestingą jo veidą, o iškankintas protas ža- 
dino prisiminimus apie kitas akimirkas, kupinas švelnu- 
mo, šilumos ir gerumo. Šit jis lenkiasi prie jos, pabalęs 
iš nerimo tą dieną, kai ji nukrito nuo arklio. Šit švelniai 
žiūri jai į akis tą dieną, kai ji pabučiavo jį prie upelio. 
„Dieve, kokia tu saldi“, — sušnibždėjo jis tada. 

Ji prisiminė, kaip jis stovėjo greta vos prieš kelias 
naktis Raterfordų pobūvyje ir išdidžiai pristatė ją namų 
šeimininkui kaip nuotaką. 

Teta Enė teisi. Kleitonas myli ją. Meilė ir troškimas 
turėti paskatino jį taip siaubingai elgtis. Ji, aklai užsispy- 
rusi ištekėti už Polo ir taip ilgai neigdama savo jausmus 
Kleitonui, privertė jį šito griebtis. Jis mylėjo ją, o ji at- 
silygino išstatydama tą išdidų Žmogų viešai pajuokai. 

Lova išlinko nuo jo svorio; matyt, jis atsigulė greta, 
ir Vitnės baimė užleido vietą nuoširdžiausiai atgailai. Akis 
degino neišverktos ašaros, ir pasukusi į jį galvą ji dre- 
bančiais pirštais droviai palietė jo skruostą. 

— Aš... man labai gaila, — dusdama sumurmėjo mer- 
gaitė.— Atleiskite man. 

Kleitono akys prisimerkė, bet jis tuojau pat palinko 
virš jos pasirėmęs alkūne, laisva ranka nuslydo petimi, 
įZūliai sugniaužė jos krūtį. 

— Parodyk man,— sušnibždėjo jis trindamas jos spe- 
nelį tarp nykščio ir smiliaus.— Parodyk, kaip tau gaila. 

Kovodama su gėda ir kone paklaikusios sąžinės prie- 
šinimusi, susigūžusi Vitnė leido jo pirštams pajusti kūnu 
deginančius pojūčius, kurie žaibu pervėrė ją ir susitelkė 
papilvėje. Ji nesipriešino. Ir buvo pasirengusi įrodyti jam, 
kaip labai gailisi. buvo pasirengusi leisti jam daryti, ko 
jis užsigeis. 

Jo lūpos prigludo prie jos lūpų praverdamos jas lieps- 
ningu aistros bučiniu, ir Vitnė mėgino atsakyti Kleitonui, 
įdėdama į glamones meilę ir atgailą, slypėjusius širdyje. 

— Tu tokia graži, mano džiaugsme,— sumurmėjo jis 
drąsiai grabaliodamas jos kūną.— Bet manau, jog ne kar- 
tą esi tai girdėjusi panašiomis aplinkybėmis. 

Palietė rausvas pilnų jos krūtų viršūnėles; atkaklus 
liežuvis glamonėjo vos liesdamas, laižė, apvedė švelnių 

pumpurų kontūrus. Umai jo lūpos apžiojo spenelį, smar- 
kiai čiulptelėjo, ir Vitnė suaikčiojo nuo nelaukto malo- 
numo. Jo ranka akimirksniu nuslydo jos šlaunimis, už- 
dengė minkštą plaukų kupstelį, ir mergaitė suspurdėjo 
inkstinktyviai stengdamasi pasislėpti pūkiniuose pataluo- 
se. Bet Kleitonas, nekreipdamas dėmesio į jos išgąstį. šiek 
tiek primygo ją lovoje ir praskleidęs švelnios kriauklės 
sąvaras smelkėsi vidun, siųsdamas nenusakomai aštrius 
pojūčius sudirgusioms nervų galūnėlėms. 

Įsisiurbęs bučiniu į jos kaklą, Kleitonas ir toliau sten- 
gėsi sužadinti ją glostydamas slaptąją vietelę; prityrę pirš- 
tai su neklystamu pasitikėjimu rado mažutį gumburėlį, 
kur, regis, buvo susikaupę visi geidulingi troškimai. 

Kas kartą karšta beprotystės banga nežinia kur neš- 
davo Vitnę, todėl ji ne iš karto pajuto jo glamonių per- 
mainą. Ką tik tokie švelnūs ir aistringi jo bučiniai dabar 
pasidarė negailestingi, žiaurūs, juose buvo kažkas nema- 
lonu, negera, ydinga. Žmogaus, kenčiančio nuo meilės be 
atsako, nuo savininkiškos meilės... bučiniams truko aist- 
ringo, nuoširdaus įkarščio, o glamonėms — tikro švelnu- 
mo. 

Jo pirštai vėl krustelėjo joje, ir Vitnė tyliai sudeja- 
vo. 

— Vadinasi, tai tau patinka? — tyčiodamasis sušnibž- 
dėjo Kleitonas ir atšlijo.— Nenoriu, kad tu pernelyg mė- 
gautumeisi, mano meile,— šiurkščiai drėbė jis ir užgulė 
Vitnę, keliu praskėsdamas jos kojas, o paskui... paskui 
sugniaužė jos strėnas, kilstelėjo, ir tuo metu ciniškos jo 
balso gaidelės perplėšė tirštą aistros rūką, beveik pa- 
skandinusi ją. Vitnė spėjo pastebėti neapsimestinio kar- 
tėlio išraišką, šmėstelėjusią jo žvilgsnyje, ir tuomet Klei- 
tonas loštelėjo ir smarkiu postūmiu smigo į ankštas mer- 
giškas gelmes. Akinamas skausmas, atrodė, perplėšė ją 
pusiau, ir iš Vitnės krūtinės ištrūko veriamas klyksmas. 
Beveik prarasdama sąmonę, ji užsidengė veidą rankomis, 
išrietė nugarą stengdamasi išstumti iš savęs kažkokį de- 
ginantį plieninį daiktą, perskrodusį ją, ir lyg sapnuoda- 
ma išgirdo, kaip Kleitonas ėmė piktai burnoti. 

Jis atšlijo, ir Vitnė sustingo prieš imdama isteriškai 
spurdėti, stengdamasi sukaupti jėgas ir pasirengti naujam 

agoniją keliančiam skausmui, kuris ateis, kai tik jis vėl 
rėšis į ją. 

Vitnės rankos bejėgiškai nusviro. Pro temdančią akis 
ašarų miglą matė jį priešais save. Kleitono galva buvo 
atlošta, akys užmerktos, veidas pavirto baisios kančios 
kauke. 

Žvelgdama į tą prislėgtą veidą, Vitnė nepajuto, kad jos 
kūną krečia slopinama rauda, kol daugiau nebepajėgė su- 
laikyti ašarų. Ji troško paguodos, šiltų rankų prisilietimo 
ir nesąmoningai, nesusimąstydama tikėjosi švelnumo iš 
savo budelio. Drebėdama visu kūnu, kūkčiodama, žiopčio- 
dama, Vitnė ištiesė rankas į Kleitoną, apkabino ir prisi- 
traukė jį prie savęs. 

Be galo švelniai Kleitonas suspaudė ją glėbyje ir at- 
sigulė greta. Nė žodžio netarusi Vitnė įsikniaubė veidu 
į nuogą jo krūtinę ir ėmė raudoti, išverkdama nuoskaudą 
ir skausmą, springdama ašaromis, kurios siaubingai krė- 
tė ją, ir Kleitonas išsigando, kad jos širdis gali neatlaiky- 
ti. Jis gulėjo glausdamas prie savęs tą išniekintą nuogą 
kūną, glostydamas sutaršytus šilkinius plaukus, be galo 
kentėdamas dėl to širdį draskančio kūkčiojimo, karštai 
srūvančių ašarų, kurios riedėjo jos skruostais ir krito jam 
ant krūtinės. 

— Aš... aš pasakiau Polui, kad netekėsiu už jo,— 
mikčiodama išraudojo Vitnė.— Dėl a apkalbų... ne aš kal- 
ta. 

— Ne tai svarbu, mažyte,— sušnibždėjo Kleitonas nuo 
susijaudinimo užsikirsdamas.— Aš niekada taip nebūčiau 
pasielgęs su tavim vien dėl kažkokių apkalbų. 

— Tada... kodėl? — išdaužė ji. 

Kleitonas giliai, trūksmingai atsiduso: 

— Aš maniau, kad buvai artima su juo. Ir su kitais. 

Ašarų upeliai beregint išdžiūvo. Prispaudusi paklodę 
prie krūtinės, mergaitė kilstelėjo lovoje ir niekinamai nu- 
delbė Kleitoną. 

— Šit kaip! Ir tu patikėjai! — sušnypštė ji ir ištrūkusi 
iš jo glėbio nusisuko veidu į sieną. 

Siaubas ir suglumimas, apėmę ją dar karietoje, išnyko, 
o kartu su jais — ir tikėjimas jo meile. Negailestinga tie- 
sa persmelkė ją, o kartu su praregėjimu atslinko ir baisi, 

pasišlykštėjimą kelianti gėda. Tik dabar Vitnė suprato, 
kad Kleitonas tai padarė norėdamas pažeminti ją: siau- 
bingas jo išdidumas reikalavo nežmoniško keršto už kaž- 
kokį įsivaizduotą nusikaltimą. 

Šleikštulys pakilo gerkle, vos mergaitė suprato atsi- 
davusi jam be kovos. Kleitonas neapgavo jos, Vitnė pati 
apsigavo. Ir nepavogė nekaltybės — ji pati padovanojo 
jam. Padovanojo. 

Susigėdusi ir bjaurėdamasi savimi, Vitnė mėgino pasi- 
slėpti po sunkiais paklotais, prisidengti nuogumą. 

Kleitonas tai pastebėjo ir atsargiai užtraukė apklotus 
ant žavaus virpančio kūno. Per vėlai jis suprato, kad ne 
tik nežmoniškai pasielgė, bet dar ir įžeidė mergaitę, ir 
skubiai uždėjo ranką ant lieso petuko, stengdamasis pa- 
sukti ją į save. 

— Prašau, leisk man viską paaiškinti, — paprašė jis— 
Aš maniau... 

Bet Vitnė su pasišlykštėjimu nubloškė jo ranką. 

— Man ne pro šalį būtų sužinoti tiesą! Bet gausite 
pasiųsti Man išsamų laišką apie tai, nes jei kada nors pri- 
siartinsite prie manęs ar kurio nors iš Mano šeimos, die- 
važi, aš jus nudėsiu! 

Tačiau šį piktą grasinimą šiek tiek sušvelnino slopūs 
šniurkščiojimai, kuriems, atrodė, ir galo nebus, kol ji vi- 
siškai nusikamavusi užmigo sunkiu miegu. 

Jo šviesybė Kleitonas Robertas Vestmorlendas, herco- 
gas Kleimoras, penkių aristokratų kartų palikuonis, didžiu- 
lių dvarų ir turtų, pranokstančių lakiausią vaizduotę, sa- 
vininkas, gulėjo greta vienintelės mylimos moters neįs- 
tengdamas nei paguosti, nei susigrąžinti jos. 

Niūriai įsižiūrėjo į lubas, o prieš akis vis iškildavo 
Vitnė, tokia, kokią matė ją vos prieš kelias valandas, — 
pagyvėjusi, trykštanti gyvenimo džiaugsmu, diriguojanti 
linksmiems ,,„muzikantams“., 

Kaip jis galėjo šitaip pasielgti su Vitne, juk labiau už 
viską pasaulyje troško saugoti, puoselėti ir lepinti ją? Jis 
šaltai ir negailestingai atėmė jai nekaltybę, tačiau pra- 
rado kur kas daugiau: tą vienintelę, kurią labiau už vis- 
ką pasaulyje geidė turėti, — užsispyrusią, savavališką gra- 

žuolę, dabar miegančią greta. Tą, kuri amžinai jo neap- 
kęs. 

Jis prisiminė visus tuos šiurkščius, vulgarius žodžius, 
kuriuos pasakė jai karietoje ir šiame kambaryje. Kiekvie- 
nas žeminantis žodis, kiekvienas ją skaudinantis prisilie- 
timas be perstojo iškildavo atmintyje, neapsakomai kan- 
kindamas, bet jis baudė save nuolat prisimindamas nie- 
kingas viso įvykio detales. 

Jau brėkštant rytui, Vitnė pasivertė aukštielninka. 
Kleitonas palinko prie jos, švelniai nubraukė nuo skruosto 
tamsraudonę garbanę ir vėl atsigulė neatplėšdamas akių 
nuo miegančios mergaitė, nes žinojo: paskutinį kartą Vit- 
nė yra taip arti. 


Kitą rytą ji nubudo pažadinta nemalonaus pojūčio tar- 
pukojyje ir lengvo maudulio visame kūne, Blakstienos su- 
plazdėjo, ir mergaitė atvirto aukštielninka, iš pradžių ne- 
suprasdama, kur esanti, ir mieguistomis pusiaumirkomis 
akimis ŽžŽvalgydamasi po kambarį. 

Ji gulėjo milžiniškoje lovoje, pastatytoje ant pakylos, 
Erdvus kambarys atrodė dešimt kartų didesnis už miega- 
mąjį jos namuose ir buvo puikiai apstatytas. Kairė sie- 
na — visa stiklinė, o priešingoje buvo įmūrytas marmuri- 
nis židinys, toks didelis, kad būtų galėjusi stovėti jame be- 
veik atsitiesusi. Kitos dvi sienos buvo iškaltos plačiomis 
dailiai drožinėto rožinio medžio plokštėmis, ant jų kabo- 
jo puikūs gobelenai. Vitnė nuvargusi užsimerkė ir vėl 
ėmė snausti. Kaip keista, kad ji miega kambaryje, kuris, 
sprendžiant iš baldų, neabejotinai priklauso vyriškiui! 

Ir tuomet jos akys išsiplėtė, mergaitė pašokusi atsi- 
sėdo lovoje. Tai buvo jo kambarys! 

Kažkas pravėrė duris, ir Vitnė susigūžė spausdama prie 
krūtinės šilkinę paklodę. Įėjo rausvaplaukė neaukšto ūgio 
kambarinė, kurią Vitnė vakar matė balkone. Ji nešė su- 
siūtą suknią ir marškinius, kuriuos atsargiai pakabino ant 
kėdės, ir jau pasisuko, rengdamasi išeiti, bet pastebėjo su- 
sigūžusią tarp pagalvių Vitnę. 

— Labas rytas, panele, — pasisveikino kambarinė pri- 
eidama arčiau, ir Vitnė su kartėliu pastebėjo, jog kam- 

barinė nė kiek nenustebo radusi šeimininko patale nuogą 
moterį, Matyt, nieko neįprasto čia nebuvo — Aš vardu 
Merė,— švelniu airišku akcentu tardama žodžius, paaiš- 
kino kambarinė ir padavė Vitnei peniuarą.— Ar aš galiu 
padėti jums? 

Pažeminta iki sielos gelmių, Vitnė atsirėmė į ištiesą 
ranką ir nevikriai nušoko ant grindų. 

— Dievulėliau! — aiktelėjo Merė, traukdamasi ata- 
tupsta. Tarnaitės žvilgsnis įsmigo į krauju sulaistytas pa- 
klodes.— Ką jis jums padarė? 

Vitnė spėjo laiku sutvardyti isterišką juoką. 

— Pražudė mane! — išdaužė ji. 

Merė nustėrusi spoksojo į raudonas dėmes. 

— Jis atsakys už tai per Paskutinį Teismą! Viešpats 
taip paprastai jam neatleis. Tik pamanykit, toks ponas, 
hercogas, jo šviesybė, ir taip nuskriausti mergaitę! 

Ji nukreipė žvilgsnį nuo lovos ir nuvedė Vitnę į gre- 
timą kambarį, prie įleistos į grindis marmurinės vonios. 

— Tikiuosi, kad Dievas jam neatleis,— kuktelėjo Vit- 
nė žengdama į šiltą vandenį.— Ir prašau Dangaus, kad jis 
amžinai degtų pragare! Gaila, kad neturėjau peilio, būčiau 
išlupusi nelabą jo širdį! 

Merė norėjo išmuilinti jai nugarą, bet Vitnė paėmė iš 
jos rankų servetėlę ir ėmė trintis kiekvieną kūno dalį, 
prie kurios lietėsi Kleitonas. Umai jos ranka sustingo. Ko- 
kia beprotybė privertė ją paklusniai sėstis į vonią, kai de- 
rėjo jau seniai apsirengti ir ieškoti būdo, kaip pabėgti? 

Ji įsitvėrė kambarinės riešo ir įsmeigė į ją beprotišką 
maldaujantį žvilgsnį. 

— Man reikia pasislėpti, kol jis dar negrįžo, Mere. 
Prašau, padėkite man! Nepatikėsite, kiek skausmo nuo jo 
patyriau, kokius siaubingus dalykus jis kalbėjo! Jei pa- 
siliksiu, jis... jis ir vėl tą patį man darys. 

Mergina liūdnomis žydromis akimis pažvelgė į Vitnę 
ir palingavo galvą. 

— Jo šviesybė neketina čionai eiti ar laikyti jus prie- 
varta. Jis pats paliepė man pasirūpinti jumis. Arkliai jau 
pakinkyti, karieta prie durų. Kai apsirengsite, pati nuve- 
siu jus į apačią. 

Kleitonas vienu aukštu aukščiau stovėjo prie lango, 
kad paskutinį kartą pamatytų prarastą meilę. Pasakytų 
paskutinį „atleisk“. Medžiai linko ir girgždėjo nuo vėjo, 
lenkdamiesi Vitnei, kai ši išėjo pasitikti rudeniškos die- 
nos, tokios pat niūrios ir apsiblaususios kaip Kleitono sie- 
la. Suknios klostės bangavo, o vėjas draikė plaukus ant 
pečių. 

Ant paskutinės priebučio laiptų pakopos Vitnė stab- 
telėjo, Kleitonui pasirodė, kad ji bematant apsisuks ir pa- 
matys jį. Jis bejėgiškai ištiesė ranką, tartum trokšdamas 
perbraukti pirštų krumpliais per lygią šilkinę odą. Bet 
delnas atsirėmė į šaltą stiklą. Lyg pajutusi, kad ją stebi, 
Vitnė didingai pakėlė galvą, išdidžiai krestelėjo plaukus 
ir nesidairydama žengė ant karietos laiptelio. 

Kleitonas sugniaužė kumštį, ir brendžio taurė, kurią 
jis laikė rankoje, sueižėjo smulkiausiomis skeveldrėlėmis. 
Nesuvokdamas įsistebeilijo į raudonas sroveles, tekančias 
nuo pirštų. 

— Tikiuosi, kad gausite kraujo užkrėtimą,— patenkin- 
ta išpranašavo stovėjusi tarpduryje Merė. 

— Deja, vargu ar pavyks, — sausai atsakė Kleitonas. 


Kankinama gėdos, sielvarto ir pykčio, Vitnė susirietė 
karietos kamputyje. Ji prisiminė visus jo ištartus bjaurius 
žodžius, šaltas, atsainias glamones, svetimas rankas, gra- 
baliojusias jos kūną, sumaniai ir prieš jos valią Žadinu- 
sias jos geismą. 

Dieve, ji troško sau mirties... ne, ne sau, jam! Praėju- 
si naktis — tiktai Žeminančio košmaro pradžia, košmaro, 
kurį dabar ji turės kentėti visą gyvenimą. Maiklas Arči- 
baldas, be abejo, reikalaus, kad Emilė išsiųstų ją namo, 
nes niekada neleis labai abejotinos doros moteriai bend- 
rauti su jo žmona. Net jei Vitnė sugebės įtikinti jį, neva 
jėga buvusi priversta praleisti naktį su Kleitonu, jos re- 
putacija vis tiek bus sutepta. Aukštuomenė atstums ją — 
ji nebeverta padorių žmonių pagarbos. 

Stengdamasi įveikti kylantį šleikštulį, Vitnė atlošė gal- 
vą ant sėdynės. Ji privalo, būtinai privalo sugalvoti, kaip 
paaiškinti Arčibaldams, kur praleido naktį, rasti tinkamą 

dingstį, kad nebūtų demaskuota. Kitaip ją paprasčiausiai 
išvys iš visur: iš draugės namų ir iš draugų rato. 

Beveik valandos prireikė Vitnei sukurti tinkamą įsto- 
riją, kurią galėtų papasakoti Maiklui ir Emilei,— deja, ji 
atrodė nelabai įtikėtina, bet jei jie neims varginti Vitnės 
klausimais, gal ji ir išsisuks. Dabar ji nebe taip baiminosi, 
tačiau jautėsi be galo vieniša ir nelaiminga. Pasaulyje ne- 
buvo žmogaus, kurio ji galėtų prašyti, kad suprastų ją ar 
paguostų. 

Vitnė galėjo parašyti tetai Enei, kuri viešėjo Linkon- 
šyre pas pusseserę, ir paprašyti atvažiuoti į Londoną. Bet 
teta Enė juk nieko negali padaryti, nebent pareikalautų, 
kad Kleitonas nedelsdamas vestų mergaitę. Kokia žiauri 
bausmė, sarkastiškai prunkštelėjo mergaitė. Jis gaus kaip 
tik tai, ko visada siekė, o jai lemta nugyventi gyvenimą 
su žmogumi, kurio ji neapkęs iki pat mirties. O jei Vitnė 
atsisakys tekėti už Kleitono, teta Enė, suprantama, prašys 
dėdės Edvardo patarimo. Šis, sužinojęs, ką iškrėtė Klei- 
tonas, tikriausiai pareikalaus pasiaiškinti, o tai reiškia dvi- 
kovą, ir negalima leisti, kad ji įvyktų. Pirmiausia dviko- 
vos uždraustos, bet, svarbiausia, Vitnė tvirtai tikėjo, kad 
tas išgama nesusimąstydamas nušaus dėdę. 

Yra dar viena išeitis — dėdė Edvardas gali kreiptis į 
teismą, bet viešas skandalas negrįžtamai pražudys Vitnę. 

Viena. Visiškai viena ir priversta vieniša kesti skaus- 
mą, gėdą bei nuoskaudą, neturėdama nei priemonių, nei 
jėgų atkeršyti tam šėtonui! Bet ji būtinai ką nors sugal- 
vos! Kitą kartą, kai jis pasirodys, reikia būti pasirengu- 
siai. Kitą kartą? 

Vitnės delnai sudrėko, kakta išrasojo prakaitu. Ji nu- 
mirs, jei jis dar nors kartą prisiartins prie jos! O jei mė- 
gins užšnekinti, jei palies, ji ims klykti ir negalės liautis 
klykusi. 

Atrodė, kad visi Arčibaldų namų tarnai sukiojosi ves- 
tibiulyje ir slapta smerkdami stebėjo Vitnę einančią vi- 
dun. Narsiai, aukštai pakėlusi galvą ji pražingsniavo pro 
vyresnįjį tarną, tris liokajus ir pustuzinį kambarinių, bet 
uždariusi paskui save miegamojo duris atsišliejo į jas vir- 
pėdama, lyg šiurpo krečiama. Po valandėlės pasirodė Kla- 
risė, pasišiaušusi lyg dygliuotis, ir suirzusi ėmė tarškinti 

komodos stalčiais, murmėdama sau panosėje lyg ir apie 
„begėdes pasileidėles“ ir „šeimos gėdą". 

Vitnė nuslėpė pažeminimo nuoskaudą po šaltakraujiš- 
ko abejingumo kauke ir nusiplėšė neapkenčiamą kreminės 
spalvos suknią, stengdamasi greičiau užsidengti peniuaru 
nuo įtaraus kambarinės žvilgsnio. 

— Vargšė mieloji jūsų motutė tikriausiai karste var- 
tosi, — pareiškė ši įspręsdama kumščius į plačias strėnas. 

— Nekalbėk taip klaikiai, — prislėgtu balsu sumurmė- 
jo Vitnė— Mano motutė ilsisi ramybėje, žinodama, kad 
nepadarysiu nieko, kas galėtų jai užtraukti gėdą. 

— Gaila, kad namų tarnai to nežino, — atsakė Klarisė 
virte virdama teisėtu pykčiu.— Riečia nosis lyg kilmingi 
ponai. Ir visi šnibždasi apie jus! 

Pokalbis su Emile buvo dar labiau žeminantis. Bičiulė 
tylomis sėdėjo įdėmiai klausydamasi gana neįtikinamo 
Vitnės pasakojimo apie tai, kaip hercogas palydėjęs ją 
į dar vieną pobūvį kitame miesto gale, linksmybės užsitę- 
susios kone iki ryto, ir kadangi grįžti buvę per vėlu, ne- 
pažįstamoji namų šeimininkė pasiūliusi praleisti naktį pas 
ją. 

Išklausiusi iki galo, Emilė supratingai linktelėjo, bet 
dailutis sąžiningas veidelis atrodė sutrikęs, ir tai paveikė 
Vitnę labiau už garsiai ištartą kaltinimą. 

Išėjusi iš kambario, Emilė žengė tiesiai į vyro kabi- 
netą ir pakartojo jam Vitnės sukurtą pasakojimą. 

— Na, matai, — dėdamasi tikinti pareiškė ji, budriai 
stebėdama Maiklo veidą,— visa tai visiškai nekalta ir nė 
kiek negėdinga. Joks skandalas mums negresia. Juk tu ti- 
ki jos aiškinimu, tiesa, Maiklai? — maldaujamai sušnibž- 
dėjo Emilė. 

Maiklas atsirėmė alkūne į kėdės atkaltę šaltai stebei- 
lydamas į jauną žmoną. 

— Ne,— papurtė jis galvą, — netikiu. 

Ištiesęs ranką, prisitraukęs pasisodino Emilę sau ant 
kelių, kurį laiką įdėmiai žiūrėjo į susikrimtusį jos veidelį, 
pagaliau nuolaidžiai pasakė: 

— Bet aš tikiu tavimi. Jei pasakysi, kad ji nekalta, ne- 
imsiu abejoti. 

— Aš myliu tave, Maiklai,— paprastai atsakė Emilė 

lengviau atsidusdama.— Vitnė niekada nepadarys nieko 
smerktino, šitai aš tikrai žinau. 

Vitnė su siaubu galvojo apie laukiančią jos vakarienę, 
bet nieko blogo neįvyko: Emilė ir jos vyras elgėsi Vi- 
siškai laisvai ir natūraliai. Maiklas netgi įkalbinėjo ją 
pasilikti paviešėti dar mėnesį, iki Elizabetės vestuvių, ir 
tai sakydamas atrodė toks nuoširdus, o Emilė taip troško 
ilgiau pabūti su drauge, kad apsidžiaugusi ir dėkinga Vit- 
nė priėmė kvietimą — mažiausiai dabar būtų norėjusi grįŽ- 
ti namo pas tėvą ir klausytis gandų apie sužadėtuves su 
Polu. 

Tačiau naktį, atsigulus, mergaitę užliejo vienatvė ir 
neviltis. Kaip ji troško, kad teta būtų greta ir patartų, 
ką daryti! Bet giliai širdyje Vitnė žinojo, kad nei teta Enė, 
nei kas nors kitas pasaulyje negali jai padėti. Gaus vis- 
ką nešti ant savo pečių. 

Nuo tos dienos ji amžinai liks viena. Nebus nei vyro, 
nei vaikų. Nė vienas padorus Žmogus nenorės vesti pa- 
sileidusios merginos suteršta reputacija. Ji išniekinta, su- 
teršta, negeilestingai sutrypta. Dieve, ji taip norėjo turėti 
vaikų, bet dabar viskas baigta. 

Tai, kad nebuvo išeities, be galo kankino mergaitę, bet 
ji vis dar atkakliai tvirtino sau nenorinti tekėti. Ne, ji 
tiesiog neištvers vyriškų rankų prisilietimo, negalės pa- 
kęsti niekieno glamonių ir bučinių. Jos gyvenime pasitai- 
kė tik du žmonės, už kurių ji norėjo tekėti: Polas — silp- 
nas, tuščias, nevertas, ir Kleitonas... šiurkštus galvijas, 
ne žmogus, o pabaisa. Polas tiktai nuvylė ją, o Kleitonas 
pražudė. Jis pasistengė pavergti jos širdį, paskui pasi- 
naudojo ir išmetė ją. Išsiuntė namo nė neatsiprašęs. 

Ašaros lėtai byrėjo Vitnės skruostais, ir įtūžusi ji nu- 
sibraukė jas. Kleitonas Vestmorlendas paskutinį kartą pri- 
vertė ją verkti! Kai jie susitiks kitą kartą, ji bus rami ir 
tvirta. Nebegalvos nei apie jį, nei apie praeitą naktį! 

Nors ir tvirtai pasiryžo, artimiausios dienos buvo pa- 
čios sunkiausios Vitnės gyvenime. Kas kartą, kai pasiro- 
dydavo tarnas pranešti apie atvykusį lankytoją, Vitnės 
širdį sugniauždavo siaubas pagalvojus, kad tas „lankyto- 
jas“ gali būti hercogas Kleimoras. Taip knietėjo pasakyti 
Emilei, kad jam jos niekada nebus namuose, bet kaip ji 

būtų galėjusi tai padaryti, jeigu jis — Maiklo bičiulis ir 
giminaitis. Ir Emilė neabejotinai įsigeis sužinoti priežas- 
tį, o tai reiškia, kad ji vėl pradės kalbėti apie Kleitoną, 
kaip jau ne kartą mėgino tai daryti. Taigi Vitnei nebuvo 
iš ko rinktis, tik gūžtis iš baimės ir mėginti nuraminti ner- 
vus, kai pas Arčibaldus atvažiuodavo svečių. Ji retai iš- 
vykdavo iš namų, bijodama, jog neišvengiamai susidurs 
su Kleitonu akis į akį. Kasdien įtampa didėjo, kol paga- 
liau ji pajuto išeisianti iš proto bejėgiškai laukdama, bai- 
mindamasi ir liūdėdama. 

Bet Vitnė tesėjo pažadą, duotą pačiai sau prieš savai- 
tę. Kaip įmanydama stengėsi negalvoti apie tą bjaurią nak- 
tį, apvertusią aukštyn kojomis visą jos gyvenimą. Ir dau- 
giau nebeišliejo nė ašarėlės. 


25 skyrius 


Dvi dailios kelioninės karietos, vos pastebimai supda- 
mosi ant standžių lingių, stovėjo greta įėjimo į Kleimo- 
rą — milžinišką iš akmenų mūrytą trijų aukštų pastatą, pa- 
grindinę hercogo rezidenciją. Kleitono kruopščiai restau- 
ruotas ir visokeriopai gražinamas pastatas ir jį supantis 
kraštovaizdis buvo puikūs, o iki jo tuo rūpinosi protė- 
viai. 

Lankytojams ir svečiams Kleimoras buvo vieta, kuria 
nesiliaujama žavėtis — nuo kambarių aukštomis stiklinė- 
mis kupolo pavidalo lubomis, pro kurias buvo matyti dan- 
gus, iki neregėtai prabangiai apstatytų patalpų, kurių 
skliautuotos lubos, prilaikomos grakščių gotikinių kolonų, 
kilo per tris aukštus. Išmanantis žmogus iškart būtų ga- 
lėjęs atpažinti sienų tapyboje genialų Rubenso potėpį. 

Tačiau Kleitonui rūmai tapo jį persekiojančių įkyrių 
prisiminimų vieta, kur jis nebegalėdavo užmigti, 0 vis 
dėlto užmigęs neįstengdavo išvengti bjauraus košmaro, ku- 
ris nenumaldomai pakartodavo viską, kas atsitiko prieš 
septynias kankinamas naktis. Šie rūmai pavirto kalėji- 
mu, iš kurio būtinai reikėjo ištrūkti. 

Sėdėdamas prie rašomojo stalo erdvioje, ąžuolo plokš- 
tėmis iškaltoje bibliotekoje, jis nekantriai klausėsi patikė- 
tinio, kartojančio ką tik Kleitono duotas jam instrukcijas. 

— Ar teisingai supratau, jūsų šviesybe? Norite atšauk- 
ti piršlybas panelei Stoun, bet neketinate reikalauti atgal 
sumokėtų pagal vedybinę sutartį pinigų? 

— Kaip tik šitaip, — trumpai atsakė Kleitonas.— Šian- 
dien aš išvykstu į Grend Ouką ir grįšiu po dviejų savai- 
čių. Parenkite dokumentus, kad sugrįžęs kitą dieną galė- 
čiau juos pasirašyti. 

Tai pasakęs jis stojosi, trokšdamas kuo greičiau už- 
baigti tą nemalonų pokalbį. 


Našlė hercogienė Kleimor viltingai žvilgtelėjo į prisi- 
artinusį tarną. 

— Jo šviesybės karieta ką tik pasuko privažiuojamą- 
ja alėja, — pareiškė senas tarnas. Jo paprastai šaltas vei- 
das švietė neslepiamu džiaugsmu. 

Šypsodamasi hercogienė žengė prie prabangių namų, 
kuriuos vyras prieš daugelį metų paskyrė jai testamentu 
kaip našlės buveinę, lango. Palyginti su Kleimoru, Grend 
Oukas buvo visai nedidelis, bet tai netrukdė hercogienei 
rengti čia puikius priėmimus. Be to, pastatą supo nuo- 
stabūs sodai ir gėlynai, ten buvo kelios drožinėto me- 
džio pavėsinės. 

Ledi Vestmorlend luktelėjo, kol dvi modernios kelio- 
ninės karietos sustos prie įėjimo, ir pasisuko į veidrodį 
apžvelgti savęs kritišku žvilgsniu. 

Penkiasdešimt penkerių metų Alisija, našlė hercogienė 
Kleimor, išlaikė liekną figūrą ir didingą stotą. Tamsiuose 
plaukuose šarmojo sidabrinės gijos, tik suteikdamos dar 
daugiau orumo nevystančiam jos grožiui. 

Neramiai žybčiojo pilkos hercogienės akys, kai ji tai- 
sėsi šukuoseną, be perstojo galvodama apie keistai trum- 
pą Kleitono laiškutį, gautą vos prieš tris dienas. Juo bu- 
vo pranešama, kad vyriausiasis. sūnus ketinąs atvykti į 
Grend Ouką ir išbūti čia dvi savaites. Kleitonas apsilan- 
kydavo nedažnai, paprastai pabūdavo apmaudžiai trum- 
pai, ir dabar Alisija niekaip negalėjo suprasti, kodėl sū- 
nus sugalvojo taip ilgai viešėti ir perspėjo apie tai pasku- 
tinę akimirką. 

Santūrus bruzdesys vestibiulyje pranešė, jog Kleitonas 

jau viduje, ir ledi Vestmorlend laimingai šypsodamasi at- 
sigręžė pasveikinti vyriausiojo sūnaus. 

Kleitonas skubiai žengė prie jos blyškiai melsvu kili- 
mu ir nekreipdamas dėmesio į tiesiamas rankas stipriai 
priglaudė prie savęs motiną, švelniai bučiuodamas į lygią 
kaktą. 

— Šiandien tu dar gražesnė negu paprastai, — pastebė- 
jo jis. 

Motina atšlijusi neramiai stebėjo tamsius ratilus po 
sūnaus akimis ir gilias nuovargio bei įtampos raukšles ties 
lūpų kampučiais. 

— Tu sirgai, brangusis? Atrodai tiesiog siaubingai. 

— Dėkoju, — šaltai atsakė jis,— aš taip pat nepapras- 
tai džiaugiuosi tave matydamas. 

— Na, žinoma, aš labai džiaugiuosi tavimi,— prajuku- 
si paprieštaravo hercogienė.— Tiesiog norėčiau matyti sa- 
vo sūnų sveiką ir linksmą. 

Ir džiaugsmingu rankos mostelėjimu baigdama nema- 
lonų pokalbį, Alisija pakvietė sūnų sėstis greta ant sofos, 
vis dar neramiai žvelgdama į sumenkusį jo veidą. 

— Stivenas be galo džiaugiasi galėsiąs praleisti drauge 
su tavimi net dvi savaites! Planuoja pokylius, vakarėlius 
ir jau dabar atkeliauja su didele svečių kompanija. Abe- 
joju, ar rasi čia ramybę, ir jei kaip tik to atvažiavai, bi- 
jau, kad tavęs laukia nemaloni staigmena. 

— Tai nesvarbu, — niūriai tarstelėjo Kleitonas, atsisto- 
jęs Žengė prie mažo staliuko ir prisipylė pilną taurę vis- 
kio. 

— Kur tas nenaudėlis, dėl kurio man buvo lemta gimti 
tik jaunesniuoju beturčiu sūnumi? — šūktelėjo dar tarp- 
duryje Stivenas Vestmorlendas. Įėjęs į saloną, jis mirkte- 
lėjo motinai ir draugiškai paspaudė Kleitono ranką. Ves- 
tibiulyje jau šurmuliavo balsai, ir Stivenas, linktelėjęs į 
duris, pajuokavo: — Aš jau pavargau, brangus broluži, iš- 
radinėti tavo nebuvimo priežastis ir dar aiškinti jas Lon- 
dono gražuolėms, todėl kai kurias atsivežiau drauge, ne- 
trukus pats pamatysi. 

— Nuostabu. 


Kleitonas abejingai patraukė pečiais. 
Mėlynos Stiveno akys vos pastebimai prisimerkė, pa- 

brėždamos brolių panašumą. Kaip ir Kleitonas, Stivenas 
buvo tamsiaplaukis ir aukštas, nors ir negaubiamas val- 
dingos jėgos aureolės, kuri sklido nuo Kleitono. Tačiau 
Stivenas atrodė daug prieinamesnis ir draugiškesnis ir, 
aukštuomenės manymu, neabejotinai pasižymėjo garsiuo- 
ju Vestmorlendų žavesiu. Be to, nors ir skundėsi, jis val- 
dė didelį nuosavą turtą ir mielai užkrovė daugybę parei- 
gų, priklausančių pagal hercogo titulą, ant plačių brolio 
pečių. 

Trumpai, bet atidžiai nužvelgęs Kleitoną, Stivenas pa- 
reiškė: 

— Atrodai tiesiog bjauriai, Kleitonai. Prašau atleisti, 
mama, — atsiprašomai šypsodamasis pridūrė jis kreipdama- 
sis į Motiną. 

— Tu teisus, — linktelėjo hercogienė,— aš pati jam 
taip sakiau. 

— Tu pasakei, kad jis velniškai prastai atrodo? — pa- 
erzino Stivenas, pavėluotai sveikindamas motiną ir bučiuo- 
damas žiedais apmaustytą jos ranką. 

— Matyt, tai būdinga šeimai, — dagiai pastebėjo Klei- 
tonas, — nepaisyti padorumo ir žerti nemalonias pastabas. 
Sveikas, Stivenai, 

Netrukus Kleitonas, pasiteisinęs nuovargiu, atsiprašė 
ir užkopė į savo kambarį. Vos paskui vyriausiąjį sūnų už- 
sidarė durys, ledi Vestmorlend ryžtingai žengė prie jau- 
nėlio. 

— Stivenai, ar negalėtum sužinoti, kas jam kelia ne- 
rimą? 

Tačiau šis ryžtingai papurtė galvą: 

— Kleitonas niekam neleis kištis į jo reikalus, ir šitai 
tų Žinai ne blogiau už mane, brangioji. Be to, gal jis tik 
pavargo, ir viskas. 

Tačiau net taip pasakęs kitas dvi savaites Stivenas pa- 
slapčia akylai stebėjo Kleitoną. Dieną svečiai ir šeiminin- 
kai jodinėdavo, medžiodavo ir važiuodavo į artimiausią 
miestelį pasišvaistyti, aplankyti vietinių parduotuvių. O 
Kleitonas rado vienintelę pramogą jodinėti, tačiau jis ne- 
gailestingai ragindavo žirgą Versdamas jį šokinėti per 
sunkiausias kliūtis ir lėkdavo taip įžūliai nepaisydamas 

sveiko proto, akivaizdžiai rizikuodamas gyvybe, kad Sti- 
venas ėmė tikrai nerimauti. 

Vakarus leisdavo rengdami puikias puotas, sąmojin- 
gai šnekėdamiesi, lošdami vistą ir žaisdami biliardą ir, sa- 
vaime suprantama, flirtuodami — to sunku išvengti drau- 
gijoje iš septynių jaunų žavių moterų ir septynių vien- 
gungių, kurių kiekvienas pagrįstai gali būti laikomas pa- 
vydėtinu jaunikiu. 

Kleitonas šeimininko pareigas vykdė su įprastiniu 
grakščiu atsainumu, ir Stivenas kas vakarą apstulbęs ste- 
bėdavo, kaip moterys nesidrovėdamos koketuoja su juo, 
iš kailio nerdamosi, kiek leidžia padorumas (o dažnai ir 
nusikalsdamos jam), kad tik patrauktų jo dėmesį. Kartais 
Kleitono veidą nušviesdavo ankstesnė tingi šypsena, ku- 
riai nors Moteriai paleidus šmaikščią pastabą, bet jo akys 
išlikdavo liūdnos. 

Praėjo jau dvylika dienų iš keturiolikos, ir svečiai ke- 
tino išvykti kitą rytą. Vakare visi susibūrė svetainėje ir 
akylas Stiveno žvilgsnis su įprastiniu nerimu vis krypo į 
Kleitoną. 

— Man regis, mes įkyrėjome jūsų broliui, — pastebė- 
jo Dženetė Kembiridž, žaismingai linktelėjusi į stovintį 
prie lango, atsiskyrusį nuo visų Kleitoną. 

Kleitonas išgirdo Dženetės žodžius, o to ji, tiesa, ir 
siekė, tačiau nė nemanė galantiškai paneigti tokią negi- 
giriamą jos nuomonę ir nė neatsigręžė nuo lango, kad pa- 
sakytų jai komplimentą, kurio tikėjosi Dženetė. Pakėlęs 
taurę, jis nurijo didelį gurkšnį brendžio ir toliau stebėjo, 
kaip žemai nusileidęs rūkas sūkuriuoja kamuoliais ir nyks- 
ta tamsoje. Kaip būtų nuostabu, jei rūkas nugramzdintų 
jį, nuneštų sunkias mintis, prisiminimus ir sielvartą. 

Kleitonas matė Dženetės Kembridž atvaizdą lango stik- 
le ir išgirdo Žemą gerklinį jos juoką. Vos prieš.kelis mė- 
nesius jis gėrėjosi jos gosliu grožiu ir masinančia šyp- 
sena. Bet dabar... jai paprasčiausiai kažko trūko. Akys 
nesimaino Indijos nefrito žaluma. Ji nežiūri į jį erzinan- 
čių, drąsiai vertinančiu žvilgsniu, nevirpa jo glėbyje pa- 
gauta atbundančio geismo ir jai nesuprantamų keistų jaus- 
mų. Dženetė per daug prieinama, per daug stengiasi įtik- 
ti, kaip, beje, ir kitos moterys. Jos nesiginčijo su juo, ne- 

stojo į žodžių mūšį ir nestūmė jo nuo savęs su užsispyTi- 
mu. Jos nebuvo permainingos nuotaikos, gyvos, trykštan- 
čios gyvenimo džiaugsmu, sąmojingos ir nuoširdžios. Jos 
nebuvo... Vitnė. 

Jis ištuštino taurę, norėdamas užgniaužti širdį pervė- 
rusį skausmą, kai mintyse ištarė tą Vardą. Ką ji dabar 
veikia? Rengiasi vestuvėms su Sevarinu? O gal su Diu 
Viliu? Diu Vilis Londone, jis sugebės paguosti ją, privers- 
ti juoktis ir džiaugtis, viską pamiršti. ,,Diu Vilis labiau tin- 
ka Vitnei,— pamanė Kleitonas, dusdamas nuo nepakelia- 
mos kančios.— Sevarinas — silpnas, nieko vertas Žmogus, 
o Diu Vilis protingas, gražus ir turtingas. Be to, niekas 
negali paneigti, kad jis — tikras vyras, stiprus, vyriškas“. 
Kleitonas visa širdimi tikėjosi, kad Vitnė pasirinks pran- 
cūzą. Ne... puse širdies... Kita pusė plyšte plyšo vos pa- 
galvojus, kad Vitnė ištekės už kito. 

Jis vis aitrino savo žaizdą, prisimindamas, kaip ji su- 
šnibždėjo tą vakarą: „„Rengiausi pasakyti, kad tekėsiu už 
jūsų“. 

Ir jis, pasigailėtinas išvisa, išjuokė ją! Piktai, ciniškai 
šaltai atėmė jai nekaltybę. Ir kai vis dėlto rado savyje jė- 
gų atsitraukti, ji apkabino jį ir pravirko. Vajėzau, jis fak- 
tiškai išprievartavo ją, 0 ji raudojo ant jo krūtinės. 

Kleitonas vargais negalais prisivertė nebegalvoti apie 
tą naktį. Jis pasirinko subtilesnę kančią, todėl kankinosi 
prisimindamas laimingas akimirkas, praleistas su Vitne: 
štai ji nerūpestingai nusišypsojo jam prie starto linijos 
prieš lenktynes, kaip tik likus akimirkai iki pistoleto šū- 
vio. „Jei sutiksite joti paskui mane, mielai rodysiu jums 
kelią". 

Kleitonas aiškiai matė ją sode per kaukių balių pas 
Armanus. Kaip linksmai sužibo jos akys, kai jis pasakė 
turįs hercogo titulą. „Jūs ne hercogas! — nusijuokė Vit- 
nė.— Neturite lorneto, nečiaudite ir nešvokščiate, ir abe- 
joju, ar sergate nors lengva podagros forma. Bijau, jog 
turėsite pretenduoti į kitą titulą, milorde". 

Jis prisiminė tą dieną, kai jie stovėjo prie pavėsinės, 
0 ji glaudėsi prie jo ir pagauta svaiginančios aistros bu- 
čiavo. Viešpatie, kokia šilta, švelni, mylinti būtybė ji ga- 

lėdavo būti... kai netapdavo užsispyrusi, maištinga ir... 
nuostabiausia pasaulyje. 

Kleitonas užsimerkė koneveikdamas save už tai, kam 
apskritai leido Vitnei palikti Kleimorą. Reikėjo pareika- 
lauti, kad ji ištekėtų už jo vos būtų pavykę rasti dvasi- 
ninką. O jei Vitnė būtų ėmusi priešintis, būtų galėjęs be 
užuolankų paaiškinti, kad jai nieko kito nelieka, jei jau 
jis atėmė jai nekaltybę. O paskui... paskui jis būtų mo- 
kėjęs pasiteisinti ir pelnyti atleidimą. 

Kleitonas smarkiai pastatė taurę ant staliuko ir ne- 
kreipdamas dėmesio į svečius pasuko lauk. Ne, jis nie- 
kaip negali ištaisyti šlykštaus nusikaltimo, padaryto tą 
naktį. Niekaip)! 


Svečiai išvažiavo anksti rytą, ir broliai šventė savo 
paskutinį vakarą drauge — tyčia neskubėdami, nusiger- 
dami iki sąmonės netekimo ir tuštindami butelį po bute- 
lio. Jie kalbėjosi apie tolimos vaikystės išdaigas, o kai 
ši tema išseko, ėmė pasakoti vienas kitam nešvankias is- 
torijas griausmingai kvatodami iš nepadorių pokštų ir vis 
gerdami. 

Kleitonas siekė grafino su brendžiu ir susipylė pasku- 
tinius lašus į tuščią taurę. 

— Viešpatie! — aiktelėjo Stivenas, susižavėjęs stebė- 
damas brolį. — Nagi, t-tu išgėrei... išmau-kei. .. išsiurbei 
visą prakeiktą brendį! 

Jis griebė dar vieną krištolinį grafiną ir pastūmė bro- 
liui. 

— Pažiūrėsim, kaip sudorosi viskį. 

Kleitonas abejingai gūžtelėjo pečiais ir atkimšo gra- 
tiną. 

Alkoholio temdomu žvilgsniu Stivenas stebėjo, kaip 
Kleitonas pilasi sklidiną taurę. 

— Kurių galų stengiesi tai daryti? Nori paskęsti svai- 
galuose? 

— Stengiuosi, — pareiškė Kleitonas išdidžiu, tačiau vi- 
siškai girtu balsu,— anksčiau už tave užsimiršti, ir kaip 
jau bus, taip. 

— Tikriausiai tau tai pasiseks, — linktelėjo Stivenas.— 

Tu visada ir Visur mane aplenki. Pasielgei labai neteisin- 
gai apskritai gimdamas, vyriausiasis broleli. 

— Teisybė. Aš neturėjau to daryti... gaila, kad taip 
atsitiko... bet ji... ji Žiauriai atmokėjo man... 

Nors jo liežuvis jau šiek tiek pynėsi, žodžiuose buvo 
tiek nenumaldomo skausmo ir nevilties, kad suklusęs Sti- 
venas akylai įsižiūrėjo į brolį. 

— Kas tau atmokėjo už tai, kad gimei? 

— Ji. 

Stivenas pakratė galvą, bergždžiai stengdamaasis įveik- 
ti protą temdantį alkoholį ir susikaupti. 

— Kas ta... ji? 

— Žaliaakė burtininkė, — kankindamasis sušnibždėjo 
Kleitonas.— Ji verčia mane mokėti. 

— Ir kuo gi užsitraukei tokį kerštą? 

— Pasipiršau,— kimiai sumurmėjo Kleitonas— Daviau 
kvailam jos tėvui šimtą tūkstančių svarų. Bet Vitnė atsi- 
sakė manęs. 

Jis pasiraukė ir vienu mauku susivertė pusę taurės. 

— Susižadėjo su kažkuo dar. V-visi v-vien apie tai ir 
p-plepa. Ne, — pasitaisė jis, — n-nesusiž-žadėjo. Tai aš 
t-taip. .. p-pamaniau... ir... 

— Ir tu... — tyliai aiktelėjo Stivenas. 

Kleitono veidas virto kančios kauke. Jis ištiesė ranką 
delnu į viršų, tartum maldaudamas Stiveną suprasti jį, 
tačiau tuojau pat nuleido ją. 

— Aš nepatikėjau, kad 3 nekalta. ..— iškošė jis.— Ne- 
žinojau. .. iki paėmiau ją. . 

Įtempta tyla, 2 "kambaryje staiga sprogo 
tarsi trapus stiklas: iš Kleitono krūtinės ištrūko nežmo- 
niška aimana. 

— O Viešpatie, aaš suteikiau jai tiek skausmo! — 
kentėdamas sudejavo jis — Tiek skausmo! — jis užsiden- 
gė veidą rankomis ir kimiai sušnibždėjo: — Aš sudraskiau 
ją, Oo ji... ji verkė ant mano krūtinės... nes ieškojo pa- 
guodos. .. Stivenai,— paimtas nevilties balsu ėmė šaukti 
jis, — ji norėjo, kad apkabinčiau, kol ji verkia. 

Kleitonas nuleido galvą ant rankų, pagaliau apimtas 
taip trokštamo stingulio. Kančios kupinas balsas sušlamė- 
jo taip tyliai, kad Stivenas vos išgirdo jį. 

— Mano ausyse iki šiol skamba jos verksmas. 

Priblokštas Stivenas įsmeigė akis į Kleitoną, stengda- 
masis atkurti iš padrikų frazių visą įvykį. Matyt, savim 
pasitikįs, nesujaudinamas vyriausiasis brolis atidavė širdį 
kažkokiai žaliaakei merginai, vardu Vitnė. 

Iš tikrųjų pastaruoju metu Londone sklandė keistas 
gandas, kad Kleitonas susižadėjes ar netrukus susižadė- 
siąs su kažkokia moterimi, bet nieko ypatingo čia nebu- 
vo — tokie gandai buvo kilę jau ne kartą, todėl Stivenas 
kaip paprastai mojo į juos ranka. Tačiau viskas rodė, kad 
šį kartą gandai pasitvirtino ir jis iš tikrųjų įsimylėjęs 
kažkokią Vitnę. 

Priblokštas Stivenas vis dar neatitraukė akių nuo vy- 
riausiojo brolio. Sunku patikėti, kad Kleitonas, visada su 
ramiu pakantumu ir atsainiu atlaidumu žiūrėjęs į mote- 
ris, būtų nusižeminęs iki prievartos. Ir kodėl? Nes mergina 
atsisakė už jo tekėti? Nes jis pavyduliavo? Neįtikėtina! 
Tačiau tam yra akivaizdus įrodymas — Kleitoną skau- 
džiai graužia sąžinė. 

Stivenas atsiduso. Apie Kleitoną visuomet būriuoda- 
vosi šauniausios moterys. Vitnė, matyt, yra ypatinga ir 
labai daug reiškia broliui, nes šis — tai akivaizdu — be- 
viltiškai mylėjo ją ir myli iki šiol. 

„Gali būti, — nuvargęs pagalvojo Stivenas, — kad ir mer- 
gina neabejinga jam, jeigu ieškojo Kleitono paguodos po 
to, kai šis prievartaudamas atėmė jai nekaltybę. 

Kitą rytą spausdami vienas kitam ranką priebutyje, 
abu broliai skausmingai raukėsi nuo skaisčios saulės. Her- 
cogienė meiliai atsisveikino su Kleitonu ir tuojau pat už- 
sipuolė Stiveną: 

— Jis siaubingai atrodo! 

— (O jaučiasi dar blogiau, — patikino Stivenas, atsar- 
giai trindamasis smilkinius. 

— Stivenai,— tvirtai pareiškė hercogienė,— Man rei- 
kia šį tą aptarti su tavimi. 

Ji įplaukė į saloną, uždarė paskui save duris, atsisėdo 
ant artimiausios kėdutės ir neįprastai ilgai tvarkėsi sijo- 
nus. Pagaliau įsitaisiusi kaip reikiant, ji užsikirsdama, bet 
gana ryžtingai pradėjo: 

— Praeitą naktį negalėjau užmigti, todėl nulipau že- 

myn, ketindama valandėlę pabūti su jumis. Priėjusi bib- 
lioteką, supratau, jog nusigėrėte iki žemės graibymo, ir 
jau norėjau išdrožti, kokia esu sukrėsta, kad išauginau 
du girtuoklius stuobrius, tik... tik tuomet aš... 

Stiveno lūpos trūktelėjo nuo juoko, kai jis išgirdo to- 
kį nepalankų apibūdinimą, bet veidas liko rimtas. 

— Tuomet tu išgirdai, ką kalbėjo Klėjus? — pasuilera- 
vo jis. 

Motina sutrikusi linktelėjo. 

— Kaip jis galėjo taip pasielgti? 

— Aš ne visai supratau, kas jį paskatino, — atsargiai 
pradėjo Stivenas.— Matyt, jis neabejingas, merginai ir 
būdamas vyras... 

— Nedrįsk kalbėti su manim kaip su besmegene kvai- 
lute, Stivenai! — karštai pertraukė jos šviesybė.— Esu su- 
augusi moteris! Buvau ištekėjusi, pagimdžiau du sūnus ir 
puikiai suvokiu, kad Kleitonas — vyras, kad jis turi tam 
tikrų... e... 

— Tam tikrų poreikių? — pasufleravo Stivenas, kai 
hercogienė ėmė energingai vėdintis vėduokle išraudusį 
veidą. 

Alisija linktelėjo, bet Stivenas papurtė galvą: 

— Aš norėjau pasakyti, kad moterys visada korėsi 
Kleitonui ant kaklo, o jis pats niekad neįsimylėdavo nė 
vienos tiek, kad pasipirštų. Matyt, pagaliau jis rado tą, 
kurios ieškojo. Jeigu jis davė jos tėvui šimtą tūkstančių 
svarų, Manau, jog mergina bekraitė ir jos šeima netur- 
tinga, tačiau ji vis vien atstūmė Kleitoną. 

— Reikia būti paskutinei kvailei, kad galėtum atstum- 
ti tavo brolį! — šūktelėjo ledi Vestmorlend.— Tik beprotė 
galėtų jį atstumti! 

Stivenas plačiai nusišypsojo, sužavėtas neišsenkamos 
motinos širdies ištikimybės, tačiau papurtė galvą: 

— Abejoju, kad mergina būtų kvaila ar beprotė. Klė- 
jus niekada nesidomėdavo lėkštomis tuščiagalvėmis mer- 
ginomis. 

— Tikriausiai tu teisus, — atsiduso motina stodamasi. 
Prie pat durų ji sustojo ir liūdnai dirstelėjo į Stiveną.—- 
Manau,— vos girdimai pasakė ji, — kad jis dievino ją. 

— Taip ir yra. 

Kleitonas perskaitė oficialų dokumentą, nutraukiantį 
vedybinę sutartį, pasirašė ir greit atkišo popierių patikė- 
tiniui, nebegalėdamas ilgiau į jį Žiūrėti. 

— Čia dar ne viskas, — pareiškė jis, kai patikėtinis 
bandė stotis.— Pasirūpinkit, kad tas dokumentas ir banko 
čekis — dešimt tūkstančių svarų, — būtų pristatyti panelei 
Stoun. 

Hercogas atitraukė sunkų drožinėtą rašomojo stalo 
stalčių, išėmė neužpildytą čekį, pažymėtą viršuje sidab- 
riniu herbiniu jo antspaudu, ir įbedė akis į balto perga- 
mento lakštelį, akimirką grįždamas į praeitį. 

Jis negalėjo patikėti, kad reikalai iš tiesų taip pakry- 
po. Juk vos prieš kelias savaites buvo įsitikinęs, kad vis- 
kas baigsis iškilmingomis jungtuvėmis ir aistringa ves- 
tuvine naktimi. 

Prisivertė paimti plunksną ir brūkštelėti keletą žodžių. 

„Prašom priimti nuoširdžiausius laimės linkėjimus ir 
perduokite juos Polui. Įdėtas banko čekis — mano ves- 
tuvinė dovana“. 

Kleitonas padvejojo, žinodamas, kad dėl pinigų Vitnė 
įtūš, nors jis nuoširdžiai troško padėti jai, nes negalėjo 
įsivaizduoti, kad Vitnė bus priversta taupyti kiekvieną 
pensą, kad galėtų nusipirkti naują suknią, o juk toks gy- 
venimas jos ir laukia, kai taps Sevarino žmona. Jei per 
stebuklą ir neištekėtų už Sevarino, pinigai pasiliks jai. 
Šiaip ar taip, nenaudėlis jos tėvas negalės iškart ištaš- 
kyti visko, ką ji turi. 

— Užantspauduokite čekį ir laiškelį į vieną voką kar- 
tu su šituo. 

Linktelėjo į nekenčiamą dokumentą, nutraukiantį su- 
žadėtuves, ir atsistojęs, mostu atsisveikinęs, nutraukė ne- 
malonią sceną. 

Išėjus advokatui, hercogas beveik susmuko krėsle, kan- 
kinamas noro paliepti, kad sustabdytų jį, atvestų atgal, 
Oo paskui griebti prakeiktą voką ir sudraskyti į smulkius 
skutelius. Kleitonas atsišliejo galva į minkštą odinį ap- 
mušalą ir užsimerkė: 

— Ak mažyte,— sušnibždėjo atsidusdamas,— kaip aš 
galėjau taip pasielgti? 

Kleitonas apgalvojo žodžius, kuriais norėjo išreikšti 
tikruosius savo jausmus: 

„Prašau, sugrįžk pas mane. Tiktai leisk laikyti tave 
savo glėbyje, ir prisiekiu, jog priversiu viską pamiršti. 
Pripildysiu tavo dienas juoko, o naktis — meilės, Dova- 
nosiu tau sūnų. Ir jei tu vis dar neįstengsi pamilti manęs, 
paprašysiu pagimdyti dukterį. Dukterį, paveldėjusią tavo 
akis, tavo šypseną...“ 

Piktai keiktelėjęs šoko prie stalo ir griebė pluoštą laiš- 
kų, susikaupusių, kol jo nebuvo. Laikas imtis darbo. 

Sukaupęs geležinę valią, Kleitonas stengėsi amžinai iš- 
mesti mergaitę iš galvos. Jis pasinėrė į darbus, kiauras 
dienas praleisdavo nagrinėdamas finansines ataskaitas ir 
planuodamas naujas verslo operacijas. Jis taip nukamavo 
sekretorių poną Hadžinsą, kad šiam prireikė samdyti pa- 
dėjėją. Kleitonas susitikinėjo su partneriais, patikėtiniais, 
reikalų ir dvarų valdytojais, nuomininkais ir ekonomais. 
Jis dirbdavo iki pat nakties, kol ateidavo laikas važiuoti 
į pokylį, operą ar teatrą. 

Ir kas vakarą jis lydėdavo ten įvairias moteris, tikė- 
damasis, kad kuri nors palies kažkokią jo širdies stygą, 
atgaivins tai, kas numirė prieš mėnesį. Bet jei moteris 
būdavo blondinė, Kleitonas pasijusdavo galvojąs, jog ne- 
gali pakęsti šviesių plaukų, 0: jei brunetė — jos garbanos 
nežvilgėdavo ir nesimainydavo tokiais atspalviais kaip 
vešlios Vitnės plaukų sruogos. Jei ji būdavo gyvo ir links- 
mo būdo, tai jį nervindavo. Aistringos moterys jam at- 
rodė pasibjaurėjimo vertos, 0 romias tiesiog magėdavo 
papurtyti už pečių ir paliepti: „(Velniai rautų, nagi pasa- 
kykite ką nors!“ 

Bet pamažu, labai pamažu jam vis dėlto grįžo dvasios 
pusiausvyra. Ir jis jau ėmė galvoti, jog nuolat ir atkak- 
liai gindamas iš atminties prisiminimus apie jukias Žalias 
akis pasieks, kad jos kada nors liautųsi jį persekiojusios. 

Ilgainiui Kleitonas išmoko vėl šypsotis ir netgi retsy- 
kiais nusijuokti. 

26 skyrius 


Vitnės dienotvarkė Londone pagaliau nusistovėjo. 
Kiekviena diena panėšėjo į ankstesnę: ji važinėdavo su 
Emile ir Elizabete po parduotuves, o kartais iškylaudavo 
parke. Nikis reguliariai atvažiuodavo su vizitu. Labai re- 
tai Vitnė leisdavosi kur nors jo lydima, tačiau jis, šiaip 
ar taip, neapleido jos nelaimėje ir kartais jam net pavyk- 
davo priversti ją nusišypsoti. O svarbiausia — jis niekada 
neprašydavo daugiau, negu ji galėdavo duoti. 

Elizabetė lankė ją kiekvieną dieną. Jai rūpėjo vien 
tai, Kaip pasirengti vestuvėms. Norėjo aptarti su drauge 
vestuvinius apdarus, gėles, būsimosios puotos patiekalus 
ir viską, kas susiję su jungtuvėmis, kurios turėjo įvykti 
po Keturių dienų. Vitnė vos galėjo pakęsti trykšte trykš- 
tantį jos linksmumą ir kas kartą melsdavo Dievą, kad ši 
greičiau išeitų, nors ir neapkentė savęs neįstengianti kar- 
tu su Elizabete džiaugtis jos laime. 

Jos nebekankino nuolatinis neramus laukimas, kada at- 
važiuos Kleitonas, tačiau negalėjo atsikratyti neramios 
įtampos ir gyveno niūrioje, nykioje, bevaisėje skaistykloje 
tarp praeities, apie kurią nenorėjo galvoti, ir ateities, ku- 
rios negalėjo įsivaizduoti. 

Ir ši diena niekuo nesiskyrė nuo kitų, nebent tuo, kad 
Elizabetei pradėjus pasakoti apie nesuskaičiuojamas Pi- 
terio dorybes Vitnė neištvėrė ir skubiai murmtelėjusi pa- 
driką atsiprašymą tiesiog išbėgo iš namų, nepaisydama 
etiketo, draudžiančio netekėjusiai merginai vienai kur 
nors išeiti. Ji nulėkė į mažą parką, esantį Vos už poros 
kvartalų nuo namų, ir tik ten, sulėtinusi žingsnius, ėmė 
be tikslo vaikštinėti ištuštėjusiais takeliais. 

Teta Enė ir. Vitnės tėvas rengėsi atvažiuoti į Elizabe- 
tės vestuves, nes ši pareiškė norinti vestuves atšvęsti taip 
įspūdingai, kaip gali leisti sau tik Londone. Ir nors Vitnė 
troško išvysti mylimą tetą, ji baiminosi to susitikimo. Juk 
teta Enė tikisi pamatyti Kleitoną ir Vitnę drauge, kaip ir 
dera sužadėtiniams. O Vitnė bus priversta prisipažinti nie- 
kada neištekėsianti už hercogo Kleimoro. Ir teta, žinoma 
norės sužinoti, kas atsitiko. 

Vitnė karštligiškai ieškojo atsakymo, kuris panėšėtų į 
tiesą. Nejaugi reikės pasakyti: 

— Nes jis jėga ištempė mane iš Emilės pokylio, nu- 
sivežė į savo rūmus, nuplėšė drabužius ir privertė gultis 
su juo į lovą. 

Teta Enė bus priblokšta ir įpykusi, bet, Žinoma, ji pa- 
klaus, kas atsitiko prieš tai ir kodėl Kleitonas ėmė taip 
elgtis. 

Vitnė prisėdo ant suolelio, pečiai iš nuovargio sugle- 
bo. Kodėl Kleitonas patikėjo, neva ji atsidavusi Polui? Ir 
kodėl nepanoro visko išklausti jos pačios? Nepaaiškino, 
ką ketina daryti? 

Nė karto per pastarąsias keturias savaites Vitnė nelei- 
do sau pagalvoti apie tą baisią naktį, bet dabar vos prisi- 
minusi nebegalėjo liautis. Ji turėtų prakeikti tą šaltą 
žiaurų Žmogų, atėmusį jai nekaltybę. Užuot tai padariusi, 
matė priešais save paklaikusį jo veidą, rodžiusį kančią, 
apgailestavimą ir skausmą tuo metu, kai jis suprato ją bu- 
vus nekaltą. 

Vitnė stengėsi prisiminti visus tuos įžeidžius, žeminan- 
čius žodžius, kuriuos jis žėrė jai. Tačiau juto tik švelnų 
glosčiusių jos plaukus rankų prisilietimą, girdėjo kančios 
iškreiptą balsą: 

— Neverk, mažyte. Prašau, neverk. 

Aštrus, gerklę draskantis gumulas vis didėjo, bet da- 
bar ji gailėjo ne savęs, o Kleitono. Ir tai supratusi mer- 
gaitė įtūžusi pašoko. 

Ji, matyt, išprotėjo, visai išprotėjo! Gailisi prievartau- 
tojo, nežmoniško niekšo! Nagi, ji nebenori jo matyti nie- 
kada gyvenime! Niekada! 

Mergaitė nuskubėjo takeliu; vėjo gūsiai plėšė nuo 
galvos apsiausto gobtuvą. Bet štai vėjas taip ūmai nuščiu- 
vo, kaip ir prasidėjo, nuo medžio nuliuoksėjo voverė ir 
atsitūpė įtariai stebėdama Vitnę. Vitnė taip pat sustojo, 
laukdama, kad žvėrelis pabėgs, bet šis kažką smerkia- 
mai sukuksėjo voverių kalba. 

Išvydusi nukritusią prie kojų gilę, Vitnė pakėlė ją 
ir atkišo voverei. Žvėrelis išgąstingai sumirksėjo, bet ar- 
čiau neatšokavo, todėl Vitnė pamėtėjo jam gilę. 

— Geriau jau paimk,— tyliai patarė ji, — Žiema nebe 
už kalnų. 

Voverė godžiai spigino akutes į brangią gilę, gulinčią 
vos už kelių colių, bet taip ir nesiryžusi prisiartinti nu- 
šokavo. 

Nė karto per praeitas savaites Vitnė nenusikalto ryž- 
tingam pažadui neverkti, ir jai šitai pavyko, bet sunki iš- 
gyvenimų našta vis kaupėsi širdyje. Maža voveraitė, kuri 
verčiau sutiko badauti, kad tik nereikėtų imti to, ką pa- 
lietė Vitnė, buvo paskutinis lašas, perpildęs kantrybės 
taurę. 

— Na, ir dvėsk badu,— išdaužė Vitnė, ir ašaros pasi- 
pylė iš akių. Apsigręžusi nesąmoningai nukiūtino pati 
nežinodama kur. 

Sūrios srovelės vis tekėjo skruostais ir degino vokus, 
bet mergaitė niekaip negalėjo liautis verkusi. Ji raudojo, 
kol nebeliko kartėlio ir skausmo ašarų, ir nors keista, 
nuotaika bent kiek pasitaisė. Pasiekusi Arčibaldų namus, 
Vitnė jautėsi daug geriau negu kada nors nuo to laiko, 
kai „šitai“ atsitiko. 

Lordas Arčibaldas tą vakarą buvo išvykęs su reika- 
lais, todėl Vitnė ir Emilė jaukiai susėdo vakarieniauti 
Vitnės kambaryje, ir mergaitė pasijuto vėl galinti džiaug- 
tis gyvenimu. 

— Tu šiandien itin gerai atrodai, — paerzino Emilė 
pilstydama arbatą. 

— Ir jaučiuosi taip pat, — nusišypsojo Vitnė. 

— Puiku. Tuomet ar galėčiau šio to paklausti tavęs? 

— Klausk,— leido Vitnė pakeldama prie lūpų puodu- 
ką. 

— Mama rašė man, kad tu sisižadėjusi su Polu Seva- 
rinu. Ar tai tiesa? 

— Ne, su Kleitonu Vestmorlendu, — skubiai atsakė 
Vitnė lyg gindamasi. 

Neįkainojamas senovinis puodukas išslydo iš Emilės 
pirštų ir terkštelėjęs į grindis sudužo. Emilės akys vis 
apvalėjo, o veidas nušvito šypsena. 

— Tu... nejuokauji? — vargais negalais ištarė ji. 

Vitnė papurtė galvą. 

— Ir esi tuo įsitikinusi? 

— Visiškai. 

— Bet aš negaliu tuo patikėti, — pakraipė galvą Emilė. 
Jos veidas atrodė toks skeptiškas, kad Vitnės lūpos su- 
drebėjo iš juoko. 

— Ar kerti lažybų iš savo naujųjų sabalų kailinių, 
kad esu su juo susižadėjusi? 

— O tu labai nori juos gauti? Taip nori, kad esi pa- 
siryžusi sumeluoti? 

— Labai noriu. Bet aš nemeluoju. 

— Tačiau kaip... kaip tai atsitiko? 

Vitnė jau žiojosi paaiškinti, bet tuojau apsigalvojo. 
Labai reikėjo žmogaus, kuriam galėtų atverti savo širdį, 
bet ji per daug bijojo. Šiandien pirmą kartą šį mėnesį ji 
vėl pasijuto esanti gyva ir nenorėjo rizikuoti, jog praras 
vėl atgautą netvarią ramybę. 

— Ne, Emile,— pagaliau prašneko ji — vargu ar tai 
būtų gera mintis. 

Ji nervingai pašoko, stojosi ir Emilė su džiugia nuosta- 
ba žiūrėdama į draugę. 

— Na ne, šiaip ar taip, privalai viską paaiškinti! — 
tyliai prajuko ji.— Ir išklosi man viską kuo smulkiausiai 
apie tą neįtikėtiną romaną, net jei man reikės plėšte iš- 
plėšti iš tavęs smulkmenas. Na, o dabar pradėk nuo pat 
pradžių. 

Vitnė norėjo atsisakyti, bet Emilė atrodė tokia laimin- 
ga ir ryžtingai nusiteikusi, kad bergždžia būtų buvę spy- 
riotis. Be to, ir pati ūmai panoro, kad palengvėtų ant šir- 
dies. | 

Vitnė vėl atsisėdo, o Emilė įsitaisė greta. 

— Manau, kad viskas prasidėjo prieš ketverius me- 
tus, dar prieš Man pasirodant aukštuomenėje. Kleitonas 
pasakojo pirmą kartą pamatęs mane ir tetą skrybėlių par- 
duotuvėje. Savininkė stengėsi įkalbėti mane pirkti bjau- 
rią skrybėlaitę, papuoštą dirbtiniais vaisiais. .. 

Kai pasakojimas jau ėjo į pabaigą, Emilė beveik pa- 
garbiai pažvelgė į draugę. 

— O Dieve, — sušnibždėjo ji, — tai per daug nuostabu, 
kad galėtum išreikšti žodžiais, ir taip romantiška! Įsivaiz- 
duoju, tiek išsikaštavęs jis grįžo į Angliją vien tam, kad 
pamatytų, kaip tu susižavėjusi Polu.— Ir sutvardžiusi juo- 

ką pridūrė: — Maiklas taip nerimavo, kad jo šviesybė su- 
daužys tavo širdį, o aš nė kiek nesijaudinau, nes mačiau, 
kaip jis žiūrėjo į tave aną vakarą, per pobūvį pas Rater- 
tordus. Aš iškart viską supratau. 

— Ką supratai? — pasiteiravo Vitnė. 

— Nagi, kad jis įsimylėjęs tave, kvailiuke! — kone 
suriko Emilė, bet tuojau susizgribo.— Taip, bet hercogas 
šit jau mėnesį čia nebuvo, o aš tikrai Žinau, kad jis Lon- 
done, nes jį Matė operoje ir teatre. 

Tuo metu Emilė pastebėjo, kad Vitnės veidas įgavo 
jau pažįstamą pjudomo žvėrelio išraišką. 

— Vitne! — dusliai ištarė Emilė. — Kas atsitiko? Tu 
taip atrodai nuo tos nakties, kurią negrįžai namo. Kas at- 
sitiko, kokia nelaimė? 

— Aš nenoriu apie tai kalbėti, — kimiai atrėžė Vitnė. 

Emilė suspaudė šaltas draugės rankas. 

— Tu turi pasikalbėti su kuo nors apie tai, kas tave 
kankina. Aš nenoriu kištis, bet žinau, kad tu nepasakei 
tiesos. Mat aš stovėjau prie lango, kai tu sugrįžai ir ma- 
čiau ant karietos durelių herbą. Tai buvo hercogo karieta, 
ar ne? 

— Tu pati Žinai, — suburbleno Vitnė, gėdingai nukoru- 
si galvą. | 

— Ir taip pat Žinau, kad tu išvažiavai su juo, tai pa- 
tvirtino ir Karlaislas. Nors,— pridūrė ji šypsodamasi, — 
jis taip pasigėrė tą naktį, kad atkakliai tvirtino, neva her- 
cogas Kleimoras išdygęs kaip iš po Žemių ir prievarta nu- 
sitempęs tave į naktį. Žinoma, aš nė akimirkos juo neti- 
kėjau... o gailestingasis Dieve! — ištrūko jai. — Taip vis- 
kas ir buvo? Tiesa? 

Vitnė linktelėjo. 

— Kur jis nuvežė tave? — reikliai paklausė Emilė dre- 
bančiu nuo negeros nuojautos balsu. — Į kitą pobūvį? 

— Ne. 

— Niekada neatleisiu sau, kad juokiausi iš Karlaislo,— 
atsiduso -Emilė mėšlungiškai spausdama Vitnės ranką.— 
Mieloji, — su skausmu pakartojo ji, — kur jis nuvežė ta- 
ve? Ir ką tau padarė? 

Vitnė pakėlė galvą, ir Emilė perskaitė atsakymą be- 
ginklėse žaliose akyse. 

— Pabaisa! — sušnypštė ji pašokdama nuo kėdės.— 
Velnias! Niekšas! Jį reikia viešai pakarti! Jis. ..— Emilė 
užsikirto, matyt, nutarusi, kad draugę reikia padrąsinti ir 
neverta pilti alyvos į jos skausmo ir pykčio ugnį — Čia 
galima įžvelgti ir gerąją pusę. 

— Kokią ten „gerąją“? — nuvargusi murmtelėjo Vit- 
nė. 

— Tau gali viskas atrodyti nuspalvinta niūriomis spal- 
vomis, bet, patikėk, taip nėra. Tik paklausyk.— Atsiklau- 
pusi ant kelių, Emilė švelniai suspaudė Vitnės rankas.— 
Aš nelabai išmanau įstatymus, bet žinau, kad tėvas ne- 
gali priversti tavęs tekėti už to... žvėries. O Kleimorui, 
kai jis taip pasielgė, derėtų Žinoti: geruoju tu niekada 
netekėsi už jo. Taigi jis neturi kitos išeities, tiktai išlais- 
vinti tave nuo vedybinės sutarties ir pamiršti pinigus, 
duotus tavo tėvui. 

Vitnė staigiai loštelėjo galvą. Gerą valandėlę ji bukai 
tyrinėjo žvilgsniu priešingą sieną. Žinoma, Kleitonas keti- 
na atleisti ją nuo duoto žodžio. Todėl ir nebepanoro jos 
matyti. Ketina nutraukti sužadėtuves. 

Keistas, panašus į pykinimą jausmas smogė į galvą vos 
pagalvojus apie tai. 

— Ne,— tvirtai pasakė ji, — Kleitonas taip nepadarys. 
Ak Emile, nejaugi manai, kad jis paprasčiausiai pasitrauks, 
mes Mane? 

— Žinoma! — skubiai užtikrino Emilė.— Kas gi dar 
jam lieka... 

Bet čia ji priblokšta nutilo, išvydusi, koks nelaimingas 
draugės veidas. 

— Tu negali... o Viešpatie! Tu nenori, kad jis tavęs 
išsižadėtų! — šūktelėjo ji. 

— Tiesiog iki šiol aš apie tai nepagalvojau, — prisipa- 
žino Vitnė. 

— Bet tu nenori, kad jis pūmiršių tūve,— spyrėsi Emi- 
lė keldama balsą.— Tai didžiosiomis raidėmis įrašyta tavo 
veide! 

Vitnė taip pat atsistojo nervingai šluostydamasi supra- 
kaitavusius delnus į suknios klostes. Ji mėgino prisiversti 
ir pulti įtikinėti Emilę karštai trokštanti, kad Kleitonas 

Vestmorlendas atleistų ją nuo vedybinės sutarties, bet Žo- 
džiai strigo gerklėje. 

— Nežinau, ko aš noriu,— prisipažino visai pasigai- 
lėtina. 

Emilė pasistengė neišgirsti tokio nederamo pareiškimo 
ir neramiai pažvelgė į draugę. 

— Jis pasiuntė tau laiškutį ar nors mėgino pasimaty- 
ti su tavim po tos nakties? 

— Ne! Ir tegu geriau nebando! 

— O tu nesirengi pati su juo susitikti? 

— Žinoma, ne! — karštai nuneigė Vitnė. 

— Bet jis tiesiog negali atvažiuoti čionai negavęs ko- 
kio nors patvirtinimo, kad tu bent išklausysi jo atsipra- 
šymą. O tu... tu, žinoma, neduosi jam jokio ženklo, tie- 
sa? 

— Jau geriau numirsiu! — išdidžiai, kuo nuoširdžiau- 
siai pareiškė Vitnė. 

— Bet jeigu jis neabejingas tau, vadinasi, kankinsis 
atgailaudamas ir graužiamas sąžinės dėl visko, ką padarė. 
Pamanys, kad tu ėmei neapkęsti jo. 

Vitnė priėjo prie lovos ir atsirėmė kakta į jos stulpe- 
lį. 

— Jis neatsisakys manęs, Emile, — viltingai sušnibždė- 
jo ji. — Manau... manau, kad aš jam ne visai tuščia vieta. 

— Nejaugi?! — neištvėrė Emilė.— Keistai gi jis paro- 
do savo jausmus! 

— Ir aš ne be nuodėmės. Kiekviename žingsnyje el- 
giausi su juo iššaukiamai ir būčiau prieš visus padariu- 
si jam gėdą pabėgdama su Polu. Nuolat meluodavau jam. 

Vitnė užsimerkė ir nusisuko. 

— Jei neprieštarauji, norėčiau jau gultis — sunkiai iš- 

tarė ji. 
„ Emilė taip pat nuėjo miegoti, bet laikas slinko, o 
miegas vis neėmė. Pagaliau netekusi vilties ledi Arčibald 
atsisėdo susidėjusi po nugara pagalves ir ėmė stebėti ro- 
miai šnopuojantį Maiklą. 

— Ar aš galėčiau mylėti tave, jei būtum taip man pa- 
daręs? — sušnibždėjo ji švelniai nubraukdama nuo vyro 
kaktos neklusnią garbaną.— Taip, tikriausiai galėčiau tau 
atleisti beveik viską. 

Bet jei Maiklas taip pasielgtų, jis tikriausiai rastų bū- 
dą, kaip susitaikyti ir pelnyti atleidimą. Nesvarbu, kokia 
nelaiminga ar įpykusi jaustųsi Emilė, tačiau jie — vyras 
ir Žmona ir būtų priversti gyventi greta vienas kito bent 
tam, kad išsaugotų išorinį padorumą. Netrukus būtinai 
imtų aiškintis santykius, ir ginčas būtų pamirštas. 

Tačiau Vitnė neištekėjusi už Kleimoro. Jie vangia vie- 
nas kito ir nesirengia susitikti. Vitnei žengti pirmojo 
žingsnio neleidžia išdidumas ir gėda, o hercogas ir to- 
liau tikės, kad ji negali pakęsti jo ir nenori turėti su juo 
nieko bendro. Ir jei aplinkybės ar trečias asmuo iesuves 
jų akis į akį artimiausiu metu, praraja tarp jų vis didės. 

Nežinodama, kas geriau — kištis į dviejų užsispyrusių 
įsimylėjėlių santykius ir pamėginti sušvelninti pavojingą 
situaciją ar ramiai likti nuošalyje, Emilė prisitraukė ke- 
lius prie pasmakrės ir susimąsčiusi žvelgė į tamsą. Kurį 
laiką pamąsčiusi, ji lėtai atkėlė apklotą ir drebėdaima nuo 
netikrumo bei sąžinės priekaištų išlipo iš lovcs. Susirado 
tamsoje pintį ir užsidegė žvakę, tada pirštų galiukais nu- 
tipeno į geltonąją svetainę. Pasistačiusi žvakidę ant sta- 
lo, Emilė pasirausė rašomajame stale ir rado vieną iš ne- 
užpildytų kvietimų, kuriuos padėjo siuntinėti Elizabetei. 

Ledi Arčibald be garso sliuogtelėjo į krėslą ir įsikan- 
do plunksnos galiuką, stengdamasi sugalvoti, kaip ge- 
riau išreikšti savo mintis. Reikia, kad hercogas nepama- 
nytų, jog ji rašo Vitnės prašoma, nes ši, ko gero, pama- 
čiusi piktai užsipuls jį. Dabar svarbiausia — surengti jų 
susitikimą, o visa kita palikti likimo valiai. 

Baimindamasi neteksianti drąsos ir apsigalvosianti, 
Emilė skubiai brūkštelėjo kvietimo blanke: 

„Kai kas, ką mudu abu labai mylime, bus nuotakos pa- 
mergė tą dieną“. 

Ir paprastai pasirašė: „Emilė Arčibald". 


Kitą rytą kamerdineris įvedė į Kleitono biblioteką Aper 
Brukstrite tarną kažkur matyta livrėja. 

— Atnešiau kvietimą, kurį ponia liepė įteikti asme- 
niškai jums, jūsų šviesybe, — paaiškino jis. 

Įsigilinęs į rytinį paštą, Kleitonas išsiblaškęs paklausė 
nepakeldamas galvos: 


367 


— Jums reikia atsakymo? 

— Ne, milorde. 

— Tuomet palikite jį čia, — paliepė Kleitonas linkte- 
lėdamas į mažą staliuką prie durų. 

Jis jau rengėsi vakarui, kai netikėtai prisiminė voką, 
paliktą bibliotekoje. 

— Pasiųskite ką nors atnešti jį, Armstrongai,— sumur- 
mėjo jis kamerdineriui, neatitraukdamas akių nuo veidro- 
džio, atspindinčio idealias nepriekaištingai parištos kakla- 
skarės klostes. 

Apsivilkęs Armstrongo prilaikomą iraką, paėmė iš 
tarno voką. Viduje buvo vienas iš tų kvietimų, kuriuos 
paprastai tvarkydavo sekretorius. Tačiau Kleitonui į akis 
krito pavardė ,„Ašton“, ir širdį ūmai sugniaužė skausmas. 

— Pasakykit sekretoriui, kad aš negalėsiu būti, ir te- 
gu nusiunčia brangią dovaną nuo manęs, — ramiai palie- 
pė jis atkišdamas kvietimą tarnui. Tačiau tuo metu pa- 
stebėjo prierašą smulkiu braižu. Kleitonas perskaitė jį, 
paskui dar kartą, kitą; jam kvapą užgniaužė iš susijau- 
dinimo. Dėl Dievo meilės, ką mėgina pasakyti jam Emi- 
lė? Kad Vitnė nori jį matyti? O gal Emilė paprasčiausiai 
stengiasi, kad jie susitiktų? 

Nekantriu mostu atleidęs kamerdinerį ir jaunesnįjį tar- 
ną, Kleitonas nusinešė kvietimą į miegamąjį ir dar tris 
kartus perskaitė laiškelį, kas kartą vis labiau jaudinda- 
masis. Veltui jis stengėsi trumpame laiškelyje rasti kokį 
nors ženklą, kad Vitnė atleido. Veltui. 

Vakare Kleitonas Karališkajame teatre kantriai laukė 
spektaklio pabaigos, nekreipdamas dėmesio nei į tai, kas 
vyksta scenoje, nei į juodaplaukę gražuolę, sėdinčią gre- 
ta. Čia vildamasis, čia vėl puldamas į neviltį, jis stengėsi 
atspėti, ką turėjo galvoje Emilė. Ar ji norėjo padrąsinti 
jį? Emilė Arčibald ir Vitnė Stoun buvo geriausios drau- 
gės nuo pat vaikystės. Suprantama, Emilė jau viską žino, 
ir jei Vitnė neapkęstų jo, niekada nebūtų siuntusi jam 
kvietimo. Kita vertus, jei Vitnė būtų atleidusi Kleitonui, 
tai pati būtų ir parašiusi. 

O jeigu Vitnė nenori jo matyti? Jei vos išvydusi jį 
nualps tiesiog bažnyčioje? 

Liūdna šypsena nuslinko Kleitono lūpomis. Vitnė grei- 
čiau svies jam puokštę į veidą, bet nieku gyvu nepraras 
sąmonės. Tik ne drąsioji, šaunioji jo mergytė. 

Stovinti su tėvu žmonių prisigrūdusios bažnyčios gi- 
lumoje, Elizabetė Ašton pažvelgė, kaip trečioji pamergė 
lėtai plaukia praėjimu, ir pasisuko į Vitnę — dabar jos 
eilė. 

— Šiandien tu sumanei užtemdyti mane, — nusišypsojo 
ji žiūrėdama į geltonas ir baltas rožes, įpintas blizgančiuo- 
se Vitnės plaukuose, ir laisvomis klostėmis krintančią gel- 
tono aksomo suknią — tokiomis buvo apsirengusios visos 
pamergės. — Atrodai lyg narcizas pavasarį! 

— O tu atrodai kaip angelas ir nedrįsk vėl rungtis 
gražbyliaudama! Be to, nuotaka privalo nervintis, ar ne, 
Emile? — sušnibždėjo Vitnė atsigręždama į draugę, kuri 
turėjo sekti paskui ją. 

— Tu teisi, — išsiblaškiusi atsakė Emilė, 

Šįryt ji išpažino vyrui, kad tarp Vitnės ir hercogo įvy- 
kęs siaubingas nesusipratimas (tai, žinoma, buvo tikra 
tiesa), ir ji pakvietusi hercogą į vestuves, tikėdamasi juo- 
du sutaikyti. Maiklas reagavo tiesiog pribloškiančiai. Jis 
pareiškė, jog Emilė neprivalėjusi kištis, kad ji tikriausiai 
abiem pusėms padarysianti meškos paslaugą ir galiausiai 
jie imsią neapkęsti jos už kišimąsi į jų reikalus net ir su 
geriausiais ketinimais. 

Dabar ir Elizabetė žino Emilės planą! Svečių sąraše 
Kleitonas Vestlendas buvo įrašytas iš pat pradžių, bet at- 
kakliu supanikavusios Vitnės reikalavimu jį išbraukė. 
Prieš tris dienas Emilė pasakė Elizabetei, kad tarp Vitnės 
ir pono Vestlendo — slaptas romanas, bet porelė susiki- 
virčijusi (tai irgi buvo tiesa). Elizabetė sužavėta sutiko, 
kad geriausias būdas, kaip sutaikyti įsimylėjėlius, — tai 
pasiųsti jam kvietimą. Ji vis dar nežinojo, kad Kleitonas — 
hercogas, nes visą laiką Londone leido visiškai kitose sfe- 
rOse negu jis. 

Bet šiandien Emilė koneveikė save dėl beprotiško su- 
manymo. 

— Jūsų eilė, panele, — šnibžtelėjo jos kambarinė Vit- 
nei ir pasilenkusi pataisė mergaitės šleifą. Kitos pamergės 
iš siaubo gūžčiojo, kad reikės po vieną eiti praėjimu, bet 
Vitnė nė kiek nesutriko. Paryžiuje jai jau teko būti Te- 
resės Diu Vil pamerge, be to, ir per kitas vestuves, ta- 
čiau šiandien ji ypač džiaugėsi, kai pagalvodavo, kad be 
jos nebūtų šių sutuoktuvių. 

Žaviai šypsodamasi Vitnė paėmė iš kambarinės baltų 
ir geltonų rožių puokštę. 

— Elizabete,— švelniai sušnibždėjo ji, — kai mudvi su 
tavim kalbėsimės kitą kartą, tu jau būsi ištekėjusi ponia. 

Kleitonas neatplėšė akių, įsmeigtų į Vitnę nuo tos aki- 
mirkos, kai ji žengė pirmą žingsnį, ir ją išvydus hercogui 
pasirodė, kad krūtinėn trenkė sunkus visu smarkumu pa- 
leistas akmuo. Dar niekada mergaitė neatrodė tokia aki- 
namai graži ir rami. Ji panėšėjo į mėnesienos spindulėlį, 
lėtai slenkantį prie altoriaus. 

Vitnė praėjo vos per kelis colius nuo Kleitono, ir tą 
valandėlę jis suprato, ką jaučia nutrenktas ant kankini- 
mų suolo nusikaltėlis. Kiekvienas kūno raumenėlis įsi- 
tempė, stengdamasis ištverti artumo kančią. Bet jam pa- 
tiko tas kankinimas, jis netroško išsivaduoti. 

Vitnė užėmė jai skirtą vietą, ir per visą ceremoniją 
stovėjo nejudėdama. Tik tuomet, kai Elizabetė ėmė kar- 
toti paskui dvasininką įžadus, mergaitės širdį suspaudė 
liūdesys ir sentimentalios ašaros ėmė deginti akis. Beveik 
nepasukdama galvos ji pašnairavo į susirinkusiuosius ir 
pastebėjo, kad daugelis moterų šluostosi akis. Teta Enė 
nusišypsojo, be žodžių sveikindama. Vitnė vos linktelėjo, 
parodydama pastebėjusi, ir taikos bei ramybės pojūtis už- 
plūdo ją išvydus drąsinantį tetos veidą. 

Kai išdžiūvo ašaros ir palengvėjo ant širdies, Vitnė 
atsargiai paklaidžiojo akimis per suolų eiles, kur sėdėjo 
svečiai... jos tėvas... Margaretės Meriton tėvai... ledi 
Jubenk su vienu iš savo iššaukiamai atrodančių turbanų.., 
aukštas tamsiaplaukis. .. 

Vitnė ūmai pajuto nebeįstengianti kvėpuoti, 0 ausyse 
aidžiai suspengė, veriančios pilkos akys žiūrėjo tiesiai į 
ją. Paralyžiuojama siaubo, Vitnė pastebėjo skaudų apgai- 

lestavimą, tartum įrėžtą jo veide, ir ilgesingą švelnų žvilg- 
snį. Ji vos prisivertė nusigręžti. 

Traukdama maudžiančia krūtine orą, Vitnė aklai įsi- 
stebeilijo į erdvę. Jis čia! Pagaliau jis atėjo jos pamatyti! 
Jis negalėjo atvykti į vestuves, nes nebuvo pakviestas! 
Kleitonas čia! Čia, ir žiūri į ją taip, kaip niekada anks- 
čiau... tartum norėtų pulti jai po kojomis. Nusižeminęs 
pulti jai po kojomis! Ji suvokia tai, ne, ji tikrai tai Ži- 
no, ir niekas neįstengs įrodyti jai, kad yra kitaip. 

Vitnei norėjosi spiegti, griūti ant žemės ir raudoti, 
sužeisti jį taip skaudžiai, kaip jis sužeidė ją. Ją smaugė 
podraug įtūžis, pažeminimas ir beprotiškas nepasitikėji- 
mas savimi. „Tai galimybė atmokėti jam,— piktdžiugiš- 
kai Mąstė mergaitė — vieninteliu pasišlykštėjimo kupinu 
žvilgsniu parodyti, kaip niekinu jį. Kitos progos gali ir ne- 
pasitaikyti. Iki šios dienos Kleitonas nepasirodė, 0 po 
jungtuvių ceremonijos iškart pasišalins: jis negali eiti į po- 
kylį nekviestas“. Emilė tvirtino, kad jis nedrįsiąs nė prisi- 
artinti prie Vitnės, jei ši neduosianti kokio nors ženklo; 
dabar, matyt, to ženklo ir laukia. 

O Dieve! Jis be žodžių prašo jos atleidimo, o nesu- 
laukęs paprasčiausiai išeis iš bažnyčios ir visiems laikams 
dings iš jos gyvenimo. 

Vitnė prisimerkė, negalvodama, kad Kleitonas tai pa- 
matys ir supras, kokią vidinę kovą ji turi ištverti. Jis iš- 
niekino jos kūną ir sužeidė širdį, ir puikiai šitai žino. Iš- 
didumas primygtinai reikalavo atsakyti Kleitonui ledinės 
paniekos žvilgsniu. Bet širdis maldavo, prašė, reikalavo 
neleisti jam išeiti. Ausyse vėl nuskambėjo švelnus tos 
nakties maldavimas: „Neverk, mažyte. Prašau, nebeverk". 

Vitnė nepajėgė kvėpuoti, judėti, galvoti. 

„Padėk man,— meldėsi ji nežinia kam.— Prašau, padėk 


il 


man". 

Ir tuomet ji ūmai suvokė, jog kreipiasi į Kleitoną. Ir 
kad myli jį. 

Vitnė vos krustelėjo, ir Kleitonas suprato: kai tik ji 
atsigręš, Jis perskaitys atsakymą jos žvilgsnyje. Pabalu- 
siais nuo įtampos pirštais sugniaužė suolo atkaltę reng- 
damasis blogiausiai žiniai. Ji pažvelgė į jį, ir švelnus 
nuolankumas žiburiuojančiose žaliose gelmėse vos nepri- 

vertė jo pulti prieš ją ant kelių. Tą akimirką Kleitonas sva- 
jojo tik apie tai, kad galėtų prisitraukti Vitnę prie sa- 
vęs, pagriebęs ant rankų išsinešti iš bažnyčios ir maldauti, 
kad ji garsiai ištartų tuos tris žodžius, kuriuos dabar 
šnibždėjo vien sau. 

Ceremonija baigėsi, ir susirinkusieji linksmai suskato 
eiti iš bažnyčios, juokais ginčydamiesi dėl vietos ant pla- 
čių priebažnyčio laiptų. Kleitonas išėjo paskutinis. Jis lė- 
tai žingsniavo po aukštais skliautais, žingsniai skardžiai 
aidėjo ausyse. Išėjęs pro masyvias duris, Kleitonas susto- 
jęs stebėjo šypsančią, linkčiojančią galvą Vitnę, gėrėda- 
masis Žvilgančiais popiečio saulėje jos plaukais. 

Jis padvejojo įsitikinęs: jeigu prieis prie jos dabar, 
jiedu galės persimesti vos keliais žodžiais, tačiau nega- 
lėjo prisiversti palaukti iki puotos. Stengdamasis kiek 
įmanoma neįsitraukti į pokalbius su buvusiais ,„kaimy- 
nais“, jis įsimaišė į minią ir ėmė brautis link Vitnės, kol 
atsidūrė už jos nugaros. 

Mergaitė akimirksniu pajuto jo buvimą tartum kaž- 
kokią materialią magnetinę, galingą jėgą. Ji net užuodė 
beveik nejuntamą jo odekolono kvapą. 

— Panele Stoun... aš dievinu jus,— sušnibždėjo Klei- 
tonas. 

Vitnė žaibiškai reagavo į švelniai, užsikertančiu kimiu 
šnabždesiu ištartus jo žodžius, ir Kleitonas tai pastebėjo. 
Jis išvydo, kaip ji konvulsiškai trūktelėjusi nustėro, ir 
valandėlę jai pasirodė, kad tai, kas įvyko tarp jų baž- 
nyčioje, tik įsivaizduota, bet tuomet ji žengtelėjo ata- 
tupsta ir vos pastebimai atsišliejo į jį. Kleitonui kvapą 
užgniaužė ilgesingai svaiginantis liekno kūno prisilieti- 
mas. Jis švelniai apkabino jos liemenį glausdamas vis 
arčiau. Ir Vitnė visai nesipriešino jo myluojama. 

Kleitonas prisiminė, jog bažnyčioje liko dvasininkas. 
Jei jis dabar nusives ten Vitnę, ar ji sutiks stovėti greta 
jo kaip įspūdinga oranžerijos gėlė ir kartoti žodžius, ku- 
riuos ką tik tarė Elizabetė? Ar jam prireiks specialaus lei- 
dimo? 

Neįtikėtinomis pastangomis nuginė šalin mintį susituok- 
ti jau dabar. Vitnė bus akinanti nuotaka, ir jis neturi tei- 

sės atimti iš jos tos iškilmingos dienos, ir taip jau daug 
atėmė! 

Emilė pasisuko į Vitnę, tartum nepastebėdama, kad 
Kleitonas stovi nepadoriai arti jos draugės, ir dar apkabi- 
nęs per liemenį. 

— Mus kviečia, — pašaukė ji. 

Vitnė linktelėjo, bet Kleitonas pajuto, kad ji nenori 
jo, palikti, ir vos įveikė norą tvirčiau apglėbti ją ranko- 
mis. Pagaliau ji atšlijo ir nesidairydama išnyko pamergių 
pulkelyje. 

Prieš sėsdamasi į karietą, Emilė padvejojo. Atsigręžu- 
si ji paieškojo akimis hercogo ir išvydo, kad pilkos ne- 
įžvelgiamos išraiškos akys įsmeigtos į ją. Emilė droviai 
linktelėjo. Kleitonas į neryžtingą sveikinimą atsakė že- 
mai oficialiai nusilenkdamas, bet tuojau nusišypsojo pla- 
čia nepakartojama, kupina berniokiško džiaugsmo šyp- 
sena. 

— Jis buvo čia! — išpoškino Vitnė atsigręždama, kad 
dar kartą pažvelgtų į Kleitoną pro karietos langą. Šis vis 
dar stovėjo ant bažnyčios laiptų akimis sekdamas tolstan- 
čią Arčibaldų karietą.— Ar matei jį? 

Emilės lūpos sudrebėjo nuo juoko. 

— Kurgi ne! Jis stovėjo tiesiai už tavo nugaros, ap- 
kabines tave per liemenį. 

— Prašau, nereikia dėl to pykti ant jo,— sušnibždėjo 
Vitnė.— Aš to neištversiu, Emile, aš taip myliu jį! 

— Žinau, brangioji, — švelniai tarė Emilė. 

Kleitonas stovėjo nejudėdamas tol, kol karieta dingo 
iš akių. Jo širdis buvo tokia sklidina, kad, atrodė, jog tuo- 
jau plyš. Jis žinojo, kodėl Vitnė taip ir neatsisuko į jį 
veidu — dėl tos priežasties jis negalėjo dabar prisipažinti 
jai mylįs. Nė vienas iš jų nenorėjo pradėti visko iš nau- 
jo svetimų žmonių akivaizdoje. 

Tiesa, daugelis dalyvių buvo jo pažįstami, o su kai 
kuriais jis susitikdavo Londone. Tačiau jis suvokė, kad 
minia šnabždasi vis garsiau ir įnirtingiau. Kleitonas ėmė 
leistis žemyn pro moteris, kurios tuojau ėmė žemai tūp- 
čioti, ir vyrus, pagarbiai murmančius: 

— Jūsų šviesybe. .. 

Kleitonas sustojo lyg įbestas ir įsižiūrėjo į privažiuo- 

jančią karietą. Karieta! Jis taip skubėjo pamatyti Vitnę, 
kad visai pamiršo įsakyti Makrėjui važiuoti paprasta juo- 
da karieta, kurią nusipirko, laikinai tapęs Vitnės kaimy- 
nu. 

Atsigręžęs pastebėjo priblokštų buvusiųjų bičiulių, pa- 
žinojusių jį kaip poną Vestlendą, veidus ir pažvelgė į juos 
šaltai atsiprašomai nusišypsodamas, apgailestaudamas dėl 
savo apgaulės, paskui įšoko į puikią tamsiai mėlyną ka- 
rietą su sidabriniu hercogo herbu ant durelių. 


Vitnė ketino praleisti likusį iki puotos laiką drauge 
su teta Arčibaldų namuose ir pranešti, jog visiškai išsi- 
skyrusi su Polu. Šit jau kelias savaites ji su liūdesiu lau- 
kė šio pokalbio, bet dabar vos ištvėrė, kol pagaliau jied- 
vi liko vienos. 

— Tu tiesiog švyti — nusišypsojo teta Enė įeidama į 
saloną ir stipriai apkabindama dukterėčią. Nusimovusi 
pirštines, ji pasodino Vitnę greta savęs ant mažos sofu- 
tės.— Iš tikrųjų, brangioji, — papriekaištavo ji apsimesda- 
ma griežta, — aš jau ėmiau nerimauti, kad judu taip ir ne- 
įstengsite atplėšti akių vienas nuo kito. 

— Aš niekada nieko negalėdavau nuslėpti nuo ta- 
ves, — nušvito Vitnė. 

— Brangute, juk tu apskritai nuo nieko nesugebi ką 
nors slėpti. Pusė dalyvaujančiųjų kone sprandus nusisu- 
ko dairydamiesi į jus po ceremonijos. 

Mergaitė taip išgąstingai aiktelėjo, kad teta prapliu- 
po juoktis. 

— Ir tau pravartu žinoti, kad bent du tuzinai iš tų 
svečių, kurie nuolat gyvena Londone, atpažino jį. Žmo- 
nės ėmė kartoti hercogo vardą, vos jis įžengė į bažnyčią. 
Man išvažiuojant visi, įskaitant ir visus tavo kaimynus, 
jau žinojo, kas toks jis iš tikrųjų. Bijau, kad nuo „pono 
Vestlendo"“ nuplėšė kaukę. 

Pasididžiavimas mylimu žmogumi įsižiebė Vitnės šir- 
dyje. Ji troško, kad visi žinotų, kas jis toks ir su kuo 
susižadėjęs, būtų galėjusi šaukti apie tai visam pasau- 
liui! 

Jos linksmai plepėjo visą valandą, tik paskui Vitnė 
susiprato paklausti apie dėdę Edvardą. 

— Jis Ispanijoje, — atlaidžiai nusišypsojo teta. — Iš 
dviejų jo laiškų aš beveik nieko negalėjau suprasti, kaip, 
tiesą pasakius, ir iš tavųjų, bet atrodo, kad ten netru- 
kus prasidės suirutė, ir jį pasiuntė ten su slaptu pavedi- 
mu mėginti viską sutvarkyti, kol situacija dar valdoma. 
Pažadėjo grįžti po šešių savaičių. Tikiuosi, kad tu neprieš- 
tarausi, jei aš nevažiuosiu į puotą? — kiek patylėjusi pri- 
dūrė ji — Atvažiavau į vestuves vien todėl, kad tu užsi- 
minei apie Kleimorą. Norėjau pati pamatyti, kaip klostosi 
reikalai. Ir kadangi matau, jog puikiai sutariate tarpusa- 
vyje, norėčiau nedelsdama važiuoti į Linkolnšyrą pas pus- 
seserę. Ta miela bejėgė būtybė visur kur pasikliauja ma- 
nimi. Kai tik tu ir jo šviesybė nuspręsite, jog nebeverta il- 
giau versti Londoną kankintis ir laukti, paskelbsite apie 
sužadėtuves, aš atvažiuosiu, ir Mes imsime rengtis vestu- 
vėms. 

Diena prabėgo taip greit, kad Vitnė negalėjo patikė- 
ti, kai atėjo laikas atsisveikinti. 

— Tiesa,— pasakė teta Enė stabtelėdama ant slenks- 
čio,— Martinas atvežė dvi skrynias su tavo sukniomis. Pa- 
liepiau viską nunešti į viršų, ir Klarisė jas išpakuoja. Tė- 
vas perdavė, kad atėjo tau adresuotas laiškas. 

Vitnė užlėkė laiptais ir atsisėdo prie tualetinio staliu- 
ko. Kol Klarisė darbavosi prie rožių jos plaukuose, Vit- 
nė džiugiai įsivaizdavo, kaip rytojaus rytą susitaikys su 
Kleitonu. Žinoma, jis atvažiuos anksti, ir jie, .. 

Bet čia ji pastebėjo storą voką, atremtą į veidrodį, ir 
atplėšusi jį lėtai ištraukė kelis užantspauduotus lapukus. 
Ji mėgino suprasti dokumentų esmę, bet ten mirgėte mir- 
gėjo tokių posakių kaip „pirmoji pusė“, „antroji pusė“, 
„aukščiau nurodytieji asmenys“, ,, tuo tarpu“ ir „vis dėl- 
to“, kad Vitnė iš pradžių apgalvojo, jog tie dokumentai 
bus papuolę čionai per klaidą ir buvo skirti lordui Arči- 
baldui. Ji užvertė paskutinį lapą, ir į akis krito parašas: 

„Kleitonas Robertas Vestmorlendas, devintasis herco- 
gas Kleimoras". 

Išsiuntusi Klarisę iš kambario, Vitnė ėmė skaityti, sun- 
kiai skverbdamasi pro teisinės painiavos brūzgynus. 

Dokumentuose šaltais oficialiais terminais buvo išdės- 
tyta, kad ji nebėra susižadėjusi su hercogu Kleimoru, kad 

jis atšaukia savo piršlybas ir, vadinasi, „pinigai, brange- 
nybės, suvenyrai ir kiti dėmesio ženklai, perduoti Stounų 
šeimai, lieka jiems kaip dovanos". 

Drebančiomis rankomis Vitnė atskleidė laiškelį, brūk- 
štelėtą plačiu Kleitono braižu, Jis linki jai laimės su Po- 
lu! Ir siunčia dar vieną dovaną! 

Dešimties tūkstančių svarų čekis išslydo iš nutirpusių 
mergaitės pirštų. Galva taip susvaigo, kad ji mėšlungiš- 
kai stvėrėsi už stalelio krašto. Kleitonas pasinaudojo ja, 
kad patenkintų geismą ir numalšintų keršto troškimą, o 
dabar atsiperka dosnia dovana kaip paprastai kekšei ar 
vienai iš savo meilužių ir dar pataria atiduoti Polui savo 
išniekintą kūną! 

— O Dieve! — sušnibždėjo Vitnė.— O Dieve! 

Į duris pasibeldė Emilė ir paklausė, ar Vitnė pasiren- 
gusi išvažiuoti. 

— Tuojau nulipsiu— kimiai atsiliepė mergaitė ir pri- 
dūrė sunkiai tardama žodžius, stengdamasi įveikti ją smau- 
giančią konvulsiją: — Tu... nežinai, kaip hercogas pate- 
ko į vestuves? Vadinasi... vadinasi, Elizabetė vis dėlto 
nutarė jį pakviesti? 

— T-taip,— džiugiai ir kažkodėl kaltokai išlemeno 
Emilė, — argi tu dabar nesidžiaugi? 

Kambarys susvyravo ir pakrypo. Vitnė mėgino pašokti 

nuo kėdės, bijodama jog tuojau susivems, bet kojos ne- 
klausė. Ji tebesėdėjo godžiai traukdama į save orą. Gal- 
vos svaigulys palengva praėjo, palikęs tik buką skausmą 
smilkiniuose, ir tas skausmas vis stiprėjo. 
Vadinasi, Kleitonas atvyko ne jos pamatyti, jį paprasčiau- 
siai pakvietė, suvokė Vitnė degdama iš pažeminimo. Ka- 
dangi dokumentai ir laiškelis buvo pažymėti praeito mė- 
nesio data, jis, suprantama, pamanė, kad ji seniai juos 
perskaičiusi. Beprotiškas isteriškas juokas draskė krūti- 
nę, atrodė, jog tuojau prasiverš. Jis tiktai nusprendė pri- 
imti Elizabetės kvietimą ir kaip tikriausiai piktai džiūga- 
vo, kai ji dievindama žiūrėjo į jį. 

Ir ne vien žiūrėjo! 

Vitnė vėl tamsiai išraudo iš gėdos ir pykčio, prisiminu- 
si, kaip prisiglaudė prie jo! Leidosi apkabinama per lie- 
menį! Ir tas klastingas, niekšiškas, savim patenkintas iš- 

tvirkėlis tikriausiai pamanė, kad ji ir vėl suteikia jam 
dingstį naudotis jos kūnu! Gal net rengiasi po puotos nu- 
sivežti ją pas save, kadangi žino, kaip Vitnė elgiasi, yra 
įsitikinęs, kad ji su viskuo sutiks. 

Vitnė užsidengė veidą delnais ir garsiai sudejavo. Klei- 
tonas bus puotoje. Ji turės ištverti dar ir tą susitikimą. 

Nepraėjus nė pusvalandžiui, Vitnė nulipo žemyn, kur 
jos laukė Emilė su vyru. Mergaitė atrodė šiek tiek pa- 
blyškusi, akys įtartinai blizgėjo, bet galvą ji laikė aukš- 
tai, lūpos buvo atkakliai sučiauptos. Ji atrodė santūri ir 
šaltakraujiška, bet tai buvo ta tyla, kuri kartais įsivieš- 
patauja prieš uraganą, kaupiantį jėgas, kad galėtų užgriū- 
ti nelaiminguosius. 

Atvykusi į Elizabetės senelių namus, Vitnė pirmiau- 
siai meiliai nusišypsojo gražuoliams pabroliams. Kleito- 
nas kartą apkaltino ją pomėgiu apsupti save kuo dides- 
niu garbintojų būriu, kaip tik tuo dabar ji ir ketino pasi- 
rūpinti. 

Jai ir pabroliams, kaip garbingiems svečiams, buvo 
pavesta sveikinti atvykstančius į puotą. Stovinti tarp jau- 
nuolių Vitnė rasdavo gerų žodžių kiekvienam atvykusiam 
svečiui, 0 išvydusi kokį viengungį virsdavo akinančiai ke- 
rinčia, nepakartojama būtybe. Praėjus vos penkiolikai mi- 
nučių, svečių virtinėje susidarė spūstis, o Vitnę apstojo 
šeši džentelmenai, varžęsi tarpusavyje, kad ji bent nusi- 
šypsotų. 

Tik vieną kartą Vitnė akimirką prarado savitvardą, kai 
Polas pasilenkė prie jos rankos. Spindinti šypsena dingo 
išvydus gražų jo veidą, bet Polas atrodė nelaimingas ir 
toks sugėdintas, kad ji bematant ryžosi įtraukti ji į savo 
būrį. Spustelėjusi jo pirštus, pastūmė jį į vyrų draugiją, 
kuri būriavosi aplink ją. 

Dabar ji turi gynybą ir pastiprinimą. Patikimai atsi- 
tvėrusi nuo Kleitono. Kaip tik to Vitnei dabar iabiausiai 
ir reikia. 

Kleitonas atvyko kaip tik tuo metu, kai sutinkantys 
išsiskirstė. Jis delsė ant slenksčio: aukštas, valdingas, orus, 
juodu elegantišku fraku. Vitnė pastebėjo, kaip jis ap- 
žvelgė svečius ir iškart sustingo pamatęs ją. Rausvos dė- 

mės išmušė aukštus mergaitės skruostikaulius, ir ji sku- 
biai nusisuko. 

— Mes visai pamiršome nuotaką, — pareiškė ji ir ne- 
sidairydama nuvedė visą būrelį pas Elizabetę. 

Kleitonas buvo tikras, kad Vitnė žino jį esant, ir jo 
akis apniaukė suglumimas ir nuostaba, kai mergaitė nu- 
sisuko ir nuėjo šalin. Bet tuojau supratęs, kad Vitnė turi 
tam tikrų pareigų nuotakai, pasijuto gerėliau. Tačiau jo 
kantrybė ėmė greit sekti, kai išvydo, kaip linksmai ji juo- 
kiasi su vyrais, neatsitraukiančiais nuo jos nė per žings- 
nį... ne, velniai rautų, ji flirtuoja su jais! 

Greta atsirado tarnas su padėklų, ir Kleitonas paėmė 
šampano taurę, nė akimirkos neatitraukdamas godaus 
žvilgsnio nuo Vitnės. Ji mato jį ir, ko gero, laukia tin- 
kamos progos prieiti. Jis be galo troško paliesti ją, iš- 
girsti švelnią balso muziką ir kone proto netekdavo pa- 
galvojęs, kad vėl atsidurs greta jos. 

Svečius pakvietė vakarienės, bet Kleitonas neskubėjo, 
tikėdamasis, kad Vitnė norės pasikalbėti su juo prieš sė- 
dantis prie stalo. 

— A... Kleimoras! Džiugu vėl matyti jus! — pasigirdo 
už nugaros žvalus vyriškas balsas. 

Kleimoras žvilgtelėjo į pagyvenusį žmogutį, stovintį 
greta, ir atpažino, jog tai — lordas Entonis, senas tėvo 
bičiulis. 

— Kaip laikosi gražioji jūsų motutė? — pasiteiravo lor- 
das Entonis gurkštelėjęs šampano. 

Kleitonas skvarbiomis akimis sekė Vitnę, einančią į 
puotos salę; ji akivaizdžiai neketino prieiti prie jo. 

— Puikiai, — išsiblaškęs atsakė jis.— O jūsiškė? 

— Tikriausiai vis taip pat, — flegmatiškai atsakė lor- 
das Entonis.— Šit jau trisdešimt metų, kaip ji palaidota. 

— Puiku. Labai malonu tai girdėti, — automatiškai 
linktelėjo Kleitonas. Jis padėjo taurę ir nužingsniavo į 
jam skirtą vietą prie puotos stalo. 

Susižavėjusi piršliautojos vaidmeniu, Elizabetė suma- 
nė pasodinti Kleitoną priešais stalą, prie kurio sėdėjo sve- 
čiai iš nuotakos pusės, veidu į Vitnę. Jis beveik nieko ne- 
valgė ir nejautė patiekalų skonio, per daug susidomėjęs 
puikia jauna moterimi, valdžiusia jo širdį, bet ir ši arba 

bijojo, arba nenorėjo susitikti su juo žvilgsniu. Ji gyvai 
tarškėjo su pabroliais, sėdėjusiais abipus jos, sukdama 
jaunuoliams galvas, ir pavydu užvirė Kleitono kraujas. 

Kleitonas dar labiau erzino tai, kad jis sėdėjo tarp 
dviejų matronų, kurios, supratusios, jog sėdi greta her- 
cogo, bematant sumetė, jog iš jo išeitų puikus vyras per- 
nelyg ilgai mergaujančioms jų dukterims. 

— Mano Merė skambina fortepijonu kaip angelas, — 
pareiškė viena.— Jūs būtinai turite apsilankyti per kurį 
nors muzikinį mūsų rytmetį, jūsų šviesybe. 

— Mano Šarlotė dainuoja kaip paukštytė! — nedelsda- 
ma įsiterpė kita. 

— Aš neturiu klausos, — išdidžiai iškošė Kleitonas ne- 
nuleisdamas akių nuo Vitnės. 

Atrodė, jog praėjo visa amžinybė, kol svečiai perėjo 
į šokių salę. Piteris su Elizabete pradėjo šokius; jaunuo- 
liai sklandžiai suko valsą, nieko aplinkui nematydami. Prie 
jų prisidėjo svečiai iš nuotakos pusės ir pagaliau kiti pak- 
viestieji. Kai baigėsi pagal etiketą privalomas pirmasis šo- 
kis, Kleitonas laukė, jog Vitnė prieis prie jo. Tačiau ji 
priėmė kito pabrolio kvietimą, paskui trečio ir taip švel- 
niai šypsojosi Žžvelgdama jiems į akis, kad Kleitonui la- 
biau už viską pasaulyje norėjosi nusukti jai sprandą. 

Vitnė šoko ketvirtąjį šokį su Polu Sevarinu, ir tuomet 
Kleitonas suprato: Vitnė laukia, kad jis prieitų prie jos. 
Viešpatie, na, koks jis kvailys! Ji žengė pirmąjį susitai- 
kymo žingsnį bažnyčioje ir, žinoma, tikėjosi, kad jis žengs 
kitą. 

Vos nutilo paskutiniai muzikos garsai, Kleitonas žen- 
gė prie Vitnės. 

— Malonu vėl matyti jus, Sevarinai, — mandagiai pa- 
melavo jis ir ryžtingai paėmė Vitnę už parankės. 

— Atrodo, kad kitas šokis buvo pažadėtas man,— pri- 
dūrė suspausdamas ilgus jos pirštus ir vesdamas į salės 
centrą. 


Nors mergaitė neprieštaravo, Kleitoną vis dėlto šiek 
tiek nustebino mandagi, bet abejinga šypsena, kai ji dė- 
jo jam ant peties ranką vos pasigirdus pirmiesiems val- 
so taktams. 

Ji atrodė dar lieknesnė negu anksčiau, ir Kleitonas val- 

dingai prisitraukė ją, tartum stengdamasis apginti. Tai 
dėl jo ji taip sulyso! 

— Jums linksma? — paklausė jis nauju nepažįstamu 
balsu, kuriame buvo girdėti švelnumas ir savo kaltės su- 
vokimas. | 

Vitnė džiaugsmingai linktelėjo nepasikliaudama savo 
balsu ir būgštaudama, jog pravirks, jei mėgins atsakyti. 
Vos pasirodžius Kleitonui, ji skaudžiai suvokė jo buvimą 
ir jautėsi lėtai dūstanti, tartum nematoma didžiulė ran- 
ka būtų nenumaldomai spaudusi iš plaučių orą. Jis at- 
ėmė jai nekaltybę, o paskui šaltakraujiškai nutraukė su- 
žadėtuves, ramiai pasiūlė jai tekėti už Polo ir sviedė į 
veidą pinigus! Ir štai ji vos tvardėsi nekritusi jam po ko- 
jomis ir nemaldavusi paaiškinti kodėl, neįkalbinėjusi grįŽ- 
ti. Tik viena vertė ją tylėti — tai išdidumas, įsiutintas, pa- 
piktintas, atkaklus, įžeistas išdidumas. Jai veidą skaudėjo 
nuo pastangų išlaikyti lyg priklijuotą prie jo šypseną, bet 
ji ir toliau šypsosis, kol Kleitonas paliks šiuos namus. O 
paskui ji numirs. 

Pirmą kartą per visą jų pažintį Kleitonas nežinojo, 
ką sakyti. Jautėsi tarytumei sapnuotų ir bijojo prabilti, 
kad neleptelėtų ko nors ne vietoje, nenutrauktų trapaus 
žavesio. Kleitonas iš pradžių norėjo paprašyti attleisti už 
viską, ką jai padarė, bet nusikaltimas buvo toks didelis, 
kad paprastai atsiprašyti atrodė būsią pasigailėtina ir ne- 
įtikinama. Tiesą sakant, jis be galo troško paprašyti ją 
rytoj pat už jo ištekėti. Tačiau jis jau atėmė iš jos pir- 
mosios nakties paslaptį, todėl dabar tvirtai pasiryžo iškel- 
ti prabangias, puikias vestuves, su visomis derančiomis 
hercogo nuotakai iškilmėmis, kad apie tai ilgai kalbėtų 
visas Londonas. Ji turi tokią teisę! 

Ir kadangi negalėjo maldauti atleidimo ar prašyti jos 
tapti jo Žmona, ryžosi pasakyti vienintelį dalyką, kuris 
buvo jam svarbus. Žvelgdamas į nuleistą jos galvelę, jis 
ištarė žodžius, kurių niekada nebuvo sakęs nė vienai mo- 
teriai: 

— Aš myliu jus. 

Pajuto, kaip Vitnė akimirksniu įsitempė ir sustingo, bet 
tuojau pat pakėlė akis, ir išvydęs prajukusį jos veidą 
hercogas vos nekluptelėjo. 

— Nė kiek nesistebiu tai girdėdama! — linksmai pa- 
reiškė mMergaitė.— Regis, šį sezoną aš įėjau į madą, ypač 
tarp aukštų vyrų. Tikriausiai todėl, kad ir pati nelabai 
miniatiūriška. Matyt, vyrams labai nepatogu vis lanksty- 
tis trilinkiems, kad pasišnekėtų su mažiulėmis. O gal taip 
yra todėl, kad mano labai geri dantys. Aš taip jais rūpi- 
nuosi, ir... 

— Liaukitės! — paliepė Kleitonas stengdamasis sustab- 
dyti beprasmiškų žodžių srautą. 

— Jei jūs prieštaraujate, niekada gyvenime jų nebe- 
valysiu— dėdamasi gerutė, sutiko Vitnė. 

Kleitonas žvelgė į tą subtilų, gražų veidą ir negalėjo 
suprasti, kaip čia išėjo, kad pradėjęs kalbėti apie meilę, 
jis užbaigė paiku asmeninės higienos klausimų svarstymu. 

Jei nebūtų taip beviltiškai stengęsis kuo greičiau vis- 
ką atitaisyti, tikriausiai būtų pastebėjęs, kad pernelyg ryš- 
kios akys įtartinai blizga nuo neišverktų ašarų ir konvul- 
siškai pulsuoja gyslelė dailiame kakle. Bet Kleitonas buvo 
toks sutrikęs, kad neteko įprastinio pastabumo. 

— Elizabetė — dailiausia nuotaka pasaulyje, — sumur- 
mėjo jis, stengdamasis pakreipti kalbą apie vedybas. 

— Visos nuotakos gražios,— nusijuokė - Vitnė.— Taip 
jau nustatyta prieš daugelį amžių ir, be abejo, liepta ko- 
kio nors hercogo: visos nuotakos privalo būti gražuolės 
ir dar gražiai raudonuoti, 

— O jūs? Ar raudonuositeė — susijaudinęs pasiteira- 
vo Kleitonas. 

— Nieku gyvu,— atsakė ji stengdamasi šypsotis, nors 
gerklę spaudė rauda.— Dabar nebeturiu jokių priežasčių 
raudonuoti. Tiesa, aš nė kiek nesiskundžiu, nes visuomet 
niekindavau moteris, kurios rausta ir alpsta vos užsimi- 
nus apie... 

Kleitoną taip apstulbino tai, kas čia dedasi, kad jis 
nejučia pritildė balsą iki šnabždesio: 

— Kas atsitiko? Jūs buvote visiškai ne tokia šįryt prie 
bažnyčios. .. 

Žalios lyg nefritai akys plačiai atsimerkė akivaizdžiai 
nustebintos. 

— Tai ten buvote jūs? 

Nekreipdamas dėmesio į atvirai smalsaujančius svečių 
žvilgsnius, Kleitonas trūktelėjo ją prie savęs. 

— O kas, jūsų manymu, ten galėjo būti, velniai rautų? 

Vitnė ūmai pajuto, kad tuojau plyš širdis. 

— Tiesą pasakius, nebuvau tvirtai įsitikinusi. Tai ga- 
lėjo būti... 

Ji linktelėjo į du pabrolius, neatsitraukusius nuo jos 
visą naktį. 

— „„ „lordas Klifordas arba lordas Džilmoras. Abu tvir- 
tina, jog dievina mane. Arba Polas. Jis irgi mane dievi- 
na. Arba net Nikis „arba... 

Vienu greitu judesiu Kleitonas išvedė Vitnę iš šo- 
kančiųjų minios ir atstūmė nuo savęs žiūrėdamas į ją su 
stingdančia, pašėlusia panieka. 

— Maniau, kad turite širdį, bet jūs tik paprasta tuš- 
čia koketė! — vos girdimai, bet labai įtūžęs iškošė jis pro 
sukąstus dantis. 

Tačiau Vitnė, matyt, nė kiek neišsigandusi, tik pajuo- 
kiamai perkreipė lūpas: 

— Vargu ar galima mane priskirti paprastų kategorijai. 
Ne kiekvienai pasiseka išmelžti iš hercogo dešimt tūks- 
tančių svarų, be to, vos Man nusišypsojus, jis paklusniai 
gulasi prie mano kojų lyg paklusnus šunytis! Mudu su 
jumis neturime nieko bendro, milorde! Aš užkietėjusi ko- 
ketė, na, o jūs... jūs tiesiog pasipūtęs kvailys! 

Akimirką Vitnei pasirodė, kad Kleitonas jai smogs. 
Tačiau jis apsisuko ir greitais žingsniais nuėjo prie durų. 
Ji žiūrėjo, kaip jis lekia pro sužiurusius svečius, pro sto- 
vinčius prie slenksčio tarnus, ir žinojo, kad tik dabar jie 
išsiskyrė negrįžtamai. 

Nežmoniškomis valios pastangomis stengdamasi sulai- 
kyti prakeiktas ašaras, Vitnė susirado akimis Emilę. 

— Emile, — užsikirsdama sumurmėjo ji nuleidusi gal- 
vą,— prašau paaiškinti Elizabetei, kad man staiga pasi- 
darė bloga... ir aš... aš... žodžiu, tegu tavo vežėjas par- 
veža mane namo ir tuojau pat sugrįžta. 

— Aš važiuosiu su tavimi, — skubiai pasisiūlė Emilė. 

— Ne, geriau norėčiau likti viena. Man taip reikia. 

Vėlai naktį sugrįžę Emilė ir Maiklas stabtelėjo prie 

Vitnės miegamojo durų, klausydamiesi šiek tiek pagal- 
vės slopinamo širdį draskančio raudojimo. 

— Tepaverks,— užjaučiamai atsiduso Maiklas.— Dabar 
jai to reikia. 

Tačiau kai kitą rytą Vitnė nenulipo pusryčiauti, Emi- 
lė užkopė į draugės kambarį ir išvydo ją sėdinčią lovoje 
pakeltais prie smakro keliais taip, tartum ji būtų norėjusi 
susisukti į standų kamuoliuką. Vitnė atrodė išblyškusi ir 
iškankinta, bet pamačiusi Emilę prisivertė silpnai šypte- 
lėti. 

— Kaip tu jautiesi? — meiliai paklausė Emilė. 

— Aš... šiandien daug geriau. 

— Vitne, kas atsitiko pokylyje? 

— Nereikia,— vos išdaužė Vitnė.— Prašau, nereikia. 

Emilė linktelėjo, ir Vitnė staiga atsipalaidavusi dė- 
kingai žvilgtelėjo į draugę. 

— Nutariau viską pamiršti ir linksmai praleisti Londo- 
ne likusį laiką. Ar neprieštarausi, jei kartais pas mane už- 
suks lankytojai? 

— Žinoma, ne. Tiesą pasakius, vakarykščiai pabroliai 
jau dabar apačioje ir prašo, kad leisčiau tave pamatyti. 

Nors ir stengėsi kalbėti džiugiai, Emilės balsas išda- 
vikiškai sudrebėjo. Atsisėdusi ant lovos greta Vitnės, ji 
apkabino draugės pečius. 

— Maiklas ir aš prašome pabūti pas mus, kiek panorė- 
si. Jis žino, kad tu man — ne vien draugė, o artimesnė už 
seserį. 

— Seserys visada siaubingai kivirčijasi. Draugėmis bū- 
ti geriau.— Vitnė stipriai priglaudė prie savęs Emilę ir 
dėkingai nusišypsojo jai. 


28 skyrius 


Nuo tos dienos Vitnė visa galva pasinėrė į aukštuo- 
menės gyvenimo sūkurį. Narsiai ir ryžtingai ji uždrau- 
dė sau pasiduoti liūdesiui. Kiekvieną naktį neįtikėtinai 
pavargusi Mergaitė vargais negalais nukėblindavo iki sa- 
vo kambario, griūdavo į lovą ir miegodavo kaip užmušta, 
kol ateidavo laikas rengtis ir vėl kur nors važiuoti. Daž- 
niausiai ją lydėdavo Nikis, bet nuolatiniais jos svečiais 

ir gerbėjais tapo džentelmenai, su kuriais ji susipažino 
per priėmimą pas Emilę ir per Elizabetės vestuves. Emi- 
lė paprastai būdavo kampanionė, ir jos kartu lankydavo 
muzikos vakarus, operą, teatrus, pobūvius. Ten Vitnė su- 
sitikdavo šauniausių, labiausiai pavydėtinų jaunikių, ku- 
rie paskui būtinai apsilankydavo Arčibaldų namuose pa- 
kviesti Vitnės į kitą pobūvį ar priėmimą. 

Paryžius sveikino ją, o Londonas pasitiko išskėtęs glė- 
bį, nes Vitnės žavesys ir sąmojingumas buvo itin retos 
savybės, ypač moteriai. Vos ji kur nors pasirodydavo, 
galvos pasisukdavo jos pusėn, ir visi imdavo šnibždėtis. 
Kandus Vitnės humoras šiek tiek sušvelnėjo, ir drovesni 
vyrai, kurie anksčiau bijodavo prisiartinti prie mergaitės, 
dabar nuolat būriuodavosi aplink ją. 

Vitnę mergino, jos dėmesio siekė. Tačiau ji buvo ne- 
apsakomai nelaiminga. 

Kartais dideliuose susibūrimuose Vitnė išgirsdavo Klei- 
tono vardą, ir kas kartą kažkas numirdavo joje. Bet nie- 
kas iš tų, kurie matė spindinčią žavingą jos šypseną, nė 
neįtarė, kokios neapsakomos kančios drasko mergaitės 
širdį. 

Tik kartą per visą tą mėnesį Vitnė vos nesusidūrė su 
Kleitonu. Jaunas vikontas, išmaldavęs lydėti ją tą vakarą, 
įsodino Vitnę į uždarą savo karietą, neslėpdamas pasidi- 
džiavimo pareiškė, jog šiandien jis rengiasi apsilankyti 
„Metų pobūvyje“ ir garsiai įsakė vežėjui vežti juos prie 
dešimtu numeriu pažymėtų namų Aper Brukstrite. 

Vitnę tarsi šaltu vandeniu būtų perlieję. Tai Kleitono 
adresas, adresas, kurį jis davė jai kadaise, jei prisireiktų 
skubiai jį surasti. 

— Negaliu pakęsti didelių susibūrimų,— ji papūtė lū- 
putes.— Man nuo jų siaubingai skauda galvą. 

— Bet Kleitono pobūviai geriausi Londone, — karštai 
prieštaravo vikontas.— Ir tik praeitą savaitę jūs sakėte, 
jog dievinate triukšmingus pobūvius. 

— Tai buvo praeitą savaitę, 0 šią aš tiesiog susergu 
nuo visos tos sumaišties! 

Vikontui, be abejo, pasirodė labai keistas jos staiga 
atsiradęs bjaurėjimasis triukšmingomis linksmybėmis, bet 
jis niekuo neišsidavė esąs nustebintas ir nuvežė ją į operą. 

Tas vakaras užbaigė jos pergalių grandinę. Jau kitą 
dieną Vitnė susitiko su Kleitonu. Nikis pakvietė ją į teat- 
rą; jie sėdėjo jo išpirktoje ložėje, iš kurios puikiai buvo 
matyti scena. Kaip tik prieš prasidedant pjesei, jos gar- 
bana apsipainiojo apie ametistinę segę, ir Nikis pasilenkė 
padėti ją atpainioti. Kol jis vargo su nepaklusnia plaukų 
sruoga, Vitnė išsiblaškiusiu žvilgsniu klaidžiojo minioje. 
Umai paralyžiuota siaubo mergaitė pastebėjo, kad neto- 
limoje ložėje, kurią jau užėmė Raterfordai, pasirodė Klei- 
tonas ir Vanesa Stenfyld. Kleitonas nesislėpdamas buvo 
apkabinęs Vanesą per liemenį. Abi poros džiugiai pasi- 
sveikino. Vitnė negalėjo atitraukti akių. Vanesa kažką 
pasakė Kleitonui, ir jis pasilenkė arčiau, kad geriau gir- 
dėtų. Matyt, pastaba buvo gana sąmojinga, nes jis atlošęs 
galvą garsiai nusikvatojo. 

Virpėdama visu kūnu, Vitnė toliau stebėjo, kaip Ra- 
terfordai pasisuko į Kleitoną ir Vanesą, matyt, norėdami 
sužinoti tokio linksmumo priežastį, nes Vanesa iškaito, o 
sutuoktiniai taip pat prajuko. 

Parteryje ir balkonuose sėdintys žiūrovai taip pat ėmė 
gręžiotis, ir Vitnė išgirdo pašnibždomis kartojamus žo- 
džius ,„Kleimoras“, „jo šviesybė“ ir „hercogas“. Kleimoro 
ir Vanesos buvimą pastebėjo visi. 

— Chėrie, ar nesusirgai? — neramiai susiraukė Nikis 
išvydęs išbalusį kaip mirtis Vitnės veidą. 

Vitnę pykino, o galva svaigo taip, kad, atrodė, dar 
kiek, ir mergaitė nugrims į alpulio tamsą. Ji vargais ne- 
galais atsistojo, ir tuo metu Kleitonas pastebėjo ją. Jo 
akys pasidarė šaltos kaip plienas, o šaltai gaižią veido iš- 
raišką akimirksniu pakeitė nuobodžiaujančios paniekos 
grimasa. Paskui jis paprasčiausiai nusisuko. 

Vitnė tvirtai paliepė sau pasilikti ložėje iki spektak- 
lio pabaigos. Ji neleis Kleitonui manyti, kad ją paveikė 
jo buvimas. 

Bet praėjus dešimčiai minučių po uždangos pakėlimo, 
ji išvažiavo. Išvažiavo, kai skruostais ėmė tekėti ašaros, 
ir ji pasijuto pavyduliaujanti — taip nepakeliamai, kan- 
kinamai, bejėgiškai pavyduliaujanti, kad nebegalėjo il- 
giau pasilikti nė akimirkos. 

Po dviejų dienų Nikis nuvežė Vitnę į pobūvį. Buvo 

akivaizdu, kad jiedu atvyko per vėlai. Vitnė įdavė kaili- 
nį apsiaustą tarnui, 0' pati įsikibo Nikiui į parankę, ir jis 
nuvedė ją per minią jau besiskirstančių svečių, laukian- 
čių, kol privažiuos jų karietos. Pačiame virtinės gale Vit- 
nė išvydo Kleitoną, padedantį Vanesai apsisiausti peleri- 
na. Jis šypsojosi jai įžūloka, intymia šypsena, kurią Vit- 
nė taip gerai pažinojo, ir mergaitės pirštai mėšlungiškai 
sugniaužė Nikio ranką. 

— Kur dabar mane vesite, milorde? — paklausė Vane- 
sa, tuo tarpu Vitnė veltui stengėsi greičiau praeiti pro 
gražiąją porą. 

— Nuodėmės keliu,— linksmai numykė šis ir tuo me- 
tu išvydo Vitnę, stovinčią tiesiai prieš jį. Dabar jis nė ne- 
bandė žvilgsniu išreikšti savo pasibjaurėjimo, tiesiog Žiū- 
rėjo pro Vitnę, lyg jos nė nebūtų, ir iškart kažką ėmė kal- 
bėti Vanesai. 

Po dviejų savaičių šaltą, žvarbią gruodžio mėnesio die- 
ną Nikis jai pasipiršo. Be jokių gražbylingų meilės prie- 
saikų apkabino išblyškusią Vitnę ir paprastai tarė: 

— Tekėk už manęs, brangioji. 

Šis nenuginčijamas jo ištikimybės įrodymas vos ne- 
atėmė Vitnei dar likusios šiokios tokios savitvardos. 

— Aš... aš negaliu, Niki, — sušnibždėjo ji stengdama- 
si nusišypsoti pro ašaras, kuriomis paplūdo jos akys.— 
Visa širdimi norėčiau pamilti tave, bet tapti tavo žmona 
būtų tiesiog nesąžininga! 

— Aš žinau, ką tu dabar jauti, chėrie,— tyliai pasakė 
jis kilstelėdamas jos smakrą.— Bet esu pasirengęs rizi- 
kuoti, o jeigu mes susituoksime ir išvyksime į Prancūzi- 
ją, aš priversiu tave jį pamiršti. 

Vitnė atsargiai paglostė jo skruostą. Nikis — kaip tik 
tas žmogus, kuriuo galima pasikliauti, kuriuo galima ti- 
kėti. Jeigu atstums jį dabar, jis išeis, bet Vitnė negalėjo 
teikti jam nepagrįstos vilties. 

— Mano brangusis, ištikimasis drauge, — sušnibždėjo ji 
užsikirsdama,— aš visada mylėsiu jus, bet tik kaip brolį. 

Sūrūs lašai pakibo ant ilgų blakstienų, o iškankintas 
veidas, atrodė, beregint sumenko. 

— Negaliu apsakyti, kaip... jaučiuosi pagerbta... tai 
tokia garbė, kad jūs panorote matyti mane savo žmo- 

na... patikėkite, mes tiek daug reiškėme vienas kitam 
visus tuos metus... Ak Niki, dėkoju tau, dėkoju už tai, 
kad tu esi... 

Ištrūkusi iš Nikio glėbio, mergaitė apsisuko ir dingo. 

Nieko nematydama iš sielvarto ir sutrikimo, ji užbėgo 
laiptais į viršų, tvardydama ašaras, kol išgirdo, kaip trink- 
telėjo uždaromos lauko durys. Ir tada karštos srovės plūs- 
telėjo skruostais. Užsidengusi veidą rankomis, mergaitė 
šastelėjo pro praviras Emilės ir Maiklo kambario duris, 
įsmukdama į savo miegamąjį, pastaruoju metu tapusį kan- 
kinimų kamera, išverkti savo skausmo, kuris, atrodė, nie- 
kad nesibaigs. 

— Dievulėliau! — šūktelėjo Emilė neramiai žvilgtelė- 
jusi į Vyrą.— Kas atsitiko šį kartą? Jeigu Kleitonas Vest- 
morlendas vėl ką nors jai iškrėtė, pasmaugsiu jį savo- 
mis rankomis! 

Tačiau Maiklas nusitempė žmoną į miegamąjį ir san- 
dariai uždarė duris. 

— Emile,— atsargiai pradėjo jis, — Kleitonas susituo- 
kė su Vanesa Stenfyld jos namuose prieš keturias dienas. 
Visa aukštuomenė apie tai kalba. 

— Niekada nepatikėsiu! — pratrūko Emilė.— Visą tą 
laiką, kiek gyvenu Londone, girdžiu nesibaigiančius gan- 
dus apie Kleitoną, ir nė vienas iš jų nepasitvirtino! 

— Galbūt. Bet šį kartą aš tikiu. Be to, koks skirtu- 
mas, ar tai tiesa? Vitnė suspėjo visiškai pamiršti jį. 

— Oi Maiklai,— liūdnai sumurmėjo Emilė,— niekada 
negalvojau, kad tu gali būti toks aklas! 

Ir nebekreipdama dėmesio į apstulbusį vyrą ryžtingai 
žengė lauk. Sustojusi prie Vitnės kambario, ji pasibeldė 
ir nesulaukusi atsakymo drąsiai peržengė slenkstį. Vit- 
nė, susirietusi į apgailėtiną sušniurusį kamuoliuką, prisi- 
merkusi gulėjo lovoje; jos veidu sruvo ašaros. 

— Kodėl tu verki? — geraširdiškai, bet tvirtu balsu 
paklausė Emilė. , 

Vitnė pakėlė ašarotas akis ir susidrovėjusi suskato 
ieškoti lovoje nosinės. 

— Atrodo, jog pastaruoju metu tai man visų geriau- 
siai sekasi, — sukūkčiojo ji šluostydamasi veidą. 

— Nieko kvailesnio nesu girdėjusi! Pažįstu tave nuo 

pat vaikystės ir nepamenu, jog kada nors būtum tiek 
Žliumbusi! Na, panele Stoun, atsakykite: kodėl jūs ver- 
kiate? 

— Nikis man pasipiršo,— atsiduso Vitnė, per daug nu- 
sikamavusi, kad mėgintų išvengti kamantinėjimo. 

— Ir tu jautiesi tokia laiminga, kad lieji ašaras? 

Vitnė nusišypsojo, bet kalbant balsas vis nutrūkdavo: 

— Pasirodo, ne taip lengva susidoroti su gausybe pirš- 
lybų. Tik pamanyk, po tokios praktikos, kurią turėjau 
Prancūzijoje, aš... 

— Kas atsitiko su pastarosiomis? — be užuolankų pasi- 
teiravo Emilė. 

Vitnė tylėdama ilgai žiūrėjo į draugę, pagaliau gūž- 
telėjusi pečiais nukreipė akis į šalį. 

— Kleitonas taip ir nepanoro manęs vesti. 

— Kokia nesąmonė! Ir manai, kad aš patikėsiu tais 
paistalais? Aš mačiau, kaip tas žmogus žiūri į tave! 

Pasitelkusi valią, Vitnė prisivertė atsistoti, prieiti prie 
mažo prancūziško rašomojo stalo ir išimti Kleitono at- 
siųstą laišką. Nieko neaiškindama atkišo jį Emilei. Ši at- 
sisėdo krėsle ir ėmė skaityti. Jos veidas liko visiškai šal- 
tas, tik antakius šiek tiek suraukė, atvertusi banko čekį. 

— Nieko sau! — susierzinusi šūktelėjo ji— Kaip jis 
galėjo griebtis tokios kvailystėsė Gal rašydamas tai bu- 
vo mirtinai nusilakęs, kitaip tiesiog negaliu suprasti tokios 
beprotybės! Bet ką visa tai...— ji parodė į dokumentų 
pluoštelį — ...turi bendro su tavo elgesiu per vestuves? 
Aš pastebėjau, kad tu kaip galėdama vengei jo: ir visaip 
i9gnoravai. 

— Man derėjo laikytis atokiau nuo jo dar bažnyčio- 
je! — užsiplieskusi išpoškino Vitnė.— Taip ir būčiau pa- 
dariusi, tačiau buvau tikra, kad mes vis dar susižadėję. 
Aš... aš sužinojau apie tuos dokumentus tik visai prieš 
puotą. Laiškas atėjo drauge su tėvo atsiųstais daiktais. 


— Ir tu susikrimtai, nes hercogas atšaukė savo pirš- 
lybas? O man atrodo, kad jis padarė teisingai, žinodamas, 
kaip blogai pasielgė su tavimi ir būdamas visiškai įsiti- 
kinęs, kad tu jam niekada neatleisi. Manau, kad jis tik 
stengėsi atleisti tave nuo įsipareigojimų, kurie pasidarė 
tau nebepakenčiami. 

— Kaip tu gali būti tokia patikli?! — Vitnė pasipik- 
tinusi įsmeigė akis į draugę.— Emile, jis nutrenkė mane 
į savo lovą, nuplėšė šlovę ir atėmė nekaltybę, o paskui 
nutraukė sužadėtuves. Atsiuntė pinigų, kad atsipirktų, ir 
pasiūlė ištekėti už Polo! 

— Tikriausiai, — atsiduso Emilė,— tavo vietoje būda- 
ma ir aš taip jausčiausi. Bet prašau nors valandėlę pa- 
miršti apie pinigus. Tai, be abejonės, kvailas, nors ir tau- 
rus jo poelgis, — pareiškė Emilė. 

Vitnė jau Žžiojosi, norėdama įnirtingai paprieštarauti, 
bet Emilė palingavo galvą ir nutraukė draugę, nespėju- 
sią ką nors ištarti: 

— Vitne, aš mačiau hercogą bažnyčioje jau po to, 
kai jis pasiuntė tau tuos dokumentus. Jis myli tave, kiek- 
vienam kvailiui tai aišku. Jis buvo pasirengęs bučiuoti 
grindis, kuriomis tu Žengei! 

Vitnė vienu šuoliu pašoko iš vietos. 

— Jis atvažiavo į bažnyčią Elizabetės pakviestas! Ir 
jei būčiau viską žinojusi tuo metu, nebūčiau pasirodžiu- 
si tokia beviltiška idiotė, ir... 

— Tai ne Elizabetė jį pakvietė, — kaltai prisipažino 
Emilė — o aš... Pasiunčiau laiškelį, pranešdama, kad tu 
būsi vestuvėse. Ir Kleitonas atvažiavo, nes norėjo pama- 
tyti tave! Juk jis vos pažįstamas su Elizabete ir Piteriu, 
ir abejoju, kad jo šviesybė atsakytų į visų atsitiktinių, 
be to, dar visiškai jam nerūpinčių pažįstamų kvietimus, 

— Tu pasakei jam? Bet kodėl? Kodėl taip pasielgei su 
manim? Be abejo, jis pamanė, kad aš tave įkalbėjau. 

— Taip jis tikrai nepagalvojo, — ryžtingai nuneigė 
Emilė.— Aš tik pranešiau, kad tu ketini būti, todėl jis ir 
atvažiavo. Vitne, paklausyk manęs.- Jis priėmė kvietimą 
jau pasirašęs dokumentus, po to, kai sukūrė tą laiške- 
lį — mano akimis žiūrint, ne tiek piktavališką, kiek kvai- 
lą, ir po to, kai užpildė tą čekį.: 

Prieštaringų jausmų sūkurys įsuko Vitnę, bet Emilė 
atkakliai tęsė: 

— Tikriausiai jis žinojo, kad Polo būklė itin vargin- 
ga. Mieste visi, išskyrus, žinoma, tave, seniai tai žino. 

— Be abejo, — linktelėjo Vitnė.— Kleitonas buvo tėvo 
kabinete tą naktį, kai aš sužinojau tiesą apie Polą. 

— Ir tu suspėjai pranešti hercogui, trokštanti tekėti 
už Sevarino? 

Vitnė linktelėjo. 

— Vitne, dėl Dievo meilės, nejaugi tu nesupranti, ką 
jis rengiasi padaryti? Hercogas įsitikinęs, kad tu, jo ne- 
kenti ir nori tekėti už Polo, todėl ir atsiuntė tau didelį 
turtą, kad palengvintų tavo gyvenimą! Gyvenimą su žmo- 
gumi, kurį tu laikai vertesniu už jį! O Viešpatie, kaip jis 
turėjo Mylėti tave! Dar labiau, nei aš maniau! 

Vitnė paniekinamai prunkštelėjo ir nusigręžė, bet Emi- 
lė ryžtingai atsistojo prieš draugę, įsprendusi kumštukus 
į dailias šlaunis. 

— Vitne, man atrodo, kad tu tikra kvaiša! Tu myli tą 
Žmogų, pati Man prisipažinai ir nemėgink neigti! Ir jis 
tau atsako tuo pačiu! Pasipiršo, padėjo tavo tėvui, nors 
visiškai neprivalėjo duoti jam pinigų, kantriai ištvėrė ta- 
vo flirtą su Polu ir dar daugybę kitų dalykų, kurie se- 
niai būtų išvedę iš kantrybės kiekvieną normalų Žmogų. 
Ką tu jam pasakei puotoje? Tuojau pat atsakyk! 

Vitnė žvilgtelėjo į draugę, bet tuojau nusisuko ir vos 
girdimai sumurmėjo: 

— Išjuokiau jį, kai jis pasakė, jog myli mane. 

— Išjuokei?! — aiktelėjo Emilė.— Bet kodėl, dėl Dievo 
meilės, tu taip padarei po to, kai leidaisi apkabinama baž- 
nyčioje? 

— Prašau! — susijaudinusi sušuko Vitnė pašokdama.— 
Prašau, nekalbėkim apie tai! Aš jau paaiškinau! Nes ga- 
vau tuos prakeiktus dokumentus kartu su čekiu! Nes ma- 
niau, kad jis paprasčiausiai atvažiavo į Elizabetės ves- 
tuves, 0 aš padariau kvailystę, faktiškai puldama jam ant 
kaklo! 

— Ir dabar, kiek suprantu, tu nusprendei, kad jis pas 
tave atšliauš? 

Papurčiusi galvą, Vitnė nudelbė akis į grindis. 

— Ne, Susitikęs Kleitonas elgiasi taip, lyg manęs ap- 
skritai nebūtų. 

— O ko tu dar tikėjaisi? Jis taip tave mylėjo, kad pa- 
sipiršo ir apipylė tavo tėvą auksu, taip mylėjo, kad pa- 
vyduliaudamas siaubingai nusižengė, taip, kad ryžosi at- 
sisakyti sužadėtuvių tikėdamasis padaryti tave laimingą, 

taip, kad atvažiavo į Elizabetės vestuves norėdamas pa- 
būti greta tavęs. Bet žinok: daugiau jis nebesižemins. 

Netikėjimo, ilgesio, vienatvės ir kankinančios nevil- 
ties jausmai viesulu sukosi Vitnės galvoje, bet viską už- 
gožė nedrąsi viltis, užgimusi pirmą kartą per visą tą lai- 
ką. Ji nuleido galvą, ir plaukai pasklido ant pečių, už- 
dengdami veidą. 

— Tačiau kaip susigrąžinti jį, kad nereikėtų šliauž- 
ti keliais? — dusdama sumurmėjo ji. 

Palengvėjimo šypsena nušvietė Emilės bruožus. 

— Bijau, kad yra tik vienas būdas. Kiekviena proga 
tu stengeisi paminti jo išdidumą. Šį kartą atėjo tavo eilė 
kentėti. 

— Aš... aš pagalvosiu apie tai, — sušnibždėjo Vitnė. 

— Malonu girdėti, — kelis kartus pliaukštelėjo ranko- 
mis Emilė ir atsargiai metė savo kozirį — Kartu pagalvok 
ir apie tai, ką turėsi išgyventi, kai jis ves Vanesą Sten- 
fyld! Sklando gandai, kad jis jau vedė, bet vargu ar tie 
gandai patikimi. Tikriausiai jie tik netrukus susituoks. 

— Ką gi man daryti? — suklykė Vitnė skubiai pašok- 
dama.— Nuo ko pradėti? 

— Gausi važiuoti pas Kleimorą ir paaiškinti, kodėl 
taip bjauriai elgeisi per puotą.— Slėpdama šypseną, Emi- 
lė žengė prie durų. 

— Ne,— karštligiškai ėmė purtyti galvą Vitnė,— pa- 
siųsiu jam laiškelį ir paprašysiu atvažiuoti. 

— Žinoma, tu turi tokią teisę, bet jis nė nepagalvos 
atsakyti, ir tau teks patirti dvigubai didesnę gėdą, kai 
galiausiai paaiškės, kad vis dėlto pačiai reikia važiuoti 
pas jį. Su sąlyga, žinoma, kad per tą laiką jis nesuspės 
vesti panelės Stenfyld. 

Vitnė pripuolė prie rašomojo stalo, bet išėjus Emilei 
atidėjo plunksną į šalį, norėdama viską apgalvoti. Juk 
turi būti koks nors būdas, kaip priversti Kleitoną atva- 
žiuoti pas ją — koks nors jaukas, kurį Vitnė galėtų pa- 
naudoti. Per daug žeminama šliaužti pas jį kaltai nuleis- 
ta galva, be to, žinant, kad Kleitonas rengiasi vesti Va- 
nesą. 

Staiga jos akys entuziastingai sublizgėjo, nors veidas 
iškaito iš drovumo. Taip, būdas surastas... žinoma, tai 

bjauri apgaulė, bet ji tiesiog neturi išeities! Ne laikas da- 
bar galvoti apie tai, kas dera! Kleitonas pasinaudojo Vit- 
ne, ir jei yra pagrindo manyti, jog padovanojo jai kūdi- 
kį, vadinasi, negali atsisakyti susitikti su ja. O svarbiau- 
sia — jis neturi teisės vesti panelės Stenfiyld! Be to, pri- 
valės nedelsdamas tuoktis su panele Vitne Stoun! O jei 
jis taip karštai myli ją, kaip mano Emilė, tai, žinoma, at- 
leis jai tą melą. 

Vitnė įrašė datą popieriaus lapelyje, bet tuomet jos 
plunksna vėl neryžtingai liovėsi skrebėjusi. Kaip kreiptis 
laiške į žmogų, kuris nieko nenori girdėti apie ją, tačiau 
kuriam vis dėlto teks sužinoti, kad jis — jos vaiko tė- 
vas? „Brangusis sere“? — vargu. „Jūsų šviesybe“? — juo- 
kinga! „Kleitonai“? — tik ne tokiomis aplinkybėmis. 

Galiausiai Vitnė ryžosi apsieiti be jokio kreipinio. Va- 
landėlę pamąsčiusi, ji skubiai brūkštelėjo: 

„Didžiai susigėdusi turiu prisipažinti, jog pasijutau 
esanti nėščia. Todėl prašau jus nedelsiant atvažiuoti, rei- 
kia viską aptarti. Vitnė“. 

Ji perskaitė laiškelį. Veidas degė iš gėdos. Dieve, tai 
ne tik žemina, tai niekšinga! 

Be to, tai visiškai nepanėšėjo į tiesą, nes vargu ar Vit- 
nė galėjo pastoti po nebaigto akto; laimė, mergaitė to nė 
nenutuokė. 

Ji pasikvietė Emilę ir išraudusi iki pat plaukų pašak- 
nų parodė jai laiškelį: 

— Aš... nesu tikra, kad galima šitaip rašyti, net jei 
tai ir būtų tiesa,— prisipažino ji krūptelėdama ir kišda- 
ma nepakenčiamą lapelį į švaraus popieriaus dėžutę, kad 
jo nerastų tarnai. 

— Vitne,— ryžtingai pareiškė Emilė, — parašyk papras- 
tai, kad nori pasikalbėti su juo ir pageidautum kad po- 
kalbis įvyktų nuošaliau, jo namuose. Paaiškink, kad at- 
važiuosi rytoj. Labai paprasta. 

— Ne taip ir paprasta, — paprieštaravo Vitnė liūdnai 
spitrėdama į dar vieną popieriaus lapelį — Net ir sutikęs 
pasimatyti su manimi, Kleitonas tikriausiai išklausys at- 
siprašymo ir atsisveikins. Tu negali įsivaizduoti, koks jis 
baisus, kai supyksta. 

— Tuomet nieko nedaryk. Jis ves Vanesą Stentyld, ir 

jei mus su Maiklu pakvies į vestuves, aš tau papasakosiu 
smulkmenas. 

Taip paakinus Vitnės plunksna neperdedant ėmė skrai- 
dyti popieriumi, ir netrukus laiškelis buvo pasiųstas į de- 
šimtą namą Aper Brukstrite. Tarnui buvo liepta pasi- 
klausti pono Hadžinso, hercogo Kleimoro sekretoriaus, kur 
yra jo šviesybė, ir nunešti tenai laiškelį. 

Tarnas grįžo po valandos. Kaip paaiškėjo, hercogas iš- 
vykęs su vizitu pas lordą ir ledi Stenfyldus, tačiau vėlai 
vakare grįšiąs į savo Kleimoro dvarą. Ponas Hadžinsas, 
kuris taip pat rengėsi ten važiuoti, paėmė laiškelį ir pri- 
Zadėjo perduoti jį hercogui vos jį pamatęs. 

Laiške Vitnė pranešė Kleitonui: jei negaus atsakymo 
iki ateinančio vidurdienio, ji manys, kad jis yra pasiren- 
gęs susitikti su ja penktą valandą vakaro. 

Dabar nieko kito nebeliko daryti, reikėjo kantriai iš- 
tverti varginančias, vos slenkančias valandas, likusias iki 
paskirto laiko. 

Kitą rytą, lygiai vienuoliktą valandą, keturios elegan- 
tiškos kelioninės karietos įriedėjo pro Kleimoro vartus, 
Pirmojoje sėdėjo našlė hercogienė Kleimor ir jaunesny- 
sis jos sūnus Stivenas. Antrąją užėmė asmeninės herco- 
gienės kambarinės ir Stiveno kamerdineris. Kitos dvi bu- 
vo iki viršaus prikrautos skrynių su drabužiais ir kitais 
daiktais, be kurių našlė hercogienė manė neapsieisianti 
ilgiau viešėdama ir, žinoma, rengdamasi susitikti su bū- 
simąja marčia, kitaip tariant, galima jos šviesybės anūkų 
motina. 

— Kaip čia gražu, — atsiduso Alisija vertinamai ap- 
žvelgdama lygiai nupjautą žalią veją ir angliškus sodus, 
didingai plaukiančius abipus plačios, lauko akmenimis grįs- 
tos alėjos. 

Atplėšusi žvilgsnį nuo pažįstamo kraštovaizdžio, ji 
akylai pažvelgė į jaunesnįjį sūnų: 

— Ar tu tikrai įsitikinęs, kad tavo brolis atsiveš savo 
nuotaką vakarienės? 


— Galiu tik pakartoti tai, ką žinau, — nusišypsojo Sti- 

venas.— Kleitono laiškelyje sakoma, kad jis ir Vanesa nu- 
tarė praleisti dar vieną naktį pas jos tėvus ir abu jie pri- 
sidės prie mūsų šįvakar, pusę penkių. 

— Kleitonas minėjo Vanesą? Ar tu tikrai manai, kad 
jis turėjo galvoje Vanesą Stentyldė 

— Jei tikėsime gandais, ji pakeitė pavardę į Vestmor- 
lend,— pranešė Stivenas šelmiškai pakėlęs antakius. 

— Mačiau Vanesą prieš daug metų. Tuomet ji buvo 
žavus kūdikis. 

— (O dabar tapo gražia moterimi, — patikino Stivenas.— 
Tikra blondinė ryškiai mėlynomis akimis ir visa kita. 

— Puiku. Vadinasi, mano anūkai bus gražūs, — džiugiai 
spėjo hercogienė, pastaruoju laiku neįstengianti galvoti 
apie ką nors kita, bet Pasusus) galvą pastebėjo rūškaną 
sūnaus veidą. 

— Stivenai, ar turi priežasčių nemėgti Vanesos? 

— Ne, tik, nelaimė, ledi akys ne žalios ir ji vardu ne 
Vitnė,— gūžtelėjo pečiais Stivenas. 

— Kaip? Ak Stivenai, tai tiesiog juokinga! Apie ką 
tu ir galvoji? Juk ta mergiotė, kad ir kas ji būtų, pridarė 
jam tiek bėdos! Matyt, jis jau pamiršo ją, ir tai tik į 
gera. 

— Ne taip lengva ją pamiršti — niūriai nusišypsojo 
Stivenas. 

— Ką tu norį tuo pasakyti? — įtariai pasiteiravo her- 
cogienė.— Ar buvai susitikęs su ta mergina? 

— Ne, tik mačiau ją per pobūvį pas Kingslius prieš 
kelias savaites. Ją supo šauniausi aukštuomenės jaunuo- 
liai, išskyrus Klėjų, žinoma. Išgirdęs, kuo ji vardu, ir iš- 
vydęs tas nefritines akis, aš iškart supratau, kad tai ji. 

Hercogienė norėjo pareikalauti tiksliai apibūdinti mo- 
terį, taip iškamavusią vyriausiąjį sūnų, bet tuojau apsigal- 
vojo: 

— Tarp jų viskas baigta. Kleitonas rengiasi parvežti 
namo žmoną. 

— Nemanau, kad jis taip greit išmestų iš galvos tą, 
kuri buvo tokia svarbi jam. Ir aš netikiu, kad Klėjus ve- 
dė. Greičiausiai Vanesa kol kas jo nuotaka. 


— Tikiuosi, kad tu teisus. Įsivaizduoji, koks kils skan- 

dalas, jei Kleitonas taip skubotai susituoks? Apkalbų ne- 
išvengsime! 

Stivenas pašaipiai nužvelgė motiną. 

— Kleitonui nusispjauti į visokias apkalbas, ir tu pui- 
kiai tai Žinai. 


— Laikas keltis, — linksmai pareiškė Emilė atitraukda- 
ma užuolaidas.— Jau pirmos pradžia, o jo šviesybė taip 
ir neatsiuntė atsakymo prašydamas laikytis nuo jo kuo 
toliau. 

— Aš beveik iki paryčių akių nesumerkiau,— išleme- 
no Vitnė, bet tuojau pašoko, sugrąžinta iš svajų pasaulio 
į rūsčią tikrovę.— Nieku būdu negalėsiu to padaryti! — 
sušuko ji. 

—- Žinoma, galėsi. Tiktai pradžiai pasistenk nuleisti ko- 
jas iš lovos, o toliau viskas eis savaime, — juokais patarė 
Emilė. 

Vitnė atbloškė apklotą ir išsliuogė iš lovos, karštligiš- 
kai stengdamasi surasti dingstį, kad išvengtų pasimatymo 
su Kleitonu. 

— Kodėl negalėtume aplankyti parduotuvių, o paskui 
pasižiūrėti naujos pjesės Karališkajame teatre? — apimta 
nevilties paklausė ji. 

— Kodėl gi nepalaukti iki rytojaus, kad iškart galė- 
tume pradėti rūpintis tavo kraičiu? 

— Nagi, mus tiesiog reikia vežti į bepročių namus! 
Visas tas planas — tikra beprotybė. Jis nė neišklausys ma- 
nęs, O jei ir išklausys, tai nieko nepakeis. Aš mačiau, kaip 
šlykštėdamasis jis žiūri į mane. 

Bet Emilė ryžtingai stumtelėjo draugę link vonios, 

— Tai teikia daug vilčių. Šiaip ar taip, jis nors ką tau 
jaučia. 

Ji išėjo ir grįžo kaip tik Vitnei baigiant rengtis. 

— Kaip aš atrodau? — neryžtingai paklausė mergai- 
tė lėtai sukdamasi prieš Emilę. 

Šiandien ji apsivilko aksominę akvamarino spalvos suk- 
nią ilgomis rankovėmis ir kvadratine kaklo iškirpte. Lo- 
šiantys galvą tamsraudoniai plaukai, žibantys Žvakės švie- 
soje, buvo atšukuoti aukštyn nuo kaktos, sudėti karūna 
ir susegti akvamarinų ir briliantų sege taip, kad dalis gar- 

banų krito iki liemens natūraliomis bangomis, susuktomis 
galuose. Prabangūs drabužiai atrodė patraukliai ir kartu 
kukliai: šukuosena pabrėžė skulptūriškus šiek tiek raus- 
telėjusio veido bruožus. 

— Tu panaši į gražią senovinės šventyklos mergelę, 
kurią tuojau paaukos kraugeriškiems dievams, — iškilmin- 
gai pareiškė Emilė. 

— Ar nori pasakyti, kad atrodau išsigandusi? 

— Apimta panikos.— Emil ė apgaubė šaltas drėgnas 
Vitnės rankas savo šiltais delnais.— Tu niekada neatrodei 
geriau nei dabar, bet to negana. Aš pažįstu žmogų, su 
kuriuo tau reikės susitikti, ir patikėk: jo visiškai nepa- 
veiks pasirodžiusi drovi, išgąsdinta jauna moteris, į ku- 
rią jis, beje, iki šiol negali ramiai žiūrėti. Jis mylėjo ta- 
vo dvasios stiprybę ir narsumą. Ir jei tu pasirodysi jam 
tikras paklusnumo ir drovumo įsikūnijimas, vadinasi, ne- 
si ta, kurią jis mylėjo, ir neišvengiamai patirsi nesėkmę. 
Kleimoras leis tau pasiaiškinti ir prašyti atleidimo, bet 
atsakydamas tik padėkos ir atsisveikins. Padaryk ką nors: 
ginčykis, įsiutink jį, jeigu reikės, bet pamiršk baimę! Tapk 
ta mergina, kuriai Kleitonas jautė aistrą, šypsokis, flir- 
tuok, nors grumkis, bet prašau: jokio nuolankumo! 

— Dabar aš žinau, ką jautė vargšelė Elizabetė, kai aš 
pakursčiau ją pasipriešinti Piteriui, — tartum atsiduso, o 
gal prajuko Vitnė. Bet smakras pats kilstelėjo aukštyn, ir 
ji tapo tokia kaip anksčiau — išdidi ir didinga. 

Emilė palydėjo ją iki Maiklo karietos, ir Vitnė atsi- 
sveikindama apkabino draugę. 

— Kad ir kas atsitiktų, niekada nepamiršiu, kaip tu 
kovojai dėl manęs. 

Arkliai ėmė bėgti, nunešdami šiek tiek aprimusią Vit- 
nę ir palikdami drebančią iš susijaudinimo Emilę. 

Valandą keliavusi Vitnė pajuto pamažu prarandanti 
savitvardą ir mėgino susivaldyti, įsivaizduodama jų susi- 
tikimą. Ar Kleitonas atidarys duris pats, o gal palieps tar- 
nui palydėti ją į kabinetą? Privers Vitnę laukti ar atlėks 
į kambarį ir grėsmingai palenks virš jos šaltą uždarą vei- 
dą, laukdamas, kada ji baigs kalbėti, kad tuojau pat ga- 
lėtų išmesti ją lauk? Kaip jis bus apsirengęs? Tikriausiai 
namine palaidine, prislėgta širdimi pagalvojo Vitnė, apžiū- 

rinėdama prabangius savo drabužius, už kuriuos sumokė- 
jo Kleitonas. 

Ji vėl sudraudė save, ryžtingai stengdamasi negalvoti 
apie nesuderintus jų drabužius ir vėl sutelkti mintis į su- 
sitikimo smulkmenas. Koks bus Kleitonas — įpykęs ar pa- 
prasčiausiai abejingas? O Viešpatie, tegu verčiau jis tūžŽ- 
ta, tegu užpuola ją, prikalba baisių dalykų, tik tegu nesi- 
elgia su ja šaltai ir mandagiai, nes tai reikš, kad ji jam 
visiškai nerūpi. 

Klaiki nesėkmės nuojauta apėmė mergaitę. Jei Klei- 
tonas vis dar būtų neabejingas jai, jis niekada nebūtų šal- 
takraujiškai laukęs, kol ji atvažiuos, būtų atsiuntęs bent 
santūrų laiškelį, pranešantį, kad jis jos lauks. 

Karieta staigiai pasuko ir sustojo prieš milžiniškus ge- 
ležinius vartus. 

— Jis paliepė nejįleisti manęs! — panikuodama aikte- 
lėjo Vitnė, bet tuo metu vartų sargas, apsivilkęs tamsiai 
raudona livrėja, puošta aukso galionais, išėjo iš sargo 
namelio ir kažką sušneko su Arčibaldų vežėju. 

Vitnė su palengvėjimu atsiduso, kai vartų sargas lei- 
do jiems įvažiuoti ir arkliai šuoliais pasileido plačiu, ge- 
rai prižiūrimu keliu. Abipus plaukė nesuskaičiuojamos ve- 
jos ir didžiuliai parkai, prisodinti medžių, kurių lapai jau 
buvo nukritę. Gražus kraštovaizdis plytėjo aplinkui, kiek 
akys matė. 

Kanopos nubildėjo tiltu, nutiestu per gilų upelį, ir pa- 
galiau tolumoje iškilo puikūs rūmai su daugybe langų 
blizgančiais stiklais bei dailiais balkonėliais. Centrinis pa- 
statas buvo trijų aukštų, o didžiuliai sparnai buvo išlin- 
kę iš abiejų pusių, įrėmindami terasomis išdėstytą vidinį 
kiemą, dydžiu prilygstantį Londono parkams. 

Paskutinį kartą Vitnė buvo tokia prislėgta sielvarto, 
kad beveik neatkreipė dėmesio į namą. Net dabar ji at- 
silošė sėdynėje ir sielvartingai prisimerkė vydama šalin 
prisiminimus. Kuris — ji ar pats Kleitonas pavadino šį jo 
būstą „„varganu“? Nagi, jos pačios namas visas tilps vie- 
name šio namo sparne ir dar liks keturiems tokiems pat. 

Umai Vitnei pasirodė, kad ji važiuoja susitikti su ne- 
pažįstamu žmogumi, šių rūmų savininkas negalėjo būti 

tas pats nerūpestingas, linksmas žmogus, dalyvavęs su ja 
žirgų lenktynėse ir mokęs kortuoti. 

Trumpa gruodžio mėnesio diena ėjo į pabaigą — kas 
valandėlę dangus tamsėjo, ir pastato langai sužibo dešim- 
timis šviesų. Karieta sustojo, vežėjas nušoko žemėn ir 
nuleido laiptelius Vitnei. 

Patogiai įsitaisęs baltajame salone su aukso puošyba 
Stivenas nukreipė akis nuo sunerimusio motinos veido ir 
nerūpestingai Žavėdamasis ėmė apžiūrinėti aštuoniolikto- 
jo amžiaus baldus, apmuštus baltu šilku ir auksiniu bro- 
katu. Puikus Eksminsterio stiliaus kilimas ištisai dengė 
grindis, o sienos buvo išmuštos baltu šilku. Visur kabojo 
Rubenso, Reinoldso ir Ticiano paveikslai įmantriuose pa- 
auksuotuose rėmuose. 


Tarnas atidarė lauko duris kaip tik tuo metu, kai Sti- 
venas džiugiai šypsodamasis išėjo į vestibiulį rengdama- 
sis pasveikinti brolį ir Vanesą Stenfyld, bet tuojau pat 
nustebęs apmirė, išvydęs lyg ir pažįstamą žavią merginą, 
apsisupusią melsvai žaliu apsiaustu su baltų šermuonėlių 
pamušalu. Kai ji atmetė gobtuvą, Stiveno širdis suspurdė- 
jo iš netikėtumo. Jis atpažino viešnią. 

— Aš esu panelė Stoun,— pasisakė ji tarnui švelniu 
melodingų balsu.— Jo šviesybė, regis, laukia manęs. 

Tuo metu Stivenas prisiminė padriką girtą brolio iš- 
pažintį, stengdamasis suvokti, ar iš tikrųjų Klėjus ketino 
parvežti namo žmoną, o gal tik nuotaką, pasvėrė visus 
argumentus už ir prieš kišimąsi į asmeninį brolio gyve- 
nimą ir paklusdamas kažkokiai pašėlusiai Nuotaikai ap- 
sisprendė. 

Skubiai žengęs į priekį, kad tarnas nespėtų pranešti, 
jog šeimininko nėra, Stivenas nusišypsojo mergaitei vie- 
na iš Žavingiausių savo šypsenų ir pasakė: 

— Mano brolis tuojau turi parvažiuoti, panele Stoun. 
Ar nenorėtumėt įeiti ir palaukti joė 

Gražuolės veide šmėstelėjo dvi prieštaringos, galima 
sakyti, viena kitą paneigiančios grimasos — palengvėji- 
mas ir nusivylimas. 

— Ne, dėkui, — papurtė ji galvą.— Vakar aš pasiun- 
čiau jam laiškutį, tikėdamasi, kad jis skirs man valandė- 

lę, ir prašiau pranešti, jeigu jam tas laikas netinka. Gal 
kada nors kitą kartą... 

Ji linktelėjo Stivenui ir gręžėsi išeiti, bet šis ištiesė 
ranką ir kaip tik laiku spėjo pagauti ją už alkūnės. Mer- 
gaitė nesuprasdama pakėlė antakius ir nustebo dar la- 
biau, kai Stivenas, švelniai įveikdamas priešinimąsi, pa- 
traukė ją į vestibiulį. 

— Klėjų užgaišino, ir jis vakar negrįžo — paaiškino 
jaunuolis neatsispiriamai žaviai šypsodamasis.— Todėl jis 
ir nežino, kad susirengėte jį aplankyti šiandien. 

Dar Vitnei nespėjus nė žodžio ištarti, jis mandagiai 
nuvilko akvamarino spalvos jos apsiaustą ir padavė tar- 
nui. 

Vitnė negalėjo atitraukti akių nuo didingų marmuro 
laiptų, išlenktų plačiu grakščiu lanku, pereinančiu į erd- 
vų antrojo aukšto balkoną. Ji prisiminė, kaip Kleitonas 
nešė ją laiptais tą naktį, gyvai įsivaizdavo, koks pavojin- 
gas gali būti jo pyktis, ir skubiai pasisuko į duris. 

— Dėkui, kad pakvietėte mane pasilikti, lorde Vest- 
morlendai. 

—- Stivenai,— pataisė jis. 

— Dėkui, Stivenai,— pakartojo mergaitė; jai buvo ne- 
tikėta sulaukti tokio draugiškumo.— Bet aš neketinu lauk- 
ti. Prašau, jei galima, įsakykite, kad man grąžintų apsiaus- 
tą. 

Ji Žvilgtelėjo į tarną, kuris savo ruožtu įsistebeilijo į 
Stiveną, bet šis atkakliai papurtė galvą, ir tarnas susinėrė 
rankas ant krūtinės dėdamasis neišgirdęs prašymo. 

— Norėčiau, kad pasiliktumėt, — atkakliai pakartojo 
Stivenas nuoširdžiai šypsodamasis. 

Vitnė nesuprasdama nusišypsojo ir priėmė ištiesą ran- 
ką: 

— Dar niekada nepatyriau tokio malonaus priėmimo, 
milorde! 

— Vestmorlendai garsėja svetingumu, — pamelavo Sti- 
venas valiūkiškai prisimerkdamas ir vesdamas mergaitę 
į saloną, kur buvo jos šviesybė Alisija Vestmorlend. Iš- 
vydusi hercogienę, Vitnė suglumųsi atšoko. 

— Mes abu, mano motina ir aš, džiaugsimės, jeigu pa- 
lauksite Klėjaus drauge su mumis,— maloniai paaiškino 

Stivenas.— Aš žinau, kad jis jausis laimingas išvydęs jus, 
panele Stoun, ir niekada neatleis mums, jei leisime jums 
išeiti dar jam negrįžus. 

Vitnė nustebusi įbedė į jį akis. 

— Lorde Vestmorlendai. ..— pagaliau pradėjo ji su 
vos juntama pašaipa. 

— Stivenai, manau, kad jūs privalote žinoti, jog, ko 
gero, jūsų brolis visiškai nesijaus laimingas mane išvy- 
dęs. 

— Nieko, — šyptelėjo Stivenas,— surizikuosim. 

Baltai auksiško salono apstatymas privertė Vitnę tie- 
siog virpėti iš susižavėjimo, tačiau ji stengėsi ne itin 
kruopščiai apžiūrinėti meistrišką lubų lipdybą ir kaban- 
čius ant sienų didžiųjų tapytojų šedevrus, įrėmintus pauk- 
suoto bageto rėmuose. Pagarbiai pasiūlęs jai ranką, Sti- 
venas privedė prie našlės hercogienės. 

— Mama, leisk pristatyti tau panelę Stoun, — tarė 
jis.— Klėjus praeitą naktį negrįžo ir, žinoma, nesuspėjo 
sužinoti apie tai, kad Vitnė rengiasi jį aplankyti, bet aš 
įkalbėjau ją pasilikti ir palaukti, kol jis parvažiuos. 

Vitnė padarė hercogienei reveransą, ir tuo metu iš- 
girdo, kaip Stivenas pabrėžė jos vardą, kurio ji nebuvo 
jam minėjusi, pastebėjo, kad hercogienė atsakė nesupran- 
tančiu žvilgsniu ir krūptelėjo. Kas čia dedasi? 

— Jūs — Mano sūnaus bičiulė, panele Stoun? — man- 
dagiai pasiteiravo jos šviesybė, kai Vitnė atsisėdo ant jai 
pasiūlytos kėdės priešais hercogienės soiutę. 

— Kadaise mes buvome bičiuliai, jūsų šviesybe,— są- 
žiningai atsakė Vitnė. 

Hercogienė iš nuostabos sumirksėjo išgirdusi tokį ne- 
įprastą atsakymą, įsistebeilijo į jūros bangų spalvos akis, 
rimtai žiūrinčias į ją iš po tankių juodų blakstienų, ir 
ūmai pašoko, bet tuojau susitvardžiusi didingai atsisėdo 
į ankstesnę vietą ir skubiai pasuko galvą į Stiveną, ku- 
ris vos pastebimai linktelėjo. 


Sėkmingai ignoruodamas neramius motinos žvilgsnius, 
jis įsitaisė patogiau ir sėdėjo tylėdamas, kol moterys kal- 
bėjosi įvairiausiomis temomis: nuo naujausių Paryžiaus 
madų iki Londono oro. 

Praėjus beveik valandai, lauko durys plačiai atsivė- 


400 


rė, ir iš vestibiulio atsklido balsai. Žodžius sunku buvo 
suprasti, bet iš krūtininio juoko intonacijų ir švelnaus, 
į Kleitoną besikreipiančio moters balso negalėjai suklysti. 
Stivenas pastebėjo, kokia priblokšta atrodo Vitnė, tik da- 
bar supratusi, kad Kleitonas parvažiavo su moterimi, ir 
skubiai pakilęs užjaučiamai ir drąsinamai pažvelgė į mer- 
gaitę, O paskui atsargiai persėdo taip, kad atsidurtų prie- 
šais ją ir užstotų nuo Kleitono, duodamas Vitnei laiko 
susikaupti ir susitvardyti. 

— Atleiskite, kad taip vėlai. Mus užgaišino,— atsipra- 
šė Kleitonas, lūpomis paliesdamas motinos kaktą.— Ti- 
kiuosi, kad jums nesunku buvo surasti savo kambarius ir 
be šeimininko, — juokaudamas pridūrė. 

Jis atsigręžė ir išvedė į priekį Vanesą. 

— Mama, leisk pristatyti tau Vanesą. .. 

Sulaikęs kvėpavimą, Stivenas garsiai ir su palengvėji- 
mu atsiduso, kai Kleitonas užbaigė: 

— „„„Steniyld. . 

Vanesa pritūpė prieš hercogienę darydama gilų re- 
veransą, ir kai abi ledi pasikeitė tinkamais ta proga ma- 
loniais žodžiais, Kleitonas atsainiai mostelėjo ranka į Sti- 
veną ir juokdamasis paaiškino: 

— Vanesa, tu jau pažįsti Stiveną. 

Tai pasakęs jis vėl grįžo prie motinos ir žemiau pasi- 
lenkęs kažką tyliai sušneko su ja. 

— Malonu vėl matyti jus, panele Stenfyld— dėdama- 
sis oficialus, atsiliepė Stivenas. 

— Dėl Dievo meilės, Stivenai, — ėmė juoktis Vane- 
sa,— regis, mudu ištisą amžinybę palaikome ganėtinai bi- 
čiuliškus santykius, kad kreiptumės vienas į kitą papras- 
tai, vardais! 

Bet Stivenas, nebekreipdamas daugiau dėmesio į Va- 
nesą, palietė Vitnės ranką, ir ji aiškiai nenoromis, vir- 
pėdama iš nervinės įtampos, atsistojo. 

— Panele Stenfyld,— Stivenas šiek tiek pakėlė bal- 
są,— susipažinkite su panele Vitne Stoun. 

— Krūptelėjęs Kleitonas staigiai atsitiesė ir pasisuko. 

— O šit anas džentelmenas sustingusiu akmeniniu vei- 
du — mano broliukas. Kaip, beje, jūs jau žinote. 


Vitnė nevalingai susigūžė nuo smogusios jai šalto, ne- 

žaboto įniršio bangos, kai Kleitono žvilgsnis tiesiog per- 
skrodė ją. 

— Kaip laikosi jūsų teta? — lediniu tonu pasiteiravo 
jis. 

— Puikiai, dėkoju jums, — vos girdimai sušnibždėjo 
Vitnė.— O jūs? 

Kleitonas santūriai linktelėjo: 

— Kaip matote, iš mūsų paskutinės dvikovos aš iš- 
ėjau be žaizdų ir randų. 

Vanesa, mačiusi Vitnę per pobūvį pas Raterfordus, ma- 
tyt, atpažino joje varžovę ir sveikindamasi vos palenku- 
si nepriekaištingai sušukuotą galvutę, įžeidžiai mandagiai 
šypsodamasi, pareiškė: 

— Esterbrukas buvo jums pristatytas per pobūvį pas 
lordą ir ledi Raterfordus, panele Stoun.— Ir stabtelėjo, 
tartum stengdamasi geriau prisiminti, kaip ten buvo: — 
Taip, ir jis paskui daug pasakojo apie jus. 

Supratusi, kad Vanesa laukia atsakymo, Vitnė įsitem- 
pusi sumurmėjo: 

— Labai malonu iš jo pusės. 

— Kiek man žinoma, jo žodžiuose nebuvo nieko ma- 
lonaus, panele Stoun. 

Vitnė nustėro taip netikėtai ir nepelnytai užpulta, ir 
įsiviešpatavusioje mirtinoje tyloje nuskardėjo Stiveno bal- 
sas. 

— Mes galėsime pašnekėti apie savo bendrus pažįsta- 
mus prie stalo,— džiugiai pareiškė jis, — su sąlyga, kad 
man pavyks įkalbėti gražiąją mūsų viešnią pavakarieniau- 
ti su mumis. 

— Aš... aš negaliu pasilikti... man labai gaila... .— 
apimta nevilties išlemeno Vitnė. 

— Bet aš primygtinai prašau! — nusišypsojo Stivenas 
ir kilstelėjęs antakį pažvelgė į išbalusį brolį — Mudu abu 
labai prašome, ar ne? 

Tačiau Kleitonas nesivargino kartoti pakvietimo. Jis 
tik santūriai linktelėjo per petį tarnui, kuris sukiojosi prie 
durų, duodamas suprasti, kad reikia padėti dar vienus 
valgomuosius įrankius, o paskui tylėdamas žengė prie bu- 
teto ir įsipylė viskio. 

Stivenas atsisėdo greta Vitnės ir šūktelėjo Kleitonui, 

kuris stovėjo atgręžęs jam nugarą. Net iš tolo galėjai pa- 
stebėti, kad Kleitonas įsitempė ir kad jis verda pykčiu. 

— Įpilk ir man, vyresnysis broliuk, — geraširdiškai pa- 
prašė Stivenas. 

Kleitonas su neapykanta pažvelgė į Stiveną. 

— Esų tikras, kad tarp daugybės šaunių tavo talentų 
atsirastų ir gebėjimas pačiam įsipilti viskio,— vos tvar- 
dydamas įtūžį išdaužė Kleitonas. 

— Visai teisingai — romiai sutiko Stivenas keldama- 
sis iš savo vietos greta Vitnės.— O jums, ledi? Po taurę 
vyno? 

Vanesa ir Vitnė abi sutiko, o hercogienė vos ištvėrė 
nepareikalavusi iškart viso butelio. 

Stivenas oriai žengė prie bufeto, įsipylė sau viskio ir 
pripylė tris krištolines taures vyno, visiškai nekreipdamas 
dėmesio į tai, jog nuo brolio tiesiog sklinda įtūžio ban- 
gos. 

— Ar yra bent mažiausias šansas, — sumurmėjo Klei- 
tonas sau panosėje,— kad tu nenutuoki, kas ji... man? 

— Jokio, — ramiausiai nusišiepė Stivenas pakeldamas 
tris taures ir garsiai, kad girdėtų visi esantys, paprašė: — 
Klėjau, gal nuneštum Vitnei vyno? Niekaip negaliu pa- 
imti iškart keturių taurių. 

Kleitonas be žodžių griebė taurę ir taip grėsmingai pri- 
šoko prie Vitnės, kad ši nejučia gūždamasi atsišliejo į so- 
fos pagalves, veltui ieškodama jo niūriame veide bent 
menkiausio ankstesnių jausmų atšvaito. 

Kankinama gėdos ir begalinio liūdesio, Vitnė išsiblaš- 
kiusi siurbtelėjo vyno, paslapčiomis stebėdama Kleitoną, 
kuris sėdėjo priešais, greta Vanesos, nerūpestingai užsi- 
kėlęs koją ant kojos. Kaip laisvai jis jaučiasi čia, pra- 
bangiame baltai auksiniame kambaryje,— santūrus, elegan- 
tiškas aristokratas, šio turtingo dvaro šeimininkas. Dar 
niekada jis neatrodė toks gražus... ir nepasiekiamas. Be 
to, ir Vanesa Stenfyld su savo banguojančia žydro šilko 
suknia atrodė neįtikėtinai, nepakartojamai graži, daug 
gražesnė negu pobūvio pas Raterfordus naktį. 


Visą valandą iki vakarienės Stivenas gavo vienas pa- 
kelti slogaus pašnekesio naštą. Tiesa, Vanesa suspėjo dar 
porą kartų įžeisti Vitnę, negaudama deramo atkirčio. Klei- 

tonas atsakinėjo lakoniškai, griežtai ir tik tada, kai nega- 
lėdavo to išvengti, o Vitnė reagavo į įprastus aukštuome- 
nėje Stiveno tauškalus vienskiemeniais jaustukais. Her- 
cogienė išgėrė dar tris taures vyno, neištarusi nė vieno 
žodžio. 

Jausdama, kaip gerklę vis labiau gniaužia nuoskaudos 
ir skausmo gniutulas, Vitnė tylomis skaičiavo minutes. Kai 
tik visi pakils iš užstalės ir kankynė baigsis, ji pagaliau 
galės iš čia nešdintis. Dabar mergaitė suprato: nevertėjo 
viso to daryti. Per vėlu. 

Laimė, tarnas netrukus pranešė, kad vakarienė patiek- 
ta. Kleitonas pakilo ir nė nežvilgtelėjęs į Vitnę pasiūlė 
vieną ranką motinai, o kitą — Vanesai ir nuvedė moteris 
prie stalo. Vitnė atsistojo ir įsikibo į parankę Stivenui, 
negalėdama akių atitraukti nuo tolstančio Kleitono. Jau 
rengėsi sekti jam įkandin, bet Stivenas sulaikė ją. 

— Velniai rautų tą Vanesą,— tyliai prajuko jis.— Ga- 
lėčiau ją pasmaugti! Mudviem laikas keisti strategiją, nors 
iki šiol viskas sekėsi puikiai. 

— Strategiją? — aiktelėjo Vitnė.— Puikiai? 

— Nuostabiai! Jūs sėdite čia tokia graži ir beginklė, 
ir Kleitonas negali atitraukti akių nuo jūsų, kai mano, 
kad jūs nematote. Bet laikas kažko griebtis, kad liktumė- 
te su juo vieni. 

Vitnės širdis suspurdėjo iš laimės. 

— Negali atitraukti... Ak Stivenai, ar esate tuo tik- 
ras? Man atrodo, jis nė nepastebi, kad aš čia esu. 

— Pastebi, būkite rami,— nusijuokė Stivenas. Nors ir 
atiduotų viską pasaulyje, kad jūsų čia nebūtų! Atvirai 
kalbant, nepamenu, ar esu matęs jį tokį įsiutusį. Dabar tik 
nuo jūsų priklauso, kad jis visai nebetektų savitvardos, 

— Ką? — sušnibždėjo Vitnė.— O Viešpatie, kam to rei- 
kia? 

Jie jau stovėjo prie valgomojo durų, bet Stivenas pa- 
sisuko ir sustojo priešais portretą ant priešingos sienos 
taip, kad sėdintys prie stalo galėtų matyti tik jų nuga- 
ras. Dėdamasis rodąs paveikslą Vitnei ir aiškinąs apie jį, 
Stivenas sumurmėjo: 

— Privalote taip jį įsiutinti, kad jis pakiltų nuo sta- 
lo ir išsitemptų jus su savimi. Jeigu to nepadarysite, jis 

vos pasibaigus vakarienei ras dingstį nusivesti Vanesą ir 
mano motiną kur nors į kitą vietą ir paliks jus sų mani- 
mi. 

Perspektyva vėl stoti į žodžių mūšį su Kleitonu sukėlė 
Vitnei keistai sumišusį jausmą — baimę podraug su per- 
galės nuojauta. Ji priminė sau, jog Emilė įstengė viską iš- 
tverti ir nugalėti, vadinasi, ir ji įstengs. 

— Stivenai,— staiga paklausė Vitnė,— kodėl jūs tai da- 
rote? 

— Dabar ne laikas leistis į šias kalbas, — atsakė šis Ves- 
damas ją prie valgomojo durų.— Įsidėmėkite vieną da- 
lyką — kad ir kaip įpykęs būtų brolis, jis myli jus. Ir 
jei rasite savyje jėgų pasikalbėti su juo akis į akį, tikrai 
sugebėsite jam tai įrodyti. 

— Bet jūsų motutė palaikys mane netaktiškiausia ir 
įkyriausia moterimi pasaulyje, jei tyčia imsiu provokuo- 
ti Kleitoną ginčytis. 

— Motina palaikys jus drąsia ir ištverminga,— ber- 
niokiškai nusišypsojo Stivenas.— Kaip, beje, ir aš. Na, o 
dabar — pirmyn, jaunoji ledi. Nekantriai trokštu vėl pa- 
matyti gyvenimo džiaugsmu trykštančią, energingą, šau- 
nią merginą, kurią užvakar mačiau per pobūvį pas Kings- 
lius. 

Vitnė tik suspėjo mesti nustebusį, dėkingą žvilgsnį į 
savo palydovą, jau vedama prie stalo. Stivenas atitraukė 
jai kėdę kaip tik tuo metu, kai Kleitonas su pribloškian- 
čiu sarkazmu pastebėjo: 

— Labai malonu iš jūsų pusės, kad pagaliau prisidė- 
jote prie mūsų. 

— O iš jūsų pusės dar maloniau buvo pakviesti ma- 
ne, jūsų šviesybe,— pabrėžtinai mandagiai atšovė Vitnė. 

Tačiau Kleitonas nekreipdamas į ją dėmesio linktelė- 
jo tarnams, duodamas ženklą nešti patiekalus. Jis sėdėjo 
šeimininkui skirtoje Vietoje, tarp motinos ir Vanesos. Vit- 
nė atsisėdo greta hercogienės, o Stivenas — greta Vane- 
sos, priešais Vitnę. 

Kai tarnas pripylė šampano į Mergaitės taurę, Kleito- 
nas kandžiai iškošė: 

— Pastatykit visą butelį greta panelės Stoun. Kiek 
pamenu, ji tiesiog dievina šampaną. 

Džiaugsmas užliejo Vitnę. Kleitonas nebegali ignoruo- 
ti jos! Tik Žmogus, kuriam ji — ne tuščia vieta, gali tiek 
įpykti, kad šitaip pasakytų! 

Žaviai nusišypsojusi jam, ji siurbtelėjo putojančio vy- 
no: 

— Patikėkite, ne itin! Nors kartais šampanas padeda 
atgauti narsumą kai kurioms... asmenybėms. 

— Tikrai? Nežinojau. 

— Na, taip, drąsai palaikyti jūs geriau renkatės vis- 
kį, — pastebėjo Vitnė, vos Kleitonas pakėlė taurę prie 
lūpų. 

Jo akys grėsmingai prisimerkė, ir Vitnė skubiai nu- 
kreipė žvilgsnį į šalį. ,,Prašau, mylėk mane, — mintyse mal- 
davo ji.— Neversk manęs tuščiai kęsti tą išbandymą". 

— Ar skambinate fortepijonu, Vitne? — nervingai pa- 
siteiravo hercogienė, stengdamasi nutraukti įtemptą tylą. 

— Tik norėdama įžeisti kieno nors klausą, — nusišyp- 
sojo Mergaitė. 

— Vadinasi, dainuojate? — visai netekusi vilties, spy- 
rėsi hercogienė. 

— Taip, bet visai nepataikau. Bijau, kad Viešpats ne- 
apdovanojo manęs klausa. 

— Iš tiesų, panele Stoun,— iškošė Vanesa,— mūsų lai- 
kais labai retai sutiksi gerai išauklėtą merginą, neišmo- 
kytą skambinti ir dainuoti. Gal papasakotumėt mums apie 
savo talentus? 

— Vitnė — užkietėjusi koketė,— įsiterpė Kleitonas per- 
smMeigdamas mergaitę naikinančiu žvilgsniu.— Ji moka ke- 
letą kalbų ir net gali gana laisvai kalbėti jomis. Gerai žai- 
džia šachmatais, blogai — soliterą, yra puiki jojikė, ypač 
jei laiku atimsi iš jos rimbą. Giriasi neblogai šaudanti iš 
timpos, nors šito negaliu patvirtinti, ir yra neprilygsta- 
ma artistė, šitai ne kartą pats esu matęs. Ar viską tiks- 
liai išvardijau, Vitne? Nieko nepamiršau? 

— Ne visai, jūsų šviesybe,— atlaidžiai paprieštaravo 
Vitnė šypsodamasi, nors žiaurūs Kleitono žodžiai skau- 
džiai žeidė.— Manau, kad mano gebėjimą žaisti šachma- 
tais derėtų apibūdinti geresniu epitetu negu vien „ge- 
rai“, O jei abejojate mano gabumais šaudyti iš timpos, 
būsiu laiminga galėdama pademonstruoti juos su sąlyga, 

kad jūs sutiksite būti mano taikiniu, kaip aš ką tik bu- 
vau jūsiškiu. 

Stivenas nepadoriai garsiai nusijuokė, o jo motina, ne- 
tekusi jėgų, sušvokštė: 

— Ar dažnai važinėjate į subuvimus, grįžusi iš Pran- 
cūzijosė 

Vitnė bijojo pakelti galvą, kad nesusidurtų akimis su 
Kleitonu. 


— O taip, kone kiekvieną vakarą. Nors niekas nė kar- 
to nesurengė kaukių baliaus, o aš taip juos mėgstu. Re- 
gis, milordas hercogas irgi... 

— O vestuves ar mėgstate? — mMeilikaujamu balsu pa- 
siteiravo Vanesa.— Jeigu taip, mums bus malonu pakvies- 
ti jus į savąsias. 

Ir vėl prie stalo įsiviešpatavo senovinio mauzoliejaus 
tyla. Bergždžiai stengėsi Vitnė ką nors valgyti, valgis stri- 
go gerklėje. Skausmingai maldaudama ji žvilgtelėjo į Sti- 
veną, bet šis tik abejingai gūžtelėjo pečiais ir pakėlė an- 
takius, rodydamas į Kleitoną. Vitnė suprato, jog Stivenas 
liepia tęsti, bet ji negalėjo. Viskas baigta. Ir ilgiau pasi- 
likti ji negali, nors kvaila būtų apsimesti, kad jai staiga 
pasidarė negera. Ji per daug nuvargusi, iškamuota to ne- 
žmoniško kankinimo, kad susimąstytų, jog visi puikiai 
supras staigaus jos išėjimo priežastį. 

Ji nusiėmė nuo kelių servetėlę, padėjo ant stalo prie 
lėkštės ir mėgino atstumti sunkią kėdę, bet tuo metu jos 
pirštus nelauktai uždengė moters delnas. Hercogienė drą- 
sinamai spūstelėjo jos ranką, ir šis trumpas jos gestas aki- 
vaizdžiai sakė: „Pasilik ir užbaik, ką pradėjai“. 

Vitnė neryžtingai nusišypsojo. Padvejojusi ji vėl pa- 
sidėjo servetėlę ant kelių ir tik tada išdrįso pažvelgti pir- 
ma į Kleitoną, kuris niūriai spitrėjo į taurę, o paskui į 
Vanesą. Ji negalėjo įsivaizduoti; kad Kleitonas laiko glė- 
byje tą išdidžią gražuolę, nuberia ją karštais bučiniais. 
Vien ši mintis, sukėlusi laukinį pavydą ir pyktį, privertė 
Vitnę pasilikti. 

— Tikiuosi, jog nepyksti ant manęs už tai, kad išda- 
viau mūsų paslaptį pašaliniamsė — Vanesa kaltai šypso- 
damasi palietė Kleitono ranką. 

— Esu tikra, kad jis nė kiek nesupyko, panele Sten- 
tyld,— ramiai pertraukė Vitnė neatitraukdama akių nuo 
Kleitono.— Visi mes kartais padarome kvailysčių, ypač 
kai esame įsimylėję, argi ne jūsų šviesybe? 

— Nejaugi? — paprieštaravo Kleitonas. — Nepastebė- 
jau. 

— Tuomet jūsų atmintis arba labai trumpa, arba la- 
bai lanksti, — iššaukiamai atsakė Vitnė.— Matyt, jūs pa- 
prasčiausiai niekada nemylėjote. 

Kleitono taurė smarkiai tekštelėjo į stalą. 

— Ir ką visa tai reiškia, aš klausiu? — sušvokštė Klei- 
tonas. 

Vitnė akimirksniu sugniužo nuo ledinio įtūžusio jo 
žvilgsnio. 

— Nieko, — tyliai sumelavo ji. 

Vėl pamažu ėmė skimbčioti valgomieji įrankiai. Vit- 
nė matė, kaip mėšlungiškai Kleitono pirštai čia gniaužda- 
vo, čia vėl atleisdavo taurės kojelę, ir suprato, kaip jis 
trokšta pajusti pirštais vietoj krištolinio strypelio jos kak- 
lą. Po valandėlės jos šviesybė nervingai krenkštelėjusi pa- 
siteiravo Vitnės: 

— Sakykite, brangioji, ar Anglija jums pasirodė la- 
bai pasikeitusi? 

Vitnė norėjo atsakyti kaip nors banaliai, bet tuo me- 
tu suvokė, kad hercogienė nesąmoningai suteikė jai pui- 
kią galimybę, kurios mergaitei taip reikėjo. Kleitonas nė 
nemano jai leisti pasiaiškinti akis į akį, tai gal ji sugebės 
priversti jį nors šį tą suprasti čia, prie stalo? 

— Taip, nepaprastai, — jausmingai atsakė Vitnė. — 
Mat vos sugrįžusi aš sužinojau, jog man būnant Prancū- 
zijoje mano tėvas Mano vardu sutarė sužadėtuves su žmo- 
gumi, kurio aš, galima sakyti, nė mačiusi nebuvau ir su- 
sitikusi net nepažinau. 


— Koks siaubas, — sumurmėjo hercogienė, pagaliau 
pradėdama kai ką suprasti. 


— Tikrai taip, ypač todėl, kad esu gana keisto bū- 
do: jei man pradeda įsakinėti ir reikalauja nesąlygiškai 
paklusti, aš tuojau imu maištauti, darau viską atbulai ir 
visaip priešinuosi. O mano būsimasis vyras, nors pasi- 
rodė esąs savotiškai geras ir švelnus, sužadėtuvių atžvil- 

giu elgėsi pasibaisėtinai, buvo pasipūtęs ir despotiškas, 
žodžiu, tartum aš apskritai nebūčiau turėjusi teisės pa- 
reikšti savo nuomonę. 

— Taip, kai tuokiamasi iš išskaičiavimo, sunku pri- 
prasti vienam prie kito,— sutiko hercogienė.— Ir ką gi 
jūs darėte? 

— Susižadėjo su kitu, bevaliu idiotu, iššvaisčiusi visą 
turtą, — pareiškė Kleitonas pro dantis. 

— (Galbūt, bet ne su tironu ir diktatoriumi, — atšovė 
Vitnė.— Ir aš visiškai nesusižadėjau su Polu. 

Jie tylėjo tol, kol Stivenas nebeištvėrė: 

— Viešpatie, na, neverskite mūsų įtemptai laukti,— 
nusijuokė jis.— Kas įvyko paskui? 

— Kadangi Londone nemaža tinkamų jaunikių, — panie- 
kinamai drėbė Kleitonas,— panelė Stoun įsigeidė pasižiū- 
rėti, kiek jų sugebės paklupdyti prie savo kojų ir privers- 
ti pasipiIšti! 

Vitnė negalėjo iškęsti tokio tono. Prikandusi lūpą, ji 
vos kryptelėjo galvą: 

— Ne, aš buvau sužadėta tik su vienu žmogumi, bet 
jis taip pyksta ant manęs, kad nenori leisti pasiaiškinti. Ir 
jau nutraukė sužadėtuves. 

— Niekšas! — džiugiai pastebėjo Stivenas, įsidėdamas 
dar antienos su apelsinų padažu— Na, ir pikčiurna gi 
tas vaikinas! Gal net ir geriau, kad atsikratėte jo. 

— Aš... aš taip pat gana greit užsiplieskiu,— prisipa- 
žino Vitnė. 

— Tuomet gerai, kad jis atsikratė jūsų, — suriaumojo 
Kleitonas piktai įsispoksodamas į jaunėlį brolį — Stive- 
nai, man atrodo, kad toks pokalbis ne tik neįtikėtinai nuo- 
bodus, bet ir labai prasto tono. Ar aš aiškiai pasakiau? 

Dėdamasis nesuprantąs Stivenas patraukė pečiais ir 
linktelėjo, tačiau net jis nebedrįso ką nors daugiau sa- 
kyti. 

Tarnai nešė vis naujus patiekalus, tačiau iš penkių prie 
stalo sėdinčių žmonių tik Stivenas valgė su apetitu. Vit- 
nė tarė sau tik dar kartą, paskutinį kartą mėginsianti iš- 
provokuoti Kleitoną pasikalbėti atskirai. Tiesa, dabar ji 
nebeįsivaizdavo, kaip sugebės įtikinti jį, jeigu tai pavyks. 

— Stivenas tavęs klausia, Kleitonai,— šnibžtelėjo Va- 
nesa. 

— Ko? — burbtelėjo Kleitonas priešiškai Žiūrėdamas į 
brolį. 

— Aš paklausiau, kaip atbėgo tavo žirgai per pasku- 
tines lenktynes. 

— Neblogai, — lakoniškai atsakė hercogas. 

— Neblogai ar puikiai? — spyrėsi Stivenas ir nerūpes- 
tingai šypsodamasis paaiškino Vitnei: — Mes kirtome la- 
žybų, kad du mano žirgai ir trys Kleitono atbėgs pirmie- 
ji. Manieji du ir du Kleitono laimėjo lenktynes, o šit tre- 
čiasis atsiliko. Tai reiškia, kad mano broliukas pralaimėjo 
ir dabar skolingas man tris šimtus svarų.— Ir reikšmingai 
mirktelėjęs Vitnei paaiškino: — Jam ne pinigai svarbu, 
tiesiog nenori prisipažinti pralaimėjęs. Jis ne iš tų, ku- 
rie susitaiko su pralaimėjimu. 

Kleitonas padėjo peilį ir šakutę, rengdamasis išrėžti 
Stivenui negailestingą pamokslą už visas šio vakaro nuo- 
dėmes. Tačiau Vitnė, supratusi užuominą, nukreipė ugnį 
į save. 

— Keista, kad jūs taip manote, — nusistebėjo ji.— Esu 
pastebėjusi, kad jūsų brolis pasiduoda be jokios kovos. 
Mažiausia nesėkmė — ir kelia baltą vėliavą. .. 

Kleitonas taip trenkė delnu į stalą, kad lėkštės šok- 
telėjo. Staigiai atstūmęs kėdę, jis stryktelėjo iš už stalo. 
Skruostas iš įtampos trūkčiojo. 

— Panelei Stoun ir man būtina pasakyti kai ką vie- 
nas kitam, ir geriau be pašalinių akių, — iškošė jis svies- 
damas servetėlę ant stalo ir greit apėjęs stalą atsistojo 
Vitnei už nugaros.— Kelkitės, — įsakė jis žemu grėsliu bal- 
su, matydamas, kad Vitnė tarsi prišalo prie sėdynės. Mer- 
gaitė susigūžė, bet jo pirštai skaudžiai susmigo jai į rie- 
są, ir Vitnė neryžtingai atsistojo. 

Suglumusi hercogienė bejėgiškai pažiūrėjo į Vitnę, bet 
Stivenas sveikindamas kilstelėjo taurę ir laimingas nusi- 
šypsojo. 

Vilkte vilkdamas Vitnę paskui save, Kleitonas perėjo 
marmurinį vestibiulį. Praeidamas palei lauko duris, ji spė- 
jo riktelėti tarnui: 

— Paliepkite, kad po trijų minučių panelės Stoun ka- 
rieta privažiuotų prie durų! 

Ir pasukęs šalutiniu koridoriumi, vos pastebimai link- 
telėjo tarnui, atidariusiam duris į puikų kabinetą su dau- 
gybe knygų, kurias pusiau slėpė drožinėtos poliruoto ąžuo- 
lo arkos. Įsitempęs Vitnę į kambarį, Kleitonas smarkiai at- 
bloškė jos ranką ir pasitraukė prie židinio. Jis akivaizdžiai 
stengėsi valdytis, neleisti prasiveržti vis didėjančiam įtū- 
žiui, bet jam prastai sekėsi — žvilgsnis tebeliepsnojo at- 
vira neapykanta. 

Netikėtai jo balsas perskrodė tylą: 

— Duodu jums lygiai dvi minutes, kad paaiškintumėt 
to nelaukto ir nepageidaujamo apsilankymo tikslą. Na, o 
paskui aš palydėsiu jus iki karietos ir atsiprašysiu už jus 
motinos bei brolio, kad taip netikėtai išvažiavote. 

Vitnė vargais negalais įkvėpė, žinodama: jei kaip nors 
išsiduos bijanti, tai gali būti panaudota prieš ją pačią. 

— Mano apsilankymo tikslas? — vos girdimai paklau- 
sė ji karštligiškai skaičiuodama bėgančias sekundes.— Ma- 
niau, kad jis akivaizdus. 

— Vadinasi klydote! 

— Aš... atėjau... paaiškinti, kodėl taip elgiausi puo- 
toje. Matote,— murmėjo ji užsikirsdama ir stengdamasi 
viską suspėti Kleitono skirtu laiku, — susitikusi jus baž- 
nyčioje, aš Maniau, kad mudu vis dar susižadėję, ir... 

Kleitonas pervėrė ją paniekinamu žvilgsniu. 

— Jokių sužadėtuvių! — triuškinamai drėbė jis.— Vis- 
kas baigta! Ir niekada neturėjo prasidėti! Prisipažįstu, min- 
tis susižadėti buvo beprotiška, ir aš prakeikiu tą valandą, 
kada ji šovė man į galvą. 

Suvokdama, jog visiškai nepasisekė ir ji pralaimėjo, 
kenčianti Vitnė susmeigė nagus į delnus ir beviltiškai pa- 
purtė galvą: 

— Tarp mūsų niekada niekas neprasidėjo, nes aš ne- 
leidau. 

— Jūsų dvi minutės beveik praėjo. 

— Kleitonai, prašau, išklausyk mane, — nevilties ap- 
imta, ėmė maldauti mergaitė.— Tu... tu kartą sakei man 
norįs, kad aš ateičiau pas tave neverčiama... kad neno- 
Ti šaltos. .. neprieinamos. .. žmonos... 

— Ir? — įsiutęs suriko Kleitonas. 

— Ir... — drebančiu balsu sumurmėjo Vitnė,— aš at- 
ėjau... Savo noru. 

Vos jos žodžių prasmei prasiskverbus pro pykčio šar- 
vą, Kleitonas nustėro, įsitempė kaip įtempta styga. Kurį 
laiką jis tik žiūrėjo į ją sukandęs dantis, bet čia pat pri- 
glaudė galvą prie židinio lentynos ir užsimerkė. 

Vitnė suprato, kad jis stengiasi priešintis jai, tyliam 
prisipažinimui, švelniems žodžiams, tiems jausmams, ku- 
rie dar ruseno širdyje. Baimės paralyžiuojama, neatitrauk- 
dama nuo jo akių, ji laukė. Bet štai Kleitono vokai kils- 
telėjo. Jų žvilgsniai susitiko, ir Vitnė kone užduso iš lai- 
mės. Ji nugalėjo! Kleitono veidas bent kiek sušvelnėjo. 
Ji nugalėjo! 

Kleitonas pažvelgė į didelį plyną juos skiriantį kilimą, 
paskui į Vitnę. Balsas nebebuvo šaižus, bet žodžiai te- 
beskambėjo niekinamai: 

— Neketinu palengvinti tau nė vieno žingsnio. 

Nuotolis tarp jų atrodė beveik neįveikiamas, bet Vit- 
nė suvokė: jei nori pasiekti tikslą, turi pereiti visą kam- 
barį, ir Kleitonas nepasitiks pusiaukelėje... nes netgi da- 
bar ne visai pasitiki ja. 

Neatitraukdamas akių, Kleitonas žiūrėjo, kaip Vitnė 
eina artyn linkstančiomis kojomis. Nepriėjusi iki jo tik 
per porą žingsnių, turėjo palaukti, kol širdis liausis dau- 
žytis, o Keliai — virpėti. Pagaliau ji prisiartino, pasiren- 
gusi kiekvieną akimirką susmukti ant grindų, ir sustojo 
vos per colį nuo Kleitono, beveik liesdama jį krūtine. 

Ji laukė palenkusi galvą, tačiau bėgo laikas, o Klei- 
tonas nesujudėjo. Neištvėrusi mergaitė pakėlė į jį žalias 
kaip nefritas akis, spindinčias meile ir nuolankumu. 

— Prašau,— su skausmu sušnibždėjo ji, — apkabink 
mane... dabar... 

Kleitonas lyg ir palinko į ją, apmirė. .. bet tuojau grie- 
bė ją už rankų, trūktelėjo į save, beprotiškai pritrėškė 
prie krūtinės, godžiai įsisiurbdamas į švelnias šiltas lū- 
pas. 

Slopiai, džiaugsmingai šūktelėjusi Vitnė grąžino bu- 
činį ir mėgavosi jausdama jo lūpas savosiomis. 

Apkabinusi Kleitono kaklą, prisitraukė jį prie savęs, 

leipdama jo glėbyje. Virpulys nukrėtė Kleitoną, kai Vit- 
nė prisiglaudė prie jo, o rankos valdingai spaudė jos nu- 
garą, strėnas, tartum jis būtų norėjęs sutraiškyti liauną 
jos kūną. 

— Dieve, kaip aš ilgėjausi tavęs! — kimiai sušnib?- 
dėjo jis spausdamas Vitnę iš visų jėgų. Vos neryžtingai 
prisilietus jo liežuviui, Vitnės lūpos pačios prasivėrė, ir 
Kleitonas sudejavo grimzdamas į jos burnos seldybę, tir- 
damas ją kone beviltiškai atkakliai, imdamas viską, ką 
Vitnė jam siūlė. 

Neapsakomas džiaugsmas pervėrė jį, džiaugsmas, kad 
gali jausti Vitnę savo glėbyje, svaigti nuo jos lūpų, pri- 
gludusių prie jo lūpų, skonio, eiti iš proto dėl švelnių 
krūtų, pripildžiusių jo delnus. Jis nebegalėjo tęsti toliau 
ir bijojo liautis. .. bijojo, kad paleista Vitnė išnyks ir kan- 
kinantis nepatenkintas geismas vėl persekios, kamuos ji. 

Pagaliau Kleitonas pakėlė galvą, bet Vitnės nepalei- 
do, o padėjo smakrą jai ant viršugalvio laukdamas, kol 
nurims pašėlusiai plakanti širdis. Ir Vitnė nesistengė iš- 
trūkti, tartum jo glėbys buvo vienintelė žemės vieta, 
kurioje jai norėjosi būti. 

— Ar sutiksi tekėti už manęs? — šiek tiek atšlijęs ir 
pažvelgęs į spindinčius jos akių ežerus tyliai paklausė 
Kleitonas. 

Vitnė linktelėjo, nes neįstengė kalbėti. 

— Kodėl? — ramiai paklausė jis.— Kodėl tu nori tap- 
ti mano Žmona? 

Nuo to laiko, kai Kleitonas privertė Vitnę pereiti kam- 
barį nežengęs nė žingsnio jos pasitikti, ji žinojo, kad jis 
pareikalaus nesąlygiškos kapituliacijos, ir tuojau pat. Pa- 
lengvėjimo ašaros taip spaudė jai krūtinę, kad ji negalė- 
jo kalbėti. 

— Nes aš myliu tave, — stengdamasi atgauti žadą, ty- 
liai ištarė ji. 

Jo rankos vėl neapsakomai stipriai apglėbė ją. 

— Tepasigailės tavęs Dievas, jei pamelavai,— su įtū- 
Žiu perspėjo jis, — nes aš niekada daugiau nebesiskirsiu su 
tavimi. 

— Jausiuosi laiminga, galėdama įrodyti tau, kad ne- 
meluoju, — sušnibždėjo Vitnė. 

Kai jis lenkė galvą, ji pastebėjo, kaip aistra apniau- 
kė jo akis. Vitnė pasistiebė ant pirštų galiukų, kad grei- 
čiau galėtų pradėti įrodinėti mylinti. Ji bučiavo jį taip, 
kaip jis buvo išmokęs, leipėdama iš laimės, kai jis ėmė 
atsakinėti į bučinius godžiai atakuodamas jos lūpas, pra- 
skleisdamas jas, kol abu ėmė netekti kvapo. Jie glaudėsi 
vienas prie kito vis karščiau, tartum stengdamiesi amži- 
nai susilieti į vieną kūną. 

Staiga Kleitonas liovėsi bučiavęs ir nuleido rankas, kad 
baigtųsi ta kančia, kurią pats prisišaukė glamonėdamas 
dievinamo, taip dažnai naktimis sapnuoto kūno linkius. 
Bet neįstengdamas tvardytis tuojau vėl prisitraukė ją prie 
savęs, pirštai įsipainiojo svariose vešliose garbanose ir 
ėmė jas taršyti. | 

— Kodėl tu privertei mane taip ilgai laukti? — vos iš- 
daužė Kleitonas. 

Loštelėjusi atgal Vitnė galvos linktelėjimu parodė į 
valgomąjį kur vis dar sėdėjo Vanesa. 

— (O kodėl tu negalėjai palaukti ilgėliau? 

— Mažyte,— švelniai numykė jis — tu vienintelė mo- 
teris pasaulyje, kuri tokiu metu gali prisiminti Vanesą. 

Vitnės veidas ūmai tapo iškilmingai rimtas. Ir kai ji 
prašneko, Kleitonas negalėjo nepastebėti, kad jos žvilgs- 
nyje žybtelėjo šypsena: 

— Turiu tau šį tą prisipažinti, ir kas žino, kaip po to 
į Mane žiūrėsi. 

— Apie ką tuė — sunerimo Kleitonas. 

— Aš pasakiau tavo motinai tiesą apie savo muziki- 
nį talentą! 

— Bet gal tu dainuoji geriau negu skambini? — paer- 
zino jis. 

— Bijau, kad niekuo negalėsiu tavęs nudžiuginti. 

— Tuomet privalėsi išmokti kitų būdų, kaip suteikti 
man Malonumą. 

Linksmame, beveik nerupestingame Kleitono atsakyme 
Vitnė išgirdo kimtelėjusias geismo gaideles. 

Jo krūtinė po plonais marškiniais buvo šilta ir kieta. 
Prisiglaudusi prie jos skruostu, Vitnė nusišypsojo ir uždė- 
jo delną ant tos vietos, kur aidžiai plakė jo širdis. 

— Paskutinį kartą, kai mes aptarėme mano trūkumus 

šioje srityje, tu pasakei neturįs laiko mokyti naivią mo- 
kinukę. Bet manau... jei tu vis dėlto skirsi man laiko... 
pamatysi, kad aš labai gabi mokinė. 

Kleitonas ilgai tylėjo. 

— (Gal vertėtų pradėti nuo to, kaip išmokyti tave tin- 
kamiau atsakyti nei tada, kai paskutinį kartą kalbėjau tau 
apie savo meilę? — pagaliau pasakė jis. 

Laiminga Vitnė linktelėjo, bet jos balse staiga pasi- 
girdo ašaros. 

— Jei tu sutinki pamėginti dar kartą, aš įrodysiu, kad 
jau išmokau tą pamoką. 

Atlošęs galvą Kleitonas įdėmiai pažvelgė į mylimosios 
akis: 

— Aš myliu tave, mažyte. 

— Ir aš myliu tave, — sušnibždėjo Vitnė droviai lies- 
dama jo skruostą.— Labai myliu. 

— Mano džiaugsme,— nusišypsojo Kleitonas,— tu tei- 
si, tai milžiniškas žingsnis į priekį. 

Vitnė mėgino irgi nusišypsoti, bet Kleitonas išvydo, 
kaip ant blakstienos pakibo vaiskus lašelis. .. 

— Kodėl tu verki, brangioji? — suspaudeės tarp delnų 
jos veidą, nerimaudamas paklausė jis. 

— Nes, — sukūkčiojo Vitnė,— iki šios akimirkos bu- 
vau tikra, jog niekada nebeišgirsiu iš tavęs šių žodžių. 

Lyg dejonė ar juokas išsiveržė iš Kleitono krūtinės. 

— Ak mažyte, aš pamilau tave nuo tos nakties, kai 
mudu žaidėme šachmatais mano namuose, nuo to laiko, 
kai tu pareiškei niekada gyvenime nepavadinsianti vyriš- 
kio savo valdovu, o mane išvadinai šaltu, apsiskaičiuojan- 
čiu, klastingu niekšu už tai, kad aš laimėjau. 

Kleitonas neįtarė pamilęs Vitnę nuo tada, kai ji juok- 
damasi pasakojo jam apie mergytę, įberdavusią pipirų į 
muzikos mokytojo tabakinę. 

Į duris tyliai pabeldė. Į kabinetą įžengė Stivenas ir 
kandžiai nusišiepė broliui, kuris savininkiškai buvo apglė- 
bęs Vitnės liemenį ir glaudė ją prie savęs. 

— Prašom atleisti, brangusis brolau, bet tavo pasiša- 
linimas labai sunkina padėtį gretimame kambaryje. 


— Ar vakarienė jau baigėsi? — nepatenkintas paklau- 
sė Kleitonas. 

— Seniausiai, — patvirtino Stivenas.— Ir Vanesa labai 
nedraugiškai reaguoja į mano pastangas apšviesti ją, kaip 
reikia prižiūrėti ir šerti lenktynių žirgus. 

— Stivenai, jūsų brolis atsidūrė keblioje situacijoje, — 
nusišypsojo Vitnė, šiek tiek pasisukdama Kleitono glė- 
byje.— Leiskite prisiminti... kaip jis tai pasakė... ak, 
taip: jis turi dvi rankas, ir abi jau pasiūlytos. 

Stivenas susiraukė mąstydamas, bet tuojau linktelėjo, 
kaip žmogus, ką tik išsprendęs painų klausimą: 

— Aš irgi turiu dvi rankas, tačiau nė viena iš jų ne- 
pažadėta, panele Stoun! 

— Stivenai, — dėdamasis griežtas pastebėjo Kleitonas,— 
patariu nebandyti, kiek tveria tavo broliška meilė, ir ne- 
peržengti to, ką tu jau padarei. Rengiuosi „išlaisvinti“ 
vieną ranką, palydėdamas šįvakar Vanesą namo. 

— Man irgi reikia važiuoti, — atsiduso Vitnė nenoriai 
laisvindamasi iš Kleitono glėbio ir tvarkydamasi suknią.— 
Kol pasieksiu Emilės namus visai sutems. 

— Tu, mano meile, nė žingsnio nežengsi iš šių na- 
mų. Tuojau pat nusiųsiu tarną pas Arčibaldus paimti ta- 
vo daiktų, ir jis praneš jiems, kad tu grįši po savaitės. Nė 
diena ne anksčiau. 

Vitnė puikiai suprato, kad Kleitonas nenori jos pa- 
leisti dėl nepaaiškinamo jos elgsenos pasikeitimo puotos 
metu ir kadangi pati visa širdimi troško pasilikti, nuo- 
lankiai šypsodamasi pakluso jo įsakymui. 

Prisėdęs ant rašomojo stalo krašto, Kleitonas atidžiai 
sekė, kaip Vitnė rašo Emilei laiškutį. Ji patikino draugę, 
kad našlė hercogienė dabar yra Kleimore, todėl padoru- 
mas bus visiškai išlaikytas, ir paprašė pasiųsti Klarisę su 
daiktais. 

„Šį kartą, — pridūrė ji prieraše,— aš išsiuntinėsiu kvie- 
timus. Šis adresuotas tau — ar nesutiktum būti mano pa- 
merge? Labai myliu tave. Vitnė“. 

Kleitonas paėmė iš jos laiškutį ir nė kiek nesidrove- 
damas čia pat esančio brolio pakėlė Vitnę ir prigludo 
prie jos lūpų ilgu švelniu bučiniu. 

— Sugrįšiu po poros valandų, na, gal šiek tiek už- 
truksiu. Ar palauksi manęs? 

Vitnė linktelėjo, bet kai Kleitonas jau ėjo prie durų, 

ji nusisukusi ėmė piešti pirštu keistą raštą ant spindinčio 
lakuoto stalviršio iš raudonmedžio. 

— Kleitonai,— tyliai pašaukė ji, o balse buvo girdėti 
ašaros, — kai Vanesa šiandien kamantinėjo apie mano ta- 
lentus, aš pamiršau paminėti dar vieną. Ir... ir tas talen- 
tas. .. toks puikus ir didžiulis, kad atstoja visus kitus, ku- 
rių neturiu. 

Stivenas ir Kleitonas šypsodamiesi susižvalgė, ir nei 
vienas, nei kitas neišgirdo, kad mergaitė dūsta nuo ją 
užplūdusių jausmų. 

— Tai koks gi tas didysis tavo talentas, mažyte? — pa- 
klausė Kleitonas. 

Mergaitė užsidengė veidą delnais. Jos pečiai ėmė krūp- 
čioti. 

— Aš priverčiau tave pamilti mane, — užsikirsdama su- 
murmėjo ji.— Pati nežinau kaip, bet aš iš tikrųjų pasie- 
kiau, kad pamiltum mane. 

Šelmiškos kibirkštėlės Kleitono akyse bematant pra- 
dingo, ir jo veido išraiška pasidarė tokia išdidi, kad Sti- 
venas patyliukais privėrė paskui save duris, palikdamas 
įsimylėjėlius vienus. 

Kleitonas nuėjo į svetainę pasikalbėti su Vanesa ir 
parvežti ją namo. Pastebėjęs brolį, jis dėkingai nusišyp- 
sojo. 

— Stivenai, nenuleisk nuo jos akių! — linktelėjęs į ka- 
bineto duris, tyliai juokdamasis paprašė jis. 

Kol Kleitonas lydėjo Vanesą, Vitnė sėdėjo priešais Sti- 
veną kabinete, stengdamasi įveikti staiga užplūdusį sutri- 
kimą dėl viso to, kas įvyko šįvakar. Pagaliau ji susidėjo 
rankas ant kelių ir pažvelgė Stivenui tiesiai į akis: 

— Pasakykit, kodėl jūs įkalbėjote mane pasilikti va- 
karienės, nors Kleitonas aiškiai nenorėjo manęs matyti? 
Kas privertė jus padėti man, juk aš galėjau pasirodyti 
esanti paprasčiausia moteris, kuri norėjo paspęsti spąs- 
tus... 

— Aš žinau, kad nesate paprasta moteris, — pataisė Sti- 
venas.— Jūs vardu Vitnė, ir jūsų žalios akys. O prieš 
kelias savaites, vieną neramią naktį, mano mirtinai nu- 
sigėręs brolis apie nieką kita negalėjo kalbėti. 

Po dviejų valandų Kleitonas veržliai įžengė į saloną, 
ir Stivenas šaltai pastebėjo: 

— Manau, kad lordas Steniyldas buvo ne per geriau- 
siai nusiteikęs tau išvažiuojant? 

— Jis parodė ganėtinai santūrumo ir sveiko proto,— 
trumpai atsakė Kleitonas sėsdamasis greta Vitnės ir su 
įprastiniu elegantišku švelnumu, nusižengdamas visoms 
padorumo normoms, apkabino ją per pečius ir prisitrau- 
kė.— Man atrodo, jūs abu pavargote po varginančios ke- 
lionės šįryt ir seniai norite miegoti? — reikšmingai dėb- 
telėjęs į motiną ir brolį, nelabai mandagiai užsiminė jis. 

— Bijau, kad mane paveikė ne tiek kelionė, kiek vi- 
siškai kitos aplinkybės, — juokdamasi pastebėjo hercogie- 
nė, bet mandagiai palinkėjo čia esantiems labos nakties. 

Tačiau Stiveno nebuvo taip lengva atsikratyti. Atsi- 
drėbęs krėsle, jis susinėrė rankas ant krūtinės ir pareiškė: 

— Aš nė kiek nepavargau, broleli. Be to, nekantriai 
trokštu išgirsti, kaip bus rengiamasi vestuvėms.— Ir ne- 
kreipdamas dėmesio į grėsmingą Kleitono žvilgsnį, jis 
viltingai pažvelgė į Vitnę— Na? Tai kada išauš ta di- 
džioji diena? 

Kleitonas atsiduso susitaikydamas su Stiveno buvimu 
ir nusišypsojo Vitnei: 

— Kiek laiko tau prireiks pasirengti, mylimoji? 

Žvelgdama į tas neapsakomai patrauklias rudeniško 
dangaus spalvos akis, Vitnė pagalvojo, jog verčiau norė- 
tų vėl atsidurti jo glėbyje, jausti jo lūpų prisilietimą, ne- 
gu svarstyti vestuvių planus, bet nebuvo išeities, reikėjo 
ištverti Stiveno kamantinėjimą. 

— Tikriausiai daug bus pakviesta svečių? — neryžtin- 
gai paklausė ji turėdama galvoje Kleitono titulą ir dau- 
gybę jo pažįstamų bei draugų. 

— Labai daug, — patvirtino Kleitonas. 


— Tuomet prireiks nemažai laiko, kad viską suplanuo- 
tume, duotume nurodymus, išsirinktume drabužius... vien 
tik matavimuisi reikės sugaišti visą amžinybę. Dar rei- 
kės parašyti ir išsiųsti kvietimus, gauti atsakymus. ,. — 
Mergaitei net kvapą užgniaužė, kai ėmė skaičiuoti užgriū- 
siančius rūpesčius.— Tiesa, kiek svečių turi būti? 

— Ne mažiau kaip penki šeši šimtai, — pareiškė Klei- 
tonas. 

— Greičiausiai apie tūkstantį, jei, žinoma, nenori įžeis- 
ti pusės aukštuomenės ir susipykti su giminaičiais, — pa- 
tikslino Stivenas, šypsodamasis priblokštai Vitnei, ir no- 
rėdamas ją nuraminti pridūrė: — Hercogai Vestmorlendai 
visada tuokiasi bažnyčioje ir vestuves kelia čia, Klei- 
more. Tai sena tradicija; visi ją žino, todėl nereikia jau- 
dintis, niekam neatrodys keista, kad puota bus kelia- 
ma Kleitono namuose, 0 ne jūsų. 

— Visada tuokiasi bažnyčioje ir vestuves kelia čia? — 
pakartojo Vitnė lyg kaltintoja spitrėdama į šypsantį jau- 
nikį. — Tik pamanykit, o juk grasinai pagrobsiąs mane ir 
išvešiąs į Škotiją! 

— Ta tradicija, ponia,— numykė Kleitonas vedžioda- 
mas pirštu švelnius jos veido kontūrus ir smiliumi kils- 
telėdamas jos smakrą, — siekia tuos laikus, kai pirmasis 
hercogas Kleimoras pagrobė savo nuotaką iš jos tėvų pi- 
lies, kurią nuo Kleimoro skyrė kelių dienų kelionė. Pa- 
kelėje stovėjo vienuolynas, ir kadangi buvo manoma, kad 
mano prosenelis sukompromitavo merginą, vienas iš vie- 
nuolių pareiškė esąs pasirengęs sutuokti juos, nors ponia 
ir priešinosi. Puotą iškėlė čia, nes įpykę jaunamartės gi- 
minaičiai nepageidavo švęsti savo namuose įvykio, kurį 
tuo metu laikė greičiau dingstimi susigrumti.— Kleitonas 
dar plačiau ėmė šypsotis.— Todėl, kaip matai, jeigu bū- 
čiau išsivežęs tave į Škotiją, o vedęs parvežęs tave at- 
gal, tai būtų reiškę, kad mes šventai laikėmės tradicijų. 

Pasitenkinusi aiškinimu, Vitnė vėl suskato svarstyti, 
kiek laiko reikės ruoštis. 

—- Teresės Diu Vil vestuvės nebuvo tokios didelės, ir 
tai prireikė metų, kad viską... 

— Ne! — ryžtingai nutraukė Kleitonas.— Kategoriškai 
ne. 

— Šešių mėnesių? — leidosi į kompromisą Vitnė, 

— Šešių savaičių, — tvirtai patikslino Kleitonas, 

Tačiau įsakmus tonas nė kiek nepaveikė Vitnės, 


— Bet jei bus pakviesta tiek daug Žmonių, net pusės 
metų gali vos vos... 


Kleitonas lyg sąmokslininkas mirktelėjo broliui. 

— Gerai, — atsiduso jis,— duodu tau aštuonias. 

— Aštuonis mėnesius, — liūdnai palingavo galvą Vit- 
nė,— laiko beveik nelieka, nors tas terminas atrodo tik- 
ra amžinybė... 

— Aštuonias savaites, — kaip kirviu nukirto jos jau- 
nikis.— Ir nė dienos daugiau. Mano motina padės tau, 
kaip, beje, ir Hadžinsas. Turėsi tiek žmonių, kiek reikės. 
Aštuonios savaitės — net per daug. 

Vitnė abejodama žvilgtelėjo į jį, bet ir ji netroško 
laukti aštuonių Mėnesių, todėl galiausiai sutiko. 

Kleitonas tebesėdėjo nenuimdamas rankos nuo Vitnės 
peties ir draugiškai plepėjo su Stivenu, bet kai mergaitė 
neatsakė į juokaujamą pastabą, o jos galva ūmai nusviro 
jam ant krūtinės, jis dirstelėjo žemyn ir pastebėjo, kad 
ilgos blakstienos lyg tamsios strėlės guli ant jos skruostų. 

— Ji miega, — tyliai paaiškino Kleitonas ir atsargiai 
atstūmęs mergaitę pakėlė ją ant rankų.— Tu per daug pri- 
sijaudinai, mieloji, — tyliai tarė jis matydamas, kad Vit- 
nė, mieguistai kažką sumurmėjusi, dar labiau prisiglaudė 
prie jo.— Stivenai, palauk manęs čia. Man reikia kai ką 
tau pasakyti. 

Netrukus, pakvietęs kambarinę ir paliepęs Vitnę pa- 
guldyti kuriame nors iš svečių miegamųjų, Kleitonas nu- 
sileido į saloną ir sandariai uždarė paskui save duris. Dar 
nespėjus jam atsigręžti, brolis kyštelėjo jam į ranką bren- 
džio taurę ir pakėlė savąją be žodžių sveikindamas. 

— Turiu užduoti tau du klausimus, — ramiai pasakė 
Kleitonas, kai jie atsisėdo. 

Stivenas nusišypsojo ir ištiesė ilgas kojas, įsitaisyda- 
mas patogiau. 

— Kažkodėl laukiau to, jūsų šviesybe. 

— Iš kur tu sužinojai, ką man reiškia Vitnė? 

— Pats pasakei. Tą naktį Grend Ouke, kai mudu pa- 
sigėrėme kone iki sąmonės netekimo, tu viską išdėstei, 
net ir tai, kad jos akys žalios. 

Palinkęs į priekį, Kleitonas susimąstęs įbedė akis į 
taurę. 

— Ir ką gi aš tada pasakiau tau? 


Stivenas lyg ir; norėjo pameluoti, tai, be abejo, būtų 

buvę gailestingiau, bet pajutęs įsmeigtą į jį skvarbų bro- 
lio Žvilgsnį atsisakė to sumanymo. 

— Viską, — atsiduso jis.— Viską, įskaitant tai, kaip 
siaubingai tu pasielgei su ja. Todėl kai ji šiandien atva- 
žiavo įsitikinusi, kad tu gavai laiškutį, kuris, žinoma, pa- 
kliuvo į Hadžinso rankas, aš pamaniau taip: jei jau tu 
niekur neradai paguodos praradęs ją, padarysiu viską, kad 
sugrąžinčiau tau merginą. 

Kleitonas pritariamai linktelėjo. 

— Man liko tik vienas klausimas — niūriai pareiškė 
jis. 

— Tu jau uždavei du,— nerūpestingai pastebėjo Sti- 
venas. 

Bet Kleitonas, praleidęs pastabą negirdomis, tyliai, rim- 
tai pasakė: 

— Norėčiau žinoti, kaip galiu atsidėkoti tau už vis- 
ką... 

— Pinigai arba gyvybė? — retoriškai paklausė Stive- 
nas, atsistodamas poza, jo manymu, labiausiai tinkančia 
tikram vieškelių plėšikui. 

— Tau reikia tik paprašyti, — ramiai atsakė Kleitonas. 

Jau buvo visai vėlu, kai jis pagaliau atsigulė į lovą, 
susidėjo rankas po galva ir žiūrėjo į lubas, niekaip nejs- 
tengdamas patikėti, kad Vitnė yra čia. Po ilgo įnirtingo 
priešinimosi, nesibaigiančių nuoskaudų ir abipusio nesu- 
pratimo ji pati šiandien atvažiavo čionai sugrąžinti to, 
kas buvo tarp jųdviejų. 

Jis prisiminė, kaip iššaukiamai ji šiandien žiūrėjo į 
jį, tarsi kurstydama išdristi neigti, kad jis vis dar trokšta 
jos. Ir Kleitonas nusišypsojo tamsoje, vis įsivaizduodamas, 
kaip ji eina prie jo per visą ilgą kambarį: galva aukštai 
iškelta, akys spindi meile ir ištikimybe. Šis prisiminimas, 
vienintelis prisiminimas apie tai, kaip ji ėjo prie jo pa- 
mynusi išdidumą dėl meilės, liks jo širdyje iki pat mir- 
ties. Nieko pasaulyje Kleitonui negalėjo būti svarbiau. 

Rytoj jis pareikalaus paaiškinti, kodėl Vitnės elgesys 
su juo per puotą taip staigiai pasikeitė, palyginti su tuo, 
taisė jis, — paprašysiu paaiškinti: maištinga gražuolė, da- 
bar mieganti tolimiausiame koridoriaus gale, greičiau su- 
tiks atsakyti į prašymą negu į reikalavimą", 

Vitnė atsibudo iš kieto miego ir šiaip taip prasimerkė, 
nenorėdama skirtis su stebuklingais reginiais. Tačiau ji 
tuojau pat suprato, kur esanti, ir atpažino Merę, rausva- 
plaukę kambarinę, kuri uoliai gelbėjo jai praėjusį kar- 
tą. 

— Šeimininkas jau visą valandą vaikštinėja apačioje, 
nenuleisdamas akių nuo laiptų, — linksmai pranešė Merė 
savo giesmingu balsu su airišku akcentu.— Jis liepė pa- 
sakyti jums, kad diena šiandien nepaprastai šilta ir ga- 
lima pajodinėti. 

— Tas Žmogus įsivaizduoja esąs Anglijos karalius! — 
irzliai suniurzgėjo Klarisė braudamasi į kambarį ir taisy- 
damasi nukrypusį į šoną kyką.— Įsigeidė vesti mano ma- 
žytę — ir mus bematant siunčia namo iš Prancūzijos. Nori 
važiuoti į pobūvį — ir mes turime strimgalviais lėkti į 
Londoną! Šiandien jam šovė į galvą pajodinėti — ir ma- 
ne kelia iš lovos auštant, veža čionai kartu su jūsų daik- 
tais! Auštant,— pasipiktinusi pakartojo ji nutraukdama 
apklotą nuo Vitnės— kada visi padorūs žmonės dar tre- 
čią sapną sapnuoja. 

— Oi Klarise, — prajuko Vitnė keldamasi, — aš labai 
myliu tave! 

Ji skubiai išsimaudė vonioje ir apsivilko gintaro spal- 
vos amazonę, kurią Klarisė suspėjo įdėti į skrynią. Sku- 
bėdama greičiau pamatyti Kleitoną ir įsitikinti, kad jis 
neapgailestauja dėl praeitos nakties, mergaitė susirišo 
plaukus kaspinu ir išbėgo iš kambario. Tačiau atsidūrusi 
balkone ji sustojo. Kleitonas laukė jos laiptų apačioje; ne- 
ryškūs rudeniškos saulės spinduliai, prasiskverbę pro stik- 
lines lubas, nušvietė tamsius jo plaukus. Apsivilkęs pa- 
prasta zomšine palaidine su gilia trikampe kaklo iškirpte 
ir aptemptais juodos kavos spalvos jojimo bridžiais, jis at- 
rodė lyg dievas, ir Vitnei galva ėmė svaigti iš laimės ir 
susižavėjimo. 

Kleitonas tylomis stebėjo, kaip Vitnė leidžiasi pas jį 
plačiais laiptais. Nejaugi ji apgailestauja, kad atėjo pas 
jį vakar? O gal jau neapkenčia Kleitono už tai, kad pri- 
vertė eiti prie jo per visą kambarį? 

Bet tuo metu Vitnė, sustojusi ant paskutinės pakopos, 
droviai nusišypsojo žvelgdama į sunerimusias jo akis. 

— Labai gėda, — tyliai prisipažino ji — kai tikrai Ži- 
nai, kad visi kalbės vien apie tai, kiek jaunikis gražes- 
nis už nuotaką. 

Neįstengdamas tvardytis, Kleitonas griebė ją į glėbį, 
priglaudė prie krūtinės ir įsikniaubė veidu į kvapias gar- 
banas. 

— Viešpatie, — kimiai sušnibždėjo jis — ar galėsiu iš- 
tverti aštuonias savaites, kad pagaliau taptum mano? 

Pajutęs, kaip ji staiga nustėro, suprato, jog Vitnė gū- 
Žiasi iš baimės pagalvojusi apie tą siaubingą naktį, kai jis 
beveik prievarta paėmė ją. Kleitonas mąsliai nusišypso- 
jo — šiaip ar taip, prieš akis jam aštuonios savaitės bu- 
čiuoti ir glamonėti ją, aštuonios savaitės iki tos minu- 
tės, kai jo geismas pagaliau bus patenkintas, bet per tą 
laiką ir ji supras, kaip geidžia jo, įsitikins, kad daugiau 
niekada gyvenime jis nebeįskaudins jos. Ir vestuvių nak- 
tį net ir bijodama Vitnė pasikliaus juo, leisis mylima. 
Tuomet jis parodys jai, kaip tai turi būti iš tikrųjų ir 
ką tai reiškia jiems abiem. Ji proto neteks iš geismo, pri- 
glus prie jo ir ims rangytis po jo kūnu, trokšdama visiš- 
kai susilieti. 

— Ar nori apžiūrėti dvarą? — paklausė jis vos papus- 
ryčiavus. 

— Labai! — nudžiugusi sutiko Vitnė. 

Diena buvo šilta ir saulėta kaip reta. Įsimylėjėliai už 
parankių nuėjo pasivaikščioti didžiuliais parkais, grožėda- 
miesi kruopščiai prižiūrimomis geometrinių figūrų formos 
gėlių lysvėmis. 

Sodininkai ir jų padėjėjai, rankioję sausas šakas ir 
šlavę lapus, beveik neatkreipė dėmesio į jaunąją porą. 
Tačiau kažkokia ponios pastaba privertė hercogą gar- 
siai nusijuokti ir suspausti ją -glėbyje, ir tuomet darbi- 
ninkai supratingai susižvalgę vėl ėmėsi savo darbų. 

Eidama greta Kleitono, Vitnė stengėsi įsivaizduoti, kaip 
nuostabiai atrodo sodai ir parkai pavasarį, kai išsprogsta 
lapai ir skleidžiasi gėlės, nuberiančios savo žiedlapiais pla- 
čias alėjas ir apgaubiančios baltus geležinius suoliukus 
skaisčiai rausvu apklotu. 

Jie padarė lankstą ir nuėjo gilaus ežero pakrante prie 
pastatytos ant nedidelės kalvelės pavėsinės su grakščio- 
mis kolonomis. Gavo apeiti kone visą ežerą, kol pasiekė 
pavėsinę. Vitnė leipėjo iš palaimos, jausdama tvirtai spau- 
džiančią šiltą Kleitono ranką. Kokia laimė būti greta jo, 
nesikankinant galvojant, kad juos skiria nematomos kliū- 
tys, žinoti, kad taip bus visada! 

Ji pažvelgė į skaistų žydrą dangų su baltais puriais 
debesėliais ir pamanė, kad šiandien — geriausia jos gy- 
venimo diena. 

Iš pavėsinės atsivėrė tikrai gražus ežero ir vietovės 
reginys. Vitnė atsišliejo į baltą koloną pasigrožėti nuosta- 
bia panorama. Ji puikiai suprato, jog Kleitonas atvedė 
ją čionai norėdamas pasislėpti nuo smalsių akių, tačiau 
vis dar stovėjo visų Matoma, tyčia atitolindama akimir- 
ką, kai jie įeis į vidų ir jis apkabins ją... 

Staiga Kleitonas išdygo priešais ją ir atsirėmė abiem 
rankomis į koloną, lyg ir apglėbdamas Vitnę. Paėmeęs ją 
nelaisvėn, lėtai lenkė galvą artyn, o jo akys linksmai Ži- 
bėjo. 

— Tebūnie kaip tu nori, — sumurmėjo žaismingai, — aš 
nesu drovus, todėl man visai vis vien, kur bučiuoti ta- 
ve — ten ar čia. 

Kai jis pagaliau atšlijo, Vitnę krėtė šiurpuliai nuo pa- 
žadinto geismo. 

— Kleitonai,— sušnibždėjo ji, — aš. .. 

Bet jis pertraukė ją, prašnekdamas žemu tyliu bal- 
su: Ais i, 

— Man patinka, kai tu šauki mane vardu. Tuomet taip 
pašėlusiai trokštu tave apkabinti, pajusti burnoje saldų 
tavo liežuvėlį, glamonėti tavo krūtis ir jausti, kaip spe- 
neliai išdidžiai kyla ir duria man į delną. 

Vitnė trūkčiojamai atsiduso ir nudelbė akis, bet Klei- 
tonas suspėjo pastebėti nefritinių akių gilumoje žiburiuo- 
jančias liepsneles ir lengvą persikinį raudonį, nudažiusį 
švelnius skruostus. Jis slapčia nusišypsojo. Ji gali bijotis 
jo glamonių, bet kaip ir anksčiau liks aistringa, jaudri 
būtybė. Ir netrukus pamirš visą savo baimę. 

Kleitonas pažvelgė per jos petį į pavėsinę. Kad ir kaip 
jis norėtų vėl pripulti prie masinančių Vitnės lūpų, juos 

neišvengiamai pamatys. Suirzęs, kad negalima likti vie- 
niems, jis apžvelgė tolumas ir vakaruose išvydo miškais 
apžėlusias keteras. Ten niekam neateis į galvą jų ieškoti. 

— Tavo miškai? — paklausė Vitnė, pasekusi, kur kryps- 
ta jo žvilgsnis. 

— Dalis mano miškų, — nusišypsojo Kleitonas.— Iš ten 
matyti visų gražiausias apylinkės vaizdas. Dabar josime 
ten. Tačiau ne dėl vaizdo,— pridūrė pats sau ir pasisu- 
kęs taip pat atsirėmė į koloną grožėdamasis idealiu jos 
profiliu. 

Su tomis garbanomis, perrištomis aksominiu kaspinu, 
ji priminė Kleitonui mažą mergytę, kuriai derėtų mūvėti 
baltomis kojinaitėmis, vilkėti suknyte su rauktinukais ir 
sėdėti sūpynėse, kol berniūkščiai ginčijasi, kuriam teks 
garbė jas sūpuoti. Bet tuo panašumas ir baigėsi — nieko 
vaikiško nebuvo gundančiose grakščios, gintarine ama- 
zone aptemptos figūrėlės linkiuose. 

Kleitono mintys nenoromis grįžo prie ne tokių ma- 
lonių dalykų. 

— Kai ką mums reikia išsiaiškinti, ir kuo greičiau, kad 
galėtume palaidoti ir amžinai užmiršti praeitį. 

Vitnė pasuko galvą į šalį, bet Kleitonas negarsiai pri- 
dūrė: 

— Manau, kad jau žinai, apie ką noriu paklausti. 

Vitnė neabejojo: jis nori, kad ji paaiškintų savo elge- 
sį per Elizabetės vestuvių puotą, ir giliai atsidususi link- 
telėjo. 

— Supranti, kai mes pasimatėme bažnyčioje, maniau 
vis dar esanti susižiedavusi su tavimi ir nežinojau, kad 
tave pakvietė Emilė. Maniau, kad tu atvykai specialiai 
manęs pamatyti... 

Ji trumpai papasakojo jam viską, neįstengdama nuslėp- 
ti skausmo ir pykčio, kuriuos pajuto atplėšusi voką. Klei- 
tonas klausėsi nepertraukdamas ir palaukęs, kol ji baigs, 
paklausė: 

— Kas vakar paskatino tave atvažiuoti čionai, jei tu 
taip ėmei manęs neapkęsti? 

— Emilė privertė mane suprasti, kaip neteisingai aš 
galvojau apie tave. 

— Ką, — sunerimęs paklausė Kleitonas,— Emilė Arči- 
bald žino apie mus? 

— Viską, — vos girdimai prisipažino Vitnė ir pastebė- 
jusi, kaip susiraukė Kleitonas, neryžtingai paklausė: — O 
dabar ar galiu ir aš šio to paklausti? 

— Ko tik nori, dievaži, — iškilmingai pasidievagojo 
Kleitonas. 

— Visko, ką leidžia tavo jėgos ir sveikas protas? — 
pajuokavo Vitnė. 

— Visko, ko nori,— tvirtai, nors ir šypsodamasis pa- 
kartojo jis. 

— Kodėl tu taip siaubingai pasielgei su manimi? Kas 
privertė tave pagalvoti, kad aš... aš atsidaviau Polui? 

Vėl pajutęs panieką sau, Kleitonas trumpai atsakė. 

— Bet kaip tu galėjai patikėti Margarete, žinodamas, 
kad ji visa širdimi nekenčia manęs? 

Vitnė blėstelėjo į Kleitoną smerkiančiomis, kupinomis 
skausmo akimis, bet supratusi, jog tik dar labiau aitrina 
jo prisiminimus apie baisiąją naktį, skubiai pakštelėjo jam 
į lūpas. 

— Tai nebesvarbu. 

— Svarbu,— griežtai paprieštaravo Kleitonas.— Bet aš 
padarysiu viską, kad išpirkčiau savo kaltę.— Ir šypsena 
sušvelnino lyg iš akmens iškaltus jo bruožus, kai jis pa- 
siūlė: — Nagi, geriau pasižiūrėkim, kaip tu gebėsi tvar- 
dytis su mano mylima kumele. Mes josime prie tos kal- 
vos. 

Vaizdas nuo keteros viršūnės iš tikrųjų buvo įspūdin- 
gas. Kol Kleitonas rišo arklius, Vitnė stovėjo nejudėda- 
ma ir žiūrėjo į medžių prižėlusius slėnius, stengdamasi įsi- 
vaizduoti, kaip jie atrodys vasarą sužaliavę arba mainy- 
damiesi auksiniais ir raudonais rudens atspalviais. 

— Dar turime kuo pasimėgauti, be kraštovaizdžio, mi- 
ledi — kimtelėjusiu balsu pastebėjo Kleitonas.— Eikš, ir 
aš tau parodysiu. 

Vitnė atsigręžė ir išvydo Kleitoną sėdintį po medžiu, 
atsirėmusį į kamieną. Jo akys gosliai liepsnojo, ir bai- 
mės šiurpuliukai nubėgo mergaitės nugara. Taip troško 
atsidurti jo glėbyje, tirpti nuo karštų bučinių, bet įtarė, 
kad Kleitonui ne vien tai rūpi. Juk ji jau buvo jo lovo- 

je, ir jis gali manyti, kad visai nebūtina laukti, kol su- 
situoks. 

Tačiau Vitnė buvo įsitikinusi, kad vestuvės — būtina jų 
bendro gyvenimo sąlyga, be to, jautė visiškai galinti ap- 
sieiti be intymių santykių. Deja, gaus tenkintis tik aštuo- 
nių savaičių atokvėpiu, tada vėl privalės vykdyti skaus- 
mingas, žeminančias santuokines pareigas. 

Nesiryždama išdėstyti šių minčių Kleitonui, ji pasisu- 
ko veidu į slėnį ir mėgino atitraukti jo dėmesį: 

— Ar galime nujoti tenai? 

— Galime,— sutiko jis,— tik kada nors kitą kartą. 

— (O kodėl ne dabar? — maldaujamai sumurmėjo Vit- 
nė. 

— Nes dabar aš noriu tave pabučiuoti, — paprastai pa- 
aiškino jis. 

Vitnė nepatikliai įsistebeilijo į Kleitoną ir su paleng- 
vėjimu atsiduso: 

— Tu nori tik pabučiuoti mane? Tai yra nemėgin- 
Si... 

— Ak brangioji, eikš greičiau čionai, — tyliai prajuko 
Kleitonas, pastebėjęs, kad mergaitę išpylė raudonis.— Nie- 
ko daugiau aš nenoriu. Vien tai aš rengiuosi daryti — 
mintyse pasitaisė jis. 

Nušvitusi iš džiaugsmo, Vitnė žengė prie jo ir atsisė- 
do greta, bet Kleitonas paėmė ją už rankų ir užsitraukė 
sau ant kelių. 

— Iš čia vaizdas gražesnis, kai aukščiau sėdi,— pa- 
juokavo jis tvirtai apkabindamas nuotaką. 

Neprašoma ji atlošė galvą, ir Kleitonas, būgštaudamas 
išgąsdinti savo įkarščiu, vos palytėjo lūpomis jos smilki- 
nį, pabučiavo lygią kaktą ir skruostus, užmerkė jos akis 
lūpomis, tačiau nustebęs atšlijo: jis išgirdo tvardomą juo- 
ką. 

— Prastai taikotės, milorde hercoge,— pareiškė spin- 
dinti laime Vitnė— Jei jūsų regėjimas nepagerės, gau- 
siu pirkti jums lornetą. 

— Tu ir šitai sugebėtum, — suniurzgėjo Kleitonas įsi- 
siurbdamas į jos lūpas. 

Jos rankos nuslydo jo krūtine, susinėrė už pakaušio, 
ir Kleitono širdis ėmė nesutvardomai daužytis. Vitnės lū- 

pos šiek tiek prasivėrė, ir geismas pervėrė jį lyg ugninė 
strėlė, o kai jos liežuvis neryžtingai įslydo į jo burną, 
Kleitonas visiškai neteko savitvardos ir nubėrė ją reik- 
liais, įnirtingais bučiniais. Vitnė sudejavo, atsakydama to- 
kiomis pat audringomis glamonėmis. Jo liežuvis kankino 
ją malonia kankyne, čia skverbdamasis giliai į burną, čia 
traukdamasis, kol ji ėmė atsakinėti jau paklusdama pir- 
mykščiam instinktui. 

Kleitonas prasagstė jos švarkelį ir ėmė gniaužyti stan- 
džius krūtų sviedinukus; nykščiai suko ratukus apie aki- 
mirksniu sustandėjusius spenelius. Tos gundančios krūtys 
atgijo po jo delnais, jos krūpčiojo, pulsavo, ir tyli pasi- 
tenkinimo aimana ištrūko Vitnei, aidu atsiliepdama Klei- 
tono ausyse. 

Jo rankos nuslydo žemyn plokščiu mergaitės pilvu, dai- 
lia šlaunimi, ieškodamos vietos, kur be trukdančių sijonų 
būtų galima praskėsti ilgas jos kojas ir lėtai, atsargiai 
glamonėti burkstantį kauburėlį, kol šis gražus virpantis 
kūnas ims tirpti iš geismo, o išsigandusi gražuolė Kleito- 
no glėbyje įsigeis jo taip karštai, kaip jis geidžia jos. 

Nesiliaudamas bučiuoti jos lūpų, Kleitonas siekė geo- 
metriškos amazonės sijono apačios, bet sveikas protas 
nugalėjo, nežmoniškomis valios pastangomis jis pakėlė 
galvą ir atplėšė jį apkabinusias Vitnės rankas. Jis sunkiai 
alsavo, kraujas ūžė ausyse, tvinksėjo smilkiniuose, jame 
siautėje= aistros liepsna. Bijodamas išgąsdinti Vitnę per- 
nelyg akivaizdžių savo geismo įrodymu, Kleitonas nukėlė 
ją nuo savo kelių ir giliai įkvėpęs oro lėtai iškvėpė. Vitnė 
stebėjo jį nustebusi ir sunerimusi. Kleitonas nusišypsojo 
suprasdamas, kad jo kūnas nelauktai išdavė jį. 

— Mažyte, — apgailestaudamas paaiškino jis, — jei ne- 
sirengi išvaryti manęs iš proto, bijau, kad mes negalime 
šito toliau tęsti. 

Kai Vitnė suprato, ką reiškia jo žodžiai, jos akys iš 
nuostabos plačiai atsimerkė, virsdamos didžiuliais eže- 
rais. Ji staigiai trūktelėjo ir mėgino atšlyti, bet Kleitonas 
vėl priglaudė ją prie krūtinės. 

— Ne,— tyliai paprašė jis— pabūk dar bent kiek su 
manimi. Aš tik noriu laikyti tave glėbyje, nieko dau- 
giau. 

Vitnė mielai pakluso. 

— Ta ketera — tavo valdų riba? — paklausė ji, kai vė- 
liau jie ėjo prie supančiotų žirgų. 

Kleitonas šiek tiek įsižeidęs paaiškino: 

— Ne, ribos daug toliau. 

— Tai kiek tu turi žemės? — paklausė Vitnė pastebė- 
jusi šiek tiek įsižeidusią jo veido išraišką. 

— Beveik šimtą dvylika tūkstančių akrų. 

Mergaitė aiktelėjo. Tai, kad ji akivaizdžiai buvo su- 
krėsta, kažką priminė Kleitonui, ir jis staiga sustojo. 

— Tiesa, ar tau iš tikrųjų mano namai atrodo ,„var- 
gani'? — paklausė jis Žiūrėdamas į nuotaką, ir jo akys 
juokėsi. 

— Aš sakiau — „liūdni“, — šelmiškai nusišypsojo Vit- 
nė.— „„Vargani“ — tavo žodis. Ir namai tiesiog nuosta- 
būs — lygiai tokie kaip tu. 

Žmogus, kuris du mėnesius laukė, kol Vitnė kreipsis 
į jį vardu, vieną rytą išgirdęs iš nuotakos, kad jis gražus 
ir nuostabus, turėjo dar vieną svarią priežastį dovanoti il- 
gą aistringą bučinį. 


Stovėdami prie plataus lango, išeinančio į šonines pie- 
vutes, hercogienė ir Stivenas stebėjo, kaip susikibę už 
rankų Vitnė ir Kleitonas eina namo. 

— Jie tiesiog nuostabi pora, ar ne? — džiugiai paste- 
bėjo hercogienė. 

— Taip, mieloji mama, — supratingai numykė Stive- 
nas.— Ir tu nė apsidairyti nespėjusi tapsi viso tuzino gra- 
žučių anūkėlių senelė. 

— Stivenai, kaip tau negėda! 

— O kodėl? Man atrodo, kad geriau ir būti negali! 

Lyg žmogus, kurio kantrybė žiauriai bandoma, motina 
nudelbė sūnų, bet jo šypsenai negalėjo atsispirti — ji ne- 
ištvėrė ir ėmė kvatoti. 

— Norėjau pasakyti, sąžinės neturintis berniūkšti, kad 
Vitnė puiki mergina ir padarys tavo brolį laimingiausiu 
žmogumi pasaulyje! 

— Visai teisingai — sutiko Stivenas žvilgčiodamas pro 
langą. 

Ramiai ėjusi greta Kleitono Vitnė staiga atšoko, pra- 

juko, kažką sutarškėjo greitakalbe ir pasileido bėgti. 
Dviem šuoliais Kleitonas pasivijo mergaitę, užsimetė ant 
peties lyg miltų maišą ir žengė namo. Vitnė spardėsi ir 
stengėsi ištrūkti, kol jis pagaliau paleido ją žemėn. Nebe- 
mėgindama pabėgti, ji paklusniai nuėjo įkandin jo. 

— Regis, viskas susitvarkė, — nusijuokė hercogienė. 

— Nesitikėk to,— numykė Stivenas. 

Ir Vitnė čia pat aplenkė Kleitoną keturiais žingsniais, 
o paskui pasisuko ir beregint dingo iš akių. Šį kartą Klei- 
tonas, užuot vijesis ją, atsirėmė į medį, susinėrė rankas 
ant krūtinės ir kažką riktelėjo. Vitnė kaipmat atsirado 
greta ir puolė jam ant kaklo. 

— Va, dabar viskas susitvarkė, — pareiškė Stivenas.— 
Primink, kad paklausčiau Vitnės, gal ji turi seserį, — su- 
simąstęs pridūrė jis. 

— Tik įsivaizduok, Stivenai, pastaruosius penkerius 
metus pusė Londo mamyčių stengiasi įpiršti tau savo duk- 
teris! Negaliu suprasti, kodėl tu dar neišsirinkai žmonos 
if... 

Ji užsikirto lyg Žaibo perverta. 

— Atrodo, Vitnė sakėsi turinti trečios eilės pusseserę. 
Tingi šypsena — visai kaip brolio ir tokia pat pražū- 
tinga moterų širdims — nušvietė Stiveno veidą. 

— Jeigu ji bent truputėlį panaši į Vitnę, nedelsdamas 
vesiu ją ir padovanosiu tau tiek anūkų, kiek tu panorėsi. 


— Matyt, tu juokauji! — aiktelėjo hercogienė pietau- 
jant, kai Kleitonas pareiškė ketinąs tuoktis po aštuonių 
savaičių. 

— Visai ne, — patikino vyriausiasis sūnus ir pabučiavęs 
Vitnę į kaktą pridūrė: — Leidžiu jums abiem aptarti de- 
tales.— Jis žengė prie durų, palikdamas motiną ir Vitnę 
su neviltimi žiūrėti viena į kitą, bet čia pat pasigailėjęs 
jų atsisuko: — Surašykite sąrašą, ką reikia padaryti, ir 
perduokite Hadžinsui. Jis garsus savo gebėjimais išspręs- 
ti sudėtingiausias problemas per trumpiausią laiką. 

— O kas tas Hadžinsas? — nustebo Vitnė.— Niekada 
jo nemačiau. 


— Kleitono sekretorius. Ir tikras gudruolis, — atsiduso 
hercogienė.— Jis žino, kaip naudotis Kleitono vardo ke- 

rais, ir viskas bus parengta per aštuonias savaites, bet 
aš tikėjausi gauti daugiau laiko pobūviams ir priėmimams, 
L 

Jos kalbą pertraukė Kleitonas. 

— Na, ledi, ar sąrašas parengtas? — kyštelėjęs galvą 
pro duris, gudriai šypsodamasis pasiteiravo jis, 

Ledi Enė Džilbert, vos gavusi dukterėčios laiškutį, at- 
važiavo kitą rytą, džiaugdamasi galėsianti padėti rengtis 
vestuvėms. Tarp jos ir hercogienės kone iš karto užsimez- 
gė nuoširdžiausia draugystė. 

Kitos keturios dienos Vitnei pralėkė tarsi rūke, kupi- 
nos šilumos, meilių švelnių šypsenų, rankų lytėjimo, my- 
limojo artumo ir laimės pabūti vienas kito glėbyje. 

Hercogienė buvo teisi: nė viena modistė, nė vienas 
parduotuvės savininkas neatsisakė įvykdyti hercogo sek- 
retoriaus prašymo per neįtikėtinai trumpą laiką, nors jie 
visi buvo užversti artėjančio sezono užsakymais. Dažnai 
patys parduotuvių savininkai, išgirdę apie ilgai lauktą 
įvykį, skubėjo atvykti pas būsimąją hercogienę su pavyz- 
džių ir iškarpų dėžėmis — visi troško teisės pasigirti da- 
lyvavę rengiantis garsiausioms metų vestuvėms. 

Tačiau penktą dieną tarnas perdavė Vitnei įsakymą 
vos iš kelių žodžių: 

— Jo šviesybė pageidauja matyti jus savo kabinete, 
ir tuojau pat. 

Stengdamasi nugalėti blogą nuojautą ir širdį gniaužian- 
čią baimę, Vitnė skubėjo perbėgti vestibiulį, linktelėjo 
orios išvaizdos žmogui su dideliu plokščiu pailgų futlia- 
ru po pažastimi ir įžengė į Kleitono kabinetą. Privėrusi 
paskui save duris, linktelėjo nualsintai, mirtinai išsigan- 
dusiai tarnaitei ir žaismingai paklausė: 

— Jūsų šviesybė skambinote? 

Kleitonas stovėjo prie rašomojo stalo ir tylėdamas la- 
bai rimtai žiūrėjo į ją. 

— Kažkas... kažkas atsitiko? — vos girdimai atsidu- 
so Vitnė. 

— Ne. Prašau, prieik,— švelniai, bet neįprastai iškil- 
mingai atsakė Kleitonas. 

— Kleitonai, kas tau? — sunerimo Vitnė puldama prie 
jo.— Kas... 

Kleitonas tvirtai suspaudė ją glėbyje. 

— Nieko neatsitiko, — sumurmėjo jis keistai užsikirs- 
damas.— Tiesiog pasiilgau tavęs.— lr vis dar apkabinęs 
viena ranka jos liemenį, paėmė nuo stalo mažą aksominę 
dėžutę.— Iš pradžių aš galvojau apie smaragdą,— prisipa- 
žino jis vis taip pat švelniai ir rimtai, — bet tavo akių 
spindėjimas būtų jį užgožęs. Todėl ir išrinkau štai tą. 

Jis spustelėjo spyruoklę, ir dėžutės dangtelis atsidarė. 
Puikus briliantas žėrė į lubas vaivorykštės spindulių pluoš- 
tą. 

Vitnė su baiminga pagarba įsispitrėjo į Žiedą. 

— Niekada nesu mačiusi nieko... 

Ji neįstengė užbaigti: beribės laimės ašaros ėmė ris- 
tis skruostais. Paėmęs jos ranką, Kleitonas užmovė žie- 
dą ant didžiojo piršto. Vitnė žiūrėjo į pirmą materialų įro- 
dymą, kad ji priklauso Kleitonui, ir negalėjo atsižiūrėti. 
Dabar jie amžinai, negrįžtamai susijungę, ir tepamato vi- 
sas pasaulis žiedą, tesužino apie tai. 

Ji — nebe Vitnė Elison Stoun, Martino Stouno duktė, 
lordo ir ledi Džilbertų dukterėčia. Dabar ji — hercogo Klei- 
moro nuotaka ir būsimoji Žmona. Akimirka — ir ji nete- 
ko savo vardo, gavo kitą. Vitnė norėjo pasakyti Kleitonui, 
kad jis dovanojo jai nuostabią dovaną ir ji dėkoja jam, 
bet įstengė tik sušnibždėti: 

— Aš myliu tave. 

Ašaros nesulaikomu srautu pasruvo skruostais, ir Vit- 
nė skubėjo įsikniaubti veidu Kleitonui į krūtinę. 

— Tai iš laimės, — sumurmėjo ji, kai jis vėl apkabino 
ją stengdamasis nuraminti. 

— Žinau, mažyte,— pasakė jis, kantriai laukdamas, kol 
praeis emocijų audra. 

Pagaliau Vitnė atšlijo droviai šypsodamasi ir ištiesė 
ranką pasigėrėti nuostabiai spindinčiu didžiuliu briliantu. 

— Tai nuostabiausias daiktas, kurį esu kada nors ma- 
čiusi,— atsiduso ji, — neskaitant tavęs. 

Geismo banga perliejo Kleitoną nuo tų žodžių, ir jis jau 

lenkė galvą norėdamas pagauti jos lūpas, bet tuojau su- 
sitvardė — ir jo savitvardai yra ribos, o jos beveik din- 
g0. 

— Ponia, tikiuosi, jog neįprasite verkti kas kartą, kai 
aš dovanosiu jums brangenybes, — juokais dėdamasis griež- 
tas, pastebėjo jis,— kitaip reikės pareikalauti kibirų jū- 
sų ašaroms, ypač kai pamatysite šeimos papuošalus, 

— Argi šis Žiedas — ne iš jų? 

— Ne. Hercogienės Vestmorlend niekada nemūvėjo 
sužadėtuvių žiedų, kurie būtų anksčiau priklausę kitoms. 
Tačiau vestuvinis žiedas — šeimos relikvija. 

— Ar yra dar kokių nors Vestmorlendų tradicijų? — 
spindulingai šypsodamasi paklausė Vitnė. 

Neištvėręs Kleitonas suspaudė ją glėbyje ir godžiai 
įsisiurbė į lūpas. 

— Mes galime pradėti naujas, — reikšmingai sušnibž- 
dėjo jis.— Pasakyk, kad nori manęs. 

Kankinamai švelniai jis gėrė nektarą iš jos lūpų. 

— Aš myliu tave,— atsakė Vitnė. 

Kleitonas pajuto, kaip įsitempė jos kūnas ir ji dar 
tvirčiau prisiglaudė prie jo. 

— Žinau, mažyte, kad tu myli mane,— linktelėjo jis 
kilstelėdamas jos smakrą.— Bet tu dar ir nori manęs! — 
tyliai, reikšmingai prajukęs pastebėjo jis atsitraukdamas. 

Vitnė prisiminė, kad teta ir siuvėja laukia jos greti- 
mame kambaryje, ir nenoromis žengė prie durų. 

— Tai viskas, jūsų šviesybe? — nusišypsojo ji vėl 
mėgdžiodama kambarinę. 

— Kol kas taip, dėkoju, — mandagiai abejingų balsų 
atsakė Kleitonas. Bet vos mergaitė nusisuko, jis lengvai, 
bet gana garsiai pliaukštelėjo jai per užpakalį. 

Vitnė apmirė ir atsigręžusi į įžeidėją rūsčiai perspė- 
jo: 

— Jūsų vietoj būdama, sere, aš nepamirščiau to, kas 
įvyko, kai jūs paskutinį kartą drįsote taip padaryti po 
pobūvio pas Raterfordus. 

— Arčibaldų namuose? — spėjo Kleitonas.— Kai par- 
vežiau tave? 

— Visiškai teisingai. — Ji sunkiai nuslėpė šypseną ir 
išdidžiai palenkė galvą. 

— Ar turėčiau būgštauti, — pastebėjo Kleitonas veltui 
stengdamasis atrodyti rimtas,— kad tu gali nušluoti že- 
mėn visus tuos paveikslus? 

Vitnė nesuvokdama pažvelgė iš pradžių į portretus su 
sunkiais drožinėtais rėmais, paskui į Kleitoną. 

— O aš maniau, kad skėliau tau antausį. 

— Nepataikei. 

— Tiesaė 

— Bijau, kad tikrai taip, — niūriai patvirtino jis. 

— Kaip liūdna! 

— Be abejonės, — atsiduso Kleitonas. 


Tą vakarą visa šeima pavakarieniavusi susibūrė sve- 
tainėje. Hercogienė ir teta Enė aptarinėjo paskutinius 
gandus, tuo tarpu Stivenas labai perdėdamas pasakojo 
labiausiai piktinančias Kleitono vaikystės išdaigas. 

— Kartą, kai Klėjui buvo jau dvylika metų, jis ne- 
nulipo pusryčiauti. Kambaryje jo taip pat nebuvo, ir tė- 
vas su tarnais ėmė ieškoti apylinkėse. Po kiek laiko ant 
kranto, toje vietoje, kur tėkmė srauniausia, surado Klei- 
tono marškinius. Jo valtis buvo pririšta, nes tėvas visą 
mėnesį uždraudė jam imti ją... 

Dusdama nuo juoko, Vitnė atsisuko į jaunikį. 

— Kodėl... kodėl tau uždraudė imti valtį? — vos išta- 
rė ji. 

Kleitonas grėsmingai susiraukė, bet žvilgtelėjęs į pa- 
gyvėjusį nuotakos veidą prieš savo valią prajuko. 

— Kiek pamenu, prieš tai vakarienės aš atėjau ne vi- 
sai tinkamai atrodydamas, .. 

— Ne visai?! — sukliegė Stivenas.— Nagi, tu atėjai 
pusvalandį pavėlavęs, su jojimo batais ir suplėšyta palai- 
dine, nuo tavęs nepakenčiamai trenkė arklių prakaitu ir 
oda, o ant veido liko parako suodžių, nes tu nukniaukei tė- 
vo dvikovų pistoletus ir mokeisi šaudyti į medžius. 

Kleitonas dėbtelėjo į brolį paniekos pilnu žvilgsniu, 
bet šis drauge su Vitne vėl pratrūko kvatoti. 

— Teęskite, Stivenai! — dusdama vos ištarė jinai.— Pa- 
pasakokit, kas atsitiko paskui. 

— Na... visi pamanė, kad Kleitonas nuskendo, ir bė- 
go prie upės. Mama apsipylė ašaromis, tėvas išbalo kaip 


434 


drobė, na, o čia iš už upės vingio pasirodo Klėjus ant 
savo darbo plausto — tokio virtuliuojančio ir klibaus, ko- 
kį tik galima įsivaizduoti! Visi sulaikė kvapą, manydami, 
kad plaustas apsivers, kai Klėjus mėgins priplaukti, bet 
jis puikiausiai priplaukė. Su meškere vienoje rankoje ir 
vėriniu puikių žuvų — kitoje jis nušoko žemėn ir, atrodo, 
labai nustebo, kad tokiu metu visi susibūrė ant kranto ir 
spigina į jį akis. Paskui jis žengė prie tėvų, vis dar ne- 
paleisdamas iš rankų didžiulio žuvų ryšulio. 

Mama, žinoma, iškart prapliupo raudoti, 0 tėvas vos 
atgavo žadą ir jau norėjo pratrūkti griausminga tirada, 
kaip neatsakingai Kleitonas elgiasi, bet jūsų būsimasis vy- 
ras labai kantriai ir ramiai pastebėjo, kad tėvui vargu ar 
derėtų bausti jį tarnų akivaizdoje. 

— Na, ir tada? — springdama juoku paklausė Vitnė. 

— Tėvas sutiko su manimi ir pasiuntė tarnus namo. Na, 
o tada davė man pylos,— numykė Kleitonas. 

Šiltą draugišką atmosferą sudrumstė pasirodęs juodai 
apsirengęs mažordomas, kuris didingai paskelbė: 

— Atvyko lordas Džilbertas. 

Dar nespėjus jam baigti, svetainėje pasirodė pats lor- 
das Edvardas Džilbertas ir apžvelgęs erdvų kambarį nušvi- 
to spindulinga šypsena. 

— Dieve mano, nagi čia Edvardas! — aiktelėjo ledi 
Enė. Ji pašoko ir savo akimis netikėdama žvelgė į my- 
limą vyrą. Pamaniusi, kad jis pagaliau gavo jos laiškus 
ir atskubėjo čionai gelbėti Vitnės nuo  nepakenčiamos 
santuokos su hercogu, ledi Enė karštligiškai stengėsi su- 
galvoti ką nors, kaip įtaigiai paaiškinti neįtikėtinus įvy- 
kius, privertusius juos visus susiburti Kleimore. 

Vitnė taip pat pašoko, staiga pagalvojusi apie tą patį. 

— Dėde Edvardai! — apimta nevilties šūktelėjo ji. 

— Džiaugiuosi, kad visi artimieji mane pažino, — sau- 
sai pastebėjo Edvardas Džilbertas žvilgčiodamas čia į 
žmoną, čia į dukterėčią: jis tikėjosi šiltesnio pasveiki- 
nimo. 

Kleitonas nepastebimai atsikėlė ir žengė prie židinio, 
kur atsirėmęs į lentyną su neslepiamu pasitenkinimu ėmė 
stebėti, kaip klostysis įvykiai. 

Edvardas nustebo, kad nei žmona, nei dukterėčia ne- 

skuba pristatyti jo hercogienei ir Stivenui, bet pamatęs, 
kad abi jos tartum suakmenėjo, gūžtelėjo pečiais ir Žen- 
gė prie Kleitono. 

— Na, Kleimorai,— pareiškė jis šiltai spausdamas her- 
cogo ranką, — matau, kad sužadėtuvės rutuliojasi pagal 
planą! 

— Kaip „pagal planą“?! — vos išdaužė ledi Džilbert. 

— Kaip „pagal planą“?! — atitarė Vitnė lėtai susmuk- 
dama ant sofos. 

— Beveik, — švelniai pataisė Kleitonas nekreipdamas 
dėmesio į sutrikusius čia esančiųjų veidus. 

— Puiku, puiku. Taip ir maniau, — linktelėjo lordas 
Džilbertas. 

Kleitonas pristatė jį motinai ir broliui, ir kai visi pa- 
sakė vieni kitiems tinkamų ta proga malonių žodžių, Ed- 
vardas pagaliau atsigręžė į suakmenėjusią savo žmoną. 

— Ene? — tarė jis Žengdamas prie jos, bet ši skubiai 
atšoko.— Ene! Po tiek išsiskyrimo mėnesių, man rodos, 
tu nelabai apsidžiaugei. Kažkas atsitiko? 

— Edvardai,— tik kvėptelėjo Enė,— tu galvijas nera- 
liuotas! 

— Negaliu sakyti, kad tai daug geriau už „Dieve ma- 
no, nagi čia Edvardas!“ — suirzęs numykė jis. 

— Tu viską žinojai apie tas sužadėtuves! — pasipik- 
tinusi šūktelėjo žmona, nukreipdama gaižų žvilgsnį nuo jo 
į plačiai išsišiepusį Kleitoną, kuris bematant surimtėjo.— 
Aš čia sielojausi, kentėjau, vos iš galvos neišsikrausčiau, 
Oo jūs visą tą laiką susirašinėjote, ar ne?! Nežinau, kurį iš 
judviejų labiau norėčiau pasmaugti! 

— Ar tau atnešti uostomųjų druskų, brangute? 

— Man nereikia druskų,— pašoko ledi Enė.— Reika- 
lauju paaiškinti! 

— Paaiškinti ką? — išmuštas iš vėžių, nustebo Edvar- 
das. 

— Kodėl tu neatsakei į mano laiškus, kodėl nepaaiš- 
kinai, kad žinai apie sužadėtuves, kodėl nepatarei, ką da- 
Iyti... 

— Mane pasiekė tik vienas tavo laiškas, — nelabai įti- 
kinamai gynėsi Edvardas, — ir ten tik tiek pasakyta, kad 
Kleimoras gyvena netoli Vitnės. Ir negaliu suprasti, kam 

tau prireikė mano patarimų, jei turėjai būti tik kompa- 
nione jaunuolių, kurie akivaizdžiai labai tinka vienas ki- 
tam. Nepasakiau, kad žinau apie sužadėtuves, nes ir pats 
nieko nežinojau, kol prieš pusantro mėnesio Kleitono laiš- 
kas nepasiekė manęs Ispanijoje... 

Tačiau ledi Džilbert nebuvo taip lengva nuraminti. At- 
siprašomai Žvilgtelėjusi į Kleitoną, ji išpoškino: 

— Jie, patikėk... visai ne taip idealiai tiko vienas ki- 
tam! 

— Apsirinki! — ryžtingai papurtė galvą Edvardas.— 
Kokių argumentų tu turi prieš Vitnės santuoką su Klei- 
moru? O gal tau nerimą kelia jo reputacija?! — supra- 
tingai šypsodamasis staiga šūktelėjo jis.— Viešpatie, po- 
nia,— linksmai numykė jis, valandėlę pamiršęs čia esan- 
čią visą Vestmorlendų šeimą, — nejaugi niekada nesate 
girdėjusi patarlės, kad iš atgailaujančių vėjavaikių išeina 
geriausi Vyrai? 

— Dėkoju už gynybą, lorde Džilbertai — sausai atsi- 
liepė Kleitonas. 

Lordas Džilbertas nustebęs įsistebeilijo į Stiveną, ku- 
ris staiga susirietė leipdamas iš juoko, bet tuojau vėl 
kreipėsi į žmoną: 

— Pirmą kartą pamatęs Vitnę ir Kleimorą drauge per 
kaukių vakarą, pamaniau, kad iš jų išeitų puiki pora, o 
sužinojęs, kad Vestmorlendo advokatai kruopščiai renka 
informaciją apie Vitnę, galutinai tuo įsitikinau. Tiesa, pas- 
kui man pasirodė, kad Martinas viską sugadino liepda- 
mas jai parvykti, bet vos gavau tavo laišką ir sužinojau, 
kur apsigyveno Kleimoras, man iškart viskas paaiškėjo. 

— Niekas nepaaiškėjo! — karščiavosi ledi Enė.— Tu 
nė nenutuokei, kad Vitnė iš pirmo žvilgsnio ėmė nekęsti 
jo šviesybės ir nuolat su juo kariavo... Ir... 

Lordas Džilbertas atsigręžė į dukterėčią ir griežtai pa- 
žvelgė į ją pro akinių viršų. | 

— Tai, pasirodo, viskuo kalta Vitnė? — ir kreipdama- 
sis į Kleitoną tvirtai pareiškė: — Vitnei reikia vyro, ku- 
ris tvirtai laikytų vadžias savo rankose. Todėl iš pat pra- 
džių pritariau jūsų sąjungai. 

— Tai dėkui, dėde Edvardai! Nesitikėjau! — nepaten- 
kinta suniurzgėjo Vitnė. 

— Tu pati žinai, kad tai tiesa, brangute, — pastebėjo 
Edvardas.— Ak Ene, tuo ji tokia panaši į tave! 

— Tu per daug geras, Edvardai,— kandžiai drėbė te- 
ta Enė. 

Edvardas nukreipė žvilgsnį nuo pasipiktinusio žmonos 
veido į maištingą Vitnės tizionomiją, paskui į Kleitoną, 
kuris stebėjo jį su sardoniška nuostaba pakėlęs antakius. 
Galiausiai jis įsistebeilijo į Stiveną Vestmorlėndą, kurio 
pečiai krūpsėjo nuo begarsio juoko. Tik hercogienė buvo 
pernelyg gerai išauklėta, kad atvirai rodytų kokias nors 
emocijas. 

— Na,— atsidusęs pasiskundė Edvardas hercogienei,— 
matau, kad visus suspėjau įžeisti. Stebėtina, kai Žinai, jog 
visuomet buvai laikomas gabiu diplomatu. 

Pagaliau hercogienė teikėsi nusišypsoti. 

— Asmeniškai aš nė kiek nesijaučiu įžeista, lorde Džil- 
bertai. Ir jaučiu didelę simpatiją vėjavaikiams. Galiausiai 


aš pati buvau ištekėjusi už vieno iš jų...— Ji reikšmin- 
gai žvilgtelėjo į Stiveną.— .. .ir išauginau du. 

Laikraščių skelbimai apie hercogo Kleimoro sužadė- 
tuves su panele Vitne Stoun sukėlė Londono aukštuome- 
nėje sprogusios bombos efektą, ir Vitnė netikėtai pačiai 
sau atsidūrė pačiame įvykių sūkuryje. 

Daugybė kvietimų į pobūvius, rautus ir vakarus užplū- 
do Arčibaldų namus. Pasirengti vestuvėms ir priėmimams, 
kurie buvo keliami sužadėtiniams pagerbti, reikėjo tiek 
laiko, kad Vitnė kas vakarą griūdavo lovon nebejausda- 
ma kojų iš nuovargio. Be to, ją kankino nerimas, kuris 
vis didėjo artėjant vestuvių dienai ir drauge — vestuvių 
nakčiai! 

Ji dažnai gulėdavo nemiegodama, stengdamasi įtikin- 
ti save, kad ir ji galės vykdyti Žmonos pareigas, jeigu ki- 
tos moterys gali. Be to, Vitnė nuolat primindavo sau, kad 
baisus skausmas, pervėręs ją tuo metu, kai Kleitonas pa- 
ėmė ją, netruko taip jau ilgai. Ir dar — tai svarbiausia — 
ji dievina Kleitoną, o jei jis nori šitai daryti jai, reikės 
ištverti visas kančias, kad tik jis būtų laimingas. Lieka 

tik tikėtis, kad tai nebus labai dažnai... Tačiau vos pa- 
galvojusi apie tai, kad žino ne tik dieną, bet ir valandą, 
kurią reikės vėl išgyventi tą košmarą, ji visa gūžėsi. 

Kartą tokių filosofinių apmąstymų metu Vitnė net pa- 
darė išvadą, esą nekaltybė tik todėl taip brangiai ir verti- 
nama, kad žinodama, kokius išmėginimus turės ištverti 
vestuvių naktį, nuotaka vargu ar taip laimingai šypsotų- 
si žengdama prie altoriaus. 

Kai iki jungtuvių liko savaitė, filosofinius Vitnės ap- 
mąstymus visiškai išstūmė nuolatinė baimė. Be to, artė- 
jant vestuvių dienai Kleitono aistra vis didėjo, dar la- 
biau baugindama mergaitę. 

Ji nė žiūrėti negalėjo į vestuvinius dramblio kaulo 
spalvos apdarus, kabančius drabužinėje, nes jie priminė 
jai kreminės spalvos atlasinę suknią, kurią Kleitonas nu- 
plėšė nuo jos aną naktį. Žinoma, ji nebuvo tokia kvaila, 
kad bugštautų, jog šis švelnus mylintis žmogus, kurį ji 
dievina, vėl ims plėšti nuo jos drabužius; kita vertus, 
vargu ar Kleitonas leis jai ilgai vilkėti šia suknia! 

Ji paslapčiomis stebėjo Emilę. Kas kartą, kai Maiklas 
klausdavo Žmonos, ar ne laikas eiti į miegamąjį, Emilė 
berods visiškai neprotestuodavo ir, be abejo, nieko nebi- 
jodavo. Kaip, beje, ir teta Enė. Vadinasi, tik ji viena iš 
visų moterų gūžiasi nuo skausmo pagalvojusi, kas vyks- 
ta tarp vyro ir žmonos? 

Juo ilgiau Vitnė galvodavo apie tai, juo tvirčiau su 
siaubu įsitikindavo, kad jai kažkas negerai... yra kaž- 
koks fizinis trūkumas, ir dėl to ji taip kenčia. 

Paskutines dienas išvargusioje galvoje vis šmėžavo gė- 
dingi vaizdai tos baisios nakties, kai Kleitonas tyčia že- 
mindamas glamonėjo ją rankomis ir burna. Patirtos gėdos 
prisiminimai taip persekiojo Vitnę, kad ji tiesiog pavir- 
to ištisiniu nervų raizginiu. 

Likus penkioms dienoms iki vestuvių, ji buvo per daug 
nusikamavusi, kad nuvyktų į pobūvį, kurį surengė vie- 
nas iš Kleitono bičiulių. Kitą dieną ji pasiuntė jaunikiui 
laiškelį, kuriame atsiprašė negalėsianti nuvažiuoti į pri- 
ėmimą pas Raterfordus. 

Kleitonas, kuris laikinai persikėlė į namus mieste, kad 
būtų arčiau Vitnės, šiek tiek nustebęs ir susiraukęs per- 

skaitė jos laišką. Kiek pamąstęs liepė kinkyti karietą ir 
nuvažiavo tiesiai pas Arčibaldus, kur tarnas pranešė, kad 
panelė Stoun dabar esanti žydrajame salone, o lordas ir 
ledi Arčibaldai išvykę. 

Vitnė paėmė švarų popieriaus lapą, padažė plunksną į 
rašalinę ir ėmėsi sunkių pareigų — reikėjo pareikšti pa- 
dėką daugybei draugų ir pažįstamų, siuntusių vestuvines 
dovanas, kurios visas tas savaites plūdo nenutrūkstamu 
srautu. 

Sustojęs salono tarpduryje, Kleitonas įsižiūrėjo į Vit- 
nę. Žemai nuleidusi galvą, ji sėdėjo prie rašomojo stalo: 
tamsraudoniai plaukai susukti į daugybę tankių garbanų, 
apvytų siaurais Žaliais kaspinais; nepriekaištingas profi- 
lis ryškėja lango fone. Skaisti saulė krinta ant jaudinan- 
čiai gražios figūrėlės. Kleitonas pagalvojo, kad ji dar nie- 
kada neatrodė tokia gležna ir žavi, beveik nežemiška. 

— Problemos? — pasiteiravo jis pagaliau, uždarydamas 
paskui save duris. Priėjęs prie Vitnės, atsargiai, bet ryŽ- 
tingai paėmė ją už rankų, pakėlė ir nuvedė prie sofos.— 
Jaunoji ledi, atrodo, kad rengiatės laikyti mane pašali- 
niu viso to bruzdesio stebėtoju ir prisiminsite, jog egzis- 
tuoju, tik eidama prie altoriaus? 

Vitnė prisiglaudė prie jo ir kaltai nusišypsojo. 

— Atleisk, kad negalėjau nuvažiuoti pas Raterfordus,— 
ištarė ji tokia kankinama veido išraiška, kad Kleitonas 
tuojau pat pasigailėjo švelniai papriekaištavęs.— Tiesiog 
aš tokia užsiėmusi pastaruoju metu, kad man atrodo, jog 
visa tai vyksta ne man.— Ir patogiai prisišliejusi prie jo 
peties pridūrė: — Aš labai ilgėjausi tavęs praeitą Vaka- 
rą... ar gerai praleidai laiką pokylyje? 

Kleitonas švelniai kilstelėjo pirštu jos smakrą. 

— Tik ne tada, kai nėra tavęs, — sumurmėjo jis bu- 
čiuodamas jos lūpas.— O dabar parodyk, kaip pasiilgai 
manęs... 

Akimirka — ir nuovargis bei įtampa ištirpo aistringo 
Kleitono bučinio liepsnoje. Apsvaigusi nuo jausmų, Vit- 
nė tik miglotai suvokė, kad jis nenumaldomai traukia ją 
prie savęs ir guldo greta ant sofos, bet Kleitonas nesi- 
liovė bučiavęs ją, jų liežuviai pynėsi aistringame šoky- 
je, ir atrodė, jog visa kita neturi jokios reikšmės. 

Vitnei galva svaigo, mintys kažkur dingo, ir liko tik 
pašėlę bučiniai bei keisti jaudinantys žodžiai, kuriuos Klei- 
tonas šnibždėjo į praviras jos lūpas. 

— Aš negaliu pasisotinti tavimi, — sumurmėjo iš lenk- 
damasis prie jos.— Ir niekada negalėsiu. 

Jo ranka valdingai nuslydo jautria oda, kurią apnuo- 
gino suknios kaklo iškirptė, pirštai mikliai sagstė ilgą 
mažyčių korsažo sagučių eilę. Vitnei nespėjus nė atsi- 
kvošėti, jos marškiniai nusmuko žemyn, ir karštos lūpos 
prigludo prie nuogų krūtų. 

— Tarnai! — aiktelėjo ji. 

— Jie mirtinai bijo manęs, — atsakė Kleitonas,— ir ne- 
išdrįs įeiti, net jei visą namą apims liepsnos. 

Jo liežuvis palietė rausvą spenelį, ir Vitnė nė kiek 
neapsimesdama ėmė karštligiškai priešintis. 

— Nereikia! Prašau! — kimiai paprašė ji skubiai sės- 
damasi ir stengdamasi nemikliais pirštais susisagstyti kor- 
sažą. 

Kleitonas pasislinko prie Vitnės, bet ji tiesiog strykte- 
lėjo nuo sofos. Jis taip pat atsisėdo, nustebęs įbedė akis 
į nuotaką. Vitnės skruostai šiek tiek raustelėjo, ji atrodė 
beprotiškai išgąsdinta! 

— Vitne? — atsargiai paklausė Kleitonas. 

Mergaitė tiesiog atšoko atgal, tačiau tuojau pat su- 
smuko ant kitos sofos, stovėjusios priešais; ji buvo aki- 
vaizdžiai sumišusi ir susigėdusi. Matydama, kad Kleitonas 
nieko nesuprasdamas tyli, ji mėgino kažką pasakyti, bet 
čia pat apsigalvojo ir maldaujamai pakėlusi į jį pavasa- 
rio žalumos akis trūkčiojamai atsiduso. 

— Aš... aš norėjau paprašyti tavęs... vienos paslau- 
gos. Bet man labai gėda. Tai dėl mūsų vestuvių. Tai yra 
nakties. 

Matydamas įtemptą sunerimusį nuotakos veidą, Kleito- 
nas neramiai susiraukęs palinko į. priekį. 

— Ko norėjai prašyti manęs? — tyliai pasiteiravo jis. 

— Pažadėk, kad nesupyksi! 

— Duodu žodį, — ramiai patikino Kleitonas. 

— Matai,— neryžtingai pradėjo Vitnė,— aš... man iš 
tikrųjų norisi, kad mudu greičiau susituoktume. Bet... aš 
nuolat galvoju apie tai, kas turi įvykti... tu žinai... vė- 

liau, paskui... Kitos nuotakos nesupranta, kas jų lau- 
kia, bet aš Žinau, ir... 

Sumišusi plykstelėjo raudoniu ir užsikirto negalėdama 
pabaigti sakyti ir gėdydamasi savo atvirumo. 

— Ir ko gi tu nori paprašyti? — pakartojo Kleitonas, 
nors jau atspėjo... ne, tepadeda jam Dievas, jis jau tiks- 
liai žinojo. 

— Aš norėjau... sužinoti, ar nesutiktum palaukti — 
painiodamasi paaiškino ji — Tai yra... nedaryti to su ma- 
nim vestuvių naktį. 

Negalėdama ilgiau atlaikyti jo žvilgsnio, Vitnė sku- 
biai nukreipė akis į šalį. Ir nors ji buvo visiškai naivi, vi- 
siškai neišmanė kai kurių dalykų, vis dėlto puikiai supra- 
to, kad Žmonos nesudarinėja tokių sandėrių su savo vy- 
rais ir kad vyrai paprastai pasinaudoja savo, kaip sutuok- 
tinio, teisėmis pirmąją naktį. Reikia tik įsivaizduoti, kad 
senovėje viskas vykdavo dalyvaujant pašaliniams, ku- 
rie „„suguldydavo“ jaunavedžius į lovą. Ne veltui nuota- 
ka pasižadėdavo visada paklusti vyrui, įskaitant ir san- 
tuokinių pareigų vykdymą. 

— Ar esi tvirtai įsitikinusi, kad to nori? — ilgai ty- 
lėjęs paklausė Kleitonas. 

— Visiškai, — sušnibždėjo Vitnė vis dar nepakeldama 
galvos. 

— O jei aš nesutiksiu? 

Vitnė mėšlungiškai gurktelėjo ir vos girdimai išlemeno: 

— Tuomet aš paklusiu tau. 

— Paklusi? — priblokštas ir šiek tiek suirzęs dėl jos 
pasirinkto žodžio pakartojo Kleitonas. Jis vos galėjo pa- 
tikėti, kad po aštuonių savaičių Vitnė jų troškimų išsi- 
pildymo kulminaciją vis dar laiko kažkokia bausme, ku- 
riai ji turi „paklusti“. Vitnė visada karštai atsakydavo į 
glamones, grąžindavo bučinius su tokia pat aistra ir įkarš- 
čiu, instinktyviai glausdamasi prie jo gražiu kūnu, steng- 
damasi prisitrėkšti kuo stipriau. Ką, velniai rautų, jos ma- 
nymu, jis rengiasi daryti vestuvių naktį — virsti pasiutu- 
siu žvėrimi ir vėl plėšyti nuo jos drabužius? 

— Tu bijaisi manęs, mažyte,— vos girdimai paklausė 
jis. 

— Ne! — papurtė galvą mergaitė.— Aš neištversiu, jei- 

gu tu taip galvosi. Ir žinau, kad tu neketini... elgtis su 
manim taip kaip aną kartą. Tiesiog aš sutrikusi, nes Ži- 
nau, kaip... kaip viskas bus. Ir... yra dar šis tas baisaus, 
ką aš privalėjau tau pasakyti iš pat pradžių. Kleitonai, aš 
tikriausiai išsigimusi. Supranti, tu... tu sukėlei man baisų 
skausmą. Tiesiog neįsivaizduoju, kad kitos moterys taip 
pat patyrė kažką panašaus, ir... 

— Nereikia! — griežtai nutraukė Kleitonas netekdamas 
proto vien pagalvojęs apie tai, kokias kančias sukėlė Vit- 
nei. Taip, tebūnie tai bausmė už nežmonišką jo žiaurumą 
aną naktį. Galų gale tai tokia maža kaina už tai, ką jis 
padarė jai! — Duodu tau žodį palaukti, bet su dviem są- 
lygomis, — pagaliau ištarė jis.— Pirma — po vestuvių nak- 
ties aš pats parinksiu tinkamą laiką. 

Vitnė su tokiu džiaugsmingu palengvėjimu ėmė link- 
čioti, kad Kleitonas vos neprajuko. 

— Antra sąlyga — tu pažadėsi man, kad likusias iki 
vestuvių dienas rimtai apgalvosi viską, ką aš ketinu tau 
pasakyti. 

Ji vėl linktelėjo. 

— Vitne, tai, kas įvyko tarp mūsų, yra ne kas kita, 
o mano įtūžio protrūkis — ne Meilės išraiška, o niekin- 
gas, nederamas kerštas. 

Vitnė atidžiai klausėsi, ir Kleitonas suprato: ji sąži- 
ningai stengiasi suprasti, bet vis dar yra įsitikinusi, jog 
bus skaudinama ir žeminama, ir taip nuo šiol bus visa- 
da. 

— Eikš,— švelniai paprašė jis.— Aš geriau galėsiu pa- 
aiškinti, akivaizdžiai parodęs tau, ką turiu galvoje. 

Vitnės akyse šmėstelėjo siaubas, bet ji paklusniai pe- 
rėjo kambarį ir atsisėdo greta. Kleitonas apėmė jos vei- 
dą delnais ir švelniai, tvirtai pabučiavo. Pirmąsias ke- 
lias akimirkas mergaitė neatsakė į bučinį, bet štai jos 
lūpos virptelėjo ir prasivėrė. 

— Ar pameni tą pirmąjį kartą, kai pabučiavau tave 
ledi Jubenk balkone? — paklausė jis šiek tiek atšlydamas 
ir tiriamai žvelgdamas į Vitnės akis.— Tada aš baudžiau 
tave už tai, kad rengeisi pasinaudoti manimi norėdama 
priversti Sevariną pavyduliauti. 

— Ir tada aš trenkiau tau per veidą, — atsiduso Vitnė. 

— Ar ir dabar tau norisi skelti man antausį? Taip, 
kaip už aną bučinį? 

— Ne. 

— Tuomet, maldauju, atmink: visa, kas atsitiks tarp 
mūsų, kai aš vėl nusinešiu tave į lovą, taip skirsis nuo 
ankstesnio karto, kaip šis bučinys — nuo pirmojo. 

— Dėkui, — šnibžtelėjo ji akinamai jam nusišypsoda- 
ma. 

Kleitonas beveik neabejojo, kad Vitnė juo nepatikė- 
jo, bet ji nepaprastai nudžiugo dėl atidėtos vestuvių nak- 
ties. 


33 skyrius 


Kai tamsą perskrodė pirmieji aušros spinduliai, Vitnė 
išsliuogė iš lovos, pagrabaliojusi tamsoje susirado peniua- 
rą ir atsisėdusi krėsle prie lango stebėjo, kaip saulė lėtai 
kyla į dangų, skelbdama jos vestuvių dieną. Nulenkusi 
galvą, Mergaitė mėgino melstis. Bet visos maldos prasi- 
dėjo ne prašymo, o dėkingumo žodžiais. 

Ji girdėjo, kaip lėtai nubunda namas, girdėjo ryto ruo- 
šą pradėjusių tarnų žingsnius, prislopintus balsus. Jungtu- 
vių ceremonija turėjo prasidėti ne anksčiau kaip trečią, 
ir tos kelios valandos atrodė tikra amžinybė. 

Tačiau atėjus popietei laikas ėmė lėkti dvigubai grei- 
čiau, ir Vitnė buvo įtraukta į priešvestuvinio sambrūzdžio 
verpetą. Kambarinės įbėgdavo ir išbėgdavo, visi puldinė- 
jo į visas puses, teta Enė sėdėjo ant lovos, priekabiai ste- 
bėdama, kaip Klarisė šukuoja ilgas tamsiai rausvas dukte- 
rėčios plaukų sruogas. Į kambarį įžengė Emilė su cha- 
latu, jau ketinanti rengtis, o paskui ją ir Elizabetė. 

— Sveikos, — tyliai džiaugdamasi pasveikino jas Vit- 
nė. 

— Nerviniesi ar nenusiteikusi kalbėtis? — linksmai pa- 
erzino Emilė. 

— Nei viena, nei kita. Tiesiog laiminga. 

— Ir nė kiek nesijaudini? — nustebusi perklausė Eli- 
zabetė lyg sąmokslininkė žvilgtelėdama į Emilę ir ledi 
Enę.— Tikėsimės, kad jo šviesybė neapsigalvojo, 

— Tikrai ne,— nerūpestingai patikino ją Vitnė. 


444 


— Nieko sau,— nusijuokė įeidama Kleitono motina.— 
Matau, kad čia dedasi beveik tokie pat dalykai, kaip ir 
Aper Brukstrite! Kleitonas suspėjo Kleitoną kone išvary- 
ti iš proto. | 

— Nejaugi Kleitonas nervinasi? — netikėdama aiktelė- 
jo Vitnė. 

— Sunku net įsivaizduoti kaip! — pareiškė jos šviesy- 
bė šypsodamasi ir sėsdamasi ant lovos greta Enės Džilbert. 

— Bet kodėl? — sunerimo Vitnė. 

— Kodėl? Yra šimtai priežasčių, ir visos jos vienaip ar 
kitaip susijusios su Stivenu. Jis atvažiavo dešimtą ryto 
ir vos atvažiavęs pareiškė Kleitonui, neva važiuodamas 
pro jūsų namus pastebėjęs dvi kelionines karietas, jau 
prikrautas daiktų; ir įtikinamai, taip, taip, įtikinamai pa- 
reiškė, kad jūs sėdusi į vieną iš tų karietų. Kleitonas jau 
bėgo laiptais rengdamasis vytis, bet tuomet Stivenas pri- 
sipažino pajuokavęs. 

Vitnė vos susilaikė nesijuokusi, o hercogienė atsidu- 
so. 

— Jums, žinoma, tai gali atrodyti juokinga, brangioji, 
bet Kleitonas taip nemano. Po to Stivenas labai įtikina- 
mai pranešė, esą susekęs tariamą pajaunių sąmokslą — šie 
sumanę pagrobti Kleitoną ir sulaikyti jį, kad pavėluotų į 
bažnyčią. Todėl dabar visas tuzinas pajaunių užrakinti 
namuose ir budriai prižiūrimi Kleitono. Ir tai tik pradžia. 

-— Vargšas Kleitonas. 

— Vargšas Stivenas, — sausai pataisė hercogienė.— At- 
važiavau čionai, nes Kleitonas grasino nudėsiąs Stiveną, 
jei šis dar nors kartą pasipainios jam po kojomis. 

Laikas toliau nenumaldomai bėgo, ir staiga Vitnė pa- 
matė esanti visiškai aprengta važiuoti į bažnyčią. Mer- 
gaitė žengtelėjo į priekį ir lėtai pasisuko, norėdama pasi- 
rodyti anytai ir tetai. 

— Ak mano brangusis kūdiki! — aiktelėjo miledi Vest- 
morlend apstulbusi ir išpūtusi akis.— Gyvenime nebuvau 
mačiusi tokios gražuolės! 

Atsitraukusi ji sužavėta apžiūrinėjo dramblio kaulo 
spalvos Vitnės apdarus, išsiuvinėtus perlais,— tikslią vi- 
duramžių princesės drabužių kopiją. Korsažas gilia kvad- 
ratine kaklo iškirpte buvo prigludęs prie krūtinės ir kyliu 

leidosi žemiau liemens, ant klubų blykčiojo aukso gran- 
dinė su briliantais ir perlais, įstatytais kiekvienoje gran- 
delėje. Apatinės ilgos siauros atlaso rankovės prie pat pirš- 
tų baigėsi Žaviais trikampiais. O viršutinės, išvien nusiū- 
tos perlais, platėjo varpo pavidalu ir siekė alkūnes. Prie 
pečių tokiomis pat aukso grandinėlėmis su briliantais ir 
perlais buvo prikabinta plevėsuojanti atlasinė pelerina, pa- 
kraščiuose siuvinėta perlais. Šydo Vitnė nesidėjo. Ilgi 
plaukai, atšukuoti aukštyn nuo kaktos, buvo sudėti kaip 
karūna, susmeigti smeige su briliantais ir perlais ir pa- 
leisti per nugarą minkštomis vešliomis garbanomis. Kartą 
Kleitonas buvo minėjęs, jog tokia šukuosena jam labiau- 
siai patinkanti. 

— Atrodote lygiai taip, kaip būtų norėjusi atrodyti 
viduramžių princesė, — pagarbiai atsiduso Kleitono moti- 
na. 

Teta Enė tyliai džiaugdamasi žiūrėjo į akinamai gražią 
jauną moterį, kuri po kelių valandų turėjo tapti herco- 
giene. Tačiau ledi Enė regėjo tolimos praeities paveikslą: 
Vitnę, apsimovusią  pasiskolintomis arklininko kelnėmis, 
basą, balansuojančią ant lekiančio arklio nugaros. Paga- 
liau teta prašneko, ir jos balsas buvo užkimęs nuo džiaugs- 
mo ir pasididžiavimo ašarų: 

— Mums derėtų anksčiau išvažiuoti į bažnyčią. Tavo 
tėvas sakė, kad priešais įėjimą susibūrė smalsuolių mMmi- 
nios, ir kelią tikriausiai suspėjo užtverti dešimtys karie- 
tų. 

Iš tikrųjų viskas buvo daug blogiau. Likus keturiems 
kvartalams iki katedros, karieta, kurioje sėdėjo Vitnė, 
Martinas ir ledi Enė, beviltiškai įstrigo tarp dešimčių ka- 
rietų ir šimtų susijaudinusių žiūrovų. Atrodė, kad visas 
Londonas subėgo čionai, norėdamas pamatyti šaunias ves- 
tuves. 

Stovėjusieji priešbažnytyje pajauniai su viltimi sužiu- 
To į pasirodžiusį Stiveną. Šis skubiai priėjo prie brolio, 
atsirėmusio alkūne į stalą. Niūrus veidas panėšėjo į dan- 
gų prieš audrą, kuri tuojau prasidės, nes kiekvieną va- 
landėlę atrodė vis labiau įtikėtina, kad Vitnė paskutinę 
akimirką bus apsigalvojusi ir pametusi jaunikį. 

— Niekada nesu mates tokių dalykų! — nerūpestin- 

gai, džiugiai pareiškė Stivenas.— Artimiausios gatvės pri- 
sigrūdusios žmonių, arkliai nė žingsnio negali žengti! 

Kleitonas staigiai atsitiesė. 

— Skubiai surask Makrėjų — jis kažkur bažnyčioje — 
ir paliepk nedelsiant privažiuoti karietą. Jeigu ji neatva- 
žiuos po penkių minučių, pats važiuosiu ieškoti. 

— Klėjau, abejoju, ar tau tai pavyks, nebent tavo 
žirgams būtų sparnai išaugę. Eik, pats pasigrožėk, kas de- 
dasiį. 

Kleitonas plačiais ryžtingais žingsniais priėjo prie šo- 
ninių durų, vedančių į aikštę. Lauke obuoliui nebūtų at- 
siradę kur nukristi, o įstrigusių karietų savininkai bergž- 
džiai šūkavo ant vežėjų, nesėkmingai mėgindami nuva- 
Žiuoti į vietą. 

— Kas, velniai rautų, čia dedasi? — suriaumojo Klei- 
tonas. 

— Hercogas veda, — nusišaipė brolis.— Be to, gražuo- 
lę, kuri negali pasigirti nei aristokratiška kilme, nei di- 
deliu turtu. Viskas kaip pasakoje, ir mūsų šauniojo mies- 
to gyventojai nori savo akimis pamatyti tą stebuklą. 

— Tačiau kas, dėl Dievo meilės, galėjo juos pakvies- 
ti? — gižiai pasiteiravo Kleitonas, vis dar manydamas, kad 
Vitnė seniai paspruko iš miesto ir jokių jungtuvių nebus. 

— Kadangi bažnyčia — ne mūsų nuosavybė, jie, be 
abejo, mano turi visas teises būti čia, nors vietos daugiau 
nebeliko: net ,,„viškose'“ pilna žmonių. 

— Jūsų šviesybe,— pasigirdo ramus vyriškas balsas, ir 
visi suinteresuotieji asmenys atsigręžė į vyskupą, pasiren- 
gusį ceremonijai.— Nuotaka atvažiavo, — šaltakraujiškai 
paskelbė jis. 

Dvidešimt tūkstančių balto vaško žvakių nušvietė ta- 
kus ir altorių. Pirmieji vargonų garsai didingai kilo į 
skliautuotų lubų aukštybes. 

Vitnė stebėjo, kai dvylika pamergių viena po kitos ei- 
na taku. Teresė Diu vil Ronsar paėmė puokštę iš kam- 
barinės, pasitaisė šleifą ir švelniai šypsodamasi pažvelgė 
į Vitnę: 

— Nikis liepė perduoti tau kelis žodžius, tai ir da- 
rau. Jis prašė pasakyti „Bon Voyage!“* 


* Laimingos kelionės (pranc.). 

Jaudinantys Nikio linkėjimai vos neprivertė Vitnės 
prarasti dar likusią savitvardą. Ašaros kaipmat užtemdė 
akis, ir ji vargais negalais pasistengė nukreipti savo 
žvilgsnį į Emilę, kuri ėjo taku apsupta obuolio žalumo 
šilko ir atlaso debesies. Vitnė liko viena su tėvu. Šiam 
prieš dvi dienas atvažiavus į vestuves, jiedu tik manda- 
giai, abejingai pasisveikino. Nesuprasdama Vitnė pakėlė 
antakius. Martinas atrodė paniuręs ir sumenkęs. 

— Nerviniesi, tėte? — tyliai paklausė ji. 

— Nėra jokių priežasčių nervintis, — keistai užkimu- 
siu balsu sumurmėjo jis.— Aš rengiuosi vesti prie alto- 
raus gražiausią Anglijos merginą.— Jis žvilgtelėjo į duk- 
terį, ir Vitnė pastebėjo, kad jo akys sudrėko.— Vargu ar 
tu patikėsi— pridūrė jis, — nes mudu niekada nedrauga- 
vome, bet nebūčiau atidavęs tavęs hercogui, jei nebu- 
čiau manęs, kad jis vienintelis įstengs susitvarkyti... ne, 
jis — tinkamiausias vyras tau. Nuo pat pirmo susitikimo 
pamaniau, kad jūs iš vienodo molio drėbti, todėl iškart 
sutikau su jo piršlybomis. Ir tik vėliau mes prašnekome 
apie pinigus. 

Tvardydama ašaras, Vitnė pasilenkė ir pabučiavo 
raukšlėtą kaktą. 

— Dėkui, kad pasakei man, tėte. Aš irgi myliu tave. 

Vargonai staiga nutilo, įsiviešpatavo įtempta tyla, pas- 
kui nuskambėjo dvi laukimą reiškiančios gaidos, ir Vit- 
nė uždėjo drebančią ranką ant tėvo rankovės. Muzika vėl 
užliejo didžiulę bažnyčią, ir keturi šimtai žmonių apstul- 
be, pagarbiai nuščiuvę pamatė nuotaką, žengiančią ilgu 
taku. 

Kleitonas įsivaizdavo, kaip ji privalo atrodyti tą va- 
landą, — puiki ponia su šydu ir lengva lyg pūkas suknia. 
Bet akims atsivėręs reginys, nušviestas neryškių žvakių 
liepsnų, vos neatėmė jam proto. Pasididžiavimas pervėrė 
jį kankinamu džiaugsmu. Nė viena Žemės nuotaka nie- 
kada niekada nebuvo tokia akinanti. Vitnė ėjo link jo 
nesigėdydama, nesidrovėdama, net šydu neprisidengusi. 
Pajutusi jo žvilgsnį, Vitnė pakėlė galvą ir pažiūrėjo jam 
tiesiai į akis, tyčia leisdama kiekvienam esančiam baž- 
nyčioje suprasti, kokia ji laiminga. 

Nuostabūs Vitnės plaukai vilnijo pečiais, aukso gran- 

dinė ant klubų tyliai siūbavo į taktą gracingai eisenai, o 
už nugaros plevėsavo puiki perlais siuvinėta pelerina. Ji 
atrodė tikra jauna karalienė, spindinti visa savo šlove, 
rami, bet nepasipūtusi, o viliojanti ir drauge šaltokai at- 
siribojanti nuo šio pasaulio. 

— Gailestingasis Dieve, mažytė! — sušnibždėjo Klei- 
tonas. 

Įtemptai laukiantys nustėrę žiūrovai išvydo, kaip her- 
cogas, didingas ir neatsispiriamai žavus su karališkojo pur- 
purinio aksomo drabužiais, žengė pirmyn. Jis paėmė nuo- 
takos ranką, pažvelgė jai į akis ir kažką pasakė, bet tik 
Vitnė išgirdo tylų jo: 

— Sveika, mylimoji. 

Regėdamos gražuolį hercogą, su švelniu pasididžia- 
vimu žiūrintį į akinamai gražią nuotaką, daugelis ponių 
pakėlė nosinaites prie akių dar prieš jaunavedžiams pra- 
dėjus tarti įžadus. 

Kleitonas nuvedė Vitnę prie altoriaus, ir ji atsistojo 
greta būsimojo vyro — į vietą, kuri nuo šiol teisėtai pri- 
klausys jai. Ji stovėjo jausdama tvirtą Kleitono rankos 
paspaudimą, ir kai arkivyskupas paprašė ją kartoti pas- 
kui jį priesaikos žodžius, Vitnė pakėlė akis ir susitiko 
su mMaloniu, drąsinančiu žvilgsniu. Ji pasistengė, kad bal- 
sas skambėtų tvirtai ir ryžtingai, bet kai žadėjo klausyti 
vyro, Kleitonas kilstelėjo antakį taip komiškai netikėda- 
mas, kad Vitnė paspringo tvardomu juoku ir vos nepra- 
leido žodžio. 

Pagaliau juos paskelbė vyru ir žmona; iškilmingai su- 
gaudė vargonai ir Kleitonas pasinaudojo teise pabučiuoti 
jaunąją. Bučinys buvo dorybingas, toks nepanašus į tuos, 
kuriuos jis dovanodavo jai anksčiau, kad Vitnė suakme- 
nėjo iš nuostabos. 

— Reikės pasipraktikuoti, — murmtelėjo Kleitonas, — 
kol kas dar nesu įgudęs. 

Nuostabiai graži jo nuotaka, dėdamasi rimta, linkte- 
lėjo ir kukliai sušnibždėjo: 

— Jausiuos laiminga galėdama padėti jums mokytis, 
milorde. 

Kaip tik todėl, šnibždėjosi vėliau smalsuoliai, hercogo 
Kleimoro pečiai krūpsėjo nuo juoko, kai jis pasuko nuo 
altoriaus, vesdamasis už parankės hercogienę. 


Vitnė sėdėjo greta Kleitono karietoje, kuri lygiu keliu 
riedėjo į Kleimorą. Džilbertų karieta beviltiškai įstrigo 
prie bažnyčios, todėl Vitnės teta ir dėdė dėkingi priėmė 
Kleitono pasiūlymą sėsti į jo karietą, nors puikiai supra- 
to, kad jaunavedžiams norėtųsi likti vieniems. 

Išsiblaškiusi klausydamasi pašnekesio, Vitnė apžiūrinėjo 
platų aukso žiedą, kurį jaunikis užmovė jai ant piršto. Jis 
neįprastai svėrė pirštą ir užėmė kone visą falangą — drą- 
sus iššūkis visam pasauliui, kad nuo šiol ji priklauso savo 
vyrui. 

Savo vyrui! 

Vitnė atsargiai žvilgtelėjo į Kleitoną pro nuleistas 
blakstienas. „Mano vyras',— kartojo ji mintyse, ir kas kar- 
tą ją nukrėsdavo jaudulys. Viešpatie, Kleitonas — jos Vy- 
ras; šešios pėdos ir trys coliai tikro, neapsimestinio vy- 
riškumo, elegantiškas, rafinuotas ir paslaptingas, tačiau 
tvirtos valios ir ryžtingas — sutelkta tvardoma jėga, pa- 
sirengusi kiekvieną akimirką užgriūti priešininką. Ir da- 
bar ji vadinasi jo pavarde. Priklauso jam. 

Ta mintis šiek tiek baugino... ir podraug žavėjo. 

Karieta lėtai įvažiavo pro pagrindinius vartus ir pasu- 
ko privažiuojamąja alėja, kur abipus jos jau liepsnojo 
šventiniai fakelai, nušviesdami kelią atvykstantiems sve- 
čiams. Kai žirgai sustojo prie paradinių durų, Kleitonas 
padėjo Vitnei išlipti, ir ji apstulbusi išvydo, kad visas tar- 
nų pulkas — nuo mažordomo, ekonomės, liokajų ir kam- 
barinių iki sodininkų, eigulių, jėgerių ir arklininkų — 
išsirikiavo ant priebučio laiptų pagal rangus ir padėtį. 

Kleitonas vedėsi žmoną, bet ne prie durų, o sustojo 
prieš tarnus. Neryžtingai nusišypsojusi šimtui penkiasde- 
šimt budriai laukiančių žmonių, Vitnė žvilgtelėjo į Klei- 
toną. 

— Būk narsi, — sušnibždėjo šis šypsodamasis. 

Ir staiga dangus plyšo nuo sveikinamų šauksmų. 

Kleitonas luktelėjo, kol triukšmas nurims. 


— Tai dar viena tradicija, — žiūrėdamas į tarnus, pa- 

aiškino jis Vitnei lyg ir rimtai, tačiau jo akys šypsojosi. — 
Pristatau jums jūsų naująją šeimininkę, savo žmoną, — iš- 
tarė jis senovinius žodžius, kadaise pasakytus pirmojo 
hercogo Kleimoro, grįžusio su pasigrobta nuotaka. Klei- 
tonas kalbėjo garsiai, taip, kad jį girdėtų visi esantys.— 
Ir žinokite: nuo šiol, jeigu ji ko nors prašysi jūsų, va- 
dinasi, tai ir mano prašymas; kiekviena paslauga jai — tai 
paslauga man, jūsų ištikimybė ar neištikimybė jai tolygi 
pagarbai man arba mano įžeidimui. 

Susibūrusių tarnų veidai nušvito plačiai šypsodamie- 
si, ir kai Kleitonas nuvedė Vitnę prie įėjimo, balsai vėl 
pritariamai suūžė. 

Jie įžengė į baltai auksinį saloną. Kleitonas įpylė šam- 
pano Vitnei, lordui ir ledi Džilbertams. Stivenas ir našlė 
hercogienė prisidėjo prie jų, ir Kleitonas pripylė dar dvi 
taures. Visus šimtą dvidešimt pagrindinių rūmų kamba- 
Tių ir septyniasdešimt kambarių, esančių sujungtuose tar- 
pusavyje svečiams skirtuose pastatuose, užėmė suvažiavę į 
vestuves kviestiniai svečiai, daugelis iš jų atvyko išva- 
karėse. Lauke nesiliovė karietų ratų dardėjimas priva- 
žiuojamosios alėjos grindiniu — svečiai grįžo iš bažnyčios. 

— Ar nenori pailsėti, mylimoji? — paklausė Kleitonas 
duodamas Vitnei taurę. 

Vitnė dirstelėjo į laikrodį. Jau septynios, o pokylis 
prasidės aštuntą, ir Klarisė dar turi išlyginti jos suknelę, 
vadinasi, ji neturės laiko net baigti gerti šampaną. Vit- 
nė neryžtingai linktelėjo ir pastūmė taurę į šalį. 

Pastebėjęs ilgesingą jos žvilgsnį, įsmeigtą į nebaigtą 
taures ir plačiais laiptais nuvedė Vitnę į viršų, į sutuok- 
tinių apartamentus. Prie jos miegamojo, durimis sujung- 
to su jo paties, Kleitonas sustojo, atidarė duris ir įteikė 
žmonai taurę. 

— Gal įsakyti, kad atsiųstų į viršų visą butelį, mile- 
di? — paerzino jis, ir dar Vitnei nesugalvojus, kaip de- 
ramai atsikirsti, jo lūpos palytėjo jos lūpas lengvu aki- 
mirkos bučiniu. 

Nuo privažiuojamosios alėjos iki pat durų buvo pa- 
tiestas skaisčiai raudonas kilimas, kuriuo plaukė nesiliau- 
jantis svečių srautas. Jie kopė didingais paradiniais laip- 

tais; ant kiekvieno jų laipto stovėjo po du tarnus tamsiai 
raudonomis auksu siuvinėtomis Vestmorlendų livrėjomis. 

Kol mažordomas skelbė atvykstančių svečių vardus ir 
titulus, Vitnė stovėjo greta Kleitono pokylių salėje po 
krištoliniu šešiašakiu sietynu. Išgirdusi, jog atvyko ledi 
Amelija Jubenk, Vitnė krūptelėjo ir įsitempė, baimingai 
laukdama įeinančios senosios našlės, kuri su savo nepa- 
keičiamuoju žaliu turbanu ir seniai išėjusiais iš mados 
violetiniais atlasiniais drabužiais artėjo prie jų veržliai lyg 
uraganas. 

— Tikiuosi, ponia,— pajuokavo Kleitonas šypsodama- 
sis senajai raganai,— kad pasirodžiau esąs Sevarino ver- 
tas priešininkas? 

Ledi Jubenk kimiai karktelėjo, tai, matyt, turėjo reikš- 
ti juoką, ir linktelėjo arčiau prie Kleitono. 

— Vis norėjau paklausti jus, Kleimorai, kodėl savo 
„poilsiui pasirinkote ne ką kita, o Hodžesų namus. 

— Kaip tik dėl tos priežasties, — atsakė Kleitonas link- 
telėdamas į Vitnę,— kurią jūs laikėte teisingiausia. 

— Taip ir žinojau! — triumfuodama nusišypsojo naš- 
lė— Nors man prireikė nemažai laiko, kad įsitikinčiau. 
Ak jūs, įžūlus jaunas šunyti! — beveik švelniai pridūrė ji 
ir įrėmusi į akį monoklį nusigręžė, dairydamasi, kurį iš 
nelaimingųjų kaimynų galėtų užsipulti nebijodama gauti 
atkirtį. 

Vakarienė buvo tikrai prašmatni, su daugybe tostų, ir 
pirmąjį pasiūlė Stivenas. 

— Už hercogienę Kleimor,— paskelbė jis. 

Nukreipusi akis į Kleitono motiną, Vitnė linksmai nu- 
sišypsojo ir pakėlė taurę, rengdamasi išgerti už ją. 

— Man atrodo, kad Stivenas turėjo galvoje tave, ma- 
no meile, — šnibžtelėjo kikendamas Kleitonas. 

— Mane? Ak, taip, žinoma, — aiktelėjo Vitnė skubiai 
nuleisdama ranką, kad paslėptų klaidą, bet buvo per vė- 
lu — svečiai viską suprato ir ėmė raitytis iš juoko. 

Paskui buvo siūloma išgerti į jaunikio ir jaunosios 
sveikatą, už jų laimę ir ilgą gyvenimą, ir svečiai ėmė rei- 
kalauti, kad jaunikis pasakytų kalbą. Kleitonas atsistojo, 
ir Vitnę užplūdo pasididžiavimas žmogumi, kuris tapo 

jos vyru. Hercogą kaip visada supo ramaus valdingumo 
aureolė — nedalomas jo būdo bruožas. 

Jis prabilo, ir žemas aksominis balsas nuaidėjo nuš- 
čiuvusioje salėje: 

— Prieš keletą mėnesių Paryžiuje Žavi jauna panelė 
apkaltino mane, neva aš ketinąs vaidinti hercogą. Ji pa- 
reiškė: aš esąs toks pasigailėtinas apsišaukėlis, kad man 
reikėtų pasirinkti kitą, tinkamesnį titulą. Tada ir supra- 
tau norįs turėti tik vieną vardą — jos vyro vardą.— Apgai- 
lestaudamas jis palingavo galvą, nors akys linksmai blyks- 
telėjo.— Ir patikėkite: pastarasis titulas man atiteko daug 
sunkiau už pirmąjį. 

Kai kvatojimo pliūpsnis šiek tiek aptilo, jis rimtai pri- 
dūrė: 

— Ir man jis brangesnis už viską. 

Kai muzikantai ėmė griežti pirmąjį valsą, Kleitonas nu- 
sivedė žmoną į salės vidurį ir apkabinęs ėmė sukti pa- 
gal muzikos taktą. Svečiai kaip pakerėti žiūrėjo į gra- 
žiąją porą. Nuaidėjo plojimai. Netrukus prie jaunųjų pri- 
sidėjo ir kiti šokantys. 

Kleitonas aiškiai jautė beveik neužuodžiamą jos kve- 
palų aromatą ir mąstė apie būsimą naktį, apie daugybė 
kupinų aistros naktų, kurios jų laukia, kai jis iš tikrųjų 
padarys Vitnę sava, ir kraujas įsiliepsnojo karšta lieps- 
na. Gavo prisiversti galvoti apie ką kita, ir nors jis labai 
stengėsi, jau po dešimties sekundžių mintyse nurenginėjo 
Vitnę, bučiavo ir glamonėjo kiekvieną nuogo kūno dale- 
lytę rankomis ir lūpomis, kol ji pašėlo iš geismo. 

Kitą šokį jaunąją išvedė šokti tėvas, o Kleitonas šoko 
su motina, ir taip tęsėsi visą amžinybę. Jau gerokai po 
vidurnakčio jaunieji sutuoktiniai pagaliau atsisakė šokių 
ir susikibę už rankų juokdamiesi ir šnekučiuodamiesi su 
svečiais vaikščiojo po salę. | 

Vitnė nuoširdžiai linksminosi, ir Kleitonas neskubėjo 
išsivesti nuotakos, nes iš šios nakties nesitikėjo nieko ge- 
ro, galėjo laukti tik neramaus miego vienišoje lovoje. Bet 
čia Kleitonui staiga dingtelėjo: svečiai laukia, kada jau- 
nieji pasišalins. Įtarimą patvirtino lordas Raterfordas, ku- 
Tis juokdamasis paaiškino jaunikiui: 

— Viešpatie, drauguži, jei ketini nemačiomis dingti, 
galėjai tai padaryti ir prieš porą valandų. 

Kleitonas priėjo prie Vitnės. 

— Apgailestauju, kad reikia nutraukti mūsų vakarą, 
mažyte, bet jei mudu tuojau pat neisime į viršų, svečiai 
ims apkalbinėti. Nagi, atsisveikinkim su tavo dėde ir te- 
ta,— įkalbinėjo jis, nors ir pats nelabai norėjo išeiti: bu- 
vo labai nemalonu, kad jo paties svečiai verčia jį pa- 
likti prakeiktą savo paties pokylį prakeiktuose nuosa- 
vuose namuose! Tik pamanykit! 


Bet Kleitonas jau pasijuto galvojąs, kad tokios min- 
tys absurdiškos jaunikiui vestuvių naktį, juoba kad jau- 
nikis — jis pats. Jis plačiai nusišypsojo ir pakraipė gal- 
vą, nustebintas, kaip gali paveikti Žmogų išgyvenimai, 
susiję su vestuvėmis. .. 

Nelaimė, Kleitonas vis dar šypsojosi, kai Vitnė lin- 
kėjo serui Edvardui labos nakties, ir šis džentelmenas, pa- 
laikęs Kleitono linksmumą gašlia šypsenėle, pasijuto pri- 
valąs rūsčiai susiraukti. Kleitonas suakmenėjo nuo tokio 
nepelnyto, nors ir nebylaus priekaišto ir trumpai tarstelėjo: 

— Pasimatysim per pusryčius, — nors pirma ketino šil- 
tai atsisveikinti su lordu Džilbertu. 

Jaunavedžiai patylomis perėjo ilgą vestibiulį ir pasuko 
į vakarinį sparną. Kas žingsnis Vitnės įtampa vis didėjo, 
ir kai jie pasiekė laiptus, ji vos bepavilko kojas. O Klei- 
toną kamavo savi rūpesčiai: kur vesti Vitnę? Į jo ar jos 
miegamąjį? Visur šmirinėjo tarnai, ir jis nenorėjo, kad jie 
paskleistų gandus, jog vyras ir Žmona jau pirmąją naktį 
miegojo atskirose lovose. 

Vos jis apsisprendė vesti Vitnę į jos miegamąjį, ant 
laiptų pasirodė du tarnai, ir Kleitonas, jausdamasis esąs 
vagis Nnuosavuose namuose, skubiai pasuko kita krypti- 
mi, atidarė savo apartamentų duris ir jau žengė į mie- 
gamąjį, nesuvokes, kad Vitnė tartum siaubo paralyžiuo- 
jama nustėro ant slenksčio, apžvelgdama pažįstamą kam- 
barį, kuriame jis taip negailestingai plėšė nuo jos drabu- 
Žius. 

— Eime, brangioji, — pasakė Kleitonas skubiai dairy- 
damasis ir beveik jėga įsitempdamas Vitnę.— Gali nebi- 

joti: Čia nėra bepročio, kuris ketintų prievarta paimti ta- 
ve. 

Vitnė krestelėjo galvą tarsi stengdamasi atsikratyti slo- 
gių prisiminimų ir peržengė slenkstį. Lengviau atsidusęs 
Kleitonas uždarė duris ir nusivedė Vitnę prie ilgos Ža- 
liai apmuštos sofos, stovėjusios statmenai į židinį, prie- 
šais krėslą, kuriame jis sėdėjo tą baisiąją naktį. Jis jau 
norėjo prisėsti greta, bet vien pažvelgęs į kerintį veidą 
apsigalvojo ir pamanė įsitaisysiąs krėsle. 

Jis sumetė, jog šiandien jiems nedera miegoti atski- 
rai, kiekvienam savo kambaryje, kitaip tarnai būtinai 
pastebės, kad abi lovos atklotos. Gaus Vitnė gultis į jo 
lovą, o jis praleis naktį ant sofos. 

Kleitonas dirstelėjo į žmoną. Ji atkakliai stebeilijo 
į ugnį, bijodama pasukti galvą ir išvysti didžiulę lovą. Bet 
Kleitonui tik dabar atėjo į galvą, kad ji tikriausiai sp2- 
lioja, kodėl jis atsivedė ją į savo miegamąjį, jei iš tikrų- 
jų ketina tesėti pažadą. 

— Turėsi miegoti čia, mažyte, kitaip tarnai ims liežu- 
vauti. Aš atsigulsiu ant sofos. 

Pirmą kartą per visą tą laiką Vitnė išsiblaškiusi nu- 
sišypsojo, lyg galvodama visai apie ką kita. 

— Nori pasikalbėti? — po trumpos nejaukios tylos pa- 
siūlė Kleitonas. 

— Taip, — mielai sutiko ji. 

— Apie ką, brangioji? 

— E-e-e... apie ką tik nori. 

Kleitonas suko galvą, stengdamasis sugalvoti ką nors, 
kas juos abu domintų, bet mintys kriko nuo jaudinimo- 
si, kad ji yra čia. 

— Šiandien oras buvo tiesiog nuostabus, — pagaliau iš- 
tarė jis ir būtų galėjęs prisiekti, kad Vitnė vos ištveria ne- 
sijuokusi. .. O gal tai tik ugnies atšvaitai mirguliuoja ant 
jos veido? — Šiaip ar taip, nelijo,— pridūrė jis, jausdama- 
sis esąs visiškas kvailys.— Tiesa, koks skirtumas, jei ir 
būtų liję2? Vis tiek ši diena buvo geriausia, gražiausia ma- 
no gyvenime. 

Dieve! Kad nors ji nežiūrėtų į jį savo nuostabiomis 
šviečiančiomis lyg smaragdai akimis! Ne šiandien, 

Į jų apartamentų duris tyliai pasibeldė. 

— Kas, po velnių... 

— Tikriausiai Klarisė, — susizgribo Vitnė keldamasi ir 
akimis ieškodama gretutinių durų, vedančių į jos miega- 
mąjį. 

Kleitonas atsistojo ant slenksčio ir įtūžęs įsispitrėjo į 
kamerdinerį. 

— Labas vakaras, jūsų šviesybe,— sveikino šis, kaip 
paprastai žengdamas į kambarį. 

Velniai griebtų! Kleitonas visai pamiršo apie kamba- 
rinę ir kamerdinerį. Kam jau kam, o jam, tokiam susijau- 
dinusiam, būtų geriau, jeigu jie apskritai šiandien mie- 
gotų su drabužiais! 

Širdyje keikdamas visus pasaulio tarnus, Kleitonas pa- 
lydėjo Vitnę iki gretutinių durų, o pats pasisuko ir nusku- 
bėjo į greta miegamojo įrengtą kabinetą, jau pamiršęs čia 
esantį kamerdinerį. 

Žvelgdamas į knygų lentynų eiles, jis mėgino pasi- 
rinkti ką nors paskaityti. Dieve mano, skaityti! Vestuvių 
naktį! Po aštuonių sunkiai tramdomos aistros savaičių, 
abipusės aistros, ji vis dar mirtinai išsigandusi! Ir kokia 
beprotybė buvo jį apėmusi, kai jis davė šį pažadą? 

Vos Kleitonas siekė knygos, Armstrongas beveik ne- 
girdimai įžengė į kabinetą. 

— Ar aš galiu jums padėti, jūsų šviesybe? — paklausė 
jis. 

Kleitonas sumišęs atitraukė ranką nuo lentynos ir už- 
sipuolė nelaimingą tarną. 

— Jeigu man jūsų prireiks, aš paskambinsiu,— trum- 
pai drėbė jis, stengdamasis nuslėpti susierzinimą. Dabar 
tarnai ims plepėti, kad vestuvių naktį jis nervinosi kaip 
berniūkštis, riaumojo ir puldinėjo nekaltus žmones.— Tai 
viskas, Armstrongai. Labanakt,— pridūrė Kleitonas ir pa- 
lydėjęs priblokštą kamerdinerį iki durų, išstūmė jį į ko- 
ridorių ir užrakino duris, o pats grįžo į kabinetą ir pra- 
sisegė dvi marškinių sagutes. 

Tik tada jis atkimšo krištolinio grafino kamštį ir šliūk- 
štelėjo į taurę brendžio. Pasiėmęs iš lentynos knygą, Klei- 
tonas įsitaisė krėsle, ištiesė kojas, siurbtelėjo brendžio ir 
mėgino susikaupti prie naujo romano. Bet keturis kar- 
tus perskaitęs vis tą pačią pastraipą, jis vis dėlto pasi- 

davė ir užvertė knygą. Taip, kam čia neigti, kad jis la- 
bai pyksta ant savęs, bet ar verta taip nervintis dėl vie- 
nos susilaikymo nakties? Galų gale praėjo ganėtinai daug 
laiko nuo paskutinio karto, praleisto su moterimi, tai ką 
gali reikšti dar viena naktis? Ir vis tiek jis niekaip nega- 
lėjo susivaldyti; gal todėl, kad vestuvių naktis jo sąmo- 
nėje neišvengiamai asocijavosi su aistringu glamonėjimu- 
si ir kūniška meile, ir vien todėl, kad taip nuo seno pri- 
imta. 

Kadangi Kleitonas visą savo sąmoningą gyvenimą ne- 
kreipė dėmesio į tradicijas ir sąlygotumus, jis tiesiog ne- 
galėjo suprasti, kodėl dabar į viską reaguoja kitaip. Tik- 
riausiai taip yra todėl, kad gundantis jo žmonos —- kaip 
jam patiko tas žodis! — kūnas dabar jam priklauso vyro 
teisėmis, be to, jis yra taip masinančiai arti jo paties iš- 
badėjusio kūno. 

Jis davė Vitnei dvigubai daugiau laiko nusirengti, 
negu reikia, ir tik tada atsikėlęs nuėjo į miegamąjį. Jos 
ten nebuvo. Jų kambarius jungiančios durys buvo atida- 
rytos, ir jis per drabužinę įėjo į jos miegamąjį, bet ir 
ten Vitnės nebuvo. Kleitono širdis ėmė neramiai daužy- 
tis, nors jis stengėsi įtikinti save, kad ji negali pabėgti, 
ji nebėgs nuo jo. Vitnė, be abejo, tiki jo pažadu! 

Kone tekinas Kleitonas grįžo į miegamąjį ir su pa- 
lengvėjimu atsiduso, išvydęs, kad Vitnė stovi prie pa- 
kylos ir neatitraukdama akių žiūri į milžinišką lovą. Žva- 
kių šviesoje jis matė kupiną baimės ir nepasitikėjimo vei- 
dą: matyt, ją vėl kankina prisiminimai! 

Jis priėjo arčiau, ir ilgas šešėlis nudriko ant priešin- 
gos sienos, 

Vitnė dirstelėjo į jį, ir Kleitonas pastebėjo, kad ji Ža- 
viai šypsodamasi nevykusiai stengiasi paslėpti siaubą. 

— Pasakykite, kas jūs toks iš tikrųjų? — lyg sąmoks- 
lininkė paklausė ji kaip tada, per kaukių balių pas Ar- 
manus. | 

— Hercogas, — prisipažino jis palaikydamas jos Žaidį- 
mą.— Ir dar tavo vyras. O kas tu tokia? 

— Hercogienė! — šūktelėjo Vitnė džiaugsmingai ir po- 
draug netikėdama. 

— Ir dar — mano Žmona? 

Vitnė linktelėjo ir džiugiai nusijuokė. Valandėlę Klei- 
tonas įsivaizdavo ankstesnę drąsią deivę su ryškiai rau- 
donomis ir geltonomis gėlėmis iškaišytais plaukais. O štai 
dabar jis matė ją stovinčią prie lovos ir nelauktai supra- 
to: visai nesvarbu, ar turės ją šiąnakt. Didžiausia likimo 
dovana — tai ji pati, ir, svarbiausia yra tai, kad Vitnė da- 
bar priklauso jam. Jis pasiekė to, ji iš tikrųjų jo žmona! 

Džiugesys ir triumfas užplūdo jį, užvirė gyslose lyg 
putojantis šampanas. 

— Paklusni mano žmona? — paerzino Kleitonas pa- 
brėždamas žodį „paklusni“. 

Vitnė vėl linktelėjo, ir jos akyse sužibėjo linksmos 
kibirkštėlės. 

— Tuomet prieik čionai, paklusnioji Žmona, — kimiai 
pasakė jis. 

Vitnė išgąstingai trūktelėjo, bet paklusniai žengė prie 
jo savo lygia gracinga eisena. Dabar Kleitonas išvydo, 
kuo ji apsivilkusi, ir vos nesudejavo. Plonų baltų nėrinių 
peniuaras beveik nedengė nei standžių krūtų, nei ilgų 
kojų, nei plonų rankų, o kai išvydo švelnų kūną, apnuo- 
gintą korsažo iškirptės, jį vėl pervėrė deginantis geis- 
mas, sumišęs su ankstesniu apgailestavimu. 

Apimta siaubo, sutrikusi Vitnė sustojo per kelis žings- 
nius nuo vyro, lyg ir norėjo prisiartinti, bet negalėjo pri- 
siveIsti. 

— Dėl... dėl tavo pažado, — neryžtingai sumurmėjo 
ji. — Ar pameni? 

Ar jis pamena savo pažadą? 

— Pamenu, mažyte,— ramiai linktelėjo Kleitonas ir 
žengęs prie jos švelniai apkabino, stengdamasis nekreipti 
dėmesio į tai, kad beveik nuogos krūtys spaudžiasi prie 
plono jo marškinių audinio. Jis norėjo pabučiuoti Vitnę, 
bet bijojo — per daug ji drebėjo. Todėl tik laikė ją glė- 
byje, lėtai glostydamas ilgus blizgančius plaukus. 

— Kai aš buvau maža, — kone sukūkčiojo ji, — dažnai 
naktimis gulėdama įsivaizduodavau, kad spintose slepia- 
si... visokie... padarai... 

Umai ji nutilo, o Kleitonas drąsinančiai nusišypsojo. 

— Mano spintose gulėdavo žaisliniai kareivėliai. O. 
tavo? — tyliai paklausė jis. 

— Pabaisos! — sušnibždėjo Vitnė. — Didžiulės, bjau- 
rios, aštriais nagais ir baisiomis išsprogintomis akimis.— 
Ir trūkčiojamai atsidususi pridūrė: — Šiame kambaryje ir- 
gi pilna pabaisų... bjaurių prisiminimų. .. slypinčių tam- 
siuose kampuose... ir po... po lova. 

Atgaila geležiniais gniaužtais suspaudė Kleitono širdį. 

— Žinau, mylimoji, žinau. Bet gali nebijoti. Aš nie- 
ko šiandien neprašysiu tavęs. Ir tęsėsiu žodį. 

Vitnė šiek tiek atsilošė, kad geriau matytų jo veidą. 
Tuo metu ji atrodė tokia žavi ir bejėgė, jog Kleitonas 
tūkstantąjį kartą pasmerkė save už tai, kad visai nese- 
niai, netekęs nuovokos, taip žiauriai įskaudino ją. Vitnė 
mėgino kažką sakyti, bet nepajėgė. Tik prisiglaudė skruos- 
tu prie jo krūtinės ir apkabino rankomis liemenį. 

Tik po kurio laiko ji įveikė baimę ir sumurmėjo: 

— Naktimis aš gulėdavau nemiegodama, bijodama tų, 
kurie tupėjo spintoje. Ir kai nebepajėgdavau ilgiau iš- 
tverti nežinomybės, lėkdavau per visą kambarį, atplėš- 
davau duris ir pažiūrėdavau vidun, 

Kleitonas nusišypsojo paslapčia. Kaip tai būdinga jai — 
nepakęsti jokio delsimo, savo bailumo ir drąsiai pulti į 
pavojus, nepaisant tamsos ir legendinių pabaisų. 

Ji vėl prašneko taip tyliai, kad Kleitonas turėjo įtemp- 
ti klausą. 

— Spintos visada būdavo tuščios. Jokių pabaisų. .. nie- 
ko baisaus. ..— Ir atkakliai palenkusi galvą prisipažino: — 
Kleitonai, aš nenoriu praleisti mūsų vestuvių nakties vie- 
na tavo lovoje, bijodama to, kas slepiasi šešėlyje. 

Kleitono ranka lyg ir sustingo ore, bet tuoj pat jis pri- 
sivertė lygiai, raminamai glostyti Vitnės galvą, duodamas 
jai laiko apsigalvoti. 

— Ar esi tuo įsitikinusi? — pagaliau negarsiai paklausė 
jis. 

Vitnė tylomis linktelėjo. 

Pasilenkes Kleitonas sugriebė ją ant rankų ir nešė prie 
didelės lovos, kur pats jai kadaise ir įteigė, koks žemi- 
nančiai šlykštus gali būti fizinės meilės aktas, dievago- 
damasis širdyje, kad šį kartą kiekvienas jo gestas, kiek- 
vienas judesys bus delikatus, ir tai išstums iš jos atmin- 
ties baisius prisiminimus: 

Pastatęs Vitnę ant pakylos, Kleitonas virpančiomis ran- 
komis atrišo peniuaro raištelius ir atsargiai praskleidė 
baltus nėrinius. 

Lyg iš dramblio kaulo ištekinti pečiai ir švelnūs krūtų 
pusrutuliai su rausvais spenelių smaigaliais atrodė per- 
regimi židinio liepsnoje. 

— Dieve, kokia tu graži, — atsiduso Kleitonas ir pa- 
juto, kaip ji krūptelėjo, kai jo delnai nuslydo jos ranko- 
mis ir plonas peniuaras nukrito ant grindų. Jis prigludo 
prie jos lūpų ilgu saldžiu bučiniu ir vienu mostu atvertęs 
sunkius apklotus paguldė Vitnę ant vėsių paklodžių. 

Vitnė užsimerkė ir pasuko galvą į šalį, bet Kleitonas 
pastebėjo, kaip raudonis lėtai kyla aukštyn dailiomis ko- 
jomis iki pat plaukų pašaknų, dėmėmis išmušdamas bal- 
tą kaip sniegas odą. Matydamas, kokia ji sutrikusi, Klei- 
tonas skubiai užpūtė žvakes, žibėjusias ant naktinio sta- 
lelio, ir kadangi bijojo palikti Vitnę vieną su prisimini- 
mais, nusirengė čia pat prie lovos, atsigulė greta ir švel- 
niai prisitraukė Vitnę prie savęs. Ji akimirksniu apmirė, 
tartum pavirtusi kažkokia statula. Kleitonas atsargiai pa- 
glostė nuogą jos nugarą, bet Vitnė tiesiog sumedėjo. Jis 
patraukė ranką ir atsilošė į pagalves, padėjęs jos galvą 
sau ant krūtinės. 

Vitnė tankiai, trūkčiojamai alsavo, o juk jis stengėsi 
nė nepaliesti jos. Vajėzau, kaip jis neapkentė savęs už 
tai, ką padarė jai aną naktį! Ji buvo įsitempusi lyg sty- 
ga, ir Kleitonas, nepadėjęs jai atsipalaiduoti, neišvengia- 
mai sukeltų skausmą, nors ir labai stengtųsi būti švelnus 
ir atsargus. 

Jis apklojo ją ir save paklode, kad ji taip nesidrovė- 
tų savo nuogumo. 

— Pirma noriu pasikalbėti su tavimi, — paaiškino jis. 

Vitnės veide atsispindėjo toks palengvėjimas, kad 
Kleitonas nejučia numykė: Vitnė atrodė taip, tarsi pasku- 
tinę akimirką būtų išvengusi jai grėsusios giljotinos. 

— Mieloji, pasistenk, jei gali, pamiršti viską, kas ta- 
da atsitiko. Be to, norėčiau, kad pamirštum viską, ką esi 
girdėjusi, kas vyksta tarp vyro ir žmonos lovoje, ir išklau- 
syk mane. 

— (Gerai, — sušnibždėjo ji. 

— Posakiai „pakluso jam“ arba „paėmė ją“ niekada 
neturi būti vartojami kalbant apie tokius santykius. Ta- 
čiau aš suprantu, ką konkrečiai tu apie tai manai. Pirma- 
sis posakis reiškia akivaizdžiai nenorom atliekamą parei- 
gą. Antrasis — paprasčiausią prievartą. Aš nesirengiu „im- 
ti" tavęs, ir tu nepaklusi man. Nejausi jokio skausmo.— 
Ir švelniai nusišypsojęs paaiškino: — Jokios ydos tavyje 
nėra. Tu — tikra tobulybė. 

„Jis švelniai apvedė pirštu jos veido kontūrus. 

— Tai, kas neišvengiamai turi įvykti tarp mūsų — 
tai susijungimas, sielų ir kūnų susiliejimas, atsiradęs iš 
mano troškimo būti kuo arčiau tavęs, tapti tavo dalimi. 
Mažyte, patikėk, būdamas tavyje, aš neimu, o duodu. Ati- 
duodu savo kūną tau, kaip anksčiau atidaviau meilę ir 
savo žiedą — tvirtos sąjungos ženklą. Atiduodu tau savo 
gyvenimo sėklą ir palieku ją tavo kūno gilumoje, kad 
tu saugotum ir puoselėtum ją — Mano meilės ir poreikio 
visada matyti tave greta savęs simbolį. 

Mirguliuojančioje oranžinėje židinio liepsnos šviesoje 
Kleitonas pastebėjo, kaip Vitnė padvejojo ir šiek tiek at- 
kišo veidą laukdama bučinio. Labai lėtai, bijodamas spar- 
tinti įvykius, Kleitonas pasilenkė ir ėmė bučiuoti žmoną — 
ilgai, ilgesingai, kankinamai švelniai, ir ji, kurį laiką 
įtemptai, pasyviai laukusi, pridėjo delną jam prie skruos- 
to ir atsakė į bučinį drovia, baukščia meile, kurią jautė 
tuo metu. 

Minkštos jos lūpos prasivėrė vos atkakliau prisilietus jo 
liežuviui, o rankos apsivijo jo kaklą. Ji priėmė jo liežu- 
vį ir davė jam savąjį. Jis bučiavo ją, kankino, siūlydamasis 
lėtais giliais liežuvio postūmiais, tuoj pat išsprūsdavo iš 
drėgnų gelmių, ir tai kartojosi be galo, kol Vitnė be nuo- 
vokos prigludo prie jo, aistringai atsiduodama pašėliš- 
kai geidulingiems bučiniams. 

Kleitonas tyliai glostė jos plaukus. Ranka nuslydo il- 
gu kaklu iki krūtinės, nykštys vedžiojo ratukus apie raus- 
vus gūbrelius, išdidžiai pakilusius nuo jo glamonių. Vit- 
nė krūpčiojo iš palaimos, vis labiau spausdamasi prie 
raumeningo jo kūno, kol pajuto visą jo geismo stiprybę 
ir atšoko lyg nudegusi. Kleitonas suvokė išgąsdinęs žmo- 

ną ir įveikdamas priešinimąsi prisiglaudė šlaunimis prie 
josi0S. 

— Ne,— tyliai pasakė jis, kai Vitnė mėgino atsitrauk- 
ti nuo sustandėjusios jo varpos.— Niekam pasaulyje ne- 
leisiu sukelti tau skausmą. 

Ilgos blakstienos plastelėjo aukštyn, ir didžiulėse aky- 
se šmėstelėjo abejonė ir toks bežadis priekaištas, kad 
Kleitonas vos nenusišypsojo. 

— Uždėk ranką man ant krūtinės. Tik ant krūtinės, — 
pakartojo jis, matydamas, kad Vitnė pakėlė ranką ir tuoj 
pat neryžtingai nuleido. 

Dar nespėjus jai prisiliesti prie šiltos odos, jo raume- 
nys konvulsiškai trūktelėjo. 

— Pažiūrėk, kaip atsako mano kūnas į menkiausią tavo 
prisilietimą. Ta jo dalis, kurios tu taip bijai, tik atsilie- 
pia į tavo artumą, stengiasi įsiskverbti į tave. 

Jis vėl priglaudė ją prie savęs, bet Vitnė liko tokia 
pat sukaustyta ir įsitempusi. | 

— Tu vis dar baiminiesi, kad galiu įskaudinti tave? 
Bet juk aš pažadėjau. 

Vitnė mėšlungiškai gurktelėjo ir pamataravo galvą, 
nepakeldama jos nuo pagalvės. Kleitonas garantavo, kad 
neskaudės, todėl ji neturi abejoti. 

Jos pirštai paniro tamsių jo krūtinės plaukų sąžaly- 
nuose, ir Vitnė pajuto, kaip smarkiau ėmė plakti jo šir- 
dis, kaip sugumburiavo raumenys po įdegusia oda, kai ji 
patraukė ranką žŽemėliau. 

Geismo ugnis lyg gaisras siautėją Kleitono kraujyje. 

— Ak brangioji, — tartum prajuko, 0 gal suvaitojo 
jis, — didžiuokis tuo, ką išdarinėji su manimi. Man labai 
gėda, kai suvokiu, kaip lengvai tu gali priversti mano 
kūną įsitempti nuo menkiausio prisilietimo, net nevalin- 
go. Ir dar labiau žemina tai, kad privalau tai prisipažinti 
tau, Bet aš vis vien nieko negaliu slėpti nuo tavęs, nes 
jei tu didžiuojiesi turima man galia, tai ir aš Čia galiu ras- 
ti džiaugsmo ir laimės. Bet jei tokie dalykai gąsdina ta- 
ve ir verčia gėdytis, vadinasi, mūsų meilė atsirado iš gė- 
dos ir pažeminimo. 

Vitnė giliai, trūkčiojamai atsiduso ir tvirčiau apglė- 
busi jo kaklą prisispaudė visu kūnu. Virpėdama Kleito- 

no glėbyje, ji pabučiavo jį į kaktą, akis, burną, lyžte- 
lėjo jo lūpas, ir Kleitonas vėl sudejavo. Suspaudęs ran- 
kas, paguldė ją aukštielninką ir pasilenkė bučiuodamas 
ir svaigindamas savo glamonėmis. Vitnė nežinojo, ar ji 
didžiuojasi, bet keistas jausmas vertė prarasti protą, svai- 
gino, pripildė ilgesio. 

— Aš geidžiu tavęs, — sušnibždėjo jis į praviras jos 
lūpas.— Taip geidžiu, kad mirštu aistros kančiose.— Ir pa- 
kėlęs galvą drebančiomis rankomis suspaudė jos veidą. 

— Aš niekada neįskaudinsiu tavęs, mažyte,— pažadėjo 
jis užkimusiu iš švelnumo ir meilės balsu. 

Nuo Vitnės atsakymo mėšlungis užėmė jam gerklę. 

— Žinau, — sušnibždėjo ji — Bet tai ir nesvarbu, gali 
skaudinti mane nors kiekvieną naktį su sąlyga, kad visa- 
da kartosi tai, ką pasakei šiandien... kad nori tapti mano 
dalimi. 

Nebegalėdamas nugalėti savęs, Kleitonas įsisiurbė į 
jos lūpas liepsningu bučiniu, gniaužė krūtis, glamonėjo 
spenelius. Tyli aimana ištrūko Vitnei, kai jo burna ėmė 
tiesti ugninį takelį jos oda. 

Kiekvienas lengvas jos nubundančio nuo švelnios jo 
atakos kūno judesys veikė jį kaip jaudinantis gėrimas. Jis 
negalėjo įsivaizduoti, kad pasaulyje esama tokios aist- 
ros, negalėjo patikėti esąs toks be galo išalkęs ir negalin- 
tis pasisotinti. 

Jos rankos paniro tamsiuose jo plaukuose, nuslydo pe- 
čiais ir nugara, bet kai jis uždėjo delną ant minkšto tri- 
kampėlio tarpvietėje, neįstengdama nugalėti instinktyvaus 
siaubo, Vitnė staiga susigūžė, 

— Nereikia, brangioji, — sumurmėjo jis karštai bučiuo- 
damas ją, podraug atsargiai, bet atkakliai skėtė jos ko- 
jas, pravėrė susiglaudusios kriauklės sąvaras ir toliau žai- 
dė su mažulyčiu kauburėliu, maloniai kankindamas Vitnę, 
kol jo pirštus suvilgė neįkainojama drėgmė. 

Tačiau kai Kleitonas kilstelėjo virš jos, Vitnę tartum 
kas ūmai būtų išplėšęs iš geidulių verpeto, nešusio ją į 
saldžią užmarštį. Beprotiškai išsigandusi ji pajuto, kaip 
Kleitonas skečia jos kojas, kaip kilsteli strėnas, rengda- 
masis brautis į ją, ir vos jai suspėjus sutvardyti siaubo 
riksmą jis įėjo į jos šilkiškai drėgnas ertmes. Nepaisyda- 

mas jokių pažadų, jos kūnas instinktyviai susigūžė, lauk- 
damas skausmo... bet skausmo nebuvo, tik karščio ir ga- 
lingo standaus lytėjimo, o paskui ir neįprasto pilnumo 
pojūtis. Viską pamiršusi, Vitnė atsivėrė jam ir tuoj pat 
aiktelėjo nuo pašėlusio malonumo, kai jis įsmigo į ma- 
sinančias gelmes. 

Ji glaudė vyrą prie savęs, nenumaldomai trokšdama 
amžinai jausti jį savyje, svajodama vien apie tai, kad iš- 
tirptų tame karštame, raumeningame kūne. Jai pasirodė, 
kad tuo viskas ir baigiasi, ir Vitnė vos nepravirko, trokš- 
dama, kad jų susiliejimas tęstųsi. Ir kai Kleitonas ėmė ju- 
dėti, Vitnei galutinai išgaravo visa baimė. Mažylis karš- 
tas kamuoliukas papilvėje ūmai ėmė skleistis ir augti, 
plėstis į ugninį srautą, lėtai įgaudamas jėgą, kol kiekvie- 
nas jos kūno nervas suvirpėjo iš įtampos. Vitnė ėmė ries- 
tis pasitikdama neskubius, giliai smingančius postūmius. 

— Prašau,— pašnibždomis maldavo ji, pati nežinoda- 
ma, ko prašo. 

Užtat žinojo Kleitonas. Ir taip karštai geidė ją paten- 
kinti, kad nežabotas jo paties geismas atrodė kožkoks an- 
traeilis. 

— Netrukus, brangioji, — pažadėjo jis, spartindamas 
judesius. 

Vulkanas, grasinęs išsiveržti liepsnojančia lava, paga- 
liau išsiveržė su jėga, išplėšusia iš jos krūtinės slopų riks- 
mą, kurį Kleitonas vos suspėjo užčiaupti lūpomis. Vitnė 
išsirietė, ištikta ekstazės konvulsijų, ir tik tada Kleitonas, 
įsisiurbęs į papurtusias lūpas saldžiu bučiniu, mėšlungiškai 
išsiliejo į šiltą jos ertmę. 

Bijodamas prislėgti ją savo kūnu, Kleitonas, nepaleis- 
damas Vitnės iš glėbio ir vis dar likdamas joje, atsigulė 
greta ir pagaliau galėjo patirti laimės, taikos ir ramybės 
pilnatvę, kokios dar niekada iki tol nebuvo patyręs. 

Jis beveik laukė, kad Vitnė užmigs padėjusi galvą jam 
ant peties, bet po kurio laiko ji suspurdėjo ir spindinčio- 
mis akimis pažvelgė į vyrą. Kleitonas nubraukė nuo jos 
skruosto neklusnią plaukų sruogą. 

— Tu laiminga, mylimoji? 

Vitnė nusišypsojo spindulinga šypsena moters, suvo- 
kiančios, jog myli ir yra Mylima. 

— Taip, — sušnibždėjo ji. 

Jis pabučiavo ją į kaktą, ir Vitnė prisiglaudė prie vy- 
IO, O jis vėl švelniai glamonėjo puikius jos nugaros ir 
strėnų apvalumus, laukdamas, kol ji ims snausti. Bet Vit- 
nė, atrodo, ne daugiau buvo linkusi miegoti už jį patį. 

— Apie ką tu galvoji? — pagaliau paklausė jis. 

Vitnė pakėlė išsigandusias akis. Tr čia pat įsikniaubė 
veidu jam į krūtinę. 

— Apie nieką. ..— netvirtai sušnibždėjo ji. 

Kilstelėjęs Žmonos smakrą, Kleitonas privertė ją pa- 
žvelgti jam į akis. Suprantama, jis negalėjo žinoti, ką ji 
galvoja, tačiau po to, kai pavyko įveikti paskutinę juos 
skyrusią kliūtį, visai netroško statyti naujų. 

— Apie ką? — švelniai, bet atkakliai pakartojo jis. 

Nesitverdama iš juoko ir gėdos, Vitnė prikando lūpą. 

— Žinai, jeigu... tada viskas būtų buvę kaip dabar, 
užuot stengusis kuo greičiau pabėgti, aš būčiau pasili- 
kusi ir pareikalavusi, kad pasielgtum džentelmeniškai ir 
tuojau pat mane vestum! 

Tuo metu ji buvo tokia graži, kad Kleitonas nebežino- 
jo, ką daryti: kvatoti ar nuberti ją bučiniais. Kokia laimė 
laikyti ją savo glėbyje, kalbėtis su ja tamsoje, jaučiant 
laibų nuogų rankų prisilietimą! 

Kleitonas nežinojo, kaip išreikšti savo džiaugsmą, na, 
ir, žinoma, nė nemanė miegoti. Žvilgtelėjęs į žmoną ir iš- 
vydęs, kad ji, kaip ir anksčiau, žvali, jis pagaliau ryžosi 
paklausti: 

— Tu nori miego? 

— Nė kiek. Aš visai nepavargau. 

— Puiku, aš irgi, — nusišypsojo Kleitonas.— Tuomet gal 
uždegsi žvakes ant naktinio staliuko? 

— Kiekvienas jūsų noras — man įsakymas, — pragydo 
„paklusnioji“ jo Žmona ir pasikėlusi ant alkūnės pabu- 
čiavo vyrą į lūpas, bet prieš uždegdama žvakes rūpes- 
tingai užsitraukė paklodę. 

Kleitonas negalėjo tverti juoku, matydamas, kaip ji 
stengiasi prisidengti apavalias krūtis, kurias jis ką tik 
glamonėjo. Papurenęs pagalves, jis atsisėdo patogiau, gė- 
rėdamasis nuogu jos kūnu. Vitnė uždegė žvakes, pasisuko 
ir pastebėjusi jo žvilgsnį sugluminta papurtė galvą taip, 

kad ilgos plaukų sruogos pasklido ant nugaros ir krūti- 
nės lyg tamsus apklotas. 

— Ponia,— patikino ją Kleitonas įžūliai šypsodama- 
sis, — jūs labai žavi su dezabiljė“... jei tik paklodę ga- 
lima laikyti tuo apdaru. 

— Vargu ar taip, — susimąsčiusi atsiliepė Vitnė— 
Prancūzijoje ir net čia pasidarė madinga priimti džentel- 
menus vilkint dezabiljė, bet aš esu įsitikinusi, kad tokie 
apdarai būna daug kuklesni ir pridengia kur kas daugiau. 

Bet tuojau pat susizgribusi pagalvojo, kad Kleitonas, be 
abejo, kur kas daugiau nusimano apie šią madą, ir kažko- 
dėl ši mintis ją nuliūdino. 

Visi žinojo, kad Kleitonas visuomet turėjo meilužių, ir 
atrodė natūralu, kad daugelis vedusių vyrų dažnai turi iš- 
laikytinių. Bet nejaugi tai, kas įvyko tarp jųdviejų, jis 
gali jausti kitos glėbyje? Vitnė pasijuto dūstanti, tačiau 
sukaupusi drąsą padarė tai, ką aukštuomenė būtų palai- 
kiusi nedovanotina klaida. 

— Kleitonai...— neryžtingai pradėjo ji, — man bus la- 
bai sunku apsimesti... kad nieko nepastebiu... ne... nuo- 
lankiai susitaikau su... 

— Su kuo susitaikai? — sušnibždėjo Kleitonas lūpomis 
liesdamas jos smilkinį. 

— Su meiluže! — rėžė Vitnė. 

Kleitonas staigiai atlošė galvą, nustebęs įsispitrėjo į 
žmoną, bet tuojau prapliupo juoku. Tačiau supratęs, kad 
ji tikrai susikrimtusi, pasistengė nusiraminti ir nutaisyti 
iškilmingą išraišką, tinkamą prisipažinimui, o tai ir ren- 
gėsi dabar padaryti. Žvelgdamas į jos ašarų pilnas akis, 
jis tyliai ir rimtai prisiekė: 

— Aš neturėsiu meilužių. 

— Dėkui, — sušnibždėjo Vitnė.— Bijau, kad to aš neiš- 
tverčiau. 

— Ir aš taip manau, — sutiko jis stengdamasis atrodyti 
ramus. 

Kleitonas staiga prisiminė aksominį futliarą, paslėptą 
naktiniame stalelyje. 

— Turiu tau dovaną, — nenoriai paleisdamas Vitnę iš 
savo glėbio, pasakė jis. 


* Naminė suknelė (pranc.). 

Vitnė prisiminė taip pat parengusi vyrui dovaną ir 
pamiršusi nuogumą skubiai pašoko. 

— Paprašiau Klarisę padėti ją mano miegamajame, — 
paaiškino ji ir puolė prie kambarius jungiančių durų. 

Kleitonas negalėjo atitraukti akių nuo jos, gėrėjosi 
grakščiais judesiais ir tobulomis linijomis. Bet tuo metu 
Vitnė, susizgribusi esanti neapsirengusi, skubiai pakėlė 
nuo grindų nėrinių peniuarą ir apsisiautė juo. 

Kleitonas išėmė iš futliaro vėrinį — tai buvo kvadra- 
to formos smaragdai, apsupti briliantų, — ir tokius pat aus- 
karus bei apyrankę. 

— Verti hercogienės,— sušnibždėjo bučiuodamas ją. 

Juokdamasi Vitnė įteikė vyrui savo dovaną. 

— Vertas hercogo,— sušnibždėjo ji ir atsisėdo greta 
jo, pariesdama kojas. 

Kleitonas atvožė skrynelės dangtelį ir atvertęs galvą 
pratrūko garsiu juoku: jis išvydo puikaus darbo lornetą 
auksiniais aptaisais. 

— Būtinas karališkosios šeimos narių atributas,— pri- 
minė Vitnė tuo pačiu tonu, kaip ir per kaukių balių pas 
Armandus, paskui išėmė mažą aksominę dėžutę ir staiga 
surimtėjusi droviai atkišo ją vyrui. 

Prieš atidarydamas dėžutę, Kleitonas įdėmiai pažiūrė- 
jo į Vitnę, stengdamasis suprasti jos susidrovėjimo prie- 
žastį. Bet taip ir nesupratęs paspaudė spyruoklytę, išėmė 
sunkų auksinį žiedą su puikiu rubinu ir pakėlė jį arčiau 
prie šviesos, kad galėtų gerai apžiūrėti. Kraujo raudonu- 
mo akmuo paslaptingai Žaižaravo, spinduliuodamas ma- 
žytėmis ugnelėmis. Sentimentalumo pagautas Kleitonas jau 
rengėsi paprašyti žmoną, kad ji pati užmautų jam žiedą 
ant piršto, bet tuo metu pastebėjo vidinėje pusėje kažkokį 
įrašą. Lygiame aukse įmantriomis raidėmis buvo įrėžti tik 
du žodžiai: 

„Mano ponui“. 

Žodis „mano“ buvo pabrauktas, ir Kleitonas, giliai at- 
sidusęs, neįstengdamas išreikšti jį užplūdusių jausmų, pri- 
sitraukė Vitnę prie savęs. 

— Dieve, kaip aš myliu tave,— kimiai sušnibždėjo jis 
nuberdamas ją bučiniais. 

Pagaliau Kleitonas pakėlė galvą, bet Vitnė neatšlijo, 

lengvai lytėdama pirštais glostė jo smilkinį. Jis atvirto 
aukštielninkas, ir Vitnė atsidūrė ant viršaus. Rausvi stan- 
dūs kauburėliai prisispaudė prie jo krūtinės, ir Kleitonas 
ypač aiškiai pajuto, su kokia pasibaisėtina jėga bunda jo 
kūnas. Jis nekantravo vėl turėti ją, bet bijojo išgąsdinti 
savo nežabota aistra. Pagaliau Kleitonas sujudėjo, ir Vit- 
nė kilstelėjo atsiremdama rankomis, gundydama jį gra- 
žiomis krūtimis, primenančiomis prinokusius vaisius. 

— Aš per sunki? — tyliai paklausė ji. 

— Ne, bet gal tau reikėtų bent kiek numigti, myli- 
moji? — apgailestaudamas pasiūlė Kleitonas. 

— Nesinori,— pasipriešino žmona. 

Gulėdama ant jo nuoga, paskleistais ant jo krūtinės ir 
pečių plaukais, ji panėšėjo į deivę. 

— Ar esi įsitikinusi, kad visai nepavargai? — išsiblaš- 
kęs paklausė jis švelniai braukdamas pirštų krumpliais 
per lygų skruostą ir jau kelintą sykį jausdamasis priblokš- 
tas neregėto žmonos grožio.— Tai ko gi tu tuomet nori? 

Užuot atsakiusi, Vitnė iškaito ir skubiai įsikniaubė jam 
į petį. 

— Manau, kad tu visiškai teisi, ir verta to imtis,— 
kimokai prajuko jis. 


34 skyrius 


Po savaitės jaunavedžiai išvyko į povestuvine kelio- 
nę, į Prancūziją, kur išbuvo mėnesį. Grįžę į Londoną. su- 
tuoktiniai, nuvylę visų lūkesčius, apsigyveno ne miesto 
namuose Aper Brukstrite, o pasirinko Kleimoro ramybe 
ir nuošalumą. Tačiau jie reguliariai lankėsi pobūviuose ir 
operoje, kartais į Kleimorą grįždavo rytui brėkštant. 

Aukštuomenėje buvo laikoma nemadinga, beveik ne- 
derama, kad vyras ir Žmona didžiąją laiko dalį praleistų 
vienu du; hercogas ir hercogienė Kleimorai įvedė savo 
madą: jiedu beveik nesiskirdavo, ir visi pripažino, kad 
jie — nuostabi pora. Abudu gražūs, elegantiški, ir jiedu 
tiesiog švytėjo iš laimės. 

Atrodė, kad jaunavedžius jungia ne tik stiprus jaus- 
mas, bet ir kažkas daug svarbesnis. 

Ne veltui visa aukštuomenė, dūsaudama iš nuostabos 
ir pavydo, pastebėjo, kad tokia santuoka itin neįprasta 
pagal šiuolaikinius standartus. Ne vienas atviresnis net 
pamiršdavo etiketą ir išdrįsdavo garsiai pareikšti, kad 
hercogas ir hercogienė, nors tai ir keista, įsimylėję vienas 
kitą. 

Pats Kleitonas visai neabejojo dėl savo jausmų žmo- 
nai. Jis kuo aistringiausiai mylėjo Vitnę. Jam nepakako 
žvilgsnių, lytėjimo ir glamonių, kad numalšintų nuolatinį 
alkį. Naktimis jis jausdavo, kaip deginantis geismas tik 
stiprėja užsimirštant pašėlusioje ekstazėje, o Vitnė savo 
ruožtu kiekvieną kartą trėkšdavosi prie vyro taip, tarsi 
būtų norėjusi amžinai su juo susilieti. 

Likusi viena su juo, ji būdavo aistringa, nesutramdoma 
meilužė. Dar pirmosiomis jų santuokos savaitėmis Klei- 
tonas sugebėjo įtikinti ją, kad lovoje ne vieta drovėtis ir 
rodyti kuklumą, ir Vitnė užsimiršdama atsiduodavo jo gla- 
monėms. Neslėpdama aistringų protrūkių, ji beatodairiš- 
kai puldavo į didžiules aistros bangas, kildama ant ke- 
teros ir leisdamasi žemyn, kol iš lūpų išsiverždavo eks- 
tazės šauksmas. O paskui jis ilgai laikydavo ją glėbyje 
švelniai glostydamas, šnibždėdamas mielas kvailystes, kol 
abu laimingi, patenkinti ir nuilsę užmigdavo. 

Dienos, kupinos džiaugsmo ir šeimos gyvenimo idili- 
jos, bėgo nepastebimai. Paprastai tuo metu, kai Kleitonas 
užsidarydavo erdviame savo kabinete, Vitnė taip pat sės- 
davosi kur nors kampe, skaičiuodavo namų išlaidas, suda- 
rinėdavo valgiaraštį arba paprasčiausiai skaitydavo, ret- 
sykiais paslapčiomis svaidydama susižavėjimo kupinus 
žvilgsnius į vyrą, tuo metu įnikusį į korespondenciją ir 
darbo ataskaitas. Protarpiais Kleitonas pakeldavo galvą 
ir paieškodavo jos akimis, lyg norėdamas įsitikinti, kad 
žmona greta, ir šypsodavosi arba lyg bendrininkas mirk- 
čiodavo, paskui vėl įnikdavo į dokumentus. 

Iš pradžių Vitnė nebuvo tikra, ar jos buvimas bus ma- 
lonus Kleitonui. Tai buvo jo atskiras pasaulis. Čia jis kal- 
bėdavosi apie verslą, duodavo nurodymus agentams ir val- 
dytojams. Jis mėgo šį darbą, nors visiškai neprivalėjo jo 
dirbti. Kartą Stivenas pasakė jai, kad per pastaruosius 
penkerius metus Kleitonas kone dvigubai padidino ir taip 

didžiulius Vestmorlendo turtus. Jis tvarkė Stiveno kapi- 
talą ir — o stebuklų stebukle! — net jos tėvo turtą. 

Vitnė mėgdavo klausytis, kaip vyras šnekasi su ad- 
vokatais ir verslininkais. Ir nors jo tarnas būdavo val- 
dingas, jis visada išlikdamo ramus ir santūrus, 0 jo pa- 
stabos būdavo konkrečios ir logiškos. Žvelgdama į tą 
įstabiai gražų veidą, ji didžiuodavosi ir kartu jausdavosi 
geidžiama ir mylima. Vienintelė ir brangi jo širdžiai. 

Kiekvieną kartą, važiuodama į miestą ar teatrą su Emi- 
le, pasigesdavo Kleitono balso, jukių jo akių ir kerinčios 
šypsenos, 

O naktys virsdavo tikra meilės švente. Kartais jis ju- 
dėdavo lėtai, neskubėdamas, kaip vestuvių naktį, o kitą 
kartą erzindavo ją, tyčia gundydavo, viliodavo, versdavo 
tiesiai pasakyti, ko ji nori, kartais imdavo ją staigiai, 
beveik šiurkščiai. Ir Vitnė nė pati nesuvokė, kas jai la- 
biau patinka. 

Iš pradžių ją šiek tiek baugino laukinė kunkuliuojanti 
aistra, kurią ji sugebėdavo sukelti Kleitonui vien bučiniu, 
prisilietimu, intymia glamone, bet praėjo visai nedaug 
laiko, kol ji pradėjo nesidrovėdama mėgautis drąsia, at- 
vira jo meile. Vitnė priklausė jam kūnu, siela ir širdimi. 

Po penkių mėnesių paaiškėjo, kad ji pastojusi. 

Dabar naktimis, kai Kleitonas miegodavo jos glėbyje, 
Vitnė gulėdavo nemiegodama, susijaudinusi ir kažkodėl 
prislėgta. Jai tris savaites susilaikė menstruacijos, ir vis 
dėlto kažkodėl ji atidėliojo pokalbį su vyru. Teresė Diu 
Vil per vestuves prisipažino Vitnei, kad nėštumas duodąs 
jai puikią dingstį pailsėti nuo vyro meilės atakų. Kitaip 
negu bičiulė, Vitnė to nebūtų galėjusi pasakyti apie sa- 
ve. Antra vertus, ji negalėjo rizikuoti kūdikio sveikata, 
jeigu jai pavojingi jų aistros protrūkiai. Jaudintis vertė 
ir tai, kad Kleitonas nė karto neužsiminė norįs turėti vai- 
kų, nors Vitnė manė, jog kiekvienas vyras nori turėti ti- 
tulo ir turtų paveldėtoją. 

Netrukus Vitnė ėmė prastai jaustis rytais ir dažnai už- 
snūsti dieną. Neliko abejonių, bet ji ir toliau tylėjo. 

Kartą Vitnė ėmė kopti į viršų persirengti, kad paskui 
kaip paprastai drauge su vyru galėtų lėkti ant arklių svai- 


470 


ginančiais šuoliais per laukus ir pievas. Tačiau Kleitonas 
sustabdė žmoną ant laiptų. 

— Chanas šiek tiek šlubčioja dešine koja, — neįpras- 
tai švelniai sušnibždėjo jis.— Gal geriau šiandien tiesiog 
pasivaikščiokim, mažyte? 

Vitnė visai nebuvo pastebėjusi, kad Chanas šlubuo- 
tų, be to, arklidėse stovėjo dešimtys kitų puikiausių žir- 
gų, bet ji nė nemanė prieštarauti ir net pajuto šiokį tokį 
palengvėjimą — paprastai jie taip greit jodavo, kad ją 
šiurpas nukrėsdavo pagalvojus, kas būtų, jei netyčia nu- 
kristų. 

Nuo kitos dienos Kleitono glamonės visiškai pasikei- 
tė, ir nuo to laiko tokios ir liko. Jis jaudindavo Vitnę, 
kol ji prarasdavo protą geisdama greičiau priklausyti jam, 
paskui įeidavo į ją kankinamai lėtai, skverbdamasis gi- 
liai ir taip pat lėtai atsitraukdamas. Tai nepakeliamai di- 
dindavo geismą, atitolindavo saldžios palaimos akimirką. 
Vitnei kažkodėl atrodė, kad tokios meilės glamonės ne- 
gali pakenkti kūdikiui. 

Kitą savaitę ji pagaliau šiek tiek aprimo, atgavo savi- 
tvardą ir pasakė sau daranti kvailystę po kvailystės. Pir- 
miausia jai labai rūpėjo iškloti vyrui naujienas. Dar kiek 
palūkės, ir jos kūnas taps nenuginčijamai būsimosios Klei- 
tono tėvystės įrodymu. Todėl Vitnė nuvažiavo į Londoną 
ir nusipirko parduotuvėje šešis mažulyčius marškinėlius, 
o sugrįžusi užsidarė savo miegamajame ir ėmė siuvinė- 
ti. 

Nemažai laiko praėjo, ir tik tada Vitnė pasikvietė Me- 
rę ir Klarisę įvertinti savo triūso. 

— Stebėtina, ar ne? — atsiduso ji — Man pavyko iš- 
mokti graikų ir lotynų kalbas, bet šito... nieko neišeina! 

Merė ir Klarisė, privilegijuotos tarnaitės, nebijančios 
reikšti savo nuomonės, vos pažvelgusios į siuvinį linksmai 
susižvalgė ir prapliupo nesulaikomai kvatoti. 

Tik kitą vakarą, prieš vakarienę, Vitnei pagaliau pa- 
sisekė išsiuvinėti mėlynais siūlais neįtikėtinai mažų marš- 
kinėlių apykaklaitėje apykreivę raidę „V“. 

— Reikės pasitenkinti bent tuo, Klarise,— palingavo ji 
galva. 

— Kada rengiatės prisipažinti jo šviesybei, kad lau- 

kiatės? — paklausė kambarinė su džiaugsmo ašaromis aky- 
se. 

— Aš ne visai šitai norėjau pasakyti jam,— nusijuokė 
Vitnė paglosčiusi raukšlėtą Klarisės skruostą.— Tiesą pa- 
sakius, aš... aš nė žodžio nepratarsiu.— tegu visa tai pa- 
sakys už mane, — pareiškė ji pakeldama marškinėlius. 

— Manau, kad šįvakar — tinkamiausias laikas,— suti- 
ko Klarisė. 

Vitnė, nusišypsojusi linksma sąmokslininkės šypsena, 
kyštelėjo marškinėlius į rašomąjį stalą greta rašymo reik- 
menų ir skubiai nulipo vakarienės. 

Ji luktelėjo, kol Kleitonas baigs gerti portveiną ir jie- 
du susės baltai auksiniame salone. Dėdamasį labai susi- 
domėjusi romanu, Vitnė atsiduso: 

— Negaliu suprasti, kodėl pastaruoju metu aš taip pa- 
vargstu. 

Ji nepakėlė akių ir todėl ne iš karto pamatė, kaip di- 
džiuodamasis ir švelniai į ją žiūri Kleitonas. 

— Nejaugi negali, mieloji? — atsargiai paklausė jis. 

Ar Vitnė žino esanti nėščia? Kleitonas nebuvo tuo įsi- 
tikinęs. O jeigu ji bijos gimdymo? 

Jis ryžosi kuo ilgiau nejaudinti žmonos. 

— Ne... — susimąsčiusi nutęsė Vitnė.— Bet aš norė- 
jau atsakyti į tetos laišką ir tik dabar supratau, jog pa- 
likau jį savo rašomajame stale. Ar tau nebūtų labai sun- 
ku atnešti jį? Tie laiptai šiandien man atrodo neįveikia- 
ma viršūnė. 

Kleitonas atsistojo, pabučiavo žmoną į kaktą, meiliai 
sušiaušė jai plaukus ir užbėgo plačiais marmuro laiptais. 

Įėjęs į jos kambarį, jis nejučia nusišypsojo. Silpnas 
Vitnės kvepalų aromatas apgaubė jį kvapiu rūku. Jos še- 
pečiai ir šukos gulėjo ant tualetinio stalelio. Nematomas 
Vitnės buvimas tarsi pripildė kambarį, todėl čia buvo dar 
jaukiau. Vitnė. .. | 

Vis dar spėliodamas, ar žmona žino apie savo nėštumą, 
o jei žino, tai kodėl nepasisako jam, Kleitonas atitraukė 
rožinio medžio rašomojo stalo stalčių, paėmė kelis popie- 
Tiaus lakštelius iš storo pluošto ir veltui stengėsi rasti le- 
di Enės laišką. Nieko neradęs, atstūmė į šalį kažką, ką 
palaikė nosinėmis, ir vartė visokias smulkmenas, kol apa- 

čioje rado sulankstytą laišką. Kad įsitikintų, jog šitai kaip 
tik ir prašė atnešti žmona, Kleitonas atskleidė laišką ir 
perskaitė kelis žodžius. 

„Didžiai susigėdusi turiu prisipažinti, jog pasijutau 
esanti nėščia. Todėl prašau jus nedelsiant atvažiuoti, rei- 
kia viską aptarti. Vitnė“. 

Didžiausiai jos gėdai? 

Kleitonas nesuprasdamas susiraukė. Kaip keista, kad ji 
jaučia tokius jausmus gyvam didžiausios laimės, kurią jie 
rado vienas kitame, įsikūnijimui! Ir koks čia nesupranta- 
mas būdas pranešti jam džiugias naujienas? ,,„...prašau 
jus nedelsiant atvažiuoti“? 

Tačiau bematant baisus praregėjimas perskrodė sme- 
genis ir negailestingu durklu smogė į širdį. Laiškelis pa- 
rašytas likus dviem mėnesiams iki vestuvių. .. išvakarėse 
tos dienos, kai jis atsivežė Vanesą į Kleimorą ir akis į 
akį susidūrė su Vitne... nesuprantama, kam jis adresuo- 
tas, nes nėra kreipinio... bet braižas, matyt, Vitnės... 
gražus, lygus... aiškus... Dieve, padėk man! Ji rašė kaž- 
kokiam vyrui, jos būsimojo kūdikio tėvui! 

Ne, to negali būti, negali būti... tik ne Vitnė... 

Bet kažkas širdyje lėtai ir nesulaikomai ėmė griūti. Tą 
naktį, atvažiavusi čionai, Vitnė paprasčiausiai vaidino. Vi- 
sus tuos mėnesius jis puoselėjo atmintyje tą akimirką, kai 
ji, pamiršusi išdidumą, pati atėjo pas jį, ir dabar visa tai 
pasirodė esąs melas, šlykštus, nešvarus melas! Vadinasi, 
ji apsimetinėjo šnibždėdama jam apie meilę! Apsimetinė- 
jo, nes jau žinojo esanti nėščia, ir tas, kuriam tas laiš- 
kelis buvo adresuotas, arba nenorėjo vykdyti savo parei- 
gos, arba paprasčiausiai negalėjo. Tikriausiai kalės vai- 
kas jau buvo vedęs! 

Tuomet Vitnė atvažiavo į Kleimorą susirasti tinkamo 
tėvo nežinomo vyro pavainikiui. Jėzau! Nagi, jie tikriau- 
siai kartu sugalvojo tą planą! Tiesa, sprendžiant iš to, ko- 
kia silpna ir pavargusi ji atrodė likus kelioms dienoms iki 
vestuvių, galbūt jau spėjo atsikratyti nėštumo, ir nežinia 
kieno pradėtam kūdikiui fiktyvaus tėvo jau nebereikėjo. 

Ir kokį velnišką spektaklį ji ištaisė pirmąją jų vestu- 
vių naktį! Tuo metu tikriausiai visas nerimas jau buvo 
praėjęs, ji įsitikino nebesanti nėščia, bet tiek prisijaudi- 

no dėl vos išvengto skandalo, jog buvo pasiryžusi vis- 
kam, kad tik ištekėtų. Galimas daiktas, Vitnės meilužiui 
tai tik paranku. Dabar niekas nieko nebejtars, jei ji pa- 
stos. 

Ir tuomet Kleitonas prisiminė, kiek kartų per praeitas 
savaites ji važinėjo į Londoną „pirkinių“ arba „aplankyti 
draugų“. Kartus gumulas pakilo gerkle. Kūdikio, kurį ji 
nešioja, tėvas gali būti tiek jis, tiek kuris nors kitas! 

Kalė! Melagė, apgavikė, maža... Ne, jis net savo karš- 
čiuojančioje iškankintoje vaizduotėje negali pavadinti jos 
žodžiu, kurio ji nusipelno! Per daug mylėjo ją, kad pra- 
keiktų. Bet, pasirodo, mylėjo pliuškę, užkietėjusią artis- 
tę, tuščią lėlę. Kūną. Nieko daugiau. Ir, kaip dabar pa- 
aiškėjo, net kūnas priklausė ne jam vienam. 

Reikia pripažinti, kad ji turi neklystamą instinktą, kaip 
išgyventi! Privertė jį atsivesti ją į šį kabinetą, kol Vane- 
sa laukė gretimame kambaryje, ištvėrė jo įtūžį, prisiglau- 
dė visu kūnu ir bučiavo lyg atiduodama savo širdį! Ir 
viskas dėl to, kad per nelaimę pastojo! Kleitonas labai 
norėjo tikėti, kad kūdikis galėjo būti jo. Jis net stengėsi 
įtikinti save tuo. Bet puikiai atsiminė, jog paėmęs ją iš- 
kart atsitraukė. Galimybė pastoti nuo jo buvo tokia ma- 
ža, kad apie tai neverta nė kalbėti. 

Dieve, koks šlykštus spektaklis buvo jų gyvenime! 
Kiekvienas žmonos žvilgsnis, kiekvienas žodis, kiekviena 
glamonė — viskas apgaulė, niekinga, pasibjaurėtina ap- 
gaulė! 

Pirštai lėtai susigniaužė į kumštį, suglamžydami po- 
pieriaus lapelį į kietą gniužuliuką. Širdies skausmas pa- 
sidarė bukesnis, jį išstūmė šaltas niūrus įniršis. Kleitonas 
automatiškai sviedė suglamžytą laiškelį ant popieriaus pa- 
keto, mėgino užstumti stalčių, bet jis įstrigo. Kažkas ne- 
leido jam užsidaryti iki galo: mažyčiai balti marškinėliai 
su „V“ raide, išsiūta ant apykaklaitės! 

Įtūžęs Kleitonas ilgai žiūrėjo į juos ir staigiai trūkte- 
lėjęs pakėlė prie akių. Tai šit ką jis privalėjo rasti! Koks 
jaudinantis jos poelgis! Nuolat linkusi į melodramas! 

Su pasišlykštėjimu pasiraukęs, Kleitonas sviedė bal- 
tą skudurėlį ant grindų ir sutrypęs jį kulnu pasisuko iš- 
eiti. 

— Matau, kad suradai,— sušnibždėjo priblokšta Vitnė 
nuo slenksčio, neatitraukdama žvilgsnio nuo jaudinančių 
marškinėlių po vyro kojomis. 

— Kada? — lediniu tonu pasiteiravo jis. 

— Manau... po... po... septynių mėnesių. 

Kleitonas skvarbiai žiūrėjo į Vitnę, ir ji beveik fiziš- 
kai jautė dvelkiantį nuo jo beprotišką pyktį. 

— Man to vaiko nereikia! — tyčia Žiauriai, pabrėžda- 
mas kiekvieną žodį, iškošė jis pro dantis. 

Klarisė ir Merė, kurios sukiojosi balkone, norėdamos 
pasigėrėti laimingu šeimininko veidu, iš siaubo susigūžė, 
kai jis kone tekinas pralėkė pro jas ir nusileido laiptais 
taip skubiai, su tokiu siutingu ryžtu, kad būtų nušlavęs 
kiekvieną, pasipainiojusį jam po kojomis. Lauko durys 
kurtinamai trinktelėjo; Klarisė lėtai pasisuko ir žengė į 
Vitnės kambarį, bet apmirė ant slenksčio priblokšta jos 
akims atsivėrusio reginio. 

Vitnė klūpojo prie rašomojo stalo, pečiai mėšlungiš- 
kai kruūpčiojo nuo nebylios raudos. Galva buvo atlošta, ir 
ašaros upeliais sruvo iš po užmerktų vokų. 

Pirštuose ji laikė mažyčius baltus marškinėlius su rai- 
de „V",taip uoliai, su meile siuvinėta apykaklaitėje. 

— Neverk, brangioji, neverk, — bejėgiškai kartojo 
Klarisė lenkdamasi padėti Vitnei atsistoti. — Tu pakenksi 
kūdikiui. 

Bet Vitnė negalėjo liautis verkusi. Ji kūkčiojo, kol 
ėmė skaudėti gerklę. 

„Man to vūiko nereikia! — Nežmoniški žodžiai lyg 
nuodinga gyvatė apsivijo jos širdį, gniauždama, traišky- 
dama ją taip, kad Vitnei buvo sunku kvėpuoti. 


Vos brėkštant, Vitnė pasivertė ant šono ir pažvelgė pro 
langą. Ji gulėjo viena lovoje, viena pirmą kartą nuo ves- 
tuvių dienos. Kleitonas nenori jos kūdikio, jų kūdikio! 
Nejaugi ketina nepripažinti jo? Ne, jis negali... neturi 
teisės... Kodėl? Kokia priežastis? 

Vitnė prisimerkė ir nusigręžė. Matyt, jis nori privers- 
ti, kad ji atiduotų kūdikį, iškart pasamdyti žindyvę ir iš- 
siųsti mažylį kuo toliau, į kurį nors savo dvarą. Nejau- 

gi jo meilė jai tokia egoistiška, kad joje nėra vietos jų 
kūdikiui? 

Vos prieš kelias valandas ji pati nesuprato, kaip rea- 
guoti į savo nėštumą. Užtat žinojo dabar: nesuprantamas 
Kleitono įsiūtis paskatino ją stengtis apsaugoti bejėgę bū- 
tybę, ir tai buvo toks nesutramdomas jausmas, kad su- 
krėtė Vitnę iki sielos gelmių. Ji niekada neleis, kad jis 
atimtų iš jos mažylį. Niekada! 

Vitnė atsibudo labai vėlai. Galva plyšo iš skausmo ir 
svaigo, pykino taip, jog, rodėsi, išvers jai visus vidurius, 
bet ji prisivertė atsikelti ir nulipti pusryčių. Kleitono įran- 
kiai vis dar buvo padėti ant stalo. 

— Jo šviesybė pasakė šiandien neturįs apetito, mile- 
di, — pranešė tarnas. 

Vitnė kažką pakramtė vien dėl vaiko ir susirengė il- 
gam pasivaikščiojimui po parką, pro visomis spalvomis 
mirguliuojančias gėlių lysves, prie ežero, kurio ramia 
plyne plaukiojo gulbės, ir pagaliau atklydo į baltą pavė- 
sinę, iš kurios buvo matyti ežeras. Įėjusi į vidų, ji atsi- 
sėdo ant ryškios pagalvės, kurių buvo pamėtyta ant suo- 
lų, ir išbuvo čia dvi valandas, stengdamasi surikiuoti pa- 
drikai šmėžuojančias mintis, suvokti, kad ji vis dar ta 
pati Vitnė Vestmorlend, kuri buvo vakar, ir kad ji ne- 
persikėlė į kitą epochą ir kitą laikmetį. 

Grįžusi namo ji lėtai užkopė laiptais ir išvydo, jog 
Kleitono kamerdineris ir trys tarnai neša lagaminus ir daik- 
tų ryšulius iš Kleitono miegamojo. 

— Kas čia dedasi? — gaudydama kvapą, paklausė ji 
Merės.— Paaiškinkite, kodėl jie išneša mano vyro daik- 
tus? 

Vitnė pasijuto lėtai einanti iš proto. Viešpatie, ką gi 
dabar daryti?! 

— Jo šviesybė persikelia į vakarinį sparną, — paaiški- 
no Merė, stengdamasi kalbėti ramiai ir abejingai — Mes 
pernešime jūsų daiktus į jo miegamąjį, 0 iš jūsų kam- 
bario, atėjus laikui, išeis puikus vaiko kambarys. 

— Šit kaip, — sušnibždėjo Vitnė, suvokdama negalė- 
sianti gyventi tuose apartamentuose viena, be Kleitono.— 
Ar neparodytumėt man, kur naujieji jo kambariai? Man... 

Teikia šio to paklausti jo šviesybės. .. mes rengėmės va- 
žiuoti. .. 

Merė nuvedė šeimininkę prie aukštų durų vakarinia- 
me sparne ir taktiškai paliko vieną. 

Vitnė įžengė į kambarį. Kleitonas čia šiandien bu- 
vo, buvo ir išėjo. Marškiniai numesti ant kėdės, piršti- 
nės — ant lovos. Ji lėtai nukiūtino į drabužinę, perbraukė 
pirštu per šepečių rankenas iš juodojo onikso ir sukau- 
pusi valią sulaikė ašaras, kurios vėl ėmė tvenktis akyse. 
Atidariusi drabužinę, Vitnė ilgai kankino save apžiūrinė- 
dama vyro drabužius. Kokie platūs turi būti pečiai vyro, 
dėvinčio šias palaidines .. Tokie platūs pečiai... Ji visuo- 
met mylėjo jo pečius. Ir akis. 

Vitnei jau pasukus prie durų, įėjo Kleitonas. Nė žo- 
džio netaręs, jis praėjo pro šalį, žengė į drabužinę ir ėmė 
nusirenginėti. Ji nusekė įkandin ir neįstengdama nuslėp- 
ti ašarų sušnibždėjo: 

— Kodėl tu tai darai, Kleitonai? 

Jis staigiai nusiplėšė marškinius, bet neskubėjo at- 
sakyti. 

— Dėl... dėl mūsų kūdikio? — neatlyžo Vitnė. 

— Dėl kūdikio, — trumpai pataisė jis nudelbęs ją pa- 
niekinamu žvilgsniu. 

— Tu... tu nemyli vaikų? 

— Kito vyriškio vaikų, — lediniu tonu atrėžė Kleito- 
nas, sviedęs marškinius ant grindų, apsisuko ir skaudžiai 
sugriebęs ją už alkūnės nuvilko prie išėjimo. 

— Bet tu negali nenorėti savo paties vaikų, — užsikirs- 
dama sumurmėjo Vitnė, nekreipdama dėmesio į tai, kad 
vyras matant einančiam pro šalį tarnui grūda ją į kori- 
dorių. 

— Savo paties,— patvirtino Kleitonas negera lemian- 
čiu tonu. Jis palinko virš žmonos, uždėjęs ranką ant durų 
rankenos, lyg rengdamasis užtrenkti jas Vitnės panosėje. 

— Mes važiuosim šiandien pas Vilsonus... Aš pri- 
ėmiau kvietimą prieš kelias savaites. 

— Aš išvykstu. O tu gali daryti, ką nori, po velnių. 

— Bet,— maldaudama atsiduso Vitnė,— ar tu važiuoji 
pas Vilsonus? Jeigu taip, tai... 

— Ne! — suriaumojo Kleitonas.— Ir jeigu aš kada nors 


477 


pamatysiu tave šiame kambaryje, net šiame namo spar- 
ne, asmeniškai pasirūpinsiu, kaip išdanginti tave iš čia. 
Duodu žodį, Vitne, tau nepatiks būdas, kaip aš tai pada- 
rysiu, — negailestingai, šaltai pridūrė, 

Durys su trenksmu užsidarė. 

„ Kleitonas ilgai stovėjo vidury kambario nejudėdamas, 
gniaužydamas kumščius, stengdamasis susivaldyti ir nu- 
slopinti vėl kylantį įniršį. Vakar jam pavyko mirtinai nu- 
sigerti savo kabinete, bet tik tuomet, kai kruopščiai ap- 
svarstė visus būdus, kaip atkeršyti už paniekintą meilę ir 
pasitikėjimą. Jis įsitaisys meilužę ir visur rodysis su ja, 
kol Vitnė sužinos ją esant. Aukštuomenė atlaidžiai Žiūri 
į vedusį vyrą, turinti išlaikytinę, taip buvo visada. Bet 
Vitnė pateks į spąstus. Ji negalės labai dažnai rodytis 
aukštuomenėje viena, nesukeldama šnekų, o jei pasirodys 
su kitu vyriškių, taps tikra atstumtąja — jos tiesiog ne- 
bepriims padoriuose namuose. 

Bet nė to negana. Jeigu ji pagimdys kūdikį ir Kleito- 
nas bus priverstas duoti jam savo vardą, Dievas mato: jis 
nė nepažvelgs į jį ir išsiųs tą išperą kuo toliau. Bet ne 
iškart. Tepagyvens metelius kitus, kol Vitnė pamils jį. 
Kūdikis — štai kur baisiausias keršto įrankis. Kleitonui vis 
vien, kieno tas vaikas — nešvarios neištikimybės vaisius 
ar gyvas aistros, kurią jis jautė tai moteriai, įrodymas. 

Vitnė taip pat stovėjo nejudėdama, įbedusi akis į ąžuo- 
linę plokštę. Gerklę skaudėjo, peršėjo akis, bet ji nepra- 
virks! Juo gailiau ji maldavo, juo didesnį suteikė jam 
malonumą įžeidinėti! 

Pagaliau ji lėtai nudūlino šalin, stengdamasi atgauti 
jei ne dvasinę pusiausvyrą — apie tai negalėjo būti nė 
kalbos, — tai bent pasijusti saugi savo kambaryje. 

Merė ir Klarisė triūsė šeimininkų apartamentuose, ne- 
šė Vitnės drabužius į buvusį Kleitono miegamąjį, ir ap- 
linkui viešpatavo didžiausia netvarka. 

— Atleiskite,— sunkiai ištarė Vitnė.— Aš... aš norė- 
čiau pabūti viena. Jūs visa tai galėsite užbaigti vėliau. 

Abidvi atrodė tokios nuliūdusios ir sutrikusios, kad Vit- 
nė to tiesiog negalėjo ištverti. Ji mėgino suvokti, kas čia 
dedasi. Taigi Kleitonas nebenori matyti jos, išmetė kaip 
nebereikalingą šlamštą, ir vien todėl, kad ji pastojo. 

Pirmą kartą per tas baisias valandas Vitnę suėmė pyk- 
tis. Nuo kada nėštumą imta laikyti vien moters kalte? Ir 
kuo, jo manymu, turėjo baigtis visos tos kupinos aistros 
naktys? Tebūnie ji naivi, tačiau puikiai supranta, iš kur 
atsiranda vaikai. Valandėlę Vitnė panoro vėl įsibrauti pas 
Kleitoną ir visa tai jam išrėžti. 

Bet juo ilgiau ji galvojo apie tai, kas atsitiko, juo la- 
biau niršo. Pakėlusi smakrą, Vitnė trūktelėjo skambučio 
virvutę. 

— Prašau, liepk išlyginti man mėlyno šilko suknią,— 
įsakė ji.— Ir privažiuoti karietą iškart po vakarienės. Aš 
išvažiuoju. 

Po keturių valandų Vitnė įplaukė į valgomąjį. Jos 
plaukai buvo elegantiškai sušukuoti ir perpinti safyrų bei 
briliantų vėriniais; dvi garbanos krito palei ausis. Atvira 
mėlynos suknios iškirptė atidengė pečius. Lūpos ryžtingai 
sučiauptos. Jei nuo šiol jie ketina būti svetimi reikia 
bent vaizduoti, jog išliko draugiški santykiai. Bet jei Klei- 
tonas nors akimirką įsivaizduoja po gimdymo lyg niekur 
nieko grįšiąs į jos lovą, vadinasi, anaiptol netaip gerai 
ją pažįsta, kaip galvoja. 

Tačiau Vitnė nesitikėjo, kad jai atėjus jis tik manda- 
giai, beveik automatiškai atsistos, 0 jos širdis suliepsnos 
tokiu skausmu ir aistra, kad ji Vos nepraras sąmonės! Vy- 
ras pasirodė jai nepaprastai gražus, ir jei jis bent ma- 
žumėlę šyptelėtų, ji pultų jam ant kaklo ir maldautų... 
maldautų. .. ko? Kad jis atleistų už meilę? Už tai, kad ji 
nešioja po širdimi jo kūdikį? 

Kelis kartus tylios jų vakarienės metu Vitnei pavyko 
pagauti Kleitono žvilgsnį, svaidomą į jos krūtinę, apnuo- 
gintą mėlynosios suknios iškirptės. Jis skubiai nukreipda- 
vo akis, bet Vitnė juto, kaip didėja jo įniršis. Ji net iš- 
drįso pamanyti, kad jis šiek tiek pavyduliauja, juk jie iki 
tol nė karto nebuvo išvykę atskirai. Ir vos Kleitono žvilgs- 
nis vėl nuslydo jos krūtine, Vitnė, nutaisiusi nekaltą vei- 
dą, paklausė: 

— Ar tau patinka naujoji mano suknia? 


— Jei ketini rodyti savo grožybes visam pasauliui, tai 
ji puikiai tinka, — ciniškai drėbė jis. 


479 


— Ar jau įsikūrei savo naujuosiuose kambariuose? — 
nesiliovė Vitnė. 

Kleitonas atstūmė lėkštę, lyg būtų visiškai praradęs 
apetitą, ir atsistojo. 

— Manau, kad jie kur kas geresni negu tie, kuriuos 
turėjau anksčiau,— iškošė jis ir apsisukęs žengė prie iš- 
ėjimo. Netrukus lauko durys garsiai trinktelėjo, ir Vitnė 
išgirdo tolstančios karietos dardėjimą. Ji iš nuovargio su- 
gniužo, suprasdama pralaimėjusi. Ją vėl apėmė šleikštu- 
lys, įsiskaudėjo galva, bet Vitnė vis dėlto nuvyko į po- 
būvį pas Vilsonus ir pasistengė likti net po vidurnakčio, 
turėdama šiek tiek vilties, kad Kleitonui nepatiks tokia 
ilga jos išvyka ir kitą kartą jis panorės ją lydėti. 

Ji mirtinai pavargo, bet iškart atsibudo, kai karieta 
sustojo prie įvažiavimo į Kleimorą kaip tik tuo metu, kai 
Kleitonas lipo iš savo karietos. 

Jie užkopė paradiniais laiptais, ir Vitnė suspėjo pa- 
stebėti įtūžiu žybtelėjusį jo žvilgsnį ir kietai sukąstus žan- 
dikaulius. 

— Ir toliau grįžk namo paryčiais, tuomet po savaitės 
visas Londonas ims apie tave liežuvauti,— sausai pratarė 
jis. 

Vitnė sustojo prie savo kambario durų. 

— Aš nebegalėsiu išvažiuoti, kai tik mano nėštumas 
pasidarys matomas, — pareiškė ji, — be to, aš puikiai pra- 
leidau laiką! — vien iš užsispyrimo pridūrė, išdidžiai pa- 
keldama galvą. 

Ir nebūtų galėjusi tiksliai pasakyti, bet Kleitonas, re- 
gis, nusikeikė panosėje. 

Kitą rytą Vitnė nuėjo į arklidę; ten arklininkas ryž- 
tingai atsisakė pabalnoti Chaną. Ji pasijuto įžeista, su- 
triko ir supyko, net šiek tiek susigėdo, kad grumas buvo 
priverstas teisintis, esą taip įsakęs jo šviesybė. Vitnė per 
daug susikrimto, kad galėtų gerai apgalvoti tolesnius sa- 
vo veiksmus. Nė žodžio netarusi, didingai apsisuko ir pa- 
rėjusi namo žengė tiesiai į Kleitono kabinetą, nė nepa- 
mManiusi pirma pasibelsti. 

Kleitonas tarėsi su dideliu būriu žmonių, susėdusių ap- 
link jo rašomąjį stalą. Visi staiga pašoko, išskyrus Klei- 
toną, kuris atsikėlė akivaizdžiai nenoromis. 

— Prašom atleisti, džentelmenai, aš nežinojau, kad ma- 
no vyras turi lankytojų, — angeliškai nusišypsojusi nuste- 
busiems vyrams, tarė Vitnė. Ir kreipdamasi į sustingusį 
vietoje Kleitoną pareiškė: — Įvyko nedidelis nesusiprati- 
mas. Atrodo, jog arklidėse niekas nesupranta, kad Cha- 
nas — mano žirgas. Ar pats jiems viską paaiškinsi, o gal 
pavesi Man? 

— Nė nemėgink sėsti į balną! — piktai perspėjo vy- 
ras. 

— Atleiskite, kad nutraukiau jūsų pasitarimą, — su- 
murmėjo Vitnė nukaitusi iš gėdos. Kaip jis gali kalbėti 
su ja tokiu žeminamu tonu, kai girdi svetimi žmonės! 

Ji skubiai puolė iš kambario. Tai tiesiog beprotybė, 
išsigimėliškas žiaurumas! Dabar Kleitonas tyčia neleidžia 
jai kaip nors praleisti laiką! Nori uždrausti visus gyve- 
nimo džiaugsmus! 

Vitnė griebė mažutį cilindrą. Ji negalėjo pakęsti tos 
kvailos mados! Jojant nuostabiausia jausti, kaip vėjas ke- 
dena plaukus. 

Ji jau žengė į drabužinę, ketindama pers .engti, bet 
kažkodėl apsigalvojo. Nuėjusi į arklides, taip dėbtelėjo į 
pirmą pasitaikiusį arklininką, išdrįsusį pastoti jai kelią, 
kad šis pagarbiai atsitraukė. Paskui Vitnė priėjo prie Cha- 
no gardo, uždėjo jam pavadį ir sunkiai nukabino balną 
nuo kablio. Kas valandėlę darėsi vis drąsesnė. Galų gale 
niekas iš jų Neišdrįs jos sustabdyti. Tik iš trečio karto 
jai pavyko uždėti Chanui sunkų moterišką balną, bet ji 
pasiekė, ko norėjo. Kuo kiečiau suveržusi paspręstę ir šir- 
dyje melsdamasi, kad to užtektų, ji išsivedė žirgą iš ark- 
lidės ir įšoko į balną. 

Vitnė jodinėjo beveik tris valandas. Jau po valandos 
pasijuto labai pavargusi, bet nenorėjo grįžti. Žinoma, Klei- 
tonui jau spėjo viską pranešti, ir jo pyktis bus baisus. 

Ji tikėjosi dar vieno susidūrimo, bet nemanė, kad Klei- 
tonas lauks jos prie arklidės. Jis stovėjo nerūpestingai at- 
sišliejęs į nubaltintą tvorą ir kažką šnekėjosi su vyriau- 
siuoju arklininku. Išvydusi vyrą, Vitnė nejučia susigūžė 
iš baimės, nes žinojo, kad ta rami, beveik abejinga iš- 
raiška — tik kaukė, po kuria siautėja nežmoniškas įtūžis, 
galintis užgriūti ją. 

Kai ji jojo pro šalį — Kleitonas apsimestinai atsainiai 
ištiesė ranką ir griebė Chaną už pavadžio, staigiu trūk- 
telėjimu sustabdydamas žirgą. Akyse žybtelėjo mirtinas 
pyktis, o balsas buvo toks tylus ir ledinis, kad Vitnei su- 
spaudė širdį. 

— Nulipk! 

Vitnė beveik ketino ištraukti pavadį, apgręžti Chaną 
ir dumti kur akys mato. 

— Tik pamėgink! Įspėju. ..— sušnypštė jis. 

Savo gėdai ir pažeminimui, Vitnė pajuto, kaip iškai- 
to skruostai ir ėmė drebėti rankos. Ji mėšlungiškai gurk- 
telėjo ir kaltai ištiesė jam rankas: 

— Ar padėsi man nušokti? 

Kleitonas šiurkščiai išplėšė ją iš balno. 

— Kaip tu drįsai nepaklusti manė — suriaumojo jis ir 
skaudžiai stvėręs už peties nusitempė nustebusiems gru- 
mams ir arklininkams matant. 

Vitnė palaukė, kol jis nuėjo tolėliau ir priartėjo prie 
tarnų įėjimo, tik tada ištraukė ranką ir staigiai pasisuko. 

— Nepaklusti tau? — pakartojo ji — Ar rengiesi pri- 
minti mano įžadus? Nejaugi... Ar norite, kad priminčiau 
jums jūsiškius, milorde? 

— Noriu perspėti tave, ir tik vieną kartą, — grėsmin- 
gai suurzgė Kleitonas.— Jei nori, laikyk tai patarimu. 

— Jei man reikėtų patarimo, — atšovė Vitnė pliskin- 
dama į vyrą žalia akių liepsna, — tu būtum paskutinis žmo- 
gus žemėje, kurio aš prašyčiau patarti! 

Ji jau Žiojosi dar kažką jam sakyti, bet susilaikė iš- 
vydusi jo įtūžio perkreiptą veidą. 

— Tik pamėgink dar kartą nepaklusti mano įsakymams, 
ir aš liepsiu užrakinti tave kambaryje, kol gims tas tavo 
išpera! 

— Esu tikra, kad to tu ir norėtum! — paniekinamai 
prunkštelėjo Vitnė, tiesiog nesava nuo įsiplieskusios nea- 
pykantos vyrui, drįsusiam pavadinti jos kūdikį išpera.— 
Tu pats niekšingiausias, Žiauriausias... niekšas ir mela- 
gis! Kaip tu drįsai tikinti, kad myli mane, ir paskui taip 
pasielgti! Ir dar štai kas, milorde hercoge,— pridūrė ji 
dusdama iš pykčio,— nors tai turi būti jums neįtikėtina 

staigmena, bet taip jau išeina, kad iš kūniškos meilės at- 
siranda vaikai! 

Kleitoną taip apstulbino šis juokų vertas „atradimas“, 
kad jis nespėjo pastebėti ore šmėstelėjusios rankos. Pa- 
sigirdo skambus antausis, ir Vitnė pakėlė galvą lyg įtū- 
žusi deivė. 

— Nagi, nesidrovėk, smok man! — suriko ji.— Nori 
suteikti man kuo daugiau skausmo, tai aš netrukdysiu! 
Kas gi tau — netekai noro kankinti mane? — pasityčioja- 
mai tęsė Vitnė, nekreipdama dėmesio į pašėlusį tvinkčio- 
jimą smilkiniuose.— Puiku, nes aš tokia pikta, kad neat- 
sisakysiu malonumo dar kartą šerti tau per fizionomiją! 

Ji plačiai užsimojo, bet tuojau aiktelėjo iš skausmo: 
jis lyg replėmis suspaudė jos riešą. 

Užlauždamas ranką Žmonai už nugaros, Kleitonas trūk- 
telėjo ją į save. 

— Tu graži, klastinga, gudri patele, — pratrūko jis, — 
bent kartą per gėdingą bendrą mūsų gyvenimą pasakyk 
tiesą! Tik vieną kartą. Prisiekiu, jog ramiai išklausysiu 
atsakymą, kad ir koks jis būtų! 

— Prisieki? — įtūžo Vitnė.— Taip, kaip prisiekei prie 
altoriaus? Kaip prisiekei šiuose namuose niekada manęs 
neįkaudinti? Tavo žodis nevertas nė... 

— Ar tas vaikas mano? — drėbė jai į veidą Kleitonas 
negailestingai sugniauždamas pirštus. 

Vitnės akys vis labiau plėtėsi, kol virto didžiuliais ža- 
liais ežerais; lūpos persikreipė iš didžiulio sukrėtimo ir 
netikėjimo, tokio įtikinamo, kad akimirką Kleitonas net 
paklausė savęs, gal įvyko kokia nors siaubinga klaida, 
gal jis pats dėl visko kaltas. 

— Ar jis tavo? Tavo?! — kartojo ji vis keldama balsą 
ir staiga vos negriuvo jam ant krūtinės. Jos pečiai krūp- 
čiojo lyg drugio krečiami. Ją smaugė bejėgiško pykčio 
ašaros. | 

Kleitonas paleido jos ranką. Norėjo atstumti tą liek- 
ną virpantį kūną, ne mažiau kaip ir priglausti prie sa- 
vęs, įsikniaubti veidu į tos žavingos moters plaukus. Bet 
labiausiai svajojo nusinešti ją į vidų, paguldyti į lovą, 
smigti į šiltą stangrų kūną ir pamiršti skausmą bei neapy- 
kantą. 

Vitnė vis dar linko į jį, įsitvėrusi palaidinės atlapų, 
nepakeldama galvos ir be perstojo kartodama: 

— Ar jis tavo? 

Kleitonas suspaudė jos pečius — nešiurkščiai, tačiau 
be jokio švelnumo, ir atstūmė nuo savęs. 

„Ji verkia, — galvojo jis, nežinia kodėl pajutęs sąži- 
nės graužimą.— Verkia dėl manęs". 

Jis atsitraukė, ir Vitnė lėtai pakėlė akis. Ji nebeverkė. 
Ji juokėsi! Isteriškai kvatojo! 

Ir vis dar juokdamasi iš visų jėgų taip trenkė jam per 
veidą, kad Kleitonas net susvirduliavo ir vos nepargriuvo, 
O pati nulėkė į vidų. 

Neskubėdamas, labai susimąstęs Kleitonas nusekė pas- 
kui ją, įėjo į kabinetą, uždarė duris ir įsipylė sau didžiulę 
viskio porciją. Du dalykai jam nebekėlė dabar jokių abe- 
jonių: kad jo Žmonos sunki ranka ir kad ne kas kitas, o 
jis yra jos būsimojo kūdikio tėvas. 

Gal ji ir nepasakė tiesos, kodėl staiga atvažiavo čionai, 
kodėl panoro tekėti už jo... kad ir kaip ten būtų buvę, 
to pribloškiančios paniekos kupino žvilgsnio, kuriuo ji at- 
sakė į klausimą, kas kūdikio tėvas, nesuvaidinsi. Ji nesu- 
sitikinėjo su meilužiu, važinėdama į Londoną. Būdamas 
kuo nors nusikaltęs, nė vienas žmogus pasaulyje taip na- 
tūraliai nesuvaidintų siaubo, sukrėtimo ir beprotiško įtū- 
Zio. Kad ir ką būtų iškrėtusi Vitnė, po vestuvių ji buvo 
ištikima jam. Kūdikis jo. Kleitonas žinojo tai taip tvirtai, 
kaip ir tai, kad prieš septynis mėnesius Vitnė atvažia- 
vo pas jį vien gauti tėvą nepažįstamo vyriškio kūdikiui. 
Audringas pyktis šiek tiek atlėgo, liko tik bukas skaus- 
mas. 

Nelaimė, Vitnei viskas darėsi atvirkščiai. Tik pamany- 
kit, kaip piktai, vulgariai, paniekinamai jis pasielgė. .. na, 
jis tikras beprotis! Pamišėlis! Ir ji taip pat išprotės, jei pa- 
siliks su juo. Nes netgi tada, kai jis bėrė jai šlykščius 
keiksmažodžius ir vos neišsuko rankos, ji jautė skaus- 
mingą džiaugsmą, galėdama vėl priglusti prie jo krūtinės. 
Net tada ji troško, kad Kleitonas laikytų ją glėbyje. Ir 
pasilikusi čia ji tikriausiai taps tokia pat beprotė, kaip 
ir jis. 

Vitnė stengėsi nepaisyti ilgesio, apimančio ją vos pa- 

galvojus apie išsiskyrimą. Tačiau kur ji važiuos? Tėvas 
per daug silpnavališkas ir negalės apginti jos nuo vyro, 
jeigu šis pareikalaus, kad žmona grįžtų. Teta Enė ir dėdė 
Edvardas? Ji parašys jiems ir paklaus, ar galėtų trum- 
pai paviešėti Prancūzijoje, o paskui viską jiems papasa- 
kos. Tačiau Vitnė bijojo, kad Kleitonas gali ją užklupti 
ir Prancūzijoje, o svarbiausia — pasinaudoti savo įtaka 
ir pakenkti dėdės karjerai. 

Lieka tik viską papasakoti, ir tesprendžia pats dėdė 
Edvardas. 

Vitnė skubiai sėdo prie rašomojo stalo, atitraukė stal- 
čių ir jau norėjo ištraukti Žydro popieriaus lapelį, bet tuo 
metu jos Žvilgsnis užkliudė suglamžytą gniutuliuką. Ne- 
labai susidomėjusi ji išlankstė jį, norėdama pasižiūrėti, ar 
verta saugoti, ir pamatė kelis žodžius, kuriuos pati ir 
buvo parašiusi. 

„Didžiai susigėdusi. . .“ 

Ji neaiškiai prisiminė slėpusi neišsiųstą laišką po šva- 
riu popieriumi dar tada, kai gyveno pas Emilę, nes ne- 
norėjo, kad kuris nors tarnas rastų jį. Bet dabar laiškutis 
suglamžytas ir numestas pačiame viršuje. Vadinasi, kaž- 
kas rado jį! Bet čia užeina tik Merė ir Klarisė, o jos nie- 
kada nesiknaisios stalčiuose! 

Kaip žemina, kai Zinai, kad svetimas žmogus perskaitė 
tą laiškelį! 

Vitnė stengėsi suvokti, kas galėjo knaisiotis jos rašo- 
majame stale. Prieš dvi dienas, kai ji su tokiu džiaugsmų 
slėpė čia marškinėlius, viskas buvo tvarkinga, ir nė vie- 
nas žmogus, išskyrus Kleitoną, ne... O Dieve. 

Vitnė nejučia kilstelėjo iš krėslo. Ji pati pasiuntė čio- 
nai Kleitoną, prašydama atnešti tetos laišką. 

— lr tu suradai šitą, — atsiduso ji, tartum vyras būtų 
stovėjęs greta.-- Dievulėliau, tu šitą suradai! 

Vitnės rankos drebėjo, svaigo galva, bet ji mėgino 
įsivaizduoti, ką galėjo pagalvoti Kleitonas, perskaitęs šį 
laišką. Net prisivertė dar kartą perskaityti raštelį, tartum 
pati būtų radusi jį ir matytų pirmą kartą. Data. Jie nu- 
sprendė kasmet švęsti jos atvykimo į Kleimorą datą, o laiš- 
kelis buvo parašytas kaip tik išvakarėse. Ir Kleitonas, ži- 
noma, pamanė, kad ji čia atskubėjo dėl savo nėštumo! 

Šis atradimas skaudžiai įžeidė ją, juk ne šiaip sau jis kar- 
tą pasakė, kad nieko pasaulyje jam negali būti svarbiau 
už Vitnės atvykimą tą naktį, kai jis sužinojo apie jos 
meilę. 

Koks siaubas! Ir dar — laiškelis be jokio kreipinio! 

Vitnė pašoko vis dar gniauždama rankoje laišką ir su- 
sijaudinusi ėmė blaškytis po kambarį. Suprantama, Klei- 
tonas pamanė, kad jis adresuotas meilužiui! Puiku, bet juk 
jis žino, kad atėmė jai nekaltybę tą baisią naktį ir kad ji 
nešioja po širdim jo kūdikį! Kaip jis drįsta šitaip pykti 
vien todėl, kad ji kreipėsi į kažką kitą patarimo ir pa- 
galbos?ė O kodėl negalėtų? Tuo metu, kai rašė laiškelį, 
jiedu nė nesikalbėjo tarpusavyje! O ką, jeigu ji rašė tė- 
vui arba tetai? 

Bet Kleitono pyktis rodė, kad jis apie tai nepagalvojo. 
O dabar kankina Vitnę, nes kankinasi ir pats. Ir vien to- 
dėl, kad ji galėjo paprašyti kitą vyriškį patarimo ir pa- 
galbos. Kleitonas sužeistas į pačią širdį. Ir pavyduliauja. 

— Pasigailėtinas kvailys! — sušnypštė Vitnė į tuštu- 
mą. Ji staiga pajuto tokį palengvėjimą ir svaiginantį 
džiaugsmą, kad buvo pasirengusi išskėsti rankas ir suktis, 
šokti valsą. Vadinasi, Kleitonas taip elgiasi ne todėl, kad 
nenori jų mažylio! 

Tačiau net jausdamasi be galo laiminga, ji būtų galė- 
jusi užmušti jį! 

Jis vėl pridarė bėdos! Kaip ir aną naktį, kai atsitem- 
pė ją čionai! Pamanė, kad ji kalta, pats teisė ir priėmė 
nuosprendį, nė nesiteikęs pasakyti, kokiu nusižengimu 
kaltina, neleidęs pasiteisinti! Ir dabar... dabar nuoširdžiai 
tiki, kad įstengs išplėšti ją iš širdies vien persikraustęs į 
kitą rūmų sparną ir apsimesdamas, kad jų bendras gyve- 
nimas baigtas, lyg apskritai nieko nebūtų buvę. 

Drebanti nuo patirtų išgyvenimų Vitnė vis dėlto jautė 
ir tvirtą ryžtą. Ji paskutinį kartą leidžia jam taip elgtis ir 
užsipulti ją, nė nespėjusią nieko paaiškinti! 

Ir jei Kleitonas, taip karštai mylėdamas, nors valandėlę 
įsivaizdavo leisiąs sau nusigręžti ir ramiai pasitraukti, va- 
dinasi, jis labai klysta. Kaip jis — išmintingas, įžvalgus — 
gali ryžtis atsikratyti žmonos, supykęs išvaryti ją, kad ir 
ką ji, jo nuomone, būtų padariusi? 

Kažkaip reikia priversti Kleitoną prisipažinti, kas pa- 
skatino jį išlieti Žmonai tiek pykčio ir paniekos, taip pa- 
žeminti ją. Terėkia ant jos, teapiberia kaltinimais, jai Vis 
tiek. 

Vitnė liūdnai nusišypsojo. Taip viskas ir bus, nes dau- 
giau ji neketina maldauti jį paaiškinti, ji jau bandė tai 
daryti, tačiau veltui. Nėra iš ko rinktis — reikės išprovo- 
kuoti jį, įsiutinti, įpykinti arba priversti pavyduliauti, kad 
jis nebekontroliuotų savęs ir nebegalėtų slėpti, ką galvo- 
ja. 

O kai jis visiškai nebesitvardys, Vitnė šiltai paaiškins 
nesusipratimą su laiškeliu. Privers jį šliaužioti prie jos 
kojų ir maldauti, kad atleistų. 

Vitnės veidą nušvietė spindinti šypsena. O Viešpatie, 
kokia nesąmonė! Ji tiesiog negali to padaryti! Daugiau- 
sia, ką ji sugeba — tai kuo greičiau viską išdrožti, pulti 
jam ant kaklo ir mirti iš džiaugsmo bei laimės, pajutusi, 
kaip tvirtos jo rankos apkabina ją. 

Na, o kol kas reikia daryti visa, kas įmanoma, kad ne- 
pasirodytų liūdna ir nuolanki. Ji bus žavinga ir linksma, 
kol Kleitonas taip ims ilgėtis praeities, kad nebegalės iš- 
tverti. Iš pradžių Vitnė tik juokais erzins jį ir kamuos; 
tik jei šitai nepadėtų, ji sugebės išmušti jį iš vėžių. 

Šiandien pobūvis pas Kliftonus, suvažiuos pusė Lon- 
dono. Vitnė nežinojo, ar Kleitonas rengiasi ten važiuoti. 
Ji pati tvirtai pasiryžo nuvykti. 

Vitnė itin kruopščiai apsirengė smaragdinės spalvos 
drabužiais, užsisakytais Paryžiuje povestuvinės kelionės 
metu. Jai dar niekada nebuvo tekę vilkėti tokios atviros 
suknios, ir paslapčia nusišypsojusi Vitnė pasirinko prie 
jos smaragdų ir briliantų komplektą — vėrinį, apyrankę 
ir auskarus. 

— Kaip aš atrodau? — lėtai sukiodamasi paklausė ji 
Klarisės. | 

— Nuogutėlė kaip tą dieną, kai gimėte,— suniurzgėjo 
kambarinė smerkiamai dėbsodama į Vitnės korsažą. 

— Tu teisi, iškirptė didesnė, negu aš paprastai dėviu,— 
sutiko Vitnė šelmiškai Žybtelėjusi akimis.— Ir nemanau, 
kad vyras leistų man kur nors važiuoti be jo taip apsi- 
rengusiai, argi ne? 


487 


Po valandos ji, aukštai iškėlusi galvą, pasirodė svetai- 
nėje šlamėdama smaragdų žalumo sijonais. Kleitonas prie 
bufeto pylėsi brendžio. Šiandien jis atrodė ypač orus su 
vakariniu tamsiai mėlynu kostiumu ir akinamai baltais 
marškiniais bei kaklaryšiu. Vitnei jis pasirodė nepapras- 
tai gražus. Bet Kleitonas nudelbė paniekinamu žvilgsniu 
tviskančius žaliais atspalviais žmonos apdarus ir nustėro 
išvydęs gundančias krūtis, atidengtas kone iki pat spe- 
nelių. Kleitono akys sužėrėjo įtūžiu. 

— Kur čia taip išsipustei? — tyliu, pikta lemiančiu 
balsu paklausė jis. 

— Išsipusčiau? — pakartojo Vitnė, stengdamasi atro- 
dyti kuo nekalčiausia, kad ir su gundančia suknios iš- 
kirpte.— Šiandien mes žadėjome būti pas Kliftonus. Tie- 
sa, norėčiau išgerti taurę vyno, jei neprieštarausi,— pri- 
dūrė ji nerūpestingai nusišypsodama žaviausia šypsena. 

Kleitonas suirzęs griebė nuo lentynos vyno butelį. 

— Labai apgailestauju, nes mes pas Kliftonus neva- 
žiuojam. 

— Argi? — Vitnė nustebusi kilstelėjo antakius išties- 
dama ranką paimti taurės.— Liūdna, kad tu nori praleisti 
tokį puikų vakarą. Visada maniau, kad Kliftonų pobūviai 
geriausi, Ir... 

Kleitonas lėtai pasisuko, atsišliejo klubu į spintą ir lėtai 
sūpuodamas koją šaltai pranešė: 

— Aš važiuoju ne pas Kliftonus. O tu apskritai šian- 
dien liksi namie. Tikiuosi, kad aš ganėtinai aiškiai pasa- 
kiau, Vitne? 

— Žodžiai visiškai suprantami, — linktelėjo Vitnė ir 
apsisukusi didingai išplaukė iš svetainės su taure ranko- 
je. Tačiau nors ir dėjosi kuo ramiausia, ji buvo pritrenkta 
ir sugniuždyta. Kleitonas nesirengia jos lydėti pas Klif- 
tonus ir neleidžia važiuoti vienai. 

Prie stalo jie įtemptai tylėjo. Vitnė paslapčiomis ste- 
bėjo vyrą. Vakarienei jau einant į pabaigą, jos Žvilgsnis 
nukrypo į vyro ranką. Žiedo su rubinu, jos padovanoto 
vestuvių naktį, nebuvo. Vitnei suspaudė širdį, kai ji pa- 
stebėjo vos įžiūrimą žiedo pėdsaką ant piršto... Nuo tos 
akimirkos, kai ji užmovė Kleitonui žiedą, jis niekada jo 
nebuvo nusimovęs. 


488 


Pakėlusi akis, Vitnė pastebėjo, kad vyras ciniškai šyp- 
sodamasis stebi ją. Ir nors skausmas vis stiprėjo, nuga- 
lėjo nežabotas pyktis. Išdidžiai atstačiusi smakrą, Vitnė 
pasiryžo dalyvauti pobūvyje, net jei reikėtų pėsčiai eiti! 

— Einu į savo kambarį. Labanakt, — nelaukdama de- 
serto, pareiškė Vitnė. 

Ji susirengė į savo kambarį nenorėdama be reikalo 
kelti vyrui įtarimo. Kitaip jis paprasčiausiai gali uždrausti 
tarnams išleisti ją iš namų. 


Prasidėjo jau antra valanda nakties, bet privilegijuo- 
tame lošimo klube, kurio narys buvo ir Kleitonas, niekas 
nežiūrėjo į laikrodžius. Kleitonas patogiai atsidrėbė krės- 
le, nekreipdamas dėmesio nei į aplinkinių kalbas, nei į 
kortas savo rankose. 

Kad ir kiek būtų gėręs šiandien, kad ir kaip būtų 
stengęsis galvoti vien apie lošimą, negalėjo kaip kiti bi- 
čiuliai ir pažįstami nerūpestingai dalyvauti vyriškuose po- 
kalbiuose. Jis vedė kerėtoją — tartum aštrų spyglį, įsmi- 
gusį į širdį. Nepakeliamai skaudu palikti ją ten ir dar 
labiau skauda, kai stengiesi išplėšti. Prieš akis vis iškil- 
davo Žmona su ta prakeikta žalia suknia, pabrėžiančia vi- 
sas jos grožybes. Rankas maudė nuo nenugalimo poreikio 
pajusti šilkišką jos odos gaivumą, 0 iš gašlumo svaigo gal- 
va. Gašlumo, ne meilės. Jis nebelaiko to jausmo meile. 
Visa, ką jis jaučia Vitnei, galima pavadinti vien atsitik- 
tinai užplūstančiu geiduliu. Daugiau negu atsitiktinai, jei 
jau kalbame sąžiningai. 

Kaip ji išdrįso įsivaizduoti kur nors važiuosianti vie- 
na tokiais drabužiais? Ir ką turėjo galvoje, sakydama, esą 
jis uždraudęs jai jodinėti vien norėdamas pakankinti? Jis 
davė nurodymus arklininkams dar prieš kelias dienas, kai 
tik įtarė, kad ji nėščia, ir buvo tikras, kad apie savo būklę 
ji visiškai nenutuokia. Tiesa, jam visiškai vis vien, ką 
mano ta klastinga melagė. Jis neprivalo aiškintis dėl sa- 
vo poelgių — ji turės tylomis paklusti, ir tiek. 

— Džiaugiuosi matydamas jus, Kleitonai,— nuoširdžiai 
pasveikino jį Viljamas Baskervilis sėsdamasis ant lais- 
vos kėdės prie šešiaviečio lošimų stalo.— Ir esu nustebin- 
tas. 

— Kodėl? — abejingai paklausė Kleitonas. 

— Ką tik mačiau jūsų žmoną Kliftonų pokylyje. Ma- 
niau, kad ir jūs ten, — paaiškino Baskervilis ir įniko dė- 
lioti krūvelėmis žetonus, rengdamasis lošti iš didelių su- 
mų.— Atrodo žavingai, taip jai ir pasakiau. | 

Į šią nekaltą pastabą hercogas reagavo tokiu nepatik- 
liu žvilgsniu, kad Baskervilis suglumo ir laikė savo parei- 
ga Mandagiai nuraminti pašnekovą: 

— Jūsų žmona visada žavingai atrodo, ir aš visada jai 
tai sakau. 

Bet Baskervilis labai sutriko ir buvo nustebintas, kai 
pašnekovas, užuot nors nusišypsojęs ir linktelėjęs, lėtai 
atsitiesė ir apmirė krėsle, apniukęs kaip audros debesis. 
Karštligiškai stengdamasis suvokti, kuo galėjo įžeisti pa- 
šnekovą, Baskervilis, nelaimė, padarė visiškai klaidingą 
išvadą, kad jo komplimentai galėjo pasirodyti pernelyg 
blankūs vyrui, kuris, pasak gandų, neapsakomai karštai 
myli savo jauną žmoną. Bejėgiškai padirsčiojęs į sėdėju- 
sius prie stalo kitus lošėjus, Baskervilis apimtas nevilties 
tesė: 

— Visi nutarė, kad hercogienė atrodo neapsakomai 
graži su tokia nepaprasta žalia suknia, lygiai tos pačios 
spalvos, kaip ir jos akys. Aš taip jai ir pasakiau. Gavau 
laukti ilgoje garbintojų eilėje, kol prasibroviau prie jos 
arčiau, nes ją supo tiek jaunimas, tiek tokios senos iška- 
senos kaip aš. Didžiulis pasisekimas, patikėkite. 

Kleitonas labai ramiai, sąmoningai santūriai metė kor- 
tas ant stalo. Atitraukęs kėdę, jis atsistojo, trumpai link- 
telėjo susirinkusiesiems ir nė žodžio netaręs žengė lauk. 

Lošimas kurį laiką nutrūko: penketas likusiųjų tylė- 
dami žiūrėjo į tolstantį hercogą. Visi, išskyrus Baskervilį, 
užkietėjusį keturiasdešimt penkerių metų viengungį, bu- 
vo vedę. Ketvertas arba linksmai šypsojosi, arba bergž- 
džiai stengėsi nuslėpti pašaipą. Baskervilis buvo labai su- 
trikęs, o gal ir sunerimęs. 

— Po velnių! — sušnibždėjo jis dirsčiodamas į kitus.— 
Jei būtumėt matę, kaip į mane pasižiūrėjo Kleimoras, kai 
prasitariau sutikęs hercogienę pas Kliftonus! — ir tuo me- 
tu jam dingtelėjo mintis.— Aš... argi Vestmorlendai jau 
taip seniai vedę, kad imtų kivirčytis? 

— Dabar galima tvirtai pasakyti štai ką, Baskervili. 
Vestmorlendai ganėtinai seniai vedę, kad imtų kivirčy- 
tis — Markaus Raterfordo lūpos pašaipiai trūktelėjo. 

Geraširdiškas Baskervilio veidas apsiniaukė. 

— (O Viešpatie! Nagi, niekada nieko nebūčiau pasakęs, 
jei būčiau žinojęs, kad dėl to gali kilti skandalas! Ji tokia 
miela! Man nesmagu vien pagalvojus, kad pridariau jai 
nemalonumų. Esu tikras, kad ji niekada nebūtų važiavusi 
į tą prakeiktą pobūvį, jei būtų žinojusi, kad vyrui tai ne- 
patiks. 


Jūs taip manote? — pasiteiravo lordas Raterfordas 
nusišaipęs drauge su kitais trimis lošėjais. 

— Na, žinoma, nebūtų, — tvirtai pareiškė Baskervilis.— 
Jei Kleitonas nebūtų leidęs jos šviesybei važiuoti, ji iš 
vietos nebūtų pajudėjusi. Galiausiai juk ji — jo Žmona. 
Įžadai, žinote, paklusnumas ir visa kita! 

Ši gana drąsi pastaba buvo sutikta garsiu prunkštimuų 
ir pokštais. 

— Kartą pasakiau žmonai, kad jai visai nereikia nau- 
jo kailinio palantino, kurio ji labai įsigeidė, nes ir šiaip 
jau turi visą tuziną, — pareiškė Raterfordas, valandėlę pa- 
miršęs kortas.— Buvau griežtas, treptelėjau koja ir pasa- 
kiau, kad negaus jo. 

— Ir ji, žinoma, susitaikė su tuo? — išgąstingai paklau- 
sė Baskervilis. 

— Klystate,— numykė Raterfordas.— Vietoj palantino 
ji nusipirko vienuolika naujų suknių, po vieną prie kiek- 
vieno palantino, ir pareiškė: jei aš verčiu ją vilkėti iš- 
dėvomis, tai bent jau niekas nedrįs kritikuoti naujų jos 
tualetų. Ir išleido tris kartus daugiau negu būtų kainavę 
tie kailiai. 

— Viešpatie! Ir jūs apkūlėte ją? 

— Apkūliauė — nustebęs pakartojo Raterfordas.— Ne, 
tai nieko nebūtų padėję, patikėkit. Be to, tokia mintis 
man nelabai patinka. Aš verčiau nupirkau jai palantiną. 

— Bet... bet kodėl? — priblokštas aiktelėjo Baskervi- 
lis. 

— Kodėl, drauguži? Galiu paaiškinti. Todėl, kad vi- 
siškai nepageidauju įsigyti visa, kas yra Bondstrite“, kol 


* Londono gatvė, kurioje įsikūrusios brangiausios parduotuvės. 

žmona mažumėlę apsiramins. Suknios velniškai brangiai 
atsieina, bet brangenybės... gerai, kad ji nespėjo prisi- 
minti brangenybių! Būčiau sutaupęs krūvą pinigų, sutikda- 
mas nupirkti jai kailius! 


Pirmieji saulės spinduliai nutvieskė dangų, kai Vitnė 
tylutėliai kopė marmuro laiptais į savo kambarį. Šian- 
dien ji be galo ilgėjosi Kleitono. Pasigedo jo rankos, švel- 
niai spaudžiančios liemenį, drąsaus žvilgsnio, džiaugsmo 
suvokus, kad jis greta. Kaip jis per tokį trumpą laiką su- 
gebėjo tapti jai brangiausiu žmogumi? 

Ji jautėsi tokia nepaguodžiama be jo, kad vos nepa- 
sidavė pagundai atnešti laiškelį ir viską paaiškinti. Ta- 
čiau kas bus kitą kartą, jei jis vėl nežinia kodėl įtūš? Vėl 
ims bausti Vitnę savo panieka, o juk taip nyku žinoti, 
kad tavo mylimasis pyksta ant tavęs dievaižin kodėl! Ji 
nė kiek nesigailėjo šiandien atvirai nepaklususi Kleitono 
įsakymui, nes tikėjosi galutinai išsiaiškinti santykius su- 
sidūrusi su juo, o to ji ir siekė. 

Vitnė net svarstė, ar nevertėtų užsiminti per pusryčius, 
kaip puikiai ji praleido laiką pas Kliftonus. ,„Taip,— pa- 
manė ji, grabaliodama tamsoje lempos, — tai nebloga min- 
tis!“ 

Bet blaiviai pamąsčius mintis nebeatrodė tokia puiki, 
ir tai su baime suprato Vitnė, kai kambarys staiga ryš- 
kiai nušvito ir ji viena akimi pastebėjo kojas, apautas 
blizgančiais batais, ir porą tamsiai mėlynų pirštinių, ku- 
riomis kažkas tingiai pliaukšėjo per šlaunį. Vitnę bema- 
tant apėmė panika, bet drauge jai lyg kažkas apšvietė 
protą. Ji dėjosi nematanti vyro, kyštelėjo rankas už nu- 
garos ir pasuko į drabužinę, skubiai sagstydamasi suk- 
nios sagutes. Jeigu tik pavyks priversti jį palaukti, kol 
ji apsivilks labiausiai gundantį negližė, igis šiokį tokį pra- 
našumą, 0 paskui geismas gali nuslopinti pyktį, ir ta- 
da... 

— Nenusivilk jos, kol aš neišeisiu! 

Vitnė atsisuko, išgąsdinta gniuždančio tono. 

Kleitonas atsistojo artėdamas prie jos grobuoniškai lyg 
pantera, persekiojanti grobį. Vitnė instinktyviai ėmė trauk- 
tis, bet tuojau susivaldė ir išdidžiai pakėlė galvą. Jis stūk- 

sojo virš jos, ir jai pasirodė, kad nuo jo padvelkė ledi- 
niu šalčiu. 

— Ar atsimeni, aš sakiau tau, kas atsitiks, jei išdrįsi 
vėl neklausyti manęs? — įtaigiu, nieko gero nežadančiu 
balsu paklausė Kleitonas. 

Nors Vitnę ėmė baimė ir pyktis, ji buvo taip įsimy- 
lėjusi tą Žmogų, kad net balsas drebėjo nuo užplūdusio 
švelnumo, kai ji prašneko: 

— Atsimenu, — jaudinančiai tyliai sušnibždėjo Vitnė.— 
Ir dar daug kitų dalykų atsimenu. Atsimenu žodžius, ku- 
riuos šnibždi man... būdamas giliai manyje... kad tau at- 
rodo, tartum lytėtum mano širdį. Aš atsimenu... 

— Nutilk! — įtūžęs nutraukė jis— Arba, Dieve sergėk, 
aš... 

— Atsimenu tavo rankų prisilietimą, kai... 

Jis sugriebė ją už pečių ir taip ėmė purtyti, kad Vit- 
nės galva loštelėjo. 

— Būk tu prakeikta! Pasakiau, liaukis! 

— Negaliu. 

Vitnė raukėsi iš skausmo, kurį jai kėlė Kleitonas, bet 
nesirengė pasiduoti. 

— Aš negaliu liautis, nes myliu tave. Myliu tavo akis, 
šypseną ir... 

Kleitonas piktai griebęs prisitraukė ją ir apsvaigino be- 
protišku žiauriu bučiniu, siurbdamasis į lūpas, kad pri- 
verstų ją nutilti, sukeltų skausmą, atkeršytų. Jis taip spau- 
dė ją, kad Vitnė negalėjo kvėpuoti. Bet jai buvo vis 
tiek — jautė kietą jo varpą, brinkstančią iš geismo, ir kai 
jo lūpos su laukiniu troškuliu, be galo išbadėjusios vėl įsi- 
siurbė į jos lūpas, apkabino Kleitono kaklą ir prisiglaudė 
prie jo krūtinės. 

Bet tuomet jis atstūmė ją taip ūmai, kaip ir buvo su- 
spaudęs glėbyje. Kleitonas sunkiai, trūkčiojamai kvėpa- 
vo, ir jo veide buvo tiek kartėlio, tiek nusivylimo, kad 
Vitnė vos nesulaužė sau duoto pažado, vos neprašneko 
apie laiškelį. Vis dėlto ji tik išdidžiai pakėlė galvą ir su 
ramiu iššūkiu pareiškė: 

— Mielai sutiksiu būti uždaryta šiame kambaryje, jei- 
gu tu nori, bet su sąlyga, kad tu pasiliksi su manimi. Ki- 

taip niekas manęs nesulaikys čia, net jei dėl to reikėtų 
padegti namus. 

Kurį laiką Kleitonas nesuprasdamas žiūrėjo į ją. Vit- 
nė atrodė tokia neapsakomai graži, jaunutė ir bejėgė, kad 
jis būtinai būtų nusišypsojęs, jei ne ta deginanti neapy- 
kanta jai ir sau. Gavo dar kartą priminti sau, kad ji tik 
mitri pasileidėlė. Tačiau kad ir ką sakytum, ji išdrįso pa- 
siūlyti jam pasilikti su ja užsirakinus. Jėzau! Juk jis vos 
galėjo ištverti tai, kad reikia gyventi viename name su 
ja, nors turėjo prisipažinti, kad nepakeliama panieka tai 
moteriai nuolat mainėsi su nenumalšintu geismu. 

— Jei tu kada nors peržengsi dvaro ribas be mano 
leidimo, — įsiutusiu tyliu balsu iškošė jis,— galėsi Dievą 
maldauti to „švelnumo“, kurį parodžiau tau pirmą kartą 
Čia atvežęs. 

Kleitonas išmokė Vitnę didžiuotis galia, kurią ji įgijo 
jo kūnui, ir šis vienintelis žiaurus bučinys įrodė Vitnei, 
kaip karštai jis vis dar geidžia jos. Tai suteikė jai drąsos 
pažvelgti į Kleitoną ir švelniai raustant sušnibždėti: 

— Aš jau maldauju šito Dievą, milorde.— Ir maištin- 
gai žvelgdama į jo akis pridūrė pasukusi į drabužinę: — 
Tačiau neabejokite, aš būtinai paprašysiu jūsų leidimo 
prieš peržengdama dvaro ribas. 

Išgirdusi, kaip užsitrenkė durys, ji nuvargusi prisišlie- 
jo prie drabužinės sienos, daug labiau sukrėsta dėl to, kad 
leido Kleitonui stebėti, kaip ją paveikė ginčas. Tuščias 
grasinimas padegti nesustabdys jo, jei jis ketina ją užra- 
kinti. Tarnai, žinoma, nesąlygiškai paklus jo įsakymui ir 
neleis jai nė nosies iškišti iš kambario. Bet ji išmušė jį 
iš vėžių, drąsiai pasiūliusi pasilikti su ja. 

Vitnė suvokė žaidžianti su ugnimi. Negalima be galo 
rizikuoti. Jis paprasčiausiai taip įsius, kad išsiųs ją iš 
Kleimoro. Reikia būti greta, kad galėtų priversti apkal- 
tinti ją įsivaizduotu nusikaltimu. Reikia būti greta, kad 
įsiliepsnotų jo geismas. Kas nors — įtūžis ar geidulingu- 
mas — privers Kleitoną nutraukti mirtiną tylą. 

O tuo metu Kleitonas gulėjo lovoje šaltai apžvelgda- 
mas praeitį ir ateitį. Jis jau suspėjo rasti kiekvieno iki 
šiol nesuprasto Vitnės žodžio ar poelgio paaiškinimą. Pa- 
galiau visiškai paaiškėjo, kodėl ji taip elgėsi per Eliza- 

betės vestuves. Ji tyčia košė jam į akis tuos piktus, šal- 
tus žodžius! Tiesiog po kelių savaičių Vitnė pasijuto, o 
gal įsivaizdavo esanti nėščia ir kadangi kūdikio tėvas ne- 
norėjo ar negalėjo duoti jam savo vardo, sugalvojo gud- 
rų planą, kurį sėkmingai ir įgyvendino. O jis kaip pasku- 
tinis kvailys labai apsidžiaugęs leido įtaisyti jam ragus, 

Kleitonas neįsivaizdavo, ar ilgai įstengs visa tai iš- 
tverti. Protu ir širdimi jis suvokė žiaurią tikrovę — tarp 
jo ir Vitnės viskas baigta, bet išdavikiškas kūnas kamavo 
jį nepasotinamu geismu. 

Tikriausiai jis užsimirš, jei jie negyvens po vienu sto- 
gu. Persikels į namus mieste, ims gyventi kaip anksčiau 
arba iškeliaus į Prancūziją ar Ispaniją keliems mėnesiams. 
Tai būtų idealus sprendimas, tačiau Vitnė, kad ir ką jis 
sakytų, nešioja jo kūdikį, ir jei atsirastų kokių komplika- 
cijų, jam nederėtų būti taip toli. 

Ne, geriau bus persikelti į Aper Brukstritą. Prasiblaš- 
kyti ir patenkinti kūniškus poreikius galima ir Londone. 
Ko iš jo reikia — tik poros mėnesių palydėti žmoną į po- 
kylius ir priėmimus, kol jos nėštumas taps akivaizdus, o 
paskui ji gaus sėdėti namie, ir niekam neatrodys keista, 
kad jie nebesirodo drauge. O kai jį pamatys su kitomis 
moterimis, seni bičiuliai ims užjaučiamai caksėti liežu- 
viais ir šnibždėti vienas kitam, kad „mažoji menkysta“, 
kurią jis vedė, nesugebėjusi sulaikyti jo prie savęs il- 
giau kaip kelis mėnesius ir kad jie iš pat pradžių žinoję, 
kuo visa tai baigsis. 

Jau vien ši mintis suteikė Kleitonui kažkokį nesveiką 
pasitenkinimą. Jis nuoširdžiai vylėsi, kad gims berniukas, 
nes tai — vienintelė jo galimybė turėti įpėdinį. Antraip 
reikės pasikliauti Stivenu; dėkui Dievui, kad jis turi bro- 
lį! Žemė ir titulas visada priklausė jo šeimai, o juk tėvas 
buvo vienintelis berniukas iš penkių vaikų! 

Kitą rytą Vitnė ilgai galvojo apie laišką, kurį galiau- 
siai ir pasiuntė Kleitonui per Klarisę. Laiške buvo rašoma, 
kad lordo Arčibaldo tėvai šiandien švenčią santuokos me- 
tines ir ji pažadėjusi Emilei su Maiklu būtinai atvažiuo- 
ti, todėl bus nepaprastai dėkinga, jei Kleitonas sutiks ly- 
dėti ją. 

Nekantriai laukdama Vitnė žingsniavo po kambarį ir 
vos pasirodžius kambarinei beveik išplėšė iš jos atsaky- 
mą ir drebančiomis rankomis atskleidė. Kleitonas nė nesi- 
teikė paimti naujo lapuko, tiesiog prirašė apačioje plačiu 
braižu: „Pasakyk kamerdinieriui, kaip apsivilkti — iškil- 
mių drabužiais ar ne“. 

Vitnė vos nesusijuokė iš džiaugsmo. Šį vakarą ji su- 
gaišo prie tualetinio stalelio kur kas ilgiau nei paprastai. 
Klarisė sukėlė jos plaukus į viršų ir apsuko plona aukso 
graudinėle, kadaise priklaususia Vitnės senelei. Lomelė- 
je tarp krūtų prigludo griežtos formos kulonas su topazu, 
kurį supo briliantai, — paveldėta iš prosenelės. Vitnė ne- 
pasirinks nė vieno papuošalo, priklausiusio Vestmorlen- 
dams. Ir netgi nusimovė puikų sužadėtuvių žiedą. Jau 
svarstė, ar neatsikratyti ir vestuvinio žiedo, bet taip ir 
neišdrįso to padaryti. 

Kleitonas su taure viskio rankoje stovėjo toli, kitame 
baltai auksinio salono gale, ir niūriai žiūrėjo pro langą. 
Kaip visada puikiai atrodė su juodu vakariniu kostiu- 
mu. Vitnė įžengė į saloną apsupta tviskančio šifono su 
auksiniais blizgučiais debesies; jos akyse žybčiojo vylin- 
gos kibirkštėlės. Ji nenusisiautė auksiško palantino, pri- 
dengiančio krūtis ir švelniu pusmėnuliu gulančio ant nu- 
garos, nes ketino tai padaryti tik Arčibaldų namuose. 

Karietoje viešpatavo slogi tyla, bet Vitnė guodėsi min- 
timis apie tai, kaip atrodys Kleitono veidas, kai jis pa- 
matys Masinančiai apnuogintas krūtis, beveik nepadoriai 
atidengtas gilios iškirptės. Jei Kleitonui taip nepatiko ža- 
lieji drabužiai, šiems jis vargu ar pritars. 

— Mes labai darni pora,— pastebėjo Vitnė, kai Klei- 
tonas padėjo jai išlipti. 

— Kuria prasme? — šaltai pasiteiravo jis. 

— Juoda spalva puikiai dera su auksine — kuo ne- 
kalčiausiai paaiškino Vitnė ir pabrėžtinai atsainiu jude- 
siu nusimetė nuo pečių šilkinį palantiną, leisdama jam 
nukristi žemėn. 

— Negaliu suprasti, velniai rautų, koks skirtumas. ..— 
pradėjo Kleitonas ir nustėro, negalėdamas atitraukti įnir- 
šusio žvilgsnio nuo rausvo lyg persikas kūno, apsupto žŽai- 
žaruojančiu auksu.— Stengiesi sužinoti, kiek tvers mano 

kantrybė ir koks aš galiu būti įsiutęs? — su tyliu įsiūčiu 
paklausė jis. 

— Ne, milorde,— kukliai atsakė Vitnė, suvokdama, 
kad atvykstantys svečiai smalsiai žvalgosi į juos.— Man 
atrodo, jog įsiutinau jus kiek įmanoma vien pranešusi, jog 
ketinu padovanoti kūdikį. 

— Patarčiau,— drėbė Kleitonas, akivaizdžiai stengda- 
masis susivaldyti, — nepamiršti savo būsenos ir atitinkamai 
elgtis. 

Vitnė spindulingai nusišypsojo, jausdama, kad karš- 
tas jo žvilgsnis vis dar įsmeigtas į jos krūtinę. 

— Žinoma, — linksmai sutiko ji, — aš ir ketinau taip pa- 
daryti, bet mano mezginys netilpo rankinuke! 

Kaip įrodymą ji kyštelėjo vyrui mažytį karoliukais siu- 
vinėtą rankinuką ir tuojau pat aiktelėjo iš ūmaus skaus- 
mo: Kleitono pirštai negailestingai susmigo į jos ranką 
aukštėliau alkūnės. 

— Pasistenk kuo geriau praleisti laiką, nes tai pasku- 
tinis tavo pobūvis. Užrakinsiu tave Kleimore, kol gims 
kūdikis, o pats persikraustysiu į namus mieste. 

Viltis ir ryžtas apleido Vitnę, liko tik neviltis ir kartė- 
lis. | 

— "Tuomet prašau, nedaryk mudviem gėdos šiandien, 
paženklindamas savo panieka mano ranką. 

Kleitono gniaužtai staiga atsileido, jis, atrodė, nė ne- 
suvokė prisilietęs prie jos. 

— Skausmą,— sušnypštė jis, Kai jiedu ėjo pro tarną,— 
kaip ir meilę, galima dalytis abiem. 

Vos jiems atsidūrus svetainėje, Vitnė neaiškiai suvo- 
kė, kad kažkas negerai, bet niekaip negalėjo suprasti, kas 
atsitiko. Tiesiog viskas atrodė taip... taip įprasta. Ne... 
pernelyg įprasta, tartum visi kaip įmanydami būtų sten- 
gęsi atrodyti tokie kaip visada, 

Kone po valandos Vitnė pakėlė akis ir išvydo lordą 
Esterbruką. Ji nusišypsojo jam, ir jis linktelėjo atsakyda- 
mas, bet vos jis žengė artyn, Vitnė apsimetė labai įsigi- 
linusi į pokalbį su ją apsupusiais garbintojais. Ji niekada 
netikėjo, kad Esterbrukas šmeižė ją Vanesai Raterfordų 
pobūvyje, bet jo humoro jausmas buvo nepaprastai iškry- 

pęs ir liežuvis aštrus kaip skustuvas, todėl Vitnė papras- 
tai stengdavosi laikytis nuo jo atokiau. 

Netrukus atvažiavusi į pokylį Emilė paaiškino keis- 
tos ten tvyrojusios atmosferos priežastį. 

— (O Viešpatie,— sumurmėjo ji pasivėdėdama Vitnę į 
šalį ir slapčiomis stebėdama susirinkusius svečius.— Mano 
uošvis kartais gali iškrėsti tokių kvailysčių! Savo ausi- 
mis nepatikėjau, kai jis prieš penkias minutes pranešė 
man, kiek vargo turėjęs, kad gautų ją pokyliui ir padary- 
tų staigmeną mano anytai! 

— Apie ką tu kalbi? — nustebo Vitnė, nors nelaimės 
nuojauta sunkiu akmeniu prislėgė širdį. 

— Apie Mari Sent Alermein. Ji čia! Maiklo tėvas pa- 
sinaudojo visais ryšiais, kad įkalbėtų ją atvykti ir dainuo- 
ti. Ji vieši rūmuose, kur turėjo pasirodyti rytoj ir... 

Bet Vitnė nebesiklausė. Rankos ir kojos ėmė drebė- 
ti nuo tos akimirkos, kai Emilė paminėjo buvusios Klei- 
tono meilužės gražuolės ir garsios operos dainininkės Ma- 
ri Sent Alermein vardą. Ir vos prieš valandą vyras pa- 
reiškė ketinąs kraustytis į namus Londone. 

Vitnė neprisiminė, ką atsakė Emilei ir kaip įstengė 
grįžti į ką tik paliktų pažįstamų kompaniją. Apimta bjau- 
rios, šleikštulį keliančios baimės, ji laukė dainininkės pa- 
sirodymo. 

Didžiulė svetainė buvo pilna svečių. Paslapčiomis Vit- 
nė stebėjo, kaip Kleitonas įžengė į kambarį. Tai įvyko 
kaip tik tuo metu, kai akomponuotojas sėdosi prie dide- 
lio rojalio, o muzikantai kėlė instrumentus. Atmostera bu- 
vo tokia įtempta, kad atrodė, jog tuojau įsisiautės aud- 
ra, nors Vitnė nebūtų galėjusi pasakyti kodėl: ar dėl pa- 
sirodysiančios moters, apie kurios grožį ir balsą sklido 
legendos, ar todėl, kad visi slapčia laukė, kas atsitiks, kai 
Mari ir Kleitonas susitiks akis į akį. 

Stabtelėjęs su kažkuo persimesti keliais žodžiais, Klei- 
tonas pagaliau priėjo prie Vitnės. Minia prasiskyrė, kad 
sutuoktiniai galėtų prieiti prie rojalio. 

Vitnė stovėjo atsirėmusi į Kleitono ranką. Ji žinojo, 
kad jis to nenori, bet taip prastai jautėsi, kad manė tuo- 
jau griūsianti ir beviltiškai ieškojo, į ką atsiremti. 

— Pasaulyje daugiau nėra tokio balso kaip Sent Aler- 
mein, patikėkite,— pastebėjo pagyvenęs vyras, Kleitono 
kaimynas. 

Vitnė pajuto, kaip vyro rankos raumenys įsitempė ir 
palengva atsileido. Jis nežinojo! O Dieve, jis nežinojo! 
Kodėl gi kaip tik šiandien jam prireikė atrodyti tokiam 
pašėlusiai, nepakartojamai gražiam? Ir kodėl, pagalvojo 
ji tvardydama deginančias ašaras, kai išvydo žaviausią 
blondinę, įeinančią į salę, Mari Sent Alermein turi būti 
tokia masinančiai, kerinčiai graži? 

Kad ir labai stengėsi, Vitnė negalėjo atitraukti akių 
nuo dainininkės. Mari kūnas buvo lyg Veneros, ir ji pasi- 
žymėjo magnetizmu moters, kuri yra įsitikinusi nepapras- 
tu savo grožiu, bet visiškai nesikrausto iš galvos dėl sa- 
vo išvaizdos. 

Ir kai ji pradėjo dainuoti, kambarys ėmė suktis lyg ap- 
girtusios Vitnės akyse. Mari balsas buvo melodingas, ga- 
lis staiga suskambėti galingai ir jaudinančiai. Dainininkės 
akyse šmėžavo pašaipios kibirkštėlės, tartum tylus šimtų 
ja susižavėjusių klausytojų dievinimas būtų atrodęs jai 
kvailas ir nederamas, 

Prieš ją Vitnė pasijuto esanti kvailutė mersgiūkštė. ne- 
graži kaimietė. Ir mirtinai serganti. Nes dabar ji tiksliai 
žinojo, ką reiškia būti Kleitono meiluže. Ta moteris yra 
patyrusi svaigius Kleitono bučinius, ji gulėdavo nuoga jo 
glėbyje, krūpčiodavo apimta beribio malonumo, kai jis 
giliai smigdavo į ją. Vitnė neabejojo dabar esanti blyški 
kaip mirtis. Ausyse spengė, rankos buvo ledinės. Jei ji 
pasiliks čia dar nors valandėlę, tikriausiai neteks sąmo- 
nės, o jeigu išeis, sukels sceną, dėl to pasklis piktos ap- 
kalbos, kurios, žinoma, nenutils daug metų. 

Vitnė stengėsi įrodyti sau, kad Kleitonas nutraukė 
ryšius su Mari, ir vien norėdamas vesti ją. Bet tai buvo 
seniai; dabar jis neapkenčia jos, niekina ją. Tr jei ji net 
pasiliks Kleimore, jos kūnas netrukus išstorės ir taps pa- 
sibjaurėtinas. 

Tą valandą Vitnė visa širdimi troško numirti. Ji buvo 
tokia sumišusi, kad nė nepastebėjo, kada Kleitonas už- 
dėjo ranką ant jos rankos ir drąsinamai spustelėjo drėg- 
nus pirštus. Bet suvokusi tai ji be sąžinės graužimo pasi- 

naudojo ta menka jo suteikta parama ir atsakė tvirtu pa- 
spaudimu. Dabar bent pasidarė lengviau kvėpuoti. Bet tik 
valandėlę, nes kai Mari atsakė į audringus plojimus leng- 
vu, kiek ironišku galvos linktelėjimu, mėlynos jos akys 
susitiko su Kleitono akimis, ir tarp jųdviejų tartum srovė 
nutekėjo, skaudžiai smogdama Vitnei į širdį. 

Netrukus buvo atidarytos pokylių salės durys, ir pra- 
sidėjo šokiai. Visą pusvalandį Kleitonas neatsitraukė nuo 
Vitnės, bet neištarė nė vieno žodžio ir nė nežvilgtelėjo į 
ją. Tačiau liko greta, ir Vitnė įsikibo tos menkos paguo- 
dos, tartum tai būtų buvusi susitaikymo pradžia. 

Tik vieną kartą Kleitonas nusivedė ją į salės centrą 
ir apkabino per liemenį. 

— Kur, po velnių, tavo sužadėtuvių žiedas? — piktai 
sušnypštė jis Žmonai, sukdamas valsą. 

— Tavo meilės simbolis? — atsiduso Vitnė išdidžiai at- 
lošdama galvą. Akys blyškiame gražiame veide atrodė be- 
dugnės.— Tasai sužadėtuvių žiedas? 

— "Tu pati žinai koks. 

— Kadangi tai simbolis meilės, kurios nebėra, aš ma- 
nau, jog būtų veidmainystė jį mūvėti, — išdrožė Vitnė be 
galo trokšdama išgirsti Kleitoną sakant, kad jo meilė jai 
dar gyva. 

— Daryk ką nori, — ciniškai abejingai numojo ranka 
Kleitonas.— Tu visada elgdavaisi, kaip tau šaudavo į gal- 
vą. 

Šokiui pasibaigus, jiedu liko drauge, ir abu uoliai dė- 
josi esą laimingi, net užmezgė su kitais svečiais lengvą, 
nieko neįpareigojantį pašnekesį. Tačiau netrukus salėje 
vėl ėmė stiprėti iš pradžių beveik nejuntama įtampa, im- 
ta per garsiai juoktis, o pašnekovai vis nervingai Žvilg- 
čiojo kažkur per dešinį Vitnės petį. Ji tuo metu buvo to- 
kia sudirgusi, kad akimirksniu pajuto, jog atmosfera pa- 
sikeitė, ir apsidairė norėdama sužinoti, kas atsitiko. Sku- 
biai nukreipė galvą, bet buvo jau vėlu. Liko tik susikaup- 
ti ir pasirengti. Mari Sent Alermein, įsikibusi lordui Ester- 
brukui į parankę, artėjo prie jų iš užnugario. 

— Kleimorai! 


Pašaipus Esterbruko balsas perskrodė apsimestinę ne- 
didelės svečių grupelės linksmybę kaip peilis sviestą. 

— Tikiuosi, kad jūsų nereikia, pristatyti vienas kitam. 

Visų aplinkinių akys buvo įsmeigtos į Kleitoną, kuris 
automatiškai atsigręžė išgirdęs savo vardą ir pasijuto su- 
meiluže. Vitnė, kuriai nieko kito neliko, tik pasisukti kaI- 
tu su juo, girdėjo prislopintą gaudesį, aikčiojimus, tylų 
juoką, kandų šnibždėjimąsi, jautė smalsius žvilgsnius, ku- 
rie lyg nuodingi geluonys smigo į ją. Be jokios abejo- 
nės, visi susirinkusieji didžiulėje pokylių salėje supranta, 
koks svarbus įvykis turi tuojau atsitikti... visi, išskyrus 
Kleitoną ir Mari Sent Alermein, kuriems, regis, ši situa- 
cija teikė nemaža smagumo. 

Tingiai šypsodamasis Kleitonas palietė lūpomis Mari 
ranką. 

— Matau, ponia, kad, kaip ir anksčiau, vos jums įžen- 
gus į kambarį visi Vyrai puola jums po kojomis, 

— Anaiptol ne visi vyrai, — reikšmingai atsakė ji— 
Bet, tiesą pasakius, labai nustebčiau išvydusi jus, jūsų 
šviesybe, tokia kvaila ir keista poza. 

Vitnė klausėsi, kaip jie sako vienas kitam malonius 
žodelius, degdama iš pažeminimo, stengdamasi nuslėpti, 
kaip jai skaudu, spėliodama, ar rengiasi Kleitonas prista- 
tyti meilužei žmoną, visiškai įsitikinusi, jog tai daryti 
būtų be galo nemandagu, o nedaryti — vadinasi, rimtai su- 
sikompromituoti aukštuomenės akyse. Tuo metu Vitnė 
neapkentė Kleitono, niekino Esterbruką ir be galo šlykš- 
tėjosi godžiai smalsiais žZvilgsniais. Visi jie — jos prie- 
šai, šalti, nedraugiški, vėtyti ir mėtyti liežuvautojai, sve- 
timi žmonės, pasipiktinę, kodėl ji įsibrovė į jų, išrinktųjų, 
draugiją, ir dabar džiūgauja dėl jos gėdos. Visi jie ester- 
brukai, visi iki vieno, įskaitant išauklėtąjį, mandagųjį jos 
vyrą! Reikėjo Vitnei ištekėti už Polo ir gyventi ramiai, 
be sukrėtimų mažame miestelyje, kur ji gimė ir visus 
pažinojo. | 

Visa tai šmėstelėjo Vitnės galvoje dar prieš jai suvo- 
kus, kad Esterbrukas, nutaisęs nekalčiausią veidą, prista- 
to jai Kleitono meilužę. 

Pyktis suteikė jai jėgų. Vitnė ramiai, santūriai atrė- 
mė nebylų vertinantį Mari Sent Alermein žvilgsnį ir man- 
dagiai tarė nepriekaištinga prancūzų kalba: 

— Dėkoju už tai, kad pasidalijote su mumis jums do- 
vanotu stebuklingu balsu, panele. Man buvo be galo džiu- 
gu jūsų klausytis. 

— Dauguma gandų apie vienos ar kitos moters grožį 
ir žavesį būna labai perdėti, — taip pat palankiai atsakė 
Meri.— Tačiau matau, kad jūsų atveju tai tikra tiesa — 
Nuo lėtos goslios šypsenos prasivėrė dainininkės lūpos.— 
Ir turiu pasakyti, kad labai susisielojau tai išvydusi,— iš- 
šaukiamai žvilgtelėjusi į Kleitoną, visai nuoširdžiai pri- 
dūrė ji. 

Mari didingai linktelėjo, atsirėmė į Esterbruko ranką 
ir pasitraukė susižavėjusių aplinkinių šnabždesio lydima. 

Kurį laiką Vitnė šildėsi tylaus Kleitono pritarimo spin- 
duliuose, žinodama, kad jis didžiuojasi tuo, kaip oriai ji 
išsisuko iš nepaprastai keblios padėties, neduodama nė 
menkiausio pagrindo apkalboms. 

Nelaimė, Vitnė sugebėjo pastebėti tą akimirką, kai 
Kleitonas ir Mari išėjo iš salės į terasą pro skirtingas du- 
ris, pastebėti Mari žvilgsnį, nukreiptą į Kleitoną, ir tai, 
kaip jis atsakė beveik nepastebimu linktelėjimu. 

Žaviai šypsodamasi Mari ištiesė abi rankas, ir Kleito- 
nas suspaudė jas šiltuose stipriuose delnuose. 

— Kaip džiaugiuosi vėl tave susitikusi, Kleitonai! Es- 
terbrukas tikriausiai labai neapkenčia tavęs, jei tyčia su- 
rengė tokį spektaklį. 

— Esterbrukas — kvailas šunsnukis,— nusijuokė Klei- 
tonas, — kaip tu tikriausiai jau spėjai suprasti, Mari. 

Kleitonas žvelgė į jos plaukus, kuriuos mėnesienos 
šviesa pavertė žibančiu sidabru, gėrėjosi brandžiu grožiu 
ir šviesiu protu, spindinčiu violetiškai mėlynose akyse. Nė 
menkiausio apsimestinio pamaiviško piktinimosi dėl nepa- 
lankaus Esterbruko apibūdinimo. Mari geba objektyviai 
vertinti žmones, kaip ir jis pats, ir abu tai žinojo. 

— Vedybos neišėjo jums į naudą, milorde? — greičiau 
konstatavo nei klausė ji. 

Kleitonas šiek tiek susigūžė. Priminė sau, jog niekas 
taip nesukrės Londono aukštuomenės kaip žinia apie atnau- 
jintą jo romaną su Mari Sent Alermein. Abu jie buvo taip 
gerai žinomi, kad gandai apie jų ryšį bematant pasieks 

Vitnę, ir jai teks patirti beribį pažeminimą, Be to, lovo- 
je Mari buvo aistringa meilužė ir puikiai jam tiko visais 
atžvilgiais. 

Bet sakydamas tai sau Kleitonas kažkodėl jautė šal- 
tus virpančius Vitnės pirštus savo delne, prisiminė, kaip 
mėšlungiškai ji spaudė jo ranką, kai Mari dainavo. 

— Tebūnie ji prakeikta! Kaip ji išdrįso nusimauti su- 
žadėtuvių žiedą? Melagė, intrigantė, apgavikė! 

Tačiau Vitnė — jo žmona ir nešioja po širdimi jo kū- 
dikį. 

Apimtas nepakeliamo apmaudo, Kleitonas staiga su- 
prato negalįs žengti lemiamo žingsnio, ištarti žodžių, ku- 
riuos taip trokšta išgirsti Mari. Ne, jis susiras kitą mei- 
lužę, ne tokią garsią, kad nesukeltų per daug triukšmo. 

— Man regis, kad santuoka neišėjo į naudą ir tavo 
žmonai, — ramiai pastebėjo Mari.— Ji labai graži ir labai 
nelaiminga. 

— Klysti, brangioji, šeimos gyvenimas mudviem abiem 
išėjo į naudą, — gižiai paprieštaravo Kleitonas. 

— Tu geriau žinai, Kleitonai, — Mari lūpos suvirpėjo 
nuo gundančios žavios šypsenos. 

— Taigi, — irzliai patvirtino jis. 

Jei Mari pastebėjo, kad Vitnė prislėgta ir susikrimtusi, 
vadinasi, ir visiems čia esantiems tai visiškai aišku. Jis 
nenorėjo daryti Vitnei gėdos savo draugų ir pažįstamų akiį- 
vaizdoje. Viena — neapkęsti jos ir žeminti niekam nema- 
tant ir visai kas kita — demonstruoti savo požiūrį į ją 
aukštuomenei. 

Netikėtai suvokęs, kad jam rūpi žmonos reputacija, 
Kleitonas dar labiau įtūžo. 

— Tuomet,— mąsliai nutęsė Mari, parodydama įžval- 
gumą, 0 šią jos savybę Kleitonas visuomet vertino,— gal 
būtų geriau, jei grįžtume į salę? Man kažkodėl atrodo, jos 
Esterbrukas todėl ir norėjo surengti mudviem susitikimą 
tavo žmonai matant, kad paskui galėtų ją paguosti. 

Ir dar nespėjus jai ištarti šių žodžių Kleitonas krūpte- 
lėjęs nustėro. Akys piktai žybtelėjo. 

— Niekada nesu mačiusi tavęs tokio,— pakraipė ji 


503 


galvą.— Pykdamas ir pavyduliaudamas tu keli siaubą, o 
kartu esi be galo patrauklus. 

— Aš tik pykstu, — iškošė Kleitonas, bet čia pat su- 
švelnėjęs palinkėjo buvusiai meilužei labos nakties. 

Įėjęs į salę, jis pirmiausia paieškojo akimis Esterbru- 
ko, o paskui Vitnės. Esterbrukas stovėjo netoliese, bet 
Vitnės niekur nebuvo matyti. Su palengvėjimu širdyje 
Kleitonas pagalvojo, kad niekas, atrodo, nepastebėjo jo 
išėjimo, ir iš pagyvėjusių pokalbių sprendė, jog visos ap- 
kalbos, prasidėjusios viešai jam susitikus su Mari, bere- 
gint užsibaigė, nes joms nebuvo dingsties. 

Kleitonui buvo malonu suvokti tai, nes čia susirinko 
Vitnės bičiuliai ir pažįstami, ir jis nenorėjo, kad susiti- 
kusi su jais ji degtų iš gėdos. 

Bet Vitnė neatspėjo Kleitono minčių: tarno aiškinimu, 
ji jau išvažiavo namo. Prakeikta kvailiukė! Ką ji sau gal- 
voja, darydama tokias scenas! Dabar už tai turės abu mo- 
kėti! Jis negalėjo grįžti į salę be jos, nes visi tuojau su- 
pras, kad žmona įpykusi ir susikrimtusi paliko Kleitoną, ir 
tuomet apkalbos pasklis visame Londone. Jam pačiam į 
visa tai nusispjauti. Ne kam kitam, o Vitnei reikėtų neš- 
ti visą gėdos naštą, bet šitam jai nepakaks jėgų, kitaip 
nebūtų taip skubiai išlėkusi iš pokylio! Ir jis negalėjo pa- 
sekti jos pavyzdžiu, nes ji pasiėmė karietą! 

Laimė, tuo metu Emilė ir Maiklas Arčibaldai išėjo į ves- 
tibiulį ir paprašė tarną, kad privažiuotų jų karietą. Nieko 
neklausinėdami jie pavėžėjo Kleitoną iki namų mieste, 
ten šis ir praleido labai nemalonią bemiegę naktį. Prieš 
akis vis iškildavo Vitnė auksu spindinčia suknia, kone iki 
spenelių atidengiančia apvalias krūtis. Ji apsivilko taip 
tyčia, norėdama paerzinti Kleitoną, ir Dievas mato, jai 
šitai puikiai pavyko. Argi ne jis turėjo visą vakarą sto- 
vėti greta, stebėdamas gašlius vyrų žvilgsnius, įsmeigtus į 
gundomai apnuogintą kreminės spalvos kūną! 

Jei ji nebūtų apsivilkusi to prakeikto apdaro ir nusi- 
movusi sužadėtuvių žiedo, jei jos plaukai nebūtų buvę 
tokie tankūs ir žvilgantys, jei ji nebūtų atrodžiusi tokia 
stulbinančiai graži ir geidžiama, Kleitonas niekada nebū- 
tų priėmęs nebylaus Mari kvietimo, nebūtų nė pagalvo- 
js eiti į terasą. 

35 skyrius 


Kleitonas negrįžo į dvarą nei rytojaus dieną, nei kitas 
dvi dienas. Tiesa, jis nepraleido tų dienų myluodamasis 
su Mari Sent Alermein plačioje lovoje, kaip regėjo savo 
karščiuojančioje, iškankintoje vaizduotėje Vitnė. Visas 
tas tris dienas jis liko namuose Londone, ir jo nuotaika 
nuolat kaitaliojosi nuo teisuoliško pykčio iki tylaus susi- 
mąstymo. Naktis jis leisdavo klubuose kortuodamas. 

Trečią naktį, jau beveik rytui brėkštant, žvelgdamas 
pro langą į rūke skendintį vidinį kiemą, Kleitonas priėmė 
keletą sprendimų. Pirmiausia nesuprantama, kodėl, velniai 
rautų, jis turi vargintis įsitaisydamas meilužę, ieškodamas 
namo, kuriame galėtų ją apgyvendinti, o to būtinai rei- 
kės dabar, kai jis vedęs. Jis per nelaimę paėmė į žmo- 
nas kekšę, bet kekšę nuostabaus, gundančio kūno, apie 
kurį vien pagalvojus svaigo galva. Tai kam ta meilužė, 
kai jis turi Vitnę? Ir juk jis nesirengia gyventi kaip pra- 
keiktas vienuolis, be to, kaip svečias nuosavuose na- 
muose! 

Ne, jis važiuos į Kleimorą ir persikels į savo miegamą- 
jį. Ir kai geismas vėl įkaitins kraują, Vitnė žinos, ką da- 
ryti. Taip, taip, ji taps tarnaite, ne kuo nors kitu, tiktai 
gerai aprengta tarnaite, kurios pareiga bus vaidinti namų 
šeimininkę per pokylius ir priėmimus ir būti nemokama 
kekše, kai Kleitonui tokios prireiks. 

Tiesa, ji ir yra kekšė, mąstė Kleitonas, ištiktas dar 
vieno deginančio įtūžio priepuolio,— tik labai brangi — 
krūva pinigų ir brangenybių, be to, dar jo pavardė! Bet 
jis — jos šeimininkas. Pilnateisis savininkas. Galų gale juk 
nusipirko ją. 

Šitaip ir panašiai galvodamas Kleitonas ketvirtą dieną 
liepė kinkyti karietą ir irzliai nekantraudamas ištvėrė pu- 
santros valandos kelionę kaimo vietove, ištisai pražydusia 
vasaros saulės spinduliuose. Tačiau jis beveik nepastebė- 
jo šmėžuojančio už lango kraštovaizdžio, įsivaizduodamas 
sceną, kuri įvyks jam atvykus į Kleimorą. Pirmiausia jis 
kuo šiurkščiau paaiškins Vitnei jos laukiantį gyvenimą ir 
pareigas. Paskui būtinai išklos viską, ką mano apie jos 
išdavystę ir apgaulę, nepakenčiamą būdą ir nepaklusnu- 

mą. O jau tuomet sugrūs tą prakeiktą raštelį į Žavingą 
jos gerklytę. .. vaizdingai kalbant. 

Vos arkliams spėjus sustoti priešais rūmus, Kleitonas. 
jau atsidūrė priemenėje. Kone šuoliais jis nulėkė laiptais, 
taip smarkiai atplėšė Vitnės miegamojo duris, kad jos su 
trenksmu pokštelėjo į sieną. Bematant atidūmė Merė, grą- 
Žžydama rankas, suapvalėjusiomis iš panikos akimis. Nenu- 
sileisdamas iki aiškinimosi, jis skriete nuskriejo per gre- 
timą drabužinę į senąjį savo miegamąjį. Bet Vitnės ir ten 
nebuvo, nes, kaip ašarodama paaiškino Merė, hercogienė 
išvažiavo. Vakar. 

— Kur? — nekantriai krioktelėjo Kleitonas. 

— N-nepasakė, jūsų šviesybe. Tik sakė p-palikusi laiš- 
kelį ant rašomojo stalo. 

Ištikima kambarinė ėmė kūkčioti, bet Kleitonas, ne- 
kreipdamas į ją dėmesio, dviem žingsniais prišoko prie 
Vitnės rašomojo stalo. Nieko. Tuščia... neskaitant su- 
glamžyto popieriaus gumuliuko viršutiniame stalčiuje. 
Kleitonas negalėjo prisiversti paliesti jo, bet turėjo paim- 
ti laiškelį ir išlyginti — o gal ji dar ką nors parašė. Tuš- 
čios viltys. Kaip tik tokį būdą ji pasirinko, norėdama pa- 
aiškinti sužinojusi jo pykčio priežastį. 

Kleitonas įsidėjo bjaurųjį popiergalį į kišenę ir atsi- 
gręžė. 

— Aš kraustausi į savo kambarius, — suriaumojo jis.— 
Nedelsiant išneškite iš čia jos daiktus. 

— O kurgi nešti, leiskite paklausti? — įžūliai pasitei- 
ravo Merė. 

— Čionai, po velnių! 

Kleitonui pasirodė, kad airė jo atsakymą kažkodėl pa- 
laikė aiškiai juokingu, nes vos pastebimai šyptelėjo, bet 
buvo per daug įtūžęs dėl pasprukusio tikrojo grobio ir 
neturėjo jokio noro sudrausti įžūlios tarnaitės. Be to, jam 
norėjosi ką nors nudėti, o ką peš nudėjęs Merę? 

Jau einant į vakarinį sparną, Kleitonui dingtelėjo, kad 
nelemtajame laiškelyje kažkas pasikeitė. Dėmės! Neryš- 
kiomis dėmėmis išmargintas visas popierius! 

„Ašaros, — pagalvojo jis su panieka ir podraug paju- 
tęs nesuprantamą kaltę.— Kiek daug ašarų". 

Kitas keturias dienas Kleitonas lyg pagautas tigras 
blaškėsi po namus, laukdamas sugrįžtančios pabėgusios 
žmonos. Jis buvo įsitikinęs: ji sugrįš vos supratusi, kad 
jis neketina nerimaudamas ir panikuodamas, baiminda- 
masis dėl jos sveikatos lėkti paskui. Gaus pati sugrįžti. 
Tik klausimas, kas išdrįs, pažeisdamas Anglijos įstatymus, 
slėpti ją nuo teisėto vyro? Jos tėvas — per daug išmin- 
tingas Žmogus, „todėl lieptų Vitnei nedelsiant keliauti pas 
vyrą, padarė išvadą Kleitonas, ūmai visiškai pakeitęs nuo- 
monę apie Martiną Stouną. 

Jai negrįžus penktą dieną, Kleitoną apėmė toks įtūžis, 
kokio jis nebuvo patyręs per visą savo gyvenimą. Ji ne- 
gali kur nors taip ilgai viešėti! Viešpatie Dieve! Ji iš 
tikrųjų pametė jį! 

Kleitonas drebėjo iš įsiūčio. Viena — kai jis pats keti- 
no kur nors išsiųsti ją ar išvažiuoti, šiaip ar taip, jis — 
nukentėjusioji pusė! Be to, juk jis vis dėlto taip nepasi- 
elgė! Bet Vitnė nepasidrovėjo išvažiuoti! Matyt, slapstosi 
pas savo tėtušį, o tas kvailas šunsnukis leido jai pasilikti. 

Jis įsakė kinkyti kelioninę karietą ir atžariai burbte- 
lėjo Makrėjui: 

— Noriu būti Martino Stouno namuose po šešių va- 
landų ir nė minutės ne vėliau! 

Pastebėjęs supratingą vežėjo šypsenėlę, Kleitonas be- 
veik įsitikino, jog šis meluoja, sakydamas nežinąs, kur iš- 
važiavo Vitnė. Ne kas kitas, o Makrėjus pareiškė, jog 
Vitnė paliepusi nuvežti ją iki pirmosios pašto stoties, O 
ten, pasak savininko, ji nusisamdžiusi karietą. Ką čia ji, 
po velnių, išdarinėja, bastydamasi po visą šalį viena ir 
dar nėščia? Maža kvailiukė! Užsispyrusi, besmegenė ma- 
ža kvailiukė! Žavingoji maža kvailiukė! 


Plačiai šypsantis Martinas Stounas pats išėjo į prie- 
menę pasitikti Kleitono. 

— Sveiki atvykę, sveiki atvykę, — tarškėjo jis lūku- 
riuojamai žvilgčiodamas į praviras karietos dureles.— Kaip 
laikosi mano duktė? Ir kurgi jinai? 

Pralaimėjimo kartėlis prislėgė Kleitono pečius. 

— Viskas gerai, Martinai. Ji prašė manęs nuvažiuoti 
pas jus ir pranešti, kad mes laukiame kūdikio,— skubiai 

atsakė jis Žaibiškai sugalvojęs netikėto savo apsilankymo 
priežastį. Kad ir ką sakytum, Martinas Stounas — padorus 
žmogus, ir Kleitonas nenorėjo jaudinti jo, prisipažindamas 
kad, po teisybei, būdamas nepakenčiamo charakterio, iš- 
gujo žmoną iš namų. 

— Į Hodžesų namus, — riktelėjo jis po valandos, vos 
pasitaikė proga išvažiuoti nepasirodžius storžieviui ir ne- 
sukėlus uošviui įtarimų. 

Tačiau nė ten Vitnės nebuvo. Ir Makrėjus nebesišyp- 
sojo, kai šeimininkas šaltai paliepė važiuoti atgal, į Klei- 
morą. 

Privačių seklių, kuriuos jis pasisamdė kitą rytą, atas- 
kaitos rodė, kad Vitnė nesisvečiuoja pas Arčibaldus. Va- 
dinasi, ji dingo iškeliavusi iš pašto stoties nežinoma kryp- 
timi. 

Kleitonas nebepyko, jis sunerimo. O kai neabejotinai 
buvo įrodyta, kad ji krovininiu laivu neperplaukė La- 
manšo ir, vadinasi, neišvyko į Prancūziją, nerimas virto pa- 
nika. 

Praėjus savaitei po to, kai grįžęs sužinojo apie žmo- 
nos dingimą, Kleitonas, sėdėdamas vienas savo elegan- 
tiškai apstatytame miegamajame, susimąstė: o ką, jeigu 
Vitnė pabėgo pas Žmogų, kuris iki vestuvių buvo jos mei- 
lužis? Ką, jeigu tas nevidonas nenorėjo arba negalėjo 
duoti jai savo pavardės, bet dabar yra pasirengęs lai- 
kyti meilužę jaukioje slėptuvėje, toliau nuo pašalinių 
akių? 

Įkyri skaudinanti mintis kankino jį, tačiau tik valan- 
dėlę, nes Kleitonas, stebeilydamas į violetiškai rausvą 
saulėlydį, negalėjo patikėti, kad Vitnė išeitų pas kitą. Gal 
dėl visko kaltas brendžio butelis, kurį jis suspėjo išgerti 
per pastąrąsias dvi valandas, bet Kleitonui kažkodėl at- 
rodė, kad Vitnė... Vitnė ilgainiui priprato prie jo ir net 
truputį pamilo. Truputį. 

Kleitonas prisiminė jos įprotį sėdėti kabinete susirie- 
tus krėsle, kol jis dirba, ir skaityti, rašyti laiškus arba 
skaičiuoti namų išlaidas. Ji mėgdavo būti greta vyro. Ir 
jai velniškai patikdavo gulėti su juo lovoje. Nė viena 
moteris pasaulyje, būdama abejinga jam, nebūtų galėjusi 

taip leipėti vyro glėbyje ir stengtis suteikti jam tiek pat 
malonumo, kiek gaudavo pati. 

Kleitonas be galo mylėjo Vitnę tą dieną, kai jie susi- 
tuokė, o ji nemylėjo jo. Tada. Bet nuo to laiko praėjo ne 
vienas mėnuo, ir ji, žinoma, jaučia jam kažką panašaus 
į Meilę. 

Nerasdamas sau vietos, Kleitonas atsistojo ir nuėjo į 
Vitnės miegamąjį. Be šeimininkės jis nebebuvo gražus ir 
jaukus. Vitnė dingo, ir kartu su ja — jo būties prasmė, 
teikusi jėgų gyventi ir kvėpuoti. Jis išvijo ją, palaužė ne- 
palenkiamą dvasią ir sudaužė širdį. Ji turėjo tiek daug 
energijos ir narsos! Tiek velniškai daug! 

Ji nepabūgo susiginčyti su juo tą dieną, kai nepaisyda- 
ma įsakymo išsirengė pajodinėti, o paskui atvirai sviedė 
jam iššūkį pasirodydama Kliftonų pobūvyje apsivilkusi 
puikią žalią suknią, teikusią jos akims smaragdinį atspalvį. 
Ir kai jis, laukdamas jos, sėdėjo patamsy tame pačiame 
kambaryje, ji nepabūgo pagrasinti padegsianti! Nė viena, 
išskyrus Vitnę, nebūtų išdrįsusi, įžūliai pliskindama jį aki- 
mis, tvirtinti pasiliksianti užrakinta tik tuomet, jei su ja 
bus užrakintas ir jos vyras. Kodėl gi ji būtų to įsigeidusi, 
jei būtų abejinga Kleitonui? 

Grįžęs į savo kambarį, Kleitonas atsišliejo į lango rė- 
mą ir žvelgdamas į tamsą prisiminė, ką pasakė Vitnė, kai 
jis sugriebė ją už pečių ir ėmė purtyti, stengdamasis pri- 
versti nutilti. „Negaliu, — sušnibždėjo ji raukydamasi iš 
skausmo.— Nes myliu tave. Myliu tavo akis ir šypseną. ..“ 

Vajėzau! Kaip ji galėjo šitaip kalbėti, kai jis tyčia 
kankino ją?! „Puikiai pamenu kiekvieną tavo glamonę. .. 
švelnias rankas... ir žodžius, kuriuos šnibždi man... bū- 
damas giliai manyje... kad tau atrodo, tartum lytėtum ma- 
no širdį... 

Kleitonas lėtai nukiūtino į drabužinę. Atidaręs futliarą, 
kur buvo laikomos rankogalių sąsagos ir kaklaryšių smeig- 
tukai, jis išėmė žiedą su rubinu ir pasuko taip, kad ga- 
lėtų perskaityti įrašą. 

Sunkiai dūsaudamas, ilgai žvelgė į du brangius žo- 
džius — ,Mano ponui“, negalėdamas apsispręsti: pačiam 
užsimauti žiedą ar palaukti, kol tai padarys pati Vitnė 

kaip vestuvių naktį. Tuomet ji pabučiavo jo delną ir švel- 
niai priglaudė prie skruosto. 

Pats užsimovė žiedą, nes nebepajėgė ilgiau laukti. Ir 
iškart pasijutęs šiek tiek geriau atsisėdo, ištiesė priešais 
save kojas ir paėmė brendžio grafiną. Dabar Kleitonas 
aiškiai suvokė, jog dar neradęs Vitnės turi susitaikyti su 
jos išdavyste. Kitaip vos pažvelgs į žmoną — įtūžis vėl įsi- 
liepsnos ir pražudys juos abu. 

Gerai, tebūnie taip — Vitnė atsidavė kitam prieš ves- 
tuves. Jei neleis sau ieškoti tiesos, nesistengs sužinoti, kas 
tas žmogus, viskas dar gali susitvarkyti. Ne kas kitas, o 
jis pats, atėmęs Vitnei nekaltybę, pastūmėjo į kito glėbį. 
Kas gi kaltas, kad ji vienatvės ir nevilties akimirką užsi- 
miršo ir ėmė ieškoti paguodos? Vieną kartą. Jis tik vieną 
kartą atleis jai neištikimybę. 

Kleitonas atlošė galvą į krėslo atkaltę ir užsimerkė. O 
gal šimtus kartų? Nesvarbu, ką Vitnė iškrėstų, jis tiesiog 
negali gyventi be jos. 

Tą dieną labai sutrikęs, kone pamišęs iš nerimo Klei- 
tonas nujojo raitas daug mylių laukais. Jis liepė pabalnoti 
Chaną, Vitnės žirgą, nes šis, kaip išdidžiai priminė kartą 
ji, priklausė tik jai, nebuvo pirktas už vyro pinigus. 

Pagaliau jis atsidūrė ant to aukšto kalnagūbrio, kur 
kadaise buvo su Vitne, ką tik apsigyvenę Kleimore. Atsi- 
sisėdęs ant žemės, atsirėmė į to paties medžio kamieną. 
Aną dieną Vitnė sėdėjo ant jo kelių. 

Kleitonas išsiblaškęs Žvalgėsi po apylinkes šiek tiek 
raukydamasis nuo skaisčių saulės spindulių, žaižaruojan- 
čių vandens paviršiuje. 

Tingiai pliaukšėdamas sau per blauzdą vytiniu, Klei- 
tonas prisiminė, kaip Vitnė norėjo nusileisti žemyn į slėnį, 
nes bijojo, kad jis įsigeis paimti ją. Viešpatie, tai buvo 
vos prieš aštuonis mėnesius! Beveik aštuonis! Aštuonis 
nuostabiausius, laimingiausius, labiausiai išvarginusius, gė- 
dingiausius jo gyvenimo mėnesius! 

Kleitonas liūdnokai nusišypsojo. Aštuoni mėnesiai! Jei 
Vitnė būtų pasiekusi, ko norėjo, jie tik po savaitės kitos 
dar būtų tuokęsi! Ji tvirtino negalėsianti pasirengti ves- 
tuvėms anksčiau kaip per aštuonis mėnesius, ir... Aštuo- 
nis mėnesius! 

Piktai keiktelėjęs sau panosėje, Kleitonas apimtas pa- 
nikos pašoko. Vitnė prašė aštuonių mMėnesių vestuvėms 
pasirengti! Netgi ji nėra tokia naivi! Ir jei būtų maniusi 
esanti nėščia, jei būtų atbėgusi pas jį trokšdama gauti 
pavardę būsimajam kūdikiui, juk nebūtų laukusi prakeik- 
tų aštuonių mMėnesių! 

Taip neapkęsdamas savęs, kad beveik negalėjo kvėpuo- 
ti, įnirtęs Kleitonas nesąmoningai varė žirgą, kiek šis 
įkerta. Vitnė ne tokia neišmanėlė, kad būtų laukusi aš- 
tuonis mėnesius, žinodama esanti nėščia, bet ji galėjo bū- 
ti tokia nekalta, kad pamanytų pastojusi tą naktį, kai Klei- 
tonas išsivežė ją. Ir ganėtinai išdidi, kad pasinaudotų ta- 
riamu nėštumu kaip dingstimi priversti jį atvažiuoti pas 
ją... tačiau ir per daug kilni, todėl atsisakė tos minties ir 
pati atvažiavo į Kleimorą. 

— Leiskite jam atvėsti, — tarstelėjo hercogas grumui, 
numesdamas pavadį, ir apstulbusiam tarnui matant kone 
tekinas pasileido namo.— Ir liepkite Makrėjui po penkių 
minučių pakinkyti į karietą juodžius. 

Paskutinius žodžius jis beveik išrėkė bėgdamas. 

Po dviejų valandų Emilė Arčibald gavo iš Kleitono 
mandagų kvietimą, kurį teisingai palaikė „įsakymu“, sės- 
ti paskui jo tarną į karietą, kuri nuvešianti ją į namus 
Aper Brukstrite. Jaudindamasi ir baimindamasi ji pakluso. 

Tarnas įvedė Emilę į erdvią, plokštėmis išmuštą biblio- 
teką, kur atsistojęs prie lango nugara į ją laukė hercogas 
Kleimoras. Emilės nuostabai, jis neatsigręžė pasveikinti 
jos kaip paprastai draugiškai ir tik šaltai, beveik šiurkščiai 
tarė: 

— Kaip pageidaujate: penkias minutes tarškėsime man- 
dagias banalybes ar iškart eisime prie reikalo? 

Pagaliau jis lėtai atsisuko ir pažvelgė į ją. Baimės šiur- 
puliai nubėgo Emilės kūnu. Niekada anksčiau ji nebuvo 
mačiusi tokio Kleitono Vestmorlendo! Jis atrodė kaip 
visada neperprantamas ir ramus, tačiau dabar nuo jo dvel- 
kė kažkoks žiaurus ryžtas. Tylėdama ji žiūrėjo į jį ir ne- 
žinojo, ką sakyti. 

Trumpu staigiu linktelėjimu jis parodė jai į kėdę. Emi- 
lė beveik susmuko ant jos, stengdamasi atpažinti šiame 
žmoguje tą, kurį pažinojo. 

— Kadangi jūs, matyt, neturite savo nuomonės šiuo 
klausimu, leiskite kalbėti be užuolankų. Manau, jog Ži- 
note, kodėl aš prašiau jus atvažiuoti? 

— Vitnė? — dusdama sumurmėjo Emilė. Gerklė be- 
matant išdžiūvo, liežuvis nebeklausė. 

— Kur ji? — šaižiai paklausė jis ir šiek tiek švelniau 
pridūrė: — Nemėginau susisiekti su jumis anksčiau, nes 
nenorėjau, kad pasijustumėt išduodanti bičiulės pasitikėji- 
mą, ir pagrįstai maniau pats galėsiąs ją surasti. Ir tik kai 
man nieko nepavyko, ketinu reikalauti, kad pasakytumėt 
man tiesą. 

— Bet... bet aš iš tikrųjų neįsivaizduoju, kur galėtų 
būti Vitnė. Ir nė nepamaniau paklausti, kur ji važiuoja. 
Niekada neįsivaizdavau, kad ji... ji taip ilgai negrįš. 

Šaltos pilkos akys įsmigo į Emilę tartum vertinda- 
mos, ar ji tiesą sako, svarstydamos, ar ji nuoširdi. 

— Prašau, patikėkite manimi! Dabar, kai pamačiau 
jus... tikrai nieko neslėpčiau, jei žinočiau, kur yra Vit- 
nė. Tai būtų tiesiog netauru! 

Kleitonas nežymiai linktelėjo, jo veido išraiška ne- 
bebuvo tokia grėsminga. 

— Dėkui, — paprastai atsakė jis.— Liepsiu vežėjui par- 
vežti jus namo. 

Emilė padvejojo, įžeista jo valdingumo, kartu buvo dė- 
kinga jam, kad jis pasitiki ja ir neabejoja jos žodžių tei- 
singumu. 

— Vitnė sakė man, kad jūs radote tą nelemtąjį laiš- 
kelį, — sumurmėjo ji ir apgailestaudama palingavo gal- 
vą: — Žinote, ji tuomet niekaip negalėjo apsispręsti, kaip 
kreiptis į jus: „brangusis sere" ar... 

Gražų hercogo veidą iškreipė atviras skausmas, ir Emi- 
lė nejučia užsikirto: 

— Atleiskite... man nereikėjo to priminti... 

— Kadangi mes, atrodo, nieko neslepiame vienas nuo 
kito, gal pasakytumėt man, kodėl Vitnė apskritai rašė tą 
laiškelį? — tyliai paklausė jis. 

— Mėgino gelbėti savo išdidumą. Tikėjosi... ne, no- 
rėjo, kad jūs atvažiuotumėt pas ją. Ir manė, kad to laiš- 
kelio pakaks... nors jai nederėjo nė galvoti apie tokius 
baisius dalykus. .. 

— Vienintelis baisus dalykas, kurį padarė Vitnė, yra 
tai, kad ji sutiko ištekėti už manęs, — nutraukė ją Klei- 
tonas. 

Iš žalsvai rudų Emilės akių pasipylė ašaros, bet ji ryž- 
tingai atsistojo. 

— Tai netiesa. Vitnė dievino... dievina jus, jūsų švie- 
sybe. 

— Dar kartą dėkui, — romiai sušnibždėjo Kleitonas. 

Emilei išėjus, jis dar ilgai nė nekrustelėjo iš vietos, 
fiziškai jausdamas, kaip bėga laikas, ir žinodamas, kad 
kiekvieną prarastą valandėlę Vitnės skausmas ir pyktis 
virsta neapykanta. 


Tą vakarą našlė hercogienė Kleimor ramiai pietavo su 
savo Marčia, Mintyse priekaištaudama vyriausiajam sū- 
nui, kuris akivaizdžiai neskubėjo atvažiuoti pas žmoną, 
o ši kasdien atrodė vienišesnė ir liūdnesnė. Kai Vitnė 
prieš aštuonias dienas atvyko į Grend Ouką ir paprašė 
leisti pasilikti, kol Kleitonas viską gerai apsvarstys ir puls 
jos vytis, Alisija Vestmorlend norėjo nedelsdama nurody- 
ti marčiai, kad tikroji jos vieta yra greta vyro, ir parei- 
kalauti tuojau pat grįžti namo. Tačiau iškamuotame, bet 
ryžtingame Vitnės žvilgsnyje buvo kažkas, kas priminė 
našlei hercogienei ją pačią prieš daugelį metų... kai 
Kleitono tėvas įsibrovė į jos tėvų svetainę, kur surado 
žmoną po keturių savaičių išsiskyrimo. „(Tuojau pat sės- 
kis į karietą,— paliepė jis, bet skubiai pridūrė: — Prašau, 
Alisija“. 

Sugebėjusi pasiekti, ko norėjo. Alisija Vestmorlend 
mielai ir su pagarba pakluso vyro reikalavimui. 

Bet Vitnė čia išbuvo jau aštuonias dienas, o Kleito- 
nas nė neketino atvažiuoti. Ledi Vestmorlend troško anū- 
kų ir pagrįstai manė niekada jų nesulauksianti, kol tie 
savavališki, užsispyrę jaunuoliai gyvens atskirai. Iš tik- 
rųjų, tai tiesiog juokinga. Dar niekada vyras ir žmona 
taip karštai nemylėjo vienas kito, kaip tiedu! 

Valgant desertą, jos šviesybei ir dingtelėjo geniali min- 
tis, ir ji vos nuo kėdės nėpašoko. Šiaip taip sulaukusi, ko! 
baigsis vakarienė, Alisija pasiuntė tarną į Londoną pas 
Stiveną, reikalaudama kitą rytą aplankyti motiną. 

— Matai,— pareiškė ji apsiblaususiam, tačiau ne itin 
paniurusiam Stivenui, kai jis rytą įžengė į svetainę, — aš 
nesu tikra, ar Kleitonas galėjo susiprasti, kad Vitnės rei- 
kia ieškoti čia. Su sąlyga, žinoma, kad jis nori ją susi- 
grąžinti. 

Nieko nežinojęs, kas įvyko, Stivenas valiūkiškai nusi- 
šypsojo motinai: 

— Brangioji mama, tai man primena kai kuriuos gir- 
dėtus pasakojimus apie tėvą ir tave. 

Našlė hercogienė griežtai nudelbė akimis nesudrums- 
čiamai ramų sūnų. i 

— Aš noriu, kad tuojau pat surastum Kleitoną. Jis 
greičiausiai dabar savo namuose, mieste. Jei gali, surask 
jį dar šiandien. Na, o tada užsimink, jog Vitnė čia esan- 
ti, tarsi būtum tvirtai įsitikinęs, kad jam tai žinoma. Bet 
neleisk jam pagalvoti, kad tu stengiesi įtikinti jį atva- 
žiuoti. Jei taip susiklostys reikalai, Vitnė tikriausiai at- 
mes nelabai nuoširdų bandymą susitaikyti. 

— Bet kodėl negalėčiau pasiimti Vitnės į Londoną ir 
paleisti gandą, kad esu beprotiškai ją įsimylėjęs? 
Šitai neabejotinai įpūstų blėstančią liepsną, — nusišaipė 
Stivenas. 

— Stivenai, pamiršk savo lengvabūdiškumą — tai per 
daug rimta. Na, o dabar paklausyk: štai ką tu turi pasa- 
kyti. .. 

Septintą valandą vakaro Kleitonas, sėdėjęs klube prie 
kortų stalo, atsitiktinai pakėlė akis ir beveik nenustebo 
išvydęs priešais save brolį, kuris dėliojo žetonus ir aki- 
vaizdžiai rengėsi lošti. Kleitonas budriai sužiuro į brolį, 
nenorėdamas klausinėti jo apie Vitnę, nes nebūtų galėjęs 
deramai paaiškinti, kaip „prarado“ žmoną, o pasakyti tie- 
są, dėl ko išsiskyrė, buvo per daug skaudu. Todėl jam pa- 
lengvėjo, kai išgirdo nekaltą Stiveno klausimą: 

— Kaip šiandien sekasi, jūsų šviesybe,— išlošiate ar 
pralošiate? 

— Jis mus plikus paleis, — geraširdiškai pasiskundė 
Markus Raterfordas.— Nė penso nepralošė visą valandą! 

— Bet atrodai tiesiog siaubingai, broliuk! — tyliai pa- 
stebėjo šypsodamasis Stivenas. 

— Dėkoju, — šaltai burbtelėjo Kleitonas mesdamas že- 
tonus į stalo vidurį. 

Jis išlošė šią partiją ir dar dvi kitas. 

— Malonu matyti jus, Kleimorai,— pareiškė Viljamas 
Baskervilis, atsargiai pašnairavęs į hercogą, kuris taip 
staiga pašoko ir išėjo iš klubo praeitą kartą. Baskervilis 
jau norėjo mandagiai pasiteirauti apie jaunąją hercogie- 
nę, bet gerai atsiminė sunervinęs šį papasakodamas apie 
susitikimą su ja pobūvyje, todėl pamanė geriau apskritai 
neprisiminsiąs apie jos šviesybę.— Ar neprieštarausite, 
jei prisidėsiu prie jūsų? — paklausė hercogo. 

— Nė kiek,— patikino Stivenas, supratęs, kad brolis, 
atrodo, apskritai nesiklauso Baskervilio.— Jis mielai su- 
sišluos jūsų pinigėlius drauge su kitų kapitalu. 

Sardoniškai šypsodamasis Kleitonas atlaidžiai nužvel- 
gė Stiveną. Jis tiesiog negalėjo pasilikti šiandien namie 
ir lėtai kraustytis iš proto. Tačiau džiugūs pokalbiai prie 
stalo ir apskritai linksma nuotaika ėmė jį erzinti, o juk 
čia jis praleido ne daugiau kaip valandą. Jau rengėsi pa- 
prašyti brolį važiuoti drauge į Aper Brukstritą ir negyvai 
pasigerti, nes tai labiau būtų atitikę dabartinę jo būseną, 
bet Stivenas nelauktai pastebėjo: 

— Nesitikėjau pamatyti tave čia. Maniau, kad būsi 
priėmime, kurį motina rengia giminaičiams.— Puikiai vai- 
dindamas netyčia prasitarusį žmogų, palingavo galvą ir 
tartum atsiprašydamas pridūrė: — Ak, atleisk man, Klė- 
jau! Visai pamiršau, kad tu, suprantama, būsi priėmime, 
kadangi Vitnė vieši pas ją. 

Baskervilis, kurį, nelaimė, pasiekė paskutiniai žodžiai, 
kaipmat pamiršo, ką buvo ketines, ir kuo nuoširdžiausiai 
pareiškė: 

— Jūsų žmona — žavingumo įsikūnijimas. Graži ir mie- 
la. Perduokite jai Mano nuoširdžiausius. ..— Ir jam apa- 
tinis žandikaulis atkaro, išvydus, kaip Kleitonas Vestmor- 
lendas, valandėlę nustėręs, ima lėtai keltis — Pastaruoju 
metu aš apskritai jos nesu matęs, — skubiai patikino varg- 
šelis. 

Bet hercogas jau pasikėlė iš už stalo, žvelgdamas į sa- 
vo brolį toks priblokštas, nepasitikintis, nustebęs ir dar 
kažkoks, kad visiškai suglumęs ir išmuštas iš vėžių Bas- 

kervilis taip nieko ir neįstengė suprasti. Ir tuomet nė ne- 
pasirūpinęs susirinkti didžiulės krūvos žetonų — savo iš- 
lošio — ar nors mandagiai atsisveikinti, hercogas nusigrę- 
žė ir ryžtingai žengė prie durų. 

— Tik pamanykit! — aiktelėjo Baskervilis, spoksoda- 
mas į tolstantį Kleitoną.— Šį kartą jūs iš tikrųjų įsikišo- 
te ne į savo reikalą, lorde Vestmorlendai! Nesuspėjau per- 
spėti jūsų — jo šviesybė negali pakęsti, kai hercogienė 
kur nors išvažiuoja be jo. 

— Tikra teisybė, — plačiai nusišypsojo Stivenas.— Ne- 
gali pakęsti. 

Kelionei į Grend Ouką, kuri paprastai trukdavo ketu- 
rias valandas, dabar prireikė tik trijų su puse — tikras re- 
kordas, ypač jei atsižvelgsime, kad Kleitonas nė neužsuko 
namo persirengti ir išvažiavo tiesiai nuo klubo durų. Vit- 
nė gyvena pas jo motiną. Pas motiną, velniai griebtų! Tai 
juk vienintelis Žmogus pasaulyje, kuriam berods turėjo 
pakakti sveiko proto nedelsiant pasiųsti žmoną į Kleimorą 
pas vyrą! Tikra jo motina dalyvavo sąmoksle ir ramiai 
žiūrėjo į neapsakomas sūnaus kančias! 

Karieta sustojo priešais ryškiai nušviestą Motinos na- 
mą, ir Kleitonas prisiminė, kad ji šiandien rengia priėmi- 
mą. Jis nenorėjo susitikti giminaičių. Jam rekia žmonos! 
Be to, važiuodamas jis nė nepagalvojo įsidėti vakarinio 
kostiumo! 

Apėmė nenugalima pagunda atsistoti prieš motiną ir 
drėbti jai kaltinimą išdavyste, o paskui jau eiti ieškoti 
Vitnės. Bet jis neketino to daryti — nėra laiko, 

— Labas vakaras, jūsų šviesybe,— nusilenkė senas tar- 
nas. 

— Velniop! — atsakė į sveikinimą jo šviesybė, pa- 
stumdamas lyg žaibo pervertą tarną ir skubiai žirglioda- 
mas į svetainę, kur jau būriavosi svečiai. Atrodė, kad 
šiandien susirinko visi visutėliai giminaičiai. Bet Vitnės 
nebuvo. Tačiau Kleitonas pastebėjo motiną ir kai ji spin- 
dulingai šypsodamasi žengė prie sūnaus, šis nudelbė ją 
žvilgsniu, kupinu tokio šalto nepasitenkinimo, kad Alisija 
sustojo kaip įbesta. Kleitonas jau pasisuko link paradinių 
durų. 

— Kur mano žmona? — grėsmingai paklausė kamba- 
rinės viršutiniame vestibiulyje. 

Kleitonas neryžtingai patrypčiojo prie parodytų durų 
ir paėmė už rankenos, Širdis kaip pašėlusi daužėsi iš bai- 
mės ir palengvėjimo. Jis neįsivaizdavo, ką pasakys Vit- 
nė, išvydusi jį, ir ką jis pats gali jai paaiškinti. Bet tuo 
metu svarbiausia buvo atsidurti greta ir žiūrėti į dievina- 
mą žmoną. 

Atidaręs duris Kleitonas tyliai peržengė slenkstį. Vit- 
nė sėdėjo nugara į jį didelėje varinėje vonioje. Prie jos 
stovėjo kambarinė su gauruota servetėle ir muilu. Klei- 
tonas nejudėjo, kaip pakerėtas žiūrėjo į žmoną, be ga- 
lo trokšdamas prieiti ir suspausti ją, nuogą ir šlapią, glė- 
byje, nusinešti į lovą ir viską pamiršus įsismelkti į to 
gundančio kūno gelmes. Tačiau jautėsi esąs nevertas ne 
tik paliesti ją, bet ir kalbėtis. Jis ir buvo nevertas. Du 
kartus per jų pažintį jis išgiežė ant jos tokį Žžvėrišką pyk- 
tį, kokio anksčiau nė nenutuokė galįs jausti. Dieve! Vit- 
nė nešioja po širdimi jo kūdikį, o jis nė karto nesiteikė 
paklausti, kaip ji jaučiasi. Kaip galėjo ta liesutė mergytė 
ištverti tokį nežmonišką jo žiaurumą ir nejįsiliepsnoti ne- 
apykanta savo vyrui, juk to jis nusipelnė?! 

Kleitonas giliai, trūkčiojamai atsiduso. 

Klarisė pakėlė galvą, išvydo šeimininką, kuris raito- 
damasis rankoves ėjo prie vonios, ir piktai sužaibavo aki- 
mis. Jau žiojosi, aiškiai ketindama išdrožti viską, ką ma- 
no apie jo šviesybę, ir nesvarbu, kad šis turi hercogo ti- 
tulą, bet Kleitonas spėjo aplenkti ją, įsakomai parodyda- 
mas į duris. Kambarinė nenoriai įdavė jam muilą ir ser- 
vetėlę ir nė žodžio netarusi išėjo. 

Be galo švelniai Kleitonas muilijo Vitnės nugarą, steng- 
damasis būti kuo atsargesnis. 

— Kaip gera, Klarise,— sumurmėjo Vitnė, kai mui- 
luota servetėlė nuslydo per kojas. Paprastai Klarisė leis- 
davo poniai praustis pačiai, bet pastaruoju metu taip dėl 
jos jaudinosi ir nerimavo, kad Vitnė jau priprato prie tų 
ne Visai įprastų paslaugų. 

Rausva, apkibusi blizgančiais kvapaus vandens laše- 
liais, Vitnė atsistojo ir žengė iš vonios ant kilimėlio. Jau 
norėjo pasisukusi paimti rankšluostį, bet pernelyg rūpes- 

tinga Klarisė vos liesdama jau šluostė jos kaklą, pečius ir 
nugarą. 

— Dėkui, Klarise, dabar jau aš pati. Vakarieniausiu 
čia, o paskui apsirengsiu ir nulipsiu žemyn. 

Pasisukusi Vitnė siekė rankšluosčio. Raudonio neliko 
veide. Kojos sudrebėjo, ir ji nusvirduliavo, vos nesuklupo 
išvydusi niaurų, nesišypsantį, bet to nė kiek nesubjau- 
rintą gražų savo vyro veidą. Jis tylėdamas toliau šluostė 
ją. Žado netekusi, visiškai paralyžiuota Vitnė sustingo ne- 
galėdama nei pajudėti, nei prabilti. 

Kleitonas ėmė sausinti rankšluosčiu jos strėnas ir pil- 
vą, ir Vitnė neaiškiai pajuto, kad jo rankos lyg ir stabte- 
lėjo, bet jis nė nemanė glamonėti jos. Bergždžiai Vitnė 
stengėsi suvokti, kas čia dedasi. Kleitonas atvyko ir ne- 
bepyksta ant jos, bet vis dar tyli. Net nesišypso. Ir lie- 
čia ją ne valdingai kaip vyras... o nuolankiai... kaip 
tarnas. 

Ašarų gumulas užspaudė gerklę trukdydamas kvėpuo- 
ti. Hercogas tapo jos kambarine, norėdamas parodyti at- 
ėjęs išpažinti kaltę, parodyti, koks jis nusižeminęs ir pa- 
sigailėtinas. 

Kleitonas atsargiai pasodino Vitnę ant kėdės prie pat 
vonios, nežiūrėdamas į žmoną priklaupė ant kelio ir ėmė 
šluostyti rankšluosčiu dar likusius ant kojų vandens la- 
šus. 

— Kleitonai,— užsikirsdama sušnibždėjo ji — ak, pra- 
šau... 

Bet Kleitonas, nekreipdamas dėmesio į maldavimą, ne- 
savu, kupinu skausmo balsu sumurmėjo: 

— Jei man kada nors šaus į galvą, kad tu vėl susiren- 
gei palikti mane, nors ir svariausios būtų priežastys, pa- 
liepsiu užrakinti tave tavo kambaryje ir užkalti duris, ir 
tepadeda man Dievas! 

— O tu pasiliksi drauge su manim tame kambaryje? — 
drebančiu balsu paklausė Vitnė. 

Kleitonas pakėlė grakščią jos kojytę, švelniai priglaudė 
prie skruosto ir pabučiavo. 

— Taip, — sušnibždėjo jis ir atsistojęs nuėjo prie dra- 
bužinės. 

Iš ten išėmęs mėlyno šilko chalatą, jis vėl prisiartino 
prie žmonos. Vitnė įkišo rankas į rankoves ir stovėjo kaip 
lėlė, kol Kleitonas juosė chalato juostą. Netaręs nė žodžio, 
griebė ją ant rankų ir nunešė prie žemučio stalelio, ant 
kurio buvo padėtas padėklas su vakariene. Atsisėdęs krės- 
le, pasisodino žmoną ant kelių ir atvožė pirmojo patie- 
kalo dangtelį. Vitnė suprato, kad jis nori pats pavalgy- 
dinti ją. Ne, šito ji neištvers! 

— Nereikia,— tyliai pasipriešino ji apkabindama vyrą 
ir slėpdama veidą jam ant krūtinės.— Prašau tavęs, ne- 
daryk to! Tiesiog pasikalbėk su manimi! Prašau, pasikal- 
bėk! 

— Negaliu, — atsiduso Kleitonas, jam trūko oro.— Ne- 
galiu rasti Žodžių. 

Jo balse nuskambėjo tokia beviltiška kančia, kad Vit- 
nei iš akių pasipylė ašaros. 

— Užtai aš galiu — springdama ašaromis sunkiai iš- 
daužė ji — Tu pats mane išmokei juos ištarti: aš myliu 
tave. Aš myliu tave. 

Kleitonas perbraukė pirštais puikius kaštoninius, raus- 
voko atspalvio plaukus ir labai atsargiai apgaubė delnais 
gražų veidą. 

— Aš myliu tave,— kimiai atitarė jis— Dieve! Kaip 
aš myliu tave! 


Paauksuoto bronzinio laikrodžio rodyklės rodė jau pusę 
dviejų. Kleitonas švelniai stebėjo miegančią jo glėbyje 
žmoną: sutaršyta galvutė patikliai ilsėjosi ant plačios vy- 
riškos krūtinės. Atsargiai nubraukęs nuo Vitnės skruosto 
garbaną, Kleitonas priglaudė ją prie savęs ir prisilietė bu- 
činiu prie kaktos. 

— Aš myliu tave,— tyliai ištarė jis, nors žinojo, kad 
Vitnė miega ir negirdi. Bet jam būtinai reikėjo nuolat 
kartoti tuos žodžius. 

Širdyje ištardavo juos kas kartą, kai priglausdavo lū- 
pas prie drėgnos jos burnos, apimtas neapsakomo švel- 
numo arba godžiai reikalaudamas. 

— Aš myliu tave. 

Tuos žodžius dainavo jo širdis, kai ji blaškėsi po juo 
ir gracingai rietėsi, pasitikdama kiekvieną postūmį, kiek- 

vieną glamonę. Nė akimirkos netildama ta melodija stip- 
rėdavo, pasiekdavo crescendo tomis akimirkomis, kai jis 
vedė Vitnę į neįsivaizduojamas ekstazės aukštybes ir ten 
susiliedavo su ja. 

Žmona įsitaisė patogiau ir mieguistai išlemeno: 

— Ir aš myliu tave. 

— T-s-s, brangioji. Miegok, — sumurmėjo  Kleitonas. 
Šiąnakt jis nesiliovė ją glamonėjęs, tyčia atitolindamas 
paskutinę, akinamą didžiausios palaimos akimirką, kol 
abu ėmė šėlti iš geismo. Dabar, po audringų aistros pro- 
trūkių, jis norėjo, kad Žmona pailsėtų. 

— Kodėl tu taip ilgai. ..— paklausė ji. 

Atsilošęs, kad geriau matytų jos veidą, Kleitonas nu- 
sišypsojo: 

— Negaliu patikėti, kad tu kalbi kaip tik apie tai, 
ką, Manau, ir turi galvoje. 

Vitnė nenuovokiai įsistebeilijo į jį, bet tuojau viską 
supratusi išraudo ir nusigręžė. Nustebęs ir sunerimęs dėl 
jos reakcijos, Kleitonas kilstelėjo antakius. 

— Tai ką tu turėjai galvoje? — švelniai pasiteiravo jis. 

— N... nesvarbu. Garbės žodis, tai visai nesvarbu. 

Žvelgdamas į skausmo apniauktas žalias akis, Kleito- 
nas ramiai paprieštaravo: 

— O man atrodo, kad ir kas ten būtų, tau tai nepa- 
prastai svarbu. 

Vitnė apgailestavo prasitarusi. Būtų nutylėjusi, bet 
nuoskauda vis stiprėjo, aitrindama širdį lyg niekaip neuž- 
gyjanti žaizda. Žinodama, kad Kleitonas primygtinai rei- 
kalaus atsakyti, ji vos girdimai šnibžtelėjo tik vieną žodį: 

— Mari? 

— Ir kas gi jai atsitiko? 

— Tai dėl jos tu taip ilgai neatvažiavai? 

Tvirčiau apkabinęs Vitnę, tartum stengdamasis pasi- 
imti dalį jai suteikto skausmo, Kleitonas nelinksmai nusi- 
šypsojo: 

— Brangioji, aš negalėjau atvažiuoti vien todėl, kad 
keturiasdešimt privačių seklių nesugebėjo rasti, kur tu 
slapstaisi. O aš, privalėjęs būti nuovokesnis, nemaniau, 
kad tikra motina veltųsi į sąmokslą, palaikydama mano 
Žmonos pusę. 

— Bet man atrodė, kad tu pirmiausia ieškosi manęs 
čia, vos tau atsiras laiko viską gerai apgalvoti. 

— Vadinasi, tu klydai,— palingavo galvą Kleitonas.— 
Bet patikėk, aš turėjau laiko „viską gerai apgalvoti“ ne- 
siartindamas prie Marį Sent Alermein, jei būtent apie tai 
stengiesi manęs paklausti. 

— Tiesa? 

— Tiesa. 

Nesišluostydama išdavikiškų ašarų, Vitnė nusišypso- 
jo virpančiomis lūpomis. 

— Dėkoju tau,— su palengvėjimu ištarė ji. 

— Visada malonų patarnauti, — nusijuokė Kleitonas, 
smiliumi apvesdamas jos veido kontūrus.— Na, o dabar 
miegok, mylimoji, kitaip būsiu priverstas pasinaudoti šia 
lova pagal kitą paskirtį. 

Vitnė paklusniai užsimerkė ir prisiglaudė prie vyro. 
Vos liesdama pirštų galiukais, priglostė jo plaukus ties 
smilkiniais, paskui pirštai nuslydo petimi prie krūtinės. 
Pajutęs, kaip nuo geismo vėl užverda kraujas, Kleitonas 
kaip įmanydamas priešinosi aistrai, kurią pažadino mie- 
guistos Vitnės glamonės. 

Kai daili rankutė nuslydo prie pilvo, Kleitonas sugrie- 
bė ją ir tvirtai suspaudė stengdamasis sulaikyti. Jam pasi- 
vaideno, tartum girdėtų slopinamą juoką, bet tuo metu Vit- 
nė pasivertė miegodama ir palietė lūpomis jo ausį. 

Atsitraukęs Kleitonas įtariai įdėbė akis į žmoną. Ji 
nė nemanė miegoti — didžiulės akys spindėjo meile. 

Vienu greitu judesiu jis bloškė Vitnę aukštielninką ir 
savo kūnu prispaudė prie pagalvių. 

— Tik pamėgink paskui pasakyti, kad neperspėjau ta- 
vęs,— kimiai murmtelėjo jis. 

— Tikrai nesakysiu, — pažadėjo Vitnė. 

— Tikrai? 

— Tikrai. 

Nesišluostydama išdavikių ašarų, Vitnė nusišypsojo vir- 
pančiomis lūpomis. 

— Ačiu tau, - su palengvėjimu ištarė. 

— Visada jūsų paslaugoms, - smiliumi brėždamas jos veido 
kontūrą nusijuokė Kleitonas. - Na, o dabar miegok, mylimoji, 
antraip būsiu priverstas paieškoti kitokių šios lovos pritaikymo 
galimybių. 

Vitnė paklusniai užmerkė akis ir prisiglaudė prie vyro. Pirš- 
tų galiukais švelniai priglostė jam plaukus ant smilkinių, slys- 
telėjo per petį, per krūtinę. Jausdamas, kaip geismas vėl kaitina 
kraują, Kleitonas iš visų jėgų grūmėsi su aistra, neatsargiai 
pakurstyta mieguistų Vitnės glamonių. Kai daili rankelė nusi- 
leido prie pilvo, Kleitonas sučiupo ją ir stengdamasis suturėti 
smarkiai suspaudė. Jam pasirodė, kad girdi prislopintą juoką, 
bet tą akimirką Vitnė apsivertė ir tarsi per miegus palietė lū- 
pomis jo ausį. 

Kleitonas atšlijo ir įtariai pažvelgė į žmoną. O ši net nemanė 
miegoti — didžiulėse akyse švietė meilė. 

Vienu greitu judesiu Kleitonas apvertė ją ant nugaros ir savo 
kūnu įmygo į pagalves. 

— Tik vėliau nesakyk, kad neperspėjau, - kimiai sumurmėjo 
jis. 

— Nieku gyvu nesakysiu, - pažadėjo Vitnė. 

Prabudusi Vitnė pamatė, kad vyro šalia nėra, ir širdį su- 
spaudė įprastas sielvartas: vieną baisią akimirką pasirodė, jog 
kupiną deginančios aistros naktį bus tik susapnavusi. 

Ji skubiai apsivertė ant nugaros, su siaubu apsidairė ir pama- 
tėjį. Apsivilkęs pamėgtu tamsiai raudonu chalatu, kurį veikiau- 
siai atnešė tarnas, Kleitonas sėdėjo už kelių žingsnių nuo lovos, 
prie palei langą stovinčio stalelio, o ant jo blizgėjo sidabrinis 
kavos servizas. Sunkios užuolaidos buvo iki pusės atitrauktos 
ir praleido vidun ryškius saulės spindulius. Žydrame danguje 
nebuvo nė menkiausio debesėlio, užtai Kleitono veidas atrodė 
niūresnis už audros debesį. Jis išsiblaškęs žvelgė į tuštumą, 
tarsi būtų nuklydęs mintimis į toliausias tolybes. Vitnė nejučia 
susigūžė. Nejaugi siena, iškilusi tarp jų pastaruoju metu, niekur 
nedingo? Tai kodėl vos prieš kelias valandas jis atrodė toks 
aistringas įsimylėjėlis? 

Užsimetusi mėlyną šilko chalatą, kuriuo vilkėjo vakar vaka- 
re, Vitnė be garso slystelėjo rytietišku kilimu ir atsargiai palietė 

jo petį. Paskendęs nelinksmose mintyse Kleitonas išgąstingai 
krūptelėjo. 

— Kodėl prabudusi neradau tavęs lovoje? Akimirką man 
net pasirodė, kad viską tik prasimaniau ir kad tavęs nebuvo 
su manimi. 

Kleitono veidas šiek tiek suminkštėjo. Suspaudęs Vitnės 
ranką, jis švelniai, bet ryžtingai prisitraukė ją artyn ir pasiso- 
dino ant kelių. 

— Kaip tu jautiesi? - apglėbęs Žmoną per liemenį sukuždė- 
jo jis. 

— Papiktinamai gerai kaip moteris, esanti tokios būklės, - pa- 
juokavo ji norėdama pralinksminti vyrą. - Bet jeigu lieku viena 
nors kelias minutes, deja, pradedu knapsėti nosimi. 

Uždėjęs delną jai ant pilvo, Kleitonas sumišęs pasidomėjo: 

— O kaip mažylis? 

— Mudu visiškai sveiki ir laimingi, juoba dabar, kai su mumis 
esi tu, - patikino Vitnė. 

Kleitonas patenkintas linktelėjo, bet ir vėl paniuro. 

— Aš sėdėjau čia, svarsčiau... - atsiduso jis. 

— Negaliu pakęsti, kai tave apima tokia nuotaika, - lyginda- 
ma raukšleles jam ant kaktos pajuokavo Vitnė. 

— Kokia? 

— Nekenčiu, kai tau į galvą braunasi liūdnos mintys. 

— Atleisk... - tarė Kleitonas. 

— Tebūnie, šį kartą atleidžiu, bet daugiau - jokių svarstymų. 

Kleitonas skausmingai nusišypsojo, bet jaudinamų jos pa- 
stangų elgtis taip, tarytum jų santykiai visiškai susitvarkė, o 
praėjusi naktis viską sugrąžino į senąsias vėžes, nepriėmė. 

— Atmerkęs akis aš supratau, kad ne tik neatsiprašiau už 
nedovanotiną elgesį, bet ir nepaaiškinau, kodėl taip elgiausi. 
Leisk padaryti tai dabar. 

Vitnė pažvelgė vyrui į akis ir rimtai linktelėjo. 

— Turbūt jau supratai: kai tavo paprašytas nuėjau į viršų te- 
tos laiško, aš radau kitą laiškelį. Sprendžiant iš datos, parašytą 
atvykimo pas mane į Kleimorą išvakarėse. Laiškelyje pranešei 
apie galimą nėštumą. Ir apie savo baimes. 

— Kaip susigaudei, kad aš tai žinau? — atšovė Vitnė. 

— Užvakar, pamynęs savigarbą ir gėdą, nusiunčiau atvežti 
tavo draugės Emilės Arčibald, tikėdamasis bet kokiomis prie- 
monėmis išgauti, kur tu esi. Pataikavimas, įtikinėjimas, gąsdi- 
nimas - viskas man būtų tikę. 

— Vargšė Emilė! Net ir norėdama ji niekuo negalėjo padėti. 
Savo planų jai neatskleidžiau. 

— Ji taip ir pasakė. Aš patikėjau. Bet ji neslėpė, kad tu suži- 
nojai apie mano nelemtą radinį. 

Vitnė linktelėjo. 

— Jau po kelių dienų, kai buvai perskaitęs laiškelį, aš susivo- 
kiau, kas nutiko ir kodėl su manimi taip elgiesi. 

— Tai kodėl, dėl Dievo meilės, visko iškart man nepasakei ir 
nepadarei galo mūsų kančioms? 

— Aš turėčiau užduoti tau tokį pat klausimą, - priekaištingai 
šypsodamasi atkirto Žmona. - Kodėl tu neatėjai pas mane iškart, 
kai radai tą laiškelį? 

Kleitonas nuolankiai iškentė priekaištą. 

— Tavo tiesa, brangioji. 

— Džiaugiuosi girdėdama, - jau švelniau burbtelėjo ji, - nes 
būtent tai norėjau įrodyti, kai išėjau iš namų. Kleitonai, tu du 
kartus įtarei mane padarius negirdėtą niekšybę ir abu kartus 
atsisakei paaiškinti, kuo, tavo manymu, esu nusikaltusi, taip 
ir nesuteikęs man progos pasiteisinti. Prisimeni, kas atsitiko, 
kai jėga išsitempei mane iš pokylio pas Emilę ir nusivežei į 
Kleimorą? O kai suradai laiškelį, viskas ir vėl pasikartojo. Tada 

aš atleidau tau, atleisiu ir dabar, paskutinį kartą, bet mainais 
pareikalausiu įvykdyti mano prašymą. 

— Viską, ko pageidausi, — sutiko jis ir susiraukė prisiminęs, 
koks neteisingas buvo Žmonai. 

— Viską, ko pageidausiu? — stengdamasi jį pralinksminti pa- 
erzino ši. - Žinoma, neperžengiant proto ribų? 

Kleitonas pasitrynė smakru į švelnų Vitnės pakaušį. 

— Viską pasaulyje, — tvirtai pasitaisė jis. 

— Tai prisiek, kad ateityje visada leisi man atsakyti į kaltini- 
mus dėl visų pasibaisėtinų nusikaltimų, kuriuos, tavo manymu, 
būsiu padariusi. 

Kleitonas staigiai kilstelėjo galvą ir įsižiūrėjo į žmoną, kurios 
narsą kaip niekada aiškiai rodė išdidžiai atlaužti pečiai ir pa- 
keltas smakras, nors didžiulės žalios akys spindėjo švelnumu ir 
nuoširdumu. Pasibaisėtini nusikaltimai? Ji - įkūnytas džiaugs- 
mas ir meilė, subtilus, rafinuotas moters išminties, tobulos ne- 
kaltybės ir nesutramdomos dvasios derinys. Ji jau padovanojo 
jam neišmatuojamas laimės ir aistros jūras, o dabar rengiasi 
padovanoti kūdikį. Kleitonas svajojo, kad ji paprašytų ko nors 
nepaprasto, sunkiai įvykdomo, duotų kokią neįsivaizduojamai 
sunkią užduotį. Kad jis galėtų pelnyti jos atleidimą. Bet Vitnei 
reikėjo paprasčiausio pažado, nes ji norėjo tik vieno dalyko — 
jo meilės. Tai suvokus, Kleitonui vos neplyšo širdis. Kupinas 
neišsakytų jausmų, jis kimiai ir nužemintai sumurmėjo: 

— Duodu žodį, kad daugiau niekada taip nesielgsiu. 

— Ačiū, - tarė Vitnė. 

Kleitonas atgręžė į save jos veidą ir priesaiką sutvirtino bu- 
činiu. 

Patenkinta pokalbio baigtimi, ką jau kalbėti apie bučinį, 
Vitnė prigludo skruostu jam prie krūtinės ir giliai atsiduso. 
Kaip gerai, kad galima pamiršti prakeiktąjį laišką ir jo sukeltus 
sopulius! 

Tačiau Kleitonas dar neišliejo visko, kas buvo susikaupę 
širdyje. 

— Beje, dėl to laiško, — pradėjo jis, bet Vitnė atsainiai numojo 
ranka. 

— Pamiršk jį. Aš atleidau tau, mielasis, ir viskas baigta. 

Toks atviras didžiadvasiškumas sukėlė Kleitonui šypseną. 

— Kad ir kaip vertinu tavo kilnumą, vis dėlto ne visai supran- 
tu, ko tikėjaisi pasiekti jį pasiuntusi. 

Vitnė, nenorėdama vėl grįžti prie opios temos, žvilgtelėjo į 
židinio laikrodį ir pamačiusi, kad jau vėlu, išniro iš vyro rankų 
ir atsistojo. 

— Mums metas eiti pusryčių, antraip pusė svečių išsivažinės, 
o tavo mama nusimins, kad jų neišlydėjai. 

Kleitonui nereikėjo jokios draugijos, tik žmonos, bet jis bijojo 
vėlją supykdyti. Todėl pakilo, bet neleido jai išvengti atsakymo 
ir atkakliai pakartojo: 

— Tai ką gi tu galvojai, kai rašei laišką? 

— Buvau lyg nesava iš susirūpinimo, bet po nenusisekusio 
mudviejų susitikimo Elizabetos vestuvių pokylyje ir pamačiusi 
viešai rodomą tavo abejingumą labai bijojau, kad nenorėsi taiky- 
tis. Todėl ir parašiau apie savo baimes, - kalbėjo Vitnė eidama 
prie skambučio ir ketindama išsikviesti Klarisę. - Būgštavau, 
jog tu vesi Vanesą man nespėjus visko išaiškinti ir prisipažinti, 
kad tave myliu. Na, ir... žinoma... versdama tave ateiti, užuot 
pati pas tave lėkusi, mėginau išsaugoti paskutinius išdidumo 
likučius. 

— Vargu, mylimoji, būtum pasiekusi tikslą, jeigu tą laišką 
būtum išsiuntusi. 

Vitnė išsiblaškiusi pasitampė chalatą ir apstulbusi pažvelgė 
į vyrą. 

— Nori pasakyti, kad į laišką tiesiog nebūtum atkreipęs dė- 
mesio? Kad lengvai išmestum jį iš galvos? 

— Abejoju, ar būčiau pasirodęs toks bejausmis, bet ir trokš- 
tamo rezultato jis nebūtų atnešęs. Šiaip ar taip, mano širdies 
jis nesugraudintų. 

— Iš tavęs tokių žodžių išgirsti nesitikėjau! — nusivylusi su- 
šuko Vitnė. - Nejaugi nebūtum pajutęs net menkiausios atsa- 
komybės? 

— Atsakomybės? Dėl ko? 

— Dėl to, kad tą naktį, kai pagrobei iš Emilės namų, apdova- 
nojai mane kūdikiu! 

Kleitonas iš paskutiniųjų stengėsi išlikti rimtas, nors iš juoko 
jam virpėjo lūpų kampučiai. 

— Puikiai suprantu motyvus, paskatinusius tave parašyti 
laišką, ir žaviuosi tavo nuoširdumu, tačiau viena vienintelė 
lemtinga kliauda būtų pražudžiusi taip kruopščiai parengtą 
planą. Ta pati kliauda, kuri sukėlė man baisų įsiūtį, kai tavo 
stalo stalčiuje aptikau tą laišką. 

— Ir kokia gi ta kliauda? 

— Tą naktį aš nieku gyvu negalėjau tapti tavo menamo kū- 
dikio tėvu. Pripažįstu, tada atėmiau tau nekaltybę, bet tik tiek. 
Supratęs, kad esi nekalta, graužiamas atgailos ir kaltės jausmo, 
aš iškart atsitraukiau ir mūsų sueitis liko nebaigta. 

Per kelis mėnesius, praėjusius nuo vestuvių dienos, Vitnė 
daug sužinojo iš Kleitono apie vedybinius santykius, bet jai 
net mintis nekilo, kad kūdikiui pradėti reikia tam tikrų sąlygų. 

Dabar, supratusi, ko prisidirbo neapgalvotu poelgiu, ji iš- 
plėtė akis. 

— Vadinasi... - sukuždėjo ji ir apimta siaubo iškart nutilo. 

— Vadinasi, — pratęsė Kleitonas, - aš visai pagrįstai nuspren- 
džiau, jog tu turėjai meilužį, juoba laiškas parašytas išvakarėse, 
kai taip netikėtai pasirodei Kleimore, norėdama įtikinti mane 
amžina meile. Ir visiškai logiška buvo manyti, kad tu, apimta 

nevilties, nusprendei susirasti vyrą ir tėvą negimusiam kū- 
dikiui. 

— O Dieve, - išbalusi kaip drobė sumurmėjo Vitnė. - Man 
net į galvą neatėjo, jog tu gali pamanyti, esą kažkas kitas... kad 
turėsi svarių priežasčių suabejoti mano atvykimo į Kleimorą 
motyvais. O tada, aišku, jau nebūtum tikėjęs nė vienu mano 
žodžiu, nė vienu poelgiu... 

Sunerimęs, nes žmona ūmai išblyško, Kleitonas prisitraukė 
ją prie savęs. 

— Daugiau apie tai negalvok! Papasakojau tau tik todėl, kad 
nelaikytum manęs tokiu pabaisa, koks atrodau. 

Vitnė baikščiai palietė jam skruostą. Akyse blizgėjo ašaros. 

— Atleisk, jeigu gali... man labai gaila... neapsakomai gaila... 

— Vitne, mylimoji, visa ši istorija neverta nė vienos tavo aša- 
rėlės, - pamokomai pareiškė jis. — Ir, maldauju, neverta eikvoti 
laiko apgailestavimams. 

Vitnė skausmingai nusišypsojo. Bijodamas, kad ji vis dėlto 
pravirks, Kleitonas griebėsi kraštutinių priemonių: 

— Brangioji, pagalvok apie sūnų. Ne veltui mokslininkai 
tvirtina, esą motinos nuotaika daro įtaką būsimojo naujagimio 
būdui. Nejaugi nori, jog naujasis Kleimoro hercogas užaugęs 
būtų apgailėtinas verksnys? 

Pagalvojusi, kad Kleitonas galėtų pradėti tokį nepanašų į 
save palikuonį, Vitnė baikščiai sukikeno. 

— Ne, Žinoma, ne! - papurčiusi galvą suprunkštė ji, bet kai 
vyras atsakydamas nusišypsojo, regis, nė kiek nesijaudindamas 
dėl galimo jos nuotaikos poveikio naujagimio būdui, įtariai 
pasiteiravo: — Tikiuosi, tai, ką čia papasakojai apie naujausius 
mokslo atradimus, yra gryni pramanai? 

- Žinoma. - Hercogas įžūliai vyptelėjo ir Vitnei vėl suspaudė 
širdį, šįkart iš laimės - atrodė, ji tuoj pakils į dangų. Bet užuot 
kur nors kilusi, tik gudriai prisimerkė ir pareiškė: 

— Bijau, tu apsirikai ir mano nelemtys greičiau bus paveiku- 
sios tavo dukters charakterį! 

— Dukters? - sutrikęs perklausė hercogas. - Vadinasi, mote- 
riška nuojauta tau kužda, kad mes turėsime mergaitę? 

Sutramdžiusi juoką Vitnė atsargiai perbraukė pirštu vyrui 
per krūtinę. 

— Tyčia tave erzinu. 

— Be reikalo. Nejaugi manai, kad tokia Žinia mane nuliūdin- 
tų? Norėčiau turėti mažą dukrytę. 

— Bet tau reikia įpėdinio! 

— Dėl to aš nesuku sau galvos, - sumelavo Kleitonas ir krims- 
telėjo jai į ausies lezgelį. - Bet jeigu gims mergaitė, būsiu pri- 
verstas stengtis apsirūpinti įpėdiniu tol, kol tu išvysi mane iš 
savo lovos ir pareikalausi palikti ramybėje. 

— Jeigu lauksi, kol būsi išvytas, būgštauju, kad turėsi maitinti 
nemažą šeimą. 

— Ir drauge savo motiną padarysiu laimingiausia moterimi 
visame krikščioniškajame pasaulyje, - nusijuokė Kleitonas. 

— Bet tu ir šiaip ją pradžiuginsi, kai praneši apie kūdikį, — 
patikino Vitnė. 

Vis dar pykdamas ant motinos, išdrįsusios taip ilgai slėpti 
nuo jo Vitnę, Kleitonas pasipūtė. 

— Tokiu atveju vertėtų laikyti ją nežinioje dar bent porą die- 
nų, - sausai pareiškė jis. 

Girdėdamas linksmų balsų gaudesį ir sveikinimus, atai- 
dinčius iš visų pirmo aukšto kambarių, Kleitonas nusprendė, 
kad visi giminaičiai nuoširdžiausiai linksminasi ir yra puikiai 
nusiteikę. 

Motiną jis rado valgomajame prie pusryčių stalo. Pamačiu- 
si laimingą Vitnės veidą, hercogienė taip pat nušvito džiugia 
šypsena. Tiesa, Alisija iškart susiraukė, kai Kleitonas pakštelėjo 
jai į skruostą ir tyliai pasakė: 

— Kol mudu su Vitne neatsisėdome valgyti, norėčiau pasi- 
kalbėti su tavimi akis į akį. 

— Gerai, - tarė Alisija Vestmorland, atsiprašė svečių, paki- 
lo ir nusivedė sūnų į nedidukę šviesią svetainę, kurios langai 
išėjo į sodą anapus namo. Nors laikėsi tiesiai, aukštai iškėlusi 
galvą, jautėsi kaip prasikaltęs ir griežtos guvernantės barimo 
laukiantis vaikas. Buvo tokia nusiminusi, kad net nepastebėjo 
įkandin vyro einančios Vitnės. Tiesa, tenka pripažinti: per šias 
kelias akimirkas Alisija spėjo susitvardyti ir netgi pajusti teisėtą 
pasipiktinimą. Kuo ji nusikalto? Argi galėjo nuvyti nuo durų 
savo marčią, kai ši pasiprašė priglaudžiama?! 

Nusprendusi, kad puolimas - geriausia gynyba, ji atsigręžė 
į sūnų. 

— Vakarykštis šaltas tavo pasisveikinimas turbūt rodė ne- 
pasitenkinimą, kad buvau Vitnei svetinga, - santūriai prabilo 
ji. - Net neįsivaizduoju, ką iškrėtei, kad ji nebegalėjo ilgiau 
pasilikti po tavo namų stogu. Matai, Vitnė pernelyg tau atsi- 
davusi ir tokių dalykų neaptarinėja net su manimi. Bet vis tiek 
esu įsitikinusi, jog tavo elgesys tikrai vertas pasmerkimo, ir 
todėl nepriglausti Vitnės būtų neteisinga, nedora ir nežmoniška! 

Kleitonas norėjo vienas pasikalbėti su motina, pranešti, kad 
karštas jos noras tuoj išsipildys ir ji taps močiute, ir kadangi 
buvo didžiadvasiškai nusprendęs nepriekaištauti jai už da- 
lyvavimą sąmoksle, toks netikėtas puolimas jį ir sutrikdė, ir 
pralinksmino. Nuo tada, kai subrendo, nė karto nebuvo matęs 
motinos tokios susijaudinusios. Stengdamasis nesišypsoti jis 
niūriai linktelėjo. 

— Suprantu. 

Iš netikėtumo Alisija net atšlijo. 

— Tikrai? 

— Be jokios abejonės. 

Iš nuostabos motina pamiršo vaidinti pasipiktinusią. 

— Štai kaip? Tai... - ji padvejojo ir atsiprašomai, bet drauge 
didingai nulenkė galvą, - labai kilnu. Aš tikėjausi prieštaravimų 
ir ginčų. 

— Taip ir maniau, - sausai patvirtino Kleitonas. 

Alisija priėjo ir švelniai jį apkabino. 

— Esu labai patenkinta mūsų pokalbiu, bet reikia grįžti į 
valgomąjį. 

Dabar, viską sutvarkiusi, Alisija vėl atgavo giedrą nuotaiką, 
kuria visi taip žavėdavosi, ir prisiminė šeimininkės pareigas. 

— Lengfordas labai apsidžiaugs, kad atvažiavai! Jis klausi- 
nėjo apie tave. Beje, tu turbūt dar nematei Stiveno. Jis atvyko 

vos prieš pusvalandį su keturiais jaunais džentelmenais. Sako 
nusprendę pasinaudoti geru oru ir pasigėrėti mano sodais, kol 
visu grožiu tebežydi rožės. 

— Stivenas nekenčia rožių kvapo, - priminė Kleitonas. 

Alisija puikiai žinojo, kad Stivenas atsibeldė čia ne dėl rožių. 
Sumanė pats įsitikinti, ar sėkmingai įgyvendintas jų planas, o 
norėdamas užsimaskuoti atsivežė draugų. Sunerimusi, kad 
Kleitonas neatskleistų jų machinacijų, ji skubiai pabėrė: 

— Žinoma, Stivenas nukrito tarsi iš dangaus, bet aš labai 
džiaugiuosi, nes netikėtai mus aplankė Lansberis su dukterimi 
ledi Emile. Jeigu nebūtų Stiveno ir jo bičiulių, vargšelė neturėtų 
su kuo pasišnekučiuoti ir pasilinksminti! Vieni seniai! Beje, ji 
žavi mergina! 

Alisija jau buvo besiekianti durų rankenos, bet pavėluotai 
susivokė, kad sūnus ir marti plačiai šypsosi ir visai neketina 
žengti įkandin. 

— Mums metas, - linksmai priminė ji. 

— Manau, reikėtų luktelėti, kol pasakysiu, apie ką ketinau su 
tavimi pasikalbėti, - švelniai paaiškino Kleitonas. 

Alisija kaipmat atsigręžė. 

— O aš maniau, nori pasakyti man pamokslą už tai, kad ne- 
pasistengiau sutaikyti tavęs su Vitne! - metusi šalin angeliškos 
nekaltybės kaukę išrėžė ji. 

— Veikiausiai taip ir reikėjo padaryti, - nusiviepęs tarė Klei- 
tonas. - Bet, mano galva, kur kas svarbiau pranešti, kad neilgai 
trukus tu tapsi močiute. 

Alisijos Vestmorland veidą nutvieskė šypsena. Ji entuzias- 
tingai sugriebė už rankų sūnų ir marčią. 

— Ak, mielieji mano, - kvėptelėjo ji ir, nepajėgdama rasti 
žodžių, kurie galėtų apsakyti jos laimę, priglaudė jų delnus sau 
prie skruostų. - Ak, mielieji mano! 

Grafas Lengfordas, aukštas sudžiūvęs aštuoniasdešimtmetis 
Kleitono tėvo pusbrolis, stovėjo valgomojo tarpduryje, viena 
ranka įsikibęs į durų staktą, kita remdamasis į juodmedžio lazdą. 

— Kleimorai! - pasisveikino jis, kai Kleitonas, vesdamasis už 
parankės Vitnę, ėjo iš kambario. - Ar negalėčiau persimesti su 
jumis žodeliu kitu? - Ir atsiprašomai pažvelgęs į Vitnę, pridū- 
rė: - Jeigu gerai supratau, jūsų vyras atvyko tik praėjusią naktį, 
bet gal galėtumėte išsiskirti su juo kelioms minutėms? Reikalas 
neatidėliotinai svarbus. 

— Žinoma, — noriai sutiko Vitnė. - Eisiu, susirasiu Stiveną 
ir jo draugus. 

Ji išplasnojo į sodą, o Lengfordas, kad nepargriūtų, skubiai 
įsitvėrė Kleitono. 

— Jūsų Žmona ne tik graži, bet ir gera. Vakar praleido su 
manimi kelias valandas, kol aš gražbyliavau apie savuosius 
senovės filosofų veikalų tyrinėjimus. Patikėkite, ji visai įtiki- 
namai apsimetinėjo, kad domisi ne tik pokalbio tema, bet ir 

kukliu mano asmeniu, - pamerkęs prisipažino jis. - Garbės 
žodis, pasijutau atjaunėjęs dvidešimčia metų! 

— Kartais ji ir mane taip veikia, - pajuokavo Kleitonas ir pa- 
lengva nusivedė senąjį grafą į vienintelį niekieno neužimtą 
kambarį pirmame aukšte. 

— Prieš dvidešimt metų jūs buvote žalias jauniklis. 

— Kaip tik tai ir turiu galvoje, - geraširdiškai paaiškino Klei- 
tonas. 

Patogiai pasodinęs Lengfordą nedidukėje svetainėje, kur 
prieš tai kalbėjosi su motina, Kleitonas įsitaisė priešais. Tačiau 
grafas sutrikęs žvalgėsi, aiškiai nežinodamas, nuo ko pradėti. 

— Kažką minėjote apie neatidėliotiną reikalą? - atsargiai pri- 
minė hercogas. 

Lengfordas liūdnai atsiduso. 

— Kai sulauki mano amžiaus, Kleimorai, visi reikalai tampa 
neatidėliotini, nes bet kurią akimirką gali išeiti amžinybėn, — 
pasakė jis ir, nesuteikęs Kleimorui progos apsimestinai pati- 
kinti, esą grafui prieš akis dar daug metų, ryžtingai perėjo prie 
reikalo: - Norėjau pasikalbėti apie jūsų brolį. 

Slėpdamas nuostabą Kleitonas tylomis linktelėjo. 

— Visada laikiau jus šeimos ramsčiu, be to, visi žino, kad 
turite puikią uoslę naudingoms finansinėms operacijoms ir 
sugebėjote padidinti savo turtus kelis kartus. 

Jis padelsė, bet Kleitonas nei pritarė, nei neigė, tik kilstelėjo 
antakius ir laukė. 

— Mano žinios apie jūsų... neįprastą... talentą gana tikslios, — 
sumurmėjo grafas, akivaizdžiai sumišęs, kad tenka kalbėti apie 
tokius vulgarius dalykus, ir kaip įmanydamas delikačiau tęsė: — 
Ligi šiol maniau, kad Stiveno paveldėtas turtas taip pat yra 
jūsų prižiūrimas, todėl laikiausi nuomonės, jog Stivenas verslo 
gebėjimais nepasižymi. Ar taip ir yra? 

Jeigu grafas nebūtų buvęs gana artimas giminaitis ir garbaus 
amžiaus žmogus, Kleitonas būtų radęs, kaip užbaigti šį įžeidų 
pokalbį. 

— Taip nėra, - trumpai tarstelėjo jis. 

Pašnekovo balse grafas išgirdo įspėjamas gaideles, bet vis 
tiek spyrėsi: 

— Vadinasi, tiesa, kad Stivenas atliko kelias investicijas, ku- 
rios iš pradžių atrodė gana lengvabūdiškos ir rizikingos, bet 
paskui daug kartų atsipirko? Iš savo klubo narių prisiklausiau 
neįtikimiausių gandų ir norėjau, kad būtentjūs patvirtintumėte. 
Gal pasakytumėte: tai pramanai ar faktai? 

— Nebent pateiktumėte ganėtinai svarių argumentų, kodėl 
turėčiau būti toks atviras. 

— Patikėkite, man būtina žinoti tiesą. 

— Tai pasikalbėkite su Stivenu. 

Grafas papurtė galvą. 

— Negalima. Jis neturi nieko Žinoti. 

— Tokiu atveju ši diskusija, deja, niekur nenuves! - šaltai 
atrėžė Kleitonas. 

— Gerai, aš paaiškinsiu, kodėl taip atkakliai klausinėju, tačiau 
perspėju: viskas turi likti tik tarp mūsų. 

— Neįsivaizduoju, kas galėtų paskatinti mane su kokiu nors 
žmogumi, netgi su jumis, aptarinėti Stiveno finansinius reika- 
lus, — tvirtai pareiškė Kleitonas ir jau ketino stotis. 

— Jeigu Stivenas tikrai toks turtingas, kaip kalbama, ir jeigu 
turtus susikrovė savo triūsu, norėčiau paskirti jį savo teisėtu 
įpėdiniu. 

Kleitonas šaltai šyptelėjo, bet vis dėlto atsisėdo. 

— Viliojantis pasiūlymas. 

— Jeigu paskelbsiu Stiveną savo įpėdiniu, jis beveik nieko 
negaus. Labai nedaug žemės ir jokių pajamų. Prieš daugelį metų 
mūsiškė šeimos šaka buvo bemaž tokia pat pasiturinti kaip ir 

jūsiškė, bet mano protėviai švaistėsi pinigais neskaičiuodami ir 
tik leido, nemokėjo nei kaupti, nei atidėti ateičiai. Ir štai: mano 
dvarai nugyventi ir beveik nieko neverti, užtai titulai seni ir gar- 
bingi. Jeigu numirsiu nepalikęs atitinkamų nurodymų, mano 
titulai ir žemės besąlygiškai atiteks jums. Kol nieko nežinojau 
apie Stiveną, tokia padėtis mane tenkino, nes tikėjau galintis 
pasikliauti jūsų pareigos jausmu ir, beje, turtais. Jūs galėtumė- 
te mano valdas išlaikyti deramos būklės ir prižiūrėti kur kas 
geriau už mane. 

Grafas vėl užsikirto, sutrikęs įniko įdėmiai apžiūrinėti švie- 
sių vynuogių kekių piešinį ant kilimo, tada perėmė lazdą iš 
vienos rankos į kitą. Pagaliau pakėlė galvą ir oriai tarė: 

— Jūs ir taip turite daug garbingų titulų, kur kas aukštesnių, 
nei paveldėtumėte iš manęs, mano dvarų net lyginti negalima 
su jūsiškiais. O man būtų malonu savo įpėdiniu palikti žmogų, 
kuris aukštai vertintų viską, ką iš manęs gaus. Ne tokį, kuris net 
neprisimena visų savo titulų ir jam priklausančių dvarų. Mūsų 
šeima gana didelė, joje yra nemažai tinkamų kandidatų, bet aš 
norėčiau pasirinkti tokį, kurį gerai pažįstu ir myliu. 

— Esu laimingas tai girdėdamas, - padrąsinamai nusišypsojęs 
tarė Kleitonas. 

— Jis, kaip ir jūs, yra pareigos Žmogus, suprantantis ir vyk- 
dantis visas priedermes saviškiams ir nuo jo priklausomiems 
žmonėms. 

— Taip, Stivenas toks ir yra, - patvirtino hercogas. 

— Todėl prieš paskirdamas Stiveną savo įpėdiniu, turiu žinoti 
vieną dalyką: turtą jis paveldėjo, bet ar gebės jį išlaikyti? Ar 
yra pakankamai išmintingas ir apdairus, kad nepaleistų vėjais 
pinigų ir mokėtų pasirūpinti mano žemėmis? 

— Stivenas pasižymi visomis šiomis savybėmis, - patikino 
Kleitonas. 

Grafo lūpų kampučiai pašaipiai virptelėjo, bet jis ir vėl įrėmė 
akis į kilimą. 

— Aš numačiau, kad jūs tikrai neįsižeisite ir neprieštarausite 
mano ketinimams. Tikiuosi, buvau teisus? 

— Visiškai teisus, - su nuoširdžia šypsena patvirtino pašne- 
kovas. 

— Puiku! Vadinasi, reikalas sutvarkytas. Padarysiu viską, ko 
reikia, kad Stivenas taptų naujuoju grafu Lengfordu, baronu 
Elingvudu ir penktuoju vikontu Hargrouvu. 

Jis pasisiekė lazdą ir pasirėmęs ja sunkiai pakilo. Kleitonas 
akimirksniu atsidūrė šalia pasirengęs pasiūlyti ranką. Palau- 
kęs, kol senasis grafas atsities ir vilkdamas koją pasuks prie 
durų, hercogas išdrįso pareikšti vienintelę abejonę dėl tokių 
didžiulių planų: 

— Ar jūs įsitikinęs, kad galėsite teisėtai perduoti Stivenui 
titulus? 

Grafas net nedvejodamas tvirtai atsakė: 

— Visus juos mūsų šeimai dovanojo karalius Henrikas VII 
prieš gerus tris šimtus metų. Bendro mūsų protėvio, pirmojo 
Kleimoro hercogo, išminties ir įžvalgumo dėka, šių titulų per- 
davimas yra bendrų paveldėjimo taisyklių išimtis. Jeigu šių 
titulų turėtojas lieka bevaikis, jam leidžiama pačiam pasirinkti 
įpėdinį, su sąlyga, kad šis bus tiesioginis vieno iš Kleimorų 
hercogų palikuonis. Stivenas visiškai atitinka šią sąlygą. 

Kleitonas žinojo, kad jo paties titulo paveldėjimo tvarka 
tokios išlygos nenumato, bet nė vieno bevaikio Kleimoro her- 
cogo istorijoje dar nebuvo, todėl nei jam pačiam, nei tėvui, nei 
seneliui ar proseneliui tokie klausimai nerūpėjo. Tiesa, dabar 
Kleitonas vien iš smalsumo nusprendė patikrinti visus kitus 
turimus titulus. 

Jo mintis nutraukė sunerimęs grafo balsas: 

— Kleimorai, aš pabrėžiu: kalbėti apie tai nereikia. 

— Žinoma, grafe, - pritarė Kleitonas, nors mielai būtų aptaręs 
šį pokalbį su jaunėliu broliu. 

— Ašne šiaip reikalauju saugoti paslaptį, - prisipažino grafas, 
šlubčiodamas prie atvirų vienos svetainės durų. - Jeigu kuris 
nors iš mano giminaičių sužinos, kad pats ketinu pasirinkti 
įpėdinį, užuot savo titulus ir valdas perdavęs jums, neturėsiu 
nė akimirkos ramybės. 

— Tikrai? — išsiblaškęs sumurmėjo Kleitonas, neatitraukda- 
mas akių nuo Stiveno, stovinčio prie židinio akinančios blon- 
dinės draugijoje. 

Nesulaukęs deramo atsakymo, grafas iškart suprato, kad pa- 
šnekovo dėmesys nusilpo, todėl pasekė jo žvilgsnį ir pasiteiravo: 

— Ar pažįstate tą jauną ledi, stovinčią šalia jūsų brolio? 

— Ne, niekada nesu jos matęs, - nusistebėjo Kleitonas. 

— Tikrai esate, - paprieštaravo grafas tokiu mįslingu bal- 
su, lyg mėgautųsi pašnekovo sutrikimu. - Ir jos tėvą taip pat 
pažįstate. — Tai taręs galva parodė hercogą Lansberį, besišne- 
kučiuojantį su Vitne. — Tai jo duktė, ledi Emilė. Šįryt hercogas 
man ją pristatė. 

Hercogas Lansberis, šiurkštaus, kone bjauraus veido tvirtai 
suręstas tamsiaplaukis striukis, turėjo du jau nebejaunus, kaip 
du vandens lašai į save panašius sūnus. Kleitonas negalėjo pa- 
tikėti, kad šitoks padaras galėjo paleisti į pasaulį tokią švelnią, 
trapią, grakščią būtybę. 

Atspėjęs jo mintis, grafas pakuždomis paaiškino: 

— Ji — antrosios santuokos vaikas. Motina buvo prancūzų 
aristokratė, perpus jaunesnė už Lansberį, ir, praėjus metams 
po vestuvių, mirė gimdydama. Dabar, kai gerai pagalvojau, 
pritariu, kad vargu ar esate matęs ledi Emilę. Ji sakėsi retai 
būnanti Anglijoje. 

— Kur jis ją slėpė? - paklausė Kleitonas pasodinęs senolį į 
patogų krėslą. 

— Maniir pačiam buvo įdomu, - nusijuokė grafas. - Bet sun- 
ku smerkti tėvą, kuris stengiasi apsaugoti dukterį nuo jaunų 
plevėsų ir senų pasileidėlių, kol ši užaugs ir pati išmoks laikyti 
juos per atstumą. Kai su ja kalbėsitės, atkreipkite dėmesį į akis. 
Garbės žodis, jos - tamsiai mėlynų žibuoklių spalvos. 


Per šią dieną Kleitonui ne kartą pasitaikė proga gerai įsižiū- 
rėti į ledi Emilę, bet kur kas labiau jį domino Stiveno reakcija, 
tiksliau, jos nebuvimas. Emilė įsigudrino pakerėti kone visus 
vyrus ir Stiveno draugai gaudė kiekvieną jos žodį. O pats Sti- 
venas elgėsi taip, tarsi nepastebėtų, kad ji yra. Maža to, kone 
visą laiką asistavo dviem jaunoms damoms, kurių palydovai 
neatsitraukdami sukosi apie Emilę. Kadangi Stivenas pažinojo 
jas nuo pat vaikystės ir elgėsi su jomis geraširdiškai ir atlaidžiai 
kaip vyresnysis brolis, Kleitonui netikėtas jo galantiškumas 
pasirodė gana įtartinas. 

Vitnė taip pat pastebėjo keistą svainio elgesį ir savo įspū- 
džiais pasidalijo su Kleitonu, kai džentelmenai, pasimėgavę 
popiečio cigaru ir portveinu, prisidėjo prie svetainėje sėdinčių 
damų. Vitnė įsikibo vyrui į parankę, nusivedė į ramų kampelį 
ir tyliai, bet linksmai pareiškė: 

— Matei, kaip atkakliai Stivenas ignoruoja Emilę? 

— O kaipgi! - pažvelgęs į žmoną nusijuokė Kleitonas. - Beje, 
ką apie ją manai? 

Vitnė padvejojo stengdamasi būti sąžininga ir teisinga. 

— Ką gi... ji - viena iš Žaviausių mano matytų būtybių, ir 
manieros jos nepriekaištingos, bet yra joje kažkas... 

— Pernelyg pasipūtusi? — tiesiai paklausė Kleitonas. 

— Galbūt. O gal ji tiesiog varžosi? 

— Ypatingo drovumo kažkaip nepastebėjau. Mano galva, ji 
be jokio vargo bendrauja su žmonėmis. 

— Taip, bet tik su moterimis ir vyresnio amžiaus vyrais. Tada 
būna miela ir šmaikšti. Bet pažiūrėk, kaip šaltai ji bendrauja 
su Stiveno draugais. Mano žiniomis, ją užaugino nusenę gimi- 
naičiai Briuselyje, todėl ji tiesiog nežino, kaip palaikyti lengvą, 
subtilų saloninį pokalbį ir flirtuoti su jaunuoliais. Turbūt tėvui 
buvo maloniau lankyti dukterį Briuselyje negu auklėti čia, Ang- 
lijoje. Ji beveik nepažįsta savo tikrų brolių ir jų Žmonų. 

Kleitonas grįžtelėjo į Stiveną, sėdintį su bičiulėmis priešin- 
game nei Emilė kambario gale. 

— Be abejo, ji padarė Stivenui įspūdį, - šyptelėjo jis. - Maža 
to, galėčiau prisiekti: broliukas nežiūrėdamas gali pasakyti, kur 
ji dabar yra ir su kuo kalbasi. 

— Taip manai? — abejodama sumurmėjo Vitnė. 

- Žinoma. Tu tapai liudininke, kaip subtiliai rezga intrigą 
patyręs vyras, pasiruošęs pradėti įprastą žaidimą, kuriame jam 
nėra lygių: gundyti moterį. 

Vitnė juokdamasi užvertė į lubas akis. 

— Oi, ne, aš daug kartų esu mačiusi, kaip Stivenas flirtuoja su 
jaunomis damomis, bet šitaip jis niekada nesielgė. Įprastomis 
sąlygomis būtų stengęsis pranokti visus kitus gerbėjus sąmoju 
ir neįveikiamu žavesiu. 

— Tu teisi, - pripažino Kleitonas. —- Bet šį kartą itin svarbu, 
kad ledi, apie kurią kalbame, iš pat pradžių suprastų: ji nėra 
dar vienas įnoris ilgame greitų užkariavimų sąraše. 

— Bet kodėl tai šitaip svarbu? — nenurimo Vitnė. 

— Šį kartą, mylimoji, Stivenas nenori, kad ji būtų tik trumpa- 
laikis susižavėjimas, — sukuždėjo jis palietęs lūpomis kvapius 
plaukus. - Manau, prizą, kurį iškovos šiame žaidime, jis ketina 
išsaugoti visiems laikams. 

— Gana impulsyvus sprendimas, jeigu turėsime omenyje, kad 
jie beveik nepažįstami, ar tau taip neatrodo? — paklausė Vitnė 
ir, susitikusi reikšmingą vyro žvilgsnį, vos nesuprunkštė iš juo- 
ko. - Nori pasakyti, kad tuomet, kai turimos omenyje damos, 
kurioms lemta tapti žmonomis, visi Vestmorlandai būna tokie 
pat pribloškiamai impulsyvūs?! 

— Na... ne visai. 

— Tai ką? 

— Matai, mūsų giminės vyrai kiaurai mato silpnosios lyties 
atstoves ir akimirksniu atpažįsta ne tik nepaprastas moteris, 
bet ir tas, kurios paties likimo skirtos jiems. Iki tos lemtingos 
akimirkos jokia galybė nenutemptų mūsų prie altoriaus, o vos 
sutinkame savąją — esame ne tik pasirengę tekini bėgti į bažny- 
čią, bet ir neriamės iš kailio, kad ten atsidurtume būtent su ja. 

— Kad ir kaip priešintųsi dama, - užbaigė Vitnė. 

— Būtent. 

Vitnė vis dar kvatojo, kai Stivenas nepastebimai paliko links- 
mą draugiją ir kuo atsainiausiai paėmė nuo padėklo dvi taures 
šampano. Persimetė keliais žodžiais su motina, paklausinėjo 
nusenusio giminaičio apie sveikatą ir kažkaip įsigudrino atsi- 
durti prie židinio kaip tik tą akimirką, kai Emilę apspitę gerbėjai 
išsisklaidė ir paliko ją vieną su pusamže giminaite. Vitnė lyg 
pakerėta stebėjo, kaip svainis siūlo merginai šampano, ir pasiju- 
to tiesiog priblokšta, kai toji paėmė taurę, o Stivenas nepratarė 
suvirpėjo Emilės ranka, keliant prie lūpų taurę. Vitnė nejučia 
sulaikė kvapą, kai jaunuolių žvilgsniai susitiko. Stivenas kažką 
tarstelėjo. Emilė padvejojusi nusišypsojo, pakėlė galvą ir uždėjo 
ranką Stivenui ant rankovės. Šis nusilenkė ir išlydėjo damą iš 
kambario. Kadangi Kleitonas, regis, puikiausiai žinojo, ką brolis 
galvoja ir ką darys, Vitnė nesusilaikiusi paklausė: 

— Kaip manai, kur jis ją nusivedė? 

— Į galeriją, - tvirtai pareiškė vyras. — Ji antrame aukšte, ten 
niekas jiems netrukdys, kita vertus, galerija puikiai matoma iš 
pirmojo aukšto, vadinasi, Emilės reputacijai pavojaus nėra ir 
jos tėvas gali nesijaudinti. 

Norint stebėti galeriją, reikėjo atsistoti svetainės tarpduryje. 
Iš ten, kur stovėjo Vitnė, nieko nebuvo matyti. 

— Iš kur Žinai, kad jie nuėjo į galeriją? —- paprieštaravo ji. 

— Lažinamės? 

— Iš ko? —- kaipmat užsidegė Vitnė. 

Palinkęs jai prie ausies vyras kažką sukuždėjo ir hercogienės 
veidą užliejo raudonis. Tiesa, šypsena po senovei išliko šilta ir 
meili. 

Nelaukdamas atsakymo Kleitonas pasiūlė Žmonai ranką. 
Vitnė žengė su vyru prie svetainės durų. Lažybas ji pralaimėjo. 


Baigiantis rugsėjui, visa aukštuomenė laukė pranešimo apie 
Stiveno Vestmorlando ir hercogo Lansberio dukters sužadėtu- 
ves. Klube „Vait“ buvo statoma santykiu dvidešimt penki prieš 
vieną, kad sužadėtuvės įvyks dar iki metų galo. Spalį statymų 
santykis sumažėjo iki dvidešimties prieš vieną, nes hercogas ir 
ledi Emilė išvyko į dviejų mėnesių kelionę po Ispaniją. 

Artėjant gruodžiui dangus virš Londono apniuko, saulė 
beveik nebesirodė, ore tvyrojo iš tūkstančių kaminų besiver- 
čiančių dūmų kvapas. Šį sezoną Londono aukštuomenė mieliau 
leido jaukiuose ir šiltuose užmiesčio namuose. Buvo kviečiamos 
draugų kompanijos pasimėgauti medžiokle ir palošti kortomis. 
Moterys, turinčios nuotakų amžiaus dukterų, ruošė pavasari- 
nius apdarus ir su bičiulėmis aptarinėjo, kaip sumedžioti tin- 
kamą jaunikį. 

Pastaraisiais metais Stiveno Vestmorlando vardas buvo vie- 
nas pirmųjų geidžiamiausių jaunikių sąraše, deja, dauguma 
mamyčių laikė jį visiškai nepasiekiamu laimikiu. Kai ledi Emilė 
sugrįžo į Angliją, gandai apie greitas jų vedybas buvo pasiekę 
apogėjų. Visų Anglijos dvarų svetainėse ir salonuose vien apie 
tai ir tekalbėjo. 

Kai kurie liežuvautojai net įtikinėjo, esą sužadėtuvės buvo 
sutartos dar prieš hercogo ir jo dukters kelionę, kiti tvirtino, 
kad vedybų sutartis bus sudaryta tuoj put, o sutuoktuvės įvyks 
dar iki Naujųjų metų. 

Vienintelė karštų ginčų tema buvo pačios vestuvės: ar įvyks 
jos gruodį siaurame šeimos rate, ar taps metų įvykiu, į kurį 
suvažiuos šimtai kviestinių svečių, tiesa, ne anksčiau kaip pa- 
vasarį. Niekas nė kiek neabejojo, kad Stivenas Vestmorlandas 
sutiko savo svajonių moterį ir neilgai trukus taps vedusiu vyru. 
Taip pat ėjo kalbos, esą Stivenas ne tik pasikeitė, ne tik pamiršo 
viengungiškas linksmybes, bet ir atsisakė meilužės, Helenos De- 
vernė, kad galėtų nuolatos visur lydėti ledi Emilę. Šį vaidmenį 
jis atliko taip noriai ir su tokiu žaviu atsidavimu, kad mamy- 
tėms ir dukrelėms, kurios vis dar puoselėjo viltį susigiminiuoti 
su Vestmorlandų šeima, atrodė dar gardesnis kąsnelis. 

Ledi Emilė sakytum pražydo Stiveno dėmesio spinduliuose, 
o kai, būdavo jo lydima į rautą, pokylį ar teatrą, stačiai švytė- 
davo iš laimės. 

Hercogas Lansberis buvo laikomas laimingiausiu tėvu Ang- 
lijoje, nes ne tik įsigys turtuolį, aristokratą, nepriekaištingos 
kilmės ir reputacijos Žentą, bet ir susigiminiuos su viena Žy- 
miausių Anglijos šeimų. 

Buvo manoma, kad hercogas jaučiasi kaip devintame dangu- 
je, nors niekas nežinojo, kaip yra iš tikrųjų: Lansberis draugų ne- 
turėjo ir itin retai atviraudavo su kitais aukštuomenės atstovais. 
Taip pat negalėjo pakęsti įprastų pramogų, pasirodydavo tik 
tuose pokyliuose ir priėmimuose, į kuriuos negalėjai nenuvykti 
neįžeisdamas šeimininkų, bet ir tai, pareiškęs pagarbą svarbiau- 
siems asmenims, skubėdavo išvažiuoti. Kitas, tiek politines, 
tiek aukštuomenės priedermes jis perleido sūnums. Vienintelė 
jo meilė ir pomėgis buvo gausybė dvarų. Kaip ir protėviai, jis 
visą gyvenimą liko žemvaldys, spaudžiantis iš dvarų pinigus, 
ir šito nė kiek neslėpė. 

Nors Londone hercogas turėjo prašmatnius namus, 0 apy- 
linkėse įsigijo kelis nuostabius dvarus, nuolatos gyventi jam 

buvo mieliausia Lendsdaune, niūriame vienišame name, kurį 
viduramžiais pastatydino vienas jo protėvis. Vėliau kiekvienas 
naujas šeimininkas pridurdavo po kokį priestatą, atitinkantį jo 
laikotarpio dvasią. 

Stivenui, kuris buvo studijavęs architektūrą, Lendsdaunas 
atrodė neproporcingas, neskoningas, niūrus pastatas. Vienin- 
telis jo pranašumas — kad buvo netoli nuo Gran Ouko, moti- 
nos dvaro. Stivenas nutarė žiemą praleisti motinos namuose iš 
dalies dėl to, kad Vitnė, Kleitonas ir lordas bei ledi Džilbertai 
ketino Kalėdas švęsti drauge su ledi Alisija, bet iš tiesų norėjo 
būti šalia Emilės, ką tik parvykusios iš Ispanijos. Vakar, kai gavo 
jos raštelį, kad jau sugrįžo, jam pavyko kelias minutes pabūti 
su Emile akis į akį. Tiesa, mergina atrodė labai pavargusi ir 
Stivenas liepė jai šiek tiek nusnūsti. 

O dabar jis nekantravo praleisti su Emile vakarą ir sutvar- 
kyti reikalus su lordu Lansberiu. Iš kišenės išsitraukė nuostabų 
žiedą su smaragdu, apsodintu briliantais, - ketino užmauti jį 
Emilei ant piršto, kai pasikalbės su jos tėvu. Žiedas blizguliavo 
ekipažo prieblandoje - tikrai karališka brangenybė, kainavusi 
pašėlusius pinigus. Kaina Stiveno nejaudino, kaip ir pokalbio 
su Lansberiu baigtis: tiesiog nebuvo priežasčių būgštauti, kad 
hercogas galėtų nepritarti vedyboms. 

Iš bežvaigždžio dangaus krito lengvas sniegelis. Laukan 
skubiai išlėkė liokajus padėti Stiveno vežėjui susitvarkyti su 
arkliais. Lansberių majorodomas atidarė duris ir Stivenui nuo 
pečių nuėmė šiltą apsiaustą. 

— Labas vakaras, milorde, - nusilenkęs pasveikino jis, perda- 
vė apsiaustą tarnui ir nuvedė svečią į kambarius. - Ledi Emilė 
laukia jūsų rytinėje svetainėje. 

— Pirmiau norėčiau pasikalbėti su jo šviesybe, —- pareiškė 
Stivenas. 

Majordomas stabtelėjo. 

— Atleiskite, milorde, bet jo šviesybės nebus visą vakarą. 

— Ar žinote, kur jis išvyko? 

— Jo šviesybė užsiminė ketinąs sulošti kelias visto partijas su 
markizu Glengarmonu. 

— Jeigu jis sugrįš man tebesant, prašau pasakyti, kad norė- 
čiau su juo šnektelėti, kol neatgulė. Neverta manęs lydėti, aš ir 
pats susirasiu ledi Emilę, - pridūrė Stivenas, perkirto blankiai 
apšviestą vestibiulį ir patraukė skersvėjų perpučiamais korido- 
riais į rytinį namo sparną. Pakeliui pamėgino įsivaizduoti kortų 
dvikovos tarp hercogo ir markizo peripetijas, bet pristigo vaiz- 
duotės galių. Abu jie buvo maždaug to paties amžiaus, tačiau 
Lansberis pasižymėjo tiesmukumu, stipria dvasia ir griežtumu, 
kartais net šiurkštumu, o Viljamas Letropas, markizas Glengar- 
monas, buvo laikomas užkietėjusiu viengungiu, jis taip perdėtai 
paisė etiketo ir jautė tokią nepasotinamą aistrą aukštuomenės 
pramogoms, kad tapo nesibaigiančių pašaipų objektu. Jo devy- 
niasdešimtmetis tėvas dar laikėsi įsikibęs į gyvenimą ir į herco- 
go titulą, kuris turėjo atitekti Letropui jau prieš daugelį metų. 

Visos šios mintys išlakstė Stivenui iš galvos, kai jis priar- 
tėjo prie svetainės, nes ten sėdėjo jo mylima mergina. Nors, 
prašalaičio požiūriu, dvidešimtmetė Emilė pasižymėjo beveik 
nežemišku grakštumu ir elegancija, Stivenas žinojo: po aristo- 
kratiško atsainumo kauke slepiasi protinga, Žavi, tėvo įgąsdinta 
mergina, priblokšta dėmesio, kuriuo apgaubė ją gerbėjai, vos 
pasirodė viešumoje. Guvi, apsiskaičiusi, kerinti... 

Ji nebijojo mesti iššūkį, įgelti aštriu liežuvėliu, linksmino ir 
jaudino Stiveną, keldama jam nesutramdomą norą apginti ir 
apsaugoti nuo visų negandų. 

Jis atidarė svetainės duris ir, kaip visada, pritrūko oro išvy- 
dęs neprilygstamo grožio merginą. Emilė buvo palinkusi prie 

židinio ir žarstekliu sklaidė žarijas. Ugnies atšvaitai pavertė jos 
plaukus išlydytu auksu, srūvančiu per pečius ir nugarą. 

Mergina šypsodamasi atsitiesė ir padėjo žarsteklį. 

— Bandžiau iš anglių įpūsti liepsną, - paaiškino ji. 

— Tam pakanka jūsų šypsenos, - patikino Stivenas. 

Tik po akimirkos ji suprato tikrąją jo žodžių prasmę ir iškart 
pasistengė nuduoti nieko net neįtariančią. 

— Jūs puikiai atrodote, - sumurmėjo Emilė. 

Bet Stivenas jau pavargo Žaisti katę ir pelę. Po perkūnais, 
jis myli šitą merginą ir be žodžių supranta, kad taip pat yra 
jos mylimas! 

Žinoma, po du mėnesius trukusio išsiskyrimo Emilė šiek 
tiek varžosi, bet jis tvirtai nusprendė neleisti jai ir vėl pasislėpti 
už aukštuomenės manierų ir etiketo sienos, kurią taip sunkiai 
buvo nugriovęs prieš jai išvykstant. Nekreipdamas dėmesio į 
banalią repliką, Stivenas pabrėžtinai atkirto: 

— Nuo vakar vakaro mano išvaizda nė kiek nepasikeitė. 

— Taip, bet čia jūs pabuvote vos kelias minutes ir... aš tiesiog 
nespėjau... kaip reikiant į jus įsižiūrėti. 

Užuot priėjęs ir čiupęs ją į glėbį, o šito Emilė, be abejo, laukė, 
Stivenas atsišliejo petimi į židinį ir susinėrė ant krūtinės rankas. 

— Ašniekur neskubu. Todėl turite marias laiko tyrinėti mane, 
jei pageidausite. 

Emilė sutrikusi klaptelėjo akimis. 

— Kita vertus, - su šypsena tęsė Stivenas, - šias minutes ver- 
tėtų praleisti kur kas maloniau ir pasigrožėti vienam kitu iš kur 
kas mažesnio atstumo. 

Jis plačiai išskėtė rankas. Akimirką padvejojusi Emilė nusi- 
juokė ir puolė jam ant kaklo. 

Praėjo daug daug minučių, kol Stivenas nenorom atsiplė- 
šė nuo jos lūpų, prisivertė atitraukti rankas nuo viliojančių 

krūtų kauburėlių ir prispaudė merginą prie savęs. Ši droviai 
prigludo įraudusiu skruostu jam prie peties. Tramdydamas 
užplūdusį geismą, Stivenas švelniai nusišypsojo, nes širdį už- 
plūdo džiaugsmas, kai pagalvojo apie aistringą atsaką, kurio 
jam visada pavyksta išsireikalauti. 

Kilstelėjęs merginos smakrą, Stivenas pažvelgė į violetiškai 
mėlynas akis. 

— Aš Žinau, tavo tėvo nėra namie, todėl paprašiau majordo- 
mo, kai sugrįš, pranešti, kad noriu su juo pasikalbėti. 

Žaviame veide sustingo šypsena. Emilė akimirksniu pavirto 
ledo statula. 

— Ar galiu paklausti, apie ką? - pagaliau išspaudė ji. 

— Apie tave, - nustebęs ištarė Stivenas. - Metas įrodyti tavo 
tėvui ir visiems gandonešiams, kad mano ketinimai tyri ir 
kilnūs. 

— Bet pats sakei, kad aukštuomenės plepalai tau nerūpi. 

Veikiau suintriguotas nei sunerimęs dėl tokios jos reakcijos, 
Stivenas krumpliais švelniai perbraukė per glotnų skruostą. 

— Tačiau gandai apie tave - rūpi, - paprieštaravo jis, - o jie 
gali būti gana nemalonūs, jeigu dabar, kai sugrįžai iš Ispanijos, 
iškart nepaskelbsime apie sužadėtuves. Prieš kelionę mus nuo- 
latos matydavo drauge, todėl jeigu nesiimsime priemonių, kils 
skandalas ir tavo reputacija bus pražudyta. 

— Man nerūpi. Tai nesvarbu. Vienintelis žmogus, kuriam 
svarbu, - mano tėvas, o jis niekada nesiklauso paskalų. Viskas 
gali likti po senovei. 

— Nė velnio! - riktelėjo Stivenas ir, priblokštas jos lengva- 
būdiškumo bei neatleistino naivumo, papurtė Emilę už pe- 
čių. - Paklausyk, nors rizikuoju pasirodyti šiurkštus, vis dėlto 
privalau paklausti, ar tu aiškiai įsivaizduoji, kas vyksta lovoje 
tarp vyro ir moters? 

Emilė išraudo, bet drąsiai linktelėjo ir pamėgino ištrūkti, 
tačiau Stivenas tik tvirčiau sugniaužė jos pečius. 

— Privalai suprasti, kur veda mudviejų santykiai ir aistra, 
kuria abu liepsnojame. Tiesutėliai į miegamąjį, gali neabejoti. Į 
mano miegamąjį. Bet tik tada, kai tapsi mano žmona. Atsakyk, 
Emile, ar tu mane myli? - paklausė neatitraukdamas nuo mer- 
ginos įdėmaus žvilgsnio. 

— Taip, bet tekėti už tavęs negaliu. 

— Kodėl, velniai rautų? 

— Todėl, kad tėvas sužadėjo mane su Glengarmonu! 

Stivenas atšoko lyg gavęs smūgį. 

— Kada?! - suriko jis. 

— Prieš išvažiuojant į Ispaniją, - iš nevilties grąžydama rankas 
pralemeno mergina ir Stivenas dėl jos pasistengė susitvardyti. 

— Tai neįmanoma! Bjauru! Jis negali priversti tavęs tekėti už 
senio! Aš neleisiu! 

— Mes negalėsime nieko padaryti! Glengarmono žemės ribo- 
jasi su mūsiškėmis, o tėvas taip seniai svajoja sujungti valdas. Ir 
jo tėvas, ir senelis vien apie tai kalbėjo. Vienintelis būdas pasiek- 
ti tikslą — išleisti mane už markizo. Glengarmonas nori manęs 
ir yra pasirengęs paaukoti dvarą ir namą. Vedybų sutartyje šis 
turtas įrašytas kaip našlės dalis. 

— Visos šios kalbos - gryna beprotybė, o tavo tėvas turbūt 
kuoktelėjo. Bet tu, Emile, esi sveika ir tėvas neturi teisės aukoti 
tavęs tam senam kvailiui. 

— Dukters pareiga — paklusti tėvo valiai. Visi tai žino, tu taip 
pat! - sušuko Emilė. 

— Klausyk, esu įsitikinęs, nė vienas tėvas neišdrįstų pražudyti 
dukters išleisdamas ją už bjauraus, perkarusio sukriošėlio dėl 
kelių akrų molio ir purvo. Ir aš šiandien pat pasakysiu tai jam 
į akis! 

— Stivenai, net jeigu tau pavyktų jį įtikinti, nors labai abejoju, 
jis niekada neleistų tau tapti mano vyru, - alsiai sumurmėjo 
mergina. 

— Regis, tu deramai neįvertini mano įtikinėjimų galios. 

Iš Emilės akių upeliais plūstelėjo ašaros. 

— Neverta puoselėti tuščių vilčių ir neįgyvendinamų svajo- 
nių. Tu pralaimėsi. Tikrai pralaimėsi. Nejaugi nematai... nenori 
suprasti... 

— Ko?! 

— Mano tėvas — hercogas. Ir Glengarmonas taps hercogu po 
savo tėvo mirties. Kaip tik todėl mano tėvas nori šitų vedybų, 
bet net jeigu Glengarmonas rytoj numirtų, jis vis tiek neleistų 
man už tavęs tekėti. Paieškotų kito tituluoto jaunikio, - apka- 
binusi Stiveną sukūkčiojo Emilė. - O Dieve, kam tu man tai 
pasakei?! Kaip man gyventi su Glengarmonu žinant, kad tu 
norėjai mane vesti? Žinoma, liežuvautojai taip ir sakė, bet juk ne 
veltui kalbama, esą daug merginų tikėjo... tikėjo, kad tu ketini 
pasipiršti, bet apsiriko... 

Stiveno marškiniai peršlapo nuo ašarų, jis priglaudė Emilę 
prie širdies. 

— Neverk, brangioji. Dar susirgsi. Aš ką nors sugalvosiu, 
pamatysi... 

Tačiau Emilė lyg negirdėdama tarė: 

— Man tuesi lyg princas iš stebuklingos pasakos, gražus, drą- 
sus, kilnus ir toks pat nepasiekiamas kaip sapnas. Aš niekada 
neleidau sau galvoti, kad tu iš tiesų mane myli. 

Stivenas norėjo kažką atsakyti, bet pasigirdo beldimas į 
duris. 

— Kas ten?! - nekantriai šūktelėjo jis. 

— Liokajus iš Gran Ouko, milorde, atgabeno laišką, - atsakė 
majordomas. — Sako, reikalas itin skubus. 

Stivenas negalėjo įsivaizduoti, kad esama svarbesnių dalykų 
už vykstančius šiame kambaryje. Bet jau po akimirkos suprato 
nenumatęs lemties įnorių ir jos pomėgio užgriūti nekaltuosius 
ir patikliuosius Žiauriais smūgiais. 

— Tuoj pat įsakykite vežėjui atvažiuoti su karieta prie durų 
ir laukti manęs, - paliepė jis majordomui. 

Tada atsigręžė į nusikamavusią, su nerimu Žžvelgiančią į jį 
merginą ir ją apkabino. 

— Turiu važiuoti nedelsdamas. Parkrito mano brolienė, mama 
bijo, kad prasidės pirmalaikis gimdymas. Per ankstyvas... - su- 
murmėjo veikiau sau nei jai. 

Greitai trependama, kad neatsiliktų, Emilė palydėjo jį iki 
durų. 

— Važiuoji į Gran Ouką? 

— Ne, pas šeimos daktarą. Jis gyvena netoliese, valanda kelio 
nuo čia, bet mano arkliai pailsėję ir aš, galima sakyti, esu jau 
pusiaukelėje iki jo. Šiaip ar taip, liokajus jį pasiektų vėliau už 
mane. 

Nekreipdamas dėmesio į majordomą ir tarnus, Stivenas pri- 
sitraukė Emilę ir pripuolė prie jos lūpų greitu stipriu bučiniu. 

— Tikėk manimi ir mūsų meile, - sukuždėjo jis ir, nubėgęs 
prieangio laiptais, įsakė vežėjui negailėti arklių. 

Emilė sugrįžo į svetainę, apsisiautė šaliu ir atsisėdo arčiau 
ugnies. Bet sušilti taip ir neįstengė: pernelyg baisus šaltis vieš- 
patavo sieloje. 

Neilgai trukus į kambarį įėjo tėvas. Emilė, apimta nepaaiš- 
kinamo nykulio, skubiai atsistojo. 

— Mano karieta ką tik prasilenkė su Vestmorlando ekipa- 
žu, — piktai prabilo hercogas, - o tas velnio neštas jo vežėjas 
vos nenustūmė manęs į griovį! 

— Stivenui teko skubiai išvažiuoti: atsitiko nelaimė, - paaiš- 
kino ji; buvo tokia nusiminusi, kad net nepajuto prasitarusi: 
tėvas nieku gyvu neturėjo išgirsti taip familiariai vadinant poną 
Vestmorlandą. - Parkrito jo brolienė, visi būgštauja dėl pirma- 
laikio gimdymo. Jis nulėkė pas daktarą. 

— Kaip gaila! - atsainiai tarstelėjo tėvas, bet, susirūpinęs savo 
paties reikalais, iškart pamiršo Vitnę. - Vestmorlandas sakė 
Dženkinsui norįs su manimi pasikalbėti. Ar nežinai, ko jam 
reikia? 

Emilė sutrikusi linktelėjo, bet iškart pasistengė susiimti ir 
pasirengti neišvengiamai užgriūsiančiai audrai. 

— Jis ketino prašyti mano rankos. 

Hercogo veidas iš įsiūčio net pabalo. 

— Pusprotė! Kvaiša! Ko tu prisidirbai? Kaip leidai, kad taip 
nutiktų?! 

— Nežinau... viskas taip netikėtai... 

— Netikėtai!!! - užriaumojo jis, bet, matyt, prisiminė tarnus 
ir perėjo į piktą šnypštimą: — Velniai tave griebtų! Nejaugi ne- 
supranti, ko privirei? Ir ką tu jam pasakei? 

— Tiesą. Pasakiau, kad jau esu sužadėta su Glengarmonu. 

— Ir viskas? 

— Ne. Paaiškinau, jog privalau tekėti už markizo tik todėl, 
kad tu seniai svajoji jo žemes prisijungti prie savųjų, 0 mano 
pareiga — paklusti tavo norams. 

— Kaip jis reagavo? 

— Baisiai nusiminė. Tėti, prašau patikėti: aš nemaniau, kad 
Stiveno jausmai tokie gilūs. Tiesa, pastaruoju metu radosi vi- 
sokių kalbų ir spėlionių, bet aš tiesiog nekreipiau į jas dėmesio. 

— Viešpatie, kokia nelaimė! Tu pastatei mane į baisią padėtį: 
turėsiu atsakyti Stivenui Vestmorlandui ir mirtinai įžeisiu ne 
tik jį, bet ir visą šeimą! 

Piktai susišiaušęs plaukus hercogas ilgai blaškėsi po kambarį 
ir galų gale pareiškė: 

— Yra tik viena išeitis! Tu tuoj pat ištekėsi už Glengarmono! 
Ryte jis galės gauti specialų leidimą ir judu susituoksite. 

Emilė pakėlė akis į tėvą, bet iškart nusisuko ir įsmeigė žvilgs- 
nį į ugnį. 

— Gerai, tėti, - nuolankai sumurmėjo ji. 

Mirtinai išsigandęs Kleitonas matavo žingsniais vestibiulį. 
Tokio siaubo nepatyrė net vakar, kai Vitnė užkliuvo už kilimo 
krašto ir nusirito nuo laiptų. Dabar, nenuleisdamas akių nuo 
durų viršutinėje laiptų aikštelėje, jis stačiai kvaito iš baimės. 
Už tų durų kamavosi jo Žmona, stengdamasi dviem mėnesiais 
anksčiau laiko palesti į pasaulį jų vaikelį. Dabar motinos ir kū- 
dikio likimas priklausė nuo Viešpaties Dievo malonės ir Fijugo 
Vitikomo meistrystės. 

Per pastarąsias dvidešimt keturias valandas Kleitono nuo- 
monė apie Hju sulig kiekviena akimirka vis prastėjo. Atvykęs 
tinai, nei vaikui niekas negresia. Ir šįryt patvirtino ankstesnę 
diagnozę: 

— Nėra jokių požymių, kad dėl nelemto kritimo mažylis 
anksčiau laiko prašytųsi į pasaulį, - tvirtino jis Kleitonui ir ki- 
tiems namiškiams, - bet dėl visa pikta aš pabūsiu iki vakaro ir 
prižiūrėsiu hercogienę. 

Tada, jau visai praradęs savitvardą, Kleitonas net ėmė gra- 
sinti daktarui: 

— Jeigu yra nors menkiausia tikimybė, kad prasidės pirma- 
laikis gimdymas, kitus du mėnesius jūs sėdėsite čia - tik pamė- 
ginkite žengti žingsnį už vartų! 
toną su linksma užuojauta, kurią visada pajusdavo vyrams, 
pirmą kartą besirengiantiems tapti tėvais. 

— Leiskite pasiteirauti, žinoma, vien iš smalsumo, kokiais 
būdais ketinate mane sulaikyti? 

— Patikėkite, tai padaryti bus visai nesunku! - atrėžė Klei- 
tonas. 

— Neabejoju, - krenkštelėjo Hjugas. - Tiesiog man įdomu. 
Matote, kai jūsų mamytė, likus mėnesiui iki jūsų gimimo, rimtai 
peršalo, tuometinis hercogas grasino, jeigu neklystu, įkalinti 
mane Kleimoro požemiuose. O gal tai buvo grafas Satonas? 
Ne... grafas tik išsiuntė mano ekipažą namo ir neleido pasi- 
naudoti jo karieta. 

Bet šypsena kaipmat dingo nuo daktaro veido, kai iš kamba- 
rio išlėkė Vitnės kambarinė ir persilenkusi per turėklus suriko: 

— Pone Vitikomai, poniai prasidėjo skausmai! 

Nuo tada praėjo kelios valandos, bet per šį laiką Kleitonui 
leido pamatyti Vitnę vos du kartus ir tai tik po kelias minutes. 
Vargšelė gulėjo didžiulėje lovoje ir atrodė tokia maža, išblyškusi 
ir trapi, bet tarp sąrėmių narsiai šypsojosi vyrui ir net paprašė 
ji pasėdėti šalia. 

— Aš myliu tave ir tikrai padovanosiu nuostabų gražų kūdikį, 
tik reikia truputį palaukti, - po drąsinamais žodžiais slėpdama 
baimę pažadėjo ji Kleitonui. 

Šiam iškart palengvėjo, bet greitai žmonos kūnas išsilenkė 
nuo nepakeliamos kančios. 

— Verčiau tu išeik, - išspaudė ji ir iki kraujo prikando lūpą. 

Bejėgišką pyktį Kleitonas išgiežė ant Vitikomo: 

— Po velniais, nejaugi nieko negalite padaryti?! 

— Galiu, ir pirmiausia išvysiu iš čia jūsų šviesybę, kad nerei- 
kėtų rūpintis dar ir jumis. 

Po valandos Kleitonas vėl pareikalavo įleidžiamas pas žmo- 
ną, daktaras tarpduryje jį sulaikė, bet Vitnė silpnu balsu paprašė 
vyrą įeiti vidun. Buvo dar labiau išbalusi, ant kaktos blizgėjo 
stambūs prakaito lašai. Kleitonas suklupo ant kelių, suglostė 
jai išsitaršiusius plaukus ir dusliai sumurmėjo: | 

— Daugiau aš šito neleisiu. Niekada. Neleisiu, kad tau vėl 
taip nutiktų. 

Vitnei nespėjus atsakyti, jos kūną išrietė skausmo mėšlungis, 
o Kleitonas pašoko, suėmė ją į glėbį ir ėmė sūpuoti lyg vaiką. 

— Atleisk man, - kimiai sušnibždėjo jis ir nusibraukė ašarą. 

Tadajį vėl išvarė už durų ir daugiau nebejleido. Tiesa, kart- 
kartėmis pasirodydavo Vitikomas paguosti nusiminusių namiš- 
kių ir pateikti dar vienos melagingos prognozės, kad kūdikis 
tuoj gims. Bet Kleitonas jau niekuo netikėjo. 

Šiaip taip atplėšęs nuo durų akis, jis pažvelgė į laikrodį. 
Pradžia dešimtos. Apimtas nevilties, jis nuspūdino į svetainę, 
kur lyg ant adatų sėdėjo motina ir Stivenas, taip pat lordas ir 
ledi Džilbertai. 

— Tas Vitikomas — neišmanėlis asilas! - nuo slenksčio su- 
griaudėjo jis. —- Tuoj pat siunčiu pribuvėjos... ne, dviejų! 

Ledi Džilbert skausmingai nusišypsojo. 

— Esu įsitikinusi, mažylis tuoj gims. Ir viskas bus gerai, - pa- 
tikino ji, nors, Kleitono akimis, pati atrodė mirtinai įsibaiminusi. 

Lordas Džilbertas energingai sulinksėjo patvirtindamas 
žmonos pranašystę ir paslaugiai paantrino: 

— Tuoj, tuoj. Ir nėra ko nerimauti. Neji pirma, ne ji paskutinė. 

Kleitono galva, lordas Džilbertas panikavo kur kas labiau 
nei Žmona. 

Stivenas atplėšė nuo veido delnus ir su nebyliu sielvartu 
pažvelgė į Kleitoną. Matyt, pernelyg gerbė vyresnįjį brolį, kad 
jam į akis meluotų. 

Našlaujanti hercogienė pakilo ir priėjo prie sūnaus. 

— Mano širdis jaučia, kad nerimauti nėra ko ir kad jiems 
viskas bus gerai. 

Kleitonas išblyško ir puolė prie šoninio staliuko, ant kurio 
stovėjo grafinas su brendžiu. Paskutinį kartą šiuos žodžius iš 
motinos lūpų jis girdėjo tada, kai susirgo jos numylėta kumelė. 
Vargšas gyvulys neištempė iki ryto. Jis suprato: nebeliko ką 
daryti, tik melstis. Regis, visi kiti tą ir darė... Ir viskas per tą 
Vitikomą - bejausmį žioplį! 

— Jūsų šviesybe! 

Visi sužiuro į tarpduryje sustojusį Hjugą Vitikomą. Tik dabar 
paaiškėjo, koks jis pavargęs ir sukritęs. Kleitonas apmirė. 

— Ką? - išspaudė jis. 

— Gal norite pakilti į viršų ir pasižiūrėti į sūnų? 

Bet Kleitonas, regis, prišalo prie kilimo. Kojos neklausė. Tu- 
rėjo nuryti įstrigusį gerklėje gumulą, kad galėtų paklausti: 

— O kaip Žmona? 

— Ačiū Dievui, viskas gerai. 

Kleitonas šoko iš kambario vos įveikęs beprotišką norą karš- 
tai apkabinti nuostabų žmogų ir stebuklingą daktarą Hjugą 
Vitikomą. 

Jam išėjus, Hjugas įsipylė brendžio ir nosine nusišluostė pra- 
kaituotą kaktą. Našlaujanti hercogienė kaipmat atsidūrė šalia. 

— Buvo sunku? - tyliai sukuždėjo ji. 

— Man, Alisija, iš baimės tebedreba rankos. Ji neteko gana 
daug kraujo, bet, atrodo, viskas baigsis gerai. Net jeigu nebūtų 

prasidėjęs kraujoplūdis, vis tiek būčiau pasilikęs iki rytojaus 
vakaro, ir jūs tai žinote. 

- Žinau, - sukūkčiojo ji ir, paklususi tam pačiam norui, kurį 
taip didvyriškai užgniaužė Kleitonas, stipriai apkabino dak- 
tarą. - Ačiū, Hjugai! Aš buvau paklaikusi iš baimės. - Tada 
pažvelgė į kitus ir pridūrė: - Man merkiasi akys. Turbūt reikia 
šiek tiek pailsėti. 

— Man taip pat, - pritarė ledi Džilbert. 

Lordas Džilbertas mandagiai atsistojo ir pasilenkęs pabu- 
čiuoti žmonos pamatė palengvėjimo ašaras, blizgančias vis dar 
gražiose jos akyse. 

— Nusiramink, brangioji, - paprašė jis, - juk aš sakiau, kad 
nėra ko jaudintis, argi ne? 

— Taip, Edvardai, - susigėdusi pritarė ledi Enė. - Tu, kaip 
visada, buvai teisus. 

Lordas Džilbertas nukreipė žvilgsnį į Stiveną, kuris ūmai 
pajaunėjo bent penkiolika metų. 

— Pažiūrėk į Stiveną. Jis iš pat pradžių buvo visiškai ramus. 
Tai jūs, damos, pernelyg jaudinatės. Bet juk gimdymas - natū- 
raliausias dalykas pasaulyje, argi ne, Stivenai? 

- Žinoma. - Nusišypsojęs sutuoktiniams jis linktelėjo ir pa- 
kilęs prisiartino prie šoninio staliuko. — Turbūt ko nors išgersiu 
prieš eidamas gulti. Juk reikia atšvęsti tokį įvykį! 

— Puiki mintis! - sušuko Edvardas. 

Apsidairęs jis pamatė, kad damos jau išėjo, daktaras taip pat 
pasekė jų pavyzdžiu. Jie liko dviese. 

— Ko gersite? —- paklausė Stivenas rodydamas į išrikiuotus 
krištolinius grafinus. 

— Turbūt brendžio, - nusprendė Edvardas. 

— Puikiai pasirinkote, - pritarė Stivenas duodamas jam taurę 
ir grafiną. Pats jis pasirinko viskį. 

Visiškoje tyloje vyrai sėdėjo ant sofos vis pasipildydami 
taures. Stivenas atsišliejo į atkaltę ir sukryžiavo ištiestas kojas. 
Lordas Džilbertas padarė tą patį. Abu siurbčiojo iš taurių kart- 
kartėmis supratingai susižvalgydami. 

Neilgai trukus deginantis skystis išėdė paskutinius išgyven- 
tos baimės likučius. Stivenas gėrė kur kas daugiau nei svečias, 
bet ir priežasčių užsimiršti turėjo daug daugiau, ne vien nerimą 
dėl Vitnės ir kūdikio. Dieną Emilė atsiuntė jam laiškelį, kuriame 
pranešė, kad ištekėjo už Glengarmono. 

Praėjus trims dienoms, kai į šį pasaulį atėjo Noelis Vest- 
morlandas, Vitnė, apkamšyta pagalvėmis, jau sėdėjo lovoje 
ir stebėjosi, kodėl nei anyta, nei vyras nuo pat ryto nėkart jos 
neaplankė. 

Kleitonas pasirodė, kai laikrodis išmušė tris kartus. 

— Kur tu buvai visą dieną? - bučiuodama vyrą papriekaiš- 
tavo ji. 

— Teko nuvažiuoti į Kleimorą, - sėsdamasis ant lovos paaiš- 
kino Kleitonas. — Kaip tu jautiesi? 

— Laiminga ir sveika. 

— Puiku. O mano sūnus ir įpėdinis? 

— Alkanas ir nesivaržo garsiai reikšti nepasitenkinimą, —- nu- 
sijuokė Vitnė. - Klarisė primygtinai pareikalavo išnešti jį į vaikų 
kambarį ir spyrėsi, kad pailsėčiau, bet aš visai nenoriu miego. 

— Aš atvežiau tau iš Kleimoro dovaną. 

— Sukorei tokį kelią vien tam, kad atvežtum man dovaną? 
Mieliau būčiau pabuvusi su tavimi. 

— Esu labai pamalonintas, - šyptelėjo Kleitonas, — bet nieko 

nepadarysi, teko atlikti pareigą ir mudu su mama, deja, ne iškart 
radome tai, dėl ko važiavome. 

Vitnė jau buvo beprašanti paaiškinti, tačiau tada pasirodė 
anyta, lydima majordomo, kuris nešė iš pažiūros sunkų daiktą, 
apdengtą, auksu apkraštuotu raudonu aksomu. 

— Tai mano sumanymas, - atgailaudama prisipažino našlau- 
janti hercogienė. - Negalėjau tiksliai prisiminti, kur jį padėjau, 
ir Kleitonui teko ilgokai ieškoti. 

Ji mostu paliepė majordomui pastatyti tą daiktą Vitnės de- 
šinėje. 

— Kas čia? - pasmalsavo ši. 

— Labiausiai jaudinanti iš visų mūsų šeimos tradicijų, ku- 
rios privalo laikytis kiekviena Kleimoro hercogienė, kai gimsta 
įpėdinis. 

Tai tarusi ji pasilenkė ir atsargiai nutraukė audinį, po kuriuo 
buvo nuostabiai graži perlamutru inkrustuota skrynelė su auk- 
so užraktais. Vitnės galva, jai buvo keli šimtai metų. 

Iš smalsumo žėrinčiomis akimis ji palietė dangtį. 

— Panaši į lobių skrynelę! 

— Taip, tik yra vienas skirtumas. Kai susipažinsi su jos turi- 
niu, turėsi kai ką įdėti ir pati, taip pat ir savo portretą. Kol guli 
lovoje, skrynelė pasiliks pas tave, bet paskui ji bus vėl paslėpta 
ir dienos šviesą išvys tik tada, kai tavo marti padovanos Klei- 
morams naują įpėdinį. 

Toks paslaptingumas Vitnę nustebino, tačiau tą akimirką jai 
kur kas labiau rūpėjo, kad negalės pratęsti tradicijos. 

— Lobiai? Portretas? — perklausė ji. - Bet aš neturiu nieko 
parengusi. Niekas manęs neperspėjo. 

— Tikra tiesa, - linktelėjo našlaujanti hercogienė ir meiliai 
paglostė Vitnei skruostą. — Bet aš atskleidžiau paslaptį Kleito- 
nui irjis iš anksto užsakė tavo portretą, kurį ir įdėsi į skrynelę. 

— O iš kur gausiu brangenybę, kurią reikia pridėti prie tų, 
viduje? 

— Atidaryk ir pati pamatysi, - paliepė hercogienė. - Mudu 
su Kleitonu tave paliksime, kad galėtum ramiai viską apžiūrėti. 

Išmušta iš vėžių ir neapsakomai suintriguota, Vitnė atrakino 
spynelę ir abiem rankomis pakėlė sunkų dangtį. Nugara nubėgo 
susižavėjimo virpulys. 

— Laiškai! - sušuko ji ir pakėlė į anytą žėrinčias akis. - Laiškai 
ir miniatiūros! Vaje, žiūrėkite, dramblio kaulo vėduoklė... o čia 
kaspinas. Matyt, šie daiktai susiję su kažkokiais nuostabiais 
prisiminimais. 

Ji taip susijaudino, kad beveik nematė, kaip, tyliai uždarę 
duris, išėjo vyras su anyta. 

Vitnė labai atsargiai ėmė kiekvieną daiktelį ir dėjo ant lo- 
vos. Laiškai buvo aštuoni, daugiausia pageltę ir aptriušę nuo 
laiko, popierius trupėjo tarp pirštų. Matyt, todėl skrynutę buvo 
leidžiama atidaryti tik kelioms dienoms, o tada reikėjo vėl už- 
rakinti spintoje porai dešimčių metų. Vienas laiškas buvo pa- 
rašytas ant pergamento ir susuktas storu vamzdeliu. Sumetusi, 
kad jis, matyt, bus seniausias, Vitnė atsargiai išvyniojo ir su- 
prato neklydusi. Laiškas, pažymėtas 1492 metų sausio šeštosios 
data, buvo parašytas grakščiu pirmosios Kleimoro hercogienės 
braižu: 

Aš, Dženiferė Merika Vestmorland, Kleimoro hercogienė, Roiso 
Vestmorlando žmona ir Viljamo, gimusio sausio trečią dieną, motina, 
siunčiu Jums savo meilę ir sveikinimus... 

Sukrėsta ligi sielos gelmių, Vitnė skaitė išsamų pasakojimą 
apie pirmųjų hercogų Kleimorų porą, surašytą Dženitferės Me- 
rikos Vestmorland. Ji rašė apie turnyrus ir mūšius, kuriuose nu- 
galėjo jos mylimas vyras, pramintas Juoduoju Vilku, bet užuot 
gilinusis į šias, vyrams įdomesnes detales, mieliau pasirinko 

papasakoti tiesą apie savo gyvenimą toms, kurioms bus lemta 
tapti jos įpėdinėmis. 

Dženiferė nenuslėpė, kaip smarkiai buvo įniršusi, kai Juo- 
dasis Vilkas pagrobė ją iš giminės pilies Škotijoje ir atsivežė į 
Angliją. Vitnė linksmai juokėsi sužinojusi, kokį išradingumą 
parodė Dženiferė vis iš naujo mėgindama pabėgti iš nelaisvės. 
Dženiferė aprašė, kaip įdūko Roisas, kai jam teko vesti karaliaus 
įsakymu, ir Vitnė pajuto pasipiktinimą ir baimę, kuriuos vei- 
kiausiai teko išgyventi jos pirmtakei. Toliau buvo pasakojama 
apie turnyrą, kuriame Roisas kovėsi su kitu riteriu, kurio dama 
ji pasiskelbė esanti, ir Vitnę apėmė tokie pat sąžinės priekaiš- 
tai. Tačiau skaitydama paskutinius laiško sakinius, kurie buvo 
kupini begalinės meilės vyrui, Vitnė nusibraukė ištryškusias 
ašaras. 

Pabaigoje Dženiferė paaiškino dedanti į skrynelę savo port- 
retą, kad būsimosios Kleimoro hercogienės žinotų, kokia ji buvo. 

Kai savo valdovui ir vyrui pasisakiau norinti perduoti laišką ir 
mažutį portretą būsimoms kartoms, jis pakvietė dailininką ir pado- 
vanojo man šią miniatiūrą. Tik būgštauju, kad dailininkas man pa- 
taikavo, - kukliai prisipažino ji. - Mano akys nėra tokios didelės, 
o veido bruožai toli gražu ne tokie subtilūs, bet vyras tikina, j09g pa- 
našumas nepaprastas. Taip pat jis patarė man kitoje rėmelių pusėje 
išgraviruoti savo vardą, kad palikuonys galėtų iškart atpažint mano 
veidą tarp daugybės kitų būsimųjų Kleimoro hercogienių portretų. 
Meldžiuosi, kad ir Jūsų vyrai būtų tokie pat geri kaip manasis ir leistų 
Jums užsisakyti portretus. Tik gaila, kad niekada Jūsų nepamatysiu. 
jančius veidus. Išsirinkusi, jos manymu, seniausią, apgręžė jį 
ir nusišypsojo. Žiaurusis hercogas, pramintas Juoduoju Vilku, 
liepė ne tik išgraviruoti Žmonos inicialus, bet ir perpinti juos 
su savaisiais ir apvesti širdute. 

Vitnė priglaudė miniatiūrą prie širdies ir nenoromis padėjo 
į vietą. 

Kitą rytą jau buvo spėjusi po kelis kartus perskaityti visus 
laiškus ir sužinoti visas savo velionių pirmtakių paslaptis. 

Vakare, kai Noelį išnešė miegoti, Vitnė liepė parūpinti 
plunksną, popieriaus ir viršuje parašiusi datą ėmė kruopščiai 
vedžioti raides. 

Aš, Vitnė Elisona Vestmorland, devintoji Kleimoro hercogienė, 
Kleitono Roberto Vestmorlando žmona, Noelio, gimusio gruodžio 
dvyliktą dieną, motina... 

Laikydamasi tradicijos ir bendro laiškų stiliaus ji išsamiai 
aprašė jų romaną ir vestuves. 

Darbas užtruko dvi dienas. Vakarop pabaigusi laišką, Vitnė 
žvilgtelėjo į Kleitoną, kuris prie Židinio skaitė knygą. 

— Aš baigiau, - pranešė ji, - dabar telieka įdėti į skrynelę 
mano portretą su išgraviruotu ant rėmelių vardu... portretą, 
kurį pasirinkai tu. Sakei, kad atvežei jį iš Kleimoro. Gal rastum 
minutę laiko jį atnešti? 

Kleitonas padėjo į šalį knygą ir priėjo prie lovos. 

— Dėl tavęs esu pasirengęs kur kas didesniems žygiams. Vis- 
kam! - patikino jis, pabučiavo žmoną į lūpas ir, jos nuostabai, 
atsisėdo šalia. 

— Kurgi jis? - pasmalsavo Vitnė spėliodama, kurį portretą 
vyras laiko vertu tokios garbės ir kas užrašyta ant rėmelių. 

Užuot atsakęs, Kleitonas ištraukė viršutinį spintelės stalčių 
ir su švelnia šypsena įteikė žmonai mažutę miniatiūrą, kurioje 
ji buvo pavaizduota vestuviniais apdarais. Kitoje auksinių rė- 
melių pusėje Žėrėjo užrašas: 

Vitnė, mano žmona ir mano meilė. 

